
Cartea filozofului comunist italian Giuseppe 
Prestipino, cu privire la corelaţia dintre natură 
și societate, pe care o punem, în traducere, la 
dispoziţia cititorului român, se înscrie în rîndul 
lucrărilor ce contribuie la dialogul amplu desfă- 
șurat în zilele noastre în cadrul filozofiei mar- 
xiste pentru valorificarea cît mai profundă a 
unor teze ale ei și aplicarea lor creatoare la rea- 
litățile contemporane. 

„Natură și societate“ este bazată pe o amplă 
documentare, G. Prestipino discutînd idei cu- 
prinse într-un mare număr de lucrări din di- 
verse ţări, inclusiv numeroase studii publicate 
de cercetători din România. În acest context, 
autorul formulează desigur — la un nivel strict 
științific, de pe poziţiile comune ale dorinței de 
a asigura dezvoltarea permanentă a teoriei ma- 
terialismului dialectic și istoric — și puncte de 
vedere personale, uneori diferite de ideile altor 
autori. 

Sîntem convinși că publicul din țara noastră 
va primi cu interes această lucrare. 


Editura politică 


Helaţiile de deper.denţă personală (ini-+ 
țial apărute într-un mod cu totul natural) 
sînt primele forme de societate, în care 
productivitatea umană se dezvoltă doar 
în proporţii reduse şi în puncte izolate. 
Independenţa faţă de persoane întemeiată 
pe dependenţa faţă de lucruri este cea de-a 
doua mare formă în care se creează pentru 
prima oară un sistem de schimb social ge- 
neral de substanţe, de relații universale, de 
trebuințe omnilaterale şi de potenţe uni- 
versale. 


K. MARX 
Bazele criticii economiei politice 


În locul guvernării asupra persoanelor 
apare administrarea lucrurilor 


F. ENGELS 
Anti-Dihring 


Cuvînt înainte 
la ediția română 


- 


Doresc să dau cititorului român cîteva infor- 
mații preliminare asupra celor două sau trei 
probleme controversate, prezente în cartea de 
față, probleme care îmi vor cere (dacă voi avea 
timpul şi capacitatea necesară) reflecții și apro- 
fundări ulterioare. 

O primă chestiune — încă deschisă în dezba- 
terile marxiste care se desfășoară acum în Ita- 
lia — priveşte raportul dintre analiza logico- 
dialectică a categoriilor istorice, pe de o parte, 
şi cercetarea istorică propriu-zisă, pe de alta. 
Părerile autorului acestei cărți sînt cele expuse 
în ultimele capitole, dedicate tocmai metodei 
logice şi metodei istorice. Ar trebui, însă, spus 
mai explicit că Engels simplifică prea mult ,„co- 
respondența“ dintre cele două metode. Este ade- 
vărat, în schimb, că ordinea logică a categoriilor, 
așa cum o înțelege Marz, deși este o ordine (for- 
mală) a timpului istoric, se află într-un raport 
de integrare complexă (și nu de simplă „,cores- 
pondență“) cu succesiunea istorică a evenimen- 
telor. Unitatea dintre cele două metode revine 
pe primul plan dacă metodologia proceselor lo- 
gico-istorice, considerate în ansamblu, este con- 

fruntată cu cea a sistemelor matematico-experi- 
mentale, independent de obiectul (natură sau 
societate) asupra căruia metodologia logico- 
istorică și cea matematico-experimentală pot fi 
aplicate în modul cel mai profitabil. În legătură 
cu această ultimă problemă, îmi dau seama că 
tratarea mea cere o serie de lămuriri ulterioare 
şi tocmai lucrez în vederea acestui scop. 

Sistemul științelor istorice (sau, mai degrabă, 
al științelor care folosesc metodele logico-isto- 
rice) permite, după părerea mea, să se lămu- 
rească o altă problemă foarte dezbătută astăzi de 
filozofii şi economiștii marziști, în ţara mea : 
problema raportului între valori şi cheltuieli 
de producție (şi deci a raportului între cartea 
I şi a III-a din „Capitalul“). În paginile de față 
cititorul nu va găsi poate nici o aluzie la această 
problemă, dar în perioada care a urmat redac- 
tării lor m-am convins că dilema valori-cheltuieli 
nu poate fi rezolvată (cum pare să considere pe 
alocuri însuși Marz) pe baza unor simple de- 
ducții de tip matematic, deci cu metodologia 
ştiinţelor matematico-experimentale. Ea poate fi 
pusă în legătură, în schimb, probabil, cu un 
principiu (logico-istoric) de periodizare concep- 
tuală şi cronologică în același timp, în virtutea 
căruia legea valorii ar fi perfect valabilă pentru 
capitalismul epocii manufacturiere dezvoltate şi 
a concurenţei (nu, cum susținea Engels, în eco- 
nomia precapitalistă), în timp ce în epoca marii 
industrii, a mașinilor (a capitalului constant în 
creștere față de capitalul variabil) și a monopo- 
lului, calculul conform cheltuielilor de producţie 
s-ar opune și s-ar suprapune (ca evoluţie şi ne- 
gare în același timp) legii valorii. Desigur, amin- 
tesc aici numai o direcție posibilă de cercetare, 
pentru care în prezentul volum se găsesc doar 
unele premise cu caracter mai general. 

In sfârșit, ar fi necesar, într-o eventuală re- 
elaborare a temelor abordate în cartea aceasta, 
să se reafirme cu un evantai mai bogat de argu- 

mente faptul că expresia „pieirea statului“ este 
inadecvată. Atît faza capitalismului monopolist 
(de stat), cît și experiența țărilor socialiste au 
adus, după părerea mea, elemente de apreciere 
mai realistă care ne permit să considerăm cît 
de limitată şi utopică este expresia aceasta. De- 
altfel, confruntarea politică pe care o susţinem 
în Italia cu interlocutori democrați de tradiţii şi 
orientări diferite ne obligă să elaborăm teoria şi 
strategia unui stat care să depășească faza şi 
conceptul de „tranziție“. Subevaluarea proble- 
melor teoretice de perspectivă îndepărtată pri- 
vind statul şi dreptul (subevaluare ce ne-a fost 
reproșată de unii și pe care noi înşine o recu- 
noaștem fără greutate, în anumite limite) poate 
depinde și de premisa eronată a caracterului 
„provizoriu“ al oricărui tip de organizare sta- 
tală, a caracterului său invariabil represiv şi 
coercitiv etc. Trebuie, în schimb, să-l recitim pe 
Gramsci şi să dezvoltăm în întreaga ei semnifi- 
cație inovatoare concepția lui privind sinteza 
dintre hegemonie și disciplină şi caracterul 
„statal“ al societăţii celei mai evoluate. 

Pentru a încheia această succintă prezentare, 
aș dori să spun că ea mi-a fost cerută cu multă 
amabilitate, cu ocazia unei scurte  şederi la 
București pentru un Colocviu despre „Ecologie 
şi politică“ la care am participat, în zilele de 
23 şi 24 martie 1976, împreună cu alți colabora- 
tori şi conducători ai Institutului „Gramsci“ și 
ai Academiei „Ștefan Gheorghiu“, care s-a ocu- 
pat de organizarea și de reușita acestuia, într-un 
climat de dezbatere deschisă și de înțelegere fră- 
țească. 

Doresc să-i mulţumesc rectorului Academiei, 
tovarăşului Leonte Răutu, și celorlalți partici- 
panți români la colocviu, şi pentru contribuţia 
adusă de ei în vederea unei mai corecte inter- 
pretări teoretice marxiste a problemelor ecolo- 
giei contemporane, 

Mulţumiri cordiale tovarăşului Valter Roman; 
directorul Editurii politice, pentru publicarea 
acestui volum în limba română și pentru posi- 
bilitatea pe care mi-a oferit-o de a mă adresa 
direct cititorului român prin cîteva precizări, 
sub formă le prefaţă. 


GIUSEPPE PRESTIPINO 


Bucureşti, 30 martie 1976 


Prefață 


Această carte studiază conţinutul filozofic al 
marxismului în operele de maturitate ale lui 
Engels. Cu toate acestea, interpretarea gîndirii 
lui Marx: ocupă capitole întregi și este prezentă, 
evident, în fiecare capitol ; ceea ce propunem, 
de fapt, este o lectură a lui Engels printr-o nouă 
lectură a lui Marx. Procedeul nu este arbitrar, 
dacă se ține seama de faptul că, în fantastica 
dorinţă de colaborare științifică care-i anima pe 
amîndoi, Engels a efectuat necontenit demersul 
cel mai stăruitor de a aprofunda problematica 
operei prietenului său şi de a-i fi acestuia cre- 
dincios în ceea ce era esenţial. Mulţi consideră 
astăzi că, atunci cînd a încercat să lărgească 
orizontul descoperirilor lui Marx și să generali- 
zeze metodele acestuia, Engels nu a izbutit. Dar 
nu există nici o analiză amănunţită a operei lui 
care să ducă la această concluzie absolutizantă. 
De aici necesitatea de a întreprinde o cercetare 
directă și analitică a operei lui Engels; dea 
evita aprecierile unilaterale sau preconcepute ; 
de a preciza cînd, unde și cum urmează Engels 
calea străbătută de Marx sau se îndepărtează de 
ea, în ce constă aportul lui la marxism pe plan 
filozofic, care sînt, concret, limitele activităţii 
sale ştiinţifice. 

Acest studiu nu satisface pe deplin asemenea 
exigențe pentru că în el predomină abordarea 
teoretică a temei, ceea ce, desigur, nu-l va face 
pe cititor să treacă prea ușor peste nerespscta- 
rea unor reguli ale muncii de istoriograf şi fi- 
lolog ; de asemenea, este de dorit ca intenţia 
teoretică să reiasă, în cursul argumentării, cu 
suficientă limpezime și să poată fi înţeleasă. 

În scopul de a prezenta, de la început la sfir- 
şit, o lucrare unitară, studiul nu a mai fost pu- 
blicat. Anticipări parțiale se găsesc în scrierile 
publicate în Critica Marxista, în Logos și în re- 
vista poloneză Studia estetyczne, într-un volum 
apărut la Berlin cu prilejul împlinirii a 150 de 
ani de la nașterea lui Engels, în prefața la Dez- 
voltarea socialismului de la utopie la ştiinţă şi în 
documentele colocviului Om-natură-societate, 
organizat de Institutul „Gramsci“. Dar aprofun- 
darea conceptelor, între timp, precum și exi- 
gența de a le plasa într-un context diferit 
— care, expunînd rezultatele cercetării, trebuie 
să lase deoparte căile de acces mai mult sau mai 
puțin ocazionale — au dus la o lucrare aproape 
cu totul nouă. 

Cartea are două părți. Prima compară opiniile 
lui Engels cu elementele de antropologie filo- 
zofică prezente la Marx, în Grundrisse*, și vi- 
tale pentru a răspunde problematicii antropolo- 
gice a epocii noastre ; în acest scop, ea încearcă 
să surprindă chiar și în funcțiile suprastructurii 
— precum şi în raporturile între structură și su- 
prastructură — diferența pe care au semnalat-o 
Marx și Engels, în structura social-economică, 
între forţe de producţie şi relații de producţie. 
În măsura în care este extinsă la „idei“ și la 
„norme“ ideale, deosebirea poate fi reprezen- 
tată printr-o linie de separare „verticală“ şi 


+ Prescurtare de la Grundrisse der Kritik der po- 
litischen Okonomie, în românește, Bazele criticii eco- 
nomiei politice, vol. I şi II, Editura politică, Bucu- 
reşti, 1972, şi, respectiv, 1974. — Nota trad. 

poate fi exprimată prin cele două binoame na- 
tură-cultură şi societate-instituţii. 

Primul capitol constituie o abordare prelimi- 
nară, aproape de popularizare, a problemelor pe 
care întreaga parte întîi își propune să le apro- 
fundeze (și să le „formalizeze“) sistematic. Al 
doilea își propune să găsească cheia pentru o re- 
constituire a logicii diacronice prezentă în mar- 
xism — inclusiv în gîndirea lui Engels — prin 
intermediul unor teze din Grundrisse referitoare 
la etapele fundamentale ale dezvoltării istorice a 
forțelor de producție ; capitolul următor încearcă 
— făcînd o concesie de moment metodei de lec- 
tură „simptomală“ a textelor — să ajungă la 
unele corolare privind activităţile culturale, co- 
rolare comparabile cu analiza anterioară a evo- 
luţiei forțelor de producție, așa cum a fost ea 
schițată de Marx. Atenţia acordată formelor cul- 
turii se particularizează în capitolul al patrulea, 
concentrîndu-se asupra problematicii marxiste a 
ştiinţei, din perspectiva aplicării și utilizării 
acesteia în industria modernă. În capitolul al 
cincilea categoriile structurale revin în primul 
plan, cu o analiză privind — de data aceasta — 
dezvoltarea relaţiilor de producţie (tot în legă- 
tură indisolubilă cu forțele de producție); revine 
pe primul plan și gîndirea antropologică și socio- 
logică a lui Engels. Ultimele trei capitole ale pri- 
mei părți abordează tema suprastructurilor so- 
cial-instituționale — în opera lui Engels și în 
tradiţia creată de aceasta —, cu referire specială 
la rolul statului. 

Partea a doua tratează, cu elemente istoric- 
critice mai marcate, unele probleme pe care par- 
tea întîi le grupează în aria tematică desemnată 
prin binomul natură-cultură ; este vorba, în mod 
special, de probleme care se referă la folosirea 
de către om a naturii și la conceptul de natură, 
şi de cele care se referă la conţinutul și metodele 
ştiinţei (a științele naturii și la „natura“ 
ştiinţei). 

Tratarea începe cu o rapidă trecere în revistă 
a poziţiilor adoptate de Marx şi Engels, în mo- 

mente diferite, în problema (devenită acută as- 
tăzi din cauza iminentei crize ecologice) a rapor- 
tului om-natură (cap. IX). Urmează examinarea 
sumară a unor orientări tipice, în aceeași pro- 
blemă, în marxismul post-engelsian (şi în ideo- 
logia burgheză, în măsura în care aceasta se ra- 
portează, pozitiv sau negativ, la marxism). 
Cercetarea se opreşte, în sfîrșit, (cap. XI) asupra 
unui mare teoretician marxist contemporan 
(Lukács), care de la început a anticipat și stimu- 
lat toate luările de poziţie ulterioare împotriva 
bazelor concepției lui Engels despre natură. Ca- 
pitolul XII întreprinde o serie de confruntări 
critice între orientarea lui Engels și unele teze 
din epistemologia contemporană, pentru a in- 
dica echivocurile care se ascund în cadrul instru- 
mentalismului și în dualismul „științe umane“ 
și „ştiinţe ale naturii“ ; pentru a explora per- 
spectivele unei baze metodologice comune tutu- 
ror ştiinţelor ; pentru a clarifica (cap. XIII) în ce 
sens și marxismul este știința unor procese „con- 
statate cu precizia proprie științelor naturii“ ; 
pentru a preciza (cap. XIV) semnificația dialec- 
ticii marxiste și, pe un plan mai general, con- 
ținutul filozofic al marxismului ; pentru a în- 
cerca, în sfîrșit, reunind firele (cap. XV și XVI), 
să pună în acord cu precedenta lectură a conți- 
nuturilor, adică a proceselor reale care rezultă 
din analiza efectuată de Marx și Engels, con- 
troversata problemă a metodei folosite de cei doi 
teoreticieni în procesele de cunoaștere și teore- 
tizată în dubla dar simultana ei ipostază într-o 
„modalitate logică“ și o „modalitate istorică“ 
(într-o dimensiune filozofic-dialectică și o di- 
mensiune specific istoriografică, în cadrul unei 
ştiinţe istorice unice, sau a istoriei ca știință). 

Accentuarea  referirilor istorico-critice, în 
toată partea a doua, explică unele pasaje de cri- 
tică deschisă, care nu pot fi totdeauna încadrate 
într-o academică și prevenitoare evaluare com- 
parativă a „importanţei“ științifice a interlocu- 
torilor izolați, în acord sau dezacord cu aceștia. 
Intenţia noastră a fost, în orice caz, să ducem 

o discuţie vie, inserată în dezbaterile contempo- 
rane. 

Nu mi-ar fi ușor să înșirui numele celor care, 
în viață sau dispăruţi, au făcut cu putinţă 
această lucrare, de la motivările originare pînă 
la forma ei definitivă, oferindu-mi lămuriri, 
sfaturi sau prilejuri de discuţie polemică, permi- 
țîndu-mi să utilizez anumite instrumente de cer- 
cetare și cruțindu-mă de unele treburi obosi- 
toare, mai ales dintre cele care urmează după 
încheierea operei. N-am putut evita omisiunile 
involuntare. Dar nu pot să nu-mi exprim gra- 
titudinea față de Milena Guarda ; împărțind cu 
mine „muncile și zilele“, ea a urmărit cu inte- 
ligenţă fazele succesive ale unei elaborări care 
a beneficiat foarte mult de observaţiile și pro- 
punerile ei. 

G. P. 


; A AS 
Partea finti 
ANTROPOLOGIA FILOZOFICĂ 
MARXISTA 


I 


O expunere populară 


„Dacă vreți neapărat o formulare cu totul 
provocatoare a acestei concepții speculative, 
atunci voi spune : noi trebuie măcar să urmă- 
rim ideea unei căi spre socialism care de la 
știință duce la utopie și nu, cum credea Engels, 
a unei căi care de la utopie duce la știință“ t. Îm- 
potriva acestei afirmaţii și împotriva tendinţelor 
contemporane pentru care ea constituie un in- 
diciu semnificativ, se mai poate oare face uz de 
concepția despre socialismul științific expusă 
succint de Engels în cunoscuta lucrare la care 
face aluzie Marcuse ? 

La 11 august 1884, patru ani după prima edi- 
ție din Dezvoltarea socialismului de la utopie la 
ştiinţă 2, Engels îi scria lui Paul Lafargue, care 
îngrijise acea ediţie : „Marx ar protesta împo- 
triva «idealului» politic, social și economic pe 
care i-l atribuiți. Cînd ești «om de știință» nu ai 
un ideal, elaborezi rezultate științifice și cînd pe 
deasupra ești membru de partid, lupţi pentru a 
le pune în practică. Dar cînd ai un ideal, nu 
poţi fi om de știință, pentru că ai optat de la 
început pentru o atitudine“ 3. Tocmai din cauza 
deosebirii radicale existente între  gîndirea lui 
Engels și propunerile de astăzi pentru restaura- 
rea utopiei 4 își recapătă pentru noi actualitatea 

paginile din Dezvoltarea socialismului de la uto- 
pie la știință, în vederea unei noi lecturi — care 
să pornească de la aceste pagini — a lucrărilor 
teoretice tirzii ale lui Engels. 

Fără îndoială, Engels şi Marx au considerat 
întotdeauna religia 5 drept „chintesenţa“ forme- 
lor de ideologie, înțelese ca reprezentări misti- 
ficate ale unor relaţii sociale concrete, dar și ca 
expresii idealizate (utopice) ale unor aspirații 
născute din conflictele și contradicţiile societății. 
De aceea ei au interpretat ca o formă reziduală 
de religiozitate răspunsurile şi soluţiile utopice 
ale lui Feuerbach sau ale socialiștilor premar- 
xiști 6, deși, pe de altă parte, acestea conţineau 
numeroase elemente de critică convingătoare a 
religiilor instituţionalizate şi de aceea influen- 
țaseră pozitiv itinerariul cultural al celor doi 
fondatori ai socialismului științific 7. 

După cum Marx dezvăluise în tinereţe latura 
mistică a dialecticii raționale a lui Hegel, En- 
gels şi-a propus să dezvăluie, într-una dintre 
ultimele sale lucrări, aspectele ambivalente ale 
umanitarismului care se împletește cu umanis- 
mul naturalist al lui Feuerbach şi să disocieze, 
în paginile din Anti-Diihring dedicate lui Saint- 
Simon 8, Fourier 9 și Owen 10, un „sîmbure ra- 
tional în înveliş mistic“, caracterul pozitiv şi 
progresist al semnificației istorice care izvorăște, 
în mod contradictoriu, din acea reflectare ideală 
a unor condiţii reale înapoiate (sau încă ima- 
ture) care este, pentru el, utopia. Aceasta ex- 
plică deosebita lui severitate în judecarea uto- 
piei restaurate şi tîrzii, el considerînd opera lui 
Diihring un palid exemplar 1! de utopie, în com- 
paraţie cu cea a precursorilor. Este adevărat că 
aceştia se mențineau pe poziţiile milenarismului 
etic şi ascetic după marea revoluție franceză, 
adică. după prima ridicare a burgheziei care „a 
lepădat complet mantia religioasă și care a dat 
lupta pe un teren net politic“ 12. Dar la fel de 
adevărat este că pentru o apreciere realistă a 
dezvoltării capitalismului şi a revoluţiei socia- 
liste lipseau atunci faptele de viață mai ma- 

ture : de unde utopia, ca surogat al unei științe 
încă inexistente a realității economice, sociale, 
politice. Totuși, atit Saint-Simon cît și Owen sau 
Fourier erau conştienţi de capacitatea de elibe- 
rare socială pe care o are știința în general și 
ştiinţele naturii în particular ; mai mult chiar, 
datorită rădăcinilor iluministe ale concepţiei lor, 
ei profesau o entuziastă și chiar excesivă încre- 
dere în forța raţiunii științifice (să ne gîndim, 
de pildă, la legătura dintre profeţiile cosmice 
ale lui Jules Verne şi spiritul saint-simo- 
nism-ului) !3, 

Mai intransigentă și, în felul ei, mai coerentă 
în înflăcărarea-i iconoclastă, utopia din zilele 
noastre disprețuiește și științele naturii şi pe cele 
exacte, în care vede numai niște instrumente 
ale unei ideologii deviante şi conserva- 
toare în plan social (așadar o altă „utopie“ nega- 
tivă), atribuindu-le acea funcţie de „opium pen- 
tru popor“ pe care Marx o atribuise, dimpotrivă, 
religiei î1 ; şi deși înclină spre o totală politizare 
a practicii, ea concepe însăşi inițiativa politică 
drept un elan voluntarist şi — ar spune 
Gramsci — o intuiţie „carismatică“, cînd numai 
a maselor, cînd numai a elitelor revoluţionare 
(alternanţa pare inevitabilă). În repudierea ra- 
dicală a ştiinţei şi a influenţei acesteia asupra 
forţelor de producție ne este poate îngăduit să 
vedem anarhismul renovat al muncitorilor inte- 
lectuali, privaţi brusc de statutul lor anterior 
meşteșugăresc și prinşi în diviziunea socială 
crescîndă a muncii ştiinţifice, precum și similara 
revoltă luddistă a unei mereu mai numeroase 
armate studențești de rezervă, care se alătură 
cadrelor tehnico-știinţifice  aservite profitului 
capitalist ? Încă din lucrarea de tinereţe Schiţă 
a unei critici a economiei politice, din 1844, 
Engels afirmă că activitatea intelectuală gravi- 
tează în sfera producției, anticipînd oarecum 
tematica din Grundrisse. Dar el, ca şi Lenin, con- 
sidera incongruenţa concepţiei filozofice a mul- 
tor savanţi din domeniul științelor naturii drept 
cauza care poate afecta negativ obiectivitatea şi 

valoarea de cunoaștere a rezultatelor activităţii 
acestora : ieri acceptarea necritică a dominante- 
lor ideologice agnostice, idealiste, formaliste ; 
astăzi, adeziunea la ideologia unui nou instru- 
mentalism sociologic, care vede în folosirea capi- 
talistă a ştiinţei aproape o vocaţie a însăși știin- 
tei, ca atare. 

Știința (sau filozofia) clasică a secolelor de as- 
censiune capitalistă este punctul de plecare ne- 
cesar, deși insuficient, al genezei istorice a so- 
cialismului științific. Aceasta este, credem, 
semnificaţia capitolului al doilea din Dezvoltarea 
socialismului de la utopie la știință și a amplei 
prefețe la ediția engleză din 1892, unde ideea 
lui Engels din „Ludwig Feuerbach...“ , şi anume 
„mişcarea muncitorească este moștenitoarea fi- 
lozofiei clasice germane“ 15, indică faptul că 
— odată cu maturizarea proceselor obiective 
specifice capitalismului — și-au făcut apariţia 
critica istorică a relaţiilor sociale burgheze și 
teoria politică a revoluției proletare, ca moște- 
nitoare ale gîndirii raționale și experimentale, 
ale cărei momente nodale sînt empirismul en- 
glez, noile ştiinţe ale naturii (cu invențiile care 
au decurs de aici și cu aplicările tehnologice din 
epoca industrială), materialismul critic și enci- 
clopedic al secolului al XVIII-lea francez și filo- 
zofia clasică germană, culminînd cu concepția 
lui Hegel asupra metodei dialectice şi istorici- 
tăţii realului 16, 

Confuziile cu privire la sarcinile științei pre- 
cum și ignorarea existenţei celor două laturi ale 
acesteia — cea teoretică şi cea practică — sînt 
puse de obicei în legătură cu greșita înţelegere a 
concepției marxiste referitoare la dialectica 
forțelor materiale de producţie și la identitatea 
şi non-identitatea acesteia cu dialectica relațiilor 
sociale de producție. 

În capitolele următoare vom încerca să pre- 
cizăm cum trebuie să fie înțeleasă teoria mar- 
xistă a concordanțţei necesare între forțele și re- 
laţiile de producţie (și deci a depășirii necesare 
a oricărui decalaj temporar care se produce în- 

tre cele două laturi) și dacă mai poate fi ea con- 
siderată valabilă astăzi, în contextul capitalis- 
mului monopolist și al actualei revoluţii științi- 
fice şi tehnologice 7. 

Pentru T. W. Adorno f8, în societatea indus- 
trială contemporană, ipoteza lui Marx cu pri- 
vire la potenţialul exploziv și revoluţionar ine- 
rent forțelor de producţie ar fi depășită, întrucît 
actualele raporturi de producţie (incluzînd acea 
funcție specifică, calată pe raționalitate tehno- 
logică întruchipată de statul industrial) ar fi de- 
venit esența întregului proces și ar fi îmblînzit 
cu totul, conciliind-o cu înseși țelurile de apro- 
priere și dealienare, dezvoltarea necontenită și 
progresivă a forțelor de producţie (este evident 
că formula aceasta — ca și altele asemănătoare 
despre care se discută — trimite atît de puţin 
la „relaţiile de producţie“, încît nu lasă să se 
întrevadă nici o diferenţă între societatea capi- 
talistă și societatea socialistă). Korsch crezuse că 
redimensionează validitatea dialecticii marxiste 
a forțelor de producție și relaţiilor de producţie, 
nu numai limitîndu-i eficienţa la studiul orîn- 
duirii capitaliste în dezvoltarea clasică a aces- 
teia, ci și interpretind-o ca simplă variantă ter- 
minologică a noţiunii unui conflict posibil numai 
în planul relaţiilor de producţie, adică a con- 
flictului dintre clasa muncitoare („forța de 
muncă“ din analiza marxistă) și societatea bur- 
gheză (capitalul) 1%. Desigur, clasa muncitoare 
este pentru Engels, în același timp, una dintre 
forțele de producţie (forța de producţie funda- 
mentală) și componenta (fundamentală) a unei 
relații sociale determinate 2, dar convergența 
celor două concepte în realitatea unică a clasei 
muncitoare nu implică nicidecum, după cum 
vom vedea, posibilitatea de a reduce pur și 
simplu conceptul de „forță de producţie“ la cel 
de „relație de producţie“. 

La Engels, terminologia și exprimările nu sînt 
întotdeauna riguroase, dar ar fi o eroare să con- 
siderăm concepţia sa drept schematică, vulga- 
rizatoare și înapoiată din punct de vedere meto- 

dologic (neohegeliană), cum tind unii să afirme 
astăzi. Trebuie mai curînd să căutăm o modali- 
tate de a pătrunde în „sistematica“ engelsiană, 
modalitate care, departe de a retrodata trăsătu- 
rile esenţiale ale aportului evident mult mai 
important al lui Marx, să scruteze urzeala mai 
puţin transparentă și de aceea revelatoare a 
exigenţelor intuite chiar de Marx. Va putea re- 
zulta, atunci, o împletire, în opera lui Engels, a 
două perspective sau a două secţiuni ale ace- 
luiași proces supus analizei : să spunem, o sec- 
țiune verticală (raportul structură-suprastruc- 
tură) şi una orizontală (geneza, de la dinamica, 
logic mai abstractă şi istoricește primordială, a 
forţelor materiale de producţie, ca expresie a 
raportului om-natură, pînă la totalitatea „su- 
pradeterminată“ a relaţiilor sociale de produc- 
ție concrete). În capitolele următoare vom ve- 
dea — pe baza unei lecturi preliminare a unor 
texte din Grundrisse — cum cele două coordo- 
nate (cea „verticală“ și cea „orizontală“) ope- 
rează și în interiorul fiecăruia dintre elementele 
sus-menţionate, marcînd prezenţa unor faze suc- 
cesive, la niveluri suprapuse, atît în dinamica 
forțelor de producţie, cît şi în cea a relaţiilor 
de producție, atît în suprastructurile culturale, 
cît și în cele instituţionale èt, 


+ 


+ + 


Orice producţie, spune în esență Engels, este 
o „însușire“ (Aneignung) * a naturii de către 


- 


+ În tot cuprinsul lucrării lui G. Prestipino, Aneignung 
este tradus printr-un singur și acelaşi cuvint, „appropria- 
zlone“. Nu avem posibilitatea de a proceda într-un mod 
similar deoarece: a) în diversele traduceri în limba rc- 
mână alc operelor lui Marx și Engels, Aneignung este redat 
fie prin „însuşire“, fie prin „luare în stăpînire“, fie prin 
„apropriere“; b) dintre acestea, ultima („apropriere“) este 
mai rar utilizată ; c) chiar dacă am cpta pentru „apro- 
priere“, în reproducerea citatelor ar trebui să respectăm 
traducerile existente. În consecinţă, vom utiliza — în func- 
ție de context — toate cele trei expresii româneşti prin care 
a fost pînă acum tradusă menţionata vocabulă germană 
(nota trad.). 

om. Atîta vreme cît activitatea productivă, încă 
slab dezvoltată, era greu de deosebit de actul 
de.consum individual al resurselor naturale dis- 
ponibile (vînătoare, pescuit etc.) și ea, ca și con- 
sumul, se vor desfășura sub semnul naturalului 
şi individualului. Chiar convieţuirea tribală 
— care avea o pecete colectivă și chiar comu- 
nitară proprie — nu comporta încă, așa cum s-a 
desfășurat în decursul unor lungi epoci istorice, 
nici o diferenţiere a îndatoririlor, deci nici o 
diviziune a muncii, care să nu fie „naturală“ 
(naturwiichsige) și, prin urmare, nu doar spon- 
tană și rudimentară, ci și derivînd direct din ră- 
dăcini biologice (de pildă, caracterul comple- 
mentar al atitudinilor celor două sexe faţă de 
muncă, în acea embrionară „cooperativă de pro- 
ducție“ care este, după Lévi-Strauss, familia de 
sălbatici). Ca urmare, primele unelte de muncă, 
oricît de complexe erau, nu presupuneau încă o 
întrebuințare socială generalizată, ci cereau, 
aproape fără excepție, „o serie de acte indivi- 
duale“ (Reihe von Einzelhandlungen). 
Începutul unei schimbări radicale se află în 
geneza necesară a unei activităţi separate de 
munca direct productivă, activitate născută din 
munca însăși și „hrănită“ de aceasta : este „con- 
ducerea muncii“ (Arbeitsleitung) care, în for- 
mele ei istorice primitive, se confundă cu orice 
altă activitate suprastructurală embrionară (pro- 
bleme comune statului, justiţiei, științei, arte- 
lor ; secţiune verticală) 22. În această activitate 
separată își are originea principiul „aproprierii 
naturii conform unui plan“, prin transformarea 
graduală a muncii omenești (şi, într-o perspec- 
tivă mai generală, a forțelor de producţie), 
transformare care se concretizează într-o creş- 
tere cantitativă a producţiei și deci într-un exce- 
dent relativ de produse faţă de consumul in- 
dividual al nucleului de producători. Forma 
tipică a unei asemenea schimbări cantitative o 
reprezintă caracterul de marfă conferit produ- 
sului, din care decurge caracterul de schimb 
conferit aproprierii naturii în vederea consumu- 

lui. Se poate spune că prima „socializare“ a for- 
telor de producţie, și deci prima lor transfor- 
mare într-un sistem de relații sociale de 
producție statornicite între indivizi diferiţi, o 
constituie schimbul de mărfuri între diferitele 
ramuri de producție (îndeosebi, spune Engels, 
între agricultori şi meșteşugari). 

Pînă aici totul pare să se desfăşoare într-o 
manieră simplă și liniară. Dar extrema com- 
plexitate a dialecticii instituite între activitatea 
de dirijare a muncii şi munca însăși se observă: 
1) în suprapunerea unei părți tot mai largi din 
relaţiile sociale pe forțele de producţie care, din 
această cauză, par contopite cu relaţiile sociale ; 
2) în generarea și ascuţirea unei serii de con- 
tradicții din cauza coexistenței temporare a 
unor relaţii sociale diferite, unele mai avansate, 
altele aflate în întirziere în procesul de inte- 
grare socială ; 3) în schimbul temporar dintre 
părți, în acest cadru, între forțele de producție 
(naturale) mereu mai integrate, deci socializate, 
pe de o parte, și relațiile de producție (sociale), 
aflate încă sub dominaţia individului natural 
(deoarece corespund unei structuri anterioare a 
forțelor de producție), pe de altă parte. 

De fapt, acea primă socializare a forțelor de 
producţie şi a produselor acestora — sociali- 
zare care constă, după cum a văzut, în trans- 
formarea produselor în cantități ce pot fi mă- 
surate și schimbate reciproc, în loc de a fi con- 
sumate imediat — se desfășoară „în şi prin“ 
relațiile sociale modelate conform stadiului celui 
mai arhaic al producţiei — cel al unei aproprieri 
simple a naturii de către om, pentru consumul 
imediat — şi caracterizate, de aceea, de o simi- 
lară apropriere a omului de către alt om (sclavie) 
sau a produsului muncii omului de către alt om 
(legarea de pămînt, iobăgie), pe baze încă natu- 
rale (război, forță, violență). „„Aproprierea“ scla- 
vului copia, deși în condiții de producţie modi- 
ficate, aproprierea originară a resurselor 
naturale și a uneltelor materiale, și de aceea 
intra în contradicție cu incipienta structură 

„socializată“ a schimbului de produse pe scară 
largă. 

În societatea capitalistă se observă un dez- 
acord analog, deși într-o fază mai avansată de 
dezvoltare. Locul vechii relaţii sclav-stăpîn este 
luat de relaţia economică generalizată cumpă- 
rător-vînzător (corespunzînd tocmai legii schim- 
bului de mărfuri pe scară largă) ; şi sub forma 
acestei relaţii se desfășoară şi luarea în stăpi- 
nire de către fiecare capitalist a tuturor unelte- 
lor necesare producţiei, inclusiv cea fundamen- 
tală care este forța de muncă a muncitorului. 
Dar această nouă relație socială subordonează 
întreaga activitate de producţie arbitrajului 
„cumpărătorului“ şi de aceea nu se împacă cu 
cooperarea crescîndă care, pe de altă parte, a 
fost instaurată în munca lucrătorilor. De fapt, 
datorită aceluiași capitalist, conducerea muncii 
şi controlul producţiei conform unui plan fac ca 
principiul socializării să nu mai acţioneze doar 
marginal (ca în cazul schimbului de produse), ci 
în însăși inima forțelor de producție, adică în 
folosirea — într-o formă nu numai colectivă, ci 
şi cooperantă şi coordonată funcțional —, a mun- 
citorilor reuniți în aceeaşi fabrică. Marea indus- 
trie împinge la extrem acest proces. Marx no- 
tase în Grundrisse%: „În schimbul direct, 
munca singulară nemijlocită apare realizată în- 
tr-un produs anumit sau într-o anumită parte 
din produs, iar caracterul ei social — caracterul 
muncii ca materializare a muncii generale și ca 
(mijloc de) satisfacere a trebuinţelor generale — 
este dat numai prin intermediul schimbului. În 
schimb, în procesul de producţie al marii indus- 
trii, unde, pe deo parte, forța productivă a 
mijlocului de muncă dezvoltat și transformat în 
proces automat are drept premisă subordonarea 
forţelor naturale raţiunii sociale, — pe de altă 
parte, munca individului singular în fiinţarea 
ei nemijlocită este pusă ca muncă singulară 
suprimată, adică este pusă ca muncă socială“. 
Acest rezultat se datorește, cum spuneam, unui 
control al forţelor de producţie şi unei conduceri 

a muncii care sînt încă individuale, și prin 
urmare acțiunea socializantă efectuată de capita- 
list contestă caracterul său de agent individual 
al producției (care-i imprimă acesteia din urmă 
un scop exclusiv de exploatare și profit). ca 

„Contradicţia între producţia socială și însu- 
şirea capitalistă se manifestă ca antagonism 
între proletariat și burghezie“ 24. Astfel, iniția- 
tiva istorică în vederea depășirii contradicției a 
putut să izvorască nu din societate în ansamblu, 
ci doar din acea parte a ei care, prin statutul ei 
social și prin însuși antagonismul ei față 
de clasa deținătoare de capital, îndeplinește 
condiţiile pentru a face din puterea politică 
(deci, din nou, suprastructură, dar în funcţia ei 
cea mai evoluată, de „intelectual colectiv“) 
noul agent al transformării sociale. Privilegiile 
clasei capitaliste cristalizează, în relaţiile de 
producţie, o capacitate anterioară de conducere 
şi de control asupra forțelor de producţie ; și de 
aceea ar fi zadarnic să se încerce eliberarea de 
sub efectul de inerție al privilegiilor sociale, 
fără să se fi instaurat în prealabil o nouă forță 
conducătoare, care să-și dovedească nu numai 
capacitatea tehnică, ci mai ales pe cea politică 
şi care să poată, în consecinţă, să se manifeste 
nu numai în gestiunea întreprinderilor, ci în 
primul rind în „hegemonia“ socială. 

Procesul acesta revoluţionar nu se săvîrșeşte 
printr-o ruptură neașteptată, nici prin ilumina- 
rea la fel de neprevăzută a protagoniștilor săi. 
Chiar în cadrul societății capitaliste, arată 
Engels, principiul controlului producţiei în con- 
formitate cu un plan cuprinde treptat unităţi 
de producție tot mai mari (apar societățile ano- 
nime, trusturile, proprietatea și întreprinderile 
de stat), pe măsură ce se extind posibilităţile de 
dominare, de organizare și tehnice ale capitalu- 
lui. Planul capitalistului este rațional în măsura 
în care privește folosirea adecvată a mijloacelor, 
care nu sînt, desigur, destinate exclusiv profitu- 
lui. De aceea, el lasă să subziste obișnuita „anar- 
hie“ a producției (sau mersul ei „natural“, pro~ 

ductiv-destructiv, ciclic sau accidental, deci 
imprevizibil și „irațional“ pentru oameni), chiar 
și la nivelul schimbului între diferitele unități 
de producţie, oricît de mari ar fi ajuns, deci la 
nivelul „complexului social“. De aceea, „intr-un 
fel sau altul, cu trusturi sau fără trusturi, în 
cele din urmă reprezentantul oficial al socie- 
tății capitaliste, statul, trebuie să preia condu- 
cerea producției“ 2%. Ceea ce nu se poate întîm- 
pla, în mod decisiv, fără ca burghezia însăși să 
nu fie în sfîrşit înlăturată de la exercitarea 
puterii. 

Am văzut care este sensul pe care-l dă Engels 
cunoscutei formule generale a lui Marx : „Orice 
producție înseamnă însuşirea obiectelor naturii 
de către indivizi în și prin mijlocirea unei forme 
sociale determinate“ 20. Engels accentuează pre- 
zența imanentă și reziduală, chiar în structura 
capitalistă cea mai avansată tehnologic şi cea 
mai integrată din punct de vedere social, nu 
doar a individualului în procesul de socializare 
(non-concordanţă relativă între forțe și relaţii 
de producţie) ci mai ales a caracterului spon- 
tan şi natural al procesului de raționalizare 
(non-concordanță relativă între structură şi 
suprastructură, între „natură“ și „cultură“ sau, 
pentru a reveni la terminologia lui Engels, între 
iraţionalitate şi raționalitate, între necesitate şi 
libertate). 

Forțele de producție, deşi permanent incluse 
în dinamica relațiilor de producţie, nu se dizolvă 
totuşi în autoextinderea şi automultiplicarea 
relațiilor de producţie : dimpotrivă, oare nu 
însuși Marx spunea că tocmai în societatea 
(capitalistă) cea mai evoluată și în cea mai 
acerbă diviziune socială a muncii, caracterul 
muncii de simplă forță de muncă naturală și 
nedivizată social este pus în evidență, ca să 
spunem așa, în stare pură, încît științele eco- 
nomice îl pot în sfîrşit surprinde ca atare, de- 
scriind „anatomia“ societății ? În mod similar, 
așa cum putem constata astăzi, autocontrolul ra- 
ional progresiv al societății (pînă la eliberarea 

revoluţionară a societății de exploatarea indivi- 
duală, ca rămășiță a „stării naturale“), înglobînd 
mereu mai mult controlul rațional al forțelor de 
producție (știința și tehnica), nu numai că nu 
suprimă, ci dimpotrivă evidențiază (sau exa- 
cerbează de-a dreptul) factorii stimulatori speci- 
fici, într-o oarecare măsură independent chiar 
de opoziţia dintre sisteme sociale şi politice 
diferite. 

În sfîrșit, concepţia lui Engels despre concor- 
danța obligatorie între forțe și relații de pro- 
ducţie nu implică concluzia că întîrzierea celor 
din urmă acționează totdeauna ca o „frînă“ a 
dezvoltării cantitative a forţelor de producție și 
nu exclude posibilitatea realizării unei conside- 
rabile creșteri cantitative chiar în capitalismul 
dezvoltat. Cînd scrie că oamenii „devin pentru 
prima oară stăpînii conștienți, adevărați ai 
naturii, pentru că — și în măsura în care — 
devin stăpînii propriei lor vieţi sociale“ 2, 
Engels pune însă pe primul plan, forma calitativ 
nouă pe care o ia expansiunea forțelor de pro- 
ducție după transformarea — revoluționară, 
deci eliberatoare — a societății. Fără o aseme- 
nea transformare, societatea va rămîne expusă 
exploziei susținute și impetuoase, dar anarhice, 
iraționale și chiar autodistrugătoare, a progresu- 
lui tehnologic şi a măririi producţiei, iar știința 
însăşi, la fel cu ucenicul vrăjitor, va descătușa 
forțe naturale nemăsurate și imposibil de con- 
trolat, care ar putea să-i nimicească pe oameni : 
atîta vreme cît dominaţia asupra naturii nu se 
transformă în autoguvernarea oamenilor înșiși, 
„aceste forțe de producţie acționează în pofida 
noastră, împotriva noastră, ele ne domină, după 
cum am arătat amănunțit“ 2%, 


NOTE LA CAPITOLUL I 


1 Vezi, H. MARCUSE, La fine delbutopia, Bari, 1968, 
pP. 10. La sfîrşitul conferinţei sale introductive (idem, p. 18) 
Marcuse se referă la revalorificarea lui Fourier şi anume 

a conceptului său de muncă înțeleasă ca joc, aproape o an- 
ticipare a idealului lui Marcuse despre un socialism „,ero- 
tico-estetic“. A se vedea critica făcută de Marx concepţiei 
naive de midinetă a lui Fourier, în K. Marx, Bazele criticii 
economiei politice, vol. II, Editura politică, București, 1974, 
p. 99. O altă reconsiderare contemporană a utopismului se 
află în lucrarea lui E. BLOCH, Dialettica e speranza, Flo- 
rența, 1987. O culegere de lucrări despre gîndirea utopică a 
fost întocmită de A. NEUSUSS, în Utopie. Begriff und 
Phänomen des Utopischen, Neuwied und Berlin, 1968, cu- 
legere care conţine şi o amplă bibliografie a problemei, 
menţionînd 695 de lucrări (pp. 448—495). 


2 Extrasul, pregătit în ianuarie—martie 1680, doi ani după 
prima ediţie din Anti-Dihring, a văzut lumina tiparului mai 
întîi în limba franceză în Revue socialiste, numerele 3, 4 
și 5, respectiv din 20 martie, 20 aprilie şi 5 mai 1880, iar apoi 
în volum, sub titlul Socialisme utopique et socialisme scien- 
tifique, sub îngrijirea lui Paul Lafargue, Paris, Derveaux, 
1880. Dintre ediţiile succesive franceze : Socialisme utopique 
et socialisme scientifique, noua ediție revăzută de A. Du- 
croix, Paris, Librairie de Humanité, 1924, conținînd un ar- 
ticol de Eleanor Marx despre Engels și introducerea engleză 
din 1692 (cf. M. RUBEL, Bibliographie des oeuvres de Karl 
Marī, avec en appendice un Répertoire des oeuvres de Frie- 
drich Engels, Paris, 1956, p. 250) şi Socialisme utopique etc., 
Edition du Parti communiste française, 1941 (care este ediţia 
cea mai mică, ca format, pe care am găsit-o, fără prefaţă 
și note). După o ediţie în limba polonă, din 1882, a apărut 
prima ediţie germană (Hottingen — Zürich, Schweizerische 
Genossenschaftsdruckerei) conținînd și lucrarea despre ve- 
chea „marcă“ germanică. În 1683 au fost publicate alte două 
ediţii germane și prima traducere italiană. Pe a patra edi- 
ție germană revăzută (Berlin, 1691) se va baza textul din 
Werke : cf. K. Marx-F. Engels, Werke, vol. 19, p. 189—228, 
iar pentru introducerea din 1892, vol. 22, p. 287—311 (notițe 
bibliografice esenţiale în vol. 19, p. 178). în prefeţele sale 
Engels menţionează de asemenea primele ediţii în limba 
rusă, daneză, spaniolă, olandeză, română şi apreciază la 
20 000 de exemplare tirajul primelor patru ediţii germane. 
Lucrarea — apreciată de G. MAYER (Friedrich Engels, La 
vita e l'opera, Torino, 1969, p. 239) drept „creaţia cea mai 
îndrăzneață a lui Marx și Engels“, după Manifest — a avut 
aceeași răspîndire, după D. RJAZANOV (Marr ed Engels, 
Milano, 1945, p. 263 și Roma, 19%9) ca și Manifestul însuși. 
Desigur, cel ma! mare număr de ediţii și, mai ales, cele mai 
largi tiraje, au fost în limba rusă, în Uniunea Sovietică. 
In a sa Bibliografia proizvedenii K. Marksa i F. Engelsa, 
Moscova, 1948, L. A. LEVIN enumeră, după prima ediţie din 
1884, ediţiile succesive în limba rusă din 1892 şi 1904, tipă- 
rite, tot la Geneva, în „Biblioteca socialismului contempo- 
ran“ sub îngrijirea grupului Osvobojdenie truda (L. A. LE- 
VIN, op. cit p. 124 și urm.); cele apărute în Rusia în 1848 

(o ediţie litograflată semi-clandestină a culegerii cu titlul 
Gindirea spcialisță, sub îngrijirea unul grup de studenţi 
care Se intitulau „Societate de editori şi traducâtori“), din 
1905 pină în 1907 (şapte ediţii succesive sau retipăriri care, 
pentru a scăpa de sub urmărirea cenzurii, recurgeau la tl- 
tluri diferite de fiecare dată: De la utopie la știință, De la 
utopie la teoria științifică etc.) și în 1917 între revoluţia din 
februarie și cea din octombrie (idem, p. 143, 149—157) ; cele 
publicate în Uniunea Sovietică pînă în 1946, ţinînd cont nu 
numai de ediţiile separate ale lucrării — ca acea din 1940, 
publicată de Institutul Marx-Engels-Lenin, sau ca acelea în 
limbile uzbecă (1942), bielorusă, lituaniană, letonă (între 1945 
și 19486) etc. — ci şi de răspindirea în milioane de exem- 
plare a ediţiei Operelor complete ale lui Marx şi Engels şi 
de răspîndire (un milion şi jumătate de exemplare între 
1933 şi 1946) a Operelor alese în două volume (idem, p. 167— 
1686 ; 189). în enumerarea lui Levin nu figurează — dacă nu 
greşim — nici ediţia din 1937, nici cea din 1936, uşor de gă- 
sit la Institutul „Gramsci“. Dar nu mai puţin semnificativ 
apare succesul repurtat de lucrare în Italia, dacă se iau în 
considerare numărul mare de ediţii și rolul pe care l-a 
avut ea ca instrument teoretic şi propagandistic al mișcării 
muncitoreşti, mai înainte de a fi implicată, într-o anume 
măsură, în inevitabilele urmări politice și pedagogice ale 
acelui proces de reexaminare a aportului lui Engels la mar- 
xism, care-şi are originea în cunoscutele aprecieri ale lui 
Gramsci, deși, ca atitudine curentă în dezbaterile teoretice, 
procesul trebuie considerat ca fenomen relativ recent în țara 
noastră (V. GERRATANA, Nota introductivă la Anti-Duh- 
ting, Roma, 1968, pp. XVII—XVIII; și V. GERRATANA, 
Ricerche di storta del marzismo, Roma, Editori Riuniti, 1972, 
p. 122). După același L. A. LEVIN (op. cit., p. 93—94), aceasta 
ar fi, dintre operele lui Marx şi Engels, prima tipărită în 
Italia, dacă exceptām unele documente ale Internaționalei. 
Pentru răspindirea în Italia, pină în 1892, vezi G. Bosio, 
La diffusione degli scritti di Marx e di Engels in Italia dal 
1871 al 1892, în Soctetà, nr. 2 gi 3, 1951. A. LABRIOLA (Let- 
tere a Engels, Roma, 1949, p. 36), profesîndu-şi entuziasmul 
pentru această lucrare a lui Engels, îi scria că a citit-o de 
zece ori (vezi şi Saggi sul materialismo storico, Roma, 1964, 
p. 303). Printre exegeţii italieni cei mai recenți ai gîndirii 
lui Engels se numără şi L. COLLETTI (Il marzismo e Hegel, 
Bari 1969). După prima ediție italiană din 1883 (IL socialismo 
utopico e il soctalismo scientifico de F. Engels, tradus de 
Pasquale Mortignetti, Benevento, Stabilimento tipografico di 
F. de Gennaro) pentru care traducătorul a primit calde 
aprecieri din partea lui Engels, opera a fost tipărită la 
Milano în 1682, la Roma în 1902 și la Florența în 1903. Tri- 
mitem, pentru o listă aproape completă a edițiilor în limba 
italiană a lucrării, la volumul lui G. M. BRAVO, Marz ed 
Engels in lingua italiana 1848—1960, Milano, 1962, p. 113—116, 
în care sînt amintite optsprezece ediţii. Numai în 1945 au 
apârut cinci ediţii. Intervalele cele mai lungi se înregis- 

trează între ediția de la Lugano din 1907 şi cea din 1920, 
imediat după primul război mondial; între ediția de la 
Bruxelles (Paris) din 1931, publicată în timpul fascismului, 
şi cea de la Moscova din 1943 (Scritti scelti di Marr ed En- 
gels, Editura în limbi străine) ; între retipărirea de la Edi- 
tori Riuniti apărută în 1958 și cea din 1970. 


3 FRIEDRICH ENGELS, PAUL et LAURA LAFARGUE, 
Correspondence, 1868—1886, v. I, Paris, 1958, p. 235 (scrisoarea 
lui Engels este scrisă în franceză). 


4 Nu mai puțin utilă este cercetarea elementelor destul 
de importante prezente în gîndirea lui Engels și a lui Marx, 
moştenite de ei de la socialismul utopic, fie urmărind idene- 
tificarea lor în cele mai cunoscute aserţiuni cu privire la 
depăşirea diviziunii muncii şi la pieirea statului, fie încer- 
cînd — cum procedează Gustav Mayer sau Stanley Moore — 
corelarea lor cu însăşi ideea unei finale „reîntoarceri la 
origini“ (hegeliană şi iluministă în același timp). „,în stilul 
lui Rousseau, Engels dezvăluie opoziția dintre prezentul pe 
care-l reneagă şi cele două epoci de aur, una la început și 
alta la capătul evoluţiei istorice“ (G. MAYER, Friedrich En- 
gels; Eine Biographie, Haag, 1934, Partea a doua: Engels 
und der Aufstieg der Arbeiterbewegung in Europa, p. 438). 
Vezi şi articolul lui S. MOORE în Monthly Review (ediţie 
italiană), nr. 7, iulie 1969, p. 12; în primele scrieri ale lui 
Marx s-ar contura, după Moore, opoziţia între Gemeinschaft 
și Gesellschaft, dintre care prima ar fi pe de o parte tre- 
cutul şi pe de alta viitorul celei de a doua. Utopia revenirii 
la natură este prezentă la tînărul Engels (1844), opinează 
A. SCHMIDT, Il concetto di natura in Marr, Bari, 1969, 
p. 120. 


5 Spre deosebire de Marx, Engels „fusese supus influen- 
ței religiei, într-o familie aproape bigotă. Astfel, proble- 
mele inerente religiei au fost totdeauna mult mai dureroase 
pentru Engels decît pentru Marx“ (vezi D. RJAZANOV, 
op. cit., p. 55). În afară de cea a lui Mayer, deja citată 
(traducerea italiană e făcută după ediţia engleză, redusă), 
amintim dintre biografiile lui Engels: K. KAUTSKY, Frie- 
drich Engels, sein Leben, sein Wirken, seine Schriften, Ber- 
lin, 1895 ; E. A. STEPANOWA, Friedrich Engels. Sein Leben 
und Werk, Berlin, 1958; Friedrich Engels, Biografia, Mos- 
cova, 1970 (Institutul de marxism-leninism de pe lîngă C.C. 
al P.C.U.S.) ; Friedrich Engels, Eine Biographie, Berlin, 1970 
(a Institutului de Marxism-Leninism de pe lîngă C.C. al 
P.S.U.G.). Dintre recentele culegeri de amănunte biografice : 
F. ENGELS, Zwischen Bureau und Barrikade. Ein Leben 
in Briefen, Berlin, 1970 şi  Biographische Skizzen, Berlin, 
1967. Dintre culegerile comemorative la împlinirea a 150 de 
ani de la naştere, Friedrich Engels, Grand révolutionnaire 
et penseur. Problèmes du monde contemporain (Moscova), 
n. 2, 1971; Deutsche Zeitschrift fir Philosophie n. 10, 1970 ; 
Beiträge zur Geschichte der Arbeiterbewegung, n. 5, 1970; 

Marzistische Blätter, n. 5, 1970; Revista de Filozofie (Bucu- 
reşti), n. 10, 1970; Nuova rivista internazionale, n. 9, 19170; 
AA. VV., Friedrich Engels Mitbegriinder des wissenschaţitii- 
chen Sozialismus. Protokoll der internationallen wissen- 
schaftlichen Konferenz anlăsslich der 150. Wiederkehr der 
Geburstages von Friedrich Engels, Berlin, 1971 (Institut für 
Marxismus-Leninismus beim ZK der SED). Dintre mono- 
grafiile recente: B. M. KEDROV, Engels i dialektika estest- 
voznaniia, Moscova, 1970 ; Engels teoretik, Moscova, 1970 (sub 
îngrijirea Institutului de marxism-leninism) ; F. NOVA, En- 
gels : His contributions to Political Theory, New York, 1967 ; 
E. FIORANI, Friedrich Engels e il materialismo dialecttico, 
Milano, 1971; Aktualniie voprost ideinogo naslediia Frede- 
rika Engelsa, Moscova, 1970; N. I. KOLPINSKI, Deiatelnosti 
F. Engelsa v godt I internaționala, Moscova, 1971. Despre 
Hegel şi Engels, vezi Proceedings of the Seminar on 
G. W. Friedrich Hegel and Friedrich Engels, Calcutta, 27— 
29 nov. 1970. Dintre biografii : Velikoe nasledie. O vtorom 
izdanii K. Marksa 1 F. Engelsa, Moscova, 1968 ; Literaturnoe 
nasledstvo K. Marksa i F. Engelsa. Istoriia publicaţii i izu- 
cenia v SSSR, Moscova, 1969; Marzismus Digest, n. 4, 1970 
(cu felurite articole despre Engels şi o bibliografie ce aco- 
peră perioada 19%8—1970); Revue internationale de Philo- 
sophie, n. 3—4, 1958 (despre Marx şi marxism, de J. GRYN- 
PAS) ; în Marzist Philosophy (A Bibliografical Guide, The 
University of North Carolina Press, 1967), John Lachs dă o 
bibliografie explicată a filozofiei marxiste, limitată însă 
numai la operele în engleză, franceză şi germană publicate 
pînă în decembrie 1966, care se găsesc în bibliotecile din Sta- 
tele Unite. Scopul nu a fost, evident, de a da o listă com- 
pletă a lucrărilor. „Este probabil — scrie într-adevăr auto- 
Tul — ca în ultimii o sută de ani să se fi publicat, pe teme 
ce pot fi definite cu aproximaţie prin termenul «comunism», 
un număr de cărţi și articole mai mare decit pe orice alt 
subiect, cu excepţia creştinismului“. 


6 Despre „revenirea“ lui Feuerbach la un punct de vedere 
religios a se citi cele afirmate chiar de Engels în Ludwig 
Feuerbach și sfîrșitul filozofiei clasice germane, în Marx- 
Engels, Opere alese, vol. II, ediţia a III-a, p. 350 şi, respectiv, 
341, Editura politică, Bucureşti, 1967, unde se arată că după 
Feuerbach, rădăcinile noii esențe religioase se află în dra- 
gostea sexuală, iar „adevăratul socialism“, de inspiraţie feuer- 
bachiană, este definit drept utopism literar și mistic. Pen- 
tru „reformismul“ religios al lui H. De SAINT-SIMON, a se 
vedea Nuovo cristianesimo (Dialogo tra un innovatore e un 
conservatore. Primo dialogo, Roma, 1968). Saint-Simon şi, în 
special Owen și Fourier, se mișcă „pe un fundal de spirit 
religios şi mistic dominant“, afirmă R. MAZZETTI (vezi So- 
cialismo utopistico e cultura, Napoli, f.d. (1962), p. 104), care 
vede in Fourier, ca și în Rousseau, antinomia dintre un 
„optimism radical, religios şi mistic“ și un „pesimism socio- 
logic, dar şi radical“. Această apreciere nu poate fi atenuată 

de polemica, tenace şi mereu reluată, antiteologică şi anti- 
metafizică — şi, în consecinţă, neîncrederea în imagina- 
ție — care apare atit la Owen cît și la Saint-Simon (idem, 
p. 60—64 şi 76). Contradicţii similare pot fi surprinse în gîn- 
direa (și în stilul) celui mai mare dintre epigoni saint-si= 
monism-ului (vezi Introducerea lui A. NEGRI și A. COMTE, 
Opuscoli di filosofia sociale, Florenţa, 1969). 


7 Despre recunoaşterea rolului de precursori al utopiştilor 
a se vedea şi F. ENGELS, Războiul țărănesc german, în 
MARX-ENGELS, Opere, vol. 7, Editura politică, Bucureşti, 
1960, p. 374. Despre colaborarea lui Marx la culegerea de 
informaţii despre utopişti (pentru redactarea cărţii Anti- 
Diihring), vezi scrisoarea sa către Engels din 8 august 1877, 
în Carteggio Marx-Engels, v. VI, Roma, 1953, p. 272. 

Despre primele contacte ale lui Engels cu socialismul lui 
Fourier şi despre „profundele şi muşcătoarele“ sugestii pri- 
mite de la el, vezi MIRELLA LARIZZA, L'interpretazione 
marx-engelsiana della dottrina di Fourier, în Nuova Rivista 
Storica, fasc. III—IV, mai—august 1968, p. 257 şi urm., unde 
se aminteşte și traducerea făcută de Engels, Un frammento 
di Fourier sul commercio (în Marx-Enegels-Lassale, Opere, 
Milano, 1914, v. III, fasc. 4). 


8 În amintitul Nuovo cristianesimo, îngrijit de G. M. 
BRAVO, se poate găsi o bibliografie esenţială asupra lui 
Saint-Simon şi a saint-simonismului (p. 67—69). A se vedea 
în plus: C.H. DE SAINT-SIMON. La Phisiologie sociale. 
Oeuvres choisies avec introduction et notes de Georges Gur- 
vitch, Paris, 1965 şi G. COGNIOT, Le socialisme utopique de 
Saint-Simon et Fourier, Le socialisme petit-bourgeois de 
Proudhon (Paris, Le Cahier du Centre d'etude et de re- 
cherches marxistes). 


9 Interesul cercetători'or pentru gîndirea lui Fourier s-a 
accentuat recent. A se vedea — în afară de articoiul citat al 
cercetătoarei Larizza — J. ZILBERFARB, La filosofia sociale 
di Charles Fourier e il suo posto nella storia del pensiero 
socialista della prima metà del diciannovesimo secolo, Mos- 
cova, 1964 (cap. IX, tradus din rusă în franceză sub titlul 
La philosophie sociale de Fourier, une des sources du 
marxisme, se găseşte în Cahiers du Communisme, n. 12, dec. 
1965) ; prefața lui S. DEBOUT la lucrarea inedită a lui Fou- 
rier, Nouveau Monde Amoureuz (Paris, 1967); și, pentru o 
bogată bibliografie despre Charles Fourier e la scuòla socie- 
taria nella raccolta della Biblioteca G.C. Feltrinelli, recen- 
zia lui GIUSEPPE DEL BO, în numerele 1 și 2, 1953, din 
Movimento operaio (respectiv p. 74—130 și 299—321). 


10 Despre Owen (şi despre utopişti în general), vezi 
E. BOTTIGELLI, Genèse du socialisme scientifique, Paris, 
1967, mai ales în primul capitol (volumul urmează scrupulos 
schema engelsiană din Dezvoltarea socialismului de la uto- 

pie la știință în legătură cu izvoarele marxismului): G.D.H. 
COLE, A History of Socialist Thought. Volume I. Socialist 
Thought, The Forerunners 1789—1850. Londra, 1953 (trad. it.: 
I precursori 1789—1850, Bari, 1967, cu bibliografia lui GIU- 
LIANO PROCACCI) ; R. MAZZETTI, Socialismo utopistico 
e cultura, cit, care examinează în mod special idealul pe- 
dagogic al lui R. Owen și include, în apendice, traducerea 
din Relazione alla Contea di Lanark. 


11 Vezi F. ENGELS, Anti-Diihring, ediția a IV-a, Editura 
politică, Bucureşti, 1966, p. 289—269. 


12 Vezi F. ENGELS, Dezvoltarea socialismului de la utopie 
la știință, în Marx-Engels, Opere alese, vol. II, ediția a III-a, 
Editura politică, Bucureşti, 1967, p. 93. Vezi şi în Ludwig 
Feuerbach cit., p. 47 (revoluția franceză a vehiculat ,„exclu- 
siv idei juridice și politice“ şi s-a sinchisit ,„de religie nu- 
mai în măsura în care aceasta îi stătea în cale“) (ed. rom. 
cit. p. 352). 


13 Cfr. J. CHESNEAUX, Jules Verne et la tradition du 
socialisme utopique, în L'homme et la société, n. 4, aprilie- 
iunle 1967. O propunere care, ridicîind în slāvi și separînd 
factorii de transformare şi de unificare inerenți științei ce 
atare, se încrede exclusiv în ei pentru realizarea une! socie- 
tăți comuniste este cea a lui U. SPIRITO, în Dal mito alla 
scienza, Florența, 1966. 


14 Este ilustrativ pentru toți exemplul lui T. W. ADORNO, 
care afirmă că actuala manipulare a inteligențelor, permisă 
de mijloacele de comunicare de masă, dezminte și critică 
încrederea în valoarea revoluționară a ideilor și a cunoș- 
tințelor ştiinţifice, cînd acestea intră într-un circuit mai 
larg şi devin patrimoniu al mzselor (vezi T. W. ADORNO, 
Is Marr Obsolete ?, în Diogenes, n. 64, 1968, p. 10). Afirmația 
se bazează pe un binecunoscut act de acuzare a întregii ci- 
vilizații a raționalismului „iluminist“ şi a tehnologiei mo- 
derne : vezi, M. HORKHEIMER — T. W. ADORNO, Dialet- 
tica dell'iluminismo, Torino, 19%6; G. LUKACS, Storia e 
conscienza di classe, Milano, 1967, p. 114 şi passim (despre 
„Calculabilitate“) ; dar şi K. KOSIK, Dialettica del concreto, 
Milano, 1965 (despre „manipulare'9. 


15 Vezi şi K. KORSCH, Marzismo e filosofia, Milano, 1966, 
p. 49: „socialismul, care din utopie s-a transformat în şti- 
ință, s-a tvit din filozofia idealistă germană“. 


16 Importanța momentului teoretic în lupta mișcării mun- 
citoreşti este subliniată de V. I. Lenin, în Marr-Engels — 
marxism, ediţia a III-a, Editura politică, Bucureşti, 1958, 
p. 122, unde este citat un pasaj din Războiul țărănesc al lui 
Engels. 

17 Conform metodei va trebui apoi să verificăm caracte- 
rul legitim al dublei abordări a fenomenelor istorice, după 
geneza lor concretă și după structura lor abstractă, sur- 
prinsă incă de Labriola în gindirea lui Marx şi Engels. 
(Lettere a Engels, p. 154, și Saggi su: materialismo storico, 
cit. p. 209 şi 212—219). 


18 În articolul cit., p. 7—11. 


19 Vezi K. KORSCH, Karl Marr, Bari, 1969 (în concor- 
danţă cu Korsch, în această interpretare, G. VACCA, în 
Lukács o Korsch?, Bari, 1969; cf. şi A. SCHMIDT, op.cit, 
p. 174—175). 


20 Vezi şi R. MONDOLFO, Il materialismo storico in Fe- 
derico Engeis, Florența, 1952, p. 309—311. 


21 În Anti-Diihring (ed. rom. cit., p. 147), Engels foloseşte 
expresiile „abscisă“ şi „ordonată“ (a „curbei economice“) în 
legătură cu producția şi — respectiv — cu schimbul, pre- 
cum și cu interacţiunea lor. Altă chestiune controversată 
este cea a contribuţiei lui Engels la opera elaborată îm- 
preună cu Marx, contribuţie socotită, de pildă, de A. CORNU, 
mai importantă decît recunoaşte Engels, în al său Feuer- 
bach (vezi A. CORNU, Karl Marr et Friedrich Engels. Leur 
vie et leur oeuvre, vol. III: Marz à Paris, Paris, 1962, p. 197) 
iar F. NOVA o socoteşte mai relevantă „than previous lite- 
rature has accorded him“ (op. cit., p. 96—97). Printre con- 
tribuțiile sovietice: G. A. BAGATURIA, Marks i Engels: 
harakter tvorceskogo sotrudnicestva, în Voprost istorii, 
n. 10, 1970; V. A. VAZILIN, Roli F. Engelsa v podgotovke 
otkritiia materialisticeskogo ponimaniia istorii, în Vestnik 
Moskovskogo Universiteta — Filosofita, n. 6, 1970; L. T. 
GORŞKOVA, Roll Engelsa v razrabotka problemi istoriceskogo 
materializma, în Nauciniie dokladi visşel gşkolt. Filozoţi- 
ceskie naukt, n. 6, 1870. 


22 Anti-Diihring, ed. cit., p. 284. De E. BOTTIGELLI, cfr. 
Sur l'Antiduhring, în La Pensée, n. 158, august 1971 (din 
introducerea noi! ediţii franceze a lucrării). 


23 K. MARX, Bazele criticii economiei politice, vol. II, 
ed. rom. cit., p. 192. 


24 Antl-Diihring, ed. cit, p. 244 
25 idem, p. 280, cu completarea menționată la p. 397. 


26 Vezi, K. MARX, Contribuţii la critica economiei poli- 
tice, în K. MARX-F. ENGELS, Opere, vol. 13, Editura poli- 
tică, Bucureşti, 1962, p 661. Aparenta asimilare, în termino- 
logia clasicilor marxismului, a noțiunii economico-sociale 
de „apropriere“ cu cea juridică de „proprietate“ şi în mod 
similar a atributului de „individual“ cu cel de „privat“ 

(apropriere individuală și proprietate privată) a dat loc cîte- 
odată unor echivocuri sau unei înțelegeri greşite. 


21 Anti-Dihring, ed. cit., p. 286. 


28 Idem, p. 282. 


II 


O antropologie economico-filozofică : 
„Grundrisse der Kritik“ 
de K. Marx 


Problematica „antropologică“ din Anti-Diih- 
ring şi Originea familiei este prezentă deja la 
Marx în Grundrisse, deşi într-o formă diferită 
de cea „populară“ şi „sistematică“, așa cum o 
găsim în paginile lui Engels. La Marx, ea este 
prezentă sub formă de teze, digresiuni, largi 
implicaţii teoretice (filozofice și istorice) care 
slujesc la clarificarea tabloului societăţii capi- 
taliste. 

Marx examinează  îndepărtatele origini 
practice ale conceptului juridic modern de 
proprietate și deci diferența profundă, esen- 
țială, între „proprietate“ în sens modern, bur- 
ghez, capitalist, și „luarea în stăpînire“ ca 
raport natural, de folosință și muncă, cu re- 
sursele materiale : „Aşadar, inițial proprieta- 
tea înseamnă (Și ea se prezintă ca atare în 
forma ei asiatică, slavă, antică, germanică) ra- 
portul subiectului (care produce sau care se re- 
produce) față de condiţiile producției sau ale 
reproducțţiei sale, ca față de condiţii ce-i apar- 
țin“ 1, 

Este vorba de un raport dialectic, de rapor- 
tul dialectic originar al instituirii antropolo- 
gice, în virtutea căruia „condiţiile producției și 
reproducției sale“ acum „aparțin“ omului, sînt 
produse de om. În această capacitate dobiîndită 
de a produce (care este radical diferită de ca- 

pacitatea de asimilare a mediului, proprie 
animalului), omul păstrează totuși în cadrul re- 
laţiei sale cu natura anorganică un caracter de 
schimb organic reciproc, făcînd din forţele și 
resursele materiale propriul trup anorganic, 
limitîndu-se parcă numai la lărgirea formelor 
şi modalităţilor de achiziţie proprii lumii ani- 
male. 

De ce afirmă atunci Marx și Engels cu atîta 
insistenţă, în operele lor, că aproprierea origi- 
nară se configurează ca „proprietate comună ? 
Nu implică, oare, această definiţie referirea gene- 
rică la o suprastructură instituțională de tip 
juridic ? Și n-am spus, oare, în capitolul pre- 
cedent, că abia mult mai tîrziu, printr-o distan- 
țare definitivă de natural, omul tinde să în- 
locuiască formele individuale prin forme so- 
ciale de luare în stăpînire economică ? 

Răspunsul ne poate veni de la următoarele 
precizări ale lui Marx : „Omul se separă ca in- 
divid în urma unui proces istoric. El apare ini- 
țial ca un membru al speciei, ca o fiinţă tribală, 
ca un animal gregar, deși în nici un caz ca 
zoon politicon în sensul politic al acestei ex- 
presii“ 2. Cu alte cuvinte, trebuie evitată con- 
fuzia dintre cele două condiţii total diferite : 
cea originară, în care se generalizează aproprie- 
rea individuală a naturii în „proprietate co- 
mună“, individul biologic fiind în mod natural 
solidar cu specia, iar deosebirile între indivizi 
venind și ele de la natură (vîrsta, sexul, aptitu- 
dinile fizice și psihice), și cea în care, în 
schimb, atit diferenţele între indivizi, în divi- 
ziunea socială a muncii, cît și aproprierea indi- 
viduală, în prelucrarea plusprodusului social, 
presupun anumite structuri ale societăţii. Pu- 
tem afirma că, pentru Marx, individualitatea 
constă, istoric vorbind, dintr-o constantă ? și o 
variabilă : mai înainte de a fi un proces de 
„izolare“ — de societate — ea a fost un ele- 
ment de integrare, în comunitate (și acest ca- 
racter natural și original al individualității nu 

piere nici măcar în răsturnarea socială și mo- 
dernă a acesteia) î. 

În comunitatea naturală, individul apare de 
fapt ca subiectul real al aproprierii naturii 
(apropriere care, deși se exercită sub forma 
„proprietății“ comune, tinde să satisfacă ne- 
voile indivizilor, fiind continuarea ,„consumu- 
lui“ individual al resurselor); dar, apoi, de- 
vine, atunci cînd se conturează condiția sclaviei 
sau aservirii, și obiectul (ca individ care este 
tocmai parte a naturii) aceleiași aproprieri 5. 

„În cadrul relaţiilor de sclavie și de depen- 
denţă feudală“, de fapt, „o parte a societăţii 
tratează pe cealaltă ca pe o simplă condiție ne- 
organică și naturală a propriei sale repro- 
ducții“ 8. 

Însuși războiul (care este „una din activită- 
țile cele mai vechi ale fiecărei comunități na- 
turale, fie pentru apărarea proprietăţii, fie 
pentru dobîndirea ei“) poate, la un moment 
dat, să urmărească noi scopuri de aservire, care 
izvorăsc din formele originare ale comunităţii, 
dar „curînd“ le „modifică“ și acestea „devin 
chiar baza lui“ 7. 

Această trecere se realizează printr-o serie 
de medieri, dar este presupusă de identifica- 
rea virtuală, subliniată în Grundrisse nu mai 
puțin decît în Originea familiei a lui Engels, 
între „producerea“ bunurilor materiale (econo- 
mică) și „reproducerea“ (biologică) a oameni- 
lor înșiși ca „instrumente“ ale muncii prin ex- 
celență : o identificare proprie începuturilor 
istorice, care stă la baza funcției familiei ca 
primă şi elementară relație socială de pro- 
ducție. 

+ 


Unele descoperiri relativ recente ale științe- 
lor care studiază preistoria și protoistoria 
(paleo-etnografia, arheologia etc.) au oferit un 
tablou, și nu numai conjectural, al evoluţiei ce 

duce de la economia întemeiată pe cules și 
vînătoare, la econamia agricol-pastorală (şi, în 
cadrul acesteia din urmă, de la primele forme 
de domesticire a animalelor la primele culturi 
agricole generalizate și apoi la păstoritul no- 
mad) 8. Se consideră în această privință, că 
Marx şi Engels ar fi împărtășit părerea in- 
exactă a priorităţii istorice a păstoritului no- 
mad asupra primelor forme de agricultură 
sedentară. Dar, scopul fiind reconstruirea sin- 
tezei  economico-filozofice propuse de Marx, 
ceea ce interesează aici este doar relevarea 
faptului că atît păstoritul cît și agricultura pri- 
mitivă aparțin aceleiași „situaţii istorice“, 
adică aceleiaşi categorii dialectice, în cadrul 
modelului marxist de dezvoltare a forţelor de 
producţie. Marx indică într-adevăr două nive- 
luri (în terminologia din Grundrisse două „si- 
tuaţii istorice“ succesive) în dezvoltarea pri- 
melor forme de însușire, sau de posesiune şi 
de folosire, a condiţiilor materiale ale produc- 
ției : un prim nivel constituit de însușirea sau 
folosirea, aproape exclusivă, a agenților și a 
fiinţelor naturale și reprezentat în esență prin 
economia pastoral-agricolă sau agricol-pasto- 
rală (Și, înainte de aceasta, de economia înte- 
meiată pe cules, pe vinătoare, pe pescuit etc.), 
și un nivel ulterior, constituit din generaliza- 
rea activităţii exercitate cu unealta fabricată 
(și stăpînită) de un om pentru a-și afirma con- 
trolul asupra naturii, a agenţilor și ființelor 
naturale. Unealta, folosită la început pentru a 
mijloci însuşirea produselor spontane a ele- 
mentelor naturale, determină, astfel, o tot mai 
accentuată subordonare a funcției primitive a 
forțelor naturale, ca forţe care prin ele însele 
produc sau oferă valorile de consum necesare, 
și o degradează într-o simplă funcție pasivă a 
materiei prime inerte, asupra căreia se exer- 
cită acum în mod liber inventivitatea trans- 
formatoare a omului și acțiunea uneltelor sale : 
condiția care exprimă în mod exemplar acest 
nivel ulterior este cea a muncii meșteșugărești 

(mai general, a muncii care folosește abilita- 
tea miinii, evidențiind, comparativ, valoarea 
specifică de întrebuințare a uneltei și deci 
„proprietatea  lucrătorului asupra uneltei“) °. 
Marx scrie : 

„Proprietatea asupra pămîntului include, 
potenţial, proprietatea asupra materiei prime, 
asupra uneltei iniţiale, asupra pămîntului, asu- 
pra roadelor sălbatice ale acestuia. Raportul 
față de pămînt ca față de proprietate în forma 
ei cea mai primitivă înseamnă a găsi în el ma- 
terie primă, unelte de muncă și mijloace de sub- 
zistență, care nu sînt produse prin muncă, ci 
sînt furnizate de pămînt. (...). În acest raport 
avem situaţia istorică nr. I (...). Dar, în al doilea 
rînd acolo unde există proprietatea asupra unel- 
telor de muncă, adică acolo unde lucrătorul se 
raportează la aceste unelte ca la ceva ce-i apar- 
ține, acolo unde el muncește ca proprietar al 
uneltelor de muncă (...), acolo unde această formă 
a lucrătorului ca proprietar sau ca proprietar 
care munceşte există deja ca formă independen- 
tă, alături de proprietatea funciară şi în afara ei, 
acolo există deja ca premisă și o a doua treaptă 
istorică determinată, alături de p ima treaptă 
şi în afara ei, care trebuie să apară de aseme- 
nea ca fiind considerabil modificată ca urmare 
a autonomizării acestui al doilea fel de proprie- 
tate sau al doilea fel de proprietar care mun- 
ceşte. Cu alte cuvinte, dezvoltarea de tip meş- 
teșugăresc și orășenesc a muncii nu este aici 
un accesoriu al proprietăţii funciare și nu e 
subordonată ei, ca în primul caz“ 10. Marx 
continuă : „arta de a-și însuși în mod efectiv 
uneltele și de a le mînui ca mijloc de muncă 
apare aici ca o îndemînare specială a lucrătoru- 
lui, care se afirmă ca proprietar al uneltelor. 
Pe scurt, caracterul esenţial al sistemului 
breslelor și corporațiilor (adică al muncii me- 
seriașului, al subiectului muncii care se consti- 
tuie proprietar) trebuie considerat din punctul 
de vedere al raportului faţă de uneltele de 

producţie (uneltele de muncă ca proprietate) 
spre deosebire de raportul faţă de pămînt 
(față de materia primă iniţială), ca față de pro- 
prietate a sa (...)“ ; „această stare istorică nr. 
II (...) prin natura ei poate să existe numai în 
opoziție cu starea nr. I sau, dacă vreţi, cu o 
completare a stării nr. I modificate“ 11. 

Pare evident că „agricultura“ și  „„meșteșu- 
gurile“ — în calitate de categorii dialectic-is- 
torice și în definiția pe care le-o dă Marx în 
acele pagini din Grundrisse — se caracteri- 
zează mai ales printr-un raport între om și 
obiecte, naturale sau artificiale, un raport al 
cheltuielii de trudă obositoare, un raport între 
om și materiale, între om și roadele muncii 
sale ; deci printr-un raport care, în temninolo- 
gia marxistă, se identifică cu conceptul forțe- 
lor — naturale și umane — de producţie. La 
aceeași concluzie ajunge Marx, pe altă cale, 
cînd insistă asupra valorii de întrebuințare ca 
„scop principal și imediat“ al producţiei meş- 
teşugărești ca atare : „această producție are ca 
scop principal și imediat asigurarea existenţei 
meseriașului, a meșterului, așadar valoarea de 
întrebuințare, și nu îmbogățirea, nu valoarea 
de schimb ca atare“ 12. 

Considerată prin referirea ei directă la eco- 
nomia capitalistă și prin semnificația circum- 
scrisă istoric care derivă din problematica eco- 
nomiei politice, distincția între valoarea de 
întrebuințare și valoarea de schimb presupune 
distincția marxistă mai generală între forțele 
de producţie şi relaţiile de producţie. În ,mo- 
dul de producţie“ 13 capitalist modern, aşa cum 
forţele de producţie sînt învăluite tot mai mult 
în urzeala relaţiilor sociale — relații care își au 
originea în forțele de producție și în dezvol- 
tarea lor —, tot așa vechile și noile valori de 
întrebuințare (ale produselor, ale resurselor 
materiale, ale uneltelor şi chiar ale  uneltei- 
om, ca forță de muncă ; pe scurt, toate condi- 
ţiile şi rezultatele producției) s-au transformat 
în tot atitea valori de schimb ; deci, au primit 

o funcţie suplimentară, generalizată, de valori 
de șchimb (de „mărfuri“ în economia comer- 
cială-capitalistă), care ascunde sau alterează 
funcția lor de valori de întrebuințare 14, 

Dezvăluirea dezvoltării impetuoase a forțe- 
lor de producție, presupusă și, la rîndul ei, fa- 
vorizată de relaţiile capitaliste de producție, 
este una dintre temele din Capitalul și, mai 
mult încă, din Grundrisse ; iar analiza condi- 
țiilor obiective fundamentale ale oricărei pro- 
ducţii capitaliste îl duce adesea pe Marx la tra- 
tarea forței de muncă, a mașinilor și a capi- 
talului în general, în raport cu funcţia lor de 
valori de întrebuințare 15. Mai exact, dezvolta- 
rea relaţiilor de producţie capitaliste postu- 
lează caracterul de forțe de producţie !8 al ma- 
nufacturii (cooperare, combinare și diviziune 
a muncii) și al industrializării (mecanizare și 
automatizare), cît și funcţia de valori de între- 
buințare care revin elementelor și rezultatelor 
acestor forme. 

În acest fel am schiţat cele două „figuri“ ce 
completează, alături de agricultură și meșteşu- 
gari, tabloul creionat de Marx pentru modelele 
de dezvoltare a forțelor de producţie. 

Indicaţii în acest sens pot fi extrase tot din 
Grundrisse ; în mod special din pasajul care 
cuprinde o progresie logică (o gradualitate ae 
conduce dialectic la o separare între cooperare 
sau diviziunea  meșteșugărească a muncii şi 
mecanizare. „Calea pe care a apărut în linii 
generale sistemul de mașini“, observă Marx, 
„o constituie analiza care, prin intermediul di- 
viziunii muncii, transformă tot mai mult în 
operaţii mecanice operaţiile executate de mun- 
citori, astfel încît la un moment dat locul lor 
poate fi ocupat de mecanism“. Astfel Marx 
sugerează că dezvoltarea graduală dă naștere, 
la un anumit nivel, nu fără o ruptură dialec- 
tică, industriei din manufactură: industria 
este „explicită“ în mașină, ca mijloc de pro- 
ducţie artificial şi autonom, ba chiar ca sistem 

de unelte, dar tendinţa spre industrie este deja 
prezentă implicit în reproducerea anterioară a 
forțelor naturale și umane realizată prin com- 
binarea de „operaţii mecanice“, reducere care 
are loc în cursul dezvoltării manufacturii (o 
explicitare analoagă am întilnit în legătură cu 
trecerea de la activitatea de tip agricol la cea 
de tip meșteșugăresc). Între manufactură şi 
industrie există un raport de „creștere a capa- 
cității“ pe linie, să spunem, verticală : sau o 
relaţie între niveluri, unul supraordonat celui- 
lalt, ambele fiind niveluri structurale  (supra- 
structura nu intră aici în discuţie, deși este 
subînțeleasă și presupusă, cum vom vedea, în 
fiecare stadiu de dezvoltare dialectică a struc- 
turii) 18. Dar dezvoltarea verticală se corelează 
cu dezvoltarea orizontală. Și iată că, într-o sec- 
țiune orizontală, Marx crede că manufactura 
perpetuează cele mai progresiste activităţi ru- 
rale sau legate de sat ; sau perpetuează nivelul 
celui mai simplu raport de luare în stă- 
pînire a condiţiilor materiale ale producţiei, ba- 
zate pe proprietatea valorilor de întrebuințare 
a forțelor de producţie naturale şi umane. 

Manufactura“, susține deci Marx, „nu cu- 
prinde la început așa-zisele meserii orășenești, 
ci îndeletnicirile accesorii rurale, torsul şi țesu- 
tul, adică acele categorii de muncă care cer mai 
puţin decît oricare altele îndeminare şi pregă- 
tire profesională (...). O bază largă formează și 
unele ramuri ale industriei, ca fabricile de sti- 
clă, uzinele metalurgice, ferăstraiele etc., care 
cer din capul locului o mai mare concentrare 
de forțe de muncă, exploatează în mai mare 
măsură resurse naturale și fac să fie necesară 
o producție de masă, precum și o concentrare a 
mijloacelor de muncă etc. La fel se prezintă lu- 
crurile și cu fabricile de hîrtie etc.“ 19, 

Se mai pot adăuga minele în general, dat 
fiind că noţiunea de „rural“ este, în aceste ana- 
lize ale lui Marx, o noțiune mai generală care 
vizează condiţiile naturale ale producţiei. În 
acest sens, manufactura, ca nivel de organizare 

capitalistă a producţiei de valori de schimb, ba- 
zată în mod esenţial pe exploatarea muncii co- 
lective și combinate a omului, (producţie de 
masă și diviziune a muncii sociale) şi mai puţin 
pe introducerea de mijloace perfecționate pen- 
tru a exploata productivitatea crescîndă a 
muncii, depășește şi ea, ca și agricultura, condi- 
țiile naturale ale producţiei, truda omului în- 
corporînd ea însăși, în primul rînd, una dintre 
aceste condiţii naturale. Dealtfel, „eliberarea“ 
miinii de lucru provenite de la țară este, pentru 
Marx, una din premisele istorice ale manufac- 
turii, iar „o parte din iobagii eliberaţi devin ca- 
pitaliști“ 20. 

În mod analog, într-o secţiune orizontală a 
nivelurilor superioare, sistemul industrial, care 
se sprijină pe utilizarea tot mai largă a maşini- 
lor, nu numai că „atacă“ direct o întreagă serie 
de produse manufacturiere care ieșeau înainte 
din atelierele meșteșugărești (de unde proletari- 
zarea a numeroși meșteșugari care vin să mă- 
rească „armata de rezervă“), dar mai ales solicită 
la fel ca altădată meșteşugurile, rolul predomi- 
nant al uneltei de muncă, în comparaţie cu cel 
al materiilor prime şi al agenţilor naturali. O 
trăsătură profund diferită apare, însă, în siste- 
mul industrial: dezvoltîndu-se într-un sistem 
mecanic complex, unealta se transformă din 
instrument dominat de lucrător, într-un element 
legat de o masă de lucrători ei înșiși pregătiţi 
încă din stadiul manufacturier înainte de gene- 
ralizarea sistemului mașinilor pentru o serie de 
„operaţii mecanice“ manuale; în afară de 
aceasta, mai înainte de a fi legată de o masă de 
lucrători (care mai sînt și constrînși la îndepli- 
nirea de „operaţii mecanice“ într-o relaţie de 
subordonare exprimată prin salariu), unealta 
devine o „forță străină“ 21 muncitorilor, domi- 
nată la rîndul ei — ca și muncitorii înşişi — de 
o inteligență străină, de inteligența sau de 
voința  capitalistului 2 : „inteligența și voința 
întreprinderii colective“ se opun muncitorului 

„ca funcţii ale capitalului care trăiește prin ca- 
pitalist“ 75. 

Or, o primă mare contradicție istorică se as- 
cute tocmai din cauza acestei pretenţii a capita- 
listului, ca individ, de a mai putea „întruchipa“ 
spiritul „întreprinderii colective“ și sistemul 
unei producţii care, dimpotrivă, dobîndește tot 
mai mult caracterul unei reglări sociale și știin- 
țifice a forțelor de producţie. Este vorba de o 
contradicție care, așa cum vom arăta în capito- 
lul XIV, are loc pe de o parte în cadrul forțelor 
de producţie, iar pe de alta între forţele și rela- 
țiile de producţie. Ea nu antrenează explicit 
opozițiile și neconcordanţele dintre structură și 
suprastructură, pe care le vom expune în cele 
ce urmează. Asupra ei, cum am văzut în capito- 
lul precedent, zăbovește și Engels, cu o deose- 
bită insistență, pentru a căuta raţiunea trans- 
formării socialiste necesare a relațiilor de pro- 
ducție, ca sarcină ce traduce în fapte postulatul 
teoretic al caracterului ireversibil al trecerii de 
la reglarea socială naturală și spontană, de la 
elementele reziduale ale anarhiei naturale a pro- 
ducției, legate de formele reziduale individuale 
ale proprietăţii, la realizarea deplină a raționa- 
lităţii sociale a proceselor de producție „,subor- 
donate unui plan“, și a proprietăţii generale 
asupra uneltelor și ansamblurilor de producție. 

Cu industria — cu sistemul mașinilor — ta- 
bloul categoriilor celor mai generale ale unei 
structuri diacronice a secțiunii forțelor de pro- 
ducţie pare deci complet. În conceptul de ma- 
nufactură și în cel de industrie devine mai 
strînsă și obligatorie legătura dintre dezvoltarea 
forţelor de producție și importanța mereu mai 
mare pe care o dobiîndește, ca urmare a dezvol- 
tării lor, dimensiunea socială a relaţiilor de pro- 
ducţie ; cu alte cuvinte, devine tangibil și ire- 
versibil procesul de evoluţie (structurală) de la 
natură la societate. 

Sfera de referință se lărgește, evident, dacă 
acestui proces i se atribuie drept elemente com- 
ponente — așa cum și sînt de fapt — şi rela- 

țiile simultane (suprastructurale) dintre natură 
şi cultură sau dintre societate şi instituții. Vom 
examina, în capitolele următoare, unele ipoteze 
în legătură cu suprastructurile culturale şi vom 
cerceta care sînt, la Marx și la Engels, cele mai 
generale categorii dialectico-genetice % de ra- 
porturi în societate. 

Dar mai înainte vom încerca să abordăm un 
alt aspect al deosebirii dintre forțele de pro- 
ducţie și raporturile de producţie. 


* 


Ocupîndu-se de vechile comunităţi ligure, Se- 
reni preia periodizarea lui Engels de la „prima 
mare diviziune socială a muncii“ între triburi 
sau grupuri care se ocupă de păstorit şi altele 
care se ocupă cu agricultura (prima diviziune a 
muncii care este, la rîndul ei, consecința „divi- 
ziunii sociale naturale a muncii între bărbat și 
femeie“), la „a doua mare diviziune socială a 
muncii, cea care duce la constituirea unui grup 
de meșteșugari specializaţi“ și care nu capătă 
„o importanţă hotărîtoare înainte de epoca me- 
talelor“ %. Desigur, însă (şi chiar Sereni oferă 
numeroase elemente pentru a dovedi acest lu- 
cru), că acea primă mare diviziune socială a 
muncii între păstorit şi agricultură coincide în 
mare măsură cu diviziunea socială „naturală“ 
a muncii între bărbat și femeie, dacă se ține 
seama că, în general, femeilor le-a revenit pro- 
babil un rol predominant în trecerea de la cules 
la muncile agricole, iar bărbaţilor în evoluția 
(non-lineară) de la vînătoare la păstorit. 

Dar, în acest punct, este imposibil să nu amin- 
tim echivocurile ce pot însoți folosirea curentă 
a expresiilor „diviziunea muncii“ și „diviziunea 
socială“ cînd, de exemplu, ambele sînt înţelese 
ca sinonime ale împărțirii societăţii în clase, 
caste, ordine etc. Găsim o lămurire chiar la Se- 
reni % : „Avem o adevărată diviziune a societă- 
ţii în clase numai atunci cînd grupuri sociale 

determinate au dobîndit, în procesul de produc- 
ție şi în relaţiile lor reciproce, o anume poziţie 
specială definită ca atare nu numai dintr-un 
punct de vedere tehnic, ci chiar din punctul de 
vedere al relaţiilor de producţie cu alte grupuri 
sociale. Chiar şi în alcătuirea unei comunităţi 
anterioară claselor, munca olaruiui sau a ţesă- 
torului începe să se diferenţieze și să se specia- 
lizeze în raport cu cea a masei membrilor co- 
munității, angajaţi în muncile agricole, dar din 
punctul de vedere al relaţiilor de producţie pozi- 
ţia olarului sau a ţesătorului, ca membri ai co- 
munităţii, nu se deosebește de cea a agriculto- 
rilor“. De aceea, olarii și țesătorii nu constituie 
o clasă socială în deplinul sens al cuvîntului 2. 
Răspiîndirea sclaviei, în schimb, „marchează 
prima mare împărțire a societăţii în clase“. Pu- 
tem spune, cu alte cuvinte, că diviziunea socială 
a muncii nu constituie încă divizarea societăţii, 
chiar dacă aceasta din urmă se naște din şi își 
are originea în cea dintii. Non-echivalenţa din- 
tre diviziunea muncii și divizarea societății este 
evidentă, dacă evoluţia istorică duce la suprima- 
rea unei anumite împărțiri a societăţii, cînd di- 
viziunea corespunzătoare a muncii nu-și mai 
păstrează valoarea operaţională, înlocuită fiind 
de alta; dimpotrivă, identificarea absolută în- 
tre cele două este proprie tradiţiei utopice şi 
romantico-schilleriene. În legătură cu aceasta, 
nu se poate nega faptul că o ușoară undă de 
utopie se strecoară uneori chiar în gîndirea lui 
Marx 28. 

Divizarea societății priveşte deci relaţiile de 
producție, pe cînd diviziunea muncii intervine 
în chiar mecanismul forţelor de producţie. Pe 
baza categoriilor marxiste examinate mai îna- 
inte, ne este, însă, imposibil să tratăm chiar și 
numai conceptul de diviziune a muncii ca pe un 
dat omogen și care poate fi egal confruntat cu 
fiecare nivel şi cu fiecare modalitate de funcțio- 
nare a forțelor de producţie. Într-adevăr, în 
timp ce în cadrul perechii manufactură-indus- 
trie diviziunea muncii, cum am remarcat în ca- 

pitolul precedent, este parte intrinsecă a proce- 
sului de producţie și poate fi considerată, de 
aceea, drept diviziune a muncii sociale, sau a 
unei munci care prin însăși structurarea sa in- 
ternă și prin destinaţia sa este socializată, în 
cadrul perechii agricultură-meșteșug, în schimb, 
ea se stabilește a posteriori, deci prin socializa- 
rea (temporală) a produsului, în cadrul actului 
de schimb, nu în munca însăși, care se mai în- 
plineşte încă în esenţă ca o totalitate individu- 
ală, fie că este cufundată, fie că se desprinde 
din uniformitatea gregară a originilor: de 
aceea se pare că — riguros vorbind — numai 
unui asemenea schimb secundar i se potriveşte 
expresia de diviziune socială a muncii. În ve- 
derea unui tablou cît mai complet, s-ar putea 
propune o distincţie ulterioară, în cadrul pe- 
rechii  agricultură-meșteșug, între diviziunea 
socială a muncii pe baze naturale (în economiile 
naturale şi în special în aspectul complementar 
al păstoritului faţă de agricultură, corespunzind 
uneori deosebirilor în comportamentul fizic 
dintre bărbaţi şi femei) şi o diviziune socială 
a muncii cu caracter profesional, proprie fazelor 
în care forma meșteşugărească de producție pre- 
domină și își pune amprenta și asupra bazei 
agricole a producţiei, în delimitarea și în schim- 
bul ei de produse cu ramura meşteşugărească. 
Aceasta din urmă înseamnă pentru Marx, după 
cum se știe, ceva în plus faţă de simplele atitu- 
dini naturale și „generice“ (ale speciei, dar şi 
ale sexului, ale vîrstei) : înseamnă să fie folosit 
comportamentul individual, prin instrucție, sau 
sub formă de „iniţiere“, dacă vreţi, de unde 
echivalenţa pe care Marx obișnuiește s-o stabi- 
lească între împărțiri profesionale și împărțiri 
„corporative“. În cadrul perechii manufactură- 
industrie, în sfîrşit, va fi poate indicat să se 
deosebească diviziunea raţională a muncii so- 
ciale (în organizarea manufacturii și în munca 
specializată din uzina capitalistă) și diviziunea 
ştiinţifică a muncii sociale (în marea industrie 
mecanizată și automatizată) %. 

TG 


Schema nr. 1. 
Structura diacronică a forţelor de producție după 


Activităţi individuale folosind unelte 
(„situaţia istorică n. II“) 
meșteșugari, abilitate meşteşugărească 

diviziune socială a muncii cu carac- 
ter profesional 


forțe de producție naturale 


GRUNDRISSE 


Activități industriale și tehnologice 
mare industrie, sistem de maşini 
(„capital fix“) 

diviziunea ştiinţifică a muncit sociale 


(„situaţia istorică n. I“) forţe sociale de cooperare 
manufactură (organizare mercantil- 


luarea în stăpînire a agenților natu- 

rali sau a „pămîntului: OO O SUT — 
diviziunea socială a muncii pe baze na- 

turale 


manufacturieră) 
diviziunea raţională a munciti sociale 


Evoluţia logico-istorică a forțelor de produc- 
ţie este, deci, pentru Marx o evoluție ce merge 
de la natural la social și ea este cu atît mai 
mult îndreptată spre social, cu cît intervin mai 
mult funcţiile suprastructurale ale raţionalităţii 
şi ştiinţei. În ansamblul lor forţele de producţie 
pe care le folosește omul sau pe care le pune în 
acţiune sînt atunci forţe naturale şi/sau sociale, 
în timp ce relaţiile de producție sînt, cum este 
evident, numai sociale. 


NOTE LA CAPITOLUL II 


1 KARL MARX, Bazele criticii economiei politice, vol. I, 
Editura politică, București, 1972, p. 446. Marx asimilează pro- 
ducției, în forma sa originară, și reproducţia subiecţilor 
care muncesc: această concepţie va fi regăsită în Originea 
familiei, a proprietăţii private şi a statului de Engels. Despre 
semnificaţia  non-juridică a „proprietăţii“ primitive, vezi 
F. TOKEI, La forma di produzione asiatica, trad. tt, Mi- 
lano, 1970, p. 11. Dealtfel, Marx nu identifică forma asia- 
tică, sau orientală, cu cea primitivă (ed. cit., p. 432 și urm.). 


2 K. MARX, Bazele criticii..., (vol. I, ed. cit., p. 446). „Pe 
treptele iniţiale ale dezvoltării individul apare mai complet 
tocmai pentru că încă nu şi-a elaborat totalitatea relaţiilor 
sale și nu și le-a opus ca forţe şi relaţii sociale indepen- 
dente de el“ (idem, p. 37). 


3 De problema aceasta s-a ocupat de mai multe ori 
C. LUPORINI: de pildă in introducerea la K. MARX- 
F. ENGELS, L'idcologia tedesca, Roma, 1967, p. LXXXV (în 
contradicţie cu interpretarea structuralistă a lui Althusser) 
și în eseul Le „radici“ della vita morale (în AA. VV., Mo- 
rale e società, Atti del convegno promosso dall'Istituto 
Gramsci, Roma, 1966, p. 43—63). 


4 Egalitatea naturală implică, după cum am văzut, diver- 
sificarea nevoilor și comportamentelor în comunitate. La 
rindul său, „egalitatea socială“ derivată, care se instau- 
rează în primul rînd „în cadrul schimbului“ comercial, îşi 
are „presupoziția“ în „diversitatea naturală“ a nevoilor și 
activităţilor de producţie (vezi Bazele criticii... vol. I, cd. 
cit., p. 188). 


5 Idem, vol. II, p. 446 (sublinierea ne aparţine): „În scla- 
vagism, în iobăgie etc., muncitorul însuşi apare ca una din 
condiţiile naturale ale producţiei care servesc unci terțe 
persoane sau obşti (...) ; aici proprietatea nu mai reprezintă 
aşadar raportul dintre individul care munceşte în chip de- 

slne-stâtător şi condiţiile obiective ale muncit. Sclavagismut 
şi iobăgla etc. sint intotdeauna forme derivate şi niciodată 
iniţiale, cu toate că ele reprezintă un rezultat logic și nece- 
sar al proprietăţii bazate pe orinduirea de obşti şi pe munca 
în condiţiile acestei orinduiri“. 


6 Idem, p. 439. Redăm aici intregul pasaj: „Condiţiile 
inițiale ale producției (sau, ceea ce este același lucru, 
condiţiile iniţiale ale reproducţției oamenilor...) iniţial nu 
pot să fie produse, nu pot să fie rezultate ale producţiei. 
Nu unitatea dintre oamenii vii, activi, şi condiţiile natu- 
rale, neorganice ale schimbului lor de substanțe cu na- 
tura, şi ca urmare aproprierea naturii de către ei, este 
aceea care are nevoie de explicaţie (sau care ar fi rezul- 
tatul unui proces istoric), ci separarea dintre aceste con- 
diții neorganice ale existenței omenești şi această existență 
activă a omului, separare care nu este totală decit în rela- 
ţia dintre munca salariată şi capital. 

În cadrul relaţiilor de sclavie și de dependenţă feudală 
nu există o asemenea separare; dar aici, o parte a socle- 
tății o tratează pe cealaltă ca pe o simplă condiție neor- 
ganică şi naturală a propriei sale reproducţii. Sclavul nu 
se află în nici un fel în relaţii cu condiţiile obiective ale 
muncii sale ; dimpotrivă, lucrătorul, atît sub forma scla- 
vului, cît şi sub aceea a iobagului, este pus, ca o condiție 
neorganică a producţiei, în rîndul! celorlalte fiinţe din na- 
tură, alături de vite, sau este considerat ca o anexă a pă- 
mîntului“. 


7. „Dacă odată cu pămîntul sînt cuceriți şi oamenii ca 
anexă organică a pămîntului, ei sînt cuceriţi ca una din 
condiţiile producţiei, şi astfel ia naştere sclavia și iobăgia...“ 
(idem, vol. II, p. 441). Dar cu sclavia şi iobăgia se ,„,modi- 
fică“, am văzut, formele originare și, mai ales, intervin alte 
procese şi alte determinări ale proceselor, care se nasc din- 
tr-o dialectică mai complexă a nivelelor structurale și 


suprastructurale. 


8 Vezi printre alţii, I. ANDREEV, Friedrich Engels sur le 
pasage de la communauté primitive aur classes et à VEtat, 
în Friedrich Engels grand révolutionnaire et penseur (Pro- 
blemes du monde contemporain, Moscova, n. 2, 1971), p. 153; 
E. SERENI, Comunità rurale nell'Italia antica, Roma, 1955, 
p. 265—290; E. SERENI, La circolazione etnica e culturale 
nella steppa eurasiatica. Le tecniche e la nomenclatura del 
cavallo, în Studi Storici, n. 3, 1967, p. 532—533; M. GODE- 
LIER, Antropologia, storia, marrismo, Parma, 1970, p. 85. 


9 K. MARX, Bazele criticii..., vol. I, ed. cit., p. 448. „In 
producția meşteşugărească este vorba de calitatea produ- 
sului, de iscusința specifică fiecărui lucrător“ ; relația meş- 
teşugârească sau semi-meşteşugărească, „corespunde în 
genere dezvoltării valorii de întrebuințare a muncii, dez- 

voltării iscusinţei particulare a muncii manuale nemijlo- 
cite, deprinderii milnii omului etc.“ (idem, p. 16). A se 
confrunta aczste consideraţii ale lui Marx cu cele legate de 
funcţia abilității manuale în urmărirea perfecțiunii artistice 
la F. Engels (vezi ENGELS, Dialectica naturii, ediţia a III-a, 
Editura politică, Bucureşti, 1866, p. 150). 


10 K. MARX, Bazele criticil..., vol. I, ed. rom. cit., p. 449— 
450. 


11 Idem, p. 450. Pasajele pe care le-am omis în fragmen- 
tele citate conţin, mai ales, observaţii asupra intervenţiei 
succesive a capitalismului care „neagă“ situaţia istorică n. 1, 
corespunzătoare activitâţilor agricol-pastorale, şi situaţia is- 
torică n. 2, corespunzătoare activităților meșteșugărești. Mai 
precis, pasajele referitoare la situaţiile de tip agricol-pasto- 
ral şi de tip meşteşugăresc sînt cele care, în textul lui Marx, 
figurează de fapt ca propoziţii incidente sau ca o paran- 
teză, deoarece interesul lui Marx se îndreaptă, cum se ştie, 
spre cercetarea relaţiilor de producţie capitaliste. Totuşi, 
ni se pare perfect justificată extrapolarea acestor analize 
şi examinarea lor în posibila lor autonomie, desigur nu lip- 
sită de acea rigoare a structurilor categoriale care apare 
maj accentuată și mai evidentă în analizele întreprinse de 
Marx cu privire la relaţiile de producţie capitaliste. Este 
poate mai bine să relevăm că, la Marx, analiza relaţiilor 
sociale de producţie capitaliste constituie perspectiva cen- 
trală și specifică, în cadrul unei perspective mai generale 
constituită de cadrul relaţiilor de producţie în general şi că 
doar din această dublă perspectivă (şi înăuntrul ei) cerce- 
tările asupra formelor originare devin consistente şi capătă 
o dimensiune potenţial autonomă, deoarece, in aceste forme 
originare, accentul cade — din punct de vedere istoric şi 
dialectic — pe noțiunea de forțe de producție, ca noţiune 
anterior presupusă şi distinctă de noţiunea de relații de 
producţie. 


12 Idem, p. 464. 


13 „Mod de producție“ înseamnă, la Marx, o combinaţie 
de forţe naturale şi sociale şi de relaţii sociale, în cadrul 


producţiei : idem, p. 445. 


14 „Schimbul şi diviziunea muncii se condiţionează re- 
ciproc“ (idem, p. 93). 


15 Vezi R. BANFI, Abbozzo di una ricerca attorno al va- 
lore d'uso sul pensiero di Marz, în Critica marzista, n. 1, 
1966, p. 137 şi urm.; Significati del valore d'uso nel Capi- 
tale : Effetii del progresso tecnologico sull'uso della forza 
lavoro, în Critica marzista, n. 1, 1968, p. 37 şi urm. 


16 Desigur, în analiza forţelor de producţie, conexiunea 
cu corolarele practice (depăşirea relaţiilor capitaliste) reiese 

indirect şi mediat. Vezi R. GARALDY, în Le grand tournant 
du socialisme, trad. it., La grande svolta de: socia.lsmo, 
Mllano, 1970 ; replica, în esență corectă din punct de vedere 
teoretic, în La Nouvelie Critique, n. 30, 1970, în articolul 
redacţional Le tournant du socialisme: Où en est Roger 
Garaudy? A se vedea acolo obiecţia că nu se poate coreia 
direct sfera forțelor de producţie cu cea a ideologillor, så- 
rind peste sfera relațiilor sociale (Garaudy ar umple acel 
„gol“ cu idealism : vezi p. 36). 


17 Bazele criticil..., vol. II, ed. cit., p. 187. 


18 „Capitalul productiv, sau modul de producţie cores- 
punzător capitalului poate să existe numai sub două forme: 
manufactura sau marea industrie. În manufactură domină 
diviziunea muncii, în marea industrie — combinarea forțe- 
lor de muncă (fiecare forţă de muncă avînd acelaşi mod 
de activitate) şi folosirea forţei ştiinţei, folosire în cadrul 
căreia combinarea şi, ca să spunem aşa, spiritul colectiv al 
muncii sînt transferate asupra „maşinii“ (idem, p. 14). 
Astfel, capitalul se manifestă de la bun început ca forța 
colectivă, ca o forţă socială şi ca suprimare a singularizării : 
inițial ca suprimare a singularizării schimbului cu mun- 
citorii, iar apoi şi ca suprimare a singularizării muncitori- 
lor înşişi“ (idem, p. 18). „Cu cit producța se mai bazează 
în mare măsură pe munca fizică simplă, pe folosirea forței 
musculare etc., într-un cuvint, pe efortul fizic şi pe munca 
fizică a indivizilor, cu atit sporirea forței productive constă 
în conlucrarea în proporții de masă a acestora. În epoca 
meşteşugului, care e pe jumătate artă, are loc un fenomen 
diametral opus : izolarea și individualizarea, creşterea măies- 
triei muncii individuale dar necombinate. În dezvoltarea sa 
reală, capitalul combină munca în proporţii de masă cu 
măiestria, dar o face în așa fel încît munca în proporţie de 
masă îşi plerde forţa fizică, iar măiestria sălășluieşte nu în 
muncitor, ci în maşină și în fabrică, care, prin combinarea 
ştiinţifică a oamenilor şi maşinilor, acţionează ca un tot uni- 
iur. Spiritul social al muncii capătă o existenţă obiectivă in 
afara muncitorului individual“ (idem, p. 22). 


19 „În continuare se va vedea cum desfiinţează capitalul 
munca meşteşugărească...“ (idem, vol. II, ed. cit., p. 46263). 


20 Idem, vol. I, ed. cit., p. 420, 


21 Idem, vol. II, ed. cit., p. 100. Și mijloacele de sub- 
zistenţă ale muncitorului îi apăreau, încă din stadiul manu- 
facturier, ca „puteri autonome“ (cf. K. MARX, Il capitale: 
Libro I, capitolo VI inedito. Risultati del processo di pro- 
duzione immediato. Fiorența, 1969, p. 35). Cumpărătorul for- 
tei de muncă era „personificarea“ (ibidem) acestei înstră- 
inări, sau personificarea „spiritului social“ care constituia 
cooperarea, sau combinarea muncii. 

22 Bazele criticil..., vol. I, ed. cit, p. 464. ! 
23 Cfr. Il Capitale : Libro I, capitolo VI inedito, cit., p. 90. 


24 „„Dialectico-sistematică“, „,genetico-sistematică“ sau, de 
preferință, „genetico-formală“ sint termenii pe care Luporini 
îi foloseşte vorbind de Capitalul lui Marx (cf. C. LUPORINI, 
Realtă e storicità: economia e dialettica nel marzismo, 
în Critica marzista, n. 1, 1966, p. 59, 76, 84). In ce-l priveşte, 
E. SERENI (Da Marz a Lenin: la categoria di „formazione 
economico-sociale“, în Lenin teorico e dirigente rivoluziona- 
rio, Caietul 4, 1970, din Critica marztsta, p. 75) propune ter- 
menii de „,structural-genetic“ gi „,genetico-structural“. 


25 E. SERENI, op. cit., p. 26, în notă. 
26 Idem, p. 202, 


27 Şi pentru I. ANDREEV (op. cit., p. 156) economia agri- 
col-pastorală trebuie considerată ca o economie unică în opo- 
ziție cu meşteşugurile orășenești. 


28 Din cele spuse la sfirşitul capitolului rezultă şi coor- 
donatele acordului şi dezacordului nostru cu pertinentele 
consideraţii ale lui V. GERRATANA (cfr. Ricerche di sto- 
ria del marxzismo, Roma, 1972) în controversa referitoare la 
diviziunea muncii şi inegalitatea între oameni, justificate în 
mod diferit pe baza poziţiilor naturale ale oamenilor înşiși, 
pe baza deosebirilor naturale „de neînlăturat“ dintre prin- 
cipalele sectoare de producţie și, în sfîrşit, pe baza exigen- 
ţelor sociale de raționalitate şi funcţionalitate pe care şi o 
nouă organizare a relaţiilor de producţie ar trebui să le pro- 
tejeze. Gerratana consideră persistenţa unor astfel de con- 
cepţii drept o tipică deformare a marxismului. El neagă, în 
primul rînd, că Marx ar fi preluat de la Rousseau și ar fi 
dezvoltat apoi pe cont propriu concepția — pe care i-o atri- 
buie Della Volpe — conform căreia o adevărată egalitate 
(socială) s-ar instaura atunci cînd egalitatea iluzorie (Juri- 
dică) burgheză s-ar transforma într-o inegalitate propor- 
țională celei (naturale) a materialelor și talentelor personale. 
Tema revine în legătură cu Anti-Duhrine : „în problema di- 
viziunii muncii, Dühring este de părere că ea poate fi con- 
siderată rezolvată imediat ce se ţine seama «de nevoile na- 
turale şi de capacităţile personale diferite»“ (V. GERRA- 
TANA, op. cit, p. 141). Gerratana găseşte ocazia să afirme 
că și în socialismul utopic premarxist se găsea un „sîmbure 
raţional“ ce putea să fie preluat de marxism. Teza depăşirii 
diviziunii muncii (ca şi teza „pieirii statului“) ar fi într-ade- 
văr una dintre moșştenirile rodnice ale socialismului utopic. 
Marxismul fundamentează ştiinţific această teză în Capita- 
lul, „unde se demonstrează că imensa creştere a productivi- 
tăţii muncii realizată în marea industrie, nu este determi- 
nată, ca în epoca manufacturii, de diviziunea muncii, ci de 
descoperirile ştiinţei şi de invențiile mereu mai revoluţio- 
nare ale tehnicii; acestea impun o nouă organizare a mun- 


56 


cil, în care vechea diviziune a muncii este o piedică: pen- 
tru marea industrie «devine o probiemă de viaţă şi de 
moarte... înlocuirea individului parțial, simplu suport al 
unei funcții socicle de amănunt, prin individul dezvoltat 
plenar, pentru care diferitele funcţii sociale sînt moduri de 
activitate care alternează între ele»“ (idem, p. 142—143). Iro- 
nică şi amară este atunci concluzia lui Gerratana care gă- 
seşte în Dühring şi în propunerea lui de perpetuare a divi- 
ziunii între  „căruțaşi“ şti „arhitecţi“ adevărata profeție a 
unui socialism „modern“ şi care califică drept „plin de bun 
simţ“ de tip Dühring pînă şi revizuirea stalinistă a per- 
spectivei, formulate de Engels în Anti-Dilhring, conform că- 
reia comunismul va pune capăt diferenţei dintre sat şi oraş 
(idem, p. 131). 


III 


Forțe materiale și funcții 
culturale 


O teorie marxistă a suprastructurilor, ca ana- 
liză metodică a diferitelor categorii-funcţii su-B 
prastructurale puse în relaţie cu categoriile 
structurii, nu a fost încă elaborată. Elementele 
pe care literatura marxistă le oferă uneori unei 
asemenea analize diferenţiate sînt înțelese, 
chiar de către marxiști, ca aparţiniînd doar cer- 
cetării istorico-empirice sau sînt greşit înțelese 
de către adversari, ca dovezi ale presupusei in- 
coerențe, sau incongruențe, a principiului mar- 
xist care stabileşte „determinarea în ultimă in- 
stanță“ a tuturor suprastructurilor de către 
structura social-economică 1, 

Se ştie că Engels, în ultimii săi ani de viaţă, a 
regîndit și a adus precizări în problema supra- 
structurilor. Dovezi ale acestor reflecţii ale sale 
se găsesc în scrisorile către J. Bloch, din 21 sep- 
tembrie 1890, către C. Schmidt, din 27 octom- 
brie 1890, către F. Mehring, din 14 iulie 1893 
şi către W. Borgius (cunoscută în mod eronat ca 
scrisoarea către Hainz Starkemburg), din 25 ia- 
nuarie 1894 2. În toate apare ideea că suprastruc- 

turile sînt determinate de structura social-eco- 
nomică numai în letzter Instanz, adică „în 
ultimă instanță“, concept ce se convertește în 
cel de schliessliche Suprematie, adică, „supre- 
mație finală“, în scrisoarea către Schmidt şi 
chiar și în scrisoarea către Mehring. Cele două 
formule ale lui Engels (atît metafora împrumu- 
tată din limbajul justiţiei, cît şi cea preluată din 
limbajul militar) nu implică o  adecvare finală 
(în accepţia temporală a cuvîntului) a supra- 
structurii la structură. De fapt, este mai con- 
form cu criteriul materialismului istoric să se 
pună accentul pe eficacitatea iniţială a acțiunii 
determinante pe care structura o exercită asu- 
pra suprastructurii, ca o „precondiție“ a aces- 
teia. Ideea unei acțiuni inițiale a structurii se 
subiînțelege chiar din declaraţiile autocritice 
conținute în scrisorile către Bloch și Mehring ; 
Engels admite că nici el nici Marx nu au acordat 
atenția cuvenită, în lucrările lor clasice, in- 
fluenței retroactive pe care o exercită unele su- 

rastructuri asupra nivelului structural care 
de-a generat şi determinat : adică mișcării, să-i 
spunem oscilatorii, a celor două niveluri supuse 
fiecare influenţei celuilalt. Este mai probabil, 
deci, că „supremație finală“ înseamnă suprema- 
ție recunoscută abia în final, conform tocmai 
ipotezei desfășurării aleatorii și sinuoase a dez- 
voltării istorice a formelor de suprastructură şi 
a adecvării acestora la dinamica structurală, 
care s-ar dezvălui numai într-o „lungă pe- 
rioadă“, ipoteză pe care Engels o avansează că- 
tre Borgius, folosind o altă metaforă destul de 
nefericită, a „axei mediane“ a evoluţiei aleato- 
rii, care se desfășoară paralel cu axa dezvoltă- 
rii economice. Nouă ni se pare că din formulă- 
rile atît de imprecise ale lui Engels se pot 
desprinde două postulate implicite : a) decala- 
jul cronologic (Althusser și școala sa vorbesc de 
distanțări, alunecări, devieri diferenţiale etc.) 
între structuri și suprastructurile corespunză- 
toare ; b) caracterul non-univoc al direcției în 
care se verifică decalajul, deoarece în cadrul su- 

prastructurii există funcţii preponderent pasive, 
sau receptive, care rămîn în urmă în raport cu 
situaţiile structurale corespunzătoare, şi funcţii 
preponderent active, sau mai corect retroactive, 
care anticipează situaţiile structurale corespun- 
zătoare (Lenin a acordat o atenţie deosebită ini- 
țiativei politice şi funcţiilor active. sau de anti- 
cipare °’). 

Lipsește, cum spuneam, la cei mai mari teore- 
ticieni ai marxismului, o analiză diferențiată a 
suprastructurilor. Putem surprinde necesitatea 
acesteia în observațiile magistrale ale lui 
Gramsci asupra diferitelor niveluri ale supra- 
structurii : de pildă, asuzra culturii folclorice și 
a literaturii populare, în raport cu arta cultă ; 
asupra limbajului și a „bunului simţ“ comun, în 
raport cu cultura ştiinţifică ; asupra superstiţiei 
şi a credinței oamenilor „simpli“, în raport cu 
corpusul doctrinar și instituțional al religiei ; 
asupra luptei politice ca „fază elementară“ 4, în 
raport cu modalitățile mai elevate ale funcţiei 
hegemonice. 

Idei interesante cu privire la deosebirile din- 
tre diversele funcţii, se găsesc la Althusser, ne- 
lipsind însă şi unele incertitudini: Althusser 
tinde să înlocuiască opoziţia, obișnuită la el, în- 
tre ideologie (pasivă) şi știință (activă) printr-o 
opoziţie între ideologie (pasivă) şi stat (activ), 
ceea ce ar putea implica un anume paralelism 
între sistematizarea științifică și organizarea 
statală, în spiritul tezei despre „intelectualul 
colectiv“ 5 propusă de Gramsci. Un cercetător 
marxist, dispărut nu de mult, L. Goldmann, vi- 
zează şi el o distincție metodologică similară 
atunci cînd afirmă : „Vorbim de conştiință-re- 
flectare atunci cînd conținutul acestei conștiințe 
şi ansamblul relaţiilor între diferitele elemente 
ale acestui conţinut (ceea ce numim structura 
sa) suferă acțiunea altor domenii ale vieţii so- 
ciale, fără a acționa la rîndul lor asupra aces- 
tora“ 6, precum și atunci cînd, apelînd la teoria 

lui Freud caută să stabilească o oarecare analo- 
gie între formele de lapsus, sau de vis, ca 
satisfacere imaginară a unor nevoi reprimate ale 
individului, și idealurile sociale care înlocuiesc 
satisfacţiile frustrate 7. Distincția revine în te- 
matica și terminologia unei anumite lingvistici 
marxiste sau apropiate de marxism, ca o dife- 
renţă între reflectarea imediată a realităţii, pro- 
prie sistemelor de semne de tip iconic, și capaci- 
tatea majoră de intervenție activă asupra reali- 
tăţii, proprie limbajelor științifice formalizate 5. 

Lingvistica a oferit prilejul cunoscutei inter- 
venţii a lui Stalin, care a întrevăzut — confuz, 
este drept — o altă deosebire esenţială între su- 
prastructuri, după cum acestea acţionează fie 
asupra relaţiilor sociale, fie, direct, asupra forțe- 
lor de producţie. Reţinind că termenul de „su- 
prastructură“ poate fi folosit numai în strînsă 
legătură cu structura social-economică în an- 
samblul ei — deoarece aceasta constă atît din 
forțe de producţie, cît şi din relații de produc- 
ție — Stalin a constatat că există, la diferite ni- 
veluri, funcţii (ca limba) ce nu aparțin structurii 
și totuși nu pot fi asimilate „suprastructurii“, 
deoarece sînt în conexiune directă cu activităţile 
şi cu forțele de producție și nu (cel puţin, nu în 
aceeași măsură) și cu relațiile de producție. Re- 
zultatul la care a ajuns Stalin dezamăgește însă, 
pentru că limbajul, potrivit intervenţiei sale, nu 
este plasat nici în cer, nici pe pămînt. 

Astăzi problema revine în dezbaterile asupra 
științei 9, ca funcţie la un nivel superior pe care 
unii marxiști o exclud din seria suprastructuri- 
lor și o consideră drept parte integrantă a forțe- 
lor de producţie. Dar unica soluţie acceptabilă, 
după părerea noastră, din rațiuni lingvistice şi 
științifice (ca şi din raţiuni privind estetica coti- 
dianului și cea a artei), ar fi adoptarea concep- 
tului de suprastructuri direct corelate cu secto- 
rul (structural) al forțelor de producție. Vom 
avea astfel două sectoare ale suprastructurii co- 
respunzînd celor două sectoare ale structurii. 
Dacă referirile ocazionale ale clasicilor marxis- 

mului și elaborările ulterioare ar putea fi con- 
densate într-o schemă simplificată, noi am opta 
pentru următorul tablou sinoptico-didactic al 
„dizlocării“ şi succesiunii logico-istorice ce 
poate fi atribuită acelui sector al suprastructurii 
care se leagă în mod mai direct de forțele ma- 
teriale de producţie şi care poate fi desemnat 
drept sectorul funcțiilor culturale cognitive. 

Schema n. 2 ar dori să scoată în evidență: 
a) o diferenţiere implicită pe sectoare, între su- 
prastructurile corelate cu sectorul forțelor de 
producție și celelalte (care nu figurează în 
schemă), corelate cu relaţiile sociale de pro- 
ducție ; b) o diferențiere, care se accentuează 
în cursul evoluţiei istorice, între funcţiile cul- 
turale predominant receptive (de reflectare) și 
funcţiile culturale predominant retroactive (de 
transformare), în raport cu structura forţelor de 
producţie ; c) o diferențiere, și ea confirmată 
istoric, între nivelurile de bază și nivelurile de 
vîrf ale acelorași funcții culturale. 

În structura forțelor de producţie (schema 
n. 1), Marx ne-a indicat clar prezența a două ni- 
veluri, atît pentru formele precapitaliste, cît și 
pentru formele ce se dezvoltă odată cu capita- 
lismul. Ni se pare că şi suprastructurile cultu- 
rale sînt articulate în două niveluri şi că există, 
ca să spunem așa, anumite „itinerarii preferen- 
țiale“, în condiţionările istorice structură-supra- 
structură (Şi invers), care deplasîndu-se cînd 
într-o direcție, cînd în cea inversă, tind să com- 
bine nivelurile de bază (ale structurii și supra- 
structurii) între ele și, de asemenea, nivelurile 
de vîrf între ele. Pe de altă parte, analiza 
marxistă a formațiunilor istorice se bazează mai 
mult pe anumite conexiuni intercategoriale dia- 
cronice decît pe definirea fiecărei categorii 10. 

Este relativ ușor de verificat această ipoteză 
în cazul primului „itinerariu preferențial“ (sau 
conexiune istorico-paradigmatică) de la struc- 
tură la suprastructură : nivelul „luării în stăpî- 
nire“ aproape imediate a forțelor de producție 
naturale determină de fapt nivelul cultural 

constituit de reprezentările totemice despre na- 
tură. Engels expune acest punct de vedere în 
scrisoarea către Schmidt, deși și de data aceasta 
se slujește de expresii colocviale și aproxima- 
tive : „Toate aceste reprezentări false despre 
natură, despre ființa omului însuși, despre spi- 
rite, puteri magice etc., nu au la bază de cele mai 
multe ori decît un element economic negativ ; 
dezvoltarea economică redusă a perioadei preis- 
torice are drept completare, iar pe alocuri şi 
drept condiţie, ba chiar drept cauză, reprezentă- 
rile false despre natură“ îi. Trebuie reţinut că 
aceste „false“ reprezentări despre natură le mai 
tîrîm încă și astăzi după noi, în însușirea prac- 
tic-spirituală, festiv-consumatorie, a mediului 
natural și a naturii umanizate, în diferitele forme 
de „animare“ a obiectelor vieţii noastre coti- 
diene și în corespondenţele afective pe care le 
înstituim între lucruri şi noi înşine ; în retoris- 
mul divers al atitudinilor și podoabelor acelui 
animal „simbolic“ care sîntem noi. 

Dacă în reprezentările despre forțele naturii 
se manifestă cu precădere funcţia de reflectare, 
ulterior, în procesele de comunicare logică cu 
privire la universul structurat al forțelor de 
producţie, predomină funcţia retroactivă. De la 
primele coduri de limbaj articulat şi de la pri- 
mele încercări de scriere convenţională, pînă la 
cele mai moderne căi tehnice și organizatorice 
de dobîndire a informației, apare și se dezvoltă 
aceeași capacitate de a determina, imediat sau 
în timp, noi și noi progrese în realizarea și dez- 
voltarea forțelor de cooperare socială. Engels 
încearcă să surprindă acest raport în prima și 
cea mai rudimentară apariţie : „perfecţionarea 
muncii contribuia în mod necesar la o tot mai 
strînsă apropiere între membrii societăţii, în- 
mulțind cazurile de întrajutorare, de colaborare, 
făcîndu-l pe fiecare individ să aibă conștiința 
limpede a utilității acestei colaborări. Pe scurt, 
oamenii în devenire au ajuns la un punct cînd 
au avut să-și spună ceva unul altuia. Necesitatea 
şi-a creat organul“ 12, 

Și în acest caz este vorba de o condiționare ce 
apare apoi mai dezvoltată, în alte faze ale evo- 
luţiei istorice, într-o progresie aproape ciclică : 
în primele codificări logico-lingvistice (în pri- 
mele forme de scriere convențională) şi în in- 
fluenţa pe care acestea o exercită asupra naşte- 
rii și dezvoltării primelor relaţii de schimb re- 
gulat şi generalizat (semnul logico-lingvistic 
este o monedă ideală, care precede și instaurează 
chiar posibilitatea monedei și a valorii sale de 
semn real 1%), mai ales la popoarele de negustori 
care, cum afirmă Marx despre fenicieni, pătrun- 
deau deja — ca și zeii lui Epicur — prin inter- 
stițiile formațiunilor social-economice precapi- 
taliste, sau la unele societăţi de tip „asiatic“ ; în 
inovațiile evului mediu tîrziu (de la noile reguli 
contabile la revoluţia adusă de tipar 14) și în ul- 
terioara afirmare a sistemului manufacturier de 
fabrică (în care conexiunea între comunicarea 
socială logicizată şi folosirea forțelor de coope- 
rare socială atinge punctul său „clasic“). Marx 
descrie astfel depăşirea raportului mistic om- 
natură și matricea rațională a capitalismului 
încă din epoca manufacturii : „Astfel, numai ca- 
pitalul creează societatea burgheză și aproprie- 
rea universală de către membrii societăţii atit 
a naturii, cît și a conexiunii sociale înseși. De 
aici marea înriurire civilizatoare a capitalului ; 
crearea de către el a unei trepte sociale în com- 
paraţie cu care toate treptele anterioare apar 
numai ca dezvoltări locale ale omenirii şi ca ido- 
latrizare a naturii. Abia în capitalism natura de- 
vine doar obiect pentru om, doar un lucru util ; 
ea încetează de a fi considerată ca o putere su- 
ficientă sieşi, iar cunoaşterea teoretică a proprii- 
lor ei legi apare doar ca o stratagemă menită s-o 
subordoneze trebuințelor omului fie ca obiect de 
consum, fie ca mijloc de producție. Potrivit 
acestei tendințe a sa, capitaiul depășește atit li- 
mitarea națională și prejudecățile naționale, cît 
şi zeificarea naturii“ 35, 

Prima relație de condiționare între nivelurile 
de virf ale structurii și suprastructurii se sta- 

bileşte între activităţile instrumentale indivi- 
duale (economiile cu caracter predominant meș- 
tcşugăresc, despre care scrie Marx) şi creaţiile 
individuale artistice. Notaţiile lui Marx despre 
artă şi despre epopee la greci, în Einleitung din 
1857, subliniază această legătură ; la fel, con- 
siderațiile lui Engels asupra așa-numitei epoci 
a „barbariei“, care începe cu acea activitate 
tipic meșteșugărească care este olăritul și care 
ajunge la arta clasică greacă („punctul culmi- 
nant al stadiului superior al barbariei ni se oferă 
prin poemele homerice“16) ; la fel, observaţiile 
aceluiași Engels asupra legăturii între perfec- 
ționarea progresivă a miîinii omului, ca princi- 
pală unealtă de muncă, și perfecțiunea atinsă de 
aceeași mînă care a creat „minuni ca tablourile 
lui Rafael, statuile lui Thorwaldsen sau muzica 
lui Paganini“!7 ; de asemenea, reflecţiile lui 
Marx și Engels asupra civilizației Renașterii și 
a caracterului încă unitar pe care-l are activi- 
tatea culturală și creatoare prin figurile cele mai 
reprezentative ale acelei epoci, mai ales prin 
Leonardo da Vinci. 

Următoarea, și ultima, condiţionare istorică 
„privilegiată“ între nivelurile de vîrf ale supra- 
structurii şi structurii (de data aceasta „de sus 
în jos“) este cea care pornește de la știință spre 
industrie. Anticipări ale acesteia (și ale diferen- 
telor temporale între descoperirile științifice şi 
aplicarea lor în industrie) pot fi găsite și în fa- 
zele precapitaliste, dar momentele „clasice“ se 
află în trecerea de la explozia științifică ce a 
avut loc în secolele al XVII-lea şi al XVIII-lea 
la prima revoluţie industrială, din secolele 
al XVIII-lea şi al XIX-lea, și mai recent, prin- 
tr-un fel de „reproducție lărgită“ a ciclului în 
trecerea de la „noile ştiinţe“ din prima jumătate 
a secolului nostru (noua fizică teoretică şi fizica 
particulelor elementare, noile matematici și lo- 
gica matematică, cibernetica și teoria informa- 
tiei, biologia moleculară etc.) la „a doua revolu- 
ție industrială“, care a început în această a doua 
jumătate a secolului nostru, 

Conexiunile istorice nodale pe care le-a pre- 
supus, spre deosebire de „situațiile istorice“ 
examinate în capitolul precedent, nu corespund 
nici unei tratări sau afirmaţii explicite ale lui 
Marx şi Engels. Acest capitol al nostru trebuie 
considerat prin urmare (mai ales datorită reflec- 
țiilor ce urmează) ca o paranteză „arbitrară“, o 
interpolare „voluntară“, pe care cititorii mai 
exigenţi și interesaţi mai ales de o riguroasă re- 
considerare a textelor o pot lăsa de o parte. 

Am repetat de mai multe ori că prima formă 
istorică a capitalului este cea comercial-manu- 
facturieră. Este suficient acest fapt pentru a 
oferi un răspuns celor care, dorind să găsească 
în opera majoră a lui Marx o tratare pe struc- 
turi sincronice, se-ntreabă de ce porneşte Marx 
de la marfă şi de la raporturile marfă-bani (și 
nu, să spunem, de la relaţiile între capitalul con- 
stant și capitalul variabil). În capitolele ce vor 
urma vom întiîlni de mai multe ori expresia 
marxistă care definește relaţiile capitaliste 
drept relații sociale de independenţă față de 
persoane și de dependență faţă de „lucruri“, 
deoarece acestea materializează relaţii inter- 
umane devenite abstracte 18. Și într-adevăr, cum 
am remarcat, capitalismul comercial-manufac- 
turier este primul care traduce într-un „limbaj 
al lucrurilor“ (al mărfurilor), generalizat și in- 
staurat în chiar inima procesului de producţie 
(în fabrică), limbajul logicizat al comunicării so- 
ciale ; el reușește pentru întîia oară să facă (și 
aceasta este funcția sa  „civilizatoare“, după 
Marx) ca abstracţiunile gîndirii să devină reale, 
şi ar fi eronat să vedem în aceasta doar aspectul 
negativ, deviant și mistificator, adică reificarea 
care antrenează, în afara relaţiilor interperso- 
nale, chiar persoanele însele (muncitorul redus 
la o simplă „forță de muncă“19). Dacă aceasta 
este geneza organizării comercial-manufactu- 
riere, dacă în cadrul ei esenţială este dezvoltarea 
relațiilor sociale reale ce traduc în realitate (și 
se exprimă la rîndul lor prin) relaţii abstracte, 
ideale, atunci formulele folosite de Marx, pen- 

tru a analiza geneza și structura mărfii, a ba- 
nului şi a capitalului, studiază şi descriu desi- 
gur, în primul rînd şi în mod nemijlocit, rapor- 
turile structurale interne ale acestui proces, dar 
totodată ele pot „evoca“ zona abstractă și ideală 
din care sînt luate (mai curînd din reali- 
tatea însăși a relației comercial-manufacturiere, 
decît din analiza ştiinţifică a lui Marx), relaţiile 
stabilite între marfă și bani, între capital și 
marfă. Evocă ele doar zona abstractă a unei 
raționalități logico-lingvistice, care este cel mai 
specific implicată în relația comercială, sau 
evocă, în mod indirect, şi celelalte zone ideale 
şi relaţiile lor esenţiale cu structurile corespun- 
zătoare ale forțelor de producţie ? 

Este necesar să se distingă expresiile meta- 
forice care au la Marx o simplă valoare „„lite- 
rară“ sau sînt asociate unei conotaţii ironice, 
de cele care pot fi înțelese ca avînd două va- 
lori denotative, deși celei de-a doua (cea înso- 
țită de o conotație ironică) i s-a pus o „surdină“. 
„Metamorfozele“ mărfii şi deghizările banului 
nu sînt locuţiuni retorice servind la reducerea 
aridității pasajelor pur logice, ci subînţeleg 
poate o altă dimensiune în raport cu cea a cir- 
culaţiei economice, dar corelată totuși dialectic 
şi istoric cu circulaţia economică, astfel încît în 
aceasta din urmă este vizibilă amprenta acelei 
circulații mai largi care este tocmai condițio- 
narea reciprocă între structura economică și su- 
prastructura ideală. Ar fi vorba, în acest caz, 
de un procedeu neobișnuit în stilul lui Marx : 
cînd Marx recurge conștient la asemenea pro- 
cedee de „reflecţie“ literară, preferă să consi- 
dere „sacrul“ drept alegoria „profanului“ (ima- 
ginea răsturnată a lumii materiale în „lumza 
ideilor“), decît să trateze „profanul“ ca o ale- 
gorie păminteană ce traduce, la rîndul ei, anu- 
mite proprietăţi și anumite mișcări ale „,sacru- 
lui“. Nu este o întîmplare că același Marx este 
preocupat de a fi expus dialectica marfă-bani 
etc. în „manieră idealistă“ („înainte de a trece 
la alte probleme, va mai trebui corectată ma- 


67 


niera idealistă de expunere, câte poate crea im- 
presia că ar fi vorba doar de determinări de 
concepte și de dialectica acestor concepte“20). 
Ceea ce mărturisește Marx este, oare, o gra- 
tuită  „cochetărie“ hegelianizantă sau expresia 
unei duble realități (materială, în primul rînd, 
dar şi ideală, prin ricoşeu) asupra căreia își 
aruncă privirea, fără o intenție declarată ? 
„Maniera idealistă“, după noi, învăluie o di- 
mensiune ascunsă și presupusă în dialectica 
marfă-bani : o dimensiune a cărei parte inte- 
grantă este „lumea ideilor“, sau relaţia struc- 
turii cu suprastructura în punctele cruciale ale 
„istoriei universale“. Şi n-ar putea fi altfel pen- 
tru un „marxist“ ca Marx. 

„Produsul devine marfă ; marfa devine va- 
loare de schimb ; valoarea de schimb a mărfii 
este proprietatea ei bănească imanentă ; aceasta 
din urmă se detașează de marfă şi devine bani, 
dobîndeşte o existență socială generală, deta- 
şată de toate celelalte mărfuri și de formele lor 
naturale de existenţă“2l; această „împrejurare“ 
se desfășoară pe de-a întregul pe plan structu- 
ral, pe planul istoriei social-economice. Și banul 
figurează acolo ca o realitate care se dezvoltă 
numai în cadrul procesului structural. Totuși, 
împrejurarea poate dobindi și transparența unei 
„alegorii“ care implică și nivelurile suprastruc- 
turale ; iar banul, în mod special, menţinindu-și 
nealterată apartenența fundamentală la struc- 
tura economică, îmbracă forma specială de 
„simbol alegoric“ al suprastructurii ideale. Să-l 
urmărim în această neobișnuită înfățișare. 

„Produsul devine marfă“; M este schimbat 
cu M. Aici nu figurează încă banul și nu apare 
deci nici „ideea“ în sine. Sîntem la începuturile 
schimbului ; schimbul se distinge cu greu de 
forma sa anterioară  („antediluviană“) şi mai 
simplă care constă din schimbarea „cererii“ de 
activități umane cu „oferta“ spontană a forțe- 
lor naturale, pînă la prima separare funcțio- 
nală între aceste activități şi forţe, între activi- 

tățile instrumentale individuale și forţele de 
producţie naturale22. 

M — B. Marfa devine valoare de schimb, iar 
produsul se „metamorfozează“ în bani. Aici își 
face prima apariţie valoarea „ideală“. Că un 
produs se schimbă pe bani, fără scopul ulterior 
al unei permutaţii inverse, pare o simplă fic- 
țiune conceptuală, o realitate trunchiată pentru 
comoditatea analizei. În schimb Marx insistă pe 
larg asupra semnificației simbolice, concret-is- 
torice, a acestei formule. Valoarea de schimb a 
banului izvorăște la început dintr-o valoare de 
întrebuințare evidentă; banul este mai întîi 
marfa cea mai căutată ca obiect de consum 
(sare, piei, vite, sclavi) ; apoi, raportul se inver- 
sează și valoarea de întrebuințare specifică a 
banului se naște din calităţile sale specifice și 
exclusive de valoare de schimb (de exemplu 
mobilitatea, faptul că poate fi numărat, indes- 
tructibilitatea etc.) adică forma sa de marfă 
provine din funcţia sa principală de ban 2. Pare 
că sînt surprinse aici, în afara procesului de- 
scris, liniile esențiale ale unei prime treceri de 
la structură la suprastructură, ale unei operații- 
reprezentări ce transformă în subiecte suprana- 
turale substanţe, animale, plante, considerate 
mai întîi drept cele mai utile și necesare dintre 
bunurile naturale și, în al doilea rînd, privite 
doar în întrebuințarea lor, derivată din valoarea 
lor ideală de simboluri natural-totemice (ani- 
malul-totem24 nu mai are acum valoare ca fiind 
ceva comestibil etc., ba este chiar sustras de 
la orice întrebuințare de acest fel, fiind 
animal-totem). Astfel banul devine, „din mijloc, 
scop“35, Se formează un fel de concepţie „mer- 
cantilă“ ante litteram (chiar la oamenii primi- 
tivi), în virtutea căreia „iluzia cu privire la na- 
tura lor (a banilor), adică luarea în considerație 
a uneia dintre determinațiile lor, în abstracția 
ei, și ignorarea contradicţiilor inerente acestei 
determinații, le conferă, fără știrea indivizilor, 
această semnificație cu adevărat magică“%, 

„Aviditatea de bani“, „goana după aur“?, spu- 
neam, sînt scopuri și nu mai sînt mijloace. „În 
sistemul mercantilist aurul și argintul sint con- 
siderate drept măsură a puterii diferitelor co- 
lectivități“28; deoarece banii „sînt avuţia gene- 
rală, un individ este cu atît mai bogat cu cît 
posedă mai mulți bani, și atît pentru individul 
izolat cît şi pentru națiuni singurul proces im- 
portant este acumularea banilor“2Y. Fenomenul 
este cu mult mai vechi decît se crede. „La toate 
popoarele antice, acumularea aurului și argin- 
tului constituie la început un privilegiu al preo- 
țimii şi al regalității, deoarece zeul și regele 
mărfurilor nu poate reveni decît zeilor şi regi- 
lor, singurii demni de a poseda avuțţia ca atare. 
Această acumulare este, pe de o parte, doar o 
etalare a prisosului, adică a avuţiei ca bun ex- 
traordinar, de zile mari : pentru daruri desti- 
nate templelor și zeilor lor, pentru obiecte de 
artă de interes public și, în sfîrșit, ca mijloc de 
asigurare pentru cazuri excepționale, spre a 
servi la cumpărarea de arme etc. Mai tîrziu 
acumularea devine la popoarele antice o poli- 
tică. Tezaurul statului, ca fond de rezervă, și 
templul sînt primele bănci în care e păstrată 
această sfîntă a sfintelor. Strîngerea și acumu- 
larea banilor (Das Aufhăufen und Aufspiechern) 
se dezvoltă la maximum în băncile moderne, 
dar aici ele capătă o determinație nouă, mai 
evoluată. Pe de altă parte, la persoanele parti- 
culare, acumularea înseamnă punerea la adă- 
post a avuţiei sub forma ei pură, spre a o feri 
de vicisitudinile lumii exterioare ; sub această 
formă avuţia poate fi îngropată etc., adică, pe 
scurt, apare într-un raport absolut misterios cu 
individul. În Asia, acest fenomen are loc și as- 
tăzi pe o largă scară istorică. El reapare în toate 
cazurile de panică, război etc. în societatea bur- 
gheză, care recade atunci în stare de barbarie. 
Tot astfel și acumularea aurului etc. sub formă 
de bijuterii şi alte podoabe la semibarbari. Dar 
şi în cea mai dezvoltată societate burgheză o 
parte foarte mare și mereu crescîndă a aurului 

e retrasă din circulaţie sub forma unor obiecte 
de lux (vezi Jacob etc.)“30, 

Dar, în afară de etalarea barbară a aurului 3, 
există manifestări în aparenţă contrarii : „cul- 
tul banului își are ascetismul său, renunţările 
şi sacrificiile sale : spiritul de economie și cum- 
pătare, disprețul pentru plăcerile lumești, tem- 
porare și trecătoare ; goana după comoara veș- 
nică. De aici legătura dintre puritanismul 
englez — sau de asemenea protestantismul 
olandez — și facerea de bani“:2. 

Aceste reflecţii ale lui Marx pot explica și 
valoriza cercetările  etnologice (Mauss, Lévi- 
Strauss, dar şi Huizinga) asupra funcției „da- 
rului“ la popoarele primitive, a darului ca pri- 
mul schimb „festiv“, ca cerere de valori pur 
simbolice în schimbul unor valori de întrebuin- 
țare reale: M — B ; sau ca cerere de valori 
ideale menite să atragă bunăvoința *, implicate 
într-un schimb tautologic de bunuri cantitativ 
şi calitativ identice (schimbul paharelor de vin 
la cîrciumă, de care vorbeşte Lévi-Strauss) etc. 
Este, oare, hazardat să se întrevadă în M — B 
şi „alegoria“ conexiunii istorico-paradigmatice 
între forțele naturale de producție și reprezen- 
tările retorico-estetice, mai ales în forma lor 
cea mai arhaică de reprezentări totemice ? 

B — M : cînd banul serveşte la cumpărarea 
mărfii, atunci și numai atunci funcționează el 
ca unitate ideală logico-simbolică, capabilă să 
se convertească în multe obiecte reale. Capaci- 
tatea sa retroactivă în raport cu lumea mărfu- 
rilor este în același timp o însușire organiza- 
toare deoarece, ca „echivalent universal“, el 
face posibilă diviziunea socială a produselor şi 
a producătorilor. Sub această a doua „înfățișa- 
re“, banul a fost comparat cu limbajul alfabetic 
şi, într-adevăr, raportul B — M poate fi inter- 
pretat, într-o lectură „suplimentară“ a textului 
lui Marx, ca o aluzie la relaţia între forța ra- 
ționalizantă a comunicării logico-lingvistice şi 

forțele de cooperare socială pe care acea co- 
municare însăşi le pune în mișcare, tocmai pen- 
tru că este „comunicare“ și „informație“ (,„înțe- 
legere“ ce coordonează sau „ordin“ ce subor- 
donează). Marx însuși revine de mai multe ori 
asupra  comparației cu „simbolul“. El spune, 
despre ban, de exemplu : „Dezvoltarea societății 
elaborează odată cu simbolul și materialul care-i 
corespunde cel mai bine, de care apoi încearcă 
să se debaraseze ; un simbol, dacă nu este arbi- 
trar, reclamă ca materialul în care se întruchi- 
pează el să îndeplinească anumite condiţii. Așa, 
de pildă, își au istoria lor literele din care se al- 
cătuiesc cuvintele, scrierea cu litere etc.)“ 3, 
Dar el refuză să separe  gindirea (rațională) 
de limbaj (social) și, deci, nu acceptă comparaţia 
între ban şi un astfel de limbaj separat. Pentru 
el, în schimb, analogia subzistă între permuta- 
bilitatea universală a mărfurilor prin ban și tra- 
ductibilitatea fiecărei limbi în toate celelalte : 
adică din nou, între ban şi raționalitatea ima- 
nentă a limbajului“. Caracterul aluziv al rela- 
ției economice descrise de Marx, capacitatea 
acesteia de evocare a unei relaţii diferite, dar 
presupuse fără îndoială în ea, este capacitatea 
banului, ca „echivalent universal“ ce se conver- 
tește într-o marfă particulară“, de a evoca 
proprietatea comutativă pe care limbajele con- 
venționale (deci îndepărtate de identitatea ma- 
gică între cuvinte şi lucruri) o posedă, dat fiind 
că în aceste limbaje unitatea semnificației ra- 
țional-simbolice se interpune între diferențele 
dintre semnele lor semnificative. Între unitatea 
rațională și diferenţierea lingvistică, după cum 
am văzut, nu există separare. Separarea (exte- 
rioritatea) se ivește cînd se ajunge la o verita- 
bilă diviziune a muncii sociale. Aici unitatea 
rațională „se  statornicește“ ca exterioară, iar 
banul „personifică“, acum, această inteligență 
străină muncii. „Nevoia de schimb și transfor- 
marea produsului în pură valoare de schimb 
progresează în același ritm cu diviziunea mun- 
cii, adică cresc paralel cu accentuarea caracte- 


72 


rului social al producţiei. Dar pe măsură ce 
creşte caracterul social al producției, creşte și 
puterea banilor, adică relația de schimb se sta- 
torniceşte ca o putere exterioară producătorilor 
şi independentă de ei“%6. 

Caracterul exterior sau străin al banului față 
de mărfuri (Şi deci și faţă de forța de muncă, ea 
însăşi marfă) este destinat să se accentueze în 
măsura în care banul se prezintă drept capital 
propriu-zis (B — M — B). Dar forma cea mai 
dezvoltată a capitalului nu mai „personifică“ 
raționalitatea generică (echivalența universală) 
a comunicării sociale lingvistice, ordonatoare 
culturală a proceselor de cooperare și diviziune 
a muncii (ce se produceau în cadrul manufac- 
turilor); ea personifică nivelul științific al rațio- 
nalităţii, întrucît se aplică procesului productiv, 
mai precis îşi manifestă retroacțiunea asupra 
activităților industriale tehnologice. Aşa cum 
separarea, în interiorul producției, între capital 
şi forța de muncă este mai pronunțată decît se- 
pararea, în interiorul circulaţiei, între ban și 
marfă, tot astfel separarea exterioară între cele 
două niveluri de virf ale ştiinţei și industriei 
este mai netă decît separarea exterioară între 
cele două niveluri de bază, cel al raționalității 
unificatoare, sau  ordonatoare, și cel al coope- 
rării formelor distincte de muncă. Și cum capi- 
talul este mereu mai mare, după fiecare conver- 
tire a sa în acea marfă specifică reprezentată de 
forţa de muncă (B—M—B'), tot astfel știința își 
mărește propriul potenţial și dominația asupra 
muncii, pe măsură ce este tradusă ea însăşi în 
muncă, și revine „îmbogăţită“ după convertirea 
sa în aplicaţii tehnologice şi industriale. Citim 
într-un fragment din 1863 : „Folosirea agen- 
ților naturali — în oarecare măsură includerea 
lor în capital — coincide cu dezvoltarea științei 
ca factor autonom al procesului de producţie. 
Dacă procesul de producţie devine sfera de apli- 
care a ştiinţei, ştiinţa devine dimpotrivă un fac- 
tor, ca să spunem așa, o funcţie a procesului de 
producţie. Orice desaoperire devine baza unei 

noi invenţii sau a unei noi perfecţionări a me- 
todelor de producţie““7, Orice descoperire ştiin- 
ţifică devine baza unei noi invenţii tehnologice, 
dar, în același timp, orice invenție tehnologică 
furnizează mijloacele pentru lărgirea arici des- 
coperirilor științifice. Știința, ca și capitalul, se 
valorifică prin mijlocirea propriei sale invenții 
în producţie și se realizează ca acumulare de 
„capital“ științific. Această capacitate a științei 
nu se regăsește decit prea puțin în alte funcții 
sau niveluri culturale : de exemplu, patrimo- 
niul de forme sau de reguli logico-sintactice și 
de conținuturi semantic-lexicale, propriu logicii 
lingvistice, atunci cînd aceasta s-a constituit, 
„se îmbogățește“ numai în părțile secundare, în 
mod episodic și aproape fortuit ; el nu cunoaște 
creșterea în proporție geometrică, proprie știin- 
tei. Dar, cum vom vedea mai bine în capitolul 
următor, în expunerea lui Marx asupra capita- 
lului știința este capital, sau capitalul substituie 
știința, numai printr-un fel de „alegorie“ im- 
plicită. 

(În această serie „alegorică“ a conexiunilor 
istorice paradigmatice între structură și supra- 
structură, sau invers, rămîne totuși o lacună. 
Formula M—B—M, anterioară și simetrică față 
de B—-M—B', nu pare să se încarce la Marx 
cu semnificații alegorice ajutătoare, decît pen- 
tru imaginile generice ale „metamorfozei“ către 
care s-ar îndrepta marfa, regăsindu-se relativ 
schimbată după trecerea sa prin forma bani. 
Dar dacă celelalte analogii sînt oarecum verosi- 
mile, se poate imagina că formula M — B — M 
se referă la conexiunea dintre activitățile mește- 
şugărești individuale și creația artistică pro- 
priu-zisă, completînd astfel seria coresponden- 
țelor analogice pe care am crezut că le între- 
zărim pînă aici. Spre deosebire de „judecata“ 
retorico-estetică, care substituie realului echi- 
valentul său ideal-simbolic, de pildă întregului 
partea, „generalizarea“ artistică este totdeauna 
o inducţie sistematică, ce ne permite să recu- 
perăm pînă la urmă realitatea însăși, materială, 

sensorial-concretă, dar ca fiind transpusă din- 
colo de o meditaţie ideală, ca realitate idealizată 
sau ca „amplificare“ ideală a aceleiași realităţi 
materiale, pierdută şi regăsită : M — B — M. Și 
oare ce altceva este arta, reflex creator și con- 
ştiinţă ce receptează în mod original rezultatele 
activității productive instrumentale, dacă nu 
această regăsire integrală a trudei omenești și 
a obiectelor acesteia, în înfățișări schimbate și 
într-o sferă superioară ?) 


NOTE LA CAPITOLUL III 


1 G. A. Wetter, presupunînd că surprinde o fisură a 
teoriei, notează că unele forme de conștiință ar fi 
„falsă conştiinţă“ doar într-o societate împărţită în clase, 
altele ar fi întotdeauna astfel. „Certain formes of social con- 
sciousness — like morality, philosophy etc. — are false con- 
sciousness only in class society. The removal of class 
division under socialism means the lifting of their illusory 
character. Other forms of social consciousness — religion, 
above all — have truth value neither in class society nor 
under socialism. Here the demarcation line between true and 
false consciousness is not longer horizontal but rather ver- 
tical !“ (G.A. WETTER, The Ambivalence of the Marxist 
Concept of Ideology, în Studies in Soviet Thought, n. 3, 
sept. 1969, p. 177). În cursul acestui capitol vom încerca să 
arătăm caracterul legitim al unei analize vizînd tocmai îm- 
pletirea de diviziuni „orizontale“ și „verticale“ între supra- 
structuri şi clasificarea modalităţilor de „eficacitate reci- 
procă, dar asimetrică“ între structuri şi suprastructuri. 
Această expresie poate fi găsită într-un meritoriu eseu al 
tinărului S. NANNINI (Claude Lévi-Strauss, în Belfegor, V, 
1971, p. 576). 


2 MARX-ENGELS, Opcre alese, ediția a Ill-a, vol. II, Edi- 
“ura politică, Bucureşti, 1967, p. 459—471 şi 475—478. 


3 Vezi Lenin teorico e dirigente rivoluzionario, în Caietul 
n. 4 din Critica marzista, suplimentul nr. 4, 1970 (a se vedea, 
în special, articolele lui G. NAPOLITANO, V. GERRA- 
TANA, L. GRUPPI, A. NATTA). 


4 Vezi A. GRAMSCI. H materialismo storico e la filosofia 
di Benedetto, Croce, Torino, 1948, p. II (ANTONIO GRAMSCI, 
Opere alese, Editura politică, Bucureşti, 1969, p. 30—31) şi 
Note sul Machiavelli, sulla politica e sullo Stato moderno, 
Torino, 1949, p. 11 (unde activitatea politică este considerată 
„Primul moment sau primul grad“ al suprastructurii) (AN- 
TONIO GRAMSCI, Opere alese, ed. cit., p. 141). 

5 Vezi L. ALTHUSSER, Per Marr, Roma 1967 (L. ALTHUS- 
SER, Citindu-l pe Marr, Editura politică, Bucureşti, 1970) 
Şi L. ALTHUSSER, E. BALIBAR, Leggere il capitale, Milano, 
1968. „Marx conçoit la structure de toute société comme con- 
stituée par les „niveaux“ ou „instances“, articulés par une 
determination spécifique“ : „l'infrastructure ou base écono- 
mique (.,unit&“ des forces productives et des rapports de pro- 
duction), et la superstructure, qui comporte elle même deux 
„niveaux“ ou „instances“: le juridico-politique (le droit et 
VEtat) et l'idéologie (les différentes idéologies, religieuse, 
morale, juridique, politique, etc.): cfr. L. ALTHUSSER, 
Idéologie et appareils idéologiques d'Etat (Notes pour une 
recherche), în La Pensée, n. 151, iunie 1970, p. 7—8 (articolul 
este tradus în Critica marzista, n. 5, 1970). 


6 Vezi L. GOLDMANN, Sociologia literaturii, Editura poli- 
tică, Bucureşti, 1972, p. 268. Despre metoda lui Goldmann, 
F. CRISPINI, Lo strutturalismo dialettico di Lucien Gold- 
mann, Napoli, 1970. 


1 Analogia, precizează Goldmann, nu merge pînă la no- 
tlunea (inexistentă) de ,„lnconştiență colectivă“ (ed. rom. 
cit., cap. „Subiectul creației culturale“). 


8 Vezi O. REZNIKOV, Semiotica e marrismo, I problemi 
gnoseologici della semiotica, Milano, 1967, p. 67, 108—109, 114, 
198, 200—201 ; şi cfr. R. JAKOBSON, AuUa ricerca dell’ essenza 
del linguaggio, în AA. VV., I. problemi attuali della Unguis- 
tica, Milano, 1968, p. 44: unde este citat Peirce în legătură 
cu semnul iconic, care ar privi spre trecut, și cu simbolul, 
care ar privi spre viitor (mai bine spus : semnul iconic orien- 
tat către o reflectare a trecutului şi simbolul orientat către 
producerea, sau reproducerea, viitorului). 


9 După articolul lui Stalin despre lingvistică nu se mai 
poate vorbi de „ştiinţă burgheză“ sau de „ştiinţă proletară“, 
după L. SÈVE, Marzismul şi teoria personalităţii, Editura 
politică, Bucureşti, 1974, p. 39. 


10 După ce definește categoriile, în accepţia lor marxistă, 
ca „moduri de abstractizare“, M. CORNFORTH (vezi The 
Open Philosophy and the Open Society. A Renly to Dr. Karl 
Popper's Refutation of  Marzism, Londra, 1968, p. 116— 


117) vorbeşte despre „conexiuni categoriale“ (category-con-" 
nections), în care figurează de obicei perechi de categorii 
sub formă de termeni opuși. Acelaşi Cornforth, după ce a 
considerat că legătura dintre forţele de producţie și relaţiile 
de producție şi adecvarea ultimelor la primele sint „„legea 
fundamentală“ formulată de marxism (p. 20), se referă la 
contactul posterior al legăturilor infrastructurale şi supra- 
structurale :  ,,...people must always adapt their relations of 
productions to their forces of productions, and work out 
ideas and organize themselves in institutions to enable them 

to do so“ (p. 26; sublinierile ne aparţin). Ar fi oportun så 
precizăm că legăturile între structură și suprastructură sînt 
cele între forces și ideas, pe de o parte, şi cele între rela- 
tions şi institutions, pe de alta. 


11 Vezi K. MARX—F. ENGELS, Opere alese, ediţia a III-a, 
vol. II, Editura politică, București, 1967, p. 466. 


12 Vezi F. ENGELS, Rolul muncii în procesul de transfor- 
mare a maimuțe! în om, în K. MARX—F. ENGELS, Opere 
alese, vol. II, ed. cit., p. 69. 


13 O interpretare a gîndirii lui Marx privind problema 
prezenţei conexiunilor lingvistice în economia comercială 
capitalistă este cea a lui F. ROSSI-LANDI (Il Linguaggio 
come lavoro e come mercato, Milano, 1968; vezi şi discuția 
cu F. GOLINO, Dialettica e alienazione .nel linguaggio, în 
Paragone, august 1969), care prospectează o comutabilitate 
sistematică şi o corespondenţă funcţională între cele două 
niveluri şi nu doar recurgerea ocazională la imprumuturi 
terminologice sau la locuţiuni metaforice. 

Mai înainte de orice trebuie să se clarifice, nu numai că 
„atunci cînd vorbim de limbă, vorbim şi de societate și in- 
vers“ (Il linguaggio etc., cit., p. 136), dar şi că acel caracter 
social originar al limbii are la bază existenţa sa primară ca 
diviziune virtuală a muncii sociale. Dacă aceasta este carac- 
teristice limbii, ne dăm seama mai ușor de ce formele eco- 
nomice sînt convertibile în cele lingvistice numai pe tări- 
mul schimbului, după cum afirmă Rossi-Landi. Într-adevăr, 
nu sînt reductibile și nici asimilabile funcţiilor lingvistice, 
producţia şi consumul, înţelese ca simple relaţii originare de 
luare în stăpînire a naturii de către om, care sînt conside- 
rate de obicei, logic sau istoric, anterioare diviziunii muncii 
sociale : în aceasta ni se pare că putem întrevedea şi o cri- 
tică salutară, implicită, adusă vechii prejudecăți romantice 
a limbii în sine, înţeleasă ca relaţie directă și naturală a 
omului cu lucrurile, cînd pentru o presupusă satisfacere a 
nevoilor individuale („expresive“), cînd pentru o presupusă 
luare în stăpinire individuală şi „creatoare“ a unor mate- 
riale fizice, fiziologice, fonetice, preexistente în natură. 

Altfel se pune problema, însă, dacă producţia şi consu- 
mul sînt considerate, la rîndul lor, ca producţie și consum 
sociale. Atunci, într-adevăr, echivalenţa economică a func- 
ţiilor lingvistice se poate extinde foarte bine la producţie şi 
la consum, depășind simplele relaţii de schimb. Dimpotrivă, 
ni se pare că problema corespondenţei, aflată la baza cer- 
cetării lui Rossi-Landi, se ivește, nu întimplător, tocmai în 
faza semantizării incipiente a proceselor economice produc- 
tive, adică în faza aplicării iniţiale a sistemelor simbolice 
(cibernetice) la economie. Dar la acest nivel trebuie pusă 
în discuţie şi ştiinţa, despre care vom vorbi în cele ce ur- 
mează. 

14 Despre raționalismul modern şi despre conținutul rä- 
tional imanent din sistemul caracterelor tipărite, a se citi 
cunoscutul pasaj din Einleitung, 1857: este posibilă Iliada 
„alături ae presa de tipărit şi cu atît mai mult alături de 
maşina tipografică ?" (K. MARX-F. ENGELS, Opere, vol. 13, 
ed. cit., p. 685). A se vedea Lévi-Strauss (în C. LFEvI- 
STRAUSS—G. CHARBONNIER, Colloqui, Milano, 1966), 
despre dubla şi ireversibila criză a formelor estetice din 
cauza apariției scrierii, mai întîi şi a tiparului, apoi. Despre 
problema limbajului în general vezi H. LEFEBVRE, Lin- 
guaggio e società, trad. it., Florenţa, 1972. 


15 K. MARX, Bazele criticii economiei politice, vol. I, 
p. 353—354, Editura politică, Bucureşti, 1972. 


16 În Einleitung, 1857, Marx spune că arta şi epopeea la 
greci „într-o anumită privinţă servesc ca normă şi model 
inegalabil“. Engels consideră poemele homerice ca exprimînd 
„cea mai mare înflorire a treptei de sus a barbariei“ („Die 
höchste Blüte der Oberstufe der Barbarei“) : vezi F. EN- 
GELS, Originea familiei, a proprietății private și a statului, 
în MARX-ENGELS, Opere alese, vol. II, ed. cit., p. 172. 


17 F. ENGELS, Rolul muncii în procesul de transformare 
a maimuţei în om, ed. cit., p. 69. 


18 K. MARX, Bazele criticii economiei politice, vol. I, ed 
cit., p. 91 şi 99. 


19 Interpretarea noastră, amintită în text, privind „ab- 
stracțiunile reale“ ce se produc în relațiile comercial-ma- 
nufacturiere îi dă dreptate, în parte, lui L. COLLETTI, 
atunci cînd (Ideologia e società, Bari, 1970, p. 113), explică 
„cum procesul prin care se ajunge la munca abstractă nu 
este în primul rînd o abstracție mentală a cercetătorului, ci 
o abstracție ce se petrece în fiecare zi în realitatea însăşi 
a schimbului“. Din această cauză, nu poate fi negat nici ceea 
ce observa M. TRONTI în 1%1 (n. 6 din Società ; vezi La logica 
del „Capitale“, p. 891): „Nici o analiză economică nu poate 
împiedica faptul că relaţiile sociale apar în capitalism drept 
lucruri ; fetișismul nu poate fi separat de capitalism“. Ar 
fi, însă, o eroare (şi Colletti o comite, după părerea noas- 
1ră) să faci să apese asupra acestui dat incontestabil al 
structurii capitaliste aversiunea  gnoseologică a tînărului 
Marx faţă de „abstracţiuni“ ca atare. Nu abstracțiunile 
(mentale, ale cercetătorului, sau reale, ale schimbului), sînt 
un scandal, ci fetișizarea obiectelor, extinsă de la relaţiile 
între persoane la persoane însele. 


20 K. MARX, Bazele criticii economiei politice, vol. I, ed. 
cit., p. 89. 


21 Idem, p. 82. 

22 be ex., în schimbul direct de produse ale muncii meș- 
teșugăreşti cu produsele agricole. Vezi F. ENGELS, Dez- 
voltarea socialismului de la utopie la știință, m MARX-EN- 
GELS, Opere alese, vol. II, ed. rom. cit., p. 126 şi urm. 


23 K. MARX, Bazele criticii economiei politice, vol. I, 
ed. cit., p. 100—101. 


24 În scrisoarea către Marx din 8 decembrie 1882, Engels 
atrage atenţia prietenului asupra faptului că, la popoarele 
primitive, sacru este, la origine, ceea ce ţine de animale. 


25 Bazele criticti economiei politice, vol. I, ed. cit, p. 86. 
26 Idem, p. 158 (sublinierea ne aparține). 

27 Ibidem. 

28 Idem, p. 159. 

29 Idem, p. 162. 


30 Idem, p. 163. Superfluul este „prima formă sub care 
apare bogăția“. Valoarea de schimb în stadiu inițial este 
caracterizată drept „valoare de întrebuințare... ca obiect de 
consum festiv“. (Idem, p. 112). 


31 Idem, p. 163. 


32 Idem, p. 164—165. Alte însemnări „anti-weberiene“ ante 
litteram asupra conexiunilor dintre calvinism şi libera con- 
curență pot fi citite în F. ENGELS, Dezvoltarea socialis- 
mului..., ed. rom. cit., p. 90. 


33 K. MARX, Bazele criticii economiei politice, vol. I, 
ed. cit., p. 80—81. 


34 Idem, p. 98. 


35 Banul „,dobiîndește o existență socială generală deta- 
şată de toate celelalte mărfuri şi de formele lor naturale de 
existență naturală“ (Idem, p. 82). 


36 Idem, p. 82. A doua subliniere ne aparține. „Dar în 
bani (ìn valoare de schimb) obiectivarea individului nu are 
loc în cadrul modului său natural de a fi determinat, ci 
este obiectivarea lui într-o determinație (relație) socială, 
care-i este totodată exterioară“ (sublinierea ne aparține). 
Idem, p. 158. 


37 Dintr-o notă a lui Marx, datînd din 1863, care face 
parte dintre materialele pregătitoare ale Capitalului, publi- 
cată pentru prima oară în Kommunist, n. 7, 1958 (trad. it. 
în Rassegna sovietica, n. 4, 1958, p. 258) Vom vedea mai de- 
parte cum această conexiune între ştiinţă și industrie are 
o valoare epistemologică hotăritoare. Engels consideră in- 
dustria ca locul natural unde se verifică aserțiunile ştiin- 

țifice. (Vezi K. MARX-F. ENGELS. Opere atese, voi. IIL ed. 
rom. cit., p. 344). Este vorba. oare, de un punct de vedere 
unilateral, îngust, inspirat din materialismul vulgar? Sau 
este vorba de o inconsecvenţă faţă de criteriul ma! larg a! 
practicii, cum observă P. VRANICKI (Storia del marzismo, 
v. I, Roma, 1971, p. 221)? Ni se pare că nu. Materialismul 
vulgar, „lorianismul“ combătut de Gramsci, vede în tehnică 
nu un moment derivat, de verificare a ştiinţei, ci un prius 
în sens absolut față de orice altă expresie sau manifestare 
a omului: ca şi cum tehnica s-ar dezvolta din natură, prin 
partenogeneză. 


IV 


Aplicarea ştiinţei în industrie 


Din tabloul — schematic — pe care l-am schi- 
tat în capitolul precedent, rezultă, deci, o triplă 
diviziune în cadrul suprastructurilor : 1) divizi- 
unea „verticală“ între sectorul conștiinței, sau 
ştiinţei, individuale, legat direct de activitatea 
productivă (cel la care am limitat pentru mo- 
ment cercetarea noastră) și sectorul „intelectua- 
lului colectiv“ (Gramsci), legat de relaţiile soci- 
ale de producție (despre acestea din urmă vom 
vorbi în capitolul V); 2) diferența „de orien- 
tare“ între funcțiile pasive și funcţiile active 
(Lenin, Gramsci, Althusser) ; 3) graniţa „ori- 
zontală“ între nivelurile inferioare și nivelurile 
superioare ale suprastructurii (din nou Gramsci). 
Rezumînd, avem o împărţire în 1) sectoare; 
2) funcții ; 3) niveluri. Din abordarea marxistă 
a analizei suprastructurilor putem repeta a for- 
tiori ceea ce am spus despre cercetarea lui Marx 
în legătură cu conceptele nodale ale dezvoltării 
forțelor de producție ; această cercetare este 
reperabilă doar ca un filigran, în transparenta 
dificilelor deducțţii ale categoriilor privind rela- 
tiile sociale de producție în general, cele capita- 
liste în special ; astfel, abordarea unei posibile 
teorii marxiste a „formelor“ suprastructurale se 


regăsește în cadrul unei expuneri pe care Marx 

şi Engels o fac aproape totdeauna sub specie 
materiae, adică din interiorul structurii social- 
economice și a dinamicii acesteia. A nu uita 
această opţiune conștientă pentru o perspectivă 
sociologică, care-l duce pe Marx la o expunere 
aproape totdeauna indirectă a formelor cultu- 
rale propriu-zise şi (chiar dacă cu numeroase 
excepţii) a formelor instituționale, înseamnă a te 
pune în gardă față de riscul de a simplifica şi 
vulgariza ideile lui Marx : aceasta se-ntîimplă 
atunci cînd fragmentele din Grundrisse despre 
ştiinţă, de pildă, sînt opuse presupusului „.scien- 
tism“ al lui Engels £. 

Nu este adevărat că Marx identifică știința 
cu logica capitalului și nici că identifică ştiinţa 
cu „mașinile“ de care se slujește capitalul. Cum 
am arătat în capitolul precedent, pentru Marx 
„acumularea ştiinţei și îndemiînării (...) apare 
(erscheint) (...) ca o proprietate a capitalului“ ?, 
iar „în sistemul de mașini, cunoștințele umane, 
apar ca ceva străin muncitorului, situat în afara 
lui“ 3, Şi mai departe : „transformarea procesu- 
lui de producţie din simplu proces de muncă 
într-un proces ştiinţific care îşi subordonează 
forţele naturii (...) apare ca o proprietate a capi- 
talului fix în opoziție cu munca vie“ î. Numai 
„folosirea (Anwendung) tehnologică a științei“ 
se plasează cu totul în planul dinamicii forțelor 
de producție și devine, deci, la un moment dat, 
apanajul exclusiv al capitalului. Marx vorbeşte 
de „aplicarea (Anwendung) tehnologică a știin- 
telor naturii“ 5 și de „aplicarea științei în pro- 
ducţie“ 6 ; el tratează „invenţia“, și nu descope- 
rirea, după criteriile „activităţii economice“ 7. 
Dealtfel, dacă prin capital se înțelege o anumită 
relație de producţie (capitalistă), nu nivelul cel 
mai avansat al forțelor de producţie (capital 
constant), atunci, nici ştiinţa, nici maşinile nu se 
identifică cu capitalul ; „dacă capitalul își capătă 
forma sa adecvată — ca valoare de întrebuin- 
tare în cadrul procesului de producție — numai 
în sistemul de mașini (...), de aici nu rezultă în 
nici un caz că această valoare de întrebuințare, 

acest sistem de mașini ar fi în sine capital, sau 
că existența lui ca sistem de mașini ar fi iden- 
tică cu existența lui în calitate de capital (...). 
Sistemul de mașini nu și-ar pierde valoarea de 
întrebuințare dacă ar înceta să fie capital“ 8. 

Cînd Marx consideră știința drept „forță ne- 
mijlocită de producţie“ este, deci, necesar să 
înţelegem această expresie ca și altele asemănă- 
toare ca expresii în care se subînțelege totdea- 
una că aplicarea ştiinţei devine o „forță nemij- 
locită de producție“ și că, prin efectul acestei 
aplicări, știința apare ca o „forță nemijlocită de 
producție“ : această precizare nu este lipsită de 
implicaţii practice (de exemplu, în domeniul 
social-politic), dacă este adevărat că din noțiu- 
nea de ştiinţă ca „forță nemijlocită de producţie“ 
se deduce uneori corolarul condiției de muncitor, 
dobîndită necondiționat în prezent de către 
lucrătorii din domeniul științei : nu numai de 
către tehnicieni, ci și de cercetători și chiar de 
studenți °. 

Există totuși o justificare în identificarea ero- 
nată a științei cu forțele de producție, și anume, 
recunoașterea implicită că științei îi revine ca- 
racterul de suprastructură bazată direct pe struc- 
tura forțelor de producție (pe sectorul forțelor 
de producție) și nu pe structura (sectorul) rela- 
țiilor sociale de producție sau, cu alte cuvinte, 
că ştiinţei îi revine caracterul de „cultură“ și nu 
de „instituție“. Putem verifica aici principiul 
diferențierii formelor suprastructurale după 
sectoarele structurale pe care acestea „se înalță“. 
Am văzut, dealtfel, că ştiinţa se plasează, ca şi 
arta, la niveluri ..înalte“ ale culturii. În fine, 
considerînd că unele forme suprastructurale au 
o funcţie predominant reflectorie, sau de recep- 
tare, iar altele o funcţie predominant retroac- 
tivă, deci promotoare a dezvoltării structurale, 
fără îndoială că în ştiinţă prevalează funcţia 
retroactivă de promovare a noilor forţe de pro- 
ducție. De aici incidența ei crescîndă asupra 
proceselor și progreselor moderne ale producției. 
Este vorba de o incidenţă determinată din exte- 

rior, printr-o acţiune realmente externă 1 mun- 
citorului şi numai în aparență „internă“ capita- 
lului. Luarea în stăpînire de către capitalist a 
științei este iluzorie, sau cel puţin tranzitorie, 
pentru că pînă la urmă, așa cum arată Marx, 
însăși știința contribuie la exproprierea capita- 
listului, în măsura în care se accentuează con- 
tradicţia între producţia dezvoltată prin aportul 
științei și relaţiile sociale bazate pe proprietatea 
capitalistă asupra mijloacelor de producție, în- 
tre exploatarea naturii „conform unui plan“ și 
relaţiile între oameni nesupuse nici unui plan, 
contradicție capabilă să anuleze în fapt chiar 
planificarea virtuală a exploatării naturii. Con- 
tradicția între structura tehnologică a noilor 
mijloace de producţie și vechiul tip de proprie- 
tate, care încă le mai consideră aproape depen- 
dente de o posesie naturală și originară a resur- 
selor și a posibilităţilor, apare mai acut la nivelul 
marii industrii moderne, mai ales odată cu apa- 
riția capitalismului monopolist. Această contra- 
dicție nu coincide cu cealaltă mai cunoscută 
(între caracterul mereu mai social al folosirii 
forţelor de producţie și forma individuală încă, 
a valorificării și acumulării lor), care intervine 
deja la nivelul manufacturii capitaliste, în care 
se realizează pe scară largă tocmai folosirea 
socială a forțelor de producție — și mai ales 
socializarea muncii, prin cooperare, coordonare 
și repartizarea îndatoririlor —, în timp ce capi- 
talistul manipulează acele forţe ca pe o unealtă 
a sa, de uz, încă, individual. 

Interesant este să se compare aceste aserţiuni 
teoretice abstracte cu unele caracteristici ale 
capitalismului contemporan, despre care se 
crede de obicei că ar trebui să pună probleme 
dificile atît teoriei marxiste, cît și practicii po- 
litice revoluționare. Ne referim la pretinsa dez- 
mințire pe care istoria cea mai recentă a capita- 
lismului ar fi dat-o previziunii lui Marx și En- 
gels în legătură cu progresiva ascuţire şi lărgire 
a contradicţiilor generate de relaţiile de pro- 
ducție capitaliste. Răspunsul pe care Marx și 

Engels îl sugerează, în Grundrisse şi în Capita- 
lul, ca şi în Anti-Diihring, este că acestei contra- 
dicții, apărute odată cu manufactura capita- 
listă, între caracterul mereu mai social al 
forțelor de producţie și ipoteca reziduală indivi- 
duală asupra relaţiilor de producție, ipotecă 
devenită de aceea piedică în dezvoltarea forțelor 
de producție, îi urmează, odată cu marea indus- 
trie, o nouă contradicție, care nu o înlocuiește, 
pe prima, ci i se alătură (deși, suprapunîndu-i-se, 
poate să-i atenueze — în zone geografice limi- 
tate — unele caracteristici mai evidente, de 
exemplu, pe plan cantitativ) ; tocmai contradic- 
ţia între structura tehnologică a mijloacelor și 
caracterul spontan al consecințelor sociale 
(„anarhia“ producției și repartiției sociale desfă- 
șurîndu-se ca un mecanism de pseudoselecţie 
naturală 11), contradicție ce comportă irosirea 
sistematică de bogății, mai mult decît distruge- 
rea lor ocazională, disproporția permanentă în- 
tre diferitele ramuri de producție în raport cu 
necesitățile și prioritățile sociale, mai mult 
decît periodica întrerupere ca efect al crizelor 
ciclice, daunele crescânde aduse sănătăţii și echi- 
librului biologic și psihic al întregii specii 
umane (poluarea mediului natural și alterarea 
ritmurilor vitale), mai mult decît nesatisfacerea 
nevoilor esenţiale ale unei părți a umanității. 

Încă de la începutul perioadei capitaliste, pro- 
gresul cunoașterii raţionale intrase în conflict 
cu relaţiile sociale de producţie și contribuise la 
depășirea acelor relații sociale, dar pe atunci 
era vorba de relaţii feudale sau de breaslă și 
progresul era în favoarea afirmării și consoli- 
dării societăţii capitaliste 12. Astăzi, contradicția 
se manifestă pe scară mult mai mare, ca urmare 
a noilor domenii cucerite de gîndirea științifică, 
și ea atacă chiar relaţiile sociale capitaliste. Con- 
tradicţia internă a sistemului relaţiilor capita- 
liste — ca efect al contradicției externe între 
statutul resurselor științifice (real sau virtual 
disponibile pentru umanitate) și obstacolul pe 
care îl ridică în fața deplinei lor disponibilități 

sociale regimul proprietăţii private asupra mij- 
loacelor de producție — este văzută de Marx 
sub forma unei afirmaţii-negaţii (afirmaţia ini- 
țială, negația finală) a legii valorii, sau plus- 
valorii, lege fundamentală a producției capita- 
liste. Deoarece sporesc productivitatea muncii 
muncitorilor, maşinile, automatizarea, aplicarea 
tehnologică a ştiinţei permit, de fapt, intensi- 
ficarea exploatării şi deci stoarcerea de plus- 
valoare ; dar deoarece reduc munca omului la 
o funcție mereu mai secundară, deoarece o 
transformă în operaţie auxiliară, accesorie şi, la 
limită, superfluă, ele determină șubrezirea ba- 
zelor capitalismului, începînd din faza comer- 
cial-manufacturieră a acestuia, ca sistem de 
valorificare a forței de muncă a muncitorului 
şi a productivităţii sale £. Încă de la începutu- 
rile civilizației moderne mercantile, valoarea de 
schimb a mărfurilor este „măsura“ valorii lor 
de întrebuințare. Dar odată cu apariția manu- 
facturii capitaliste, timpul de lucru socialmente 
necesar este „măsura“ generalizată a valorii de 
schimb a bogăției 14. În epoca, însă, a capitalis- 
mului industrial, „mărimea capitalului fix“ (în 
cartea a III-a din Capitalul, „capitalul constant“, 
deci mașinile) este „măsura dezvoltării marii 
industrii în general și, prin urmare, crește pro- 
porțional cu dezvoltarea forțelor de producție 
ale marii industrii (capitalul fix este el însuși 
materializarea acestor forțe de producție şi re- 
prezintă aceste forțe de producție ca produs 
avansat)“ 15. Marea industrie capitalistă, valori- 
ficînd pînă la limita maximă productivitatea 
forței de muncă a muncitorilor, inițiază deci, în 
perspectivă, un proces la capătul căruia nu forța 
de muncă a muncitorilor, ci potenţialul tehnico- 
mecanic, sistemele automatizate și autoreglabile 
(computerele etc.) vor constitui baza princi- 
pală a producției sociale, forța de producție ma- 
terială hotăritoare. Dar atunci va fi depășită 
limita capitalistă a marii industrii. Va fi o re- 
venire, nu chiar la primele începuturi, nu la 
epoca în care forțele materiale (ale naturii şi ale 

proceselor ei spontane), independente de om, 
erau izvorul principal al simbiozei de producţie 
om-natură, ci mai curînd la modelul ideal al 
civilizațiilor meșteșugărești, în care — remarcă 
Marx — omul inventator și manipulator al in- 
strumentelor sale făcea din acestea legătura din- 
tre sine și natură 16 și nu devenise încă el însuși 
un mediator pasiv între mașini și resursele na- 
turale. Şi toate acestea vor fi — în planul pro- 
ceselor economice, desigur — rodul aceleiași 
dezvoltări capitaliste, al acelei dezvoltări capi- 
taliste căreia primele cuceriri ale gîndirii raţio- 
nale moderne i-au dat avînt și legitimitate isto- 
rică !, care la rîndul ei a dat un impuls decisiv 
aplicării  crescînde a cuceririlor științifice în 
sectorul forțelor de producție (și deci, prin re- 
flex, a impulsionat chiar cuceririle științifice) 
şi care, în consecinţă, va fi constriînsă în sfîrșit 
să abdice în favoarea unei afirmări efective a 
rațiunii științifice și în sectorul relațiilor și va- 
lorilor sociale. 

Dar ce semnificație au toate acestea, concret 
vorbind ? Ce se-nţelege prin abdicare în favoa- 
rea științei ? Aceasta înseamnă că, în măsura în 
care capitalul se eliberează de munca manuală, 
fizică, şi munca se eliberează, la rîndul ei, de 
capitalist ; în măsura în care capitalul lipsește 
munca de ştiinţa propriilor procese, încredințate 
acum mașinilor, munca îl lipsește pe capitalist 
de monopolul tehnologiei științifice și se pregă- 
tește ea însăși, tot mai mult, pentru „munca 
ştiinţifică“. Scoaterea din circulație, în perspec- 
tivă, a armatei muncitorilor manuali înseamnă, 
în același timp, mobilizarea muncii intelectuale, 
în cadrul și în afara fabricii : deci, a unei munci 
care este, în mod virtual, de conducere. Încă 
o dată „timpul de muncă“ desfășoară o funcție 
decisivă, dar de data aceasta nu în avantajul 
proprietăţii capitaliste. „Orice economie se re- 
duce, în ultimă analiză, la economisirea timpu- 
lui“ ; aceasta este „prima lege economică a unei 
societăți bazate pe producția colectivă“, lege va- 
labilă și la un nivel mult mai înalt '8. Dar încă 

de la primele structuri economice de tip sclava- 
gist, o asemenea economie de timp se realiza 
impunînd munca celor mulți pentru a putea asi- 
gura „non-munca pentru cei puțini“ şi era justi- 
ficată pentru că „non-munca celor puțini“ era 
singura „condiţie a dezvoltării forțelor univer- 
sale ale minţii omenești“ 19. Odată cu capitalis- 
mul își face prima apariţie, alături de non- 
munca celor puțini, o non-muncă a celor mulţi 
(șomajul în masă), a cărei unică funcție este de 
a facilita exploatarea intensivă a muncitorilor 
ocupați, izvor al unei noi plus-valori capitaliste, 
prin aceasta și de a accelera procesul de acumu- 
lare a bogățiilor, într-o epocă în care și ulte- 
rioara „dezvoltare a forțelor universale ale 
minţii omenești“ este condiţionată de volumul 
mijloacelor puse la dispoziţie științei de către 
capital. Numai că aceeași dezvoltare a științei 
şi tehnicii, mereu mai necesară capitalului, des- 
chide noi posibilități muncii intelectuale, deși 
contestate și uneori deformate, acolo unde (cum 
ar fi în Italia) slujbele publice sau studiile uni- 
versitare ascund o stare de şomaj virtual. Dar, 
chiar și în această modalitate deformată, iată 
că non-munca (și, în plus, non-munca celor 
mulți) devine în mod direct „condiția dezvoltării 
forțelor universale ale minții omenești“ chiar 
la cei care nu muncesc. „În felul acesta, fără să 
vrea, capitalul acţionează ca instrument de 
creare a condiţiilor pentru timpul liber social, 
pentru reducerea la un minim tot mai scăzut 
a timpului de muncă al întregii societăţi, dega- 
jind astfel pentru toţi (membrii societății) timp 
liber destinat propriei lor dezvoltări“ 2. 

Ce se-nțelege prin dezvoltarea proprie, și în 
ce direcție ? Marx pare foarte plictisit de con- 
cepţiile utopice și-i lichidează în grabă pe cei 
care (astăzi ei s-ar recunoaște în Marcuse 2!) 
pretind că în viitor munca „va fi doar o delec- 
tare, un simplu amuzament, cum, asemenea unei 
midinete, își închipuie naiv Fourier“ 22. Nu. 
„Toate formele de proprietate anterioare con- 
damnau cea mai mare parte a omenirii — scla- 

vii — la rolul de simple unelte de muncă. Dez- 
voltarea istorică, dezvoltarea politică, arta, şti- 
ința etc. se desfășoară în sfere mai înalte, din- 
colo de ele“ 2 ; şi iată pentru ce forme de muncă 
sînt „liberați“ proletarii de astăzi: pentru o 
muncă (arta, știința etc.) în care dezvoltarea in- 
dividului, a personalităţii, se va realiza prin 
rîvnă, rigoare, seriozitate (nu prin „distracție“) 
şi această rivnă, conștientă, generalizată va fi 
chezășia cea mai fermă pentru o gestiune so- 
cială autentică a bogăției și a mijloacelor de a 
o face să sporească 71. 


NOTE LA CAPITOLUL IV 


1 De exemplu, A. GIANQUINTO (în Critica dell'epistemo- 
logia. Per una concezione materialistica della sclenza, Pa- 
dova, 2971, p. 7—9) îi atribuie lui Engels „o abatere față 
de punctul crucial din Grundrisse şi din Capitalul, punct 
crucial care ar consta din „reducerea materialist-istorică a 
ştiinţei şi tehnicii la valoarea sa (sic) de schimb“. „Engels 
nu părăseşte acest teren, dar îi impune un traseu special: 
ştiinţa nu mai este văzută doar în conexiunea ei indisolu- 
bilă cu relaţiile de producţie în care ea se obiectivează, ci 
şi ca acel cîmp al cunoașterii pure pe care relaţiile capita- 
liste de producţie le încorporează în capitalul fix şi care, 
eliberat de scopurile imediate ale producţiei, redevine pur 
(...) Engels nu observă ceea ce vede Marx (...). Relaţia nu 
este între ştiinţă în sine și subordonarea capitalistă, ci 
între această subordonare şi cea proletară“. De aceea „En- 
gels marchează, în această privință, un pas înapoi“. De 
aici autorul deduce că, în raport cu cca burgheză, este po- 
sibilă numai o „știință proletară“ (deci, „ca ideologie a cla- 
sei“) şi că marxismul este numai o asemenea știin:ă. Pen- 
tru un punct de vedere similar, a se vedea G. VACCA, 
Scienza Stato e critica di classe, Galvano della Volpe e il 
marzismo, Bari, 1970. 


2 KARL MARX, Bazele criticii economiei politice, vol. II, 
Editura politică, Bucureşti, 1972, p. 181, sublinierea ne apar- 
tine. 


3 Ibidem ; sublinierea ne aparține. 
4 Idem, p. 183; prima subliniere ne aparține. 


5 Ibidem, cursivele ne aparțin. 


6 Idem, p. î87, şi parcă penir, 2 p.'eciza această afir- 
maţie, dar intr-o perspectivă mai generală: „toate ştiinţele 
sint capturate în serviciul capitalului“ (ibidem). 


1 Ibidem. 


8 Idem, p. 182. Vezi K. MARX, Il Capitale: Libro I. ca- 
pitolo VI inedito. Risuitati de! processo di produzione imme- 
diato, Florența, 1969, p. 57 (despre „aplicarea“ ştiinţei); 
p. 89: ştiinţa „ca produs intelectual general al evoluţie! 
sociale apare ea însăș: direct încorporată în capitai (iar 
aplicarea ei ca ştiinţă în procesul material de producție 
apare distinctă de cunoștințele şi capacităţile fiecărui mun- 
citor în parte“) (cursivele ne aparțin). Vezi și la p. 91 (for- 
tele naturale şi ştiinţa „apar — oriunde particip” la procesul 
de muncă — încorporate în capital (...). Ştiinţa realizată 
apare in raport cu muncitori. ca un capital. În realitate, 
în prezenţa forţei de muncă, această aplicare — bazată pe 
munca asociată — a ştiinţei, a forţelor naturii şi a produ- 
selor muncii în cantităţi mari apare doar ca mijloc de er- 
ploatare a muncii, ca mijloc pentru obţinerea plus-valorii 
şi deci ca forță aparţinind capitalului)“. Asupra noţiunii de 
ştiinţă, cu specială privire la capitolul VI (neinclus də 
Marx în cartea I din Capitalul), vezi N. BADALONI, La 
sottomissione del lavoro e delia scienza nel „Capitale“, în 
Critica marzista, n. 4—5, 1969. 


9 Vezi A. CASANOVA. Le statut social des intelectuels, 
în A. CASANOVA, CL. PREVOST, J. METZGER, Les intel- 
lectuels et les luttes de classe, Paris, 1970, p. 15—40. Pro- 
blema este privită aici sub aspect statistic şi în dinamica 
mutațiilor sociale. Se tăgăduieşte, pentru Franța cel puțin, 
că revoluția ştiințifico-tehnică ar fi adus schimbări cali- 
tative profunde ; se constată că, în orice caz, numai ingi- 
nerilor şi tehnicienilor încadraţi în munca productivă li se 
cuvine statutul de lucrători intelectuali asimilați clasei 
muncitoare. Pentru ceilalţi ar trebui să se aibă în vedere 
caracterul, cel puţin parţial, neproductiv al activităţii lor; 
rămîne oricum de relevat faptul că și intelectualii tradiţio- 
nali îşi pierd foarte repede vechiul lor statut artizanal și 
sînt înregimentaţi de către monopolurile particulare, de că- 
tre stat etc. O contribuţie italiană interesantă este cea a 
lui C. PETRUCCIOLI, Su alcuni aspetti del rapporto fra 
stratificazione sociale e orientamenti ideologici (comunicare 
la întîlnirea organizată de Institutul Gramsci, pe tema: Il 
marzismo italiano degli anni sessanta e la formazione teo- 
rico-politica delle nuove generazioni, Roma, 1972, p. 47—69). 


10 „Ştiinţa, care — prin construcția sistemului de ma- 
şini — constrînge organele neinsufleţite ale acestuia să 
funcționeze în mod adecvat ca un automat, nu există ìn 
conștiința muncitorului, ci acționează asupra lui prin in- 
termediul maşinii ca o forță străină, ca o forță a maşinii 
înseși. În producţia bazată pe folosirea maşinilor, aproprierea 

muncii vii prin intermediul muncii materializate — apropriė- 
rea forței sau activităţii creatoare de valoare prin inter- 
mediul valorii existente pentru sine, inerentă conceptului de 
capital — ţine de natura procesului de producție însuși și 
sub aspectul elementelor materiale ale producției și al miş- 
cării ei materiale“ (K. MARX, Bazele criticii economiei po- 
litice, vol. II, ed. cit., p. 179—180). Includerea procesului de 
muncă în procesul de valorificare a capitalului ca simplu 
moment al acestui proces este și sub aspect material con- 
diționată de transformarea mijlocului de muncă în sistem 
de maşini, iar a muncii vii — într-o simplă anexă vie a 
acestui sistem de maşini, într-un mijloc al funcţionării lui. 
Sporirea forței productive a muncii și negarea maximă a 
muncii necesare constituie, după cum am văzut, o tendință 
necesară a capitalului. Această tendință se realizează prin 
transformarea mijlocului de muncă într-un sistem de ma- 
şini. În sistemul de maşini, munca materializată se opune 
materialmente muncii vii ca forță care o domină pe aceasta 
din urmă și și-o subordonează în mod activ nu numai prin 
aproprierea ei, ci şi în însuşi procesul de producție real“ 
ridern, p. 180). „În ceea ce privește combinarea ei, această 
muncă este subordonată unei voințe străine şi unei inteli- 
gențe străine şi e condusă de ele, își are unitatea spirituală 
în afara ei, în aceeaşi măsură în care, în ce priveşte uni- 
tatea ei materială, ea este subordonată unității obiectuale 
a maşinilor, a capitalului fix, care ca un monstru însujlețit 
obiectivează gîndirea ştiinţifică şi constituie în fapt ele- 
mentul unificator ; față de muncitorul singular, el nu se 
comportă nicidecum ca unealtă, ci, dimpotrivă, muncitorul 
există pe lingă el ca punct viu, ca anexă izolată vie“ (Idem, 
vol. I, ed. cit., p. 422). Vezi şi Il Capitale, libro I, scpitolo VI 
inedito, cit., p. 2%. 


11 Vezi F. ENGELS, Anti-DiUhring, ediţia a IV-a, Editura 
politică, Bucureşti, 1986. p. 274 


12 „Chiar şi numai dezvoltarea ştiinţei — adică a celei 
mai solide forme de avuție, produs şi creație ale acesteia — 
a fost suficientă pentru destrămarea acestor societăţi. Insă, 
dezvoltarea științei, a acestei avuţii ideale şi totodată prac- 
tice, este numai una dintre laturile, una dintre formele sub 


care se manifestă dezvoltarea forțelor de producție ale omu- 
lui, adică dezvoltarea avuției“ (K. MARX, Bazele criticii eco- 
nomiei politice, voi. II, ed cit., p. 33). 


13 Idem, p. 188—189. 


14 Ibidem : aici relațiile de producție sînt caracterizate 
de Marx drept „măsură“ a forțelor de producție; în altă 
parte sînt caracterizate drept „formă“. Dar cele două noțiuni 
se clarifică reciproc. Valoarea socialmente necesară este „mă- 
sura'* valorii produse, în sensul că este „forma“ pe care vs: 
loarea de întrebuințare sau valoarea produsă o dobîndesc 

într-un stadiu determinat al dezvoltării lor: nu formă a va- 
lorii de întrebuințare sau a valorii produse, pur şi simplu, 
cum pare să considere L. Stve cînd asimilează o asemenea 
relaţie cu cea dintre formă şi conţinut. Expresiile lui Marx, 
pe care el le citează, definesc într-adevăr relaţiile de pro- 
ducţie drept „forme de dezvoltare a forţelor de producţie“ 
(şi nu „forme ale forţelor de producţie“) și definesc rela- 
tiile de producţie burgheze drept „ultima formă contradic- 
torie a procesului de producţie socială“ (vezi M. GODELIER 
şi L. SEVE, Marzismo e strutturalismo, Torino, 1970, p. 144). 
A se vedea, din Marx, şi fragmentul citat de noi în textul 
corespunzător notei 15 (care urmează), în care „mărimea 
capitalului fix“ este „măsura dezvoltării marii industrii“. 
Altă opoziţie polemică (implicită) pe tema „forţe“ şi „re- 
laţii“ de producţie este cea dintre J. FALLOT (Marz et le 
machinisme, Paris, 1966, p. 33—37, trad. it., Florenţa, 1971) 
şi K. AXELOS (Marr penseur de la technique, De laliena- 
tion de l'homme à la cu-.quâte du monde, Paris, 1963). 


15 K. MARX, Bazeie criticii economiei politice, vol. II, 
ed. cit., p. 186 ; cursivele ne aparţin. 


16 Idem, vol. I, ed. cit., p. 449—450. 


17 Idem, vol. I, ed. cit., p. 353—354 : despre funcția „clvi- 
lizatoare“ a capitalului. 


15 Idem, p. 108. 


19 Idem, vol. II, ed. cit., p. 188. (Pentru denumirea muncii 
intelectuale drept „muncă generală“ şi a celei manuale drept 
„inuncă colectivă“, cfr. J. FALLOT, op. cit, p. 113). 


20 K MARX, Bazele criticii economiei politice, vol. II, 
ed. cit., p. 190. Vezi şi J. LAUNAY, Reflerions sur le con- 
cept de production, în Economie et politique, nr. 170, sept. 
1968, p. 94—95. 


21 Cfr. H. MARCUSE, La fne dell'utopia, Bari, 1968, 
p. 18. 


22 K. MARX, Bazele criticii economiei! politice, vol. II, 
ed. cit., p. 99. 


23 Idem, p. 18. 


24 Pe această temă, vezi U. CERRONI, Tecnica e libertà, 
Bari, 1970. Acelaşi Cerroni, recenzind traducerea italiană din 
Grundrisse (volumul al doilea), atrage atenția că „două pro- 
bleme ies în evidență : delimitarea diferenței specifice a 
capitalismului față de „formele ce au precedat producția 
capitalistă“ şi condiția specială a maşinilor în sistemul mo- 
dern social-economic“ (U. CERRONI, La società capitalistica 
e il futuro degli uomini, în Paese sera-Libri, 4 sept. 1970). 

V 


„Originea familiei“ și sociologia 
diacronică marxistă 


În capitolul precedent, opunînd reciproc na- 
tura şi cultura, societatea şi instituțiile, am în- 
cercat să încadrăm conceptele antropologice ale 
lui Marx şi Engels într-o serie de unități mai 
mari care s-ar putea numi, după modelul lui 
Kant, „categorii“, dar care — spre deosebire de 
cele ale lui Kant — se caracterizează prin aceea 
că sînt unitățile mai mari dintr-un ansamblu de 
structuri diacronice. În acest cadru, fiecare 
dintre relaţiile logice este, în același timp, o re- 
laţie reală, istorică ; de aceea, din cele două di- 
recții opuse în care se desfășoară fiecare relație 
categorială, una este fundamentală, originară : 
de la structură la suprastructură (de la natură 
la cultură, sau de la societate la instituţii) şi de 
la simplu la compus (de la natură la societate, 
sau de la cultură la instituţii). 

Lévi-Strauss, vrînd să sublinieze tensiunea 
reciprocă și deci relația dialectică dintre viața 
sexuală și reglementarea ei în comportamentul 
oamenilor, afirmă că după cum reglementarea 
raporturilor între sexe este o „pătrundere a cul- 
turii în domeniul naturii“, tot astfel „viaţa sexu- 
ală este un embrion de viață socială în sînul 
naturii“ î. Aici cultura și viața socială par a fi 
identice, conform unei tendințe tipice, de fac- 
tură sau derivație idealistă, care nu recunoaște 
opoziția stabilită de Marx şi Engels între nive- 
luri structurale și niveluri suprastructurale. Iar 
echivocul persistă și atunci cînd, mai departe, 
Lévi-Strauss face și mai explicită devenirea 
(diacronica) dialectică ce exprimă trecerea și 
consacră, în interzicerea incestului, legătura 
dintre cele două sfere 2. Se naște astfel îndoiala 
dacă „antropologia culturală“ a izbutit sau nu 
să definească suficient de exact raporturile ei cu 
antropologia socială. 

Relaţiile din societate, mai precis relaţiile de 
producție, sînt de fapt înseși formele de apro- 
priere a naturii de către om, adică înseși forțele 
de producție, figurînd nu în structura lor cea 
mai simplă, ci în existenţa lor repetată pe scară 
mai largă : mai exact, într-o structură în care 
diferiți oameni (sau diferite grupuri sau clase 
de oameni) dezvoltă forme diferite (coexistente, 
complementare și antagonice) de apropriere a 
naturii. Or, o asemenea repetiţie nu se petrece 
în mod direct și spontan, ci presupune întot- 
deauna acțiunea mediatoare a funcţiilor supra- 
structurale specifice (adică tocmai a funcțiilor 
culturale), capabile să modifice și să diferențieze 
structura, în mod abstract simplă și originară, 
a forțelor de producție ca atare. De aceea se 
poate spune că, dacă societatea nu înseamnă, 
desigur, cultură, ea este totuși natură „cultura- 
lizată“. (În mod analog, în planul suprastruc- 
turii, instituțiile sînt, după cum vom vedea, cul- 
tură  „socializată“, „intelectual colectiv“). 
Aceasta explică, măcar în parte, echivocul în 
care cade etnologul. Echivocul interschimbabili- 
tăţii „societății“ și „culturii“ poate fi generat și 
de fenomenul istoric, binecunoscut lui Engels, 
al accentuatei fuziuni și nediferenţieri — la în- 
ceput — dintre diversele forme ale suprastruc- 
turii — în primul rînd dintre formele culturale 
şi formele instituționale 3 —, precum și dintre 
structură și suprastructură în general. Este sem- 
nificativ, în legătură cu aceasta, că și studiile 
etnologice de cea mai evidentă inspirație mar- 
xistă consideră uneori posibil să ajungă la con- 
cluzia că principiul fundamental al materialis- 
mului istoric, perfect valabil pentru procesele 
societăţii și civilizaţiei capitaliste, s-ar dovedi 
inaplicabil la epocile primitive, în care relaţiile 
extra-economice ar părea dotate cu o eficacitate 
mai mare și mai decisivă, decît cu relaţiile de 
natură economică 4. Chiar fără a aborda o temă 
ce iese din domeniul specific al cercetării noas- 
tre, trebuie să repetăm că baza reală a acestor 
echivocuri rezidă în accentuata nediferenţiere 

dintre nivelurile structurale și nivelurile supra- 
structurale, care este proprie formațiunilor so- 
cial-economice primitive 5 (pentru că, de obicei, 
suprastructurile apar la început în forma lor mai 
puţin „pură“ şi, deci, la nivelul lor mai puţin 
înalt, adică mai apropiat de structura social- 
economică globală) ; accentuată nediferenţiere 
nu înseamnă, deci, mai mare întrepătrundere, 
aceasta din urmă fiind eventual specifică socie- 
tăților mai evoluate. 

Problema se apropie foarte mult, cum vom 
vedea, de una dintre chestiunile controversate 
ce se ridică în legătură cu Originea familiei, a 
proprietății private şi a statului. 

Și cu privire la această lucrare s-au adus cri- 
tici unei anume defaillance a materialismului 
lui Engels și unei abateri neintenționate a aces- 
tuia de la cea mai riguroasă poziție marxistâ. 
Dintre atitudinile cele mai peremptorii, amin- 
tim doar superficialitatea cu care Kelsen îi atri- 
buie autorului Originii famalie concepţia potri- 
vit căreia, dacă în principiu a existat o societate 
„minunată“, fără Stat, ar putea fi prevăzută 
apariția unei societăți viitoare, şi ea „minu- 
nată“ și lipsită de Stat ; marxismul ar fi astfel 
o variantă a teoriei dreptului natural, bazată pe 
postulatul că oamenii sînt de la natură liberi și 
egali. „Complet“ depăşiţi ar fi de asemenea și 
autorii de la care Engels a preluat informații 
etnologice, Morgan şi Bachofen 6. Desigur, teo- 
riile lui Morgan asupra fazelor de evoluție a 
structurii familiei, asupra presupusuiui caracter 
de universalitate al gintei (gens) şi zianului şi 
asupra priorităţii lor faţă de familia restrinsă, 
asupra priorității descendenței pe linie maternă 
şi asupra matriarhatului ca etapă obligatorie a 
evoluției familiei, își dezvăluie astăzi limitele 7; 
dar, făcînd abstracție de unele încercări recente 
de reevaluare a concepţiei lui Morgan în lumina 
marxismului 8, teza unei etape a „barbariei“ 
care urmează epocii „sălbăticiei“ corespunde 
periodizării, valabile încă, bazată pe trecerea din 
paleolitic în neolitic °. 

Timpanaro, referindu-se la „diviziunea mun- 
cii“ între cei doi fondatori ai socialismului ştiin- 
tific, remarcă : „Lui Engels i-a revenit, într-un 
anume sens, partea cea mai ingrată, pentru că 
el a trebuit — ca și Lenin mai tirziu, în Mate- 
rialism și empiriocriticism — să se ocupe de 
teme în care nu era specialist, iar după moartea 
lui Marx a putut s-o facă numai în scurtele ră- 
gazuri pe care : le mai lăsa munca uriașă de re- 
ordonare şi publicare a Capitalului, precum şi 
sarcinile politice şi crganizatorice mereu mai 
ample“ 10. Observaţia își găsește, într-adevăr, o 
fundamentare în scrisorile lui Engels către 
Laura Marx ; nu numai în cea din 17 decembrie 
1894, în care se amintesc sarcinile enorme ce-l 
împovărau, în special cele privind reordonarea 
părților neterminate din Capitalul îl, dar mai 
ales în cea din 13 iunie 1891, în care, referin- 
du-se la a patra ediție din Originea familiei, 
căreia îi dădea „bun de tipar“ în acele zile, En- 
gels scrie că a trebuit să citească „toată litera- 
tura referitoare la această temă“ ; de unde re- 
zultă că n-a făcut acest lucru cînd a scris cartea, 
dată la tipar pentru prima oară în 1884 (deşi 
„Bhicisem destul de exact conţinutul tuturor 
cărților pe care nu le citisem ; am avut mai mult 
noroc decit meritam“ 12). 

Sursele pe care le-au constituit Morgan și 
Darwin conferă acestei lucrări o perspectivă in- 
tegrală, din care n-ar putea fi exclusă în nici un 
caz natura, înțeleasă ca „proces de adaptare bio- 
logică“ 13. Originer. familiei precede teoretiză- 
rile etnologice care-și pun astăzi explicit pro- 
blema filozofică a unei dialectici natură-cultură 
și natură-societate 14, iar prin tratarea structu- 
rală a relaţiilor de rudenie, în ancorarea lor în 
viața sexuală, lucrarea anticipează, într-un 
anume mod, o temă a psihologiei abisale freu- 
diene 15. Nu se poate trece cu vederea, de ase- 
menea, prezența istorico-politică a unui mesaj 
care reuşeşte să se adreseze, cu rigoarea meto- 
dologiei marxiste, forțelor etnice a căror luptă 
de emancipare nu găsește un corespondent adec- 

vat în caracterul europocentrist al unei părți 
din însăși cultura revoluționară tradițională 4. 

Problema de la care pornește această lucrare 
a lui Engels este deci problema familiei și a sta- 
tutului ei originar : trebuie oare să recunoaștem 
în familie, în cea inițială, un fapt esențialmente 
de cultură, sau, mai exact, instituţional, așa 
cum vrea o întreagă tradiţie spiritualistă și idea- 
listă care-și are rădăcinile în doctrina juridică 
romană și în concepţia etică a creștinismului, 
sau trebuie să vedem în ea expresia cea mai ar- 
haică a relaţiilor sociale de producție, în dezvol- 
tarea inițială din relaţiile cele mai simple și ne- 
mijlocite ale oamenilor cu forțele de producție 
naturale, cum recunoaște, în concluzie, și antro- 
pologia culturală contemporană 17 ? Răspunsul 
lui Engels este răspicat și cunoscut. Dar am- 
prenta particulară a materialismului engelsian 
constă din punerea în relief a preponderenţei, în 
epoca pe care el o denumește a „sălbăticiei“ (Și 
poate și în epoca „barbariei“), a raporturilor oa- 
menilor cu forțele de producţie și deci cu ele- 
mentele naturale, în comparaţie cu incidența 
minoră a relaţiilor sociale de producție propriu- 
zise ; în schimb, extinderea acestora din urmă, 
întrepătrunderea lor mai închegată și mai larga 
acțiune reciprocă dintre forțele și relațiile de 
producție caracterizează societățile evoluate. 
Întrucît unitatea dintre forțele de producţie și 
relațiile de producţie stă la baza noţiunii mar- 
xiste de „mod de producție“, în epoca sălbăti- 
ciei“ (și în cea a „barbariei“), condiționările ma- 
teriale de natură biologică (legate, deci, de for- 
tele de producţie naturale ale omului însuși) 
prevalează asupra condiţionărilor derivînd din 
„modul de producţie“ : este ceea ce amintește 
Engels, ca ipoteză, în scrisoarea către Marx, din 
8 decembrie 1882 18 ; și este răspunsul implicit 
dat celor care, inclusiv în tabăra marxismului, 
susțin astăzi că în societățile primitive raportu- 
rile extraeconomice, înțelese — se pare — ca 
raporturi ideale, magice etc. (cu alte cuvinte, ca 


96 


legături suprastructurale), ar avea o eficacitate 
mai mare decit înseși raporturile economice !*. 
Nu legăturile supra-economice, ci, cel mult, cele 
sub-economice, acesta pare a fi răspunsul im- 
plicit dat de Engels în lucrarea sa despre familia 
inițială. 

După Marx, „proprietatea“ modernă nu este 
atît o relaţie cu lucrurile, o dominare a lucruri- 
lor, cît o relaţie între oameni, o relaţie socială. 
Dar, cum am văzut, în spatele proprietății mo- 
derne și a fundamentării ei juridice 20, se află 
esenţa ei originară de „apropriere“ a mijloace- 
lor naturale de producție și de subsistență prin 
intermediul muncii individului, în naturala sa 
apartenenţă la specie. La fel și cu atît mai mult, 
după Engels, în spatele familiei ca societate em- 
brionară de producători — și al succesivei sale 
fundamentări mitice, etice etc. — se află fami- 
lia ca însăși forță de producție, sau ca formă de 
apropriere a mijloacelor naturale oferite de spe- 
cie pentru a produce și spori forța productivă a 
indivizilor umani. Dacă, mai tirziu, prin inter- 
mediul sclaviei, omul va ajunge să fie tratat ca 
obiect al aproprierii, ca forță naturală de muncă 
în actu, în reproducerea sexuală, şi în familia 
primitivă care-i disciplinează mijloacele şi sco- 
purile, aproprierea celuilalt sex dobiîndește ca- 
racterul de producere a producătorilor înșiși, de 
producere a forţei lor de muncă virtuale?!. Aşa- 
dar, familia primitivă este altceva decît funcția 
de reproducere, care e comună tuturor animale- 
lor, deoarece în ea se reproduc producătorii. 
Ceea ce tinde să reproducă familia umană nu 
mai este doar individul natural, subiectul anu- 
mitor adaptări şi purtătorul unui anume patri- 
moniu genetic, ci una dintre forțele de produc- 
ție şi, în același timp, subiectul oricărei 
activități productive. 

„Potrivit concepţiei materialiste, momentul 
hotăriîtor în istorie este, în ultimă instanţă, pro- 
ducția și reproducția vieţii nemijlocite. Dar, 
această producţie este și ea de două feluri : pe 
de o parte, producerea mijloacelor de subzis- 

tență — alimente, îmbrăcăminte, locuinţă — și 
a uneltelor necesare în acest scop; pe de altă 
parte, producerea omului însuși, perpetuarea 
speciei. Rînduielile sociale în condiţiile cărora 
trăiesc oamenii dintr-o anumită epocă istorică și 
dintr-o anumită ţară sînt determinate de ambele 
feluri de producţie : de treapta de dezvoltare pe 
care se află, pe de o parte, munca, iar pe de altă 
parte familia. Cu cît munca este mai puţin dez- 
voltată, cu cît cantitatea produselor ei și deci și 
avuţia societăţii este mai limitată, cu atît pre- 
domină în oriînduirea socială legăturile de 
gintă“ 22. 

Ultima parte a acestui foarte cunoscut pasaj 
conţine o indicație deosebit de utilă scopului 
cercetării noastre asupra structurilor diacronice 
postulate de cei doi întemeietori ai marxismului 
pentru formele premergătoare producţiei capi- 
taliste. Cînd spunem că familia este, în primul 
rînd, ea însăși o „forță de producţie“, facem o 
afirmaţie generică și imprecisă ; dar ea ne slu- 
jeşte să subliniem apropierea deosebită dintre 
relația de înrudire și relația om-natură, care 
constituie, cum am văzut, substanța conceptului 
de „forţe de producţie“. Dealtfel, afirmaţia este 
foarte generală pentru că toate relaţiile sociale 
de producție (nu numai relaţiile de înrudire) sînt 
în același timp, cum am spus înainte, „forțe de 
producţie“ ; și este neprecisă pentru că relațiile 
de înrudire sînt, înainte de toate, relații sociale 
de producţie, chiar și cele mai simple și mai 
vechi. Dar ceea ce ne sugerează ultima parte a 
pasajului din Engels este poziţia dialectică pe 
care o ocupă relaţiile de înrudire ca relaţii so- 
ciale de producţie. Care sînt, de fapt, formele 
mai puţin dezvoltate de muncă atunci cînd 
„cantitatea produselor ei... este mai limitată“ ? 
Sint cele pe care le-am găsit desemnate în 
Grundrisse prin conceptul de simplă însușire a 
condiţiilor naturale de producţie și exemplifi- 
cate prin activitatea de vînat, pescuit, creșterea 
animalelor și, în sfîrșit, prin agricultura aşa- 

numită de subsistență. Nu trebuie prea multă 
imaginație pentru a stabili o corelaţie directă 
între epoca de aura comunităţii familiale și 
epoca în care forțele de producție fundamentale, 
cu ajutorul muncii umane, erau cele ale naturii 
însăși, întreagă și, ca să spunem așa, neconta- 
minată : pămîntul, animalele, procesele orga- 
nice, ciclurile anotimpurilor și reproducerii 
etc. 23. Raporturile de înrudire par, deci, în or- 
dinea dialectico-genetică a raporturilor funda- 
mentale de producţie, categoria ce corespunde 
activității primitive de tip agro-pastoral, consi- 
derată ca prima categorie sau primul stadiu al 
acelei ordini dialectico-genetice a forțelor de 
producție pe care, în capitolul II, am considerat 
că o detectăm destul de bine în unele notații ho- 
tărîtoare ale lui Marx. 

Activitatea legată de regimul pastoral nomad, 
ințeleasă tot ca muncă de apropriere, cu tehnici 
rudimentare, a produselor în mare parte oferite 
spontan de natura însăși, este considerată de 
către Marx și Engels, dintr-o greșeală — cum 
am văzut deja — datorată informaţiei științifice 
a epocii lor, anterioară apariţiei agriculturii 
propriu-zise 2f. De aceea, ei sînt înclinați să vadă 
numai în tehnicile cele mai avansate, dintre cele 
folosite de civilizațiile agricole, începutul unei 
inovaţii care ar fi dus direct în pragul și dincolo 
de pragul „situaţiei istorice nr. II“, adică al civi- 
lizațiilor meșteșugărești, în care capătă o deose- 
bită însemnătate, după Marx, perfecționarea și, 
în consecință, posesiunea „mijloacelor de 
muncă“. În mod analog, familia în stare „pură“, 
familia anterioară oricărei transformări sau 
„deformări“ (am spune, familia ca prima şi cea 
mai simplă categorie sau etapă a unei ordini 
dialectico-genetice a relaţiilor sociale de pro- 
ducție), ar fi, după Engels, forma unei structu- 
rări sociale (în relații sociale) a forțelor de 
producţie anterioare apariției agriculturii pro- 
priu-zise. Apoi, ar urma în schimb, conform ipo- 
tezei greşite, împrumutate de la Morgan, fami- 
lia așa-numită patriarhală și cea monogamă %, 

care, din această cauză, îi apar lui Er.gels drept 
familii derivate sau „deformate“, în raport cu 
familia primitivă. 

Vom lăsa deoparte, aici, motivele particulare 
pentru care în general se acordă atît de puţină 
atenție astăzi ipotezei lui Morgan-Engels cu 
privire la matriarhat și problema conexă a di- 
“erenței esenţiale între ipoteza matriarhatului și 
descoperirile etnografice referitoare la formele 
matrilineare şi matrilocale de înrudire (acestea 
într-adevăr se pare că se întîlnesc mai ales în 
unele civilizații agricole 26). În schimb, reluînd 
tema lui Marx despre trecerea la civilizațiile 
meșteșugărești, marcate de o nouă funcţie a 
uneltei, mai perfecționată și specifică (în între- 
buințare și în posesie), vom observa că tocmai 
deplasarea de la centrarea pe relaţia unealtă- 
pămînt (relație încă nediferențiată și, prin na- 
tura ei, comună tuturor membrilor grupului, în 
faza agricolă), la centrarea pe relația unealtă- 
animal (animal de domesticit, de crescut sau de 
pășunat, de tracțiune, de povară, de călărit sau 
de război) configurează un fel de principium 
individuationis al utilizării şi al posesiunii, astfel 
încît și ulterioara răspîndire a utilizării și pose- 
siunii individului uman șerb sau sclav nu apare, 
ca să spunem așa, neașteptată, mai ales dacă 
este privită ca o continuare a acelei tipice acti- 
vități economice a triburilor pastoral-nomade 
care este -ăzboiul de invazie în scopul dea 
prăda și cuceri. Există, însă, ceva şi mai semni- 
ficativ, tot în această direcţie, încă în civiliza- 
tiile (precedente) agricole, în care etnografii au 
atestat repetate exemple de regim mixt consti- 
tuit din apartenenţa solului la comunitate și din 
stăpînirea individuală, sau familială în sens 
restrins, a cîte unui copac, a cite unei plante, 
cît şi a cîte unui obiect inanimat, mai mult sau 
mai puțin rudimentar, pregătit sau creat ca 
unealtă. „Ontologia“ posesiunii individuale ar 
porni în acest sens, așa cum se cuvine, de la 
plantă la animal și de la acesta la om. transfor- 
mat în unealtă și aservit de către alt om. 

Primul stadiu al forțelor de producţie este, în 
periodizarea ideală a lui Engels, cel al omenirii 
„sălbatice“ ; al doilea, cum am spus, cel al „,bar- 
bariei“. Putem oare să asimilăm aceste două 
epoci „situaţiei istorice n. I“ (agro-pastorale) și, 
respectiv, „situaţiei istorice n. II“ (meșteşugă- 
rești), pe care le-am întîlnit în cap. II, atunci 
cînd am examinat unele categorii ale lui Marx 
din Grundrisse ? O amplă analogie pare a fi 
sugerată în pasajele în care Engels consideră „in- 
troducerea ceramicii“ drept începutul simpto- 
matic al barbariei, ba chiar „stadiul său infe- 
rior“ 27, pentru a conchide apoi că „cea mai 
mare înflorire a treptei de sus a barbariei ne 
este înfățișată în poemele lui Homer“ 28 și, pe 
un plan mai general, în sublimarea cu adevărat 
artistică a „abilității“ meșteșugărești deja do- 
bindite. Dealtfel, periodizarea lui Engels se vrea 
istorică, pe cînd cea a lui Marx se vrea logico- 
dialectică. În epocile indicate de Engels, diferi- 
tele forme de producţie coexistă, se împletesc, 
interacționează ; o aceeași formă de producție 
revine în epoci succesive, reapărînd într-un 
stadiu mai evoluat. Dar și Marx sesizează acea 
situaţie istorică pe care el o caracterizează drept 
esențialmente meșteșugărească conturîndu-se în 
însăși evoluția de la primele activităţi agricol- 
pastorale la formele de cultură a solului care cer 
folosirea mai perfecționată — și deci un mod 
specific de posesiune — a uneltelor sau utila- 
jelor de muncă și care duc pe nesimţite la echi- 
valarea cu celelalte unelte — în întrebuințare și 
în posesiune, de către cei care au nevoie de așa 
ceva — a uneltei-om, ca unealtă supusă pentru 
a mări şi perfecționa activitatea de producţie. 

Dar tocmai în această supunere — care aici 
apare mai întîi în sectorul forțelor de produc- 
ţie şi ca o dezvoltare a acestora, precum și în le- 
gătură cu dezvoltarea formelor meșteșugărești 
de activitate — se află rădăcina unei evoluții 
istorice și dialectice paralele a relațiilor sociale 
de producţie ; peste nivelul relaţiilor naturale 
de înrudire, care corespund primatului forțelor 

de producţie naturale (agro-pastorale), se înalță 
nivelul relațiilor de dominație personală, care 
sint tocmai relaţiile sociale de producţie cores- 
punzătoare nivelului meșteșugăresc al forţelor 
de producţie, adică utilizării individuale a unel- 
telor. 

Desigur, relaţiile de dominație personală se 
conturează mai întîi înăuntrul aceleiași grupări 
familiale căreia, în forma lor mai evoluată, li se 
vor opune mai tîrziu. În legătură cu aceasta, ni 
se par pertinente observaţiile lui Engels despre 
accentuarea aspectelor de supremație a bărba- 
tului și de constrîngere a femeii, în regimul 
„patriarhatului“, ca prim nucleu al unei domi- 
naţii ce depășește, foarte curînd, graniţele 
propriu-zise ale familiei, astfel încît familia 
— pentru a folosi cuvintele lui Marx, reluate 
de Engels — „cuprinde în germene nu numai 
sclavia (servitus), ci și iobăgia, întrucît este chiar 
de la început legată de obligaţia unor munci 
agricole. Ea cuprinde în miniatură toate contra- 
dicţiile care se vor dezvolta pe scară largă mai 
tirziu în societate şi în statul ei“. „Această formă 
de familie — continuă Engels — indică trecerea 
de la familia-pereche la monogamie“ 22. Totuși, 
Engels nu-și dă seama că dacă familia de al 
doilea tip, intrată deja în monogamie, conţine 
în germene toate formele ulterioare de domi- 
nație a omului asupra omului — atunci un ger- 
mene al germenului, ca să spunem așa, trebuie 
să existe chiar în primul tip de familie, mai 
genuină, în așa-numita stare a „sălbăticiei“. Or, 
acest „germene al germenului“ ține de înseși 
caracteristicile mai generale ale familiei ca re- 
laţie socială de producție. 

Am relevat, pe linia ideilor din Grundrisse, că 
raportul dintre „valorile de întrebuințare“ și 
„valorile de schimb“ poate fi considerat, în sis- 
temul economiei de piaţă, ca fiind coresponden- 
tul raportului, mai general, dintre „forțe“ și 
„relaţii“ de producţie ; corespondent implicat, în 
afară de cazul în care se accentuează rezultatul 
(respectivelor procese), în noţiunile de „valoare 

de întrebuințare“ şi „vaioare de schimb“. În 
particular, din corespondenţa dintre relaţii de 
producţie (ca aspect al activităţii) și valori de 
schimb (ca aspect al rezultatului activităţii) % 
urmează că și familia originară, ca formă origi- 
nară a relaţiilor de producție, produce „valori 
de schimb“, deși încă nu sub formă de mărfuri 
şi mai ales nu sub formă de mărfuri disponibile 
pentru un cumpărător anonim oarecare. Aseme- 
nea „valori de schimb“ — a căror prezenţă într- 
adevăr nu este luată în discuție în condiţia idi- 
lică și neverificabilă a matriarhatului, presupusă 
de Engels — sînt, după Lévi-Strauss, femeile, 
al căror statut de bunuri produse pentru a fi 
cedate și schimbate, după anumite reguli de 
distribuție, ar fi o invariantă în toate sistemele 
primitive de înrudire 31. Dacă așa stau lucrurile, 
transformarea ulterioară spre condiţia de aser- 
vire rezervată femeilor în familia patriarhală 
mai tîrzie s-ar afla, la rîndul ei, conținută în 
germene în sistemul care tratează femeia ca pe 
un produs destinat schimbului, trocului, schim- 
bului social, chiar dacă, pentru ca transformarea 
să aibă loc, trebuie ca alte bunuri să fie produse 
între timp, astfel și în asemenea cantitate încît 
să permită trocul sau schimbul. Posesiunea per- 
sonală presupune și dă la rîndul său un nou im- 
puls creșterii cantitative, perfecţionării calita- 
tive și diferenţierii caracterologice (merceologice) 
a produselor de întrebuințare care depășesc con- 
sumul individual și sînt destinate, deci, schim- 
bului. Desigur, diferențierea și perfecţionarea 
produselor reclamă în mod special utilizarea 
individuală (de tip meșteșugăresc) a uneltelor, 
în timp ce simpla creștere a producţiei se poate 
verifica la nivelul forţelor de producție naturale 
(de tip agro-pastoral) ; totuși, și creșterea pro- 
ducţiei agro-pastorale și, în consecinţă, faptul 
că aceasta este destinată pieţei, se realizează 
după modelul activităților de tip meșteșugăresc 
(după modelul celei denumite de Gordon Child 
„revoluţia urbană“). 

Odată cu acestea din urmă, relațiilor naturale 
de înrudire li se suprapun foarte curînd, substi- 
tuindu-le, roi relaţii, pe care Marx — mereu 
generalizind conceptul și făcînd abstracţie de 
cunoscutele determinări istorice ale acestuia — 
le desemnează prin termenul de „corporație“ 32 
și care sînt cuprinse în noțiunea de relații per- 
sonale de dominare. Într-adevăr, structura 
„corporației“ meșteșugărești, observă Marx, se 
caracterizează prin formarea unei munci depen- 
dente, opusă muncii individuale independente 
datorită îndeminării speciale pe care aceasta din 
urmă o cere, cît și timpului necesar de ucenicie 
pentru a dobîndi această îndemînare ; la fel de 
caracterizantă este în ea tendința spre non- 
coincidența respectivei munci dependente cu cea 
a cercului familiei care-l înconjoară pe „meșter“. 
Breasla nu înseamnă sclavie sau iobăgie, re- 
marcă Marx (sclavia și iobăgia fiind legate de 
structura contextuală a satului, desigur), „dar 
poate să cunoască, în forma orînduirii de castă, 
o dezvoltare negativă analoagă“ 3, Pe de altă 
parte, şi sclavia, ca dealtfel și iobăgia, se pre- 
zintă la început, ca şi „ucenicia“ meșteșugă- 
rească, sub forma unei normale introduceri de 
famuli în familie şi sub forma de patria potestas 
patriarhală %. 

Deci, relaţiile de dominație personală, oricare 
ar fi forma pe care o pot lua în diferite contexte 
istorice, merg în pas cu valorificarea activității- 
atitudine (ucenicie) sau a forței-cheltuire de 
trudă (aservire) a omului asimilat uneltei și, 
prin urmare, folosit de către un alt om. Și dat 
fiind că posesiunea uneltei este trăsătura dis- 
tinctivă a activităţii meșteșugărești, și stăpînirea 
mâinii de lucru aservite (agricole) se încadrează 
în plan conceptual în „situaţia istorică“ marcată 
de activitatea de tip meșteşșugăresc. Marx nu 
ajunge în mod explicit la această concluzie, deşi 
nu lipsesc observaţiile semnificative în acest 
sens, în afara celor pe care le-am semnalat. Mai 
explicit ni se pare Engels, care obișnuiește să 
considere „introducerea olăritului“ drept înce- 

putul unui nou nivel decisiv al forțelor de pro- 
ducţie, destinat să se repercuteze asupra progre- 
sului tehnicilor agricole şi să provoace, în 
sectorul relaţiilor de producție, o diviziune so- 
cială embrionară între oameni liberi și aserviţi : 
prima supunere socială derivă, de fapt, din con- 
stituirea unei élite conducătoare, depozitară a 
experienţelor şi îndeminării intelectual-manuale 
necesare să potențeze cantitativ şi calitativ 
munca 55. 

Să trecem la stabilirea categoriilor sociale 
corespunzătoare celor, examinate deja, ale dez- 
voltării forţelor de producţie: categorii sociale 
ce le includ, acum, aşa cum este evident, pe 
cele privitoare la forţele de producţie % şi la 
respectivele suprastructuri cognitive şi cultu- 
rale, astfel încît se justifică pe deplin întrebuin- 
țarea unui binom „economico-social“ — pentru 
a desemna această dimensiune mai complexă a 
analizei. (Ele includ, de fapt, şi acţiunea asupra 
suprastructurilor instituționale, care s-au dez- 
voltat pe trunchiul lor şi cu a căror dezvoltare 
interacționează, în orice moment, în mod nece- 
sar : dar această dialectică trebuie „pusă în 
paranteză“, cel puțin pînă cînd va fi încheiată 
expunerea sumară a categoriilor diacronice 
marx-engelsiene referitoare la nivelurile struc- 
turale). 

Am văzut că Marx consideră normală dezvol- 
tarea unei „orînduiri de castă“ pe baza produc- 
ției de tip meșteșugăresc. În legătură cu 
aceasta, o distincție între noțiunea de „castă“, 
ca organizare închisă şi statică (incluzînd 
„stările“ sau Stände feudale) şi noţiunea bur- 
gheză modernă de clasă este nu numai posibilă, 
din punct de vedere marxist, ci și necesară. 
Marx insistă în repetate rînduri asupra faptului 
că relaţiile moderne de clasă apar în urma „eli- 
berării“ din lanțurile dependenței și ale sub- 
ordonării corporative. Iobagii — şi, mai tirziu, 
cultivatorii în general — „eliberați“ de la țară, 
meșteșugarii şi antreprenorii de la oraș, elibe- 
rați din lanțurile breslelor, iată citeva dintre 

premisele hotăriîtoare ale acumulării capitaliste. 
Pe de altă parte, cumpărarea forței de muncă 
pe piață, ca element caracterizant și constitutiv 
al relaţiilor capitaliste, presupune ca pe piață 
să se poată găsi un muncitor „liber“, liber să-și 
vîndă sau nu propria forță de muncă, chiar dacă 
de fapt, opţiunea este determinată de starea lui 
de nevoie, de înmulţirea cererii de lucru sau de 
micșorarea ofertei respective. El se eliberează 
de dominaţia „personală“ şi intră sub domina- 
ţia „lucrurilor“. „Cu cît mijlocul de schimb 
posedă mai puţină putere socială, cu cît el este 
legat de natura produsului nemijlocit al mun- 
cii şi de trebuinţele nemijlocite ale participan- 
ților la schimb, cu atît mai mare trebuie să fie 
forța colectivităţii care-i reunește pe indivizi : 
familia patriarhală, societatea antică, feudalis- 
mul şi breslele. Fiecare individ posedă puterea 
socială sub formă de lucru. Dacă despuiați lu- 
crul de această putere socială, va trebui s-o 
daţi unor persoane ca putere asupra altor per- 
soane. Relaţiile de dependenţă personală (ini- 
țial apărute într-un mod cu totul natural) sînt 
primele forme de societate în care productivi- 
tatea umană se dezvoltă doar în proporții re- 
duse și doar în puncte izolate. Independenţa 
faţă de persoane întemeiată pe dependența față 
de lucruri este cea de-a doua mare formă în 
care se creează pentru prima oară un sistem de 
schimb social general de substanţe, de relații 
universale, de trebuințe omnilaterale şi de po- 
tențe universale. Individualitatea liberă, înte- 
meiată pe dezvoltarea universală a indivizilor și 
pe transformarea productivităţii lor colective 
sociale într-un bun social al lor, reprezintă a 
treia treaptă. Treapta a doua creează condiţiile 
pentru cea de-a treia. De aceea rînduielile pa- 
triarhale, ca și cele antice (precum și cele feu- 
dale) decad pe măsura dezvoltării comerțului, a 
luxului, a banilor și a valorii de schimb, în timp 
ce societatea modernă crește și se dezvoltă pa- 
ralel cu acestea din urmă“ Y. 

În prima parte a acestui fragment, care ni se 
pare de o mare forță teoretică, Marx ne de- 
scrie procesul de la coadă la cap. („Dacă des- 
puiaţi lucrul de această putere socială, va tre- 
bui s-o dați unor persoane ca putere asupra 
altor persoane“). Vom încerca să punem în evi- 
dență ordinea reală,  logico-istorică, în succe- 
siune dialectică. „Relaţiile de dependență per- 
sonală /.../ sînt primele forme de societate“ ; dar 
în cadrul primelor forme de societate se poate 
surprinde un „început“, în care dependența 
personală se realizează, „într-un mod cu totul 
natural“ (Marx  exemplifică prin  „rînduielile 
patriarhale“ și „comunitatea antică“, vrînd să se 
refere la nivelul în care orice raport social se 
reduce și se epuizează în relațiile de sînge și 
de înrudire), și un nivel ulterior în care rela- 
țiile de dependență personală capătă deja o 
motivaţie, ca să spunem așa, culturală (Marx 
face aluzie la sclavia din antichitate, la iobă- 
gia din feudalism, la îngrădirile din cadrul 
breslelor etc.). Formele moderne se disting de 
primele datorită „independenţei față de per- 
soane întemeiată pe dependența față de 
lucruri“ 58. Restul se referă la trecerea de la 
„preistorie“ la „istorie“, dar nu este decît dez- 
voltarea, pînă la ultimele consecințe, a condiţi- 
ilor statornicite de formele capitaliste. În for- 
mele antice și feudale, precizează Marx 3, „este 
clar, din capul locului, că indivizii, deși rela- 
țiile dintre ei par a avea un caracter mai per- 
sonal, intră în relaţii reciproce numai în cutare 
sau cutare mod socialmente determinat : ca se- 
nior feudal și vasal, ca moșier și iobag etc., sau 
ca persoane aparținind unei anumite caste sau 
stări sociale etc.“ 

Raporturile de clasă, de stare socială, de 
breaslă, „sînt efectiv distruse, rupte“ odată cu 
instaurarea societăţii burgheze moderne, în 
care „se creează aparenţa că indivizii vin în 
contact reciproc într-un mod independent“ 40. 
Dar, dacă lucrurile sînt analizate în profunzime, 
menținîndu-se diferența esenţială față de for- 

mele comunitar-patriarhală și  antico-feudală, 
trebuie conchis că relațiile de tip capitalist „sînt 
atît de departe de a fi o înlăturare a «relațiilor 
de dependență», încît de fapt nu înseamnă decît 
reducerea lor la o formă generală, ba chiar 
elaborarea bazei generale a relațiilor de depen- 
dență personală“ îî. (În paranteză fie spus, re- 
vine aici teza lui Marx că „anatomia omului“ 
oferă explicarea deplină a anatomiei maimuţei). 

Această parte a expunerii noastre se poate 
iute încheia acum printr-o integrare — care ne 
pare indispensabilă — a ideilor teoretice fun- 
damentele ivite pînă aici din compararea tema- 
ticii din Grundrisse cu nucleul Originii familiei, 
în ce privește categoriile logice-abstracte sau 
dialectico-genetice ale „formelor premergătoare 
producției capitaliste“ şi a primului stadiu al 
societății capitaliste. Ceea ce, în fragmentele ci- 
tate, ni s-a conturat — în comparaţie cu rela- 
țiile de producţie anterioare — drept sistemul 
relaţiilor de clasă propriu-zise nu poate fi con- 
siderat o entitate logică și istorică nediferen- 
țiată, ci trebuie să ne apară (ca și precedentul 
sistem al formelor de dependenţă personală) ar- 
ticulat în două niveluri. Încă din stadiul manu- 
facturier al producției de mărfuri, relațiile de 
producție între oameni se înfățișează de obicei 
— după cum afirmă Marx — ca relaţii între 
lucruri (între mărfuri) 42, în a căror materiali- 
tate de obiecte de  vînzare-cumpărare se ex- 
primă, acum, ca într-un ansamblu de semne 
lingvistice convenționale, un sistem de echiva- 
lențe raționale, sau abstracte, care la rîndul său 
traduce relații materiale (= sociale) determi- 
nate între oamenii care participă la producție ^’. 
În societatea producției manufacturiere de 
mărfuri, „lucrurile“ (în care se întruchipează 
relațiile abstracte, înlocuind relațiile personale 
care se stabilesc înainte între oamenii cuprinși 
în relații de producție) sînt, cum am spus, măr- 
furi. Dar mărfurile, circulînd ca simple valori 
de schimb, mai sînt încă produse ale muncii 
puse în circulație, adică sînt scoase din sfera 

producției înainte de a fi introduse în cea a con- 
sumului (cu cît ne îndepărtăm de societăţile pri- 
mitive, cu atît mai puţin poate fi echivalată 
producția cu consumul sau cu distribuția pro- 
duselor 4%). Prin urmare, sistemul producţiei 
manufacturiere de mărfuri se străduiește, după 
cum am văzut, să învestească cu funcții și sem- 
nificații logico-abstracte mai mult sfera dis- 
tribuției, decît pe cea a producţiei. În aceasta, 
cooperarea și diviziunea muncii sociale se des- 
fășoară, ce-i drept, sub semnul raționalității, 
dar ele păstrează caracterul de schimb între 
obiecte și valori de întrebuințare (și, mai ales, 
între acte de muncă) individual-naturale, adică 
neînlocuite încă de artefacte tehnologice. Apare 
deci inevitabil ca, într-o formă și la un nivel 
ulterior al relaţiilor de producție (în forma și 
nivelul corespunzătoare marii industrii și uti- 
lizării generalizate a mașinilor), nu obiectul- 
marfă, ci obiectul-mașină (obiectul instalație 
industrială productivă) să devină purtătorul 
material al sistemului abstract de relații formale 
statornicite între oameni și întreprinderea eco- 
nomică. Nu capitalul ca bani-marfă, ci „capita- 
lul constant“, alcătuit din utilaje și din mijloace 
de producție în general 45, devine expresia au- 
tentică a unei relații sociale care abia acum 
(capitalistul-comerciant din perioada inițială nu 
poseda nimic altceva decît bani-marfă în con- 
tinuă secătuire) se precizează pe deplin ca sis- 
tem specific al raporturilor juridice de proprie- 
tate moderne, deși are rădăcini îndepărtate în 
rînduielile sociale anterioare și în primul rînd în 
dreptul roman, în care s-a afirmat pentru prima 
dată noțiunea generalizată de posesiune asupra 
mijloacelor de producție, fie și în cadrul rapor- 
turilor „personale“ de „dominație“. 

Noul sistem de raporturi juridice de proprie- 
tate se configurează deci ca un al doilea nivel al 
relațiilor caracterizate de „independența față de 
persoane întemeiată pe dependența faţă de lu- 
cruri“ (pe dependența prin intermediul „„,lu- 
crurilor“ : sachlicher), chiar și în lumina genia- 

lelor anticipări din Grundrisse despre funcţia 
mașinilor în marea industrie modernă, despre 
raportul lor „ca obiecte“ cu muncitorul (și cu 
capitalistul). Astfel, la schema sinoptică a celor 
mai abstracte și generale categorii filozofice 
elaborate de Marx și Engels, sistemul raportu- 
rilor juridice de proprietate asupra mijloacelor 
moderne de producție industrializată se adaugă 
relațiilor sociale de clasă anterioare, apărute o- 
dată cu manufactura capitalistă ; pe de altă 
parte continuă nivelul precapitalist al raportu- 
rilor personale de dominație — relaţii de castă, 
de „stare“ socială (Stände) etc. — asupra mij- 
loacelor de producţie (inclusiv asupra omului 
însuși, ca unealtă natural-artificială). 

Avem, astfel, în formațiunile economico-so- 
ciale precapitaliste, două niveluri ale relațiilor 
de producție, corespunzătoare celor două ni- 
veluri (amintite deja) ale forțelor de producție: 
ele sînt, folosind o terminologie ușor diferită de 
cea a lui Marx și Engels, nivelul raporturilor na- 
turale de înrudire şi cel al raporturilor personale 
de dominație. Analog, în formațiunile econo- 
mico-sociale capitaliste, ni s-a părut justificat 
să deosebim, ca și Marx, un nivel mai general 
al relaţiilor sociale de clasă și un nivel superior 
al raporturilor juridice de proprietate, care in- 
clude, mai mult decît primul, zona suprastruc- 
turilor, dar nu se plasează, totuși, în aria su- 
prastructurilor. Am preferat să folosim terme- 
nul de „relaţii“ pentru nivelurile inferioare (în- 
rudire, clasă), pentru că relaţiile care există la 
acele niveluri sînt date, adică în mod evident 
obiective şi preexistente, pe cînd noțiunea de 
„raporturi“ este preferabilă pentru nivelurile 
superioare (dominație, proprietate), pentru că 
ea implică o mai mare intervenție a activităţii 
(și în consecință „a pasivităţii“) subiecților 
umani. 

Marile linii ale dezvoltării forțelor de produc- 
ție sînt reluate, deci, în dezvoltarea relațiilor 
sociale de producție. Mai exact, în noţiunea de 
dezvoltare a relaţiilor sociale se concretizează, 

ia formă concretă (și mai apropiată de concretul 
istoric) însuși conceptul de dezvoltare a forțe- 
lor de producţie, privit abstract. În sfera bio- 
logică, etapele de evoluție ale mutaţiilor și 
adaptărilor speciei se repetă în patrimoniul ge- 
netic și în sistemul de reflexe ce determină evo- 
luţia indivizilor (ontogeneza repetă filogeneza). 
În istoria omenirii, „adaptările“om-natură (pro- 
gresele forțelor de producție) sînt reproduse de 
raporturile întreţinute de oameni între ei, adică 
în etapele succesive ale evoluției acestei „specii“ 
superioare care este, pentru oameni, viaţa lor 
socială concretă 46. 

siv la structura economico-socială şi nu şi la ansamblul su- 
prastructurilor ; a se vedea, însă, reanalizarea istorico-filo- 
logică şi conceptuală a expresiei lui Marx în E. SERENI, Da 
Marz a Lenin : La categoria di „formazione economico-so- 
ciale“, în Caietele din Critica marzista, n. 4, 1970, Lenin 


teorico e dirigente rivoluzionario). 

6 Vezi H. KELSEN, La teoria comunista del diritto, Mi- 
lano, 1956, p. 60—62. Despre „istoria primitivă a omenirii, a 
cărei cheie ne-a fost dată de Morgan abia în 1877“ scrie 
F. ENGELS în Prefaţa din 1885 la Anti-Dihring (cursivele 
ne aparţin), (ed. cit. p. 14). Despre cît, pe de altă parte, da- 
torează Marx operei lui Morgan, vezi prefața lui E. HOBS- 
BAWN la K. MARX. Forme economiche precapitalistiche, 
Roma, 1970, p. 23, articolul cit. al lui E. SERENI, p. 37, în 
notă, şi mai ales citatele şi observaţiile aceluiași Marx 
(în Archiv Marksa i Engelsa, vol. IX, Moscova, 1941). 


7 Vezi, F. CODINO, Introducere la F. ENGELS, L'origine 
delia famiglia, della proprietă privata e dello Stato, Roma, 
1970, p. 22. Mai departe, în ce priveşte aspectul ulte- 
rior al „familiei restrînse“, vezi C. LEVI-STRAUSS, Razza 
e storia e altri studi di antropologia, Torino, 1967, p. 161. 
Despre „familia modernă“, vezi U. CERRONI, Considerazioni 
sul rapporto famiglia-societă, în Famiglia e soctetă nelt'ana- 
Usi marzista, Caietul 1, supliment la n. 6, 1964, din Critica 
marzista (acum şi în U. CERRONI, La libertà nei moderni, 
Bari, 1968). Despre Originea familiei etc. şi limitele acesteia, 
vezi $i M. GODELIER, Prefaţă la MARX-ENGELS-LENIN, 
Sulle società precapitalistiche, Milano, p. 84—96. 


8. De exemplu, E. TERRAY îi atribuie intuirea vagă a 
ceva de tipul unei structuri diacronice, care l-ar plasa de- 
asupra propriului său evoluționism aparent, cît şi a oricărui 
„structuralism imobil“ în maniera lui LEVI-STRAUSS; cf. 
E. TERRAY, op. cit., p. 32, 39, 42 şi 60. Despre antropologie şi 
marxism, vezi între altele, P.G. SOLINAS, Il debattito sull’ 
antropologia culturale, în Problemi, n. 29—30, 1971. 


9 Din F. CODINO, op. cit., p. 23. A se vedea şi I. AN- 
DREEV, Friedrich Engels sur le passage de la communauté 
primitive auz classes et à V'Etat, în Friedrich Engels, grand 
révolutionnaire et penseur (Problèmes du monde contempo- 
rain, Moscova, n. 2, 1971). Andreev afirmā (p. 151) că tre- 
cerea de lą starea de sălbăticie la cea de barbarie corespunde 
la Engels trecerii (conform unei terminologii mai moderne) 
de la economia de însușire, la cea de producție, adică (din 
punct de vedere arheologic) la „revoluția neolitică“. 


10 Vezi, S. TIMPANARO, Sul materialismo, Pisa, 1970, 
p. 67. 


11. FRIEDRICH ENGELS, PAUL ET LAURA LAFARGUE, 
Correspondance, vol. III : 1891—1895, Paris, 1959, p. 376. 


12 Idem, p. 63. 


13 Vezi, N. BADALONI, Scienza e filosofia in Engels e 
Lenin, în Lenin teorico e dirigente rivoluzionario, cit. Despre 
influența pe care Engels, pe de o parte, şi đarvinismul, pe 
de alta, au cxercitat-o asupra marxismului teoretic al In- 

ternaţionaiei à două, vezi £. RAGIONIEEI, îi marxiste ë 
VInternazionale. Studi di storia del marzismo, Roma, 1968, 
şi S. MORAWSKI, Le riflessioni estetiche di Karl Kautsky, 
în Rivista di estetica, n. 3, 1968. 


14 C. LEVI-STRAUSS, op. cit., p. 86 şi passim. 


15 Vezi, S. FREUD, Totem e tabú. Concordanze nella 
vita psichica dei selvaggi e dei nevrotici, Torino, 1969. 


18 Vezi nota lui E. RAGIONIERI, Presenza di Engels, în 
Critica marzista, n. 4, 1970, la p. 176, în legătură cu coloc- 
viile internaționale prilejuite de a 150-a aniversare a naş- 
terii lui Engels (28 noiembrie 1820), colocvii care au avut loc 
la Wuppertal şi la Praga. Acelaşi Ragionieri menţionează, 
dintre operele lui Engels care „au o origine mai autonomă şi 
o mai amplă respirație“, în primul rînd Originea familiei (în 
IL marzismo e l'Internazionale, cit., p. 100), iar V. GERRA- 
TANA notează, la fel, depășirea europocentrismului (Intro- 
ducere la Anti-Diihring, Roma, 1968, p. XXX; acum și în 
V. GERRATANA, Ricerche di storia del marzismo, Roma, 
1972, p. 135). 

Amintim aprecierea entuziastă („cărticică prețioasă /.../ 
comoară de informaţii şi idei“) a lui A. LABRIOLA despre 
Originea familiei, în scrisoarea sa către Engels din 9 noiem- 
brie 1891 (cfr. Lettere a Engels, Roma, 1949, p. 37—38). Vezi, 
în plus, Saggi sul materialismo storico, Roma, 1964, p. 87. 


17 C. LEVI-STRAUSS, în Le strutture elementari delia 
parentela, cit., p. 83, consideră familia primitivă o „,coope- 
rativă de producţie“; în Razza e storia, cit., p. 151, „o gru- 
pare economică în care omul procură produsele vînătorii iar 
femeia pe cele ale recoltei“. Și interzicerea incestului ar in- 
tra într-un asemenea principiu de diviziune şi cooperare 
socială : „Or, după cum principiul diviziunii sexuale a mun- 
cii stabilește o dependenţă reciprocă între sexe, obligîndu-le 
astfel să se perpetueze şi să întemeieze o familie, tot aşa in- 
terzicerea incestului stabilește o dependență reciprocă între 
familii, obligîndu-le, pentru a se perpetua, să întemeieze noi 
familii. Analogia între cele două procese este trecută cu 
vederea dintr-o eroare ciudată, datorată folosirii a doi ter- 
meni — diviziune şi interdicție — atît de diferiţi unul 
de celălalt. Am putea scoate uşor în relief aspectul negator 
al diviziunii muncii definind-o drept interdicţia de îndelet- 
niciri ; şi invers, am putea pune în evidenţă aspectele pozi- 
tive ale interzicerii incestului, definind-o drept începutul 
diviziunii între familile celor avind dreptul la căsătorie“ 
(idem, p. 167). În Ideologia germană, Marx și Engels anali- 
zează prima diviziune a muncii, socotind-o „o extindere a 
diviziunii naturale a muncii, existente în sînul familiei“. 
(K. MARX-F. ENGFLS, Opere, vol. 3, București, Editura po- 
litică, 1958, p. 22). In Capitalul, I, 1, şi I, 2, Marx folosește 
expresia „nedesprins încă de cordonul ombilical“ (de ,„le- 
gătura naturală de specie cu alţi oameni“, „de trib sau de 

Cumumtate, aşa cum albina singură nu se desprinde diri 
stup“), pentru a indica primele forme ale „vechilor orga- 
nisme sociale de producţie“, adică primele forme de „coope- 
rare“. în Anti-Diihring, Engels definește familia ca ‚prima 
și cea mai simplă formă a asocierii în vederea producției“ 
(ed. cit., p. 100). 

Despre concepţia lui Marx, ca fiind „în deplin acord cu 
concluziile generale ale antropologiei moderne“, vezi, M. GO- 
DELIER, prefața la MARX-ENGELS-LENIN, Sulle società 
precapitalistiche, cit., p. 55 (și p. 60). Despre atestata con- 
cordanţă dintre poziţia lui Engels şi rezultatele cercetă- 
rilor recente, vezi şi I. NATANSOHN — N. SIMION, Actua- 
litatea operei lui Engels „Originea familiei, a proprietății 
private şi a statului“, în Revista de filozofie, n. 10, 1970, şi 
O. CHEŢAN, Friedrich Engels și rigorile activității teoretice 
(Din nou despre „Originea familiei, a proprietăţii private 
şi statului“), în Revista de filozofie, n. 12, 1970 (acesta din 
urmă polemizează cu primii doi calificînd teza aceasta drept 
o înţelegere plată și apologetică). Informaţii asupra dezba- 
terii dintre cercetătorii sovietici (Tolstov, Tokarev, Konstan- 
tinov, Sorokin, Kosven) și asupra revistei Sovetskaia Etno- 
grafia (n. 3, 1950) — cu privire la periodizarea operată de 
Engels şi importanța exagerată pe care aceasta ar coriferi-o 
elementelor de suprastructură — se găsesc în E. SERENI, 
Comunità rurali nell'Italia antica, Roma, 1955, p. 49—50, în 
notă. 


18 Cf. Carteggio Marz-Engels, v. VI (1870—1883), Roma, 
1953, p. 409: „Pentru a defini în sfirşit paralela între ger- 
manicil lui Tacit şi pieile roșii americane, am scos citeva 
fişe din primul volum al lui Bancroft. Asemănarea este 
într-adevăr cu atît mai surprinzătoare cu cît modul de pro- 
ducție este fundamental diferit, la cei din urmă, pescari și 
vînători fără creşterea vitelor și fără agricultură, la cei- 
lalţi, nomazi, creşterea vitelor, care apoi duce la agricul- 
tură. Faptul demonstrează tocmai cum în acest stadiu tipul 
de producţie este mai puţin hotăriîtor decît gradul de des- 
compunere a vechilor legături de sînge şi decît comunitatea 
reciprocă a sexelor (serus) în sînul tribului“. Vezi şi 
M. M. BOBER, Karl Marz's Interpretation of History, Cam- 
bridge, 1950, p. 4%. 

În aceeaşi scrisoare a lui Engels se află remarca: „Este 
caraghios cum la popoarele aşa-zis naturale se manifestă 
modul în care s-a ivit ideea de sacru. Sacru la origine este 
ceea ce am luat din regnul animal, bestialul...“ (p. 410). 


19 Într-o notă anterioară am menţionat poziţia lui 
E. TERRAY (op. cit., p. 124—125). La rîndul său, M. Godelier 
consideră că „în societățile fără clase relațiile de înrudire 
funcţionează în acelaş, timp ca relaţii de producţie, ca ra- 
porturi politice, ca scheme de reprezentare a lumii şi ca 
ideologie“, de unde caracterul de „structură dominantă“ ce 
revine relaţiilor de înrudire în aceste societăți (cf. M. GO- 

DELIER, Razionalită e irrazionalità nell'economia. Logica 
dialettica e teoria struturale mneli'analisi economica, Milano, 
1970, p. 212). Conceptul este reluat de Godelier în polemica 
sa cu L. Sève (cf. M. GODELIER, L. SEVE, Marxismo e 
strutturalismo. Un dibattito a due voci sul fondamenti delle 
scienze sociali, Torino, 1970, mai ales la p. 44, 45, unde se 
află, în notă, unele indicații bibliografice, 46, 108 şi 109, unde 
este situat în „revoluţia neolitică“ începutul unei cotituri 
care ar determina apariția de noi funcții sociale și institu- 
tionale din vechile relații de înrudire). A se vedea și M. GO- 
DELIER, Antropologia, storia, marrismo, Parma, 1970, p. 116— 
117. Despre dificultatea de „a pune în corelație“, pe plan 
arheologic, „instituţiile sociale cu fazele dezvoltării cultu- 
rale, definite în termeni economici“, vezi V. GORDON 
CHILDE, L'evoluzione delle società primitive, Roma, 1972, 
p. 175 (şi p. 92—93). 


20 Despre depăşirea de către Marx, în scrierile sale de 
maturitate, a periodizării bazate pe noțiuni şi termeni juri- 
dici, vezi E. SERENI, art. cit., p. 45. 


21. Vezi KARL MARX, Bazele criticii economiei politice, 
vol. I, Edítura politică, Bucureşti, 1972, p. 436. Vezi, E. TER- 
RAY, op. cit., p. 54 și 89. 


22 Vezi F. ENGELS, prefața la ediția I din Originea 
familiei... în K. MARX-F. ENGELS, Opere alese, vol. IL 
Editura politică, Bucureşti, 1967, p. 154—155. Apropierea 
dintre producţia economică şi reproducerea sexuală ar 
fi pur terminologică, după Bernstein (vezi R. MONDOLFO, 
n materialismo storico in Federico Engels, Florența, 1952, 
p. 293). A se vedea insă G. DHOQUOIS, Pour l'histoire, Pa- 
ris, 1971, p. 268. Cesare Luporini, citind pasajul acela din 
prefața lui Engels din 1884, aminteşte Antropologia structu- 
rală de Lévi-Strauss şi notează că marxismul dogmatic a 
îndepărtat acele afirmaţii ale lui Engels în care erau rela- 
tivizate noţiunile de „relaţii de producţie“ și de „structură 
economică“ : vezi C. LUPORINI, Problemi filosofici ed 
epistemologici, în Marz vivo. La presenza di Karl Marx nel 
pensiero contemporaneo, v. I: Filosofia e metodologia, Mi- 
lano, 1969, p. 293. Intervențiile diverşilor autori strînse în 
acest volum (şi în al doilea) au fost traduse, sub îngrijirea 
lui M. Spinella, din actele simpozionului UNESCO din 
8—10 mai 1968, ţinut la Paris cu prilejul celei de a 150-a 
aniversări a naşterii lui Marx. 


23 K. MARX, Bazele criticii economiei politice, vol. I, ed. 
cit., p. 434. Conceptul sau folosirea exagerată a conceptului 
de economie de subzistență este contestat de M. GODELIER, 
în Antropologia, storia, marzismo, p. 36—97. 


24 Vezi și K. MARX, Bazele criticii economiei politice, 
vol. I, ed. cit., p. 424, și ciorna scrisorii către Vera Zasulici, 
în Marzx-Engels Archiv, Frankfurt a./M., 1926, I, p. 337: în 

această ciornă, Marx vorbeşte de c&munitatea agricoiă ¢â 
de „faza de tranziţie la formaţia secundară“ (tazată pe pro- 
prietatea privată, pe sclavie şi pe şerbie). 


25 „Monogamia a fost cea dintii formă de familie înte- 
meiată nu pe condiţii naturale, ci pe condiţii economice, ş: 
anume pe triumful proprietăţii private asupra proprietăţii 
comune primitive, apărută în mod spontan“. (F. ENGELS, 
Originea familiei..., ed. cit., p. 205). 


26 M. GODELIER, Antropologia, storia, marzxismo, cit., 
p. 88—89 şi 92, şi E. SERENI (Comunità rurali nell'Italia an- 
tica, cit., p. 265—290), care păstrează totuşi termenul de „ma- 
triarhat“. 


27 F. ENGELS, Originea familiei... ed. cit., p. 170. 
28 Idem, p. 172. 


29 Idem, p. 199. Despre fazele succesive ale evoluției fa- 
miliei și despre prioritatea familiei tribale asupra celei 
restrinse, vezi nota lui Engels la ediția a treia a Capitalului, 
care rectifică o afirmație a lui Marx (ibidem). (KARL MARX, 
Capitalul, vol. I, Editura politică, Bucureşti, 1960, p. 369). 


30 „Dependența reciprocă şi omnilaterală a indivizilor indi- 
ferenți unii față de alții constituie legătura lor socială. 
Această legătură socială își găseşte expresia ın valoarea de 
schimb...“ (K. MARX, Bazele criticii economiei politice, vol. I, 
ed. cit., p. 92). Evident, un sistem dezvoltat de valcri de 
schimb presupune reducerea în mod corespunzător a rela- 
ţiilor de tip natural, patriarhal etc., în care s-a manifestat 
la-nceput. „Schimbul şi diviziunea muncii se condiţionează 
reciproc“. (Idem, p. 93). 


31 Vezi C. LEVI-STRAUSS, Le strutture elementari della 
parentela, cit., p. 113. 


32 De ex., în Bazele criticii economiei politice, vol. I, ed. 
cit., p. 450. 


33 Idem, p. 451. 


34 Vezi, F. ENGELS, Originea familiei..., ed. rom. cit., 
p. 199. „De même que le travail humain productif, en se 
divisant, oppose les possedants et les oppresseurs aux ex- 
ploites et aux opprimés, le «travail» humain reproductiv, et 
les rapports dans lesquels il s'insère, sépare également, au 
sein de la famille, le maître de l'esclave" (K. AXELOS, 
Marr penseur de la technique, Paris, 1963, p. 109). „Legătu- 
rile naturale“ și „raporturile imediate de dominație și de 
servitute“ sînt cele mai vechi forme la K. MARX, Capitalul, 
I, 1. Dealtfel, după Marx, sclavagismul şi şerbia ii plasează 
pe sclav şi pe șerb „în afara societății, de partea naturii“ 
(M. GODELIER, prefața la MARX-ENGELS-LENIN, Sulle 
societă precapitalistiche, cit., p. 56, în notă). 

E. HOBSBAWM, în prefața la K. MARX, Forme econo- 
miche preccpitalistische, cit., p. 34 şi urm., observă cum nu- 
mărul, recunoaşterea, derivarea, succesiunea sau simulta- 
neitatea diverselor „moduri de producţie“ au rămas tot 
atitea probleme deschise pentru Marx şi chiar în cele mai 
recente discuţii desfăşurate de marxişti (vezi p. 58 şi urm.). 
Pe de o parte, Marx (mal ales în „Prefaţa“ la Contribuţii la 
critica economie! politice) ar avea în vedere faze istorice 
succesive, chiar dacă nu s-a referit la o succesiune crono- 
logică unilaterală ; pe de altă parte, ar tinde uneori să lase 
la o parte noţiunile istorice ca atare pentru a apela la 
categorii mai generale : de exemplu, nu atit feudalismul cit 
meșteşugurile s-ar contura ca un stadiu de-sine-stătător 
(idem, p. 35). „Se pare că Marx se gîndeşte aici la o anume 
autonomie a sectorului meșteșugăresc de producţie“ (îbi- 
dem). Forma meşteșugărească de producţie interesează mai 
direct latura forțelor de producţie. Dar, dacă sînt anali- 
zate categoriile ce exprimă relaţiile de producţie, ni se pare 
pertinentă o altă dublă subliniere a lui Hobsbawm: pe de 
o parte, „nu este lipsită de semnificaţie“ imposibilitatea, 
pentru Marx şi pentru cei ce au venit după el, de a des- 
coperi „legi fundamentale“ care să poată fi aplicate feu- 
dalismului şi/sau antichităţii (idem, p. 60) ; pe de altă parte, 
este demn de amintit că relaţiile de producţie de iobăgie 
și de sclavie se află menţionate împreună, la Marx, ca o 
categorie unică definită pe baza „raportului de dominație şi 
de subordonare“ (idem, p. 39). Intre sclavie și iobăgie (semi- 
liberi) nu există granițe rigide, după I. ANDREEV, art. cit. 
p. 164—165. 


35 Vezi F. ENGELS, Anti-Dühring, ed. cit., p. 284. Şi Ori- 
ginea familiei... ed. cit., p. 292—293 : „,Pină acum toate ten- 
dintele de formațiune a claselor erau legate exclusiv de 
producție ; oamenii ocupați în producție se împărțeau în 
conducători şi executanți, sau în producători pe scară mai 
mare sau mai mică“. 

E. TERRAVY (op. cit., p. 110—111) notează că, în societăţile 
primitive, „bătriînii“ sînt privilegiați prin cunoștințe, prin 
iormele repetate, statice ale cunoştinţelor lor. 


36 Teza lui Marx şi Engels despre includerea (progresivă) 
a forţelor de producţie naturale şi sociale „in“ relaţiile de 
producţie nu contravine principiului „genetic“ în virtutea 
căruia „.l'histoire sociale est un aspect de l'histoire des forces 
productives, qu'elle prolonge...“ cum spune S. MOSCOVICI, 
Le marxisme et la question naturelle, în L'homme et la so- 
cieté, n. 13, august-septembrie 1969, p. 83: articolul este un 
rezumat al cărţii aceluiaşi autor Essai sur l'histoire humaine 
de la nature, Paris, 1968. Cu privire la conexiunea dintre 
forțele de producţie şi relaţiile de producţie considerată 
conflict intre structuri diferite (Godelier) sau dialectică in- 
separabilă de contradicţiile interne relaţiilor de producţie, 
şi deci, de lupta de clasă (Sevo), vezi M. GODELIER şi 

L. SEVE, Marxismo e strutturalismo, cit., passim. De ase- 
menea L. SÊVE, Marxisme et théorie de la personnalité, 
Paris, 1969, şi amintita lucrare a lui M. GODELIER, Razio- 
nalità e irrazionalità neil'economia. 

Fără a ignora cîte elemente de provizoriu, iar uneori și 
de aproximativ se găsesc în cultura marxistă franceză din 
ultimii ani, trebuie să-i recunoaștem acesteia o atitudine 
teoretico-filozofică deosebită: „In France Marxist studies 
have recently atteined a state of permanent revolution. 
For the first time Paris stande in the vanguard of Marxist 
theory“ (în The Times Literary Supplement, 14 iulie 1966, 
sub titlul After Lukács). A se vedea, în legătură cu aceasta, 
şi G. LICHTHEIM, Marxism in Modern France, New-York 
— Londra, 1966; R. ARON, D’une Sainte Famille à lautre. 
Essai sur les marrismes imaginaires, Paris, 1969; ORNELLA 
POMPEO FARACOVI, Il marzisro francese contemporaneo 
fra dialettica œe struttura (1945—1968) Milano, 1972 ; 
A. SCHMIDT, La negazione della storia. Strutturalismo e 
marxismo in Althusser e Lévi-Strauss, trad. it., Milano, 
1972 ; polemica între J. LEWIS (The Althusser case, în Mar- 
zism Today, łan. şi febr. 1972) și L. ALTHUSSER (Reply to 
John Lewis — Self Criticism, idem, octombrie 1972). 


37 Vezi K. MARX. Bazele criticii economiei politice, 
vol. I, ed. rom. cit., p. 93). N. BADALONI (vezi Per il co- 
munismo. Questioni di teor:a, Torino, p. 21) subliniază pe 
drept cuvint importanța, începînd cu Hegel, a trecerii de 
la „dominație“ la „schimb“. Şi în Capitalul diferența este 
ilustrată de repetate ori de Marx (a se vedea, de exemplu, 
Il Capitale, I, 1, cit., p. 90—91). 


38 Marx scrie exact: „Persönliche Unabhängigkeit auf 
sachlicher Abhängigkeit gegründet" (K. MARX, Grundrisse 
der Kritik der politischen Ökonomie, Berlin, 1953, p. 75). 


39 K. MARX, Bazele criticii..., vol. I, ed. cit., p. 98. 


40 Idem, p. 96—99. La rigoare, este vorba de clase doar 
odată cu capitalismul. Vezi şi în U. CERRONI, Teoria 
detla crisi sociale in Marr. Una reinterpretazione, Bari, 1971, 
p. 187. 


41 K. MARX, Bazele criticii.. vol. I, ed. cit., p. 99. 


42 M. Godelier, după ce a remarcat pe bună dreptate că 
metoda ipotetico-deductivă din Capitalul iși organizează ca- 
tegoriile într-o ordine logică, dar și cronologică (la modul 
abstract), nu oferă un răspuns satisfăcător la întrebarea 
de ce Marx porneşte de la categoria de mariă, care nu ceste, 
desigur, un primum logic, dacă in procesul capitalist se 
consideră ca primordial momentul producției. Afară doar 
dacă Marx nu vrea să evidenţieze cele două niveluri suc- 
cesive ale procesului pe care el îl analizează şi să scoată 
în relief că sistemul capitalist-industriaj modern „,consti- 

tuie forma cea mai dezvoltată a producţiei de mărfuri“ 
(M. GODELIER, Razionaolită e irrazionalità nell'economia, 
cit., p. 44 şi p. 99). 


43 „Relațiile de dependență obłectivate, în opoziție cu 
cele personale, se manifestă în aşa fel (relațiile de depen- 
denţă obiectivate nu sint altceva decit relațiile sociale auto- 
nomizate față de indivizii aparent independenți, adică re- 
lațiile lor de producție devenite autonome față de el înşişi), 
încît indivizii sint dominați acum de abstracții, pe cînd 
înainte depindeau unii de alţii. Dar abstracția sau ideea 
nu este aici altceva decit expresia teoretică a relaţiilor 
materiale care îi domină. Relaţiile pot fi exprimate, fireşte, 
numai cu ajutorul ideilor ; așa se explică faptul că filozofii 
văd specificul epocii moderne în dominarea ei de către 
idei şi identifică crearea individualităţii libere cu răstur- 
narea acestei dominaţii a ideilor“ (K. MARX, Bazele cri- 
ticii economiei politice, vol. I, ed. cit., p. 99. 


44 E. TERRAY, op. cit., p. 127—129. 


45 Industria modernă produce acum chiar consumul: 
vezi, K. MARX, Bazele criticii economie! politice, vol. I, ed. 
cit., p. 353. Despre capitalul constant și despre funcţia lui, 
vezi și U. CERRONI, op. cit., passim. Încă o „solicitare a 
lui Hegel îi slujește astfel lui Marx pentru a distinge între 
nivelul schimbului şi cel al capitalului“ (N. BADALONI, 
op. cit., p. 16). 


46 Se explică astfel metaforele, sau analogiile, de tipul 
„copilăria speciei umane“ (p. 168: cu referire la primul 
stadiu, al sălbăticiel şi, în general, influenţa lui Vico, pre- 
zentă ici-colo, în Originea familiei... (vezi, de ex., ed. rom. 
cit, p. 233—234, 250—251, 284) şi în celebrul pasaj despre 
arta greacă din Einleitung a lui Marx din 1857; vezi Bazele 
criticii economiei politice, vol. I, ed. cit., p. 44. Dar, în afară 
de Vico, ne-am putea gindi la Freud: vezi S. FREUD, 
Totem e tabu, cit., p. 48, 133 și passim. 


VI 


Societate și instituţii 


Dacă Originea familiei, a proprietăţii private 
şi a statului nu era deja în sine un titlu neobiș- 
nuit de prolix, Engels şi-ar fi putut intitula 
această lucrare Originea familiei și a sistemelor 
de înrudire, a proprietății private și a statului. 

Ar fi astfe! mai evident caracterul structural 
economico-social atribuit de Engels relaţiilor de 
înrudire, în comparaţie cu caracterul suprastruc- 
tural inerent sistemelor de înrudire şi, de ase- 
menea, caracterul structural atribuit de el ra- 
porturilor de proprietate, în comparaţie cu reali- 
tatea suprastructurală a statului. 

După cum am văzut deja, distincția întra 
raporturile de proprietate în societatea îrripăr- 
țită în clase și structurile precedente ale rela- 
țiilor sociale fusese astfel formulată de Marx în 
Grundrisse : 

„Relaţiile de dependență personală (iniţial 
apărute într-un mod cu totul natural) sînt pri- 
mele forme de societate, în care productivitatea 
umană se dezvoltă doar în proporţii reduse și 
în puncte izolate. Independența față de per- 
soane întemeiată pe dependența față de lucruri 
este cea de-a doua mare formă în care se cre- 
ează pentru prima oară un schimb social general 
de substanţe, de relații universale, de trebuințe 
omnilaterale și de potenţe universale“ 1, 

Fragmentul este foarte explicit în referirile la 
primul tip de raporturi, subliniind și diferen- 
țierea în interiorul acestora între un nivel ini- 
țial, în care raporturile se desfăşoară „într-un 
mod cu totul natural“, și unul ulterior, în care 
se extind „raporturile de dependenţă personală“ 
propriu-zise (sclavie, iobăgie, legături de breaslă 
etc.). Poate este mai puţin explicit în legătură 
cu al doilea tip, caracterizat din perspectiva „in- 
dependenţei față de persoane întemeiată pe de- 
pendența față de lucruri“ ; dar, fără-ndoială că 
prin această expresie Marx desemnează relațiile 
de clasă și raporturile de proprietate în societa- 
tea capitalistă, în ansamblul lor. În special pro- 
prietatea privată asupra mijloacelor de produc- 
ție înseamnă, pentru muncitor, deținătorul for- 
ței de muncă (dar, într-un anume fel, chiar și 
pentru capitalist, deținătorul uneltelor necesare 
producției) o condiţie de „independenţă faţă de 
persoane întemeiată pe dependența față de lu- 
cruri“, adică o condiție prin care dominaţia 

omului asupra altui om se exercită într-o formă 
mediată, prin intermediul dominației pe care un 
om o exercită asupra lucrurilor și pe care lucru- 
rile o exercită, la rîndul lor, asupra altui om. 
Dealtfel, „lucrurile“ la care se referă Marx, 
în acest context, nu mai sînt natura înconjură- 
toare și nici, riguros vorbind, utilajele artificiale 
în simpla lor valoare de întrebuințare ; ele sînt 
produsele (marfa) sau mecanismele de producție 
(capitalul constant) deoarece în acestea se ma- 
terializează forma „abstractă“ (mediată, prin 
urmare) pe care au îmbrăcat-o relațiile inter- 
umane de producţie în societatea împărțită în 
clase și întemeiată pe proprietatea privată mo- 
dernă 2. 

Prin urmare, raporturile bazate pe împărțirea 
societății în clase și pe proprietatea privată, cu 
respectivele suprastructuri politico-administra- 
tive, nu apar aicicum in stadiul cel mai vechi 
al dezvoltării sociale și instituționale. Sînt ante- 
rioare, din punct de vedere istoric și logic, re- 
laţiile de producție bazate exclusiv pe legături 
familiale sau pe cele de dependență și supra- 
structurile instituționale corespunzătoare, de 
factură mitico-religioasă, deși este evidentă im- 
posibilitatea trasării unei linii precise de de- 
marcație, istorică sau cronologică, între cele 
două mari epoci sus-amintite. Între suprastruc- 
turile mitico-religioase și cele politico-adminis- 
trative, dualitatea logico-istorică se traduce tot 
printr-o diferență funcțională. Într-adevăr, în 
Originea familiei îşi află aplicarea criteriul 
enunțat mai tîrziu în cunoscuta scrisoare către 
W. Borgius, din 25 ianuarie 1894, in care Engels 
subliniază funcția activă a unor forme ale su- 
prastructurii, care nu poate fi nici cu totul și 
nici întotdeauna redusă la un simplu reflex al 
structurii economice și sociale. Ni se pare, în- 
deosebi, că nici o altă lucrare a clasicilor mar- 
xismului nu oferă o demonstrație istorică și fi- 
lozofică atît de convingătoare a capacităţii de 
retroacțiune — proprie statului și, pe un plan 
mai general, sferei politicului — asupra tex- 

turii societăţii, în opoziție cu pasivitatea mai 
accentuată — aproape ca de reflex ideal care 
cristalizează raporturile reale ale unei societăţi 
contemporane date, sau chiar a unui stadiu deja 
depășit al societății — proprie instituțiilor mi- 
tico-religioase : „În timp ce familia continuă să 
trăiască, sistemul de înrudire se osifică și, în 
timp ce acesta se menține în virtutea obișnuin- 
ței, familia îl depășește“ 3. 

„Sistemul de înrudire“ care „se osifică“, în 
timp ce realitatea socială a familiei continuă să 
evolueze, este pentru Engels expresia idealizată 
a anumitor raporturi reale, ce tinde să se cris- 
talizeze și să se mumifice într-o „sferă“ ideală, 
chiar și atunci cînd aceste raporturi se îndreaptă 
spre dispariție. Sistemul de înrudire nu este pur 
și simplu un sistem de clasificare și denumire 
a persoanelor de același sînge și a celor apro- 
piați individului aparținînd unui clan sau unui 
trib dat. El coincide cu lumea mitică în care 
„orînduirea gentilică“ se exprimă pe deplin. 
Iată de ce Bachofen greșește cînd, inversînd or- 
dinea cronologică, interpretează episodul con- 
flictului între Erinii și Oreste 4 ca şi cum evo- 
luția mitului s-ar reflecta în răsturnările din 
viața socială, şi nu invers. În această direcție ar 
fi util să se poată verifica ipoteza că la baza 
oricărui mit, indiferent după care dintre crite- 
riile obișnuite a fost el clasificat, se regăsește 
tema dominantă a unei genealogii ideaie, înţe- 
leasă ca reconstrucție mai mult sau mai puțin 
fantastică a unei ordini „sintagmatice“ de des- 
cendenţă și a unui sistem „paradigmatic“ de în- 
rudire, cu interdicțiile conexe (incestul în mi- 
tul lui Oedip etc.), reconstrucție în care se pro- 
iectează relaţiile de producţie, în stadiul lor de 
relații naturale de înrudire ; deci, că orice mit 
este un „mit al originilor“. Chiar Freud, conti- 
nuîndu-l pe Wundt, observă că totemul, deve- 
nit nume de descendență, dobîndește, din această 
cauză, „o semnificație mitologică“ 5. 

Engels spune chiar mai mult : el observă că 
admiterea solemnă într-o gens irocheză devine 

„în fapt“ (tatsächlich) o ceremonie religioasă și 
că ceremoniile religioase ale indienilor sînt „mai 
mult sau mai puțin legate de ginți“ ù! (hängen 
mehr oder minder mit den Gentes zusammen). 
Şi Freud, din punctul lui de vedere, se bazează 
pe o prezumție, în esență, asemănătoare, atunci 
cînd afirmă : „Psihanaliza ne-a învăţat să recu- 
noaștem legătura internă existentă între com- 
plexul patern și credința în Dumnezeu, ne-a 
arătat că Dumnezeul personal nu este altul, din 
punct de vedere psihologic, decît un tată înăl- 
țat pe o altă treaptă /.../. În complexul de înru- 
dire recunoaștem astfel rădăcina nevoii reli- 
gioase ; Dumnezeul atotputernic și drept, natura 
benignă ne apar ca sublimări grandioase ale 
tatălui și mamei, ca replici și reintegrări ale 
imaginilor pe care copilul de virstă fragedă le 
are despre amîndoi“ 7. 

În plus, Freud sugerează deosebirea logico-is- 
torică între un nivel anterior, pe care-l vom 
numi cu un termen generic mitic, şi unul poste- 
rior, mai precis religios, deosebire reductibilă, 
în ceea ce privește structura, la distincția mar- 
xistă între relaţii naturale de înrudire și rapor- 
turi de dependență personală. De fapt, deși por- 
nește de la ipoteza etnologică discutabilă con- 
form căreia sacrificiile de animale ar apărea în 
general înainte de ofrandele vegetale, el izbu- 
tește — printr-o corectă intuiţie istorico-filozo- 
fică — să distingă, în cadrul riturilor, pe acelea 
în care divinitatea — reprezentată ca un „co- 
mesean“, tovarăș și rudă — simbolizează rela- 
ţiile de înrudire, de acelea în care zeul-stăpîn 
al pămîntului simbolizează noi raporturi de de- 
pendență personală 8. 

Distincția (pe verticală) între mitic și religios, 
în cadrul funcțiilor mitico-religioase, nu trebuie 
să ne facă să o trecem cu vederea, însă, pe cea- 
laltă (pe orizontală) între totemic și mitic, din- 
tre care primul se raportează într-un mcd mai 
direct la forțele de producție, pe cînd al doilea 
se raportează mai direct la relațiile de producție. 

În Anti-Diihring, după ce a recurs din nou 
— pentru a defini formele ideologice în gene- 
ral — la metafora oglinzii concave, în care ima- 
ginile lumii reale apar deformate și răsturnate, 
Engels deosebește astfel, polemizind cu o anu- 
me mitologie comparată, lumea magică (totemi- 
că) de lumea (mitică) religioasă : „La începutu- 
rile istoriei, primele forţe care constituie obiec- 
tul unei asemenea oglindiri sînt cele ale naturii, 
care în cursul dezvoltării ulterioare iau la diferi- 
tele popoare cele mai variate și mai împestrițate 
forme personificate /...../ Dar alături de forțele 
naturii intră curînd în acțiune și forțe sociale, 
care le sînt tot atît de străine oamenilor și le 
apar la început tot atît de inexplicabile, domi- 
nîndu-i în aparenţă cu aceeași necesitate. natu- 
rală, ca și forțele naturii înseși. Figurile fantas- 
tice în care se reflectau la început numai for- 
țele misterioase ale naturii capătă astfel 
atribute sociale; devin reprezentante ale unor 
forţe istorice“. Engels adaugă : „Într-o fază de 
dezvoltare și mai îrialtă, toate atributele natu- 
rale și sociale ale numeroșilor zei sînt trecute 
asupra unui singur dumnezeu atotputernic, care, 
la rîndul său, nu este altceva decit reflectarea 
omului abstract“. Această ultimă remarcă nu ni 
se pare cea mai pertinentă : zeul religiilor este 
mai curînd, cum am constatat în acord cu 
Freud, reflexul celui mai recent raport social 
între stăpîn și slujitor. „Astfel a luat naștere 
r-onoteismul care, din punct de vedere istoric, 
este produsul ultim al filozofiei vulgare elene 
tîrzii și care şi-a găsit întruchiparea gata for- 
mată în dumnezeul național exclusiv al evrei- 
lor, Iahve. În această formă comodă, lesne de 
mînuit și ușor adaptabilă oricărei situații, religia 
poate continua să existe ca o formă de expresie 
nemijlocită, adică emoţională, a relațiilor din- 
tre oameni și faptele străine, naturale și sociale, 
care îi stăpînesc atita vreme cît oamenii sînt 
dominați de asemenea forțe. Am văzut însă de 
repetate ori că în actuala societate burgheză 
oamenii sînt stăpîniți de relaţiile economice 

create de ei înşiși, .de mijloacele de producție 
produse chjar de ei, ca de o forță străină. Baza 
reală a oglindirii religioase a realităţii persistă, 
așadar, şi împreună cu ea persistă și oglindirea 
ei în religie“ 10. 

Mitul şi religia supraviețuiesc, prin urmare, 
structurilor sociale a căror reflectare directă 
sînt. Aici trebuie să distingem, ca și Engels, 
două feluri de supraviețuiri : o supraviețuire re- 
lativă pe care am indicat-o mai înainte, în legă- 
tură cu reflectarea unui stadiu anterior al re- 
laţiilor familiale efective, reflectare ce durează 
cîtă vreme „orînduirea gentilică“ mai persistă, 
ca organizare precumpănitoare a societăţii, dar 
a suferit evoluţii şi transformări ulterioare ; și 
o supraviețuire, ca să spunem așa, cu totul 
postumă, ce se verifică atunci cînd întreaga so- 
cietate gentilică e depășită şi în locul ei s-a in- 
staurat, la nivelurile structurii, societatea îm- 
părţită în clase și bazată pe proprietatea privată, 
iar la nivelurile suprastructurii, lupta politică 
și administrația de stat. În acest ultim caz, ceea 
ce rămîne din întreaga societate gentilică este 
reflexul ei suprastructural și o dublă reducere, 
sau „degradare“, pare să se verifice. Pe de o 
parte, după cum am spus, întreaga societate 
gentilică preexistentă se reduce la unele dintre 
componentele sale (fratrie etc.), care, la rîndul 
lor, îndeplinesc funcţii pur nominale și formale ; 
deci, societatea respectivă se reduce, în ceea ce-i 
supravieţuieşte, la oglinda ei, prin transforma- 
rea în ceremonie a unor obligații anterioare 
reale îi. Pe de altă parte, acestei reduceri supra- 
structurale a unei realităţi structurale originare 
i se suprapune o degradare ce are loc chiar în 
cadrul suprastructurii, deoarece sfera politico- 
administrativă în ascensiune acum, reduce 
aproape la rangul de operator subordonat fostul 
ceremonial-mitico-religios ; îl transformă în- 
tr-un apendice al propriului său sistem de he- 
gemonie, în ceva „privat“ căruia i se opune 
acum caracterul „public“ al puterii și al legii, 
sau o funcţie subsidiară în cadrul a ceea ce Alt» 

husser (de data aceasta pe linia lui Gramsci și 
a „societăţii civile“ a acestuia) denămește „apa- 
ratul ideologic al statului“ £, 

Aceasta nu contravine faptului că statul în- 
suşi, mai ales în formele sale cele mai arhaice 
(antichitate, ev mediu) sau încremenite (forma- 
țiuni social-economice de tip „asiatic“, după 
Marx 13 şi Engels) sau regresive (regimuri de 
reacțiune extremă, ca cele a căror experiență 
am avut-o în timpul fascismului și nazismului), 
poate și chiar trebuie să ia înfățișări „sacre“, 
iar menirea sa să apară de la început, în raport 
cu societatea împărțită în clase şi cu respectiva 
formă de proprietate privată, ca fiind pur şi 
simplu aceea de a le „consacra“ şi „permanen- 
tiza“ 14, 

Din ceea ce a reieşit pînă aici, putem recu- 
noaște prin urmare existența a două conexiuni 
istorice privilegiate, sau paradigmatice, privind 
funcțiile suprastructurale reflectate, sau recep- 
tive, ale relațiilor de producție : conexiunea în- 
tre relațiile naturale de înrudire și derivațiile 
genealogico-mitice şi conexiunea între raportu- 
rile personale de dominare și personificările 
teologico-religioase. 

Într-una din ultimele pagini din Originea fa- 
miliei citim că autoritatea de stat, ca și sacrali- 
tatea invocată de religie, „nu este deloc o pu- 
tere impusă societăţii din afară“, ci un produs 
„al societăţii pe o anumită treaptă de dezvol- 
tare“. Mai mult (și aici se pare că Engels vrea 
să caracterizeze în mod negativ rolul statului, 
în comparaţie cu instituţiile gentilice precedente 
de tip mitico-religios), statul „stă mărturie fap- 
tului că această societate s-a încurcat într-o con- 
tradicție de nerezolvat cu sine însăși, că s-a 
scindat în antagonisme de neîmpăcat, din care 
nu este în stare să se elibereze“. Dar, imediat 
după aceasta, autorul sugerează o înțelegere 
oarecum diferită a statului, precizînd că numai 
statul are puterea să împiedice clasele în con- 
flict să se macine unele pe altele și societatea 
în genere : într-adevăr, pentru ca dezvoltarea 

socială să poată continua, chiar prin ascuţirea 
contradicţiilor economice, „a devenit necesară 
o forță care stînd în aparenţă deasupra societă- 
ţii să atenueze conflictul, să-l ţină în limitele 
«ordinii». Această forţă, ieșită din sînul socie- 
tăţii, dar care, situîndu-se deasupra ei, se în- 
străinează din ce în ce mai mult de ea, este sta- 
tul“ 15, Observăm că, la începutul pasajului citat, 
statul este „în aparență (scheinbar) deasupra 
societăţii“, în timp ce la sfîrșit este o putere 
„care situîndu-se (stellende) deasupra ei se în- 
străinează din ce în ce mai mult de ea“. Opozi- 
ţia dintre cele două formulări este eliminată în 
bună parte în alte pasaje în care Engels preci- 
zează că statul „presupune o forță publică de- 
osebită, separată de totalitatea membrilor care 
îl compun la un moment dat“ 16, dar legată 
— este evident — de o parte a acestei totalități, 
ca putere publică coercitivă ce emană de la o 
singură clasă (sau castă), sau chiar de la o sin- 
gură pătură a clasei. Totuși, cu toate rectifică- 
rile și precizările, definiţia statului dată de En- 
gels rămîne puţin nesigură și, în esență, nega- 
tivă. Sînt cunoscute împrejurările culturale și 
politice în cursul cărora s-au cristalizat opiniile 
lui Marx și Engels în problema statului : pe de 
o parte, necesitatea de a accentua elementele 
polemice împotriva apăsătoarei tradiţii „stato- 
latrice“ hegeliene („tocmai pentru că în Germa- 
nia — remarcă Engels în introducerea la Răz- 
boiul civil din Franţa — credinţa superstiţioasă 
în stat a trecut din filozofie în conștiința gene- 
rală a burgheziei şi chiar a multor munci- 
tori“ 17); pe de altă parte, necesitatea de a va- 
lorifica acea comunitate de obiective finale care, 
în ciuda deosebirii profunde între cele două con- 
ce; ţii 18, era totuși admisă între marxism și 
anarhismul lui Bacunin 19. Acest din urmă mo- 
tiv nu este străin nici patos-ului care inspiră cu- 
noscutele formulări ale lui Engels din Anti- 
Diihring și chiar din Originea familiei despre 
„muzeul de antichităţi“ în care va figura statul 

„alături de roata de tors şi de toporul de 
bronz“ 20, 

Şi totuşi, cum spuneam la început, Originea 
familiei este poate, dintre operele clasice ale 
marxismului, cea care subliniază în modul cel 
mai sistematic rolul activ ce revine, de la bun 
început, atît luptei politice cît și statului, pre- 
cum și relativa independenţă a acestuia din 
urmă față de societate 21. 

În Mizeria filozofiei Marx scosese deja în evi- 
denţă, cu referire la muncitorii salariaţi, o ase- 
menea semnificație a luptei politice : „Ainsi 
cette masse est dejă une classe vis-ă-vis du ca- 
pital, mais pas encore pour elle-même. Dans la 
lutte dont nous n'avons signalé que quelques 
phases, cette masse se réunit, elle se constitue 
en classe pour elle-même. Les intérêts qu'elle 
défend deviennent des intérêts de classe. Mais 
la lutte de classe à classe est une lutte politi- 
que“ 22. Argumentarea îmbracă de-a dreptul 
forma unui silogism, dacă este citită astfel : 
masa „se constituie ca clasă pentru sine“ 2 în 
şi din cauza luptei. „Dar lupta unei clase împo- 
triva altei clase este o luptă politică“ ; deci, masa 
se constituie ca clasă, în şi din cauza luptei 
politice. 

După ce își manifestă neîncrederea în aceste 
expresii „hegelianizante“ folosite de Marx%, 
Poulantzas îl acuză pe Luporini % că a văzut 
tocmai în clasele sociale palierul politic şi ideo- 
logic „acţionînd asupra structurii economice“ %, 
Dealtfel, el enumeră 27 diferite idei din opera 
de maturitate a lui Marx, în care teza enunțată 
în Mizeria filozofiei (care ar raai fi încă tribu- 
tară „antropologiei economice din tinerețe“ 28) 
este reluată cu claritate și vigoare. Este vorba 
de statutul provizoriu al Internaționalei I (1856) 
şi de scrisoarea către Bolte din 29 noiembrie 
1871 („proletariatul poate acționa ca o clasă 
numai organizîndu-se în partid politic auto- 
nom“ și „orice mișcare în care clasa muncitoare 
se opune ca clasă claselor dominante /.../ este 

pună acestor scrieri capitolul al treilea din Ca- 
pitalul și observaţiile lui Marx cu privire la 
constituirea obiectivă a claselor (ca relaţii so- 
ciale de producţie şi în cadrul producției). De- 
sigur, clasele ființează în structura economico- 
socială şi este perfect acceptabilă sugerarea unei 
terminologii care să deosebească de relaţiile de 
producţie cele mai simple şi ancorate exclusiv 
în „condiţiile materiale și tehnice ale muncii“ 2%, 
adică în forţele de producţie, relaţiile sociale 
de producţie, ca adevărate relaţii de clasă (şi de 
proprietate, rezultînd (pe linie orizontală) din 
anterioara organizare a relaţiilor de producţie 
şi din prezenta organizare a forțelor de produc- 
ție. În măsura în care aparţin structurii social- 
economice, clasele se încarcă (ne învață Gram- 
sci) numai cu un conținut economico-corpora- 
tiv (lupta sindicală, după Lenin). Dar ele sînt 
în acelaşi timp „,supradeterminate“ de aportul 
hotăriîtor al palierului politic, al luptei politice 
(al intelectualului colectiv, care este partidul) ; 
astfel că, manifestindu-se în dubla și insepara- 
bila lor valență — sindicală şi politică — „cla- 
sele în sine“ se pot constitui, în același timp, ca 
„clase pentru sine“ (Marx). 

În Originea familiei, Engels aplică pe scară 
largă acel principiu enunțat încă de Marx %, 
dîndu-i o interpretare mai curînd extensivă. Nu 
numai masa se constituie în clasă pentru sine, 
în lupta politică, dar în unele momente revolu- 
ționare, o clasă pentru sine — ca atare şi prin 
raportare la celelalte clase — poate fi consti- 
tuită de către puterea politică deliberativă, chiar 
pe baza condiţiilor reale și obiective pe care 
societatea însăși, în cursul evoluţiei ei, le oferă. 
Desigur, este vorba în general de o emanaţie 
politică, sau de o configurare juridică, formală, 
a clasei, — ca în cazul împărțirii cetățenilor în 
patru clase după proprietatea funciară, atri- 
buită lui Solon 3%, sau în împărţirea în șase 
clase după venit, atribuită lui Servius Tullius %, 
— dar constatarea este suficientă pentru a de- 
termina distincţia între funcția mitico-religioasă 

(inclusiv cea a sistemelor de înrudire ale socie- 
tății gentilice primitive) și funcţia politico-ad- 
ministrativă. Însă, în timp ce prima apare ca o 
organizare constituită, înțeleasă de aceea ca 
slujind la oglindirea — nu fără pasivitatea idea- 
ţiilor spontane — și la eternizarea unei relații 
date și nu rareori depășite deja, funcţia politico- 
administrativă dobîndește, de regulă, caracterul 
de organizare constituantă % și mai ales în pe- 
rioadele de mari mișcări sociale și politice este 
direcționată către instituirea — într-un mod, 
desigur, nu spontan — a unor rînduieli ale 
structurii sociale însăşi, ce obișnuiesc să dureze, 
mai mult sau mai puţin, dincolo de mișcarea 
politică de la care și-au primit forma și im- 
pulsul. 

Această funcţie activă caracteristică este evi- 
dentă, mai mult chiar decît în raportul dintre 
lupta politică și configurarea claselor, în rapor- 
tul dintre legislația statului și formele proprie- 
tății. 

Într-adevăr, așa cum organizările social-poli- 
tice se raportează la relaţiile sociale de clasă, în 
„prima treaptă“ (Gramsci) a suprastructurii, tot 
astfel, la nivelul superior, sistemele de drept 
public se referă la raporturile juridice de pro- 
prietate %. Întemeierea juridică a proprietăţii 
este, pentru Engels, un proces care, pentru a 
legaliza proprietatea în general, trebuie să reîn- 
noiască periodic exproprierea din care s-a năs- 
cut, la început, orice proprietate. Societăţii, ca 
şi naturii în perspectivă baconiană, i se poate 
porunci doar dîndu-i ascultare. Ni se pare că 
în același spirit, al maximei lui Bacon, Engels 
observă că este pomnil să se păstreze proprieta- 
tea numai încălcînd-o % 

În însăși apariția sa ca lege care instaurează 
(apărare-încălcare) proprietatea, statul începe 
de obicei prin repartiția cetățenilor, sau supu- 
şilor, după teritoriu, adică după locul de reșe- 
dință : un asemenea act ratifică dizlocarea in- 
cipientă a bazei dominației sociale, ce tinde să 
se transfere de la „raporturile de dependență 

personală“ la „independența personală bazată 
pe dependența faţă de lucruri“ (Marx), cu spe- 
cială privire asupra acelui lucru preeminent 
care este acum pămîntul cultivabil. Engels 
acordă o deosebită atenţie acestei reforme, an- 
terioară lui Solon %, deși îndeplinită abia de 
Clistene 3, în statul atenian, iar la Roma, ante- 
rioară „suprimării așa-numitei monarhii“ 3, 

O altă exemplară intervenţie reformatoare a 
statelor a avut loc pe terenul mai caracteristic 
al păstrării proprietății („printr-o încălcare 
fățișă“). În legătură cu aceasta, Engels nu ezită 
să declare că statul, de exemplu prin sus-amin- 
tita reformă a lui Solon, aduce un „ajutor popo- 
rului exploatat“, atacînd „proprietatea credito- 
rilor (...) în folosul proprietăţii datornicilor“ 39, 
și că, la Roma, „biruinţa plebei sfărîmă vechea 
orînduire gentilică și pe ruinele ei întemeiază 
statul, în care curînd dispar cu desăvirșire atît 
aristocrația gentilică, cît și plebea“ 40. 

S-ar putea obiecta, aici, că Engels atribuie un 
conținut progresist chiar și anumitor mișcări de 
reformă religioasă și chiar unor mișcări care au 
apărut în epoca modernă, cum este cea anabap- 
tistă din Germania secolului al XVI-lea î!. Dar 
nu încape îndoială : 1) că și mișcările progre- 
siste, dacă au caracter religios, mistic (sau uto- 
pic, care nu se deosebeşte prea mult de cele 
precedente), poartă în ele însele, pentru Engels, 
o mare încărcătură deformantă și deviantă 
(mistificatoare, de fapt) care le îndepărtează sau 
de obiectivele reale (ca în cazul mișcărilor reli- 
gioase sau ascetice °), sau de mijloacele reale 
(ca în cazul doctrinelor utopice) ; 2) că asemenea 
mișcări sint mai importante ca simptome ale 
unei prime conştientizări sociale decît ca formă 
de actualizare a unui program revoluţionar (ba 
dimpotrivă, inevitabilul insucces condamnă la o 
așteptare mai lungă); 3) că eficacitatea lor 
activă — atunci cînd subzistă — depinde de 
politizarea lor efectivă şi de manifestarea lor 
ca mișcări religioase numai printr-o tensiune 

antagonică împotriva statului privilegiaţilor 
(creştinismul primelor secole împotriva statului 
roman, radicalismul nivelator protestant împo- 
triva monarhiilor feudale și a raţiunii de stat 
aristocratico-burgheză). În esenţă, cu misticis- 
mul revoluţionar rămînem tot în cadrul „falsei 
conştiinţe“ și nu se realizează niciodată sau 
aproape niciodată o reală funcţie transforma- 
toare. 

Am văzut, deci, cum a acţionat statul, de 
fiecare dată, în avantajul atît al datornicilor 
atenieni și al plebeilor romani, cît și, în vremu- 
rile mai recente, al burgheziei în ascensiune. 
După ce a examinat ipoteza unui tip de stat 
excepţional care să corespundă unui echilibru 
momentan între clase *, Engels afirmă că „cea 
mai înaltă formă de stat“, cea în care „bogăţia 
își exercită puterea în mod indirect, dar cu atît 
mai sigur“ este „republica democratică“ ; iar 
republica democratică este și „o necesitate ine- 
vitabilă“ în societatea modernă și „este singura 
formă de stat în cadrul căreia se poate duce 
pînă la capăt lupta hotăriîtoare dintre proleta- 
riat și burghezie“ 11. Deci, ea este, în același 
timp, modul „cel mai sigur“ de exercitare a 
puterii de către o burghezie foarte puternică, 
sau dezvoltată, și terenul cel mai favorabil pen- 
tru acţiunea proletariatului maturizat și deja 
pornit să cucerească puterea. O contradicţie şi 
aceasta ? În orice caz, „o contradicţie a vieţii“ 
văzută în lumina „dialecticii lui Marx“ 45. 

Referindu-se la formula prin care Engels, în 
Anti-Diihring, preconizează că „guvernarea 
asupra persoanelor“ va fi în sfîrșit înlocuită 
prin „administrarea lucrurilor“, Kelsen 46 crede 
că poate obiecta că, deoarece „lucrurile“ vor fi 
totdeauna administrate de „persoane“, condu- 
cerea proceselor de producţie, menite să devină 
mereu mai complexe, nu va putea ocoli guver- 
narea asupra persoanelor. Obiecţia nu ţine cont 
de faptul că, pentru Marx, încă din formațiunea 
social-economică capitâlistă nu mai există, vor- 
bind riguros, „raporturi de dependență perso- 

Schema nr. 3. Sectorul structural-suprastructural al relațiilor de producție 


funcții instituționale 


funcții receptive funcții retroactive 
| personificări teologico-religioase | aaa aeaa = ] sisteme de drept public 
fi | 


raporturi personale de dominare | semene | => raporturi juridice de proprietate | 
+ | + 
| 4 4 | 


relaţii naturale de înrudire | poe nana manea -> | relații sociale de clasă 


raporturi de dependență personală raporturi de dependență mediată 
l | 


relații sociale de producție 


nală“ (deci de guvernare a persoanelor), existînd 
deja „independența faţă de persoane, întemeiată 
pe dependența față de lucruri“ : unde „„lucru- 
rile“ sînt în același timp lucruri și relații sociale 
de producție generalizate. Și iată răspunsul care 
desființează obiecția lui Kelsen, dar satisface în 
același timp exigenţa reală ce se află îndărătul 
ei : administrarea lucrurilor va fi guvernarea 
pe care oamenii o vor putea în sfîrşit exercita 
asupra relaţiilor lor sociale de producţie. 


NOTE LA CAPITOLUL VI 


1 Vezi KARL MARX, Bazele criticii economiei politice, 
vol. I, Editura politică, București, 1972, p. 93. 


2 Idem, p. 99. STANLEY PULLBERG îi atribuie în schimb 
lui Marx o mai radicală negare a naturii în sine, care nu 
este desigur un concept al lui Marx, ci al lui Sartre sau 
Kosik : cfr. Note pour une lecture anthropologique de 
Marz, în Dialectique marxiste et pensée structurale (table 
ronde à propos des travaux d'Althusser), fasciculă din Les 
cahiers du Centre d'Etudes Socialistes, n. 76—80, 1968, p. 135. 


3 F. ENGELS, Originea familiei, a proprietății private şi 
a statului, în Marx-Engels, Opere alese, vol. II, Editura 
politică, Bucureşti, 1967, p. 175. 


4 Idem, p. 159. Pasajul se află în prefața la ediţia a 
patra din 1891. A se vedea și la p. 203: ,,Pe cînd, după cum 
remarcă Marx, situaţia zeiţelor în mitologie ne înfăţişează 
o perioadă mai veche...“ și la p. 237 despre mltologia 
„creată“ de gentes. 


5 S. FREUD, Totem e tabú. Concordanze nella vita psi- 
chica dei selvaggi e dei nevrotici, Torino, 1969, p. 151. 
L. POLIAKOV, Des mythes des origines au mythe aryen, 
în Annales, n. 2. 1970, p. 408, şi urm., consideră că mitolo- 
giile sau ideologiile nazistă și fascistă revin la miturile ori- 
ginare (rasiale, nobiliare, ale „cetăţii eterne“ etc.) susținind 
că ele se grefează pe o tradiție prezentă în Europa încă din 
Evul Mediu. 


6 Idem, p. 225. Vezi şi la p. 227 şi 223. În Anti-Dühring, 
începuturile religiei sînt văzute într-o „reflectare fantas- 
tică“ a unor „puteri ale naturii“ care domină existenţa co- 
tidiană a oamenilor primitivi. Se poate observa, în legătură 
cu aceasta, cum şi în această formulare este implicită re- 
ferirea la relaţiile de singe şi de înrudire ca „puteri na- 
turale“, (F. ENGELS, Anti-Dihring, ediţia a IV-a, Editura 
politică, Bucureşti, 1966, p. 317.) In Originea familiei, însă, 

geneza religiei şi mitului din domeniul relațiilor de pro- 
ducție (şi nu numai din cel al simpleior forțe de producţie) 
devine desigur ma! clară şi mai coerentă, 


1 S. FREUD, Saggi sull'arte, la letteratura e il linguaggio, 
v. I, Leonardo e altri scritti, Torino, 1969, p. 133. Freud 
scrie de asemenea „Super-eul este din punct de vedere ge- 
netic o moştenire a relaţiilor de înrudire şi adesea ţine 
Eul în dependență strictă, îl tratează încă realmente aşa 
cum părinţii — tată] — îl tratau pe copil cu ani în urmă“ 
(idem, p. 317) ; Isus ar simboliza „păcatul universal uman 
al fiului, pe care se construiește sentimentul religios“ 
(Idem, p. 335). 


8 S. FREUD, Totem e tabú, cit., p. 183—184. Şi P. VRA- 
NICKI, în Storia del marzismo (v. I, Roma, 1971, p. 243) 
afirmă : „caracterul religiilor primitive se diferențiază 
(prin urmare) net de relig:ile ce se manifestă în societățile 
împărțite în clase“. 


9 F. ENGELS, Anti-Dühring, ed. cit., p. 100; dar la p. 92 
se află obişnuita confuzie prin care „,suprastructurile 
ideale“ ar include, fără nici o diferență, filozofia, religia 
şi arta şi toate ar fi legate de „relaţiile sociale“ prin „for- 
mele juridice și de stat“. 


10 Idem, p. 317—318. Pentru raporturile magie-mit, a se 
vedea și Enciclopedia sovietică ttrad. it, Matermal per 
un'estetica marzista, Roma, 1950, p. 82 şi în G. VAN DER 
LEEUW, La religion dans son essence et ses manifestations, 
Paris, 1955, p. 9—31. Diterită este în schimb punerea pro- 
blemei de către F. ALBERGAMO, în Mito e magia, Napoli, 
1970, p. 364—366. 


11 F. ENGELS, Originea familet.. ed., cit, p. 251, 261, 
292. 


12 Vezi L. ALTHUSSER, Idéologiłe et appareils idéolo- 
giques d'Etat (Notes pour une recherche), în La Pensée, 
n. 151, iunie 1970, p. 13; trad. it, în Critica marzistă, 5, 
1970. 

„Statul în realitate nu este numai societatea politică, 
ci şi societatea civilă, în a cărei textură se justifică în 
mod specific funcția hegemonică a cuceririi consensului, a 
sudurii într-un „bloc“ a alianței diverselor forțe sociale, 
a unificării ideologice și culturale a unei națiuni“ (A. NAT- 
TA, Il Partito politico nei Quaderni del carcere, 'în Prassi 
rivoluzionaria e storicismo in Gramsci, Caietul n. 3 din 
Critica marzista, Roma, 1967, p. 58). 


13 După Marx, în despotismul oriental, despotul este „ca 
un tată a mai multor comunităţi“ (Bazele criticii eco- 
nomiei politice, vol. I. ed. cit, p. 425). Acest fapt pare să 
perpetueze un aspect al organizării gentilice şi explică o 

oarecare îndoială asupra posibilităţii, din punct de vedere 
marxist, de a atribui un caracter statal propriu-zis despo- 
tismului oriental, acolo unde nu este vorba de un organism 
suprapus, ca urmare a unei cuceriri de plldă, peste orga- 
nismul respectivelor comunităţi. Despre alte probleme co- 
nexe, vezi F. TUKEI, Zur Frage der asiatischen Produk- 
tionsweise ; trad. it, La forma di produzione asiutica, Mi- 
lano, 1970. 


14 F. ENGELS, Originea familiei..., ed. cit., p. 242 şi 245. 
In Contribuţii la critica filozofiei hegeliene a dreptului, 
Marx afirmă: „Orînduirea politică a fost pînă acum sfera 
religioasă, religia vieţii poporului, cerul generalităţii el“. 
Pasajul se află în scurta lucrare Contribuții la critica 
filozofiei hegeltene a dreptului (K. MARX-F. ENGELS, 
Opere, vol. I, Editura politică, Bucureşti, 1957, p. 258). 

Citim în volumul lui M. VERRET, Théorie et politique 
(Paris, 1967): „Ceea ce distinge politica marxistă de cele- 
lalte politici (...) este caracterul nou al consensului faţă de 
autoritate : consens nu numai de tip rațional, ci şi ştiinţi- 
fic. Baza autorităţii unui conducător marxist se află şi în 
capacitatea sa de a participa la elaborarea ştiinţifică apro- 
ximativ exactă a teoriei — științifice — a mişcării luptei 
de clasă și a practicii revoluţionare în care teoria se supune 
ea însăşi verificării, se validează și se rectifică. Transfor- 
mare decisivă: autoritatea politică nu se mai sprijină pe 
intimidarea și prestigiul social (Agamemnon), pe intrigă şi 
isteţime (Retz, Mazarin), pe sentimentul mistic (Cromwell), 
nici numai pe eficacitatea empirică (Cavour) sau pe fide- 
litatea faţă de idealul politic (Blanqui) sau pe ambele (Ma- 
rat, Robespierre). Ea se sprijină pe exactitatea gîndirii şi 
practicii, pe fidelitatea faţă de real, adică față de mişca- 
rea realului. Conducătorul tinde să se confunde cu omul 
de ştiinţă atît la nivelul indivizilor (Marx, Lenin sînt doi 
oameni politici și de știință), cit şi la nivelul organizaţiilor 
(partidul este un intelectual colectiv pentru masele clasei 
pe care el o reprezintă și pentru popor) (p. 53). Alăturarea 
noţiunilor de ştiinţă și politică merge şi mai departe, în 
cartea lui M. Verret, și comportă un adevărat paralelism în- 
tre cele două momente constitutive în care se articulează 
munca științifică şi cele două funcţii, reciproc comple- 
mentare, ale activităţii politice: „,Păstrind proporţiile, la 
nivelul activităţii politice se regăseşte, între funcţia de 
programare și conducere a luptei politice şi cea a elabo- 
rării teoriei exacte, deosebirea întilnită, în alt domeniu, 
între funcţia inginerului şi cea a cercetătorului“. Şi auto- 
rul aminteşte încă o dată, dar fără a-l cita în mod expli- 
cit pe Gramsci, caracterizarea partidului ca îintellectuel 


collectif (p. 155). 
15 Originea familiei..:, ed. cit., p. 296—297. 
16 Idem, p. 232, 248, 251. 

1? Vezi X. MARX, Războiul civil din Franța, Bucureşti, 
Editura politică, 19%0, p. 17. Polemica datează, cum se 
știe, din critica tînărului Marx împotriva ipostazierii he- 
geliene a statului. In privința aceasta, G. Della Volpe, con- 
form opiniei revistei New Left Review (nota redacțională 

ce scrie U. CERRONI (Marr e il diritto moderno, Roma, 
1962, p. 150). Despre Socialismo e democrazia: La teoria 
marzista dello Stato, a se vedea expunerea lui L. GRUPPI 
(Milano, 1969). Despre Marz et le droit, vezi Archives de 
philosophie du droit, v. XII, Paris, 1967; în plus și F. NOVA, 
Friedrich Engels: His Contributions to Political Theory, 
New York, 1967; N. POULANTZAS, Potere politico e classi 
sociali, Roma, 1971; M. MŞCEDLOV, Actualnosti idei En- 
gelsa o gosudarstve, în Kommunist, n. 17, 1970; F. Engels 
o gosudarstve i prava, în Juridiceskaia literatura, 1970 ; 
M. G. LOSANO, La teoria di Marr e Engels sul diritto e 
sullo Stato, Torino, 1969 (curs universitar). 


18 Vezi, K. MARX-F.ENGELS, Contro Vanarchismo, 
Roma, 1950. Este inutil să subliniem că, și în acest caz, pro- 
blema teoretică are implicaţii strategice sau politice pre- 
cise. Să ne giîndim doar la argumentele în favoarea spon- 
taneităţii şi la subevaluarea momentului instituțional sau 
organizatoric (partidul), cu tentativa ce decurge de aici de a 
redimensiona însemnătatea generală, și mai ales europeană, 
a concepţiei şi experienței leniniste, vezi Da Marz a Marr. 
Classe e partito (Una conversazione con Jean Paul Sartre 
e una nota introduttiva di Rossana Rossanda), în IL mani- 
festo, n. 4, 1969. Intr-un context ideologic, în anumite la- 
turi, antitetic, tendințe similare se regăsesc la R. Garaudy. 


19 Sau proudhonian : despre componenta proudhoniană a 
Comunei şi pentru o „paleografie“ a celor trei versiuni din 
Războiul civil din Franţa, vezi J. ROUGERIE, Karl Marx, 
PEtat et la Commune, în Preuves, noiembrie-decembrie 1968. 


Despre anarhiști, a se vedea îngrijorarea lui Engels în seri- 
soarea către Bebel din 18—28 martie 1875. 


20 F. ENGELS, Originea familiei..., ed. cit., p. 300. După 
R. MONDOLFO (Il materialismo storico in Federico Engels, 
Florenţa, 1952, p. 208), exigenţele luptei polemice împotriva 
lui Dühring ar fi întirziat elaborarea de către Engels a con- 

ceptului autonomiei politicului şi l-ar fi determinat să con- 
tinue a accentua primatul ezonomicului. 


21 După R. MILIBAND (Marr e lo Stato, în Critica 
marxista, n. 2, 1966, p. 101), în Originea familiei, Engels 
atribuie independenţei statului „o accepţie mult mal largă 
decît a gîndit Marx vreodată“. De altă părere pare a fi 
F. NOVA, în op. cit., p. 50. 


22 K. MARX, Misere de la philosophie, Paris, 1937, p. 160 
(cum se știe, Misere a fost publicată pentru prima oară în 
franceză) ; (K. MARX-—F. ENGELS, Opere, vol. IV, Editura 
politică, Bucureşti, 1958), p. 177—178. 


23 I. FETSCHER, în Il marrismo. Storia documentaria, 
v. II, Economia Sociologia, Milano, 1970, intitulează acel 
fragment din Marx, „Clasă «în sine» și clasă «pentru sine«“, 
subliniind expresiile de inspiraţie hegeliană. 


24 N. POULANTZAS, op. cit., p. 65—66. Aceste expresii 
nu numai că alimentează diferitele interpretări  istoriciste 
sau „genetice“, dar justifică, după Poulantzas, criticile lui 
Wright Mills aduse expresiei de „clasă dominantă“, ca ames- 
tec impropriu al unui termen economic (clasă) cu unul po- 
litic (dominantă). Vezi p. 123—124. 


25 Vezi C. LUPORINI, Realtà e storicità: economia e 
dialettica nel marxismo, în Critica marzista, nr. 1, 1966, 


p. 63. 
26 N. POULANTZAS, op. cit., p. 115. 
27 Idem, p. 68 not. 
28 Idem, p. 85, 


29 Idem, p. 13; dar noţiunea nu este foarte clară la Pou- 
lantzas. Despre clase, vezi și M. MUKE, La teoria delle 
classi nel pensiero di Marz ed Engels, Milano, 1971. 


30 În această lucrare, după E. HOBSBAWM (prefața la 
K. MARX, Forme economiche precapitalistiche, Roma, 1970, 
p. 53), Engels ar lăsa „în vag originea iobăgiei şi a senioru- 
lui feudal. Explicaţia dată de Engels pare să fle mai curînd 
socială, politică şi militară, decît economică“. 


31 Originea familiet..., ed. cit., p. 249. 
32 Idem, p. 260—261. 


33 După ce a apreciat în Montesquieu pe susținătorul unei 
ştiinţe a politicii bazate pe separarea metodologică și în 
fapt a politicii de religie şi de morală (dar, lăsînd departe 
orice „orgoliu naţional“, ştim că Machiavelli îl precedase 
strălucit în această direcţie), şi după ce a constatat, pe ur- 

inele lui Vaughan, că „toţi teoreticienii politici din secolul 
al XVII-lea şi al" XVIII-lea sint, cu excepția lui Vico şi 
Montesquieu, teoreticieni ai contractului social“, Althusser 
observă că, la contractualişti, ideea contractului reprezintă 
concepția mult mai profundă a caracterului artificial, din 
punct de vedere uman, al oricărei instituţii sociale (vezi 
L. ALTHUSSER, Montesquieu, la politique et l'histoire, Pa- 
Tis, 1964 ; trad. it., Roma, 1969, p. 21—22) Am putea adăuga 
că, mai ales cînd este vorba de raportul dintre stat şi so- 
cietate (civilă), ideea „contractului“ exprimă, într-o formă 
încă pe jumătate mitologică, capacitatea pe care o are așa- 
numita „voință generală“ (statul) de a institui, în fiecare 
dintre manifestările ei legale, proprietatea şi deci (pentru 
ideologia burgheză care confundă cele două noțiuni) și so- 
cietatea în genere. 


34 N. POULANTZAS se înşeală, după părerea noastră, 
atunci cînd indică cele două nivele ale suprastructurii ju- 
ridico-politice, în „structurile juridice (dreptul)“ şi în 
„structurile politice (statul)“ (op. cit., p. 42, în notă). Echi- 
vocul ia naștere din teza corectă a lui Lenin despre o po- 
ltică (despre un „partid“) care tinde să se propună drept 
stat, ca formă (tocmai) juridico-publică. Conceperea activi- 
tății politice ca primă treaptă a acţiunii hegemonice, în 
sfera  suprastructurală corespunzătoare, se găseşte în 
A. GRAMSCI, Note sul Machiavelli, sulla politica e sullo 
Stato moderno, Torino, 1949, p. 11. 


35 Originea familiei.. ed. cit., p. 248. 
36 Idem, p. 246. 

37 Idem, p. 250. 

38 Idem, p. 261 şi 296. A 

39 Idem, p. 248. 

40 Idem, p. 29%. 


. 41. Vezi F. ENGELS, Războiul țărănesc german, în 
K. MARX—F.ENGELS, Opere, vol. 7, Editura politică, Bucu- 
reşti, 1960, p. 371 şi urm. 


42 În legătură cu idealurile ascetice ale unor răscoale, En- 
gels observă că, dacă se justifică într-un stadiu în care mai 
persistă penuria de bunuri, ele sînt tot mai puţin relevante 
pe măsură ce sporește disponibilitatea bunurilor de consum 
şi a mijloacelor pentru a le produce. 


43 Originea familiei..., ed. cit, p. 299 şi, între altele, 
și în F. ENGELS, Problema locuințelor, în K. MARX—F. EN- 
GELS, Opere alese, vol. II, Editura politică, Bucureşti, 1966, 
p. 571. 

44 Originea jamiliei..., ed. cit, p. 299. În Critica proied- 
tului de program al partidului social-democrat (1891), Engels 
va scrie chiar: „Un lucru este neîndoielnic: partidul nos- 
tru şi clasa muncitaare pot ajunge la putere numai în ca- 
drul unei forme politice cum e republica democrată. 
Aceasta din urmă este chiar forma specifică a dictaturii 
proletariatului, după cum a demonstrat-o marea revoluţie 
franceză“ (vezi K. MARX, Războiul civil din Franța — pre- 
faţa lui Engels — Editura politică, București, 1960, p. 16). 
După R. MILIBAND (Stato o rivoluzione, în Monthly Re- 
view, ed. italiană, II, n. 6, 1970, p. 29—30), Lenin interpre- 
tează într-o manieră restrictivă formula folosită de Engels 
în acel pasaj, cînd consideră republica democrată doar 
drept „treapta cea mai apropiată spre dictatura proletaria- 
tului“. (V. I. LENIN, Statul și revoluția, în Opere complete, 
vol. 33, Editura politică, București, 1964, p. 70). Fapt este, 
însă, că Lenin citează exact, şi în întregime, acea formulă 
a lui Engels. Stalin, la rîndul său, îşi pune problema sta- 
tului proletar şi a.dizolvării sale finale, în termeni corecţi 
din punct de vedere formal, conform metodei „dialecticii 
marxiste“, dar pune accentul, după cum se ştie, pe întărirea 
puterii coercitive şi a autorităţii de stat: „Dezvoltarea la 
maximum a puterii de stat în scopul pregătirii condiţiilor 
pentru dispariţia treptată a puterii de stat — iată formula 
marxistă. Este aici o «contradicție» ?. Da, este o +contradic- 
ţie». Insă este o contradicţie care oglindește pe deplin dia- 
lectica lui Marx“. (I. V. STALIN, Opere, vol. 12, Editura 
P.M.R., 1951, p. 393). 


45 Vezi expresiile lui Stalin din nota precedentă. 


46 Vezi, H. KELSEN, La teoria comunista del diritto, trad. 
it., Milano, 1956, p. 75. O critică a lui Kelsen, din punct de 
vedere marxist, se află în U. CERRONI, op. cit, p. 121 şi 
urm. şi în V. GERRATANA, Democrazia e Stato di diritto, 
Societă, n. 6, 1961. 


VII 


Despre ipoteza pieirii 
Statului : reprezentarea persoanelor sau 
„administrarea lucrurilor“ 


Teza lui Engels despre pieirea statului ne 
atestă oare că sugestiile utopiei persistă chiar 
şi în socialismul științific ? Vom spune că da, 
ținînd cont că ea constituie, ca să spunem așa, 

unicul subiect-tabu al „marxismului occiden- 
tal“, care totuși nu obișnuiește să considere in- 
tangibile nici una dintre propoziţiile fundamen- 
tale ale lui Marx despre prezentul sau trecutul 
istoric al umanităţii. Urmărirea motivaţiilor is- 
torico-politice ale atracției puternice pe care 
tema pieirii statului o exercită asupra reflecţiei 
marxiste „occidentale“ și a respectului formal, 
dar mai ales tăcut, pe care aceeași temă îl întru- 
nește la filozofii şi politologii din ţările socia- 
liste, ar constitui un demers lung și anevoios. 
În ce privește unele tendinţe occidentale, 
fără-ndoială că ţinta lor polemică s-a deplasat 
treptat de la „statul stăpînilor“ la „statul-stă- 
pîn“ şi că, în măsura în care această din urmă 
expresie dobîndeşte drept de cetăţenie în socio- 
logia critică influențată de marxism, cu ea tind 
să se șteargă, sau măcar să se atenueze în pla- 
nul evaluărilor și opţiunilor politice respective, 
distincţiile dintre țările capitaliste și ţările so- 
cialiste. În același timp, pe plan ideal-progra- 
matic reapar unele motive ale anarhismului și 
ale utopiei libertare, pe cînd în exegezele tex- 
telor dobîndesc importanță tema alienării, su- 
gerată de critica dreptului și a statului din lu- 
crările de tinereţe ale lui Marx, precum și ideile 
de mai tîrziu ale lui Marx și Engels despre 
modul de producţie asiatic. 

Esenţial este, după părerea noastră, atît pen- 
tru a putea aborda nexul teoretic, cît și pentru 
interpretarea corectă a textelor clasice (de la 
Marx și Engels la Lenin și Gramsci), să nu se 
uite traseul istoric complex pe care se înscriu 
aceste texte, de la Contribuţii la critica filozo- 
fiei hegeliene a dreptului și Contribuţii la pro- 
blema evreiască, la Originea familiei şi de la 
aceasta la Statul și revoluția și la Note asupra 
lui Machiavelli, asupra politicii și statului 
modern. 

Traseul acesta dezvăluie, în punctul de ple- 
care, un empirism critic antihegelian inspirat 
mai mult de Feuerbach decît de Rousseau, un 
empirism care contestă și statului ceea ce con- 


141 


testă filozofiei și „abstracţiunilor“ în general, 
pentru că vede și în stat o abstracţiune care să- 
răcește şi mutilează realitatea („societatea 
civilă“) şi în același timp — după cum au subli- 
niat Della Volpe și școala lui — îi absolutizează 
şi îi consfințește în mod unilateral un singur 
element concret în defavoarea celorlalte, privi- 
legiind o parte a societăţii în dauna altora, un 
„drept“ real al unora în dauna dreptului egal 
(recunoscut doar formal) al altora !. „Dreptul 
egal“ abstract, departe de a acționa ca forţă ega- 
lizatoare reală, în raport cu inegalitățile sociale, 
tinde dimpotrivă să le perpetueze așa cum sînt, 
ca inegalităţi de fapt. Cu alte cuvinte, rolul 
pasiv — și deci conservator, de înregistrare sau 
de simplu reflex (dar unilateral) al societăţii ci- 
vile — este cel care reiese din primele texte 
ale lui Marx (nu comuniste încă) despre stat, în 
conformitate cu proiectul gnoseologic și episte- 
mologic al unui empirism critic ce tinde să în- 
lăture orice fel de „abstracţiuni“ ale gîndirii, în 
numele realității senzoriale, vii și concrete, care 
nu suportă schemele ce o încorsetează. 

În schimb, la cealaltă extremitate a drumului 
apare pe prim plan rolul activ, transformator și 
revoluționar pe care-l dobindește statul cînd 
avangarda politică a proletariatului pune stă- 
pînire pe el (Lenin), sau funcția de organizare 
a consensului și de promovare a hegemoniei pe 
care el o poate îndeplini încă înainte chiar de 
revoluția proletară, tocmai în societăţile împăr- 
tite în clase, graţie constituţiei sale „moderne“, 
grație numeroaselor articulaţii și ramificații de 
care se poate prevala în însăși societatea civilă 
(Gramsci). În realitate, la Lenin, mai mult decit 
la Gramsci, teoria statului rămîne formal anco- 
rată în textele lui Marx și Engels și deci și în pre- 
misele lor mai îndepărtate, statuate de gîndirea 
tînărului Marx, dar „practica teoretică“ merge 
mai departe, în direcția pe care am arătat-o, a 
unei mai ample recunoașteri a potenţelor exis- 
tente în stat, de a schimba societatea și nu 


142 


doar — sau nu în primul rînd — de a o inter- 
preta : termenii de „schimbare“ și „interpre- 
tare“, folosiți de Marx, în mod critic la adresa 
ştiinţelor speculative, în celebra teză a XI-a 
despre Feuerbach, ni se par deosebit de potri- 
viţi pentru a exprima poziţia leninistă ce opune 
statul revoluţionar celui pre-revoluţionar. 

La mijloc, între punctul de pornire și punctul 
de sosire al formulărilor clasice din gîndirea 
marxistă despre stat se află noile elaborări 
metodologice și epistemologice ale lui Marx 
şi Engels (care dezvoltă și integrează pro- 
blema implicată în însăși teza a XI-a) asupra 
caracterului pozitiv gnoseologic și deci practic- 
operaţional, al abstracțiunilor conceptuale, asu- 
pra legitimităţii și fertilităţii unei abordări lo- 
gice pentru înţelegerea a ceea ce este concret 
istoric, asupra valabilității nucleului rațional 
prezent în Logica lui Hegel (care nu întîmplător 
îi va trezi interesul și lui Lenin). Concomitent 
cu regîndirea problemelor metodei științei și ale 
valorii „reprezentărilor“ abstracte ale acesteia, 
tinde să se modifice și atitudinea lui Marx și 
Engels faţă de caracterul „reprezentativ“ 2 al 
statului modern burghez, iar ceea ce era, înainte 
de toate, obiect al criticii stringente în „concre- 
tismul“ tînărului Marx (caracterul arbitrar al 
noțiunii abstracte de citoyen, separată de reali- 
tatea concretă a omului-muncitor, exclusivitatea 
mistificatoare a reprezentanței politice care se 
substituie societăţii civile, indivizilor reali, ne- 
voilor acestora și conflictelor lor reale în demo- 
crația burgheză) tinde să se configureze cu spo- 
rită insistență și precizie ca terenul cel mai fa- 
vorabil pentru acţiunea proletariatului în lupta 
pentru putere (republica democrată). Și totuși, 
ni se pare că nu toate implicaţiile noului „dis- 
curs despre metoda“ științei, pentru un consec- 
vent discurs despre funcţia statului, sînt pre- 
zente în gîndirea de maturitate a lui Marx și 
Engels și că concepţia lor despre stat, în solidi- 
tatea aparent mai mare a unei mai mari stator- 

nicii față de primele reflecţii ale lui Marx, tră- 
dează în schimb o anume întîrziere ? faţă de alte 
elemente ale teoriei lor. Nu trebuie să ui- 
tăm, dealtfel, că viziunea despre stat li se pre- 
zenta, mai mult chiar decît viziunea despre me- 
toda științei, în termeni de prospectivă și pre- 
viziune. Și este cunoscut refuzul lor de a da o 
înfățișare științifică concluziilor privind viitorul 
îndepărtat, refuz ce transpare în interogaţia 
(„ce transformare va suferi statul într-o socie- 
tate comunistă ?“) din scrisoarea lui Marx către 
Bracke, din 5 mai 1875. 

Aluzii la o revizuire a teoriei de tinereţe a 
lui Marx despre stat (în armonie cu noua con- 
cepție asupra științei) se găsesc în scrierile lui 
Marx însuși și mai ales ale lui Engels, care tra- 
tează despre formele prezente sau trecute ale 
funcţiei administrative. În primul rînd, cînd 
Engels elogiază în marea revoluţie franceză 
prima ridicare a burgheziei care „a lepădat 
complet mantia religioasă și care a dat lupta pe 
un teren net politic“ 4, desigur nu uită sarcas- 
mele frecvente de tinereţe ale lui Marx despre 
„sacralitatea“ sferei politicului care, pînă și în 
cel mai democrat dintre state, transfigurează și 
consfințeşte interese sordide pămiîntești și le în- 
conjoară cu o aureolă religioasă, chiar și atunci 
cînd se prezintă ca instanță laică și pornește 
război împotriva confesiunilor religioase 5. 
Atunci religia era, pentru amîndoi, modelul fal- 
sei conștiințe care se cuibărește în orice repre- 
zentare ideologică, și deci a „metafizicii“, în 
dubla ei formă contemporană de metafizică a 
drepturilor omului proclamate încă din 1789 şi 
de metafizică a ideii absolute a lui Hegel. Dar 
Engels nu înţelege, oare, să corecteze acea apre- 
ciere, scoțind mai mult în relief semnificaţia 
pozitivă a noului curs politic deschis de marea 
revoluţie franceză ? 

În al doilea rînd, Anti-Diihring, reluînd poate 
tema acelor părți din Capitalul pe care autorul 
le-a lăsat neterminate sau inedite, semnalează 

intervenția crescindă a statului în mecanismele 
economice, atunci cînd se pășeşte în etapa capi- 
talismului mai avansat. Dar astfel el modifică 
schema, acceptată mai înainte referitoare la 
existența unei puteri publice care, prin non-in- 
tervenţia ei în sfera economică, „dă mină liberă“ 
sic et simpliciter dominației de clasă a burghe- 
ziei, așa cum se realizează aceasta în domeniul 
de bază, social-economic (real) ; îi dă de aseme- 
nea mină liberă și prin lentila deformantă a 
„caracterului reprezentativ“ al instituţiilor pu- 
blice, instituţii ce se limitează să „interpreteze 
în mod divers“ (să reflecte) respectiva realitate 
pentru a o putea mai bine menţine. (Noua formă 
a intervenției statului în economie se îndepăr- 
tează și de schema statului-jandarm, statul pru- 
sac intervenţionist — care servește drept pen- 
dant statului „liberal“ — stat care acţionează cu 
forța armelor împotriva dușmanilor externi . 
pentru a-i putea zdrobi mai bine pe dușmanii 
săi interni). 

În al treilea rînd, incipienta gestiune directă 
a unor activități economice de către stat, pe care 
Engels o prevede pentru ultima fază a capitalis- 
mului, găseşte o confirmare simptomatică în 
gestiunea directă a marilor instalații hidraulice 
pentru irigaţii și a altor întreprinderi de utili- 
tate generală pe care Marx şi chiar Engels, cel 
puţin pînă în 1884, au crezut că le pot considera 
sarcina specială a statului în modul de produc- 
ție asiatic, adică într-un stadiu mai degrabă 
arhaic al evoluţiei societăţilor omenești, în care 
erau departe de a fi dispărut formele comuni- 
tare de început, anterioare societăţii împărţite 
în clase. 

În ce privește scopul cercetării noastre de 
față, din marea querelle în jurul modului de 
producţie asiatic interesează numai ceea ce con- 
tribuie la clarificarea problematicii statului. 
Trebuie să admitem însă, că, în termenii ei tra- 
diționali, problema modului de producţie asia- 
tic — așa cum a fost pusă de Marx și Engels şi 

reluată de marxiștii contemporani — nu clari- 
tică, ba dimpotrivă complică foarte mult defi- 
nirea marxistă a statului. Într-adevăr, dacă pe 
de o parte ne face să recunoaștem o dimensiune 
a statului rămasă cu totul în umbră în primele 
reflecţii ale lui Marx, adică funcţia directă de 
administrare a unei economii și societăți date 
(şi nu numai de garantare a administrării și do- 
minației exercitate de o clasă socială), ne face 
in schimb să pierdem intuiţia genială a tînărului 
Marx cu privire la caracterul în esență repre- 
zentativ, adică „abstract“, al statului și deci cu 
privire la condiția sa modernă, corespunzătoare 
unui stadiu destul de înalt al dezvoltării sociale 
şi civile 7. Atît caracterul cît și funcția menţio- 
nate sînt absente în definiția lui M. Rodinson : 
„Cette realite que nous appelons État est un or- 
ganisme de domination d'une classe sur l’autre, 
caractérisé par une force publique distincte de 
l’ensemble du peuple, par le pouvoir gqu'exerce 
un corps de fonctionnaires, par la perception 
d'impâts destines surtout ă maintenir cette force 
publique et ce corps de fonctionnaires“ 8, 
Caracterul reprezentativ al statului nu figu- 
rează, cum se știe, nici în cadrul celor mai re- 
cente cercetări ale unor marxiști francezi orien- 
tate către revalorificarea importanţei istorice și 
teoretice a noţiunii de producţie asiatică, lă- 
sată la o parte încă de Engels în Originea fami- 
liei (pe urmele lui Morgan) și ignorată de Sta- 
lin în al său Materialism istoric și materialism 
dialectic (poate pentru că o considera în mod 
obiectiv ca denigrînd situația din Rusia, de 
după revoluţie). Ne referim la G. Dhoquois și, 
mai ales, la M. Godelier. Primul extinde în timp 
şi pe planul formelor conceptul de stat și in- 
clude în acesta (forțînd oarecum chiar afirma- 
tiile lui Marx şi Engels despre „,despotismul 
oriental“) atît formele de putere asiatice cît și 
„capitalismul de stat“, ca eventualitate vi- 
itoare de temut a modului de producţie asiatic ?. 
Godelier, la rîndul său, propune o noţiune mai 


146 


cuprinzătoare, atît pe plan conceptual cit și geo- 
grafic, a modului de producție asiatic, incluzînd 
în ea și formațiunile în care sarcina statului 
apare limitată la administrarea schimburilor 
comerciale maritime sau terestre, și nu numai 
pe cele caracterizate prin administrarea marilor 
lucrări hidraulice, formațiunile fără birocrație 
şi nu numai cele caracterizate prin prezența 
unei caste birocratice, incluzînd în ea și unele 
arii istorico-geografice din Africa și America 
precolumbiană, precum și civilizația  cretano- 
miceniană, a cărei descoperire a distrus schema 
de evoluţie, Morgan-Engels, de la comunitatea 
gentilică la statul polis-ului grec, prin etapa 
„democraţiei militare“ 19. Totuși, teza lui Gode- 
lier este compatibilă cu o anume interpretare a 
formațiunilor „asiatice“, conformă cu schemele 
indicate în capitolele precedente. Într-adevăr, 
putem detecta în structura forțelor de produc- 
ție ale formațiunilor „asiatice“ un prim exemplu 
în embrion al forțelor de cooperare socială, în 
accepţia pe care le-o conferă Marx atunci cînd, 
cum am remarcat deja mai înainte, subliniază 
că manufactura modernă pătrunde mai întîi în 
industria accesorie a statului î! (în acest caz, „fa- 
bricarea“ de lucrări hidraulice în scopuri agri- 
co!e), sau în accepţia pe care le-o conferă Engels 
atunci cînd, referindu-se la o etapă istorică mai 
ve?he, arată că un sistem generalizat și organi- 
zat de schimburi (de exemplu, între produse 
; “ricole și produse meșteșugărești) constituie 
prima formă de cooperare socială. Prin urmare, 
așa-numitul „stat“ asiatic, fie că este conceput 
ca gestionar al lucrărilor hidraulice în marile văi 
sau cîmpii agricole din Orientul îndepărtat sau 
apropiat, fie că cste conceput ca „stat-comer- 
ciant“, reglementind schimburile (în America 
precolumbiană sau în perioada  cretano-mice- 
niană), reprezintă într-un anume sens o anti- 
cipare, sau o variantă a unei atari structuri de 
cuojerare a forţelor de producţie : în realitate 
„statul“ ar fi, el însuși, o forță socială de pro- 
ducţic, așa cum, la început, familia era o forţă 

naturală de producție. Dar familia, am văzut 
mai înainte, constituia mai ales o primă struc- 
tură a relațiilor de producție, adică structura 
relațiilor naturale de înrudire. În mod analog, 
„statul“ asiatic — în tabloul pe care ni-l pun la 
dispoziție atît Marx și Engels, cît și alți cerce- 
tători marxiști mai recenți — nu „reprezintă“ o 
structură a relațiilor de producție, ci este 
această structură : el este, mai ales, structura 
relațiilor sociale de clasă, în prima și embrio- 
nara lor apariție, într-o formă, dacă vreţi, non- 
paradigmatică și „accesorie“ încă față de rela- 
tiile de producție (comunitar-parentale, sau pa- 
triarhale) specifice „satului“. Și într-adevăr, 
printre cercetători se înregistrează o aprobare 
aproape generală a ideii că, fie că o numim sau 
nu „„birocraţie“, casta superioară pe de o parte 
se comportă ca o adevărată clasă socială ce in- 
tervine direct în respectivele relații de produc- 
ție, iar pe de altă parte constituie o „comunitate 
superioară“ faţă de „comunitatea inferioară“ a 
exploataților, rezultată dintr-o abatere sau 
de(s)-compunere a „,orinduirii gentilice“ primi- 
tive și dintr-o stratificare a ei (prin războaie și 
cuceriri) în două comunităţi suprapuse, în urma 
căreia comunitatea superioară rămîne totuși 
părtaşă la „ideologia comunitară“ !? aparținînd 
comunității sau comunităţilor inferioare. În 
acest sens, pare puțin pertinentă referirea lui 
Marx la caracteristicile modului asiatic care ar 
putea sugera ideea unei „sclavii generalizate“, 
fiind mai indicată cealaltă cunoscută imagine 
propusă de Marx, cea referitoare la modelul in- 
dian, al comunităților sătești ce rămîn indife- 
rente la „furtunile din zona politică“, adică la 
noile cuceriri și noile dominații care intervin *. 

Analizele consacrate modului de producţie 
asiatic — la care doar am făcut aluzie — chiar 
dacă îmbogăţesc tabloul, pe care tradiția mar- 
xistă ni-l oferea, al etapelor şi variantelor din 
evoluția societății omenești, nu ne conving to- 
tuși de necesitatea de a situa cu anticipație 
goneza statului în comparatie cu cpoca în care 

a fost ca plasată de Engels în Originea familiei... 
Chiar după descoperirile legate de civilizația 
cretano-miceniană și  dezminţirea adusă prin 
acestea tabloului unui progres linear de la or- 
ganizarea tribală și gentilică la nașterea statu- 
lui propriu-zis — tablou schițat de Engels —, 
credem că nici teritorialitatea, nici regalitatea, 
nici chiar rolul unei caste „birocratice“ nu sînt 
suficiente pentru a defini drept „stat“ un regim 
de tip asiatic. Teritorialitatea este, desigur, și 
pentru Engels, una dintre manifestările cele 
mai evidente ale nașterii unui stat, dar, în for- 
mele sale hibride sau embrionare, el se poate 
împăca foarte bine cu ceea ce Engels numește 
„democraţia militară“ sau cu unele forme de 
„democraţie directă“ 14. Pe de altă parte, pentru 
Engels, teritorialitatea este însoţită sau precede 
cu puţin instituirea proprietății (private) asu- 
pra solului, instituire ce nu există în societă- 
țile de tip asiatic, dar este în schimb o misiune 
esenţială a primelor forme de stat. Casta „biro- 
cratică“, cea „militară“ sau „comunitatea supe- 
rioară“, departe de a reprezenta societatea (cum 
se-ntîmplă chiar în statele cele mai vechi), con- 
figurează mai curînd o putere .dominant-hege- 
monică, așa cum se exercită ea la nivelul strict 
politic al organizării sociale („clasa pentru sine“, 
în opoziție cu „clasa în sine“ a comunităţilor 
inferioare ?), un nivel politic încă nedezvoltat 
pînă la cel public, după distincția propusă în 
capitolul precedent. În sfîrșit, în regalitatea de 
formă asiatică componentele sacrale, predo- 
minînd net asupra celor pseudo-publice, confi- 
gurează mai curînd o instituție tipic religioasă 
sau parareligioasă, aşa cum subliniază, dealtfel, 
Marx foarte clar 15. 

Ajunși aici, dacă renunțăm la folosirea ter- 
menului de stat pentru suprastructura modului 
de producţie asiatic (renunțind să  anticipăm 
data de naștere a statului) ajungem sau : 1) la 
concepția mai răspicat enunțată de Engels, care 
tinde să restrîngă spaţiul istoric al statului, cir- 
cumscriindu-l în perimetrul societăților în care 

este în vigoare proprietatea privată și lăsînd la 
o partc, deci, atit formațiunile (cum ceste cea 
asiatică 16) în care este absentă sau puţin rele- 
vantă proprietatea privată asupra marilor mij- 
loace de producție (în esență pămîntul), cît și 
societățile ulterioare fără clase (socialistă și 
comunistă) ; sau : 2) la punctul de vedere, mai 
vag și implicit, al lui Engels, care consideră sta- 
tul ca un organ ce instituie proprietatea (mai 
întîi, proprietatea privată, iar în final și pro- 
prietatea colectivă sau cea  „gentilică“) în mă- 
sura în care reprezintă societatea în mod ab- 
stract (sau pretinde c-o reprezintă). Una dintre 
formulele lui Engels spune că statul este „re- 
prezentantul oficial al întregii societăţi“ (prin 
urmare, comentează Poulantzas !, al tuturor 
contradicțiilor unei societăți date) : „Statul era 
reprezentantul oficial al întregii societăţi, sin- 
tetizarea ei într-un organism vizibil, dar aceasta 
numai în măsura în care era statul acelei clase 
care reprezenta în epoca dată întreaga societate : 
în antichitate stat al cetățenilor proprietari de 
sclavi, în evul mediu stat al nobilimii feudale, 
în vremurile noastre stat al burgheziei. De- 
venind, în sfîrșit, realmente reprezentant al în- 
tregii societăţi, el se face pe sine însuși de pri- 
sos. De îndată ce nu mai există nici o clasă so- 
cială care trebuie oprimată, de îndată ce îm- 
preună cu dominația de clasă şi cu lupta pentru 
existența individuală, generată de anarhia de 
pînă acum în producţie, sînt înlăturate și con- 
flictele şi excesele care izvorăsc de aici, nu mai 
este nimic de reprimat, nimic care să facă ne- 
cesară o forță specială de represiune, un stat. 
Primul act prin care statul se manifestă real- 
mente ca reprezentant al întregii societăți — lua- 
rea în stăpinire a mijloacelor de producţie în 
numele societății — este, în același timp, și ul- 
timul său act independent ca stat. Intervenţia 
unei puteri de stat în relațiile sociale devine, 
rînd pe rînd, de prisos în toate domeniile şi îfi- 
cetează apoi de la sine. În locul guvernării asu- 

pra persoanelor apar administrarea lucrurilor 
și conducerea proceselor de producţie“ !8, 
Statul va exista — conform acestui fragment 
din Anti-Diihring — atita vreme cît vor exista 
contradicții în cadrul societăţii. Și deoarece 
„contradicții în cadrul societăţii“ şi conflicte de 
clasă sînt în acest context sinonime, statul va 
exista ca expresie a dominației unei clase şi 
pînă la completa eliminare a claselor. Engels nu 
1a în considerație ipoteza „contradicțiilor în ca- 
drul poporului“, pentru a folosi cunoscuta for- 
mulă a lui Mao 'Tzedun !, adică a caracterului 
intrinsec contradictoriu, fie chiar și sub altă 
formă, al oricărei societăți dezvoltate, deci şi al 
societăților fără clase. Desigur, dacă ar fi însu- 
şit principiul că, odată cu sfîrşitul conflictelor 
de clasă, nu dispar toate conflictele societăţii 
cu ea însăși (și o concepție marxistă coerentă nu 
poate să nu-l însușească), „reprezentantul ofi- 
cial“ al contradicţiilor societății nu ar putea 
— bazindu-ne și pe definiția dată de Engels sta- 
tului — să dispară. Dar definiția lui Engels se 
limitează la reluarea, într-o manieră semnifi- 
cativă, a conceptului de „reprezentativitate“ al 
tinărului Marx, adică a caracterului „abstract“ 
al puterii publice, și a criticii aduse de tinărul 
Marx acestui caracter „abstract“, acuzat de a nu 
fi în acest sens consecvent pînă la capăt, ba 
chiar de a introduce prin contrabandă, printr-o 
abstracțiune, ingerința foarte concretă a uneia 
sau alteia dintre clasele dominante, a uneia sau 
alteia din birocraţii etc. În realitate, Engels își 
pune problema : este posibilă, oare, o abstracți- 
une adevărată ? este posibilă o reprezentare a 
întregii societăți? Răspunsul său (care-l 
aminteşte pe tînărul Marx) este : da, dar ime- 
diat ce caracterul reprezentativ al statului este 
extins la întreaga societate, statul piere. Răs- 
punsul prezintă o anume afinitate formală și 
extrinsecă cu cel ce va fi dat de către Stalin: 
pentru a putea pieri, statul trebuie să atingă 
maxima sa expansiune (el înțelege, mai ales, 
maxima expansiune a funcției represive, ceea 

ce este cu totul altceva decit funcţia de repre- 
zentare). 

Critica făcută de Marx și Engels caracterului 
pseudo-reprezentativ al statului democrat-bur- 
ghez, caracterului pseudo-concret al corpurilor 
separate (administraţie, armată etc.), care sînt de 
fapt trupul mistic al unei pseudo-abstracțiuni și 
care propun din nou în însăși democrația mo- 
dernă figurile sacrale ale vechii constituții mo- 
narhice, coincide perfect cu (şi dobindeşte o 
consecvență și deplină clarificare în) concepția 
din Grundrisse, pe care am amintit-o de mai 
multe ori (ultima dată, în legătură cu Kelsen, la 
sfîrșitul capitolului precedent). Relaţiile sociale 
de „independenţă față de persoane întemeiată 
pe dependența față de lucruri“ înlocuiesc, o 
dată cu societatea capitalistă, vechile raporturi 
de dependenţă personală. Dar în însăși baza 
structurală a raporturilor sociale capitaliste se 
manifestă o contradicție acută, deoarece pe de 
o parte acea „sachlicher Abhängigkeit“ vrea să 
fie instaurarea unei legături mediate, adică 
abstracte, între cei ce sint angajaţi în raportu- 
rile sociale de producţie, și deci a unei legături 
mai conforme cu structurarea complexă, tehno- 
logico-știinţifică, a noilor forțe de producție, iar 
pe de altă parte supraviețuiește, ascunsă în 
respectiva „,sachlicher Abhängigkeit“, substanța 
vechilor raporturi de dependenţă personală. Ei 
bine, aceeași contradicție subzistă la nivelul 
suprastructurii publice: pe de o parte vine 
vremea unei „administrări a lucrurilor“ (Ver- 
waltung von Sachen), adică a unei reglări știin- 
țifice și abstracte a obligațiilor sociale, conformă 
cu caracterul tot mai mediat și mai abstract pe 
care îl dobindesc raporturile între producători 
în noua societate industrială modernă, iar pe de 
altă parte se mențin sistemele unei „guvernări 
a persoanelor“ (Regierung über Personen), adică 
forme de dependenţă personală din noile ierar- 
hii birocratice — chiar dacă acestea nu pot fi 
asimilate cu castele birocratice din epocile apuse 
(„asiatice“) — și din noile personificări mistico- 

religioase ale puterii și suveranităţii, chiar dacă 
nu pot fi identificate cu monarhiile sacerdotale 
(cu așa-numitul  „despotism oriental“) sau cu 
monarhiile feudale de drept divin. 

Legitimitatea acestei apropieri făcute de noi 
între formula din Grundrisse despre relațiile de 
producție „mediate de lucruri“ izvorite din cele 
„mediate de persoane“ și formula din Anti- 
Diihring despre „administrarea“ ce succede 
„guvernării“ (precum şi între aceste două for- 
mulări și ideile din lucrările de tinereţe ale lui 
Marx despre caracterul abstract-reprezentativ, 
sau pseudo-abstract-reprezentativ, al statului 
modern) este probată, credem, de următoarea 
lămurire din Grundrisse : „Relaţiile de depen- 
denţă obiectivate, în opoziție cu cele personale, 
se manifestă în aşa fel /.../ încît indivizii sînt 
acum dominați de abstracții, pe cînd înainte 
depindeau unii de alții“ 2. 

Două posibilități se deschid în acest moment. 
Se va putea opta pentru empirismul critic din 
perioada de tinereţe a lui Marx : în acest caz, 
conceptul de „abstracție“ va avea o conotație 
negativă, iar libertatea persoanelor va fi garan- 
tată nu atît de „reprezentarea“ prin suprastruc- 
tură a întregii societăți într-o adecvată „admi- 
nistrare“ a lucrurilor, cît prin „absorbirea“ 
oricărei funcții suprastructurale în dimensiunea 
unică, victorioasă, a societății. Dar această 
variantă revine la păcatele utopiei despre dispa- 
riția tuturor contradicţiilor între structură și 
suprastructură (sau interne structurii : „contra- 
dicţiile în cadrul poporului“) și se îndepărtează, 
deci, de linia marxistă. Se va putea opta, dim- 
potrivă, pentru logica din Capitalul : în acest 
caz, conceptul de „abstracţie“ va avea o conota- 
ție pozitivă în măsura în care abstracția nu va 
mai fi paravanul comod îndărătul căruia se as- 
cund forme de dominație personală sau ra- 
porturi, mediate de lucruri, de asuprire a per- 
soanelor în favoarea persoanelor ; în măsura în 
care libertatea va fi concepută, în spiritul lui 
Engels, ca dominare rațională a necesității so- 

ciale, ca lege de dezvoltare socială descoperită și 
recunoscută, și de aceea transpusă în viaţă de 
către oameni care se situează teoretic „în afara“ 
şi faţă-n față cu propria societate, în afara și 
faţă-n față cu spontaneitatea socială. Libertatea 
ca administrare a necesităţii : astfel rectificată 
şi adaptată temei noastre specifice, discutata 
definiție dată de Hegel și Engels libertății ar 
putea redobîndi o semnificație pregnantă. Dar, 
în acest caz, mai este, oare, cazul să se insiste 
asupra expresiei „statul piere“ sau poate ar fi 
de preferat să ne întrebăm, ca și Marx: „ce 
transformare va suferi statul ?“ ; ce transfor- 
mare va suferi atunci cînd va fi posibilă, pen- 
tru producători, o plenară și nealterantă „repre- 
zentare“ teoretico-abstractă a relaţiilor sociale 
de producție, în scopul dominării și transfor- 
mării acestora în interesul producătorilor ? Cînd 
vom aborda unele probleme de epistemologie 
marxistă vom vedea că obiectivarea științifică 
trebuie să îmbrace, pentru Marx, haina „știin- 
țţelor naturale“ 21, chiar și atunci cînd anali- 
zează relaţiile umane și sociale, Știința are 
sarcina de a înţelege și promova procesul (mai 
general și abstract) de luare în stăpînire de 
către oameni a lucrurilor (a forțelor de pro- 
ducţie), înlăturiînd astfel, în mod progresiv, 
supunerea reală a omului faţă de lucruri și, în 
același timp, „falsa conștiință“ determinată de 
„reificarea“ omului însuși și de aserviri feti- 
şiste, ideale, mai întîi față de natură sau de 
obiectul produs, apoi față de marfă sau mașină. 
În mod similar, statul revoluţiei are sarcina de 
a şterge orice urmă de dominație a omului 
asupra omului, realizind în formă generală și 
autentică raportul de proprietate a oamenilor 
asupra lucrurilor. 

Înţeles în acest sens, deci ca legislație socială 
împlinită, statul revoluției sc identifică într-a- 
devăr cu „însușirea practic-spirituală a lumii“ 
pe care Marx o deosebește, în Introducerea din 
1857, de modalităţile de însușire religioasă, ar- 

tistică și ştiinţifică 22, adică de celelalte niveluri 
de vîrf ale suprastructurilor instituționale și ale 
celor culturale. 


NOTE LA CAPITOLUL VII 


1 M. ROSSI, în Marz e la dialettica hegeliana, vol. II, la 
genesi del materialismo storico, Roma, 1963, consideră „,va- 
labilă în sine şi pertinentă“ afirmaţia lui Feuerbach după 
care „abstracţiunea, cind privește realitatea umană, în- 
seamnă înstrăinare, aservire“ (p. 305). La Marx, precizează 
M. Rossi, termenul de „abstract“ este folosit în „sens lite- 
ral, chiar etimologic: statul politic este abstractus din 
„viața reală a poporului“ pentru că statul este separat de 
societatea civilă“ (p. 414). Dar, altfel decît Feuerbach, Marx 
(atît în critica abstracţiunilor speculative din filozofia hege- 
liană cît şi în critica statului modern „abstract“) denunţă 
elementul empiric care umple în mod fals golul abstrac- 
țiunii. În ce priveşte critica antihegeliană, sursa cea mai 
autorizată ar putea fi considerată, după M. Rossi, opera lui 
A. Tredelenburg (p. 506) ; critica făcută de Marx statului 
modern se dezvoltă, în schimb, în mod original, pe baza 
exemplelor oferite de persoana monarhului, de „Statul“ 
(Stand) birocratic și, în fine, de diferitele interese parti- 
culare ce înlocuiesc (personifică, întruchipează) interesul 
general (p. 357—359). De asemenea, M. Rossi consideră că, 
dacă prin votul universal, deci prin realizarea statului poli- 
tic abstract, se începe pe plan ideal (cum spune Marx) 
„pleirea“ statului însuşi (p. 419), totuși nu orice „constitu- 
ţie în general“ (sau „legalitate socialistă“) trebuie conside- 
rată dispărută odată cu statul politic, după cum nu orice 
„delegare de funcţii“ trebuie considerată pe cale de dispari- 
ție la fel ou „reprezentarea politică“ (p. 381). Pe plan teo- 
retic, asemenea idei sint dezvoltate în M. ROSSI, Fonda- 
menti d'un'etica umanistica (vezi Logos, n. 2, 1969). 

După R. LOURAU (Marzisme et institutions, în L'homme 
et la société, n. 14, 1969, p. 142), „Marx, comme Rousseau, 
met l'accent sur la «société instituante»“. Pentru „problema 
Rousseau“ şi pentru alte chestiuni importante, a se vedea 
G. Della Volpe, Rousseau e Marx, e altri saggi di critica ma- 
terialistica, Roma, 1962. 


2 Vezi H. LEFEBVRE, Sociologie de Marr, Paris, 1968, 
p. 118—119 (trad. it, Milano, 1969). Despre statul burghez, 
vezi şi S. W. MOORE, The Critique of Capitalist Democracy. 
An introduction to the Theory of the State in Marr, En- 
gels and Lenin, New York, 1957. Pentru doctrina marxistă a 
statului, vezi antologiile Il pensiero dł Marz, înerijită de 
U. Cerroni, Roma, 1972, şi K. Marx, Lo Stato modertue, în- 
grijită de D. Zoio. Roma, 1972. 

3 Vezi N. POULANTZAS, Potere politico e classi sociali, 
trad. it., Roma, 1971, p. 13—14. 


4 Vezi F. ENGELS, Dezvoltarea socialismului de la uto- 
pie la știință, în MARX-ENGELS, Opere alese, vol. II, Edl- 
tura politică, Bucureşti, 1967, p. 93. 


5 Vezi Karl Marx, Contribuții la broblema evreiască, în 
MARX—ENGELS, Opere, vol. I, E.S.P.L.P., Bucureşti, 1957). 
Vezi şi H. LEFEBVRE, op. cit., p. 110, C. CARBONARA, He- 
gel e Marx nella polemica del diritto publico, Napoli, 1967 
şi, desigur, lucrările lui C. DELLA VOLPE și ale şcolii 
sale. Amintita opoziție la Marx și Engels, între religie (sau 
politica plămādită din religie şi din ideea de sacru, ca în 
statul monarhic şi chiar în „metafizica“ drepturilor omu- 
lui) şi politica pozitivă suferă anumite alterări terminologice 
(mai mult decît de concepție) la Gramsci, desigur ca efect 
al influenței lui Croce. Intr-adevār Gramsci contrapune. 
dimpotrivă, statul şi „biserica“ (sau societatea politică şi 
„societatez civilia“) ca sinonime, autorității şi, respectiv, 
univcrsalltāții, forței şi consensului, uitînd că „forța“ nu 
înseamnă doar cea a represiunilor violente, cl şi cea a su- 
blimărilor de tip religios, care exercită o importantă in- 
fluență conservatoare tocmai graţie principiului de auto- 
ritate de la care se reclamă. Dar sursa, repetăm, este Croce 
şi aici Gramsci se face ecoul tezei conform căreia politica 
şi religia ar fi sinonime treptei inferioare şi celei supe- 
rioare a eticii. Vezi, mal ales, în A. GRAMSCI, Note sul 
Machiavelli sulla politica e sullo Stato moderno, Torino, 
1949, p. 121. 

Altundeva, însă, Gramsci reia antiteza sub forma celel 
dintre dictatură şi libertate politică, între principat şi re- 
publică (idem, p. 141). 

Aceasta îl permite să afirme că, în timp ce „Statul 
coerciției“ este pasibil de epuizare, „Statul etic“, nu numai 
că nu se epuizează, ci constituie realizarea „societăţii re- 
glementate“ (idem, p. 132). A se vedea analiza acestor va- 
riante în G. NARDONE, Il pensiero di Gramsci, Bari, 1971, 
p. 145—146 şi 164. Pentru conceptul de „hegemonie“ (conex, 
cum se ştie, celui de „consens“) a se vedea L. GRUPPI, Il 
concetto di egemonia in Gramsci, Roma, 1972. 


6 Vezi H. LEFEBVRE, op. cit, p. 137. Vezi și F. EN-— 
GELS, Anti-Diihring, ediţia a IV-a, Editura politică, Bucu- 
reşti, 1966, p. 149. 


7 Vezi, U. CERRONI, La libertà dei moderni, Bari, 1968. 


8 Vezi M. RODINSON, L'6tude des sociétés „primitives“ 
à la lumière de l'ouvrage d'Engels, în La Pensée, n. 66, 
1956. Fascicolul din revistă conţine textele unui colocvlu 
asupra Originii familiei de Engels: a se vedea în special 
H. LEFEBVRE, La communauté vilageoise, și Y. VARLOOT, 
La société homerique, la famillie patriarcale, l'origine de 

la propriété privée. In general, aceste con.ribuții tind să 
demonstreze că tezele lui Engels nu sînt în opoziţie cu re- 
zultatele cele mai recente şi mai demne de luat în seamă 
ale cercetării istoriografice. 


9 Dhoquois respinge, însă, tezele lui Wittfogel. Vezi 
G. DHOQUOIS, Pour l’histoire, Paris, 1971. Despre stadiul 
problemei, vezi G. SOFRI, Il modo di produzione asiatico. 
Storia di una controversia marzxista, Torino, 1959 (conți- 
nind o bogată bibliografie). La cartea lui F. Tökei ne-am 
referit într-un capitol precedent. 


10 Vezi M. GODELIER, Antropologia, storia, marzxismo, 
Parma, 1970, p. 54—55 şi 64—65. Despre Struttura e contrad- 
dizione in Godelier a se vedea o notă de CLAUDIA MAN- 
CINA, în Critica marxistă, n. 4, 1971, p. 195—209. O parte a 
acelor articole ale lui Godelier, împreună cu lucrări de 
J. Chesneaux, J. Suret-Canale, E. Varga şi alţii, sînt tra- 
duse și în Sul modo di produzione asiatico, sub redacţia 
lui D. Giori, Milano, 1972. 


11 Vezi K. MARX, Bazele critici economiei politice, 
vol. I, Editura politică, Bucureşti, 1972, p. 462. In legătură 
cu modul de producție asiatic, Marx vorbește în mod ex- 
plicit de o „imbinare a  meșteşugurilor cu agricultura“ 
(idem, p. 425). 


12 Vezi G. DHOQUDOIS, op. cit., p. 11; şi cfr. M. GO- 
DELIER, op. cit., p. 38—39. 


13 A se vedea în scrisoarea lui Marx către Engels din 
14 iunie 1853 (Carteggio M.-E., II, Roma, 1950, p. 224). 


14 Caracterul teritorial al organizării nu este o condiţie 
suficientă pentru naşterea unui stat propriu-zis: vezi 
E. SERENI, Comunità rurali nell'Italia antica, Roma, 1955, 
p. 33—35, unde se definesc ca forme de „democrație directă“ 
cele întilnite la langaţi «. 


15 Op. cit, p. 97—98. In această privință, vezi M. GO- 
DELIER, op. cit., p. 4 şi 107; E. SERENI, op. cit., p. 234 şi 
urm. Caracterului parareligios al majorităţii formelor isto- 
rice de regalitate îi corespunde caracterul parapolitic al 
unor ordine religioase, mai ales al celor ce se opun unele 
celorlalte ca ordine „sărace“ şi ordine „bogate“ (cavalerești, 
aristocratice etc.). 


16 Vezi, în schimb, M. GODELIER, op. cit, p. 39. 
17 Op. cit., p. 51. 


18 F. ENGELS, Anti-Diling, ediţia a IV-a, Editura 
politică, București, 1966, p. 283—284. Despre conceptul de 
stat în Originea familiei, a proprietăţii private și a statu- 


+ Populaţie străveche de pe teritoriul peninsulei italice. 

lui, L. COLLETTI (Ideologia e societă, Bari, 1970, p. 142— 
143) se exprimă astfel; „Ceea ce caracterizează această 
lucrare, ca și — după aceea — toate opiniile marxiste despre 
stat, este transpunerea caracteristicilor specifice ale statu- 
lul reprezentativ modern la stat în genere, indiferent de 
epoca istorică şi de regimul social-economic care-i stă la 
bază“. Este ceva adevărat în observaţia lui Colletti, dar 
explicaţia faptului ar cere alte medieri mai complexe. „,Re- 
prezentativitatea“ statului modern (sau a statului în ge- 
nere) este, în primul rînd, structura sa rațional-abstractă, 
similară celei a științei, adică funcţia sa de „intelectual 
colectiv“. Pentru distincţia, în statul modern, între etapa 
statului reprezentativ şi etapa statului birocratic, vezi 
U. CERRONI, Teoria della crisi sociale in Marx. Una re- 
interpretazione, Bari, 1971, p. 255 şi passim. 


19 MAO TZEDUN, Cu privire la contradicție, în MAO 
TZEDUN, Opere alese, vol. II, E.S.P.L.P., Bucureşti, 1955. 


20 K. MARX, Bazele criticii economie! politice, vol. 1, 
ed. cit, p. 99. L. LOMBARDO RADICE (în GU accusati. 
Franz Kafka, Michail Bulgakov, Aleksandr Solzenitsyn, 
Milan Kundera, Bari, 1972, p. 25) aminteşte insinuarea, exis- 
tentă în Castelul lui Kafka, „că poate în spatele secretari- 
lor nu este nimeni“. Or, Kafka se gîndeşte aici la „capita- 
lismul de organizare“ (după formula lui L. GOLDMANN), 
sau la conceptul nou, modern, de stat, ca intervenție a 
unei „abstracții generale“ ? 


21 K. MARX, Prefaţa. din 1859 la Contribuţii la critica 
economiei politice, în K. MARX-F. ENGELS, Opere, vol. 13, 
Editura politică, Bucureşti, 1962, p. 9. 


22 Op. cit., p. 675 (maniera religioasă, ca şi cea ,.practic- 
spirituală“, se referă, evident, la „luarea în stăpinire“ a 
relaţiilor de producţie, în timp ce maniera artistică, ca şi 
cea ştiinţifică, se referă în primul rînd la luarea în stăpî- 
nire a forţelor de producţie). 


VIII 


Despre ipoteza pieirii 
statului : gestiunea de stat a proprietăţii 
„generale“ 


Problema statului se pune, deci, pentru socie- 
tatea comunistă, în mod analog cu problema 
ştiinţei : „știința nu pare a fi sortită dispariţiei, 

după Marx: ea va supraviețui reunificării 
teoriei cu practica, dar atunci va fi o altă 
știință“ 1. 

Ar trebui, prin urmare, să-i dăm dreptate lui 
Kautsky, care considera că între teza dispariției 
şi cea a supravieţuirii statului există o simplă 
opoziție de termeni ? Pe de altă parte, teoria lui 
Kautsky despre stat este prea vulnerabilă pen- 
tru ca să poată fi acceptată fără rezerve. Totuși, 
după cuvenita clarificare referitoare la amploa- 
rea şi profunzimea „transformării“ pe care „o 
va suferi statul“ în societatea comunistă, nimic 
nu ne opreşte să cădem de acord să denumim 
tot stat ceea ce va rezulta după o asemenca 
transformare, așa cum va trebui să denumim tot 
ştiinţă viitoarea știință. Punctul crucial este cel 
al „reunificării teoriei cu practica“, care va pune 
capăt lărgirii specifice formelor reziduale re- 
ceptive sau pasive ale suprastructurilor esteti- 
zante sau ideologizante (pseudo-științei metafi- 
„zice și „metafizicii statului“), dar nu va putea 
servi simplei, banalei și nedialecticii identități 
a teoriei cu practica, atît în „știința lucrurilor“ 
cît și în „administrarea lucrurilor“. Eficiența“ 
(practică) operativă și consensul (social) co-ope- 
rativ constituie criteriul de verificare a adevă- 
rului științific și, respectiv, criteriul de validare 
a ordinii de drept, și de aceea nu pot să se 
substituie dimensiunii  ştiințifico-tehnologice 
abstracte și dimensiunii administrativ-juridice 
la fel de abstracte. De fapt, o acțiune din sfera 
practicii care nu constituie și o verificare a unor 
ipoteze abstracte, fie în sectorul forțelor de pro- 
ducție, fie în cel al relaţiilor de producție, şi 
care de asemenea, nu se răsfrînge „dincolo de 
om“, înseamnă o dare înapoi, într-un stadiu al 
subumanului. În știința modernă, după marca 
revoluție științifică post-galileiană, caracterul 
experimental al cunoașterii şi metoda de cerce- 
tare corespunzătoare transformă şi într-un 
anume fel răstoarnă vechea cunoaștere dogina- 
tică, abolesc „separarea“ acesteia de materialul 
empiric, practic, cconomic, detronează caracte- 

rul ei „autoritar“ şi „coercitiv“ în raport cu ex- 
periența, dar în același timp, şi ca o consecință 
a acestei transformări, îmbogățesc și perfecțio- 
nează noua știință, capacitatea ei de organizare 
şi stăpinire a realului empiric, practic, econo- 
mic. Știința se dezvoltă și se specializează nu 
prin abandonarea funcției sale specifice sau re- 
ducîndu-se la notația empirică, ci marcînd mai 
profund structurile materiale, operînd o recon- 
strucție ideală și formală a propriului obiect şi 
promovînd înnoirea tehnologică a economiei, 
adică „reconcilierea“ economiei cu cunoașterea, 
sub conducerea acesteia din urmă. 

În mod similar, revoluția socială operează mai 
întîi ca reînnoire democrată a statului (împo- 
triva oricărei absolutizări a principiilor şi inte- 
reselor particulare puse pe seama întregii socie- 
tăți), pentru a putea deci realiza recalificarea 
normativă a întregii societăţi civile, politizarea 
tuturor funcțiilor sociale și reconcilierea socie- 
tății cu statul, sub conducerea noului stat. 
Astfel, într-un anume sens, se poate spune că nu 
atît statul este socializat, cît societatea a devenit 
„statală“ (așa cum economia a fost „naționali- 
zată“). Se prea poate ca această afirmaţie să 
suscite o oarecare nedumerire. Dar este totuși 
adevărat că întregul proces se desfășoară, por- 
nind de la rolul statului, în asemenea măsură 
încît așa-numita „dizolvare“ a statului este, în 
tradiția marxistă, o sarcină pe care şi-o propune 
statul însuşi. De ce atunci tradiția marxistă pre- 
feră conceptul de „dizolvare“ în loc de cel de 
„transformare“ ? Pentru că, pe cînd revoluția 
științifică şi tehnică s-au realizat deja, în mare 
parte, în cadrul „,preistoriei“ omenirii, revoluția 
politică și socială se realizează pe jumătate în: 
cadrul şi pe jumătate în afara „preistoriei“ : 
acolo unde se naște un nou Adam. 

Dificultatea constă în a prefigura o realitate 
care nu există încă şi în a denumi acel nivel 
superior de organizare care va trebui să de- 
pășească, printr-un principiu unificator nou și 
mai înalt, întreaga lume antropologică. Denu- 

mirea există, intr-adevăr, şi este, în clasicii 
marxismului, o denumire-aureolă : „imperiul 
libertăţii“; sau, mai simplu spus: „comunism“. 
Dar nimeni nu ne poate spune precis ce va co- 
respunde acestei denumiri. 

Totuși, nu există nici o îndoială că „dincolo 
de stat“, nu poate fi vorba de revenirea la 
spontaneitate, la soluționarea pur  utilitară 
(căci, chiar după Gramsci, va înceta atunci pri- 
matul condiționării economice a istoriei ome- 
nirii) şi deci, într-un anume fel, mecanică și 
marcată de inerție, a relaţiilor sociale, ci, dim- 
potrivă este vorba de un grad mai înalt de 
conștiință de sine a societăţii și de instrumente 
mai elevate de autoguvernare a oamenilor 
asociaţi. 

Problema care se ridică, pentru practica so- 
cială, este mai curînd alta : cum să se asigure 
şi în acest domeniu, varietatea experimentă- 
rilor alternative, specifice unei practici dirijate 
de ştiinţă, fără a pierde avantajele unei struc- 
turi sociale care progresează unitar și con- 
tinuu ? Cu alte cuvinte, exigența experimentu- 
lui nu se opune exigenţei „planului“ ? Răspun-: 
sul, pînă aici, nu e greu de dat: experimente 
la scară redusă, la nivel local, sînt posibile fără 
vreun prejudiciu adus realizării unui plan mai 
general ; în afară de aceasta, cibernetica oferă 
de-acum înainte și științelor societăţii și ale 
gestiunii economice de stat avantajele experi- 
mentărilor simulate, ale verificărilor în labo- 
rator. În acest fel, problema se deplasează și se 
convertește în alta : cine va distribui indicaţiile 
necesare la computers, cine va elabora progra- 
mele și cine va opta între diferitele programe 
omologate de experimentările simulate? Cu 
alte cuvinte, cine va fi titularul „administraţiei 
lucrurilor-mașini sociale“ ?  Richta și Cerroni 
răspund repuniînd pe tapet democraţia directă 
a lui Rousseau, ca soluţie optimală a problemei 
şi, în acelaşi timp, ca singura alternativă ce 
poate înlătura temutele necunoscute ale unei 
tehnocraţii universale sau ale unei noi preva-* 

ricațiuni a mijloacelor în raport cu scopurile 2. 
Dar și alternativa rousseau-iană este mai ac- 
cesibilă ca mijloc decît ca scop. De fapt, nu va 
fi greu să se realizeze mecanismele de reglare 
a opţiunilor de program pe baza unui flux de 
informaţii care să interpreteze sondajele ne- 
întrerupte de opinie. Dar un feed-back între 
procesul de realizare a planului și eventualele 
reacții schimbătoare ale majorităţii destinata- 
rilor, faţă de rezultatele parţiale ale planului, 
posibile — dacă vreți — din punct de vedere 
tehnic, nu compromite esența teleologică a 
oricărui plan, distrugîndu-i coeziunea și fă- 
cînd inutil celălalt important mecanism de re- 
glare, sau feed-back, care ar trebui să se reali- 
zeze pe baza corecţiilor interne (tehnice) pe 
care rezultatele parţiale, ca atare, le aduc pla- 
nului ? În plus, nu sustrage judecății opiniei 
publice tocmai elementul cel mai probant pen- 
tru scopul oricărei judecăţi asupra programu- 
lui, adică experiența rezultatului final, ferit de 
interferența aprecierilor premature ? 
„Viitorologia“ ar putea, eventual, să ne in- 
dice dimensiunile unei souplesse care să salv- 
gardeze această dublă exigență : de exemplu, 
printr-o cuantificare a dezacordului care să 
comporte o  redimensionare a programelor 
parţiale numai atunci cînd este depășit un 
„prag“ al majorităţii calificate ; prin clasifica- 
rea și selecția nevoilor (primare sau nu, reale 
sau derivînd din deprinderi anterioare) ; și, în 
fine, printr-o suspendare ce s-ar putea ivi din 
confruntarea continuă între răspunsurile la re- 
zultate parţiale și răspunderile contextuale la 
rezultatele finale simulate și prefigurate. Li- 
bertatea ca administrare a posibilităților : iată 
cealaltă variantă a formulei lui Engels. 


e 


+ a 


Cerem iertare cititorului pentru această pa- 
ranteză „viitorologică“. Ideea pe care dorim s-o 
'reafirmăm privește modalitatea verificării, ne- 

cesitatea ca ea să vină, cum e și logic, după 
ipoteză și să vizeze realizarea integrală a ipo- 
tezei, tocmai ca în știință. În acest sens, clasicii 
aveau dreptate cînd afirmau că gestiunea co- 
munistă a treburilor publice va marca şi sfirși- 
tul democraţiei. Aveau dreptate, dacă este 
adevărat că democraţia, la fel cu celelalte 
forme tradiționale de guvernare, postulează un 
consens social preventiv cu privire la „per- 
soane“ (delegaţia : și în democraţia directă, ca 
act de încredere în propunerile „persoanelor“) 
şi nu, un acord-dezacord social ulterior cu pri- 
vire la „lucruri“, (experimentarea : adică rati- 
ficarea sau revocarea, din partea destinatarilor, 
a ceea ce poate fi ratificat sau revocat numai 
în cursul unui proces sau la capătul lui), pre- 
cum și dacă este adevărat că orice practică a 
consensului preventiv sau prezumtiv cu pri- 
vire la persoane este însoţită, în diverse pro- 
porţii, de forme estetizante sau ideologizante, 
de pseudo-ştiință sau de pseudo-legalitate. 

În unele țări socialiste tinde să se configu- 
reze o nouă formă de stat ca organism în care 
funcţiile coercitive tradiționale trebuie să lase 
locul unor tot mai largi funcţii educative, de 
care ar trebui să depindă cristalizarea unor 
forme ale vieţii sociale care să facă inutile 
măsurile existente încă de reprimare a com- 
portamentului ce lezează binele comun. Dacă 
această concepţie este prezentată oarecum ca o 
alternativă la cea a statului integral democra- 
tic, în ideea că statul pedagog este, mai mult 
decît statul democratic, capabil să stirpească 
din rădăcini statul poliţist, să spunem deschis 
că trebuie să ne temem de constrîngerea exer- 
citată de către statul pedagog și de către ideo- 
logia de stat în general, constrîngere cu posi- 
bile regresiuni absolutist-religioase. 

Desigur, statul socialist are sarcini educa- 
tive, dar, în afară de faptul că trebuie totuși 
să existe instituţii specializate, bine organi- 
zate, de instrucție-educaţie a elevilor, în sensul 
propriu al termenilor, precum și că — extinsă 

la toți cetățenii, fără discriminare — condiţia 
de ucenicie (ca să nu spunem de minorat psi- 
hologic) nu slujește nici cetăţenilor, nici „viito- 
rilor cetățeni“ (adică celor foarte tineri) ; sin- 
gura funcţie educativă rezervată statului — 
cea mai eficace pentru că este cea mai străină 
oricărei mistificări — este cea care se mani- 
festă prin legi, într-un „sistem al !zgalităţii“ 
profund reînnoit, coerent și consonant cu noua 
rinduială pe care vrem s-o instaurăm în so- 
cietate și în comportamentul social. Orice sub- 
terfugiu, chiar justificat din punct de vedere 
teoretic („dreptul este vechea înşelătorie bur- 
gheză...“ etc.), nu poate decit să împingă tot 
spre soluţii vechi, de factură manipulant-pa- 
ternalistă şi de separare ideologică între edu- 
catori și educați : „educatorul însuși trebuie să 
fie educat“, povăţuia Marx în a treia teză des- 
pre Feuerbach. 

Problema se prezintă sub forma gestiunii 
economice în sens strict. Democraţie de între- 
prindere, adică delegarea de jos în sus a pute- 
rilor decizionale și administrative, plecind de 
la cele mai mici unităţi de producţie (autocon- 
ducere de tip iugoslav, sistemul „colectivelor“), 
sau gestiune educativă, adică ucenicia social- 
economică și ideologică generalizată  (expe- 
riențe de tipul „comunei“ din China) ? 

Într-un articol prilejuit de Colloque Engels, 
organizat de revista La Pensée, găsim o inte- 
resantă tipologie a sistemelor de proprietate 
corespunzătoare diferitelor forme de muncă. 
Și deoarece Engels ne-a învăţat că regimul de 
proprietate este obiectul specific al funcţiei 
publice, am dori să verificăm, din perspectiva 
acestei tipologii, ipoteza unui stat comunist, 
garant al unui sistem de proprietate care să 
corespundă celei mai evoluate forme de muncă 
umană. Autorul articolului detectează numai 
trei tipuri de muncă (adică trei tipuri de struc- 
tură a forţelor de producție ale omului): 
1) munca comună (baza originară a societăților 

agro-pastorale) ; 2) munca individuală (con- 
form schemelor lui Marx, examinate de mai 
multe ori aici, etapa ,„„meșteșugărească“),; 
3) munca colectivă (conform schemelor lui 
Marx, etapa manufacturii). Pe baza unei ase- 
menea tripartiţii, autorul consideră că regimul 
proprietăţii, cu toate inevitabilele  întîrzieri 
datorate binecunoscutului fenomen al decala- 
jelor cronologico-istorice, trebuie să tindă, în 
mod analog, către: 1) proprietatea comună 
(care caracterizează într-adevăr structurile pri- 
mitive tribal-parentale ale societăţii) ; 2) pro- 
prietatea individuală (care se extinde pină la 
formațiunea capitalistă, adică dincolo de apo- 
geul civilizațiilor meșteșugărești) ; și 3) pro- 
prietatea colectivă (care ar fi forma adecvată 
proprietăţii socialiste, corespunzătoare forme- 
lor muncii, ca muncă socială)?. Din această 
schemă lipsește o a patra etapă esenţială, ad- 
mirabil analizată în unele pagini din Grun- 
drisse și din Capitalul, acolo unde Marx opune 
„muncii colective“ a cooperării și diviziunii 
muncii sociale — care se realizează în și prin 
manufactura capitalistă — „munca generală“ 
proprie epocii mașinilor şi revoluției știinţi- 
fice-tehnologice ^. 

Munca generală diferă de munca „generică“, 
configurată deja în cadrul muncii colective 
din manufactura capitalistă. În manufactură, 
munca devenea generică prin limbajul raţional 
şi convențional al unei reduceri universale a 
tuturor forţelor de producţie la simple mărfuri. 
În marea industrie modernă, munca primește 
o funcţie polivalentă extrem de „formalizată“ 
datorită încadrării ei într-un sistem de operaţii 
tehnologice : ea este prin excelență o muncă 
generală. Rezultă de aici că și regimul socialist 
de proprietate va fi diferit, după cum fie că 
derivă dintr-o ipotetică luare în posesiune a 
fabricilor de către proletariat în stadiul manu- 
facturii capitaliste — ca să nu mai vorbim de 
etapele mixte în care mai există importante ră- 
mășiţe precapitaliste (in acest caz, se va putea 

vorbi, poate, de proprietate „colectivă“, de 
autogestiune, de gestiune „democratică“) — fie 
că el corespunde stadiului marii industrii şi a 
„muncii generale“ : în acest ultim caz, şi pro- 
prietatea se va numi și se va structura ca pro- 
prietate generală și va fi diferită nu numai de 
proprietatea individuală din regimul capitalist, 
ci şi, evident, de proprietatea comună ce derivă 
din diverse surse precapitaliste şi chiar de pro- 
prietatea colectivă. Aceasta din urmă, să nu 
uităm, se formează în cadrul aceluiași mod de 
producţie capitalist, cînd, cu obișnuita întîr- 
ziere faţă de structura forţelor de producţie, 
după trecerea de la faza muncii „colective“ la 
cea a muncii „generale“, regimul proprietăţii 
suferă restructurarea anacronică de la proprie- 
tatea „individuală“ a vechiului antreprenor 
particular la proprietatea „colectivă“ a noilor 
societăţi de administrare și co-participarea din 
epoca premonopolistă şi monopolistă. Atît în 
Anti-Diihring, cît și în Critica proiectului de 
program al partidului social-democrat (1891), 
Engels scoate în relief caracterul acestei schim- 
bări. Desigur, nu este permis să se confunde o 
asemenea proprietate colectivă cu modelele co- 
lectiviste ale autogestiunii socialiste și muncito- 
reşti. Dar nici nu este posibil să se considere 
acestea din urmă drept forma cea mai înaltă de 
gestiune. După reziduala formă naturală (,,co- 
munitară“, așadar conexă speciei), după cea 
personală (individuală), și forma socială (colec- 
tivă) a proprietăţii tinde să fie depășită. Forma 
generală de proprietate rezidă în faptul că bu- 
nurile umane aparțin tuturor oamenilor (nu 
unor colectivități locale sau unor categorii inte- 
resate), într-o epocă care va putea dobiîndi di- 
mensiuni universal-planetare, atît în privința 
șanselor omului ca și în neșansa unei eventuale 
catastrofe ecologice. Forma generală de proprie- 
tate reclamă ca titularii ei să fie — în princi- 
piu — şi oamenii „încă nenăscuţi“, la fel și chiar 
mai mult decît sînt generaţiile în viaţă („reglare 
conștientă a speciei“). Proprietatea generală, în 

sfîrşit, nu numai că este forma raporturilor so- 
ciale corespunzătoare nivelului forţelor de pro- 
ducție atins prin instaurarea „muncii generale“ 
(ştiinţifice), dar este şi orinduirea socială insti- 
tuită și garantată de o funcție publică, în sfîrșit 
şi cu adevărat generală şi abstractă (deci nu tot 
pseudo-abstractă, mascind interese concrete 
de clasă sau de grup, sau permiţind infiltrarea 
acestora prin menţinerea de categorii social- 
funcţionale separate). 

Înainte de a ne întoarce la dezbaterea mar- 
xistă asupra concepţiei lui Engels privind „piei- 
rea statului“, se cuvine așadar să reluăm dru- 
mul cunoașterii parcurs de Marx între 1843 și 
1857 şi drumul parcurs de cunoaștere de la 
Marx (1857) la Lenin (1914)5. În 1843 Marx, 
încă adept al lui Feuerbach, tinde — cum am 
văzut — să respingă fără discriminare orice 
procedeu de abstractizare, considerată aproape 
identică cu „înstrăinarea“ omului ê. În 1857, el 
consideră cu totul altfel, drept pozitivă, funcția 
gnoseologică (și practică) a conceptului abstract, 
dar terminologia sa mai menține încă, în mod 
simptomatic, folosirea verbului „a ridica“ drept 
sinonim cu „a atinge o treaptă“, în sens gnoseo- 
logic, în expresia ‚metoda ridicării de la ab- 
stract la concret“ 7. În afară de inerția termino- 
logică semnalată, Marx cel din 1857 este mult 
mai aproape de Lenin cel din 1914 decît de 
Marx cel din 1843. Lenin, în schimb, scrie în 
1914 (în Caiete filozofice) „a urca de la concret 
la abstract“8. În această noțiune leninistă, „ur- 
care“ figurează acum ca sinonim metatoric 
pentru a „reveni“ la primum logico-istoric, 
adică drept sinonim metaforic pentru aceeași 
metodă „regresivă“ logico-istorică și cu aceeași 
intenționalitate ca a acelora care, în zilele 
noastre, obișnuiesc nu întîmplător să folosească 
expresiile „în amonte“ și „în aval“ pentru a in- 
dica ordinea logico-cronologică a unei secvenţe 
abstract-concret. Ei bine, ni se pare că Lenin, 
teoretician al statului, sesizează dar pierde pe 

drum acea normă însuşită de Lenin teoretician 
al metodei științei. 

În Statul și revoluţia şi în alte scrieri ale lui 
Lenin, statul proletar este „știința“ capabilă „să 
transforme lumea“ (socială), dar critica statului 
burghez capătă, cum se ştie, un asemenea relief 
istoric și polemic, încît însăși noțiunea mai ge- 
nerală de stat este foarte puternic marcată, ast- 
fel încît Lenin ajunge la concluzia că acolo unde 
statul este tot mai direct administrat și contro- 
lat de societate, el încetează, în esenţă,'de a mai 
fi stat. Puternica încărcătură polemică și salu- 
tara intenție demitizantă din Statul și revoluţia 
au putut exercita astfel, mai tirziu, o influență 
contradictorie asupra proletariatului și partidu- 
lui comunist sovietic, alimentînd comportamente 
îndreptate mai mult spre distrugerea vechiului 
„aparat de stat“ opresiv decît spre crearea unor 
noi instituţii ale democrației și legalității socia- 
liste și deci atitudini de indiferenţă față de pro- 
blemele de formă sau tehnic-juridice ale noului 
ansamblu statal, considerate derizorii de cine 
acționează în așteptarea unei scadențe apropiate 
a „pieirii“ statului (cui slujește, toată această 
trudă, dacă statul trebuie să se dizolve dintr-un 
moment în altul ?). Utopia libertară, încă foarte 
vie în sentimentele proletariatului revoluţionar, 
făcea posibile astfel, în mod paradoxal, nu nu- 
mai menţinerea unor importante elemente ale 
vechiului aparat de stat, dar și o utilizare cali- 
tativ inferioară a acestuia ca instrument, pre- 
cum și, în sfîrşit, teoria despre rolul aproape ex- 
clusiv de constringere al statului în socialism, ca 
justificare a întrebuinţării ce i se dădea. Și to- 
tuși, nimeni mai mult ca Lenin nu considera 
statul drept funcţia suprastructurală capabilă să 
transforme în sens socialist relațiile de produc- 
ție şi societatea însăși. 

Stalin şi Vişinski, pe de o parte preiau inter- 
pretarea cea mai rigidă a gîndirii lui Lenin, în 
ce privește caracterul organic de clasă al sta- 
tului şi inevitabilitatea sfirşitului acestuia, iar 
pe de altă parte introduc sau accentuează no- 

țiunea de întărire a statului ca premisă a dispa- 
riției sale : „Noi sîntem pentru dispariţia trep- 
tată a statului. Și sîntem totodată pentru 
întărirea dictaturii proletariatului, care este cea 
mai viguroasă şi mai solidă putere dintre toate 
puterile de stat cîte au existat pînă acuma. Dez- 
voltarea la maximum a puterii de stat în scopul 
pregătirii condiţiilor pentru dispariţia puterii de 
stat — iată formula marxistă“ % Curăţată de 
implicaţiile aberante pe care le avea la Stalin și 
la Vișinski (previziunea ascuţirii inevitabile a 
luptei de clasă în cursul construirii societăţii 
socialiste), noțiunea de „întărire“ este reluată 
şi rectificată în rezoluţia Congresului al XXI-lea 
al P.C.U.S. (1959): „trecerea unor funcții ale 
organelor de stat asupra organizaţiilor obșteşti 
nu va slăbi rolul statului socialist în construirea 
comunismului, ci va lărgi şi va consolida baza 
politică a societăţii socialiste, va asigura conti- 
nua dezvoltare a democraţiei socialiste“ (subli- 
nierile ne aparțin). Iar Hrușciov, în raportul său 
la același Congres al XXI-lea, afirmă: „Pro- 
blema dispariţiei treptate a statului, înțeleasă în 
mod dialectic, este problema dezvoltării statu- 
lui socialist pînă la trecerea la autoadministra- 
rea obştească comunistă. Și în comunism rămîn 
unele funcţii sociale analoge cu funcţiile ac- 
tuale ale statului, dar caracterul lor și modul de 
exercitare a lor vor fi altele decit în actualul 
stadiu de dezvoltare“. În proiectul de program 
al P.C.U.S. prezentat la Congresul al XXII-lea 
este introdusă posibilitatea unui stat care să 
supravieţuiască încetării dictaturii de clasă și 
care să dureze „pînă la victoria definitivă a co- 
munismului“. Dealtfel, se confirmă că „trans- 
formarea în autoadministrare comunistă ob- 
ştească“ va implica supraviețuirea unor „funcții 
obștești analoge actualelor funcţii ale statului“. 
Diferite vor fi „caracterul și modul lor de exer- 
citare“. 

Într-un studiu recent, intitulat Actualitatea 
ideilor lui Engels despre stat, sovieticut 
M. Mşcedlov scrie : „Este indispensabil să pro- 

cedăm cu circumspecţie în abolirea vechiului 
aparat de stat, deoarece o parte a elementelor 
sale sînt suprimate și înlocuite de unele noi, în 
timp ce altele sînt reorganizate radical iar altele 
sînt păstrate sau modificate şi dobîndesc o nouă 
putere asupra noii baze sociale“ 10, Și preci- 
zează : „funcţiile de organizare economică, edu- 
cativă și culturală ale statului socialist, spre de- 
osebire de funcțiile de constrîngere, nu dispar, ci 
se întăresc concretizind orice activitate socială 
organizată. Doar cu trecerea timpului aseme- 
nea funcții își pierd caracterul politic-adminis- 
trativ“ 11. Există aici ideea lui Stalin de întă- 
rire, dar ea nu se mai referă la funcțiile de re- 
primare şi există în același timp și ideea lui 
Hruşciov a „statului întregului popor“, în timp 
ce pierderea în final a caracterului politic și ad- 
ministrativ apare ca un act de respect mai de- 
grabă formal față de tradiţia clasicilor. 

Diferit este punctul de vedere al unui autor 
iugoslav. Tot în legătură cu Engels, P. Vranicki, 
în a sa Istorie a marzismului, scrie: „Să nu 
uităm însă că, atunci cînd vrem să punem pro- 
blema în spiritul ideilor lui Engels, soluția nu 
poate fi decît una : în cursul procesului de dis- 
pariție a statului, socialismul trebuie să trans- 
forme organele de planificare din organe de stat 
(și deci politice) în organe sociale. Societatea, și 
nu statul,-trebuie să reglementeze tot mai mult 
raporturile între oameni. În acest scop, pentru 
a asigura controlul mereu mai conștient și solu- 
ţia cea mai rațională pentru toate opoziţiile şi 
conflictele posibile, trebuie să se creeze organe 
sociale dezvoltate, complexe, dotate științific 
— consilii, institute etc. — care, pe baza celor 
mai largi posibilități de analiză și informare 
științifică, să constituie factorul hotăriîtor în op- 
țiunile colective“ 1?. Aici accentul cade pe dis- 
pariția statului, dar se cer „organe... dotate 
științific“ pentru a căror eficace folosire, să re- 
ținem, este indispensabilă o importantă centra- 
lizare. Autoconducerea la nivelul organizațiilor 
sociale, dacă este înțeleasă ca autoconducere 

total descentralizată și axată pe colectivităţile 
locale este oare compatibilă cu exigenţa privind 
„soluţia rațională pentru toate opoziţiile și con- 
flictele posibile ? Experienţa iugoslavă nu este, 
desigur, cea a unei societăți fără stat, dar tre- 
buie să recunoaștem că, în măsura în care con- 
ducătorii iugoslavi au tins spre atenuarea sarci- 
nilor rezervate organelor centrale de stat, mai 
ales în materie de planificare economică, rezul- 
tatele nu au fost mai puţin contradictorii decît 
cele ce s-au înregistrat în alte țări socialiste“ 13, 

în sfîrșit, românca A. Busuioc, într-un articol 
intitulat Engels ca istoric și teoretician al statu- 
lui, abordează, pentru prima oară (credem) fără 
a spune lucrurile pe jumătate, problema „piei- 
rii statului“ susținînd că, în lumina experiez- 
tei construcţiei socialiste, formula este depășită. 
După ce a confirmat valabilitatea tezei centrale 
a lui Engels, care explică prin condiţiile social- 
economice apariția și dezvoltarea statului și a 
organizării politice, autoarea amintește că cele 
mai recente cercetări etnografice și antropolo- 
gice nu validează unele ipoteze ale lui Morgan 
și Engels : pe de o parte, acestea nu îngăduie 
identificarea organizării politice cu instituţia 
statului, iar pe de altă parte, şi în consecinţă, 
atestă că unele forme de organizare politică pot 
exista chiar înainte de înstituirea proprietăţii 
private î. „Dealtfel, valoarea Originii familiei, 
a proprietăţii private şi a statului constă în pri- 
mul rînd în spiritul creator, orizontul teoretic și 
metodologic în care abordează problemele“. Păr- 
tile ei trebuie raportate la orientarea generală 
a lucrării. Este sigur că, în concepţia din Capi- 
talul lui Marx, „orice activitate în comun pre- 
supune o reglare coordonată și o conducere cen- 
tralizată“ 5. Cînd Engels discută despre 
dispariția statului, el are în vedere mai ales o 
formă istorică caracterizată prin prezența unor 
corpuri separate, deţinătoare ale puterilor pu- 
blice. Totuşi, interpretul concepţiei lui Engeis 
nu trebuie să se limiteze la respectarea „sensu- 
lui literal al formulărilor sale“, care duce pînă 


IL 


la urmă la o formă simplificată a înţelegerii con- 
ținutului acestora. Desigur, dacă la Engels sau 
la Lenin ,se porneşte de la identificarea statului 
cu mașina de constrîngere a clasei dominante... 
dispariția lui, în comunism, este evidentă“. Nu 
dispare, în schimb, ba chiar crește acea speci- 
fică funcţie politică care este conducerea „cen- 
tralizată şi coordonatoare a societăţii ; mai ales 
în condițiile societății contemporane“, caracte- 
rizată printr-o complexitate crescîndă a relaţi- 
ilor, proceselor și structurilor, care cer activităţi 
specializate şi metode științifice. Autoarea pole- 
mizează cu Adam Schaff și cu Mihailo Marko- 
vic în legătură cu identitatea pe care aceștia tind 
s-o stabilească între sfera politicului și alienare, 
cînd consideră procesele de scleroză birocratică 
ce pot fi întîlnite în societatea socialistă drept 
un fenomen inerent însăși noțiunii de activitate 
„politică“. Experiența construirii socialismului 
demonstrează, dimpotrivă, că pentru a lichida 
acele forme de alienare este necesară extinderea 
activității politice, adică, „realizarea cît mai de- 
plină a democrației socialiste, înțeleasă ca acti- 
vitate politică globală a societăţii“ 16. Pe de altă 
parte, care ar fi, în realitatea contemporană, 
simptomele sau indiciile unei tendințe de pie- 
ire a statului, dacă se neglijează fanteziile uto- 
pice naive ale susținătorilor tezei ? Activitatea 
de conducere politică, conchide A. Busuioc, 
poate să-și asimileze acum rezultatele științifice 
și tehnice 17. 

Susținătorii „occidentali“ ai tezei pieirii sta- 
tului admit uneori că un neajuns al societăţilor 
socialiste, în forma lor actuală, trebuie căutat în 
politizarea insuficientă a forțelor sociale şi 
populare, ca inevitabil revers al accentuatei cen- 
tralizări a mecanismelor și puterilor decizionale 
în fruntea statului. Aceste consideraţii pot duce 
la o variantă a ipotezei pieirii statului, anume la 
ipoteza că nu orice formă de activitate politică 
trebuie să dispară treptat, pe drumul spre co- 
munism, și că procesul de dispariţie treptată a 

statului trebuie, dimpotrivă, să fie însoţit de o 
creștere a sarcinilor şi responsabilităţilor (și în 
sensul „garanţiilor“ de legalitate socialistă) ce 
revin partidului î8. Teza vizează o latură uneori 
deficitară în unele societăţi socialiste, adică in- 
suficienta vigoare a vieții politice de bază, dar 
ea presupune că la rădăcina fenomenului se află 
transformarea partidului în organ de stat. Ea 
se-ntilnește, dealtfel, cu părerea celor care res- 
ping, pentru societăţile socialiste, definiția pe- 
remptorie de „capitalism de stat“ și cea proble- 
matică de „societate de tranziție“, dar o acceptă 
pe cea de „socialism de stat“ 1%, ca definiţie a 
unui socialism, ca să zicem așa, imperfect. Ni se 
pare, însă, că fizionomia unora dintre țările so- 
cialiste ar putea fi descrisă printr-o mai bună 
aproximare poate, recunoscînd în partid nu 
un organ al statului, ci dimpotrivă, în stat o or- 
ganizaţie care mai depinde într-o măsură însem- 
nată, la fel ca în prima și necesara fază a pro- 
cesului revoluționar, de organizaţia de partid, 
după concepţia și practica așa-numitelor „curele 
de transmisie“ ; ca şi cum ar mai fi încă vala- 
bilă ideea prezenţei minoritare a unei clase mun- 
citoare chemată să suplinească, ca în primii ani 
ai revoluţiei, lipsa de maturitate politică a alia- 
ților ei (ţăranii). Că hipertrofierea, prelungită în 
timp, a rolului mai mult de substitut (decît de 
conducător) al partidului a putut altera unele 
laturi ale acestuia, modelindu-l după unele ca- 
racteristici ale acelui aparat de stat născut și 
crescut ca o „curea de transmisie“ a sa, nu este 
un lucru care să ne surprindă şi nici nu trebuie 
să ne facă să inversăm termenii originari ai pro- 
blemei. 

Partidul revoluţionar se proiectează în stat (în 
„putere“, în faza cea mai dură a luptei). Acesta 
este un adevăr profund și inalterabil, prezent 
la Lenin (ca și la Gramsci şi Togliatti). Dar Sta- 
tul socialist — atunci cînd apare și se consoli- 
dează, cu legalitatea socialistă corespunzătoare 
— reprezintă un nivel ulterior care nu poate fi 
„absorbit“ nici de societate (cum reclamă orien- 

tările ncospontaneiste), nici de către partid, 
adică de nivelul organizării și propagandei poli- 
tice structurate (după cum susțin unele teorii 
care sînt, din acest punct de vedere, neostali- 
niste, în ciuda argumentelor lor antistaliniste 
foarte serioase). 

În acest sens, se mai poate afirma că, potrivit 
uneia dintre numeroasele formule de uz, statul 
socialist trebuie să-și piardă treptat caracterul 
politic % ; dacă se acceptă dubla semnificație a 
termenului de „politic“ ; o semnificație mai re- 
strînsă, referitoare la nivelul organizaţiilor so- 
cial-politice, alături de semnificația mai largă, 
care include și sistemele juridic-administrative. 
Nici unul dintre cele două niveluri cuprinse în 
funcția politică, înțeleasă în accepţia mai largă 
a termenului, nu va putea „pieri“. Ar trebui, în 
schimb, să piară în stat, aşa cum spuneam, struc- 
tura prin care acesta se subordonează organi- 
zației politice, înțeleasă în accepţia mai 
restrînsă, de partid politic. 

O analogie ne poate ajuta, o dată mai mult, 
să înțelegem caracterul unui asemenea proces. 
Se ştie că nașterea științei moderne europene 
a avut la început caracterul unei tentative de 
a dirija din nou cunoașterea către nivelul în- 
țelegerii comune, identificată cu vorbirea popu- 
lară și cu limbile naționale de uz curent (împo- 
triva acelei limbi „formalizate“ a savanților, 
care era latina), precum și cu posibilitățile spo- 
rite de răspîndire și de circulație a „ideilor clare 
şi distincte“ pe care noile mijloace de comuni- 
care (tiparul) le ofereau. Trebuia reclădită şti- 
inţa, începînd cu „sintaxa“ și cu „gramatica“ ei ; 
știința trebuia încredințată, de la primii ei pași, 
circuitului mai larg, lingvistic şi informațional, 
al noii culturi „de masă“ burgheze. Dar nu va 
întîrzia momentul în care separarea funcțională 
va fi resimţită, la rîndul ei, ca o necesitate, în 
vederea unui nou și important salt înainte către 
care năzuia știința contemporană ; vor reveni 
atunci limbaiele formalizate, se va reconstitui o 

„latină“ care, însă, nu va mai avea nimic din 
vechea latină impregnată de clemente retorico- 
estetice, teologizante etc., o „latină“ care va pu- 
tea influenţa acum în mod avantajos, graţie au- 
vonomiei dobindite, lexicul „limbilor comune“ și 
funcţia lor de organizatori ai culturii de masă. 

Contradicţiile de perspectivă asupra „desti- 
nului“ statului în societatea comunistă îşi 
găsesc corespondentul perfect în problema 
„tranziţiei“, adică în judecarea rolului ce revine 
instituţiilor democratice burgheze în strategia 
revoluţionară. 

Întrebarea pe care ne-o punem, gindindu-ne 
la Engels ca cercetător al problemelor militare, 
este aceasta : unde e mai ușor și mai previzibil 
astăzi să se facă o breșă în sistemul adversaru- 
lui ? În domeniul arsenalului militar constatăm 
o creștere generală, faţă de situaţia din secolul 
al XIX-lea, a decalajului dintre armele de re- 
primare de care dispun potentaţii și armele de 
insurecție accesibile „rebelilor“. În domeniul 
„războiului de poziţie“ (Gramsci), în lupta so- 
cială și în cea pentru hegemonie, o dublă sar- 
cină este posibilă, dacă se menţin condiţii de 
relativă libertate : a) „monopolul stingii“ în cul- 
tură (cultură în sens propriu, adică cea care se 
bazează pe forțele de producție, nu cea care-și 
bate joc de ea însăși de cînd a încetat să-i lingu- 
şească pe patroni) ; b) cucerirea, în instituţii, a 
unor poziții-cheie, care acționează asupra rela- 
țiilor de producţie, determinind astfel, transfor- 
marea şi regenerarea instituţiilor însăși. Desi- 
gur, aceasta este o sarcină mai dificilă decit 
visul de a înlătura totul dintr-o dată pentru a re- 
construi după aceea ; o sarcină expusă riscului 
unui compromis care să întunece perspectiva, 
expusă riscului unei adaptări oportuniste, dar o 
sarcină nu mai puţin demnă de calitatea și te- 
nacitatea adevăraţilor revoluționari. În îndepli- 
nirea acestei sarcini, mai curînd decit în ademe- 
nitorul vis al palingenezei, se învederează cali- 
tatea de revoluțicnar. 

Nimeni nu neagă că școala este puternic do- 
minată de scopuri și ideologii burgheze, nici că 
democraţia este astăzi inechitabilă și limitată 
la cadrul pe care forţele conducătoare capitaliste 
sînt dispuse să-l tolereze. Dar nu este totuși 
mai puţin adevărat că „lupta împotriva școlii“ 
(adică împotriva unei școli care transmite cunoş- 
tinţe, și o face după ce s-a transformat în şcoală 
a maselor) sau lupta împotriva democraţiei 
(adică împotriva votului universal și a posibili- 
tăților pe care el le oferă maselor) au fost şi sînt 
lozinci tipic burbonice, sub orice formă s-ar în- 
fățişa ele, inclusiv în haina ultrastîngismului. 
Clasa muncitoare este conştientă însă că, aşa 
cum altădată (și astăzi, acolo unde este necesar) 
revoluțiile armate se făceau cu armele de răz- 
boi ale burgheziei, la fel și „revoluţia culturală 
permanentă“ se realizează și cu armele așa-nu- 
mitei culturi burgheze. Cît priveşte instituţiile 
democratice, are grijă „filozofia reacţiunii“ să 
le uzeze și să le discrediteze, pentru ca să mai 
trebuiască să netezim și noi calea autoritarismu- 
lui, care o dată lansat, ar putea din nou desfi- 
inţa, pentru decenii întregi. nu palavrele ,pro- 
letare“ de ultimă oră, ci îndelungata și 
perseverenta operă a devenirii istorice, în cea 
mai solidă și mai organizată manifestare a 
acesteia. 


NOTE LA CAPITOLUL VIII 


1 L. SOUBISE, Le marzisme après Marr (1956—1965). 
Quatre marxistes dissidents français, Aubin, 1967, p. 184. 


2 Vezi R. RICHTA, Civilizația la răscruce, Editura poli- 
tică, Bucureşti, 1969; U. CERRONI, Tecnica e libertă, Bari, 
1970. 


3 Vezi P. DAN, A propos du colloque Engels: Quelques 
remarques sur l'évolution des sociétés, în La Pensée, n. 70, 
1956, p. 98. 


4 Vezi K. MARX, Capitalul, vol. III, partea I, Editura 
politică, Bucureşti, 1956, p. 117; pasajul trebuie citit în le- 
gătură cu ceea ce se află în Bazele criticii economiei po- 

litice (vol. II, ed. cit., p. 18S), despre ,.cunoașterea socială 
generală“ care devine o „nemijlocită forţă de producţie“ 
în marea industrie, despre „condițiile procesului social 
vital... subordonate controlului intelectual general“ şi care 
s-au transformat în conformitate cu cerinţele acestuia“. 
Termenul pe care-l foloseşte Marx (allgemein) trebuie tra- 
dus prin „general“ şi nu prin „universal“, cum este citit 
uneori. Despre termenii de „muncă generală“ şi „muncă 
colectivă“ ca sinonime, la Marx, cu munca intelectuală 
(„capacităţile intelectuale ale producţiei“) şi munca ma- 
nuală, vezi, J. FALLOT, Marz et le machinisme, Toulouse, 
1966, p. 113 (trad. it. Marr e la questione delle macchine, 
Florenţa, 1971). 

Este, deci, adevărat că Marx, în formulările sale teore- 
tice cele mai înalte, „suferă“ de „complexul generalului“, 
chiar dacă lucrul şi cuvintul au un sens foarte deosebit de 
cel, caraghios, reacţionar și provocator, pe care-l are fu- 
tr-unul din ultimele pamflete ale „filozofiei“ reacționare. 


5 „En effet, Lénine lit ou relit Hegel au moment où se 
dechaînent (avec quelle violence !) toutes les contradictions 
de la société capitaliste. Là où d'autre voient un droit 
contre un autre droit, ou bien seulement le chaos sanglant, 
Lénine voit des contradictions internes qui éclatent. Il re- 
prand donc pour vérifier, pour éprouver sa théorie des 
contradictions, le théoricien de la méthode dialectique“ 
(H. LEFEBVRE, La pensée de Lénine, Paris, 1957, p. 185). 


6 Vezi M. ROSSI, Marz e la dialettica hegeliana, v. II. 
La genesi del materialismo storico, Roma, 1963, p. 305. Din 
tînărul Marx se inspiră, măcar în unele privințe, toți cei 
care văd spectrul înstrăinării şi alienării oriunde se află 
o putere de stat şi o organizaţie politică. După F. HINC- 
KER (J. P. Sartre et l'histoire, în La Nouvelle Critique, 
martie 1966), în concepţia lui Sartre tot ceea ce este insti- 
tuțional, este prezentat sub semnul negativității şi al alie- 
nării. 

De ambiguitatea termenului de „alienare“ se ocupă, în 
Esprit, nr. 12 din 1965, J. M. DOMENACH, care revine la 
acest subiect, contrazicîndu-l pe J. BERQUE, şi în Démo- 
cratie nouvelle, nr. 2 din 1966. Numărul pe mai 1966 din 
Esprit găzduiește părerile a doi marxiști (Victor Leduc şi 
Henri Lefebvre) şi a doi personalişti (Frangois Chirpaz şi 
Ig6r A. Caruso). Pentru Domenach, cuvintele obișnuite de 
„tiranie“ şi „abuz de putere“ rămîn nu numai mai perti- 
nente decit cel de „alienare“, dar chiar şi mai potrivite 
pentru a sugera prin ce instituţii pozitive poate efectiv să 
fie compensată orice involuţie a autorităţii statului. Şi din 
această dezbatere ni se pare că rezultă, într-un fel, faptul 
că folosirea conceptului de „alienare politică“ este nere- 
comandabilă. 5e poate vorbi într-adevăr de alienare nu în 
măsura în café statul este un stat autoritar (tiranic, biro- 


cratic), ci în măsura în care el îşi asumă în paralel o func- 

ție mistificatoare, generiînd forme regresive de „cult“ (de 
exemplu, față de „şeful spiritual“). Prin natura sa, înt:-a- 
devăr, „„l'alienation impose un faux sacre“ (aşa se exprimă 
F. Chirpaz; un marxist ar omite cuvintul „faux“, lăsind 
restul). 


1 K. MARX, Introducerea din 1857, în Bazele criticii eco- 
nomiei politice, vol. I, ed. cit. p. 34. A se vedea, însă, 
stirşitul notei 17, din cap. XV al lucrării de faţă. 


8 Vezi V. I. LENIN, Quaderni filosofici, Milano, 1953, 
p. 161. Termenul rusesc folosit de Lenin în sensul de a 
urca, sau a se ridica (la) este voshodit. (Vezi V. I. LENIN, 
Filosofskie tetradî, Moscova, 1969, p. 152). Lenin revine la 
aceeaşi metaforă în legătură cu matematica : „îndepârti:n- 
du-se treptat de spațiile accesibile percepției senzoriale şi 
ridicîndu-se pînă la spațiul geometric, nu se îndepărtează 
totuşi de spațiul real, adică de adevăratele relații dintre 
lucruri. Ea mai degrabă se apropie de ele“ (V. I. LENIN. 
Opere complete, vol. 29, Editura politică, Bucureşti, 19¢6, 


p. 458). 


9 1. V. STALIN, Opere, vol. 12, Editura P.M.R., 195), 
p. 393). Despre Vişinski, vezi U. CERRONI, Il pensiero giu- 
ridico sovietico, Roma, 1969, p. 71—89. 


10 Vezi M. MŞCEDLOV, L'actualité des idées d'Engels 
sur VEtat, în Friedrich Engels grand révolutionnaire et 
penseur (Problèmes du monde contemporain, colecția 
Sciences Sociales Aujourd’hui, Moscova, n. 2, 1971), p. 136. 


11 Idem, p. 139 şi urm. Şi a se vedea și P. FEDOSSEEV, 
F. Engels et certains problèmes de la dialectique du dé- 
veloppement social, în Friedrich Engels grand revolutiu- 
naire et penseur cit., p. 44. Despre „,contradicţia“ între 
forma de stat şi forma cooperativ-colhoznică, în societatea 
socialistă, vezi F. T. KRIVORUCIKO, Le contraddizioni 
nella società comunista, în Rassegna sovietica, n. 6, 1957, 


p. 25. 


12 Vezi P. VRANICKI, Storia del marzismo, vol. I, 
Roma, 1971, p. 254 și urm. 


13 Socialismul este o societate extrem de organizată. 
scrie P. FEDOSSEEV, în articolul cit., p. 42, şi precizează: 
„Considerăm că trebuie amintite toate acestea, în ziua de 
astăzi, celor care opun autonomia sau autoconducerea co- 
lectivităților considerate separat, intereselor naţionale, pro: 
prietăţii de stat în ansamblul ei. Deoarece, în concepția 
lui Engels tocmai proprietatea de stat, în întregul ei, este 
cea care determină, în perioada socialismului, opţiunea 
pentru dezvoltarea socială și se prezintă ca predominantă 
în raport cu proprietăţiie cooperativelor sau de grup“. 

14 Vezi A. BUSUIOC. Engels ca istoric şi tcoretician al 
statului, în Arale de istorie, nr. 5, 1970, p. 74. 


15 Idem, p. 75. 


16 Idem, p. 76 și urm. 


17 Idem, p. 79. Despre compiexitatea statului modern, 
vezi PARIMAL CHANDRA GHOSH, Engels and the Mar- 
zist Theory of the State, în Proceeding of the Seminar on 
G. W. Friedrich Hegel & Friedrich Engels, Calcutta, 27— 


29 noiembrie 1970, p. 129. 


18 Vezi M. ROSSI, Fondamenti d'un'etica umanistica, în 
Logos, n. 2, 1969, p. 253. 


19 Expresia provine dintr-un articol din 1921 de A. Pan- 
nekoek, după R. GOMBIN, Les origines du gauchisme, Pa- 
Tis, 1971, p. 117. Pentru conceptul de „socialism de stat“ şi 
pentru diagnosticul de partid transformat în organ de stat, 
vezi L. LOMBARDO RADICE, Gli accusati. Franz Kafka, 
Michél Bulgakov, Aleksandr Solzenitsyn, Milan Kundera, 


Bari, 1972, p. 266 şi 365. 


20 Vezi P. FEDOSSEEV. op. cit., p. 44. 


Partea a doua 


CONCEPTUL DE NATURĂ ȘI 
METODELE ȘTIINȚEI 


IX 


Raportul om — natură la Engels 
şi la Marx 


Dacă lăsăm la o parte iniţiativele, apelurile și 
articolele direct inspirate de grupurile econo- 
mice, de statele și de cercurile capitaliste! şi 
aruncăm, în schimb, o privire asupra scrierilor 
ce reflectă punctele de vedere ale cercurilor 
ştiinţifice sau ale opiniei publice sensibile la 
atari preocupări, putem surprinde, în tematica 
ecologică — azi în expansiune — trei motive 
cruciale, care ne trimit la nucleul teoretic al 
marxismului clasic. 

Primul motiv rezidă în adoptarea implicită a 
unei semnificații mai largi a conceptului lui 
Marx de „forţe de producţie“ (actuale sau po- 
tențiale), care n-ar include numai resursele tra- 
diționale ale mediului și ale tehnicii utilizată 
nemijlocit în producţie, şi omul muncii în pri- 
mis, ci ar putea include, cum vom vedea mai 
bine în cele ce urmează, și natura încă nefolosită 
de industrie şi însuși omul natural, cu nevoile 
sale vitale, sau cultural-vitale. Al doilea motiv 
se află în previziunea explicită a unei posibile 
catastrofe ecologice care, pe de o parte, readuce 
în cadrul mecanismelor de structură ale econo- 
miei capitaliste spectrul catastrofei nucleare 
— ieșire de temut dintr-o criză politică, așa cum 
se prezenta în anii cincizeci — iar pe de altă 

parte, repropune în termeni mult mai radicali 
un fel de „teorie a prăbușirii“ (Maldonado), ba- 
zată pe analiza tendinţelor inerente utilizării 
capitaliste a forţelor de producţie. În sfîrşit, al 
treilea motiv este dat de cerința, explicită și ea, 
a unui nou mecanism de dezvoltare, conform 
unui nou criteriu de calcul economic, obținut nu 
din simpla extensiune a calculului cheltuielilor 
şi producţiei întreprinderilor la scara economiei 
globale a unui stat, sau chiar a întregii planete, 
ci dintr-o evaluare integrală, care să includă 
toate „costurile sociale“ ale opţiunilor econo- 
mice și tehnologice. 

Badaloni a pus accentul pe procesul de sepa- 
rare a capitalului constant de capitalul variabil 
şi de plusvaloare (proces ce se desfășoară la ni- 
velul cel mai avansat al relaţiilor de producție 
capitaliste, deși menţinerea structurii lor ante- 
rioare, de relaţii bazate pe schimbul de mărfuri, 
comportă o ambivalenţă ce nu poate fi eludată) 
şi a sugerat o concepţie despre comunism ca di- 
mensiune în care existența separată a capitalu- 
lui constant este, mai întîi, rezultatul unui pro- 
ces obiectiv, vizibil doar pentru conștiința 
teoretică, și devine, apoi, un scop urmărit în 
practică de către inteligența socială. „Perpetua- 
rea și dezvoltarea controlată a secţiunii de pro- 
tecţie“ (adică a capitalului constant) îi conferă 
acesteia din urmă, în comunism, un rol compa- 
rabil (cu toată distanța enormă de timp și de 
modalitate) cu cel pe care „natura prietenă îl 
avea la sălbatici“ 2. O primă și evidentă conclu- 
zie poate fi dedusă din aceste teze : capitalismul, 
în stadiul său de maturitate, realizează separa- 
rea capitalului constant și deci creșterea „,sec- 
țiunii naturii umanizate“, dar nu-i garantează, 
nu-i poate garanta, nici perpetuarea și nici dez- 
voltarea controlată ; dimpotrivă, provoacă me- 
reu risipă sau inutilitatea și, în același timp, 
proliferarea ei necontrolată. 

Mai cu seamă această ultimă temă, cea a pro- 
liferării necontrolate, ţine de problematica eco- 

capitalismului cu degradarea mediului vital este 
aproape intuitivă. Totuși, sînt implicate în eu 
cele mai abstracte concepte structurale ale lui 
Marx. Vom încerca să  clarificăm aceasta pe 
scurt. În faza, să-i spunem, ascendentă a capita- 
lismului, creşterea capitalului constant nu nu- 
mai că nu reduce, dar chiar se conjugă cu extin- 
derea acelei părţi a naturii netransformată încă 
de om, care mai este (făcind abstracţie de capi- 
talul constant) statornica „natură prietenă“ a 
oamenilor civilizați. Să ne gindim la creșterea 
cantității de fenomene naturale care, grație în- 
săși lărgirii granițelor secțiunii umanizate și 
progresului cunoștințelor științifice, devin vir- 
tual disponibile pentru viitoarea lor includere în 
secţiunea umanizată ; să ne gîndim la descope- 
rirea de noi surse de energie și la virtuala, pre- 
vizibila utilitate atribuită materialelor și proce- 
selor spontane, apreciate în trecut ca inutile sau 
novice. Cu alte cuvinte, putem reține că, pînă 
la un anume moment al acumulării capitaliste, 
creşterii capitalului constant îi corespund o creş- 
tere paralelă a acelei părți a naturii non-umani- 
zate pe care am putea-o desemna drept natură 
umanizabilă precum şi o corelativă reducere a 
ariei mai vaste a naturii ostile. 

Criza ecologică ia naştere din inversiunea 
bruscă a acestei tendinţe. Deşi știința progre- 
sează astăzi într-un ritm care nu suferă nici o 
comparație, deși descoperirea de noi surse de 
energie este la ordinea zilei (nu știm ce posibi- 
lităţi avantajoase vor rezulta din experimentele, 
despre care se vorbește, cu „antimateria“), dar 
creşterea naturii umanizate provoacă astăzi re- 
ducerea celei umanizabile și poate provoca, la 
limită, dispariția primordialei naturi prietene. 

În paranteză fie spus, semne ce prevestesc o 
atare perspectivă pot fi observate și în evoluţia 
formelor culturii şi, în mod special, a experien- 
ței estetice. Dacă ireversibilul amurg prezis ar- 
tei propriu-zise este strins legat de virtuala eli- 
minare a activităților de tip artizanal (cum a 
intuit Benjamin), într-un viitor foarte apropiat 

s-ar putea contura o analoagă sterilizare a for- 
melor elementare de experiență estetică. Sti- 
mulii naturii umanizate se lărgesc astăzi nu doar 
suprapunîndu-se, ci și substituindu-se mai ve- 
chilor și obișnuiţilor stimuli proveniți de la na- 
tura prietenă (sau dușmană, dar „ce poate fi în- 
duplecată“), pînă cînd natura umanizată, în de- 
zordonata ei expansiune, ne va apare o realitate 
monstruoasă, ostilă, ce nu poate fi înduplecată, 
şi însuşi esteticul ca înlocuitor (ținînd de plan- 
ning, de confort, de design), pierzîndu-și spriji- 
nul, își va pierde și funcția simbolică de înlo- 
cuitor al schimbului om-natură, pe care mediui 
obiectelor artificiale, al produselor tehnologice 
o mai îndeplinește încă într-o oarecare măsură. 

Pentru ca eșecul civilizației și al omului însuși 
ca specie, să fie evitat, pentru ca viața și munca 
omului să se desfășoare iarăşi în mod rodnic, 
este necesar nu numai ca, grație inteligenţei so- 
ciale, să se sesizeze mai întîi și să se transforme 
apoi într-un scop raţional, separarea — deja în- 
cepută — dintre capitalul constant, cel variabil 
şi plusvaloare, dar în același timp este necesară 
reunirea — în teorie și în practică — a capita- 
lului constant cu ceea ce a mai rămas din na- 
tură : cu natura încă neumanizată, dar demnă 
de a fi considerată, sub o altă formă, ea însăși 
„capital“ ce trebuie perpetuat și dezvoltat în 
armonie cu dezvoltarea capitalului constant. 

Separarea capitalului constant de plusvaloare 
își are originea în revoluția ştiințifico-tehnică și 
conduce, odată cu revoluţia social-politică, la 
transformarea plusvalorii, care nu mai este mo- 
tor și scop al procesului economico-social, nici 
început și nici sfîrșit al unei noi investiţii oare- 
care, care nu mai generează capital constant și 
este total indiferentă faţă de calitatea socială și 
umană a capitalului constant. Pe de altă parte, 
separarea acestuia din urmă de capitalul variabil 
are loc în măsura în care capitalul variabil 
(munca salariată), din cauza incidenței sale can- 
titative reduse și a sporitei calificări tehnice, nu 
mai furnizează în măsura timpilor de muncă iz- 

vorul din care ţișnea plusvaloarea ; de aici, po- 
sibilitatea ca programul integral de muncă să 
nu mai constituie condiția necesară a subzisten- 
ței muncitorului și a refacerii forţei sale de 
muncă. 

Dar a separa capitalul constant de capitalul 
variabil şi de plusvaloare înseamnă în același 
timp, cum s-a spus, a reuni capitalul constant cu 
marea natură din care el a fost obținut și, în 
mod special, cu acele însușiri și energii naturale 
ale omului prin acțiunea cărora el a fost realizat 
şi produs. În concepţia lui Marx și Engels este 
vorba de o succesiune logico-istorică ce poate fi 
rezumată astfel : din preistorie — care ţine pînă 
la întreaga desfășurare a capitalismului și în 
care cel mult forţele de producție și relațiile de 
producţie existente în cadrul fabricii, sau între- 
prinderii, sînt supuse unui plan — se iese cu 
adevărat numai atunci cînd se instaurează o 
reglementare rațională a raporturilor și a apor- 
turilor sociale, extinsă la întreaga societate (care 
să asigure tuturor membrilor săi dreptul la 
muncă și la servicii sociale, după regula socia- 
listă „de la fiecare după capacităţi, fiecăruia 
după muncă“). Aceasta nu este decît prima fază 
a unui proces ce se realizează pe deplin prin 
planificarea nu numai a relaţiilor de producție 
la nivelul întregii societăţi, ci și a forţelor de 
producție la nivelul întregului „schimb organic“ 
intre om și natură. Comunismul își propune de 
fapt, în primul rînd, să aibă grijă de natura 
omului („de la fiecare după capacităţi, fiecăruia 
după nevoi“) ; dar își propune și o disciplină a 
forțelor de producție, disciplină care să știe să 
se proiecteze eficace înăuntrul forțelor de pro- 
ducție înseși, ca planificare în sfîrșit armonizată 
pe cele trei dimensiuni fundamentale : econo- 
mia, teritoriul și mediul ; o planificare integrală 
a raportului om-natură, devenită posibilă prin 
„stăpînirea“ preventivă a realității sociale de 
către producătorii sociali, dar și prin „abunden- 

ţa“ virtuală, ale cărei premise au fost puse în 
capitalismul dezvoltat şi, apoi, de socialism. De 
la un „plan“ care, chiar și în formele cele mai 
ambiţioase de programare monopolistă, nu de- 
păşeşte criteriile unei gestiuni de întreprindere, 
operînd în cadrul anarhiei sociale și provocînd, 
in consecinţă, o crescîndă dezordine naturală, se 
ajunge prin urmare la reglementarea rațională a 
raporturilor dintre producători în cadrul socie- 
tăţii şi de aici la planificarea conştientă a rapor- 
tului între om și natură ; se realizează, astfel, 
cele două sarcini, după cuvintele tînărului En- 
gels, aceea a „împăcării omenirii cu ea însăşi“ 
şi aceea — decurgînd din prima — a „împăcării 
omenirii cu natura“. 

De la Manuscrisele din 1844 la Capitalul şi de 
la lucrarea lui Engels  Schiță a unei critici a 
economiei politice pînă la  Anti-Diihring, se 
perpetuează într-adevăr un element, cu toată 
evoluţia ulterioară și în ciuda cunoscutelor „tă- 
ieturi“ (sau coupures), în gîndirea lui Marx și 
Engels. 

În prima sa lucrare asupra economiei politice, 
Engels enunţă ceea ce peste patru ani avea să 
fie programul Manifestului sub formă de previ- 
ziune care priveşte „drumul marii transformări 
către care se-ndreaptă secolul nostru: împă- 
carea omenirii cu natura și cu ea însăși“î. În 
această afirmaţie se află în germene o temă con- 
stantă a materialismului istoric, care își va afla 
la Marx o formulare diferită şi mai riguroasă, 
însemnînd că rezolvarea contradicțiilor apărute 
în sfera „relațiilor de producție“ („împăcarea... 
omenirii... cu ea însăși“) este rezultatul previ- 
zibil, istoric vorbind, al unui proces care, prin 
geneza sa, tinde să păstreze și să dezvolte „for- 
țele de producţie“ (adiză împăcarea omenirii cu 
natura“, după expresia tînărului Engels). Nu 
numai că această temă nu poate fi filologic des- 
prinsă și exclusă din esenţa marxismului, dar 
este aproape la fel de greu de dovedit că primul 
raport (raportul om-natură în cadrul forțelor 
de producţie) ar fi — la Marx sau într-o dezvol- 

tare coerentă a doctrinei — reductibil pe plan 
conceptual la cel de-al doilea, sau ar funcționa 
în cadrul celui de-al doilea (relaţia socială de 
producție între oameni înșiși), cum au propus 
sub diferite forme Korsch, Adorno, Alfred 
Schmidt și alţii $. 

În lucrarea lui Engels, Schiță a unei critici... 
se află în plus o primă intuiţie a ceea ce va de- 
veni unul dintre motivele cardinale din Grun- 
drisse și Capitalul : ştiinţa „aparţine elemente- 
lor de producţie“ (sferei forțelor de producție). 
„Avem, așadar, două elemente active ale pro- 
ducţiei, natura și omul, iar acesta din urmă cu 
însușirile lui fizice și spirituale“6. Însușirile spi- 
rituale sînt considerate în dinamica lor, drept 
latura care va trebui să o ia înainte nu numai 
în raportul între om și natură, dar și în rapor- 
turile interumane, pentru a soluţiona un dez- 
echilibru propriu actualei societăţi, în care le- 
gislația conștientă pe care oamenii reușesc s-o 
impună raportului lor cu natura, în activitatea 
econumică propriu-zisă, devine și ea nedreaptă 
și ineficace, deoarece e contrazisă de alte legi 
impuse oamenilor de structura socială, legi care 
se situează în afara factorului conștient sau a 
vreunui control și care tocmai de aceea sînt mai 
asemănătoare cu legile „oarbe“ ale naturii” (fără 
a se fi experimentat mai multă vreme utilitatea 
lor, în adaptările posibile ale speciei respective). 
Pină cînd nu va fi depășit dezechilibrul men- 
ționat, chiar și știința care reglementează rapor- 
tul omului cu natura va fi o sursă de nenorocire 
pentru om, și în special pentru muncitor : în îm- 
prejurările actuale și știința este îndreptată îm- 
potriva muncii, remarcă Engelst (care se pregă- 
teşte să scrie despre Situaţia clasei muncitoare 
din AngliaS), neuitînd să sublinieze obstacolele 
naturale care-l împiedică pe muncitor să do- 
bîndească noi capacităţi și să readapteze la im- 
perativele unui neîntrerupt progres tehnologic 
în regimul diviziunii muncii. 

Deşi analiza raportului  știință-forțe de pro- 
ducție îi permite să-l respingă pe Malthus (ști- 

ința, spune el, oferă resurse care cresc, ca şi 
pepulaţia, în progresie geometrică |!) și să de- 
nunțe, mai ales, tentativa de diversiune prin 
care se încearcă eludarea punctului nodal al re- 
laţiilor capitaliste, dindu-se vina pe înmulţirea 
deplorabilă a păturilor muncitoare, Engels nu se 
hazardează însă la o ipotecare a viitorului (cînd 
problema suprapopulației s-ar putea pune în 
alți termeni) : „este însă ridicol să vorbeşti de 
suprapopulaţie atîta timp cît «valea fluviului 
Mississippi are suficient pămînt înțelenit pen- 
tru ca să poată fi mutată acolo toată populația 
Europei», atîta timp cît abia o treime a pămîn- 
tului poate fi considerată drept cultivată“ !!. 

Această lucrare a lui Engels, care într-un anu- 
me sens (cronologic) este prima dintre operele 
marxismului clasic, conține, cum s-a văzut, idei 
pe care le vom regăsi la Marx, în epoca de ma- 
turitate a acestuia. 

M. Rubel și alții!? au subliniat valoarea de an- 
ticipare a tematicii filozofice din Grundrisse, 
prezentă și în Manuscrisele economico-filozo- 
fice ale lui Marx, care au fost elaborate aproape 
în același timp cu prima operă economică a lui 
Engels și care totuși sînt atît de diferite în ce 
privește conceptele folosite. Cu toate acestea, 
interpretarea curentă a Manuscriselor este pu- 
ternic condiționată de mai recentele Teze despre 
Feuerbach şi de faptul că acestea pun accentul 
mai mult pe „esența socială“ a omuluit?, decît pe 
conceptul de „specie umană“, mai mult pe re- 
zultatele practice și operaţionale ale ştiinței!í, 
decit pe conținutul prezumat al acesteia, de 
obiectivitate naturalăf5. 

Manuscrisele ne spun că omul, spre deosebire 
de animale, transformă în obiecte ale propriei 
sale activităţi virtuale şi ale propriei conștiințe 
teoretice actuale (știință, artă) toate obiectele 
naturii, în specificitatea lor şi mai ales în esența 
lor generică, și că între obiectele acestui interes 
uman practico-teoretic figurează și omul însuși 
ca specie, ca ființă naturală a cărei „esență“ este 
tocmai aceea de a se raporta la toate „speciile“ 

din lumea naturală : omul este „ființa gene- 
rică“ 16; de aceea „sub raport teoretic, plantele, 
animalele, pietrele, aerul, lumina etc. constituie 
o parte a conștiinței umane“ 17, 

Dar „munca înstrăinată înstrăineazt pe om 1) 
de natură și 2) de el însuși“! (de unde dubla 
obligație de împăcare la care se referea Engels). 
Capacitatea omului de a intra în raport, de pro- 
ducere și de cunoaștere, cu natura, este redusă, 
în cazul muncitorului, la un simplu mijloc de 
satisfacere a nevoilor sale elementare, a celor 
comune cu cele ale animalelor și numai a ace- 
lora ; în schimb, ca urmare a acestei frustrări, 
care-l lipsește de „corpul“ său „anorganic“, 
adică de întreaga natură, omul se înstrăinează 
chiar și față de alt om și nu mai este în stare să 
recunoască bazele naturale ale societăţii (,,spe- 
cia“). Așadar „emanciparea lor“ (a muncitorilor) 
înseamnă emanciparea general-umană pe care 
cea dintii o implică, întrucît toată aservirea u- 
mană e cuprinsă în relația muncitorului față de 
producție“ 19, 

Dacă lăsăm la o parte terminologia încă idea- 
lizantă, chiar în reminiscenţele ei feuerbachiene, 
trebuie să recunoaștem că Marx surprinde aici 
un aspect crucial al degradării omului în prima 
fază istorică a exploatării capitaliste, în timpul 
căreia muncitorul se abrutizează sub povara 
oboselii mereu mai intense și mai prelungite și 
sub stimulul exclusiv al celor mai imediate și 
elementare nevoi. Dar mai păstrează oare argu- 
mentele lui Marx vreo valoare şi pentru condiţia 
actuală a muncitorului şi a omului, în perspec- 
tiva societății capitaliste industriale actuale ? 
Vom reveni asupra acestei probleme. 

După definiția pe care o dă Marx în Grun- 
drisse, scopul originar al producției este cel de 
a reproduce producătorul în și împreună cu 
condițiile sale obiective de existență?. Dezvol- 
tarea cantitativă şi calitativă a produsului şi 
înmulțirea ramurilor și sistemelor de producție 
sînt finalităţi derivate și, într-o oarecare măsură, 

subordonate acelui scop originar. pentru că 
specia om se reproduce — se perpetuează — nu- 
mai progresînd. De aceea „bogăția“, ne mai 
atrage atenţia Marx, nu este altceva decît dez- 
voltarea deplină a dominației omului asupra for- 
telor naturii (dominație, nu consum sau trans- 
formarea nelimitată), „atît asupra forțelor na- 
turii propriu-zise, cît și asupra forţelor propriei 
sale naturi“ 21. La fel, a „încorpora“ natura în ac- 
tivitatea productivă nu înseamnă deloc, din 
punct de vedere materialist, a înlătura supu- 
nerea omului faţă de natură : înseamnă, dimpo- 
trivă, să ştim să folosim o asemenea supunere, 
în anumite condiţii, și înseamnă, în alte condiţii, 
riscul dependenţei nu numai de natură în sine, 
ci chiar și de natura „umanizată“. 

După cum se știe, reluînd un motiv pe care 
l-am întîlnit în Schița unei critici și care apare 
în Manifest, Engels compară în Anti-Diihring 
folosirea capitalistă a științei cu aventura uceni- 
cului vrăjitor, capabil să  descătușeze vechi și 
noi forţe ale naturii, dar incapabil să le stăvi- 
lească și să le controleze. Atîta vremea cît re- 
glementarea științifică a forţelor naturale nu 
este completată de reglementarea raţională a ra- 
porturilor sociale de producție, „aceste forțe de 
producţie acționează în pofida noastră, împo- 
triva noastră, ele ne domină, după cum am ară- 
tat amănunţit mai sus“22. 

În paginile clasicilor revoluţia socială nu este 
niciodată prezentată simplist, ca avînd misiunea 
de a duce mai departe, în ceea ce privește for- 
tele de producție, opera inițiată chiar de bur- 
ghezie, ci ca o acţiune ce conţine în sine un 
anume element, ca să spunem așa, de „restau- 
rare“ și de „conservare“, împotriva tendinţelor 
de risipă și dizolvante ale capitalismului. Engels 
scrie în Dialectica naturii: „apărarea produ- 
selor și forțelor de producţie realizate de socie- 
tatea capitalistă burgheză împotriva acțiunii 
distrugătoare exercitate chiar de această orîn- 
duire socială capitalistă, luînd din mîna clasei 
dominante a capitaliștilor conducerea producţiei 

şi repartiţiei sociale, pe care ea a devenit inca- 
pabilă s-o mai realizeze, și transmițind-o masei 
producătorilor, aceasta este revoluţia socia- 
listă“ 23, Apărarea, forțelor de producţie împo- 
triva capitalismului care ameninţă să le nimi- 
cească este o necesitate actuală chiar și în zilele 
noastre. În Eros și civilizaţie, Marcuse susține 
contrariul deoarece foloseşte în mod greșit și 
unilateral noțiunea de „forțe de producție“ : „În 
timp ce revoluțiile din trecut au adus o dezvo!- 
tare mai amplă și mai rațională a forțelor di: 
producție, în societăţile superdezvoltate de as- 
tăzi revoluția trebuie să însemne răsturnarea 
acestei tendințe : înlăturarea superdezvoltării 
şi a raționalităţii ei represive“. Dar a cărei su- 
perdezvoltări ? Același Marcuse admite că este 
vorba, în capitalismul contemporan, de o super- 
dezvoltare a forțelor destructive 24, mai mult 
decît a forţelor de producţie. 

Încă în vremea lui Marx % risipa capitalistă 
pătrundea în resursele naturii însăși : „Pe de 
altă parte marea proprietate funciară reduce 
populaţia agricolă la minimum, opunîndu-i o 
populaţie industrială mereu mai numeroasă și 
concentrată în marile orașe; ea generează 
astfel condiţiile ce provoacă o spărtură imposibil 
de astupat în cadrul schimbului social stabilit 
de legile naturale ale vieții, în urma căreia 
forma pămîntului se risipește (...) marea pro- 
prietate funciară atacă forța de muncă în ultima 
zonă în care se revărsa energia ei naturală și în 
care se prezintă ca fond de rezervă pentru reîn- 
noirea forței vitale a naţiunii, a satului chiar. 
Marea industrie şi marea agricultură adminis- 
trate la modul industrial lucrează în comun. 
Dacă ele se deosebesc la origine pentru că prima 
fură și distruge în primul rînd forța de muncă, 
adică forța naturală a omului, iar a doua mai de- 
grabă forţa naturală a pămîntului, mai tîrziu ele 
îşi dau mîna, pentru că sistemul industrial la 
țară suge şi energia muncitorilor, iar industria 

și comerțul, la rindul lor, oferă agriculturii mij- 
loace pentru sărăcirea pămintului“, 

Cînd Marx scria aceste rînduri nu putea să 
prevadă cu precizie ceea ce avea să se întimple 
un secol mai tirziu. 

Engels, la rîndul său, se exprima astfel în 
Anti-Duhring : 

„Prima cerință a maşinii cu abur și cerința 
principală a aproape tuturor ramurilor indus- 
triei mari este o apă relativ curată. Orașul in- 
dustrial transformă însă orice fel de apă într-o 
zeamă pestilenţială. În aceeași măsură în care 
concentrarea la orașe este, așadar, o condiţie de 
bază a producţiei capitaliste, în aceeași măsură 
fiecare capitalist industrial în parte caută să 
părăsească marile orașe, pe care acest mod de 
producție le-a creat în mod necesar, mutîndu-și 
întreprinderea la țară. Acest proces poate fi stu- 
diat în amănunt în regiunile industriei textile 
din Lancashire și Yorkshire ; acolo marea indus- 
trie capitalistă creează neîncetat noi, mari orașe, 
prin faptul că se refugiază mereu de la oraș la 
țară. Un lucru asemănător se întîmplă și în 
regiunile industriei metalurgice, unde cauze în 
parte de altă natură produc aceleași efecte. 

Și acest nou cerc vicios, această contradicție 
a industriei moderne, care se repetă mereu, 
poate fi desființat numai prin desființarea carac- 
terului ei capitalist. Numai o societate ale cărei 
forțe de producție se angrenează în mod armo- 
nios după un plan cuprinzător, munic, poate per- 
mite industriei să se instaleze pe tot cuprinsul 
țării, astfel încît să corespundă cel mai bine pro- 
priei sale dezvoltări și menţinerii, respectiv 
dezvoltării celorlalte elemene ale producţiei. 

În consecință, desființarea opoziţiei dintre 
oraș și sat este nu numai posibilă, dar ea a deve- 
nit de-a dreptul o necesitate pentru producţia 
industrială însăşi, așa cum a devenit o necesi- 
tate pentru producția agricolă și, pe deasupra, 
pentru sănătatea publică. Numai prin contopi- 
rea orașului cu satul poate fi înlăturată actuala 
otrăvire a aerului, a apei şi a solului. Numai 

datorită ei masele care lincezesc în orașe vor 
ajunge în situaţia ca excrementele lor, în loc 
să constituie un factor de boli, să servească 
drept îngrășăminte pentru plante (...). E drept 
că înlăturarea orașelor mari pe care civilizația 
ni le-a lăsat moștenire va costa mult timp şi 
multă trudă. Dar ele trebuie să fie și vor fi des- 
fiinţate, oricît ar dura acest proces“ 26, 

Odată cu dezvoltarea capitalismului contem- 
poran, însăşi abundența crescîndă de bunuri (și 
de nevoi) produse este compromisă, cu timpul. 
prin rărirea (și în consecinţă prin transformarea 
în marfă) a bunurilor altădată nelimitate, ca 
aerul sau apa, precum și a funcţiilor fiziologice 
şi economice în același timp, ca odihna, echili- 
brul psiho-fizic, sexual, ambiental, în afară de 
povara pasivă a costuriler economice și sociale 
ale producerii de antidoți cu care să se reme- 
dieze ceea ce a fost infectat sau deteriorat, ca 
şi de povara pasivă a înseşi măsurilor parţiale 
de prevenire și.a înseși limitelor puse speculei 
şi profitului prin protejarea peisajului, a resur- 
selor hidrologice etc. ; aceste măsuri și limite, 
parţiale fiind, au dus, fără voia lor, la stimula- 
rea, între altele, a acţiunii de vandalism a celor 
care, în vara lui 1971, au început transformarea 
sistematică a „preafrumoasei ţări“ („bel paese“) 
într-un „rug imens“ (cum a spus un ziar guver- 
namental italian), dînd foc unui număr necre- 
zut de mare de splendide întinderi împădurite. 
Problema care se pune astăzi, prin urmare, nu 
este aceea de a răsturna o presupusă tendință 
capitalistă de creştere nelimitată a forțelor 
de producţie, ci dimpotrivă aceea de a promova 
o dezvoltare efectivă a lor, printr-o gestiune 
socială efectivă care să instituie un nou calcul, 
din perspectivă generală, al costurilor și al 
avantajelor pe termen lung pentru specia 
umană, în locul tendinței actuale de a extinde 
la scara economiilor naţionale procedeele sim- 
ple de calculare a costului folosite la nivelul 


întreprinderilor. 
192 


În același timp se impune necesitatea de a 
„reconcilia“ caracterul progresiv al muncii și al 
achizițiilor proprii speciei umane cu devenirea 
naturii în general, care, ţinînd seama de perioa- 
dele lungi de timp ce-i sînt caracteristice, tre- 
buie să se configureze, la o analiză comparativă, 
ca fiind ciclică şi repetitivă. 

Am ajuns astfel la un punct central în inter- 
pretarea şi în dezvoltarea teoretică a marxis- 
mului. Ce anume trebuie să desemneze expresia 
„forţe de producţie“ ? Și ce trebuie să înțele- 
gem prin afirmaţia că „relaţiile de producție“ 
capitaliste sînt piedici în dezvoltarea „forţelor 
de producție“ ? 

O aparentă punere în gardă împotriva folosi- 
rii cu o semnificație general cuprinzătoare a 
termenului „forţe de producţie“, împotriva 
extinderii acestuia și la fenomenele naturii ca 
atare, vine chiar de la Engels, care este îndeob- 
şte considerat mai „metafizic“ 77; vine de la 
autorul Dialecticii naturii. În repetate rînduri, 
în această operă lăsată în stadiul de ciorne și 
însemnări, Engels reacţionează cu înverșunare 
împotriva folosirii expresiei antropomorfe de 
„forță“, adoptată în fizică de Helmholtz și de 
alții şi provenind de la folosirea încă şi mai 
ingenuă, dar abuzivă, a termenului medieval de 
vis 28. Înverșunarea este excesivă cînd el vizează 
mai curînd cuvîntul decît însuși conceptul, neţi- 
nînd seama că de fapt cuvintele sînt toate, mai 
mult sau mai puţin, antropomorfe. Dealtfel, 
un raport de cauzalitate între evenimente extra- 
umane poate fi verificat — după Engels — 
numai în activitatea omului care, reproducînd 
experimental o secvenţă, „construiește dovada“ 
respectivului raport cauzal. Or, pentru Engels, 
conceptul de forță indică tocmai rezultatul acți- 
unii cauzale date, ca fiind verificată în practica 
umană. Între aceste limite, deci ca sinonim cu 
efectul, verificabil și experimental în decursul 
unei investigaţii care face abstracţie de cauza 
corespunzătoare, termenul de „forță“ este rein- 
trodus de Engels în rîndul celor aplicabili și la 

fenomenele din natură. Ideea de forţă, spune el, 
„este în genere inutilizabilă pentru ştiinţă în 
toate domeniile de cercetare care depășesc 
cadrul mecanicii calculatorii. În mecanică, cau- 
zele mișcării sînt considerate ca fiind date, și nu 
ne preocupă originea, ci numai efectele lor“ 2%. 
Or, trebuie observat că limitarea folosirii aces- 
tui concept este valabilă nu numai în fizică, dar 
și în economie. Într-adevăr, dintre fenomenele 
fizice încorporate în sistemul „forţelor“ de pro- 
ducţie, economia ia în consideraţie numai efec- 
tele. Desigur, ca forțe de producție, acele efecte 
fizice sînt la rîndul lor cauze social-economice 
şi ca atare sînt abordate de cercetarea econo- 
mică, dar, în raport cu acest nivel ulterior al 
manifestării lor, folosirea „antropomorfă“ a 
termenului de „forţă“, ca fiind sinonim cu cauză, 
apare justificată. Dealtfel, mai afirmă Engels, 
mecanica a împrumutat termenul acesta tocmai 
din economie, aşa cum fizica în general a împru- 
mutat din economie termenul de „travaliu“ 
(lucru mecanic) %. Vom remarca aici, în paran- 
teză, că termenul lui Marx de „forţă de muncă“ 
este, la rîndul său, retraducerea în economie a 
acelorași concepte fizico-mecanice şi că trans- 
migrările de termeni nu sînt, deci, un obstacol 
în funcţionarea lor corectă în contexte științifice 
de recentă adopţiune ?!, 

Tocmai pentru că, la fel cu conceptul de forță 
de muncă, şi acela — mai general — de forţe 
de producţie trimite implicit la o noţiune ce 
desemnează anumite „efecte“ observate în fizică, 
el își găseşte o aplicare corectă, după părerea 
lui Marx și Engels, într-o serie de procese reale, 
cuprinzînd în afară de omul înzestrat de natură 
cu anumite însușiri fizice (forța de muncă), în 
afară de uneltele făurite de om, și natura în 
general ca ansamblu de materii prime și ca mare 
rezervor de resurse materiale şi energetice, de 
elemente apte să se combine şi să se trans- 
forme în valori de întrebuințare, de subsistenţă 
şi instrumentale. Să nu uităm că, după părerea 
tinărului Marx, „natura este corpul neorganic 

al omului“ 32? și că acest concept își va păstra 
valabilitatea şi în contextul reflecţiei științifice 
mai riguroase din operele majore. 

Într-adevăr, Marx va spune, în Capitalul: 
„În afară de lucrurile prin intermediul cărora 
munca acţionează asupra obiectului ei și care 
servesc deci într-un fel sau altul ca transmiță- 
tor al activităţii, într-un sens mai larg, procesul 
muncii numără printre mijloacele sale toate 
condiţiile materiale care sînt în general necesare 
pentru ca procesul să aibă loc (...). Un asemenea 
mijloc de muncă general este pămîntul, căci el 
îi dă muncitorului locus standi, şi procesului său 
cîmpul de acţiune (field of employment)“ 33. 
Activitatea productivă a omului înglobează deci 
întreaga natură, permiţind astfel teoriei să in- 
cludă natura însăși în sfera economicului și în 
conceptul de forţe de producţie, ca parte a ace- 
lei părți a acestora care este acțiunea umană. 
Acest raport dialectic de „subsumare“ şi tot- 
odată de „răsturnare“, devine mai evident cînd 
se ia în consideraţie ascensiunea științei în 
forma ei cea mai avansată, deci a unei supra- 
structuri retroactive ce se află în relaţie directă 
cu forțele de producţie în cadrul celei mai largi 
structuri social-economice. 

Dacă natura este, din punct de vedere al teo- 
riei economice, un rezervor de forţe de produc- 
ţie, omul însuși este, pentru sine şi pentru ceilalți 
oameni, nu doar o forță de producție socială, ci 
şi o forță de producţie naturală. S-a subliniat 
în repetate rînduri meritul lui Engels de a fi 
explicat substanţa acestei concepţii a lui Marx, 
prin aportul unei direcții de cercetare, teoretică 
și experimentală, ce poate fi desemnată ca bino- 
mul Darwin-Morgan. Din punct de vedere isto- 
ric, această direcţie se împletește cu tendinţele 
pozitiviste din cultura europeană şi chiar din 
marxism în perioada Internaționalei a doua 
(Kautsky, Plehanov), dar nu este reductibilă la 
acestea. 

Formularea de la care pleacă Engels în Ori- 
ginea familiei este binecunoscută : 


195 


„Potrivit concepţiei materialiste, momentul 
hotărîtor în istorie este, în ultimă instanţă, pro- 
ducţia și reproducţia vieții nemijlocite. Dar, 
această producție este și ea de două feluri : pe 
de o parte, producerea mijloacelor de subzis- 
tență — alimente, îmbrăcăminte, locuință — și 
a uneltelor necesare în acest scop ; pe de altă 
parte, producerea omului însuși, perpetuarea 
speciei. Rînduielile sociale în condiţiile cărora 
trăiesc oamenii dintr-o anumită epocă istorică 
şi dintr-o anumită țară sînt determinate de am- 
bele feluri de producție : de treapta de dezvol- 
tare pe care se află, pe de o parte, munca, iar 
pe de altă parte familia. Cu cît munca este mai 
puțin dezvoltată, cu cît cantitatea produselor ei 
şi deci şi avuţia societății este mai limitată, cu 
atît predomină în orînduirea socială legăturile 
de gintă“ 34, 

Societăţile primitive experimentează mai di- 
rect și mai tangibil ceea ce în Grundrisse, — 
după cum am văzut — este proclamat drept 
misiunea oricărei producţii umane : reproduce- 
rea producătorului în și împreună cu reprodu- 
cerea condiţiilor obiective ale existenței aces- 
tuia. 

Reproducerea speciei devine, pentru om, o 
misiune mult mai complexă și calitativ diferită 
de simpla reproducere a vieţii animale ; diferită, 
în primul rînd, pentru că este vorba de un alt 
subiect-obiect al reproducerii : omul se repro- 
duce pe sine ca producător (producător, în acest 
caz, este numai acela care, spre deosebire de 
animale, cum arată Marx %, produce avînd con» 
ştiinţa propriilor scopuri și după ce a imaginat 
obiectele activității sale reale de producție) ; 
diferită, în al doilea rînd, pentru că, din repro- 
ducerea speciei umane face acum parte inte- 
grantă, cum am văzut, reproducerea „condiţiilor 
sale obiective“, adică a mediului artificial și a 
celui natural (și prin aceasta omul se deosebește 
de animale). De asemenea, la baza acestor „nou- 
tăți“ rămîne tot misiunea de a reproduce viața 
naturală a omului. i 

Chiar și acea veche și primă sarcină socială — 
care este reproducerea vieţii, a forţelor fizice 
şi capacităţilor naturale de producţie ale produ- 
cătorilor înșiși — este parţial uitată în perspec- 
tiva unei prelungiri a actualelor relaţii capita- 
liste ; totodată, nu încape îndoială că echilibrul 
competitiv, la scară mondială, accentuează anu- 
mite procese datorită cărora chiar societăţile so- 
cialiste sînt tributare, prin originea lor, societă- 
ţii capitaliste, sau sînt condiţionate de decalajul 
care le contrapune încă naţiunilor capitaliste 
cele mai puternic industrializate. Este uitată 
acea primă obligaţie elementară, în măsura în 
care conservarea și reproducerea speciei umane 
se convertește, în cel mai bun caz, într-un rezul- 
tat indirect al procesului economic, orientat în 
primul rînd către producerea unor „condiţii 
obiective“ ale existenţei umane, care fiind (prin 
statutul lor exclusiv de mărfuri) tot mai des- 
prinse de orice legătură organică cu existența 
umană, se transformă mai întîi în condiţii arbi- 
trare ale existenţei (nevoile artificiale), iar apoi 
în condiţii potrivnice existenţei. 

Faptul că muncitorul, așa cum citim în Manu- 
scrisele tînărului Marx, era obligat să trăiască 
sub impulsul celor mai elementare nevoi, nu 
înseamnă că în acea fază a capitalismului el își 
putea satisface realmente sau își putea cel pu- 
țin conserva toate nevoile elementare. Încă de 
pe atunci „lumina, aerul etc. — scrie Marx în 
Manuscrise — cea mai elementară curățenie 
trupească încetează de a mai fi o nevoie a omu- 
lui. Murdăria, acest indiciu al decăderii și putre- 
zirii omului, scursorile civilizației (în sensul li- 
teral al expresiei) devin pentru el elementul în 
care trăiește“ 5%. Nici măcar nevoile animale nu 
îi erau satisfăcute %. Și totuși nu era compra- 
misă încă posibilitatea ca acele nevoi — și bu- 
nurile corespunzătoare — să-i fie înapoiate în- 
tr-o zi. Astăzi, în schimb, pentru prima oară în 
istorie, respectiva posibilitate este batjocorită, 
printr-un proces poate ireversibil. Deoarece, cel 
puţin în ţările dezvoltate, sistemul de producţie 

capitalist nu tinde astăzi să reducă nevoile ele- 
mentare — chiar dacă de fapt reușește să le 
sacrifice altor nevoi, artificiale și gratuite, cre- 
înd o mutilare egală, dar inversă : „„unidimensi- 
onalitatea“ omului ; nu tinde să reducă nevoile 
elementare, ci atentează la bunurile naturale: 
care ar trebui să le satisfacă. Noi forme de jaf 
intră în acţiune, după cele dirijate să lovească 
pe producătorii liberi în libera posesiune a mij- 
loacelor de producţie și după cele menite să 
reducă satisfacerea nevoilor ; ele lovesc în nevo- 
ile primare într-un mod poate și mai ireparabil, 
prin diminuarea prezenţei obiective a unor va- 
lori de întrebuințare, dintre cele vitale pentru 
întreaga specie, cum sînt aerul de respirat, apa 
potabilă și vegetaţia, refacerea formelor pri- 
mordiale ale naturii și răgazurile de liniște. 
Revine în actualitate, cu privire la imperia- 
lism, expresia tînărului Marx, de „dușman al 
speciei umane“ %. Dacă „în faza sa ascendentă, 
capitalismul a permis ca durata medie a vieţii 
omului să se dubleze (...), din perioada 1950— 
1960 progresul se limitează la reducerea mor- 
talităţii infantile, a mortalităţii în rîndul feme- 
ilor și al bătrînilor“, în timp ce tendinţe îngrijo- 
rătoare reies din compararea mortalităţii înre- 
gistrate în localităţile și în categoriile cele mai 
direct implicate în relaţiile de producţie capi- 
taliste cu alţi indici de mortalitate 39. Tinde să 
se restrîngă perioada de viață în răstimpul 
căreia poate fi menţinută capacitatea de muncă 
a omului și în care pot fi dobîndite valenţe noi 
în acest sens. Tinde să crească, chiar și pentru 
individul luat izolat, suma eforturilor necesare 
pentru refacerea forţelor uzate : să ne gîndim 
la odihnă, în raport cu oboseala, la tensiunea 
orelor lungi în mijloacele de transport în comun 
şi în mijlocul circulaţiei agitate de pe şoselele 
italiene, la nevoia pe care o resimt cei mai mulți 
de a se agita în gol, chiar şi atunci cînd ar trebui 
să se relaxeze, la nevoia de gălăgie, chiar și 
atunci cînd organismul ar cere tăcerea „de aur“, 
cu alte cuvinte, la intoxicarea care ne face să 

fugim și mai departe de ceea ce ne-ar putea 
dezintoxica. 

Un răspuns simptomatic, polemic şi utopic, 
ne vine de la cei care, în diverse moduri, revin 
demonstrativ la starea naturală, cerînd astfel 
ca restaurarea componentelor naturale, ambi- 
entale, organice şi psihice ale omului să devină 
sarcina primordială a societăţii. 


NOTE LA CAPITOLUL IX 


1 Ar fi în zadar să se caute chiar şi cea mai mică aluzie 
la cauzele cele mai profunde ale fenomenului, sau la re- 
mediile cele mai eficace, în faimosul apel prin care 
Nixon — potrivit unei interpretări general acceptate — a 
crezut că propune în lupta pentru apărarea mediului o al- 
ternativă, în aparenţă mai puţin explozivă, la mobilizarea 
tineretului şi a maselor populare împotriva ecocidului şi 
genocidului din Vietnam şi la perpetuarea problemei ne- 
grilor (vezi, L. MENDIA, La sfida ecologica, în Nord e 
Sud, n. 124, aprilie 1970). Tentativa de diversiune reapare în 
mod deschis şi public la G. BARBIELLINI AMIDEI, care 
(în Biblioteca della libertă, n. 28, 1970, p. 48) observă „de- 
portarea in masă“ a zilerilor din sudul Italiei în nord nu- 
mai ca să pună în -seama acestor „,dezrădăcinaţi“ prima 
răspundere pentru insuficienta capacitate a naţiunii de a 
reacţiona la problemele „,sălbăticirii“ (sic) mediului. Dar el 
nu dezarmează și nu disperă. Crede, dimpotrivă, că miş- 
cările opiniei publice care urmăresc să împiedice temuta 
agonie a pămintului locuibil, pot face ca mişcările zile- 
rilor pestru stăpînirea pămînturilor cultivabile să devină 
desuete și anacronice şi că lupta dintre clasele exploata- 
toare şi cele oprimate să fie înlocuită în sfîrşit de cea 
dintre inteligenţă şi iraţionalitate (p. 51—52). Etiologia in- 
explicabilei iraţionalitâţi, ca bază a unei explicaţii care nu 
explică nimic, circulă și în publicistica — meritorie dealt- 
fel — din „Italia nostra“ (vezi, caietul n. 6, despre mlaştini, 
lagune etc., unde, în legătură cu asanările programate pen- 
tru stîrpirea ţințarilor, se reia comparaţia cu distrugerea 
unei biblioteci pentru a se elimina moliile, trecînd însă 
peste deosebirea hotărîtoare care rezidă în venitul și pro- 
fitul ce pot fi obţinute de pe terenurile asanate). Pe de 
altă parte, nimic nu este mai steril și mai oţios, la o sută 
de ani după refiecţiile dialectice ale bătrînului Engels, de- 
cît să se redescopere legea interdependenţei tuturor feno- 
menelor, aşa cum o fac ziarele patronatului (vezi G. MANCA, 
în Mondo economico, 21 martie 1970 şi în Sole — 24 Ore, 
20 martie 1970), fără a ajunge, însă, la stabilirea precisă a 
„celor care poluează“ şi a „celor care sînt poluaţi“ (G. Ber- 

linguer), lăsînd să se înţeleagă că, dacă există „interde- 
pendenţă“, toţi trebuie să facem mea culpa, toţi sîntem 
asasini ; vezi în legătură cu aceasta, I. RICCI MACCARINI, 
Classe operaia e lotta contro linquinamento, în Critica 
Marxista, n. 4, 1971, acum în AA. VV. Uomo natura società. 
Ecologia e rapporti sociali, Roma, 1972. 

Cit priveşte propunerile de soluţii, precumpânesc, pînă 
la sfîrşitul lui 1971, evitarea problemei şi vorbăria goală. 
În mod special răzbate ipocrizia din mobilurile conferinţei 
europene pentru conservarea naturii (Strasbourg, 9—12 fe- 
bruarie 1970) ; să se reafirme dreptul de a respira aer nepo- 
luat și de a bea apă nepoluată, de a fi apărați de zgomote, 
precum şi să se recunoască rolul populațiilor rurale în 
conservarea echilibrului necesar hidrogeologic etc. (ca şi 
cum politica „europeană“ n-ar fi principala răspunzătoare 
de exodul ţăranilor) (Vezi Monti e boschi, n. 3, mai 1970, 
p. 13). Totuşi, în 1972, dezbaterile politice internaţionale au 
înregistrat progrese  neîndoielnice (acordurile de la Mos- 
cova, conferința de la Stockholm etc.) şi punerea proble- 
mei la un nivel propagandistic rudimentar întîmpină acum 
unele dificultăți. Contradicţiile capitalismului sînt tot mai 
mult indicate ca fiind distrugătorii naturii (vezi f. LXVIII, 
1970, din Ulisse). 


2 Vezi N. BADALONI, Per il comunismo, Questioni di 
teoria, Torino, 1972, p. 177. 


3 Apărut prima oară în 1844 (în primele două fascicole 
din Deutsch-franzosische Jahrbücher); F. ENGELS, Schiţă 
a unei critici a economiei politice, în MARX-ENGELS, 
Opere, vol. 1, E.S.P.L.P., Bucureşti, 1957. 


4 Idem, p. 550. Despre unitatea dintre om şi natură, ca 
motiv al scrierilor de tinereţe ale lui Engels, vezi E. FIO- 
RANI, Friedrich Engels e il materialismo dialettico, Mi- 
lano, 1971, p. 26. Autoarea polemizează cu detractorii occi- 
dentali ai lui Engels şi cu cei care, în U.R.S.S., deşi se 
reclamă de la învăţăturile lui, ar fi deformat semnificația 
esenţială a gîndirii sale. Marxismului „occidental“ îi repro- 
şează tendința multiformă de a caracteriza materialismul 
istoric prin conținutul său sociologic, în opoziţie cu ştiin- 
tele naturii, după o schemă străină marxismului şi împru- 
mutată de la istorismul german, care duce la atribuirea 
unei valabilităţi „trecătoare“ chiar materialismului istoric, 
în considerarea lui drept expresie critică, pur negativă, a 
capitalismului, legată de existența „trecătoare“ a acestuia 
din urmă ; sau, dimpotrivă, tendința de a adopta un ca- 
racter politic concret şi imediat, cu pericolul ce decurge 
de aici de alunecare în practica reformistă şi conjunctu- 
rală. Apoi, dacă materialismul istoric (disociat şi „eliberat“ 
de materialismul dialectic) este caracterizat prin conţinutul 
său generic „umanist“, orientat către o natură umană me- 
tafizică, către problematica „alienării umane“ etc., atunci 

sugestiile idealiste devin şi mai evidente. Dar în marxis- 
mul „occidental“ mai pătrund și alte deformări, din cauza 
tendinței opuse, de a caracteriza materialismul istoric prin 
raportarea numai la metodă: o metodă universal valabilă, 
independentă de conținuturile particulare, adică o metodă 
care, înglobînd conținuturile, se modelează într-un anume 
fel după obiectul fizicii cîmpurilor şi ajunge la o viziune 
structurală a unor monade sau momente distincte, care nu 
comunică între ele (p. 233—234). 


5 Vezi K. KORSCH, Karl Marx, trad. it., Bari, 1969; 
A. SCHMIDT, Il concetto di natura in Marx, trad. it., Bari, 
1969 ; T. W. ADORNO, Is Marx obsolete?, în Diogenes, 
n. 24, 1968. A se vedea, în schimb, alăturarea între terme- 
nul „însușiri“ din lucrările de tinereţe ale lui Marx și 
conceptul, de maturitate, de „forțe de producţie“, în N. BA- 
DALONI, op. cit., p. 61. 


6 F. ENGELS, op. cit., p. 554. 
7 Idem, p. 563. 
8 MARX-ENGELS, Opere, vol. 1, E.S.P.L.P., 1957, p. 570. 


9 Dar a se vedea şi Scrisoarea din Wuppertal (1839). 
scrisă de F. ENGELS la 19 ani (K. MARX-F. ENGELS, 
Opere, vol. I, ed. cit.). 


10 Idem., p. 567—568. 
11 Ibidem ; cursivele ne aparțin. 


12 Vezi J. J. O'MALLEY, History and Man’s ,,Nature“, 
in Marx, în The Review of Politics, n. 4, 1966, p. 509 şi 
523 ; L. KRADER, Critique dialectique de la nature hu- 
maine, în L'homme et la société, n. 10, 1968, p. 25. 


13 Vezi N. BELLU, Marxismul și esența umand (în Re- 
vista de filozofie, n. 1, 1968) şi Note despre conceptul de 
om real la Marx (idem, n. 5, 1963) ; vezi N. S. DUMITRU, 
Geneza şi specificul concepției marxiste asupra esenței 
umane (idem, n. 5. 1968). 

In cea de-a şasea teză, Marx îi reproşează lui Feuer- 
bach de a fi considerat fiinţa umană doar ca specie (deci 
ca ființă naturală) şi nu și ca o fiinţă socială. Esenţa spe- 
ciei umane este socialitatea. După E. AUERBACH (San 
Francesco, Dante, Vico ed altri saggi di filologia romanza, 
Bari, 1970, p. 70 şi 176), prima concepție despre natura 
omului ca ființă sociabilă se găseşte la Vico, de la care 
aflăm mult mai mult decît definiţia aristotelică a anima- 
lului politic. R. MONDOLFO (Umanismo di Marx. Studi 
filosofici 1908—1960, Torino, 1968), deși afirmă că la Feuer- 
bach „nu există o explicaţie clară și precisă a celor două 
concepţii distincte asupra umanităţii, ca specie şi ca so- 

cietate“ (p. 46), apreciază totuși ca excesivă polemica lut 
Marx Împotriva lui Feuerbach şi în legătură cu „omul na- 
tural“, polemică ce eludează tezele lui Epicur, ca şi pe cele 
ale lui Rousseau (p. 40) şi care este bazată dealfel pe 
faptul că „specia în sine este lipsită de orice principiu de 
dezvoltare“ (p. 41). Despre natură ca „bază reală a isto- 
riei“, vezi K. MARX-F. ENGELS, Ideologia germană, 
E.S.P.L.P., București, 1956, p. 36. 


14 L. GOLDMANN (L'Ideologia tedesca e le tesi su Feu- 
erbach, Roma, 1969, p. 20—21) opune Anti-Diihring, Tezelor 
despre Feuerbach deoarece, spre deosebire de acestea din 
urmă, Anti-Diihring s-ar alătura „pozitivismului, eliminînd 
fie ideea identităţii dintre subiect şi obiect, fie caracterul 
practic al oricărui proces cognitiv“ ; de reţinut ecoul operei 
Istorie și conștiință de clasă în argumentul idealist gold- 
mannian al icentităţii subiectului cu obiectul. Vezi şi p. 36. 
Şi L. DUPRÉ (The Philosophical Foundation of Marzism, 
New York, 1966, p. 222) consideră valabil, la Marx, numai 
„pragmatismul“ (sic), adică Teze despre Feuerbach, de- 
oarece acestea concep practica umană ca raport reciproc, 
activ-pasiv, între conştiinţă şi natură. Dialectica ar rezida 
numai în acest raport. În altă parte (mai ales acolo unde 
Marx pare să identifice practica cu satisfacerea nevoilor 
materiale) s-ar contura, în schimb, reducerea arbitrară la- 
un  scientism determinist şi naturalist, străin spiritului 
aceluiaşi Marx (Cartea lui Dupre este săracă în idei şi re- 
produce păreri învechite). 

In legătură cu problema ecologică, Tezele nu merg din- 
colo de afirmaţia (vezi teza a treia) că şi mediul este schim- 
bat de oameni, fără a preciza clar dacă mediul poate fi și 
distrus de oameni. Cu toate acestea, J. HABERMAS (vezi 
Conoscenza e interesse, trad., it., Bari, 1970, p. 35), înde- 
părtîndu-se de A. Schmidt cît și de cei mai mari repre- 
zentanţi ai şcolii de la Frankfurt, îi recunoaște lui Marx 
concepţia despre o natură autonomă căreia (pe linia lui 
Bacon) trebuie să-i dăm ascultare pentru a-i putea ordona. 


15 „Naturalismul“ de inspiraţie feuerbachiană este con- 
siderat un element caduc al Manuscriselor, mai ales de 
Althusser. De părere opusă este L. COLLETTI (vezi Il 
marzismo e Hegel, Bari, 1969), După L. GOLDMANN (op. 
cit, p. 41), înlocuirea individului prin structură (la Al- 
thusser oare ?) ar corespunde trecerii de la capitalismul li- 
berei concurenţe la capitalismul monopolist. 


16 L. COLLETTI (op. cit, p. 357—402) amintește, în le- 
gătură cu aceasta, precedentul lui Pico della Mirandola. 


17 K. MARX-F.ENGELS, Scrieri din tinerețe, Editura 
politică, Bucureşti, 1960, p. 554. 


18 Idem, p. 555. 

19 Idem, p. 560. 


20 K. MARX, Bazele criticii economiei politice, vol. I, ed. 
cit., p. 446. 


21 Idem, p. 437. 
22 Vezi F. ENGELS, Anti-Diihring, ed. cit., p. 282. 


23 Vezi F. ENGELS, Dialectica naturii, ediția a III-a, 
Editura politică, Bucureşti, 1966, p. 282. 


24 Vezi, H. MARCUSE, Eros e civilità, Torino, 1968 (pre- 
faţă din 1966, p. 39). Despre „,deplingerea «naturii» poluate“, 
în scrierile şcolii de la Frankfurt și despre criticile lui 
Habermas, vezi P. CASINI, L'eclisse della scienza, în Ri- 
vista di Filosofia, sept. 1970, p. 244 şi 252. 


25 K. MARX, N Capitale, III, 3, Roma, 1956, p. 224. A 
se vedea, în legătură cu gindirea lui Marx şi cu situația 
actuală din Statele Unite, Uniunea Sovietică etc. articolul 
lui M. BENCHETRIT, Destruction ou transformation de ta 
nature? Les speculations de Vagriculture capitaliste et le 
problème de la faim du monde (La Pensée, n. 60, 1955). 


26 F. ENGELS, Anti-Dühring, ed. cit., p. 298—299. În 
Contribuții la critica proiectului de program al partidului 
social-democrat (vezi Critica marzista, n. 3, 1963, p. 124), 
Engels afirmă că ar fı inexact să se denunțe mizeria cres- 
cîndă a proletariatului, la modul absolut. ‚Ceea ce creşte 
în schimb în mod precis este nesiguranța zilei de miine“. 


21 Reproșurile făcute de marxiștii „moderni“ lui Engels 
nu se mai termină. De exemplu, R. GUIDUCCI (Merz dopo 
Marr. Dalia revoluzione industriale alla rivoluzione del 
terziario avanzato, Milano, 1970) afirmă că modul de gin- 
dire al lui Engels, „fixat încă în acelaşi cîmp categorial 
al idealismului“, dă naștere „unui fel de determinism na- 
turalist de factură pozitivistă care încremeneşte foarte ra- 
pid într-o cristalizare sistematică“ (p. 147). Mai mult, En- 
gels ar încerca să „extrapoleze metoda dialecticii generale, 
ca să-i poată lărgi eficacitatea extinsă şi la domeniul şti- 
inţelor naturale, neînţelegind că reziduurile strict dialectice 
sînt partea cea mai caducă a gîndirii lui Marr..“ (p. 148; 
cursivele ne aparţin). „În fine, dăunătoare este chiar con- 
cepţia că există legi obiective în natură (şi nu pur şi sim- 
plu o rezistenţă concretă a lucrurilor)“ (p. 150—151). Dar 
atunci, oarece e „rezistența concretă a lucrurilor“ despre care 
vorbeşte Guiducci ? Nu-i oare vorba de o concepţie idea- 
listă în esenţa ei, faţă de care anticii ,„,„metafizicieni“, Par- 
menides şi Heraclit, ca să nu mai vorbim de Leucip şi De- 
mocrit, par de departe mal „pozitivi“? Şi ce anume gîn- 
desc ecologii despre o concepţie asupra naturii ca simplă 
„rezistenţă“ la acţiunea omului? Și L. DUPRÉ, în op. cit. 

p. 220, îl acuză pe Engels că ar fi transformat procesul dia- 
lectic într-un proces natural. 

Pentru o valorificare pozitivă a reflecţiilor lui Engels 
asupra naturii, a se vedea cartea lui E. FIORANI, citată 
deja, articolul lui CH. GLUCKSMANN, Engels et la philo- 
sophie marxiste, suplim. la n. 46, sept. 1971, din La Nou- 
velle Critique, cartea lui S. TIMPANARO, Sul materia- 
lismo, Pisa, 1910, şi discuţia dusă în Quaderni piacentini, 
n. 28—31 (1966—1967), capitolul despre Engels în volumul V 
din Storia del pensiero filosofico e scientifico a lui L. GEY- 
MONAT (Milano 1971) şi prefața lui L. LOMBARDO RADICE 
la Dialettica della natura, cit. După Lombardo Radice, şi 
pentru Marx gîndirea dialectică prezintă „importanţă fun- 
damentală, revoluționară pentru ştiinţele naturale şi exacte“ 
(idem, p. 12). În schimb, Dialectica naturii îl dă prilejul lui 
R. D'AMBROSIO să laude idealismul „inconștient“ al lui 
Marx și Engels (vezi La dialettica della natura nel pensiero 
di Engels e Marz, în Nuova Rivista Storica, a XVI, f. II— 
III; extras, Milano, 1932); vădit influențat de Gentile, 
D. D'AMBROSIO afirmă (idem, p. 16—17) : „Exigența unei 
spiritualităţii mai concret-istorice, a unei efective imazențe a 
spiritului în natură și în istorie, a unei spiritualizări com- 
plete a istoriei, a unei depline subiectivări a realității umane 
şi naturale pulsează viguros, după părerea mea, în gîndirea 
şi în opera lui Marx şi Engels, care se opun idealismului lui 
Hegel pentru că doresc fierbinte un idealism care să fie 
cu adevărat idealism total şi absolut“. Şi conchide: „Ei nu 
sint desigur conştienţi de motivarea profund idealistă a gîn- 
dirii lor, ba socotesc chiar drept o misiune a lor, încredin- 
tată de istorie, aceea de a nimici idealismul lui Hegel, la- 
tura mistificatoare a filozofiei gînditorului de la Stuttgart“. 

Dialecticii naturii a lui Engels i-a dedicat ample studii 
şi volume cunoscutul cercetător sovietic B. M. KEDROV. 
Vom menționa doar volumul Engels i dialektika estestvo- 
znaniia, Moscova, 1970 şi La grande oeuvre d'Engels, în Frie- 
drich Engels grand révolutionnaire et penseur (Problèmes 
du monde contemporain, n. 2, 1971). În acest ultim articol, 
Kedrov susține că, pînă în 1882, Engels mai excludea încă 
natura vie din considerarea dialectică a naturii (p. 65). Ob- 
servaţiile asupra biologiei, darwinismului, conexiunii cau- 
zalitate-necesitate etc. îi vor îngădui să sudeze o concepție 
care, după Kedrov, va voi să fie ca un fel de pre-Capital şi 
pe care nu întimplător o va folosi Engels în anii dedicati 
punerii la punct a părţilor inedite din Capitalul (p. 68—72). 
Dialectica naturii realizează de fapt proiectul lui Marx pri- 
vind o ştiinţă unificată după modelul științelor naturale şi 
capabilă să se manifeste ca o „forță de producție“ (p. 80). 


28 Vezi. F. ENGELS, Dialectica naturii, ed. cit., p. 65—70, 
132—134, 255—259. Despre caracterul „tautologic“ al conceptu- 
lui de „forţă“ în astronomie, vezi HEGEL, Știința logicii, 
Editura Academiei R.S.R., Bucureşti, 1966, p. 509. A se ve- 
dea şi M. JAMMER, Storia del concetto di forza. Studio 

sulle fondazioni della dinamica, Milano, 1971 (unde Engels, 
dealtfel, nu este nici măcar menţionat). 


29 F. ENGELS, Dialectica naturii, ed. cit., p. 70. 
30 Idem, p. 283 și 82—85. 


31 O situație asemănătoare celei privind termenii de 
„muncă“ și forţă de muncă“ au avut-o expresiile de „luptă 
pentru existenţă“ şi „echilibru de sistem“. Despre peregri- 
nările ideologice ale conceptului de „luptă pentru existență“ 
a se vedea F. ENGELS, Dialectica naturii, ed. cit., p. 281— 
282 ; el rămîne un concept echivoc dacă este folosit în socio- 
logie. Nu pare, în schimb, că ar trebui considerat incorect 
apelul la principiul de „echilibru ecologic“, deși Korsch i-l 
contestă lui Kautski (vezi, K. KORSCH, Il materialismo 
storico, Antikautsky, Bari, 1971, p. 47, în notă şi 48) şi deşi 
la rădăcina acestei expresii, cum au observat unii cercetă- 
tori, se poate afla referirea la un concept născut la mijlocul 
drumului între economia clasică și ideologia conservatoare 
a capitalismului : conceptul de „armonie socială“. Transpus 
în contextul ştiinţei ecologice, conceptul la care ne-am re- 
ferit mai înainte își pierde, după părerea noastră, conotaţia 
ideologică, cel puţin pentru că perioadelor restrinse care con- 
figurează evoluţia socială (incompatibile cu nondinamismul 
ideal al conceptelor de „armonie“ și de „echilibru“) le co- 
respund, chiar ca o condiție sine qua non, perioadele mai 
lungi ale transformărilor ecologice, şi deci permanența unui 
echilibru relativ (conservarea speciei noastre prin transfor- 
marea societăţii noastre). 

În general vorbind, peregrinarea anumitor formule din- 
tr-o ştiinţă în alta, (sau de la o întrebuințare ideologică la 
una ştiinţifică) mu este, prin ea însăși un indice al caracte- 
rului insuficient de ştiinţific al acestora. Conceptele știin- 
țifice sînt toate, mai mult sau mai puţin, metafore eliberate 
progresiv de halo-ul lor metaforic, prin chiar faptul că sînt 
constrînse să se 'aclimatizeze la un nou context ştiinţific. 


32 K. MARX—F. ENGELS, Scrieri din tinerețe, ed. cit., 
p. 555. Despre schimbul reciproc dintre om şi natură în pro- 
cesul muncii, vezi Capitalul, I, 1. 

Cu totul în afara subiectului este interpretarez lui L. DU- 
PRE, op. cit., p. 160—161, care identifică forțele de producţie 
cu munca acumulată (cu capitalul constant, deci) şi le opune 
muncii reale a producătorilor, ca şi cum aceasta din urmă, 
ca element social și natural în acelaşi timp, n-ar fi forța 
principală de producţie. O cefiniţie a forțelor de producţie 
se află în Traité marziste d'économie politique: le capita- 
lisme monopoliste d'Etat. Paris, 1971 (în paginile apărute şi 
în La Pensée, n. 155, februarie 1971, sub titlul: Forces pro- 
ductives et rapports de productions; a se vedea la p. 93; 
„Les forces productives sont l'ensemble du système formé 
par l'activite tehnique socialment organisée de l'homme 

d'une part, les forces naturelles de l'autre, orienté de façon 
à assurer la vie matérielle des hommes eux-memes dans une 
société donne'9. 

În publicistica recentă asupra problemei ecologice, asu- 
pra urbanisticii, şcolii etc., extinderea la natură a concep- 
tului de forțe de producţie este adesea implicită. S. SCARPA 
(Vezi Agressione e genocidi, în Rinascita, n. 33, 1970) stabi- 
leşte un fel de omologie între jefuirea naturii și jefuirea for- 
tei de muncă a omului. Pentru G. NAPOLITANO (Vezi 
Crisi della scuola e transformazione rivotuzionaria della so- 
cietè italiana, în Critica marzista, n. 1, 1971, p. 14; acum şi 
în Scuola, lotta di classe e socialismo, Roma, 1971), carac- 
terul de clasă al selecţiei şcolare, desconsiderînd predispo- 
ziţiile naturale ale unei mari părţi dintre copiii de munci- 
tori, acţionează de fapt în direcţia frînării evoluţiei forțe- 
lor de producţie. M. PAVAN (Che cosa farne de! pianeta 
terra ? Pavia, 1969), citat de U. LEONE (Processo per 
ecocidio, în Nord e Sud, august—sept., 1970, p. 168) spune 
că n-ar mai trebui să ne prevalăm de interesul pe care îl 
poate satisface „capitalul natură“. G. NEBBIA (Per !'ecologia, 
în Rassegna economica, n. 5, 1970), după ce aminteşte in- 
cidența cantităţii şi a calităţii resurselor chiar asupra rit- 
murilor din producţia economică (p. 1094—1095) și după ce 
invocă o adevărată teorie a costurilor sociale ale produc- 
tiei globale — în locul actualei şi simplei extinderi, la pro- 
dusul naţional global, a criteriilor de calcul pe întreprin- 
dere (p. 1109) — conchide şi el că, dintre resursele naturale, 
numai „capitalul“ ce poate fi reînnoit ar trebui să fie 
folosit (p. 1126), el constituind o creaţie anterioară a 
unor adecvate puteri supranaţionale (p. 1133). Despre can- 
titate şi calitate, vezi şi V. GIACOMINI (Agricoltura e am- 
biente, în Agricoltura, iulie 1970, p. 14). „Starea trupurilor 
şi minţilor oamenilor“ ar trebui să constituie un element de 
estimare a rezultatelor economice chiar şi după comunicarea 
introductivă (discutabilă din alte puncte de vedere) de la co- 
locviul de la Pavia pentru apărarea naturii, din 12—13 sept., 
1970 (vezi A. BOATO şi M. TOMASI, Difesa della natura: un 
problema politico, în Città e società, n. 6, 1970, p. 98). Este 
necesară detectarea limitelor cercetării care, deşi încearcă 
să determine în toată profunzimea lor daunele economice, 
nu merg dincolo de simpla evaluare a daunelor economice. 
A se vedea C. M. CESARETTI, Inquinamento ed agricoltura. 
Stima dei danni economici provocati dall'inquinamento, 
idrico alt'attivită agricola in Italia (ISVET), Milano, 1971. 

Asupra contradicţiei care izbucneşte uneori între ritmul 
rapid din industrie şi dinamica naturală stăruie un memo- 
riu prezentat la congresul Om și Mediu — Milano, 22—23 apri- 
lie 1970 — congres care a avut loc sub egida FAST-ului (Vezi 
Dibattito urbanistico, n. 29, 1970). La fel, V. GIACOMINI (ar- 
ticolul cit., p. 73) atrage atenţia că echilibrul biologic nu 
este un fapt estetic, ci o problemă de eficienţă curentă a 
producţiei în cadrul continuității timpului (şi menționează 
agrobiologia sovietică). Şi G.C. ARGAN (Una legge per la 

protezione dell'ambiente, în Il Ponte, n. 6, 1970, p. 696), — ai 
cărui punct de vedere nu poate fi suspectat ca exprimind o 
atitudine anti-estetică — precizează că nu „frumuseţea“ tre- 
buie să fie apărată (ea, care a fost distrusă cînd constituia 
scopul unic al diverselor iniţiative de apărare a naturii), 
ci o semnificaţie mult mai complexă a mediului natural. 
Tema timpului se regăseşte, în schimb, într-un context de 
preocupări esențialmente estetice la R. ASSUNTO, Città 
— paesaggio — industria (tre immagini del tempo), La Cul- 
tura, f. II, aprilie 1971; față de temporalitatea naturii-pei- 
saj şi a istoriei-cetate, absoluta vremelnicie a tehnologici 
înseamnă negarea timpului, adică planificarea învechirii, 
deci a distrugerii întrucit este orientată spre viitor, şi în- 
seamnă extirparea  „,răgăliilor“, în măsura în care se în- 
toarce către trecut (p. 241—242). Binomului oraș—peisaj i se 
substituie binomul megalopolis-metanopolis, corelaţia dintre 
nenumăratele Mestre şi diferitele Marghere...* (p. 248—249). 
Sint observaţii sugestive, dar neajunsul lor este că ele in- 
clud în „temporar“ orice tehnologie posibilă şi nu doar cea 
axată pe profitul privat. Principiul „a uza“ mai mult decît 
„a produce“ sau „a consuma“ este recomandat şi de T. MAL- 
DONADO (vezi La speranza progettuale. Ambiente e so- 
cietà, Torino, 1970, p. 73, în notă), care omite ipoteza că 
„teoria prăbușirii“ poate fi readusă la ordinea zilei de pre- 
cipitarea noilor contradicții ecologice generate de capita- 
lism (idem, p. 68—69). În legătură cu aceasta, a se vedea 
previziunile unor oameni de ştiinţă americani în D.H. MEA- 
DOWS, D.L. MEADOWS, J. RANDERS, W.W. BEHRENS, III, 
I limiti dello sviluppo (raport al M.I.T.) trad. it., Milano, 1972, 
p. 117 şi „fabula“ nufărului care după douăzeci şi nouă de 
zile de înmulţire acoperă jumătate din baltă, acoperind-o 
toată și definitiv, doar o singură zi mai tirziu: idem, p. 34. 
(În acest punct, susţinătorii teoriei prăbușirii ar putea să 
prevadă poate un socialism mondial al „celei de-a douăzeci 
şi noua zi“, ca ocazie ce nu trebuie ratată dacă vrem să 
evităm sfîrşitul ecologic al speciei umane). 


33 K. MARX, Capitalul, vol. 1, în K. MARX-F. ENGELS, 
Opere, vol. 23, ed. cit., p. 193. 


34 F. ENGELS, Originea familiei, K. MARX-F. ENGELS, 
Opere alese, vol. II, Editura politică, București, 1967, 
p. 154—155. Despre Darwin e il marzismo, a se vedea arti- 
colul lui V. GERRATANA în Il Contemporaneo, n. 20, de- 
cembrie 1959 (acum şi în Ricerche di storia del marxismo, 
Roma, 1972). Şi a se vedea, între altele, G. V. PLEHANOV, 
Concepția materialistă a istoriei. Luporini afirmă: „,Indivi- 
dul uman viu“ este „premisa“ oricărei dezvoltări istorico- 
sociale, dar de aici se naşte „posibilitatea conflictului şi o 
tensiune permanentă între individ și societate, deoarece 
diversele forme sociale pot sau să-l mascheze sau, ca în 
unele cazuri în comunităţile primitive, practic să-l elu- 


+ Orașe-satelit ale Veneției şi, respectiv, Genovei. 

deze“. „Dar nimeni nu poate prevedea în mod cinstit, cred, 
dacă tensiunea individ-societate va putea fi cu totul eli- 
minată în formele superioare ale societăţii comuniste; şi 
nici nu se poate spune dacă aceasta ar fi cu totul de dorit“ 
(C. LUPORINI, Le „radici“ della vita morale, în AA. VV. 
Morale e societă. Atti del convegno promosso dall'Istituto 
Gramsci, Roma, 1966, p. 62; vezi şi p. 48). 


35 Vezi K. MARX-F. ENGELS, Opere, vol. 23, ed. cit. 
p. 191, C. LUPORINI, op. cit., p. 53. 


36 Scrieri din tinerețe, ed. cit., p. 587. 
37 Vezi. J. J. O'MALLEY, op. cit., mai ales p. 526. 


33 Vezi G. BERLINGUER, Politica della scienza, Roma, 
1970, p. 41 şi p. 248. 


39 Vezi G. BERLINGUER, Chi lavora muore di piu, în 
Rinascita, n. 15, 9 aprilie 1971. Nu trebuie uitat, însă, că o parte 
a acelor tendințe negative pot fi puse chiar pe seama scăderii 
mortalității infantile, ca o compensație întirziată a acesteia. 


X 


Problema raportului om-natură 
în perioada de după Engels 


Într-o istorie a drumului străbătut de mar- 
xism — în calitatea acestuia de „concepţie asu- 
pra lumii“ — începutul secolului douăzeci con- 
stituie punctul unei bifurcări. Ea nu coincide cu 
aceea — mai cunoscută, predominant strate- 
gico-politică — care a marcat separarea dintre 
leninism și nucleul reformist al Internaționalei 
a doua, ci se naște chiar în interiorul marxismu- 
lui revoluţionar, în manifestările legate de ceea 
ce este mai valoros în moștenirea lui Marx și 
Engels, iar în Italia și a lui Labriola. Pe deo 
parte, îi avem chiar pe Labriola, pe Lenin cu 
Materialism şi empiriocriticism și Caiete filozo- 
fice (care, în problema ce ne interesează aici, nu 
diferă esenţial de Materialism şi empiriocriti- 
cism), dar şi pe Stalin, ca interpret și populari- 
zator, avem orientările succesive din marxismul 
filozofic sovietic și din cel predominant în de- 
mocraţiile populare, pînă în zilele noastre. Pe 
de altă parte, avem începutul așa-numitului 

„marxism occidental“, pe Lukács cu Istorie și 
conștiință de clasă, pe Korsch cu cartea despre 
Marx și cu cea despre Materialismul istoric (și 
despre Kautsky) t, pe Gramsci și marxismul ita- 
lian, de influență gramsciană. Cele două linii di- 
verg în interpretarea unei conexiuni care, la tî- 
nărul Marx, nu era scutită de conotații ambigue 
în formula din Manuscrise, amintită adesea 
— dar, dealtfel, necunoscută la începutul aces- 
tui secol — asupra naturii considerată drept 
„corpul neorganic“ al omului 2. Trecînd peste 
inegalitățile, nivelările, contaminările care se 
manifestă totuşi în cadrul fiecăreia dintre cele 
două linii sus-amintite (inegalităţile și nivelările 
sînt imputate de obicei mai insistent liniei aşa- 
numitului „diamat“, iar contaminările sînt mai 
ușor de întîlnit în așa-numitul „marxism occi- 
dental“), putem spune că Lenin și materialismul 
dialectic de după el confirmă că realitatea natu- 
rală este independentă de om prin originea și 
prin statutul său obiectiv, și încearcă să dea 
acestei concepții o fundamentare ontologico- 
epistemologică ; „marxismul occidental“, inspi- 
rîndu-se din Lukács sau din Gramsci, pune ac- 
centul pe dependența realităţii naturale de so- 
cietate, pînă la a o dizolva integral într-o formulă 
— negativă pentru unii, pozitivă pentru alții — 
referitoare la istoricitatea specifică acțiunii 
umane. Că, în ciuda sclerozării staliniste sau 
post-staliniste, prima interpretare, cea ontologi- 
co-epistemologică, este mai consonantă şi cu 
argumentele perspectivei ecologice, care se im- 
pun în zilele noastre (argumente privind „res- 
pectarea“ echilibrului fundamental, de bază, al 
lumii fizice şi biologice, apărarea integrală și la 
timp împotriva adevăratelor ameninţări de dis- 
trugere a speciei umane sau de regresiune în 
matca unei stări naturale elementare, nepedep- 
sit manipulată sau violată) este neîndoielnic ; 
chiar dacă în prezent invocarea premiselor ma- 
terialismului comportă uneori (în neo-mecani- 
cism, în anumite poziții influențate de princi- 
piile ciberneticii şi bionicii, ca de pildă la So- 

menzi, în propunerile lui Timpanaro ? ; dar și la 
L. Apostel şi G. Klaus?) repudierea dialecticii, 
din cauza presupuselor ei implicații idealist-he- 
geliene, vitaliste, sau chiar teleologico-antropo- 
morfe. 

Desigur, chiar în gîndirea lui Lenin pot fi de- 
tectate și exemple de schematism, ca în frag- 
mentul următor din Statul și revoluția ® : 
„Această expropriere va face cu putință o uri- 
așă dezvoltare a forțelor de producție. Și, văzînd 
cît de mult împiedică încă de pe acum capitalis- 
mul această dezvoltare, văzînd cît de mari pro- 
grese s-ar putea realiza pe baza nivelului deja 
atins al tehnicii moderne, sintem .îndreptățiţi să 
afirmăm cu cea mai mare certitudine că expro- 
prierea capitaliștilor va determina inevitabil o 
uriașă dezvoltare a forțelor de producție ale so- 
cietății omenești“. 

Stalin polemizează pe bună dreptate cu teo- 
riile care acordă mai multă importanță mediulii 
geografic ca factor de dezvoltare sau de întir- 
ziere economică și socială, constatind că, pe cînd 
în trei mii de ani s-au perindat în Europa cinci 
formațiuni social-economice diferite și succe- 
sive, „în aceeaşi perioadă, condiţiile geografice 
ale Europei ori nu:s-au schimbat deloc, ori s-au 
schimbat într-o măsură atît de neînsemnată 
încît geografia nu consideră necesar să le pome- 
nească“ 7, dar sugerează implicit concluzia ero- 
nată că şi pentru perspectivele social-economice 
ale viitorului factorii ambientali nu vor fi o 
problemă crucială, uitînd astfel avertismentul 
dialectic din a treia teză a lui Marx despre 
Feuerbach (și mediul este schimbat de către oa- 
meni). Ceea ce este „lent“ prin natura sa poate 
să atingă ritmul unei proliferări degenerative de 
tip canceros tocmai ca efect al practicii umane 
menționate, care se asociază cu „rapida“ dezvol- 
tare a formaţiunii economice capitaliste și care, 
în consecinţă, ridică obstacole şi în calea proble- 
melor societăților socialiste contemporane. 

Astfel, nu încape îndoială că unele caracte- 
Tistici ale unei părți a marxismului italian con- 

temporan ê trebuie să fie atribuite accentelor vo- 
iuntariste prezente în concepția istorică a lui 
Gramsci. 

Se ştie că Gramsci nu s-a limitat doar să 
avanseze rezerve privind originalitatea lui 
Engels, sau să sesizeze că nu tot ceea ce acesta 
i-a atribuit lui Marx „este absolut autentic și 
fără infiltrări“ 9 şi să constate cum însăși „me- 
tafora“ lui Marx despre „anatomia societății“ își 
dezvăluie „limitele“ ca fiind prelucrarea unui 
„model“ din științele naturii 10 (într-un climat 
cultural favorabil unor astfel de preluări, climat 
care a evoluat pînă acolo încît cuvîntul „știin- 
tific“ este prezent în Critica socială a lui Tu- 
rati) i£. El chiar a propus, în legătură cu natura 
omului („«Natura» omului este ansamblul rela- 
ţiilor sociale care determină o conştiinţă istorică 
determinată“ 22; „că «natura omului» este 
«complexul raporturilor sociale» e răspunsul cel 
mai satisfăcător“) 13, sau în legătură cu dialec- 
tica naturii 14 formulări de o corectitudine mar- 
xistă neîndoielnică, formulări ce dobindesc însă 
rezonanțe idealiste în contextul sugestiilor cul- 
turale care-l determină să scrie 15 că „dacă echi- 
valăm istoria cu spiritul — natura omului este 
spiritul“ și să considere că, dacă întreaga natură 
este istorie, acest fapt se datoreşte practicii 
umane, economice, științifice sau de orice fel 46, 

Ajunşi aici, nu putem trece — considerînd 
tema drept o falsă problemă sau o rămășiță a 
scolasticii marxiste — peste punctul nodal al ca- 
racterului istoric — și deci dialectic — al natu- 
rii în sine. Că au fost comise abuzuri dogmatice 
nu înseamnă, pentru a folosi formula lui R. Ha- 
vemann, că nu e posibilă o dialectică fără 
dogmă !7. Că dezamăgește rezultatul obținut de 
Engels în unele încercări ale sale de a aborda 
dialectic concepte ale științelor fizice sau unele 
obiecte ale lumii anorganice, nu înseamnă că nu 
este legitimă o cercetare a limitelor și, mai ales, 
a perspectivelor în cadrul cărora concepția isto- 
rico-dialectică poate fi verificată în lumea na- 
turii. 

În capitolul următor ne vom opri asupra pozi- 
țiilor mai recente ale lui Lukács 15 în favoarea 
unei ontologii marxiste care să-și stabilească 
drept obiect dimensiunile cu adevărat evolutive, 
pe perioade lungi de timp, ale materiei anorga- 
nice (și nu simpla mișcare cum se-ntîmplă 
uneori la Engels 19). Aici am vrea să amintim te- 
zele lui Badaloni, care consideră că dialectica 
este inerentă numai nivelurilor biologic și an- 
tropologic (primul ca istorie a experimentării 
spontane a speciei, al doilea ca istorie a reglării 
conștiente a vieţii omului pe baza dimensiunii 
sale sociale specifice) 2, teze ce dezvoltă concep- 
ţii elaborate mai înainte de același Badaloni de- 
spre dinamica mai „lentă“ 21 a mecanismelor 
evolutive elementare, fizice și biologice, în com- 
paraţie cu cea a proceselor istoriei umane, teze 
despre non-necesitatea răzvrătirii omului natu- 
ral 22 şi chiar despre alternativa categorială ne- 
cesitate-posibilitate, legată de cele două modele 
(macroscopic și microscopic) de interpretare a 
lumii reale 33. 

Această problematică redevine actuală și în 
lumina dezbaterii desfășurate, mai ales în 
Franţa, în jurul cărţii lui J. Monod 2%. 

Regăsim, la rădăcinile dezbaterii contempo- 
rane, temele confruntării tînărului Marx cu 
Feuerbach, motivele „darwinismului“ lui Engels 
şi motivele neîncrederii istorismului marxist (de 
exemplu cel al lui Gramsci) în ideea de specie 
concepută „abstract“. Astăzi, însă, începe să cîş- 
tige teren convingerea că, ritmurile de evoluţie 
ale naturii şi omului fiind diferite (sau al omului 
biologic și al celui social), dinamica social-isto- 
rică fie că nu poate, fie că nu trebuie să fie for- 
tată în așa măsură încît să precipite noi și ne- 
așteptate mutații ale speciei umane și că dez- 
voltarea forțelor sociale de producție comportă 
în mod obligatoriu o anume conservare atentă 
a celor naturale, și deci o oarecare recuperare a 
modelelor societăţilor primitive ; a acelor socie- 
tăți primitive pe care Lévi-Strauss le denumește 
societăţi „reci“, comparîndu-le cu mecanismele 

repetitive ale unui ceas, în opoziţie cu societă- 
tile „calde“, comparate cu mașina cu abur și cu 
sistemele termodinamice în general, din cauza 
diferenţelor de temperatură pe care le presupun 
şi a consumului ireversibil de energie pe care îl 
generează %. Lévi-Strauss face aluzie mai ales la 
„dezordinea“ (entropia) ce se constată în socie- 
tăţile „calde“ în domeniul relaţiilor între 
oameni, dar ecologia contemporană atestă că nu 
mai puţin gravă este dezordinea ce apare în ra- 
portul om-natură. Civilizaţia noastră a transfor- 
mat în „energie“ utilă, sau forță de producţie 
actuală și virtuală, întreaga natură (Terra) ; or, 
pînă acum cîteva decenii, numai o parte a glo- 
bului putea, de fapt, să figureze printre forţele 
de producţie ale omului. Iată, însă, că din nou 
— şi ca efect al contradicţiei (capitaliste) între 
relaţiile de producţie înapoiate și forțele de 
producţie avansate — numai o parte a globului 
redevine, în perspectivă, utilizabilă în scopuri 
productive și de supravieţuire ; restul nu mai 
este însă natură virgină, ci reziduu, otravă. 
Lipsa teoretizată de Sartre 26 se dezvăluie a fi 
nu începutul și însemnul civilizaţiei (dimpotrivă, 
„penuria“ de la începuturi, privită retrospectiv, 
este reperabilă mai curînd în nivelul rudimentar 
de atunci al tehnicilor și uneltelor folosite, decit 
în lipsa resurselor naturale ca atare), ci spectrul 
unui posibil deznodămiînt al civilizaţiei. Chiar 
şi „evadarea“ spaţială contemporană pare să 
facă aluzie, în formele ei spectaculare, la această 
nouă spaimă a oamenilor. 

Este evident că, atunci cînd vorbim de o 
anume recuperare, prin comunism, a unor forţe 
latente în societăţile precapitaliste, sîntem 
foarte departe de a năzui, asemeni neoromantis- 
mului sociologic şi noilor utopii, la o stopare a 
progresului economic în general și a celui tehno- 
logic în special. Dimpotrivă, şi aici are dreptate 
J. Monod, o parte a daunelor pe care le supor- 
tăm derivă tocmai dintr-un insuficient (și pe 
deasupra inadecvat) progres al tehnicii 27. 

Nu „progresul“ este pus în discuţie, ci folo- 
sirea lui ca instrument pentru obiectivele (pe 
termen scurt) ale unei singure părți (burghezia) 
a acestei societăţi ; și în același timp, este pusă 
în discuţie ideea că progresul a generat și răs- 
pîndit clasele dominante ale acestei societăţi. În 
țările capitaliste avansate, acest progres și mai 
ales această ideologie a progresului își asumă o 
funcţie obiectiv-conservatoare. În forma defor- 
mată a „societății de consum“, progresul acţio- 
nează pentru consolidarea societăţii nu numai și 
nu atît pentru că răspîndește unele forme de 
bunăstare și ridică nivelul mediu de viaţă al pă- 
turilor largi care participă la realizarea progre- 
sului, ci mai ales pentru că nu dă răgaz obișnu- 
inţei (din care s-ar putea naște atitudinea cri- 
tică împotriva  insuficienţelor,  inadecvării 
relative și deformărilor calitative ale sistemului) 
și constrînge habitus-ul să se readapteze, oferind 
o neîntreruptă reînnoire superficială, la nivelul 
obiectelor de consum cotidian %. SI 

La rîndul ei, ideologia progresului se înca- 
drează într-o alterare istorică de o și mai amplă 
anvergură. Pe vremea revoluţiei franceze, cum 
remarcă Engels %, ideile revoluţionare ale bur- 
gheziei au îmbrăcat pentru prima oară forma, 
nu numai conţinutul, unor propuneri politice, 
lepădînd „mantia“ religioasă cu care și ele se 
drapaseră pînă atunci. Ideea de progres a fost 
baza acelei răsturnări politice. Ei bine, în ex- 
trema involuţie reacționară contemporană a ma- 
rii burghezii mondiale, chiar şi ideile conserva- 
toare au lepădat forma mitului și a religiei (cru- 
ciade reacționare, sfinte alianţe etc.), pentru a 
se regenera în cadrul sferei politicului, ca 
ideologie politică, şi pentru a se prezenta sub 
formă de idei ale „progresului“. Această meta- 
morfoză coincide, de fapt, cu o schimbare radi- 
cală de perspectivă asupra idealului de conser- 
vare : cînd acesta se prezenta în forme mitico- 
religioase, tindea să idealizeze valorile trecutu- 
lui sau să eternizeze structurile prezentului 
într-o viziune imobilizantă asupra componente- 

lor acestuia — fie ele şi marginale —, în timp 
ce în zilele noastre, prezentîndu-se în haina 
ideologiei politice, se proiectează și el în viitor. 
Idealul tinde tot spre conservare, desigur, dar 
găseşte într-o tensiune iluzorie către nou, încon- 
jurată și alimentată fără oprire, formula din 
„Ghepardul“ (este necesar ca ceva să se schimbe 
pentru ca totul să rămînă ca mai înainte), for- 
mulă mai aptă să garanteze conservarea struc- 
turilor sociale %. De aceea chiar credinţele reli- 
gioase tradiționale par astăzi dezorientate și ne- 
liniștite, parcă din cauza unei salutare și demis- 
tificante autoreflectări a religiei de ieri în non- 
religia de astăzi, a imobilismului de ieri în acel 
pseudoperpetuum mobile al falsei conștiințe 
contemporane ; de aceea astăzi ele tind uneori, 
în redeșteptatul avînt mesianic și palingenezic, 
al unei fertilizatoare utopii pămîntene, să răs- 
toarne cu totul formula progresului ghepardian 
în formula, poate nu mai puțin mistificatoare, 
potrivit căreia este necesar ca totul să se 
schimbe pentru ca ceva să poată fi păstrat. Și în 
domeniul evaluărilor ecologice ne putem explica 
astfel caracterul obiectiv mai avansat al unor 
poziţii care se inspiră din catolicism sau crești- 
nism. Ele ne apar mai indirect compromise de 
interesele sau ideologiile neocapitalismului şi 
chiar facilitate, în denunţarea etico-sociologică a 
responsabilităţilor, de nepotolitele impulsuri an- 
ticapitaliste ale vechiului conservatorism cle- 
rical. 

La drept vorbind, temeiurile primare ale re- 
ligiei în general și ale creștinismului în special 
sînt cu totul defavorabile unei atitudini conci- 
liatoare și realiste faţă de mediul natural. Ecolo- 
gul G. Nebbia observă 3! că religia creștină lip- 
seşte obiectele naturale de aureola de familiari- 
tate respectuoasă care le înconjură încă de pe 
vremea concepțiilor animiste păgîne, degradîn- 
du-le la nivelul unor simple instrumente îndrep- 
tate numai spre satisfacerea nevoilor omului. Şi, 
într-adevăr, observăm la rîndul nostru că tre- 
cerea de la diversele mitologii propriu-zise la 

religii propriu-zise reflectă o anterioară schim- 
bare a bazelor sociale de la stadiul relaţiilor de 
înrudire, ca fenomsn generalizat și aproape ex- 
clusiv (de unde concepțiile mitic-animiste despre 
o „înrudire“ universală ce se extinde și la rela- 
tiile întreţinute de oameni cu fiinţele naturale), 
la stadiul raporturilor de servitute și dominație 
a omului de către om, de unde derivă, într-o 
etapă ulterioară, corespunzătoarele concepții 
spiritualist-religioase despre zeul „stăpîn“ și 
despre natură ca o creație menită să „slujească“ 
acelei creaturi privilegiate care este omul ; ex- 
cepţiile, de exemplu viziunea „,fratemă“ — și 
ca atare eretică — a naturii la Sfîntul Fran- 
cisc %, nu contrazic regula. De aceea încă din 
Geneză „Man was the lord and nature was his 
subject“ 33, 

Dar, la sfîrşitul unei epoci în care relaţiile de 
dependenţă personală, de aservire feudală sau 
în orice caz precapitalistă, au fost înlocuite de 
universala reducere a omului și a naturii la con- 
diția de „mărfuri“, unele spirite religioase do- 
bîndesc o conștiință critică a contradicțiilor ine- 
rente atît procesului recent de generală trans- 
formare în marfă, cît și primitivei concepții creș- 
tin-feudale a naturii ca sclavă sau. servitoare a 
omului. În publicistica oficială și oficioasă cato- 
lică se întîlnesc uneori cele mai semnificative 
„redescoperiri“ de formule și concepte de-a 
dreptul identice cu cele ale lui Marx și Engels. 
Însuși papa Paul VI, vorbind despre posibila ca- 
tastrofă ecologică, în discursul ţinut la 16 noiem- 
brie 1970 la sediul FAO din Roma, afirmă că în 
faţa omului stă nu atît misiunea de a domina 
natura, cît mai cu seamă necesitatea de a „do- 
mina propria dominație“ asupra naturii (o spu- 
sese deja Engels, în Anti-Diihring, precizînd că 
este vorba de a se domina relaţiile sociale dintre 
oamenii înșiși). Așadar papa pune în discuţie în- 
suşi mecanismul capitalismului. Iezuitul B. Sor- 
ge 31 se face ecoul acestor opinii, denunțind 
„cercul vicios instaurat de căutarea profitului de 
dragul profitului“. În Populorum progresio, 

Paul VI merge pînă la adoptarea unor figuri de 
stil dialectice aparținînd tînărului Marx, cînd 
afirmă : „a căuta exclusiv averea devine un ob- 
stacol în dezvoltarea ființei“. Iar Sorge întă- 
reşte : resursele naturale trebuie să fie proprie- 
tatea comună a întregii umanităţi. Această ul- 
timă teză era mult mai precisă și mai corectă 
dacă părintele iezuit adăuga că toate resur- 
sele naturale sînt de-acum transformate în 
tot atitea mijloace de producţie și că pro- 
prietatea socială se impune și pentru re- 
sursele naturale în virtutea faptului că se im- 
pune, în perspectivă, pentru toate mijloacele de 
producție. Apoi, dacă utilizarea economică şi 
abuzul faţă de toate resursele naturale au loc 
astăzi, cum este ușor de constatat, la nivelul în- 
tregii planete, într-o integrare mondială (a 
forţelor de producţie naturale și a reziduurilor 
rezultate din folosirea lor neraţională) ce îna- 
intează mai rapid decît formarea unei pieţe 
mondiale unice, atunci formula „proprietăţii 
comune a întregii umanităţi“ începe să dobîn- 
dească un sens marxist mult mai precis, dincolo 
de orizontul de gîndire de la Civiltà catolica. 
Ideea preconcepută despre o natură aflată 
prin definiție în slujba omului și prevestirea, 
contrară, a unei catastrofe ecologice din cauza 
abuzurilor omului „împotriva naturii“ se re- 
clamă, amiîndouă, de la o matrice religioasă 
(problema demografică a controlului nașterilor, 
de pildă, ridică o antinomie de nesoluţionat în 
cadrul revizionismului catolic actual care se 
zbate între încurajarea biblică a reproducerii 
necontrolate a oamenilor, care ar fi „conformă 
cu natura“, și condamnarea reproducerii obiec- 
telor dusă pînă la limitele „antinaturii“). Totuși, 
cele două concepţii opuse pot coexista și în sînul 
altor ideologii, chiar și în cadrul tradiţiei mar- 
xiste. „Triumfalismul“ şi „catastrofismul“, mi- 
turile omului prometeic (sau ale „divinului ca- 
msleon“), pe de o parte, și miturile turnului 
Rabel sau ale potopului, pe de alta, renasc în- 
tr-o nouă formă, logico-discursivă, în cele două 

fete ale ideologiei contemporane : în perspec- 
tivele consumatorist-tehnocratice sau cosmico- 
reînnoitoare ale apologeţilor neocapitalismului, 
pe de o parte, și în profeţiile despre moartea 
omului, care invocă datele științei, pe de alta. 
Dacă „un miligram de DDT într-o tonă de apă 
este suficient pentru a reduce posibilitatea al- 
gelor de a produce oxigen, şi nu mai puţin decit 
şapte zecimi din oxigenul produs pe planeta 
noastră provine de la acestea“ %, atunci, proba- 
bil, „the real specter that pollution costs over 
man's future is not, perhaps, the extinction of 
Homo sapiens but his mutation into some hu- 
man equivalent of the carp now lurking in Lake 
Eries fetid depths, living off poison“ 3%. Dacă 
-omul a devenit acum un factor de dereglare a 
echilibrului naturii — așa susțin unii biotehno- 
logi americani %* — natura însăși va avea grijă 
să-l înlocuiască cu altceva, de exemplu cu o in- 
teligenţă artificială (care să știe să respecte mai 
mult legile naturii decit inteligența „naturală“). 

Și între marxiști se pot surprinde accente ale 
unui optimism sau pesimism radical. Note de 
optimism împrumutat de obicei de la respec- 
tivele izvoare idealiste (Hegel) se găsesc uneori 
în gîndirea de tinereţe a lui Marx şi Engels, la 
Gramsci, dar mai ales în practica și în teoreti- 
zările epocii staliniste, care proslăvea posibili- 
tățile nelimitate atit ale „inginerilor naturii“ 
(chemaţi, de exemplu, să devieze cursul fluvii- 
lor), cît şi ale „inginerilor sufletelor“ (chemaţi 
să modeleze omul nou al societății comuniste, 
nu fără riscul unor sancțiuni administrative, 
dacă nu reușeau în această presupusă sarcină a 
lor). În occident, tînărul Lukács, Korsch, 
A. Schmidt şi școala lui Della Volpe ajung pe 
poziţii teoretice asemănătoare atunci cînd în- 
cearcă dizolvarea integrală a conceptului de 
forțe de producţie în cel de relaţii sociale sau 
cînd încurajează o concepţie de tip instrumenta- 
list-pragmatic, nu numai în cadrul tehnicii, ci 
chiar și în cadrul științelor naturii. Trebuie ci- 
tate, de pildă, unele pagini din Mario Rossi, în 

care se scrie * că „omul este rădăcina și finalita- 
tea organismelor sociale“ 3, că „însăși refacerea 
mişcării generatoare de organisme sociale coin- 
cide cu acest proces, mișcarea respectivă fiind 
reparcursă operativ şi violentată la fiece pas 
pentru că se renunţa la punerea în funcţie a pro- 
cesului de transformare a organismelor sociale, 
prin intermediul căruia omul realizează procesul 
de autoconstruire“. Și mai departe: „împreju- 
rarea — care a ajuns sau nu să fie cunoscută de 
om — că organismele sociale nu au alte finali- 
tăți și nici alte rădăcini decit ființarea lor predi- 
cativă și existenţială este răsturnată de faptul 
că omul își asumă inevitabil responsabilitatea 
de a conferi acestora un sens existenţial și pre- 
dicativ, adică un sens autentic, ce poate fi vala- 
bil şi pentru alţi oameni“ ; „conferind organis- 
melor sociale semnificația lor existenţială și 
predicativă, adică autenticitate, înseamnă că ele 
se constituie ca obiecte în funcţie de transfor- 
marea lor operaţională“ 39, Și în sfîrşit: „Ra- 
portarea operativă teoretico-practică a omului la 
organismele sociale este deci elementul consti- 
tutiv al existenţei în general“ 49. Și totuși, cînd 
autorul ia în consideraţie nu natura, ci cultura, 
el afirmă în mod corect și eficace că numai cel 
ce se va fi păstrat în integralitatea sa indepen- 
dentă va putea fi transformat după noile și mai 
elevatele finalităţi ale omului social. El observă 
într-adevăr că, așa cum „la sfîrşitul luptei de 
eliberare germanii erau cei care aruncau în aer 
poduri, șosele și instalații de producţie, iar cei 
din Rezistență, dimpotrivă, își riscau viața pen- 
tru a le apăra“, tot așa în ziua de azi (spre de- 
osebire de ceea ce par să considere unele grupuri 


* În pasajul care urmează autorul citat utilizează 
un termen — ente — cu multiple şi foarte variate în- 
țţelesuri (ființă, existenţă, societate, instituţie ş.a.) şi 
pentru care nu există un echivalent în limba română. 
Ținind seama de context, am optat pentru expresia 
organism social, care acoperă o mare parte din con- 
ținutul semantic al cuvîntului italian ; totuşi textul 
românesc rămine pe alocuri aproape criptic (Nota 

extremiste), „sarcina persoanelor democrate 
este analoagă față de întregul capital cultural pe 
care istoria civilizației noastre l-a acumulat. 
Cită şi care parte din acesta va fi incompatibilă 
cu instituirea noii societăți nu se poate deter- 
mina mai înainte ca această societate să fi fost 
creată și să-și fi statornicit cerinţele ei structu- 
rale şi nici, evident, fără a le cunoaște în pro- 
funzime“ ; cu atît mai mult, cu cît va trebui să 
se corijeze și să se restaureze ceea ce a fost de- 
format şi mistificat din cultura tradițională, de 
către societatea burgheză fil. Un asemenea pro- 
ces de deteriorare, de „poluare“ și de virtuală 
distrugere este declanșat de relațiile economice 
capitaliste în raport cu bazele naturale ale ori- 
cărei productivităţi economice sau culturale şi 
revoluționarilor le revine misiunea de a „con- 
serva“ şi a apăra valorile economice şi culturale 
pentru viitor — cit va fi necesar şi chiar mai 
mult — pentru fructificarea lor în sfirșit re- 
glementată, ca o consecință a instaurării unei 
noi societăți. 

Inspirației optimiste — implicită în acele ten- 
dinţe ale marxismului care presupun, în diverse 
moduri, nu numai o etică, ci și o ontologie an- 
tropocentrică sau sociocentrică — i se opune 
pesimismul tendențial al celor care pun accentul 
pe materialismul concepţiei marxiste și anume 
pe dependența, în ultimă instanţă, a omului de 
legile ce pun în mişcare lumea fizică și biologică 
şi, pe un plan mai general, evoluția planetei 
noastre, atit ca sistem închis, reglementat de cel 
de-al doilea principiu al termodinamicii, cit şi 
ca parte integrantă a unei catastrofe cosmice 
nu mai puţin ireversibilă, deși încă îndepărtată. 
Sebastiano Timpanaro și-a formulat punctul de 
vedere cu deosebită claritate, făcind apel la 
scrierile lui Engels și în particular la previziunile 
sale în legătură cu sfirşitul inevitabil al domniei 
omului : „Polemica istoristă impotriva «omului 
în general», foarte justă cîtă vreme neagă faptul 
că umanității în general îi sînt proprii unele 
caracteristici social-istorice ca proprietatea p”i- 

vată sau împărţirea în clase, devine greșită cînd 
trece cu vederea faptul că omul ca ființă biolo- 
gică, dotată cu o anume (nu nelimitată) adapta- 
bilitate la mediul exterior, dotată cu anume im- 
bolduri spre activitate și spre atingerea fericirii, 
expus bătrîneţii şi morţii, nu este o construcție 
abstractă și nu este nici măcar un strămoș pre- 
istoric al nostru, un fel de pitecantrop depăşit 
acum de omul social-istoric, ci mai există încă 
în fiecare din noi și după toate posibilitățile va 
exista și în viitor“ 42, 

Pe aceste baze se grefează cunoscutele mo- 
tive „leopardiene“ ale lui Timpanaro, motive pe 
care le-am putea traduce în teza inevitabilității 
unei „eco-catastrofe“ în viitorul, oricît de în- 
depărtat, al omului 43, Pesimismul său radical 
este temperat de luarea în considerație a fap- 
tului că „faţă de ritmul de evoluţie al structurii 
economico-sociale (și al faptelor suprastructu- 
rale, determinate de aceasta), și natura, — in- 
clusiv omul, ca ființă biologică — se schimbă, 
cum ne-a învăţat evoluționismul, dar într-un 
riim cu mult mai lent și gradat: «natura este 
verde încă, dar purcede pe o cale atît de lungă, 
încît pare că stă», spune Leopardi“ 4. 

Dar să nu uităm a lua în consideraţie, pe de 
altă parte, faptul că transformarea comunistă a 
societăţii la scară mondială — în corelaţie cu 
eventualele resurse de viitor ale științei şi teh- 
nologiei — va putea să întiîrzie, poate, dacă nu 
să evite cu totul, sfîrşitul omului. Din această 
perspectivă, celebrele cuvinte ale lui Gramsci 
sînt valabile şi ca un nou apel la un pesimism 
(cosmocentric) al inteligenţei, însoțit de un op- 
timism (antropocentric), la care nu se poate re- 
nunţa, al voinţei raționale și al luptei conștiente 
pentru apărarea și afirmarea omului, a acestui 
om și nu a unui surogat ipotetic al său, tehnolo- 
gic sau biologic. Şi, din aceeași perspectivă, tre- 
buie privită cu legitimă neîncredere și o anume 
problematică structuralistă care, prin metafo- 
rica „moarte a omului“, ascunde poate un pre- 


221 


sentiment analog, deși inconștient, al unei imi- 
nente eco-catastroie sau al unei neașteptate 
substituţii tehnologice. 

Optimismul voinţei are, dealtfel, o solidă ar- 
gumentare științifică, la nivelul actual al cunoş- 
tințelor despre natură și societate, dacă ne re- 
întoarcem la obiectivele mai concrete și ime- 
diate ale salvării omului de la eco-catastrofa 
anticipată cu care omul se ameninţă pe sine 
însuși. În această dimensiune mai concretă și 
apropiată, alternativa între un declin posibil şi 
o posibilă expansiune a domniei omului ajunge 
să coincidă cu alternativa capitalism-comunism. 
Faptul că — aşa cum observă Giovanni Berlin- 
guer î3 — criza ecologică este resimţită astăzi în 
formă mai acută tocmai în Statele Unite, adică 
în punctul maxim al actualei dezvoltări capita- 
liste monopoliste mondiale, nu este desigur o în- 
timplare. 

Pe de altă parte, oricare ar fi întîrzierile con- 
semnate și în acest domeniu în ţările socialiste, 
mulţi experţi și cercetători occidentali îi atri- 
buie lui Lenin și mișcărilor născute sub regimul 
sovietic 46, cît și agrobiologiei sovietice 47, pri- 
mii pași concreți făcuți în punerea problemei 
mediului natural în termenii ei reali și pe dru- 
mul spre o soluţionare a ei. Ecologia este astăzi 
o ştiinţă subversivă, mai scrie încă Nebbia *8. 

Și, într-adevăr, dincolo de falsa alternativă 
între „,catastrofism“ și „triumfalism“, „sfidarea 
ecologică“ poate constitui, la scară mondială și 
în domeniul ideilor, unul dintre simptomele noi- 
lor exigențe de unitate, pentru convergenţa 
mișcărilor revoluţionare mereu divizate și aflate 
în dezacord. Lor le revine, în lupta pentru su- 
pravieţuire și pentru expansiunea vieţii și ra- 
țiunii umane, misiunea de a repropune unor 
mase tot mai largi temele unei critici radicale a 
prezentului, critică de dimensiuni istorice şi 
„planetare“, și de a pune în fața lor obiective 
noi și mai ample de emancipare umană prin 
opțiunea revoluţionară a clasei muncitoare. 

NOTE LA CAPITOLUL X 


1 K.KORSCH (Vezi I  materialismo storico: Anti- 
kautsky, Bari, 1971) ironizează preocupările lui Kautsky, din 
a sa Die materialistische Geschichtsaufjassung, pentru ten- 
dința capitalismului de a provoca degradarea fizică a prole- 
tariatului şi distrugerea de plante şi animaie (op. cit., p. 30, 


îu notă) — preocupări ce se încadrează în incercarea lui 
Kautsky de a stabili un contact între concepția materialistă 
a istoriei şi biologie (idem, p. 31) — ca şi încercarea lui 


Kautsky de a detecta o legătură recurentă între marile 
transformări sociale şi transformările mediului (idem, p. 39). 
Despre critica conceptului de „echilibru“ în natură am vor- 
bit deja în capitolul precedent (nota 31). 


2 C. LUPORINI (Vezi Il rapporto uomo-natura alle origini 
del marxismo, în Rivista critica di storia della filosofia, n. 2, 
1955, p. 143) observă că, în faza Ideologiei germane, la Marx 
și Engels „apar abia nişte licăriri“” — dacă apar și acestea — 
ale unei concepții despre caracterul istoric al naturii ; con- 
ccpția „rămine mai curind o problemă în fond încă nere- 
zolvată. Istoricitatea naturii, care aici este afirmată, rezidă 
în ceea ce-i revine acesteia de pe urma raportului cu omul, 
din relaţia practică pe care o stabileşte omul cu natura“. În 
acelaşi articol (p. 146, în notă), Luporini deplinge confuzia 
ce se face îndeobşte, in interpretarea marxismului, prin in- 
ciuderea eronată a conceptului de „forţe de producţie“ în 
cel de „relaţii de producţie“. 


3 Vezi S. TIMPANARO, Sul materialismo, Pisa, 1970 ; vezi 
și recenzia lui V. GERRATANA, în Critica marxista, n. 2, 
1371 (acum şi în Ricerche di storia del marxismo, Roma, 19172), 
in care, printre altele, se amintesc unele pasaje semnifica- 
tive din Capitalul despre raportul om-natură. Vezi şi V. SO- 
MENZI, Uomini e macchine, în L'uomo e la macchina. Actele 
ceiui de-al XXI-lea Congres de filozofie, v. I, Torino, 1967. 


4 Vezi şi L. APOSTEL, Materialismo dialettico e metodo 
scientifico, Torino, 1968. 


5 Despre teoriile lui Klaus, vezi, N. M. DE FEO, Ciberne- 
tica e dialettica sociale nella rivoluzione scientifico-tecnolo- 
gica, în Critica marzista, n. 4—5, 1969. 


6 In V. I. LENIN, Opere complete, vol. 33, Editura poli- 
tică, Bucureşti, 1934, p. 95. 


7 Cursul scurt de istorie a Partidului Comunist (bolşevic) 
al Uniunii Sovietice, ediția a III-a, E.S.P.L.P., Bucureşti, 
1955, p. 172. 

Discutabilului „realism“ ai lui Stalin în problema rapor- 
tului sat-oraș („O oarecare deosebire, deşi neesențială, va 
rămîne incontestabil, date fiind deosebirile dintre condițiile 

de muncă din industrie și din agricultură”) îi corespunde 
nerăbdarea „revoluţionară“ cu care capitalismul avansat re- 
duce în felul său diferenţele dintre centrele urbane, zonele 
industriale şi activităţile agricole, condamnind la părăsire 
pămînturile ce nu sînt susceptibile de culturi industrializate 
şi de valorificare competitivă, industrializînd în mod nemi- 
los celelalte (recurgînd, de pildă, la tratamente chimice de- 
foliante, insecticide etc., care rup echilibrul ecologic și la 
procedee care desfigurează ultimele vestigii ale aspectului 
natural al lucrurilor) și în sfîrşit urbanizind atît de mult 
teritoriul, agricol sau nu, încît distruge în scurt timp chiar 
avantajele dobindite prin edificarea de oraşe. Am amintit 
acest mod deformat de eliminare a deosebirilor dintre oraş 
şi sat, dintre industrie şi agricultură, pentru a trage con- 
cluzia că nu este deajuns să se denunțe limitele doctrinare 
ale „conservatorismului“ stalinist, precum şi pentru a pro- 
pune, cum înțelege s-o facă pe bună dreptate V. GERRA- 
TANA (vezi Ricerche di storia del marzismo, Roma, 1972), 
ideea depăşirii diviziunii muncii într-una din formele sale 
clasice și tradiţionale ; la fel, este mai indicat să se pre- 
vadă o depăşire a diviziunii muncii însoţită de o anume 
conservare „a deosebirilor existente între condiţiile de 
muncă din industrie și din agricultură“, măcar în sensul că 
acea parte a muncii agricole care nu poate fi încă industria- 
lizată tehnic şi nici gospodărită printr-o contabilitate speci- 
fică întreprinderilor industriale, să fie împărţită cum se cu- 
vine între membrii colectivităţii, astfel încît să devină aju- 
tor şi instrument fie pentru apărarea bazelor naturale chiar 
ale celei mai avansate economii, fie pentru redobiîndirea 
deplină a umanului, în sfîrșit dezalienat, fără de care însăși 
omenirea politehnicizată, menţionată în pasajul din Capita- 
lul citat de Gerratana, ar fi poate o cucerire imperfectă. 

Pasajul din STALIN, reprodus mai sus, se află în Proble- 
mele economice ale socialismului în U.R.S.S., E.P.L.P, 
București, 1952, p. 32). 


6 Vezi G. BERLINGUER, Politica della scienza, Roma, 1970, 
p. 123—124 și 181. 


9 A. GRAMSCI, Opere alese, Editura politică, București, 
1969, p. 72. 


10 ANTONIO GRAMSCI, Scrieri alese, Editura Univers, 
București, 1973, p. 123. 


11 A. GRAMSCI, Passato e presente, Torino, 1951, 
p. 162—163. 


12 Idem, p. 200. 


13 A. GRAMSCI, Opere alese, ed cit., p. 51. 

14 Idem, p. 114; unde caracterul dialectic al naturii este 
recunoscut ca fiind parte a istoriei omului („chiar și prin 
istoria științei“). 


15 Idem, p. 51. 


16 Despre conceptul de natură la Gramsci, a se vedea: 
M. ALOISI, La scienza e la natura come storia, în Società, 
n. 3, 1950 şi intervenţiile lui F. ALBERGAMO, A. BORRELLI, 
O. BIANCA și ale aceluiaşi ALOISI în n. 1, 1951; A. SA- 
BETTI, Il rapporto uomo-natura nel pensiero del Gramsci e 
la fondazione della scienza, în AA. VV. Studi gramsciani, 
Roma, 1958, p. 243—252 ; C. NARDONE, Il pensiero di Gramsci 
Bari, 1971, p. 299—301, 453 şi urm., 462 și urm. 521 in 
notă (cea din urmă conținînd alte indicații bibliografice 
asupra acestei chestiuni). 


17 Vezi Dialettica senza dogma. Marzismo e scienza na- 
tura!i, trad. it., Torino, 1965. 


18 Vezi Conversazione con Lukács, de W. ABENDROTH, 
H. H. HOLZ şi L. KOFLER, trad. it., Bari, 1968. În ce-l 
priveşte pe tînărul Lukács, criticii ştiu (vezi G. E. RUSCONI, 
La teoria critica della società, Bologna, 1970, p. 52 şi L. AMO- 
DIO, Tra Lenin e Luxemburg. Commentario al periodo 
„estremistico“ di G. Lukács 1919—1921, in Il Corpo, n. 5, 
1967, p. 378) că şi el, pe linia lui Morgan şi Engels, consl- 
dera societățile precapitaliste intr-un anume fel drept so- 
cietăți „naturale“. 


19 In problema originii vieţii, Engels este însă conştient 
de caracterul esențial al perioadelor îndelungate, cum amin- 
teşte şi G. COGNIOT (La dialectique de la nature. Une 
oeuvre géniale de Friedrich Engels, Paris, 1953, p. 34). 


20 Marx socotea că reglementările cu ajutorul științei 
„deveneau tot mai indispensabile, iar posibilitățile conser- 
vării speciei şi civilizației erau tot mai mult încredințate 
construcției sociale raționale. Incă în cadrul vechii societăți, 
conştiinţa originii noastre animale punea problema insufi- 
cienței echilibrului la care a ajuns specia faţă de actuala 
întrebuințare istorică a torţeior de producție şi de aceea 
obliga la căutarea unui echilibru mai profund care să fie 
realizat la nivelul unei reglementări conştiente. Trecutul 
nostru natural şi istoric apărea în această perspectivă ca 
un fel de istorie experimentală a speciei care exercita o 
presiune asupra lumii prezente și care apoi, reflectindu-se 
într-o anume versiune a ceea ce numim filozofie, formula, 
la acest nivel abstract și sub forma unei legi dialectice, ne- 
cesitatea unei asemenea treceri“ (N. BADALONI, Scienza e 
filosofia in Engels e Lenin, în Lenin teorico e dirigente 
rivoluzionario, Caietul n. 4 din Critica marxista, 19170, p. 81). 

După ce a menţionat Dialcctica naturii a lui Engels, Bada- 
loni continuă astfel ; „In conceptul de dialectică se rezuma 
de fapt, pe de o parte, un proces biologic şi istoric, care 
s-a dezvoitat pînă acum în mare parte în mod spontan şi, 
pe de alta, se formula soluţionarea sa rațională şi liberă 
sub forma unei necesităţi“ (ibidem). Aceasta este „,semnifi- 
cația cea mai profundă a modului în care Engels prezintă 
dialectica“ (idem, p. 82). 

Într-un capitol intitulat La società come esperimento 
biologico, J. B. S. HALDANE (Problemi della scienza, trad. 
it., Milano, 1949, p. 95), după ce repetă că societatea este 
reacția omuluj la .creşterea populației, conchide că „de suc- 
cesul sau de faiimentul experimentelor făcute în organiza- 
rea vieții urbane“ va depinde supraviețuirea unuia și ce- 
luilalt tip de societate. 


21 Vezi N. BADALONI, Marxismo come storicismo, Mi- 
lano, 1962, p. 222. 


22 Idem, p. 240. 


23 A se vedea, de același BADALONI articolul de dic- 
ţionar Materialisņno în Filosofia, Enciclopedia Fcitrinelli- 
Fischer, sub redacția lui G. PRETI, Milano, 1969, p. 327. 
Pentru problematica necesitate-posibilitate, vezi şi în Con- 
versazioni con Lukács, cit., p. 23 şi 166—167. 


24 Vezi J. MONOD, Il caso e la necessità, Saggio sulla 
filosofia naturale della biologia contemporanea, trad. it., 
Milano, 1971. 


25 C. LÉVI-STRAUSS, Primitivi e civilizzati, conversații 
cu G. CHARBONNIER, Milano, 1970, p. 55—56. Despre non- 
echivalența, în cazul omului, dintre mecanismul mutațiilor 
biologice şi folosirea progresului tehnologic, M. CORN- 
FORTH (The Open Philosophy and the Open Society. A 
Reply to Dr. Karl Popper's Refutations of Marrism, Lon- 
dra, 1968, p. 28) se pronunță astfel : „Men do not acquire and 
satisfay new needs by any alteration of the organs of their 
bodies, but by acquiring new forces of production“. 


26 Vezi J. P. SARTRE, Critica della ragione dialettica, 
Milano, 1963, D. VERRES (Vezi La logique du Capital în 
Les temps modernes, n. 296, martie 1971, p. 1666) vorbeşte 
despre „rareté... produite“; iar puţin mai înainte (p. 1665), 
remarcă : „Il n'y a plus de nature, on vendra donc de l'en- 
vironnement“, J. DAVIDOV (vezi, Il lavoro e la libertà, 
irad. it., Torino, 1966, p. 39—40) subliniază paradoxul de- 
pendenței crescinde a omului civilizat (și dominator) față 
de natura (dominată) şi de resursele naturale mereu noi, 
care devin necesare civilizaţiel. 


27 J. MONOD. op. cit., p. 137. 

28 În Monthly Review (ed. italiană, n. 1—2, 1970, p. 37 şi 
urm.), A. BARAN susţine că Marx şi Engels nu ar fi pre- 
văzut acest stadiu al capitalismului. 


29 F. ENGELS, Dezvoltarea socialismului de la utopie la 
știință (prefața din 1892) şi Ludwig Feuerbach și sfîrşitul 
filozofiei clasice germane, în K. MARX-F. ENGELS, Opere 
alese, vol. II, Editura politică, Bucureşti, 1967, p. 93 şi 352. 

30 Dealtfel, Marx şi Engels afirmă, în legătură cu ti- 
nerii hegelieni că funcţia ideologiei lor este de „a inter- 
preta altfel ceea ce există, adică de a recunoaște existentul 
piin mijlocirea unei alte interpretări (...). Ideologii (...) sînt 
cei mai mari conservatori“ (cursivele ne aparţin) (K. MARX- 
F. ENGELS, Ideologia germană, E.S.P.L.P., București, 1956, 
p. 16). Dacă, aşa cum face L. GOLDMANN (op. cit., p. 50), 
comparăm acest pasaj cu teza a XI-a despre Feuerbach 
(filozofii nu au făcut decît să interpreteze...), ne dăm seama 
că şi Goldmann greşeşte cind susține că, pentru Marx, 
filozofia ar trebui să devină conştientă de caracterul ei 
practic, revoluționar sau conservator, în loc să „vrea nu- 
mai să interpreteze“. Am văzut că, de fapt, în „a vrea“ 
numai să interpreteze, este implicat un caracter practic 
conservator. Problema rezidă atunci, cum spune într-adevăr. 
teza a XI-a, în „a schimba lumea“, adică a acţiona în spi- 
rit revoluționar. Așadar, criteriul practicii invocat de teza 
a Il-a (controversa în jurul realităţii sau nerealităţii unei 
gîndiri care se rupe de practică este o chestiune pur sco- 
lastică) este criteriul unui raport activ (reproductiv) cu 
practica, și .nu pasiv (interpretare-reflectare, ca în for- 
mele falsei conştiinţe) ; în același timp, însă, practica re- 
voluționară nu epuizează teoria (pragmatism), ci este doar 
momentul el necesar de confirmare sau de infirmare: pen- 
tru ştiinţă, ca şi pentru filozoiia ştiinţifică. 


31 Per l'ecologia, în Rassegna economica, n. 5, 1970, p. 1096. 
32 Idcm, p. 1097. 


33 K. AUCHINCLOSS, The ravaged environment, în 

(Milano, 1972) şi contribuţia adusă de volumul lul B. COM- 
MONER, Cercul care se închide, care lămurește, cu date 
pertinente, că principalii factori al dereglării ecologice sînt 

doar că conceptul marxist de dezvoltare (referitor la for- 
teie de productie) nu are nimic comun cu conceptul de 
creştere a „produsului naţional brut“. 

XI 


Dialectica naturii și dezvoltarea 
socială în concepţia marxistă 
a lui Lukács 


Vom examina acum problema dialecticii na- 
turii urmărind „convertirea“ unui marxist care 
a avut un rol de prim rang în manifestările teo- 
retice din secolul XX și care a fost unul dintre 
promotorii îndelungatului „protest“ împotriva 
dialecticii naturii a lui Engels. Vom constata, 
în același timp, că conceptul de natură ca rea- 
litate independentă, supoziție esențială pentru 
întreaga gindire a lui Engels, duce și la recu- 
noașterea unui nou tip de alteritate — inclusiv 
epistemologică — între fenomenele naturii 
anorganice și fenomenele evoluţiei biologice, 
psihice, sociale (împotriva concluziilor prea gră- 
bite și simplificatoare ale lui Engels) ; şi că, în 
consecinţă, posibilitatea unei științe istorico-dia- 
lectice a naturii anorganice trebuie considerată 
închisă în prezent, din cauza unui fel de (rela- 
tivă şi poate temporară) noumenicitate de tip 
kantian, 

Un aspect al personalităţii lui Lukács, strîns 
legat de evenimentele istorice ale mișcării co- 
muniste internaţionale, este apariţia periodică a 
unor conflicte interioare între poziţia sa teore- 
tică şi situaţiile politice, urmate de „autocritici“ 
deconcertante și de o stăruitoare nevoie de a-și 
redefini propria autobiografie pentru a găsi un 
nou echilibru între elementele de ruptură și ele- 
mentele de continuitate. Drama lui Lukács, care 
transpare mai clar din ultimele scrieri, este 
drama unui mare teoretician marxist (maturizat 
după moartea lui Lenin), pe care condiţiile 
obiective şi limitele subiective îl împiedică să 
devină interlocutorul eficace al conducătorilor 
politici angrenaţi în construirea efectivă a so- 
cialismului, în timp ce fidelitatea fundamentală 
față de proiectul unui socialism conceput ca 
unitate indivizibilă, pe bazele dobindite deja, îl 

fac să considere de neconceput o „reîntoarcere“ 
la Marx, sau la Lenin, „reîntoarcere“ care să 
impună clasei muncitoare să reia, ex novo calea 
revoluţiei, sau să-l împingă pe teoreticianul re- 
voluției în arhipelagul pestriț al noilor secte şi 
utopii. 

Dacă, totuși, facem abstracţie (ceea ce nu e 
uşor) de implicaţiile acestei drame istorice și in- 
dividuale și de conotaţiile extrem de problema- 
tizatoare pe care ea le proiectează asupra unor 
momente izolate ale prolificei sale producții teo- 
retice și asupra poziţiei politice întotdeauna 
demnă a lui Lukács, atunci este posibil să sur- 
prindem unele motive recurente (sau constante 
chiaţ), capabile să creeze, — în felul lor, măcar 
la nivelul teoriei „pure“ — o unitate mai pro- 
fundă între concepția filozofică şi perspectiva 
politică, chiar și în ultima și mai complexa etapă 
a gîndirii lukacsiene. Într-o asemenea cercetare 
își găsește poate o mai puternică justificare, in- 
clusiv din punct de vedere metodologic, acel 
salt x. timp pe care îl fac aproape toate studiile 
şi scrierile mai recente despre Lukács, eludînd 
producția din perioada stalinistă, pentru a-l re- 
găsi pe Lukács din Istorie și conştiinţă de clasă. 
Oricare ar fi motivele subiective ale acestei op- 
țiuni, în actuala cultură italiană de stînga, apro- 
fundarea problematicii din Istorie și conștiință 
de clasă și din scrierile de început ale marxis- 
tului Lukács poate duce la înţelegerea ultimei 
etape a lui Lukács, ca teoretician al ontologiei 
şi esteticii, mai mult și mai bine decit poate s-o 
facă recitirea lucrărilor de istorie și critică filo- 
zofică sau de istorie și critică literară aparți- 
nînd așa-numitei perioade „staliniste“. 

Într-adevăr, în ultima parte a vieţii lui Lu- 
kâcs, într-un cadru ce acum se vrea ferm mate- 
rialist, reapare figura teoreticianului (a filozo- 
fului) care elaborează în același timp un pro- 
gram politic ; îl elaborează ca filozof și pornind 
de la teorie, dar pe baza mișcării reale şi cu in- 
tenția de a-l oferi mișcării reale ca problema- 
tică, pentru a fi discutat și verificat de aceasta. 

heapare adică acea figură pe care numai tînă- 
rul marxist Lukâcs o sugerase despre sine, chiar 
în cadrul puternic condiţionat de elemente su- 
biective şi de tradiţie idealistă, luîndu-i drept 
model pe Marx și Engels, la fel ca şi pe Rosa 
Luxemburg şi Lenin. Și nu ne surprinde că 
această viziune integrală asupra sarcinilor co- 
nexe exerciţiului teoretic a revenit în prim plan, 
la bătrînul Lukács, tocmai în momentul apro- 
fundării problemelor estetice 1. 

Dar mai înainte de a vedea cum se lărgește 
orizontul teoretic al lui Lukâcs, de la estetică la 
ontologie, pentru a încerca o nouă sudură cu 
perspectiva politică, se cuvine să menționăm în 
treacăt unele limite ale prezenţei și influenţei 
lui Lukács în Italia, în legătură cu formaţia sa 
intelectuală și cu hegelianismul său, acesta con- 
stituind un motiv deloc neglijabil, concomitent 
de forță și de slăbiciune, pe tot parcursul acti- 
vităţii sale teoretice. 

Se ştie că în Franța, succesul înregistrat la 
vremea respectivă de redescoperirea Istoriei şi 
conștiinței de clasă şi-a avut originea mai ales 
în climatul cultural, filozofic și pseudofilozofic, 
care a dus la avantajarea unei anume problema- 
tici de coloratură umanistă și existenţialistă 
(alienarea umană) reperabilă în lucrare și în au- 
tosituarea ei, cu adevărat ambiguă 2, între filo- 
zofie şi politică. În schimb, limita — și în ace- 
lași timp caracteristica aproape constantă — a 
prezenţei lui Lukâcs în cultura italiană de stinga 
se află în „antifilozofia“ marxismului italian, 
mai vioi și bătăios, fie că ne referim la anii '50 
și la întîlnirea noastră cu un Lukács „stalinist“, 
deci critic al literaturii și istoric al culturii, fie 
că ne referim la anii *60 și la succesul neaștep- 
tat al lui Lukács „luxemburghist“ şi  „extre- 
mist“, cel preocupat de sociologie politică și în- 
clinat să descrie caracterul și sarcinile subiec- 
tului revoluţiei. 

Pe de altă parte, lipsa de interes pentru baz 
zele filozofice (și nu doar o anume suspectare a 

realismului politic „posibilist“ al bătrînului fi- 
lozof) întîrzie, în țara noastră, examinarea și ìn- 
țelegerea ultimei etape a gîndirii lui Lukács, 
mai mult decît a oricărei alta. În acest sens, 
chiar răutăcioasa subliniere a numărului citate- 
lor din Hegel („o orgie de Hegel“ s-ar afla în 
Estetica lui Lukâcs) ar vrea uneori să indice 
gradul de „contaminare“ filozofică a marxismu- 
lui lui Lukács 3. 

În realitate, în ultimii ani, Lukâcs tindea să 
se elibereze de amprenta hegeliană, dar fără a 
slăbi armătura filozofică a gindirii sale, ba chiar, 
accentuînd-o şi străduindu-se să-i confere un 
caracter mai riguros științific. Elementul hotă- 
riîtor, în această privință, este nu frecvenţa ci- 
tatelor din Hegel, ci trudnica, contestata și trep- 
tata adoptare a unei concepţii (tipic hegeliene) 
despre dialectică înţeleasă fie ca „mediere“ (ne 
gîndim la categoria de „particularitate“ și la 
statutul artei în  Prolegomene), fie ca „totali- 
zare“ sau „totalitate“ (ne gîndim la vicisitudi- 
nile acestei categorii de la Teoria romanului și 
Istorie sau conștiință de clasă pînă la Estetică). 
Este foarte probabil ca acest ultim concept să 
fie puţin prea îmbibat cu hegelianism chiar și la 
Marx ^. Dar este sigur că în studiile de tinereţe, 
în Istorie și conștiință de clasă și, în anumite 
privinţe, în lucrări mai recente ale lui Lukács, 
conceptul de „totalitate“ dobindește accentuate 
conotaţii estetico-idealiste 5, care pot fi confrun- 
tate cu concepţia lui Sartre, cu un anume struc- 
turalism și cu unele ideologii de stînga. Şi chiar 
și atunci cînd, în lucrările mai recente, Lukâcs 
se străduieşte să circumscrie și să limiteze în- 
semnătatea acelor categorii, el nu înțelege pe 
deplin că 1) noţiunea hegeliană de „mediere“ (ca 
tertium datur care ar sfida, cine știe de ce, lo- 
gica formală) se cuvine a fi înlocuită prin no- 
țiunea de relație antagonică în evoluţie (inter- 
acțiunea sau întrepătrunderea contrariilor, teo- 
retizată de Engels), al cărei rezultat este trans- 
formarea fiecăruia dintre cei doi termeni ; 2) 
noțiunea hegeliană de „totalitate“ se cuvine a 

fi înlocuită prin cea a lui Gramsci şi Lenin de 
hegemonie, înțeleasă ca dominare care produce 
o răsturnare, începînd cu conștiința, a unei re- 
laţii anterioare de condiționare materială, adică 
o răsturnare, în cadrul conștiinței însăși a supu- 
nerii ideologice (conștiință reflectată) la condi- 
țiile materiale, transformînd-o în reglarea raţio- 
nală a acestora ô. 


Dar să ne întoarcem la problema raportului 
care, în ultimele lucrări ale lui Lukács, core- 
lează ontologia filozofică cu perspectivele stra- 
tegiei politice și care ia locul conexiunii gnoseo- 
logico-politice, prezente în abordarea hegeliană 
din Istorie și conștiință de clasă î. Pentru a pu- 
tea surprinde acest raport, este indispensabil să 
stabilim care este semnificația termenului de 
„ontologie“ în ultima etapă a activităţii lui Lu- 
kâcs. Întrucît despre opera la care lucra cînd a 
murit (Ontologia existenţei sociale ca premisă 
a unei Etici) știm cele cîteva lucruri pe care au- 
torul le-a anticipat, mai ales în Conversazioni 
con Lukács ale lui Wolfgang Abendroth, Hans 
Heinz Holz și Leo Kofler 8, este inevitabil să 
dăm crezare unor supoziţii care sintetizează în- 
tr-un mod oarecare semnificația unitară a ace- 
lor anticipări fragmentare. 

Ce este, prin urmare, „ontologia“ lui Lukâcs? 

În sens larg, este sinonimul metodei gene- 
tice 9. În această accepţiune „ontologic“ este 
echivalent cu „materialist“ și, în sensul acesta, 
se poate vorbi, după părerea unui autor 10, de 
o „ontologie a schimbului de mărfuri“, în raport 
cu stadiul mai evoluat al muncii salariate și se 
poate afirma că există o substanţială coinci- 
dență epistemologică între noţiunea de stadiu 
anterior şi cea de strat mai profund al ființării, 
sociale sau nu. Chestiunea este prezentă în cu- 
noscuta controversă despre interpretarea tezelor 
metodologice cuprinse în Introducerea lui Marx 
din 1857 și despre presupusa divergență de 
opinii între Marx, în acel text, și Engels, în re- 
cenzia la Contribuţii la critica economiei poli- 

tice (1859), în legătură cu metoda „istorică“ și 
metoda „logică“ |! : asupra acestei controverse 
ne vom opri în ultimele capitole. 

În sens mai restrîns, ontologie înseamnă re- 
ferire la stratul cel mai elementar al realităţii 
materiale. Și întrucît, după Lukács !”, aceasta 
din urmă constă din trei structuri fundamentale 
— cea anorganică, cea organică şi cea socială —, 
prin stratul cel mai elementar trebuie să se în- 
țţeleagă structura anorganică !?. Cînd Marx face 
apel la calitățile fizice ale aurului și ale argin- 
tului, fără de care nu ar fi posibil să se confere 
metalelor proprietăţile sociale ale monedei, din 
textul lui Marx transpare o clară perspectivă 
ontologică "4. Există, însă, o dificultate care 
poate dăuna unei tratări ontologice în sens re- 
strîns, adică unei examinări dialectice directe a 
fenomenelor anorganice : nu se oferă, de fapt, 
nici ontologie, nici tratare filozofico-dialectică 
în general, ci doar în raport şi paralel cu o tra- 
tare istorică pe bază de documente a genezei şi 
evoluţiei evenimentului dat. Or, Lukács știe că 
pentru materia ne-vie, în stadiul actual al cu- 
noștințelor, este imposibil să se traseze vreo li- 
nie de desfășurare care să aibă însușirile unui 
proces evolutiv și nu exclusiv al unei mișcări 
ciclice, repetitivă sau repetabilă, doar dacă nu 
cumva este vorba de fenomene cum ar fi en- 
tropia crescîndă postulată de al doilea principiu 
al termodinamicii, în termeni dealtfel exclusiv 
cantitativi. „Dinamica“ unui obiect nu este evo- 
luţia sa ca eveniment. 

Astronomia şi geologia sînt încă foarte de- 
parte de a se converti la o viziune „darwinistă“ 
asupra corpurilor cerești și a evoluţiei pămin- 
tului 15. Probabil că un obstacol pentru o astfel 
de convertire îl constituie dimensiunile intrin- 
seci ale evenimentelor și ale obiectelor anorga- 
nice, dimensiuni incomensurabile dacă le ra- 
portăm la scara mărimilor și coordonatelor eva- 
luabile de optica umană : obiectele și întîmplă- 
rile anorganice își au spaţiul și timpii lor cei mai 
profund proprii în microstructurile sincronice 

şi — respectiv — în macrostructurile diacronice, 
care — din motive opuse — transcend dimen- 
siunile spaţiului şi timpilor accesibili verificării 
noastre experimentale. De aici ar putea proveni 
critica împotriva tentativei lui Engels : deși a 
înțeles că doar un model „darwinist“ (deci evo- 
lutiv) al lumii naturale anorganice ar putea să 
ne dezvăluie și structura dialectică, deci dia- 
cronică, a acesteia, Engels ar fi cedat tentațţiei 
facile de a dialectiza ceea ce se manifestă ca 
repetiţie şi ca ciclu (lichidul care devine gaz, 
sămînța care devine plantă), adică ceea ce, la fel 
cu natura la Hegel, nu are istorie, și de a conferi 
obiectului natural demnitatea de eveniment si- 
tuat într-o structură diacronică, obiect natural 
inteligibil pînă acum numai în cadrul structu- 
rilor sincronice cantitativ-calitative. Şi, într-a- 
devăr, cum ar fi putut Engels să detecteze, în 
materia anorganică, „microstructuri“ diacronice 
asemănătoare celor detectate de Marx în „me- 
tamorfozele“ mărfii de la forma ei cea mai sim- 
plă la capital, în aceeaşi formaţiune 16 social- 
ecoriomică, cea capitalistă, sau în trecerea de la 
formațiunile precapitaliste la cea capitalistă, 
adică în procese situate „în amonte“ faţă de fe- 
nomenele compuse (reproducere lărgită), repe- 
titive sau ciclice (piața mondială) și față de cele 
esențialmente cantitative în ireversibilitatea lor 
(scăderea ratei medii a profitului) ? Cum ar fi 
putut, dacă este adevărat că timpii evoluției 
anorganice sînt timpi prin excelenţă lungi și că 
natura „merge pe o cale atit de lungă — încît 
pare că stă“ ? 17, 

Pe de altă parte, și evoluţia în lumea vie, deși 
se desfăşoară pe perioade mai scurte, nu poate 
fi experimentată ca atare. Obiect al experimen- 
tării poate fi numai forma care se repetă și se 
conservă a fenomenului de reproducere, pusă 
pe larg în lumină de genetica contemporană : 
„Ne se produit que ce qui existe. La selection 
s'opere, non parmi les possibles, mais parmi les 
existants“, afirmă F. Jacob 18, Şi P.  Mazliak 
adaugă : „Le tri des survivants les mieux adap- 

tes s'exerce, a posteriori, parmi les individus 
mutés, nés de l'accident imprévisible affectant, 
sans dessein, l'information inscrite sur PADN“. 
Deci evoluția accesibilă nouă pînă acum este 
acelaşi lucru cu conservarea echilibrului bio- 
fizic. 

Trebuie să ajungem pînă la om pentru ca pro- 
cesul istorico-evolutiv să iasă, ca să spunem 
așa, la lumina zilei ca proces istorico-evolutiv 
„pur“, extras din crusta mecanismelor de se- 
lecție naturală. După cum se știe, Marx a sur- 
prins acest element diferențial, şi în același timp 
funcția euristică ce ne absolvă în cunoaşterea 
a ceea ce este mai evoluat de cerința cunoașterii 
a ceea ce este mai puţin evoluat, iar în cunoaș- 
terea a ceea ce este condiționat de cerința cu- 
noașterii condiţiilor. După Marx, nici un stup, 
cuib de termite sau altă construcţie prodigioasă 
a insectelor sau animalelor în general nu poate 
fi confundată cu opera unui arhitect, ce constru- 
iește mai întîi la modul ideal (în acel „simula- 
tor“ al posibilului, am spune astăzi, care este 
creierul omului) și apoi reproduce în practică 
modelul său ideal, operînd à dessein o selecţie 
parmi les possibles, care, dealtfel, ne ajută să 
înțelegem materialist selecția anterioară parmi 
les existants ; anatomia omului, adaugă Marx, 
ne ajută de fapt să înțelegem anatomia maimu- 
tci, şi, la fel, în cadrul istoriei omului, munca 
ne apare într-o formă mai evidentă și în stare 
„pură“, ca muncă abstractă și sans phrase, în 
cea mai evoluată societate capitalistă, astfel în- 
cît abia atunci putem să surprindem funcția sa 
fundamentală în procesul formativ al oricărei 
activităţi umane anterioare 2. 

Aceste celebre aserțiuni ale lui Marx sînt tot 
ce poate fi găsit mai profund în privința con- 
ținutului unei non-metafizice „dialectici a na- 
turii“. În plus, în ce privește metoda, departe 
de a configura o procedare inductivă, cu arbi- 
trare generalizări de la cunoscut la necunoscut, 
şi departe de a repropune o viziune teleologică 
asupra devenirii naturale, ele urmează calea 

ipotetico-deductivă proprie tuturor teoremelor 
ştiinţifice în general, deși se prezintă sub forma 
unor ipoteze regresive, datorită caracterului 
specific al științelor istorico-filozofice, al căror 
moment de verificare experimentală se situează 
pe axa celui mai evoluat și mai organizat „,pre- 
zent“. Dealtfel, aceste afirmaţii ale lui Marx 
nu ascund nimic teleologic : dimpotrivă, „subli- 
niind că numai a posteriori poate fi înţeleasă 
dezvoltarea la un nivel superior a unei forme 
anterioare mai puțin evoluate, se ajunge impli- 
cit la negarea oricărei intenții prestabilite a na- 
turii, la negarea unei raționalități interne a rea- 
lului care să preceadă procesul material al for- 
mării sale externe“ 21. 

Lukács nu ajunge în mod explicit la asemenea 

ncluzii, deși, într-un anume fel, ele s-ar lega 
de nucleul pozitiv prezent în critica de tingrețe 
a Dialecticii naturii, ci apelind la Ideologia ger- 
mană, unde Marx și Engels proclamă istoria 
drept „unica ştiinţă“, avansează ipoteza că se va 
ajunge în viițor la descoperirea istoriei compo- 
ziției materiei ; se va sfirși atunci cu „forma 
eternă a materiei“, adică cu cognoscibilitatea ei 
numai în cadrul postulatului  fizico-matematic 
al lui Galilei și Newton ? și, evident, se va ivi 
posibilitatea cunoașterii materiei și în cadrul 
dialecticii materialist-istorice a lui Marx și En- 
gels. Pare să se profileze, în această simplă pre- 
viziune, o substanţială modificare în semnifica- 
ţia formulelor de „materialism dialectic“ şi 
„materialism istoric“, față de versiunea lui Sta- 
lin. Materialismul istoric nu ar mai fi extinderea 
şi aplicarea principiilor generale ale materialis- 
mului dialectic, valabile pentru orice fel de rea- 
litate, la domeniul specific al fenomenelor so- 
ciale, la istoria omului 25, ci însăși corecta cu- 
noaştere istorică a oricărei zone a realului (in- 
clusiv, deci, virtuala cunoaștere istorică a naturii 
anorganice), facilitată de o adecvată utilizare a 
anumitor categorii analitico—dialectice care, în 
forma lor abstractă (referitoare, însă, tot la mo- 
mentele nodale ale dezvoltării istorice concrete), 

ar constitui materialismul dialectic, adică filo- 
zofia marxistă 24. Așadar, ar dispărea definitiv și 
orice urmă de adeziune la modelul epistemolo- 
gic împrumutat de tinărul Lukâcs de la vitalism 
şi de la istorismul german, deci de la canonul 
unei contrapuneri rigide între ştiinţe, bazată pe 
o prezumtivă dualitate a conţinuturilor (lumea 
naturală și lumea istorico-socială) și, paralel, a 
metodelor (analitică și dialectică) 3%. Ar dispărea 
interdicția aplicării metodei științelor așa-nu- 
mite „naturale“ (mai bine am spune, acum, 
ştiinţele sincroniei) la fenomenele sociale 76, 
chiar dacă ar rămîne un fond de adevăr în gîn- 
direa radicală a tinărului Lukács și a epigonilor 
săi de astăzi, deoarece o asemenea aplicare — 
înțeleasă ca analizare a aspectelor statistic re- 
petitive sau repetabile, dacă nu reversibile, ale 
unui sistem dat sau ale unui complex social 
format şi devenit — poate ascunde opțiuni 
ideologice conservatoare, în speţă, ideologia 
unei „științe pozitive“  burghezo-capitaliste, 
ca „observare“ şi în același timp „conser- 
vare“ a sistemului (dar însăși categoria lu- 
kacsiană de „totalitate“, în afară de semni- 
ficația ei metaforic „cantitativă“, nu pri- 
vilegiază oare sistemul devenit față de deveni- 
rea sistemului ?). Ar dispărea, pe de altă parte, 
păsubitoarea contestare a legitimităţii recurgerii 
la modelele științelor așa-numite „umaniste“ 
(mai bine am spune, acum, științe ale diacro- 
niei) pentru explicarea fenomenelor naturale, 
chiar dacă folosirea efectivă a acestor metode 
rămîne o problemă deschisă, din cauza blocaje- 
lor subiective care constituie un obstacol în ca- 
lea cunoașterii experimentale a istoriei naturii, 
sau a devenirii sistemelor naturale, deci în calea 
dezvoltării unei filozofii dialectice a naturii nu 
neapărat metafizică şi speculativă. Singurul 
drum ce se deschide gîndirii dialectice, în aceste 
condiții și ca efect al unor asemenea „bariere 
antropologice“, este ipoteza, avansată de Lenin 
în Caiete filozofice, cu privire la corespon- 
dența funcțională între „cele mai abstracte“ ca- 

tegorii logice ale gîndirii și structurile ontolo- 
gice cele mai elementare ale materiei. Dar atita 
timp cît această ipoteză nu va putea fi verificată 
experimental, printr-o reconstituire de tip is- 
toric a devenirii naturale, va fi și ea expusă 
riscurilor construcţiilor arbitrare de tip metafi- 
zic şi speculativ. 

Lăsînd la o parte deci, măcar pro tempore, 
ontologia în semnificaţia ei mai restrînsă, ca 
abordare  diacronic-dialectică a faptelor din 
sfera anorganicului, Lukács crede totuși că 
poate pune ontologia în sens larg (ca sinonim 
pentru metoda genetică, în cadrul metodologici 
mai generale a materialismului dialectic) la baza 
structurilor imediat superioare, cele ale vieţii 
organice. În această privinţă, trebuie relevată 
perpetuarea inoportună, la bătrînul Lukács, a 
unor urme ale epistemologiei pozitiviste, a ace- 
lei epistemologii care a dat naştere, prin reacţie, 
vitalismului și istorismului german şi sub in- 
fluenţa căreia se statornicise în schimb, măcar 
în unele privințe, materialismul dialectic sovie- 
tic. Perpetuarea este atestată, în citatele Con- 
versazioni, de un laconic „Da“ al filozofului la 
întrebarea pe care i-a adresat-o H. Holz : „tre- 
buie oare să considerăm că ontologia este supra- 
ordonată față de științele particulare, ca un fel 
de știință fundamentală ? Mai mult, se poate 
considera că, drept urmare a acestei poziţii, on- 
tologia poate pătrunde în interstiţiile dintre dis- 
cipline, învestită fiind cu o funcţie media- 
toare ?“ 27. Aici se revine în mod contradicto- 
riu, la o poziţie ce părea de-acum depășită: 
ontologia (şi, pe un plan mai general, fi- 
lozofia) apare din nou ca o „sinteză“ a știin- 
telor și sudură interdisciplinară a interstiţiilor 
ce mai persistă între științele particulare (inclu- 
siv cele „naturale“) și încetează în schimb de a 
se mai configura ca moment abstract al unei 
mai vaste metodologii istorico-dialectice (inclu- 
siv a ştiinţelor așa-zise „umaniste“, în alterita- 
tea lor metodologică, și nu de conţinut, față de 
ştiinţele „naturale“). Această incertitudine stin- 

gherește considerabil noile teze pe care ni le 
pune filozoful și face să fie controversată şi in- 
terpretarea pe care am încercat s-o dăm pînă 
aici. 

Dar se cuvine să ne întoarcem la problema, 
amintită ceva mai înainte, a genezei ontologice 
a vieţii, în limitele în care Lukâcs consideră că 
o poate surprinde la rădăcina proceselor orga- 
nice şi a presupusei lor suduri cu procesele 
anorganice. Reluind de la Engels ideea unei 
conexiuni dialectice între necesitate și întîm- 
plare și aprofundînd tematica metodologică, mai 
specific istorică, a complexului categorial al 
conceptelor de necesitate, realitate și posibili- 
tate, el extrapolează la lumea organică teza unei 
posibile origini întîmplătoare %. Amintindu-şi, 
poate, faptul că Marx debutează cu o teză de 
doctorat despre Differenz der  demokritischen 
und epikureischen Naturphilosophie 29, Lukâcs 
repetă 30 : „Originea vieții nu derivă din nimic 
altceva decît dintr-o întîmplare singulară“. 

În general vorbind, se pare că într-adevăr pu- 
tem avansa ipoteza că apariţia unei noi structuri 
fundamentale, așa cum este tocmai viaţa orga- 
nică, depinde nu atit de conexiunile deter- 
ministe necesare sau primere ale structurii ante- 
rioare, cît de fenomenele  întimplătoare sau 
secundare ale acesteia ; nu atit de „jugul“ de 
fier al legilor structurale ale realităţii, cît de 
„jocul“ (în sens matematic) al efectelor lor sta- 
tistice sau probabilistice, care presupun — ca 
fiind deja pe deplin desfășurată — interacţiu- 
nca tuturor forţelor structurale ale structurii 
date 31. Lukács adaugă, generalizind : ceea ce 
numim necesitate, în forma ei istorică reală, 
trebuie să fie interpretat ca un raport de tipul 
„dacă... atunci“ %. Şi pentru Monod o structură 
superioară receptează ca necesitate proprie, in- 
ternă și structurală, ceea ce pentru o structură 
inferioară este un efect sporadic și întimplător. 
Viaţa intervine dotind, a posteriori, cu inva- 
rianţă şi stabilitate ceea ce este iniţial rodul 

unor circumstanțe fortuite în cadrul mecanis- 
melor celor mai elementare ale materiei și ale 
însăși vieţii 33. 

Să nu uităm, cum opinează Timpanaro, că 
elementul fortuit dintr-un strat inferior, anor- 
ganic, al materiei ajunge adesea să joace un rol 
hotăritor şi în acel episod crucial al vieţii care 
este moartea. „Întimplarea“, graţie căreia s-a 
ivit viața, își cere din nou drepturile, de data 
aceasta într-o mai directă complicitate cu le- 
gile unor necesități copleșitoare de la care nu te 
poţi sustrage şi care emană din structura infe- 
rioară. Exemplele de „accidente banale“, ca cel 
citat de Monod, se încadrează în acest tip de 
interferenţe între structuri diverse. Nu încape 
îndoială că fiecare viață se va afla mai devreme 
sau mai tîrziu în coliziunea accidentală (fizică 
şi nu doar fiziologică) care o va reteza, că viața 
în general ar putea fi distrusă de un accident fi- 
zic (în timp ce întreaga lume fizică anorganică 
nu ar putea fi distrusă nici chiar de cea mai 
distrugătoare dintre formele de viață, de cea 
umană), că ireversibilitatea biosferei (a muta- 
ţiilor) repetă într-o oarecare măsură pe cea 
enunțată în cel de-al doilea principiu al termo- 
dinamicii 3 şi, în sfîrşit, că postulatele despre 
„conservare“ referitoare la sistemele de „inva- 
rianţe“ biologice trimit la anumite principii fun- 
damentale ale lumii fizice, împotriva oricărei 
ipoteze vitaliste 3%, 

Lukács este implicit conștient de această pro- 
blematică, chiar dacă o abordează, după cît se 
pare, schematic și limitîndu-se la analiza impli- 
cațiilor unor abstracte categorii logice modale 
(în care i se-ntimplă să se-ntilnească cu Hart- 
mann, dar şi cu o tradiție care, prin Hegel și 
Kant, ajunge la Aristotel). Expunerea sa devine 
mult mai concretă însă, atunci cînd, printr-un 
aparent „salt mortal“ tematic, trece la tratarea 
perspectivei politice. 


Saltul este aparent, pentru că o examinare 
mai atentă dezvăluie tentativa lui I.ukâce de 2 

fundamenta concepţia leninisiă a iniţiativei, a 
riscului, a alternativelor și a posibilităţilor re- 
voluționare ancorate în realitate, pe o cercetare 
logico-filozofică a celor mai generale categorii 
care stau la baza oricărei gîndiri istorice, lă- 
sînd la o parte nivelurile realităţii în cuprinsul 
cărora trebuie să se facă aplicaţiile. Viaţa or- 
ganică, prima structură în care se schițează, 
după părerea noastră un proces „lent“ de 
schimbare care nu este o mișcare ciclică sau nu- 
mai un spor cantitativ (ca în „staza“ dinamică 
sau termodinamică a fenomenelor fizice cunos- 
cute), face apel încă din momentul nașterii ei, 
cum se spune, la intervenţia întimplării. Cu atît 
mai mult, argumentează Lukâcs, socialismul nu 
poate fi considerat produsul, în mod automat 
necesar, al dezvoltării economice. „Concepţia 
despre socialism ca alternativă cuprinsă în Ma- 
nifest“ este unica concepţie pe care „oamenii 
inteligenţi o pot accepta“ 3%. Socialismul apare 
doar ca una dintre posibilitățile de ieșire din 
criza lumii capitaliste, chiar dacă este aceea care 
are cel mai mare grad de probabilitate. Este o 
posibilitate de opţiune pentru specia umană, 
care — după o expresie a lui Badaloni — ar pu- 
tea „fi definită drept opţiunea pentru o „regle- 
mentare conștientă a vieţii“ 37. 

Pare subințeles în aceste formulări faptul că 
în cadrul opțiunii fundamentale iau naştere 
alte opţiuni alternative. un nou evantai de mo- 
duri posibile, de „variabile“ sau de „căi spre 
socialism“. 

Din ce supoziţii generale se naște posibilita- 
tea acţiunii revoluţionare ? În esenţă, din con- 
statarea teoretică a crizei, precum și a condi- 
țiilor materiale obiective care fac posibilă de- 
păşirea crizei. Teoria revoluţiei se configura 
pentru tînărul Lukács prin renașterea noii Kul- 
tur proletare, după integrarea activităţilor omu- 
lui în acea Zivilisation a schimbului economic 
generalizat, rădăcină și rod al epocii capitaliste. 
La rîndul ei, acea Kultur proletară se identi- 
fica (și aici revenea părerea lui Lenin) cu sta- 

tul și cu puterea, chemate să-și subordoneze, 
printr-o „răsturnare“ a suprastructurii, econo- 
mia și societatea 38. În ultima parte a vieţii, în 
afară de cunoscuta eliminare a acelei termino- 
logii tipice pentru istorismul german și a jude- 
căților de valoare pe care aceasta le exprima, 
Lukács își păstrează convingerea leninistă a 
rolului teoretic și științific al partidului şi al 
statului, ca forme ale unei „culturi“ proletare și 
socialiste reinnoite. Dar vede două noi capcane 
care, cum o demonstrează experiența, intervin 
periodic deviind sarcinile științifice ale statului 
socialist și cele teoretice ale partidului sau ale 
mișcării anticapitaliste reducînd gradul de pro- 
babilitate a construcției socialiste. Prima cap- 
cană se referă mai ales la statul socialist și este 
ilustrată perfect de experienţa stalinismului. A 
doua se referă mai curînd la partid, sau la miş- 
carea anticapitalistă şi reiese pregnant din ati- 
tudinea unor protagoniști ai recentei contestaţii 
studențești, din felul cum se inspiră aceștia de la 
profeţii școlii de la Frankfurt, de care bătrinul 
Lukâcs se simte tot mai străin. Prima constă 
din faptul că strategia este subordonată tactiiii 
momentului (,„necesitatea“ generală, verificată 
teoretic, este subordonată abaterilor posibile și 
accidentale, „întîmplării“ întilnită practic în 
itinerarul concret al gestiunii puterii) ; a doua 
constă, reluînd termenii articolului lui T. Per- 
lini 3, în aceea că prospectiva este subordonată 
utopiei („posibilitatea“ practică a realizării 
proiectului politic raţional este subordonată 
„imposibilului credibil“ al fanteziei profetice şi 
al escatologiei de inspirație religioasă). Prima 
înseamnă (conform schemei noastre din cap. VI) 
o regresiune verticală, a doua — o regresiune 
orizontală. 

Fără-ndoială că atunci cînd Lukâcs se stră- 
duiește să indice o alternativă concretă la prima 
abatere, el devine naiv pretinzînd o armonizare 
şi o combinare cvasimanagerială, de îndatoriri 
distincte între teoreticieni și oameni politici, 
între oameni de știință și oameni de stat, plc- 

cînd de la faptul că unitatea organică personi- 
ficată de Marx, Engels și de Lenin, este imposi- 
bil de reeditat astăzi și ajungînd chiar să pro- 
pună ca model ceva similar cu brain trust-ul lui 
Kennedy ; aceasta în scopul de a elimina mo- 
mentul „elaborării“ nu atît din atribuţiile șefi- 
lor de guvern și secretarilor generali, cît ale 
birocraţilor din aparatul de stat sau de partid, 
deci ale celor care prin însăși natura lor, adaugă 
Lukács, sînt apți numai a executa şi a 
„manipula“ 10. În realitate, el nu pretinde nimic 
mai mult decit instituționalizarea, în țările so- 
cialiste, a libertăţii de cercetare pe tărim știin- 
tific, extinsă și la aşa-numitele „științe uma- 
niste“ şi înțeleasă ca o rezervă de ipoteze 
teoretice alternative pentru a reînviora posibi- 
litățile revoluţiei. Elementele simpliste care se 
întîlnesc în propunerile lui Lukâcs pot fi puse 
parțial fie pe seama unei reacții emoţionale în 
faţa unor rămîneri în urmă ale ţărilor socia- 
liste, fie pe seama dramei (despre care vorbeam 
încă de la început) a unui eminent teoretician 
marxist „respins“ mereu ca interlocutor, și to- 
tuși pînă la sfîrşitul zilelor însetat de privilegiul 
de a putea participa la construirea socialismului 
acolo unde aceasta era deja începută în mod 
concret. 

Despre cea de-a doua abatere, cea prin care 
prospectiva este subordonată utopiei, Lukács se 
exprimă cu mai puţină reticenţă și circumspec- 
ție. Prospectiva înseamnă rigoare și în același 
timp elasticitatea armăturii teoretice : „posibi- 
lism“ dictat de realitate și deci „realism“ anco- 
rat în necesitatea istorică, posibilism nu ca , tac- 
ticism“ (am văzut că acesta din urmă comportă, 
teoretic vorbind, ridicarea contingentului la 
rangul de model strategic, universal „necesar'), 
ci, dimpotrivă, ca recunoaștere, ca să spunem 
așa, a diversităţii în unitate sau, ceea ce este 
același lucru (dacă trecem de la considerarea 
coexistenţei elementelor diverse la examinarea 
succesiunii lor), recunoașterea irepetabilităţii 

evenimentului istoric în speciticitatea sa exis- 
tențială. Acesta este, în fond, istorismul teore- 
tico-politic al unui Togliatti, chiar dacă Lukâcs 
nu este înclinat să-l privească cu o admiraţie ne- 
condiţionată ‘t. Şi într-adevăr, dacă metodologic 
este în spiritul marxismului să se vorbească 
despre „legi istorice“ — desemnind, ca și Vico, 
anumite modalităţi, ce sînt aceleași totdeauna, 
şi prin urmare vor genera același fel de lucruri 
și nu altele — nu ne este totuși permis să dis- 
cutăm despre acestea nici prin „reveniri“ la 
Vico, nici reluînd teze sociologice de tip poziti- 
vist. În legătură cu aceasta, edificator este la 
Marx şi la Engels faptul că refuză să confere 
statut de necesitate chiar și succesiunii „modu- 
rilor de producţie“ și că recurg la ipoteza va- 
riantelor alternative. În același timp, dialectica 
între „variabile“ și „constante“, la toate nive- 
lurile, marchează detașarea netă a marxismului 
de orice fel de istorism de tip idealist 42 și arată 
limitele acelor poziţii din cadrul marxismului, 
care, deși pornesc de la exigența justificată de 
a pune în gardă împotriva  „generalităţilor 
goale“ (adică rupte de orice verificare în spe- 
cificările istorice prin intermediul cărora Marx, 
neuitind lecţia lui Hegel, era obișnuit să sur- 
prindă categoriile sale în „clasicitatea“ lor), 
sfirşesc apoi, fără voia lor, prin a redeschide 
foarfeca neokantiană și istorist-vitalistă, între 
ştiinţele „naturale“ și științele „umane“, atunci 
cînd refuză acestora din urmă dreptul de a ela- 
bora „legi generale“ comparabile celor ce con- 
feră unitate lumii fizice. Și riscă să croiască pe 
neașteptate drum „generalizărilor“ misticismu- 
lui și religiei („State contanti, umana gente, al 
quia/che, se potuto aveste veder tutto/ mestier 
non era partorir Maria“). Dacă, de asemenea, 
criticarea atitudinii bătrînului Lukács prile- 
juiește considerarea oricărei tentative sistema- 
tice drept „un obstacol în calea afirmării prima- 
tului practicii“ 4, atunci se uită nu numai fap- 
tul că nici o operă a gîndirii umane nu este mai 
„Sistematică“ decît Capitalul lui Karl Marx, 

dar și faptul că „primatul practicii“ înseamnă, 
la Lukâcs ca și la Marx, prioritatea ontologic- 
materialistă a practicii faţă de gindire şi, în ace- 
lași timp, eficacitatea practică a gîndirii știin- 
țifice, eficacitate cu atît mai mare cu cît va fi 
mai „sistematică“ gindirea ; primatul practicii 
nu implică însă vreo judecată de valoare despre 
o presupusă „superioritate“ a practicii şi nici 
vreo concesie făcută unui activism de sorginte 
spiritualistă. După părerea lui Lukács, tocmai 
un asemenea activism reia în mod inconștient, 
modelele unei societăți care consumă, odată 
cu produsele ei efemere, și izvoarele productivi- 
tăţii sale şi transformă în „modă“ energiile teo- 
retice şi culturale proprii 41. 

Nu este o întimplare că și atit de discutata 
Şi pe bună dreptate regretabila lipsă de înţele- 
gere manifestată de criticul literar Lukács, în 
confruntările cu curentele de avangardă, este 
convertibilă în acest motiv recurent, al unei 
„boli a secolului“, care ar pîndi disponibilitatea 
organică pentru o sănătoasă dezvoltare cultu- 
rală, în continuitatea unei confruntări critice 
cu rezultatele dobindite, a unei boli care și-ar 
dezvălui simptomele în „ritmul febril“ și în 
consumul rapid al experienţelor artistice și lite- 
rare ^, Unilateralitatea acestei judecăţi și însăși 
miopia — sau prezbitismul — gustului critic al 
iui Lukács, care nu poate fi separată de men- 
ționata apreciere, nu ne împiedică, dealtfel, să 
observăm și aici coerenţa obstinată cu care Lu- 
kâcs se raportează la conceptele de „posibili- 
tate“ și „realitate“, în semnificația lor politică: 
avangarda artistică burgheză, ca și — din altă 
perspectivă — romantismul revoluţionar al li- 
teraturii staliniste, scapă din vedere raportul 
corect între posibil și real, dilată pînă la paro- 
xism cîmpul posibilului sau arbitrariului su- 
biectiv, înțeles în mod voluntarist 46. Şi aici se 
inserează consideraţiile lui Lukács despre uto- 
pie ca mistificare a perspectivei. El ne oferă o 
tipologie a variantelor utopiei contemporane în 
ceea ce o deosebește pe aceasta de utopia pre- 

marxistă. Utopia contemporană se prezintă fie 
ca o aspirație’ spre imposibil (sub stindardul 
unor formule de tipul acelei renovatio magna 
a unui E. Bloch („vom transforma natura“), 
sau invers, sub forma visului de restaurare a 
unei naturi originare, a unei sexualități elibe- 
rate de amprenta civilizației etc. 47), fie capitu- 
lînd în fața proclamatei inconsistențe a oricărei 
aspirații („lumea este atît de stricată încît nici 
o tentativă de a o schimba nu și-ar avea 
sensul“) 48. 

În forma sa actuală, luddismul cuprinde am- 
bele poziţii şi de aceea, spre deosebire de lud- 
dismul primelor mișcări muncitorești, este per- 
fect „integrabil“ în sistem 4%. Și Lukács nu ex- 
clude posibilitatea să se ajungă la forme incon- 
ştiente de  neofascism  neintenţionat, după 
exemplul istoriei de ieri, prea repede uitată; 
în acest caz, „integrarea“ în ordinea socială pre- 
zentă s-ar realiza fără  medieri ulterioare %. 
Critica lukacsiană a utopiei nu ne autorizează 
dealtfel să negăm utopiei orice valoare de re- 
ferință la argumente care numai în dauna miş- 
cării pot fi şi sînt uneori obliterate. Este nece- 
sar, după Lukács, ca o anume încărcătură „uto- 
pică“ (în sensul capacității de a mișca și de a 
emoționa) să fie recuperată chiar și de perspec- 
tiva politică cea mai realistă, și ca amplitudinea 
orizonturilor teoretice ale acesteia să se tra- 
ducă prin înălțimea şi forţa marilor obiective 
ideale. Și într-adevăr, dacă, pe de o parte, lupta 
noastră trebuie să asigure satisfacerea deplină 
a nevoilor primare, pe de altă parte ea trebuie 
să evite și să depășească obiectivele unei bună- 
stări materiale axate pe toate nevoile, chiar 
şi pe cele destinate artificial perimării rapide 
şi consumului, pentru a cultiva în schimb acele 
posibilități de participare creatoare la producţie 
şi la însuşirea valorilor culturale pe care doar 
socialismul le poate asigura tuturor oame- 
nilor 51. 

Nu putem, deci, împărtăși, în întregime, ob- 
servaţia lui Gerratana %, care constată, între 

construcţia teoretică a bătrinului Lukács și so- 
luţia politică a comunismului, „o legătură ce 
devenea cu atit mai slabă, cu cit contradicţiile 
mișcării păreau să urmeze ritmul timpilor 
lungi“ și consideră că poate să apară ca fiind 
„mai urgentă exigența de a relua urzeala densă 
dar întreruptă, din Istorie şi conștiință de 
clasă“. Nefundată apare afirmaţia unui alt cri- 
tic după care, în ultima parte a vieţii lui Lukács, 
„posibilul își pierde orice aspect dramatic pen- 
tru a se converti într-o potenţialitate ce tre- 
buie să se transpună în viață“ 5%. Dimpotrivă, 
am văzut că bătrînul Lukács nu socotește 
ineluctabilă nici una dintre marile opţiuni ale 
umanităţii. Din acest punct de vedere, el se 
leagă întrucitva de ideile poate mai pline de 
ardoare, dar mai imprecise, din Istorie și con- 
ştiinţă de clasă, unde se teoretiza problematica 
misiune a conștiinței proletâre de a realiza op- 
țiuni pe care numai ea este în stare să le des- 
copere ca obiectiv posibile 51 și universal elibe- 
ratoare. 


NOTE LA CAPITOLUL XI 


1 Vezi GEORG LUKACS, Specificul literaturii şi al es- 
teticului, Editura pentru literatură universală, București, 
1969 și GEORG LUKACS, Estetica, 2 vol., Editura Meridiane, 
Bucureşti, 1972 și — respectiv — 1974). Trimitem, pentru acest 
subiect, la G. PRESTIPINO, L'estetica storico-sistematica di 
György Lukács, în Critica marzista, n. 1, 1971. 

H. ARVON (în Lukács. La vita il pensiero e t testi esem- 
plari, trad, it., Milano, 1970, p. 21) consideră critica literară 
singurul domeniu în care Lukács se putea mişcą cu o rela- 
tivă libertate în perioada stalinistă. 


2 Vezi L. GRUPPI, Il marrismo di György Lukács: 
Continuità con Hegel, în Unită, 11 iunie 1971. În prefața 
citatei culegeri Specificul literaturii şi al esteticului, Lukács 
aminteşte de acea lucrare ca de „falimentul primei mele 
tentative filozofice marxiste“ (p. 11). 


3 Acuzația de hegelianism (deşi împărtăşită de autorul 
acestor pagini, mai ales pentru lucrările mai puțin recente 
ale lui Lukács) pare adesea îndreptată spre o țintă falsă și 
mai curînd ascunde tentativa de lichidare a dimensiunii fi- 

lozofice a marxismului, a celei mal autentice și riguroase, 
și nu numai a devierilor speculative ce cochetează într-un 
mod nepermis cu dialectica lui Hegel, şi care se regăsesc, 
deşi tot mai puţin, în  succesivele etape ale operei lui 
Lukâcs. În legătură cu aceasta, simptomatic este faptul că 
recunoașterea glumeaţă a lui Marx de a fi cochetat cu 
„modul de exprimare“ hegelian este transformată de unii 
critici într-o dojană îndreptată împotriva oricui ar „,co- 
cheta“ cu o dialectică fără adjective. 


4 Vezi F. VALENTINI, Omaggio a György Lukács: un 
marzista „ortodosso“, în Paese sera — Libri, 11 iunie 1971. 


5 Vezi H. ARVON, op. cit, p. 34, 41, 62. Asupra „totali- 
tăţii“ umane în artă insistă A. HELLER, Carattere ed auto- 
nomia dell'estetica di Lukács (Trimestre, n. 3—4, 1968, 
p. 177—178). 


6 Necesitatea unei similare reexamināri a conceptului de 
„totalitate“, din perspectiva celui de hegemonie, iată in- 
teresanta concluzie a citatului articol al lui L. GRUPPI, 
care porneşte tocmai de la Gramsci şi Labriola pentru a 
semnala limitele idealiste ale gîndirii lui Lukács. 


1 Vezi G. E. RUSCONI, La teoria critica della società, 
Bologna, ed. a II-a, 1970, p. 52. 


8 De fapt, în editura Luchterhand au apărut un amplu 
fragment din Ontologia lui Lukács Zur Ontologie des ge- 
sellschaftlichen Seins. Hegels falsche und echte Ontologie, 
Neuwied am Rhein, Berlin — Spandau, 1971) şi expunerea 
sintetică Die ontologischen Grundlagen des menschlichen 
Denkens und Handelns (în buletinul Ad lectores, n. 8, 1969). 
The New Hungarian Quarterly (XIII, n. 47, 1972) a publicat, 
impreună cu alte scrieri de şi despre Lukács, Labour as a 
Model of Social Practice (a chapter from the posthumous 
„Ontology of Social Existence“, 1971). (Pentru cele trei ti- 
tluri citate, vezi G. LUKACS, Ontologia existenței sociale, 
Editura politică, București, 1975). A se vedea, în sfirșit, 
G. LUKACS, Lavoro e teologia, la sfîrşitul volumului lui 
G. MARKUS, La teoria della conoscenza nel giovanc Marr, 
Milano, 1971. 


9 Conversazioni con Lukács, cit., p. 14. 
10 Idem, p. 19. 


11 A se vedea M. GODELIER. Razitonalită e irrazionalità 
nel’economia. Logica dia:ettica e teoria strutturale nell'ana- 
usi economica, Milano, 1970, p. 99. Godelier vede că Marx 
porneşte de la marfă, dar rezolvă dificultatea afirmînd cà 
ar exista la Marx o ecuație intre capitalism şi economie 
mercant:!ă. 


12 Contersazioni con Lukács, cit., p. 22. 

13 Vezi și L. APOSTEL, Materialismo dialettico e me- 
todo scientifico, Torino, 1968, p. 33: ontologică, în sens pro- 
priu, este doar referirea dialectică la „materia care nu este 
vie". 


24 Conversazioni con Lukács, cit., p. 19. 
15 Idem, p. 21. 


16 Vezi E. SERENI, Da Marr a Lenin: La categoria di 
„formazione economico-sociale“, în Lenin teorico e dirigente 
rivoluzionario, Quaderni di Critica marzista, supliment la 
nr. 4, 1970. 


17 Expresia lul Leopardi este folosită în S. TIMPANARO, 
Considerazioni sul materialismo, în Quaderni piacentini, 
n. 28, 1966, p. 88: acum în volumul Sul materialismo, Pisa, 
1970, p. 20. 

Exemple ale unei problematici care vizează o posibilă 
diferențiere în modalităţile devenirii, între diferitele nive- 
luri ale realităţii, se întîlnesc într-o trecere în revistă de 
CALINA MARE, Asupra gradului de generclitate al lcgit 
negárii negației, în Revista de filozofie, Bucureşti (10, 1965), 
unde sînt examinate poziţiile unor fllozofi marxişti, de la 
B. M. Kedrov şi E. Kolman la V. Kaziutinski și S. Vseh- 
sveatski, la S. T. Meluhin, la românul P. Apostol etc., în 
legătură cu distincția dintre nivelurile de evoluție ascen- 
dentă sau progresivă (acționînd prin negarea negației) şi 
nivelul elementar al mişcării în general nonidentiflcabil şi 
nici coextensiv primelor, ca distincție între legea dezvol- 
tării finite şi unidirecționale şi legea mişcării infinite, îm- 
binind şi dezbinînd alternativ (Apostol). Se indică, și pen- 
tru această din urmă mişcare, soluţia ‚mai nuanțată şi mai 
profundă“ (rev. cit., p. 1370), propusă de S. T. Meliuhin, a 
co-prezenței unor elemente de ireversibilltate și a altora de 
repetiție ciclică. Tema este reluată, în n. 9, 1966, al revistei, 
de ELENA BELLU, într-un articol care are drept obiect 
Progresul la nivelul mişcării chimice. 


18 La logique du vivant. Une histoire de l'heredite, Paris, 
1970, p. 313. Acum și cartea aceasta este tradusă în itallană 
(Torino, 1971). 


19 La logique du vivant. Comment la génétique parvint a 
expliquer lheredite, în Cahiers du Communisme, n. 4, 1971, 
p. 102. 


20 Vezi K. MARX, Contribuţii la critica economiei politice, 
în K. MARX-F. ENGELS, Opere, vol. 13, Editura politică, 
Bucureşti, 1962, p. 679 și pentru omul arhitect, vezi K. MARX. 
Capitalul, ed. a IV-a, vol. I, Editura politică, București, 1960, 
p. 110—111 (cît și K. MARX-F. ENGELS, Scrieri din tinerețc, 
Editura politică, București, 1968, p. 555—556). „Nun gehört 
es zum Wesen der Arbeit, dass in lhr jede Bewegung, dic 
sie wollzichenden Menschen, von im voraus bestimmten 

Zielen dirigiert werden mussen“ (G. LUKACS. Die onto!o- 
gischen Grundlagen etc., cit., p. 154). 


21 Vezi V. GERRATANA, Darwin e il marzismo, în Il 
Contemporaneo, n. 20, 1959, p. 18—19. 


22 Conversazioni con Lukács, cit., p. 21—22. 


23 Vezi Cursul scurt de istorie a P.C.(b) al U.R.S.S., 
E.S.P.L.P., București, 1955, p. 153. 


24 Vezi A. GRAMSCI, Opere alese, Editura politică, Bucu- 
rești, 1969, p. 96 : „filozofia înțeleasă ca metodologie generală 
a istoriei“. După M. CORNFORTH (The Open Philosophy und 
the Open Society. A Reply to Dr. Karl Popper's Refutations 
of Marxzism, Londra, 1968, p. 40 și 97—98), materialismul dia- 
lectic și filozofia marxistă sint metodă sau meta-teorie (şi 
nu teorie). Pentru Cornforth, însă, este vorba de metodă 
științifică ın măsura în care aceasta se aplică omului. 


25 Dualitatea pe care deja Cantimori o socotea străină 
gîndirii lui Marx şi Enzels. Vezi, acum, C. VAIANI, L'Ab- 
bdiltheorie in György Lukács, L'Aquila, 1971, p. 80—83. După 
L. LOMBARDO-RADICE (prefață la F. ENGELS, Dialettica 
della natura, Roma, III, ed. 1967, p. 17), Marx se gîndeşte la 
două dialectici diferite, referitoare la natură și la istoria 
omului. După CH. GLUCKSMANN, (Engels et la philosophie 
marTīTiste, supliment la Nouvelle Critique, n. 46, 1971, p. 7) 
separarea radicală a dialecticii sociale de natură și de cu- 
noașterea naturii se regăsește atît la Bernstein cît și la 
idealismul de stînga. 


26 Rezerve şi îndoleli destul de accentuate în privinţa 
sociologiei empirice (şi a confuziilor așa-numitei interdis- 
ciplinarităţi) se menţin, în schimb, la Lukács şi în cadrul 
interviului acordat lui F. FERRAROTTI (La Critica Socio- 
logica, n. 17, 1971, p. 179). Despre „asemănările“ și „deose- 
birile“ dintre ştiinţele  naturil și cele umaniste, vezi 
G. LUKACS, Die ontologischen Grundiagen etc., cit., p. 156. 


21 Conversazioni con Lukács de W. Abendroth, H. JĮ. Holz 
şi L. Kofler, cit., p. 25—26. 


28 Vezi J. MONOD, Il caso e la necessità. Saggio sulla 
filosofia naturale della biologia contemporanea, Milano, 1971. 
Monod deform.ează, deci, marxismul atunci cînd îl reduce 
la o variantă a teleologismului „animist“. 


29 Vezi trad. it, în apendice la A. SABETTI, Sulla fon. 
dazione del materialismo storico, Florența, 1962. 


30 Conversazioni, cit., p. 23. 


31 „Nous rommerons hasard, le fait que des événements 
isolés sont dûs à des causes si nombreuses et complexes 
qu’il est impossible ce les prévoir“ (G. H. BOUSQUET, Le 

hasu:a. son rote dans l'histoire des sociétés, în Annales, 
n. 2, 1957, p. 149). 


32 Conversazioni, cit., p. 23. 


33 Vezi J. MONOD, op. cit, p. 45: biosfera nu este „de- 
ductibilă“ din primele principii. Ea este o „întîmplare parti- 
culară“  (unicauzală ?), dealtfel „compatibilă cu primele 
principii“. Şi mai departe : „Intîmplarea este captată, con- 
servată şi reprodusă de mecanismul invarianţei şi transfor- 
mată în ordine, regulă, necesitate“ (p. 85) ; întîmplarea este 
un efect al ,„,concomitenţei“ temporale a două scrii determi- 
nate (vezi, p. 97 și exemplul ciocanului care omoară un 
trecător). A se vedea, în schimb, A. SAUCEROTTE (Temps 
et marxzisme, n. 158, 1971, din La Pensée), care resituează 
întimplarea printre efectele discontinuităţii (p. 54) şi J. CI- 
MUTTA (La dialectique du hasard et de la nécessité dans 
Vevolution, în Sciences et marxzisme-leninisme, n. 65—66, 
1970—1971, din Recherches internationales à la lumière du 
marzisme), care socoteşte că există un acord deplin între 
Engels și biologia modernă în concepţia că „necesitatea“ 
inerentă selecției speciei este rezultanta unui complex de 
mutații individuale cu caracter „întimplător“. Despre cat- 
tea lui J. MONOD s-a scris și s-a discutat mult, la diverse 
nivele, şi în Italia. S-au ocupat de ea, printre alţii, 
M. ALOISI (Il caso e la necessite: Monod tra Democrito e 
Platone, în Rinascita — Il Contemporaneo, n. 26, 1971), 
A. ROSSI (Monod tra caso e necessità, în Riforma delia 
scuola, n. 12, |971), LAURA CONTI (Esistono leggi della na- 
tura? în Unită din 27 ianuarie 1971) şi în La Stampa din 
23 noiembrie 190 şi din 11 aprilie 1971 (Dunque l'Universo 
non è programmato şi La divinità e il caso) N. ABBAG- 
NANO. În Franţa, cercetătorii comunişti au dezbătut amplu 
problemele ridicate de Monod: a se vedea în special, în 
nr. 42, 1971, din La Nouvelle Critique, articolele lui 
J. MILHAU (Une éthique de la science), PH. CAZELLE (Le 
concept de hasard et la categorie de la contingence), 
P. JAEGLE (Entropie, information, invariance) şi J. NINIO 
(Reflezxions d'un biologiste) ; în nr. 155, 1971, din La Pensée, 
articolul lui P. BOITEAU (Une éthique dâliberement idéa- 
liste : celle de J. Monod) ; în n. 4, 1971 din Cahiers du Com- 
munisme, articolul lui P. ROUBAUD (Notes sur le hasard et 
la nécessité). În general, în aceste scrieri se tinde să i se recu- 
noască volumului lui Monod meritul de a fi depăşit fun- 
dătura pozitivistă, precum şi separaţia dintre ştiinţă şi fi- 
lozofie (P. Boiteau, p. 55). Se recunoaște valoarea rezultate- 
lor ştiinţifice de specialitate, chiar dacă ipoteza centrală pare 
să fie pusă în dubiu de descoperirile foarte recente (idem, 
p. 76—77). Este criticat, în schimb, agnosticismul implicit 
care condamnă ştiinţa la tăcere, dacă ea nu ne poate spune 
nimic despre un eveniment care se prezintă ca unic, deci 
ca eveniment real (P. Roubaud, p. 88) şi este contestată ex- 
trapolarea mecanică a unor categorii biologice la dinamica 
socială (J. Milhaud, p. 42). Ph. Cazelle (p. 43) supune unei 

critici severe, din punctul de vedere al conceptuiui mate- 
matic de probabilitate. telul în care Monod foloseşte terme- 
nul de hasard : se poate vorbi de „probabilitate“, în legă- 
tură cu apariţia vieţii pe pămînt, numai după ce s-a defi- 
nit precis „regula jocului“, adică reprezentarea formală a 
ansamblului „dovezilor aleatorii“ care-o satisfac. Monod nu 
oferă nici o regulă de acest tip şi, dealtfel, presupuniînd ca- 
racterul unicazual al apariţiei vieţii, blochează folosirea unui 
concept pe care matematica îl raportează totdeauna şi numai 
ia „un ensemble d'epreuves“, dar niciodată la „une épreuve 
individuelle”. în mod similar, independența fizică implicită 
în ipoteza unor „lanţuri cauzale total independente unul de 
altul“ nu este nicidecum o teză științifică (p. 46 în notă). 
Monod ar fi trebuit mai curînd să folosească categoria fi- 
lozofică de contingenţă, care se referă la apariţia unui pro- 
ces cu totul nou, dar ar fi trebuit să admită că împreună cu 
noutatea procesului apare noutatea legilor sale specifice, 
inexistente înainte de naşterea lui şi neraportabile integral 
la legile structurii precedente (p. 46). P. Jaegle :dertifică o 
neconştientizată concepţie dialectică în descrierea de către 
Monod a evoluţiei ca proces ireversibil care marchează o di- 
recţie a timpului şi este marcat, la rindul său, de un şir de 
„incidente rare și preţioase“ cărora le corespunde o „re- 
montée dans le temps“ (p. 49). Nu la fel de dialectică este 
concepţia ce atribuie științei numai căutarea „invariantelor“, 
fără a ţine cont de relaţia lor inseparabilă cu variabilele: 
conservarea energiei ca transformare (p. 50). J. Ninio (p. 51) 
susține că teleonomia lui Monod este o teleologie care se ru- 
şinează de aceasta. Dealtfel, dacă, potrivit ipotezei for:nu- 
lată recent de Crick a existat un stadiu în care funcţia pro- 
teinelor aparţinea acizilor nucleici, teleonomia și invarianța 
sînt inseparabile (p. 55). La fel, oamenii de știință admit po- 
sibilitatea ca la originea vieţii principiul în virtutea căruia 
informaţia trece mereu de la acidul nucieic la proteină să 
fi avut o valabilitate extrem de limitată (p. 58). 


34 Idem, p. 102. Dar a se vedea unele rezerve în legătură 
cu posibilitatea extinderii semnificației celui de-al doilea 
principiu al termodinamicii, în articolul citat al lui P. Jaegle, 
p. 48. 


35 Vezi J. MONOD, op. cit., p. 86—87 și 35. Urme de tele- 
ologism vitalist se regăsesc într-adevăr și la  marxistul 
R. HAVERMANN (Dialettica senza dogma. Marzismo e 
scienze naturali, Torino, 1965). Selecţia, așa cum a fost ea 
interpretată de Darwin, pentru care „natura se limitează să 
încerce toate cazurile posibile“, nu ar fi suficientă să ex- 
plice viaţa. Viaţa „este un proces îndreptat spre o ţintă, 
atit în cazurile aparte cît şi în ansamblul sâu, atit în cursul 
evoluţiei fiecărui individ în parte cît şi în evoluţia istorică 
a vieţii în totalitate (...). Ereditatea este transmiterea unei 
informaţii acumulate, dobindită în cursul evoluţiei anteri- 
oare. Această informaţie, la rindul ei, este rezultatul pre- 
lucrării unor informaţii primate, care au determinat indi- 

vidul să se adapteze la mediu“ (p. 54; primele cursive na 
aparţin). 


36 Conversazioni con Lukács, cit., p. 166—167. 


37 Vezi N. BADALONI, Scienza e filosofia in Engels e 
Lenin, în Lenin teorico e dirigente rivoluzionario, cit., 
p. 80—81. 


38 Vezi G. LUKACS,Vecchia Kultur e nuova Kultur, în 
Quaderni piacentini, n. 43, 1971, p. 192 și 187—1898. C. CASES 
(în A proposito del saggio di Lukács, idem, p. 196) nu inter- 
pretează fidel acest text din 1920 al lui Lukács dacă spune: 
„Kultur aici tratată este în primul rînd arta“. Dintre serie- 
rite de tinereţe traduse de curînd, vezi G. LUKACS, Kom- 
munismus, 1920—1921, Padova, 1972 şi Scritti politici giovaniul, 
1919—1928, Bari, 1972. Despre „manipulare“, vezi şi la G. LU- 
IKACS, Die ontologischen Grundlagen etc., cit., p. 164: cla- 
sicii marxismului, „ın Gegensats zu ihren auf exaktes Ma- 
nipulieren eingestellten Epizonen“, nu au pierdut niciodată 
din vedere imperiul libertăţii. 


39 Vezi T. PERLINI, Utopia e prospettiva in György Lu- 
kâcs, Bari, 1963. 


40 Conversazioni con Lukács, cit., p. 120—121. Pentru de- 
formarea relaţiei dintre tactică şi strategie la Stalin, vezi şi 
G. LUKACS, Cultura e potere, Roma, 1970, p. 138—139 şi En- 
tretien avec Georg Lukács : critique de la bureaucratie so- 
ciaiiste — question de méthode, în L'homme et la sucicte, 
n. 20, 1971, p. 8. 


41 Conversazioni, cit., p. 120. Vezi gi La Critica Soctolo- 
gico. n. 18, 1971, p. 93 şi 100. 


42 Vezi N. BADALONI, Il problema della dlalettica, în 
Rinascita, n. 23, 1971, şi Il marxzismo italiano degli anni 
sessanta, Roma, 1971. Despre contingența şi despre Individua- 
litatea proceselor istorice, vezi H. FLEISCHER, Marzismo e 

M. CORNFORTH, 0p. cit. p. 27, 137 şi urm. 

XII 


Ştiinţele „naturale“ şi metoda 
ştiinţifică în general 


« În Prefaţa la Cartea a doua a Capitalului, 
Engels recurge la un exemplu luat din istoria 
chimiei pentru a explica în ce constă originali- 
tatea descoperirii plusvalorii de către Marx. El 
spune că între Marx și predecesorii săi există 
aceeași deosebire ca și între Lavoisier și Prie- 
stley sau Scheele. Ultimii, bazindu-se mai întîi 
pe intuiţie, deci pe o serie de încercări experi- 
mentale, reușiseră să producă — sau să izo- 
leze — oxigenul. Dar, fiind încă prizonieri ai 
vechii teorii a flogisticului, ei erau incapabili să 
explice intervenţia oxigenului însuși în proce- 
sul de ardere. Ceva fusese deci „produs“ (dar- 
gestellt), dar nu încă „descoperit“. 

Adevăratul descoperitor (Entdecker) al oxi- 
genului a fost Lavoisier, deoarece a elaborat o 
nouă teorie revoluţionară a arderii chimice, 
care infirma definitiv teoria flogisticului. La 
fel, predecesorii lui Marx (Smith și Ricardo pe 
de o parte, Rodbertus pe de alta) „produseseră“ 
pluswaloarea, dar nu înțeleseseră legea produ- 
cerii acesteia în procesul economic real, și ig- 
norau, prin urmare, ce anume explica manifes- 
tarea ei în desfășurarea ulterioară a procesului 
economic. Din această cauză, descoperirea plus- 
valorii este opera lui Marx. Marx, ne spune En- 
gels, a văzut doar o problemă acolo unde prede- 
cesorii săi crezuseră că văd o soluţie, și a 
descoperit soluţia conceptuală pentru înțelege- 

rea întregii economii capitaliste, acolo unde 
ceilalți constataseră un simplu fenomen econo- 
mic printre altele (sau expresia ideologică a 
unui obstacol la aspiraţiile lor de „dreptate“) £. 

Comentind aceste considerații, Althusser 
scrie că „Engels afirmă existența unei relații 
funcționale necesare între natura obiectului, 
natura problematicii teoretice și natura termi- 
nologiei conceptuale“ ?. În realitate, se pare că 
Engels spune cu mult mai mult. El arată, în 
primul rînd, că istoria științei este împletită cu 
experimente care infirmă teorii validate în tre- 
cut. Arată, pe deasupra, că asemenea experi- 
mente nu duc în mod automat la formularea 
unei concepții teoretice noi și mai adecvate ; 
dimpotrivă, de obicei, ele determină căutarea 
în cadrul vechii teorii, parţial rectificată, a ex- 
plicaţiei noilor date empirice, astfel încît este 
necesar un salt epistemologic (materializat, ca 
să spunem așa, și în alteritatea intelectuală și 
fizică dintre două  individualităţi științifice : 
Scheele și Lavoisier, Ricardo și Marx) pentru 
ca noile experienţe „produse“, care preced to- 
tuși, istoric și cronologic, să poată urma, logic 
şi epistemologic, noilor teorii „descoperite“ ul- 
terior. : 

Problema se leagă de cunoscutele luări de 
atitudine polemice ale lui Engels (prezente mai 
ales în Dialectica naturii) împotriva promoto- 
rilor metodei inductive, deci a metodei care ar 
pretinde să se ajungă la o nouă teorie generală 
prin simpla extrapolare a unor date sau a unei 
serii de date parțiale și empirice. Incontestabila 
geneză istorică şi gnoseologică a cunoașterii din 
nevoile practice și din experienţa sensibilă a 
omului nu elimină nicidecum caracterul speci- 
fic al procedării științifice în funcționarea sa 
internă, adică deducerea logică și epistemolo- 
gică a concretului din abstract, a particularului 
din general, a experimentului practic din ipo- 
teza teoretică, a aplicaţiei tehnologice din legea 
ştiinţifică, a „invenției“ din „descoperire“. 
Oxigenul este un element printre altele, desi- 

gur, el este un „element particular“, dar parti- 
cularitatea sa rămîne  inexplicabilă, chiar şi 
după ce el a fost „produs“, dacă nu o derivăm 
din (și nu o identificăm cu) funcţia „generală“ 
pe care el o îndeplinește în procesul, reprezen- 
tat abstract, al arderii. Plusvaloarea este un fe- 
nomen particular, ca și renta, dobinda etc., dar 
particularitatea sa pare evanescentă și miste- 
rioasă atita vreme cît nu se înţelege funcţia ei 
generală în formarea rentei, a dobinzii etc. 
“prin procesul privit abstract, al valorificării 
capitalului. 

n aceste reflecţii ale lui Engels se află poate 
şi un răspuns implicit la întrebările ivite în 
cursul unei discuţii desfășurate în 1962 între 
adepţii „ciclului“  concret-abstract-concret şi 
susținătorii căii ce duce de la abstract la con- 
cret. Dintr-un generic punct de vedere gnoseo- 
logic, teza ciclului concret-abstract-concret, 
susținută de Galvano Della Volpe și de şcoala 
sa, pare desigur întemeiată, dar din punctul de 
vedere strict epistemoiogic (adoptat de Marx 
şi Engels în respectivele expuneri asupra meto- 
dei științifice), unicul raport concret este cel ce 
pornește de la abstract la concret, potrivit in- 
terpretării propuse de Luporini 3. 

O ultimă sugestie indirectă ne poate fi dată 
de reflecţiile lui Engels din Prefaţa la Cartea 
a doua a Capitalului. Dacă „producerea“ obiec- 
tului şi deci și folosirea lui practică și econo- 
mică nu sînt condiţia suficientă (și nici nece- 
sară) a elaborării teoriei ştiinţifice corespunză- 
toare, deci dacă invențiile practice nu-și pot 
adapta în mod automat descoperirile teoretice 
— ci tot teoria este cea care, fundamentînd 
ştiinţific experimentele vechi și noi, face posi- 
bilă folosirea lor sigură și sub formă de tehnici 
aplicate în industrie — atunci trebuie respinse 
diversele concepţii reductive, instrumentaliste, 
pragmatico-empiriocriticiste, economiste etc. 
despre știință şi raportul acesteia cu practica. 

Confirmare sau infirmare, inducţie sau de- 
ducţie, concepţii instrumentaliste sau concep- 

ţii obiectiviste, acestea sînt principalele pro- 
bleme de care ne vom ocupa în prezentul 
capitol, examinind unele tendințe ale epistemo- 
logiei și metodologiei contemporane. 


+ 


Se obișnuiește să se considere că Galilei este 
adevăratul întemeietor al științei moderne, 
emancipată de pseudo-teoriile metafizice înru- 
dite cu teologia. Trebuie să adăugăm, însă, că 
dacă noua știință a putut să se afirme repede 
grație metodei sale radical deosebite (mate- 
matică şi experimentală) și, reunind cerul cu 
pămîntul prin aceleași legi de alcătuire și de 
mișcare, a putut înfrînge vechea metafizică, to- 
tuși i-a rămas în oarecare măsură tributară 
acesteia prin evidenta privilegiere a anumitor 
elemente  alcătuitoare, ba chiar a unui anume 
element : mai precis, prin recunoașterea impli- 
cită a nobleţei sau, dacă vreţi a farmecului su- 
perior al obiectului ceresc și al dimensiunilor 
corespunzătoare (mecanica cerească, matema- 
tica infinitului), față de orice alt obiect posi- 
bil al științei despre lume. Însăși funcţia de 
ştiință-pilot printre ştiinţele naturii, pe care 
mecanica cerului o îndeplinește istoricește de 
la Galilei la Newton, nu este atit o necesitate 
intrinsecă a progresului științific în general, cît 
un dat istoric și un testament al protagoniștilor 
unei lupte hotăriîtoare împotriva influenţei și 
autorităţii trecutului. Tributară vechii metafi- 
zici este, din același motiv, și filozofia „infini- 
tului“, chiar a infinitului regîndit la modul pan- 
teist sau materialist : de la Giordano Bruno (sau 
de la Cusanus) la Spinoza. Privilegiul este li- 
chidat (dacă nu pentru altceva, măcar pentru 
că este răsturnat) odată cu apariţia noii fizici 
moleculare, atunci cînd toate ramurile posibile 
ale cercetării științifice încep să fie aşezate 
aprioric pe același pian. 


259 


Această schimbare radicală în mentalitatea 
ştiinţifică contemporană, fie și în corelaţie cu 
alți factori mai importanţi, explică detașarea 
critică (exprimată într-o formă uneori parado- 
xală, de iritare polemică) cu care mulți oameni 
de știință au reacționat la răsunetul triumfal 
al primei coboriri a omului pe lună, ajungînd 
pînă la a dezaproba chiar expediţia ca atare şi 
semnificaţia ei ştiinţifică intrinsecă sau, mai 
bine zis, ternologico-știinţifică. Și totuși, unul 
dintre meritele expediției selenare este tocmai 
acela de a fi distrus definitiv — pentru omul 
obișnuit, dacă nu pentru omul de ştiinţă — ul- 
timele vestigii ale unei mitologii a „cerului“ ca 
obiect-limită al unei ştiinţe privilegiate, și — în 
consecință — de a se fi subminat pe sine însăși, 
ca expediţie extraterestră, de a se fi redimen- 
sionat imediat, chiar în clipa excepţionalei sale 
realizări ca acțiune „nelimitată“. Pentru că 
ceea :e a adus „nou“ respectiva acțiune și con- 
tribuția acesteia la explorările științifice ulte- 
rioare a părut de departe mai modest decît vo- 
lumul a ceea ce cunoaște deja știința teoretică; 
în aceasta constă deosebirea față de primele 
mari explorări ale epocii moderne. Se poate 
spune de fapt că, pe cînd respectivele explorări 
aveau mai ales menirea de a infirma ipoteze și 
opinii de mult acreditate (și de aceea aveau, 
cum vom vedea, o valoare epistemologică su- 
perioară), „cucerirea“ lunii se plasează în seria 
experimentelor de „confirmare“ sau, și mai 
exact, de aplicare și omologare tehnologică, care 
se află în urma teoriei propriu-zise (și de aceea 
pare cu totul minoră ca „cucerire“, din punct 
de vedere epistemologic). 

Dar demistificarea produsă de cucerirea 
Lunii se prezintă de obicei dintr-ocu totul 
altă perspectivă: anume, ca denunţare a carac- 
terului exclusiv înstrumental al oricărei științe, 
pornind de la presupunerea că, în sine, știința 
nu este decit operația funcțională efectuată în- 
tr-un scop predeterminat și că, în contextul 
acestei societăţi, scopul trebuie să fie pus pe 

seama capitalismului monopolist și imperialist, 
ca scop de clasă și de dominare a omului de 
către om. i 

Din punct de vedere epistemologie, concep- 
tele de „instrumentalism“ și de „finalitate“, mai 
ales raportate la științele naturale, au fost ana- 
lizate riguros de către Karl R. Popper, un epis- 
temolog nu la fel de coerent în cunoscutele 
sale „respingeri“ ale istorismului și marxismu- 
lui +. El intuiește de la început că instrumenta- 
lismul — deci concepția filozofică potrivit că- 
reia o teorie științifică își merită numele nu în 
virtutea conţinutului ei de adevăr, ci doar prin 
utilitatea pe care o prezintă în vederea unui 
scop determinat (fie el un scop practic, fie unul 
intrinsec însăși cercetării ştiinţifice; de 
exemplu, utilitatea unei ficțiuni matematice 
pentru a facilita un anume calcul) — nu este 
nicidecum punctul de sosire al reflecțţiei științei 
contemporane despre ea însăși, dar a fost, dim- 
potrivă, doctrina profesată de cardinalul Bellar- 
mino şi de episcopul Berkeley, cu intenţia de a 
salvgarda intangibilitatea teologiei 5. Astfel, re- 
ducînd toată știința la un ansamblu de „reguli 
de calcul“, dispare orice deosebire, de fapt şi 
metodologică, între știința teoretică, sau „pură“, 
şi știința aplicată, sau tehnologie (și dispare, 
într-adevăr, așa cum se remarcă și în scrierile 
celor care, referindu-se la tehnica acţiunilor 
spaţiale, vorbesc de știință tout court, demas- 
cînd caracterul ei „instrumental“). Și totuşi, 
acea diferență este implicată în modalitățile 
diferite în care „sînt testate (tested)“ teoriile și 
„sint puse la încercare (tried out)“ regulile de 
calcul 5. Testarea teoriilor se face exclusiv prin 
experiențe cruciale, care sînt nu atît încercări 
de „confirmare“, cît de respingere, adică de în- 
vederare a falsului (fără astfel de măsuri nimic 
nu este certificat în legătură cu adevărul teo- 
riei, care mai rămîne încă expusă seriei ulte- 
rioare de încercări, sau rămîne provizoriu în 
picioare pînă ce falimentul său postulează o teo- 
rie mai corectă, chiar din perspectiva aproxi- 

mării, și cu o mai largă sferă de aplicare). 
Orice instrument tehnologic, în schimb, prevede 
intenționat unele limite de aplicabilitate, care 
sînt obiectul verificării (al  omologării, de 
pildă), dar care, o dată certificate, nu comportă 
renunțarea la instrument 8. 

Aici se pune problema „descoperirii ştiinți- 
fice“ în ceea ce se deosebește ea de „invenția“ 
tehnologică. În vreme ce instrumentul tehnic 
serveşte la anticiparea evenimentelor de tip 
cunoscut (ca eclipsa sau furtunile) și deci poate 
fi folosit într-un „scop“ predeterminat, teoria 
ştiinţifică implică descoperiri? propriu-zise de 
noi tipuri de evenimente (,,noile efecte“ din 
fizică), iar cercetarea teoretică nu-și poate deci, 
riguros vorbind, propune un „scop“ mai înainte 
de a-l fi găsit cu adevărat. Din cauza binecu- 
noscutei distanțe între cercetare ştiinţifică şi 
invenție tehnică, știm că prima are aplicări cu 
atît mai multe şi mai utile cu cît spaţiul de 
„dezinteres“ lăsat momentului său teoretic este 
mai mare şi că astfel se explică dialectica 
proprie celor două momente : teoretic și practic. 

Aceasta echivalează cu a spune, ca și Einstein 
și Darwin (dar ca și Engels !, căruia Popper 
nu-i recunoaște nici un merit), că nu există 
ştiinţă inductivă, dacă prin inducție se înțelege 
construirea unei teorii pornindu-se de la un 
anume număr de observații, şi nu simpla 
funcţie gnoseologică preliminară experienţei 
practice. În activitatea științifică propriu-zisă, 
după cum am văzut, observaţiile izvorăsc din 
teorii, sînt dirijate, conduse de teorii!!. Şi 
sub acest aspect se pierde, deci, „scopul“ (înţe- 
les, în maniera lui Kant, ca „reprezentare a 
unui scop“), rămînînd în schimb neclintit prin- 
cipiul condiţionării dialectice, al stimulului şi 
al impulsului indirect, contradictoriu, pe care 
cercetarea ştiinţifică le primeşte de la activita- 
tea practică, de la problemele practice, de la 
țelurile practice pe care totuși ştiinţa tinde în 
fiece moment să le depășească, să le pună între 
paranteze, să le înlocuiască cu alte țeluri care 

să nu fie date, ci, dimpotrivă, găsite (aşa cum 
cucerirea spaţiului este un ţel găsit dincolo de 
şi împotriva impulsului inițial al întăririi mi- 
litare, pe baza rachetelor şi a capacităţii 
nucleare ; aşa cum antibioticele „depăşesc“ 
țelurile războiului biologic și ale strategiei sani- 
tare a armatelor moderne). 

Deși în polemica sa împotriva instrumenta- 
lismului Popper se referă şi la curentele empi- 
riocriticiste, el nu amintește opera lui Lenin 
și-și închipuie, chiar, că poate lichida marxis- 
mul în bloc, ca pseudo-știință. Mulţi epistemo- 
logi occidentali recunosc, însă, aportul funda- 
mental al marxismului în acest domeniu. Leo 
Apostel, de exemplu, respinge interpretarea 
instrumentalistă a valorii inerente a produsului 
ştiinţific, susținînd că teoria ştiinţifică se află 
într-un raport de izomorfism parţial, după cri- 
teriile modelului cibernetic, cu realitatea pe 
care o vizează ! ; de asemenea el consideră me- 
todele științei ca fiind în primul rînd deduc- 
tive 1, dar proclamă caracterul „materialist- 
dialectic“ al unei atari epistemologii filozofice 
obiective, care — afirmă el — include în cadrul 
procedeului de feed-back sau de retroacțiune 
cibernetică, „modelul“ cel mai adecvat pentru 
a reprezenta, sub formă schematică și genera- 
lizată demersul oricărei gîndiri științifice în 
relaţia sa cu realitatea !* (el îi atribuie lui Hegel 
meritul de a fi surprins, într-o primă aproxi- 
mare, această schemă generală de dezvoltare *, 
valabilă și pentru munca științifică '6, și îl 
amintește și pe J. Piaget 17). 

Or, cum este posibil oare ca epistemologul 8, 
deşi nemarxist, să adopte criteriul materialist- 
dialectic sau, măcar, să-i accepte postulatul 
obiectivităţii, și implicația ontologică respecti- 
vă, pe cînd marxismul occidental cel mai 
activ şi mai dinamic repudiază întreaga tradiţie 
a „materialismului dialectic“ și nu numai ver- 
siunea cea mai simplă a așa-numitei teorii a 
„reflectării“. 

Marxismul occidental răspunde uneori % in- 

dicînd rădăcinile idealiste (hegeliene) aflate la 
baza tradiției „materialist-dialectice“, așa cum 
s-a conturat ea începînd cu Engels și sfirşind cu 
actuala filozofie sovietică. Dar același reproş 
poate fi făcut, cu mai multă îndreptăţire mar- 
xismului occidental sau cel puţin unei însem- 
nate părţi a lui. Menţinerea antinomiei roman- 
tice tîrzii între natură şi istorie, sau depășirea 
iluzorie a acesteia, constituie — de fapt — 
exemplul și în același timp indiciul unei moște- 
niri idealiste neconsumate. 

Interpretind  gîndirea lui Marx, Alfred 
Schmidt 21 se străduieşte să sublinieze incompa- 
tibilitatea ei cu poziţia lui Engels, din punctul 
de vedere al concepţiilor  epistemologice. 
Polemizînd cu E. Bloch, el distinge în idealul 
iluminist al naturii rădăcinile utopiei prezente 
şi în concepţia de tinereţe a lui Engels despre 
socialism, ca reconciliere cu natura, și în natu- 
ralismul feuerbachian care-o însoţeşte încă 2. 
Critica este întemeiată şi — cum vom vedea —- 
conţine, în același timp, premisele tentativei de 
includere integrală a conceptului de natură în 
conceptul de realitate materială „deja social- 
mente mediată“ 23, ca și ale concepţiei instru- 
mentaliste corespunzătoare despre știință. 

Schmidt este conștient că pentru Marx rapor- 
tul, socialmente mediat, între om și natură 
„presupune un substrat natural ireductibil la 
determinări social-umane“ și-l acuză pe Lukács 
de a fi adoptat în Istorie și conștiință de clasă o 
teză  neohegeliană „actualistă“ 2%. Și totuşi 
Schmidt preferă, la rîndul său, o formulă 
rigidă de tip kantian atunci cînd pune pe seama 
lui Marx afirmația că există o natură în sine 
(știm că există), dar nu există decit știința natu- 
rii mediate social (cunoaștem numai funcţia 
sau operaționalitatea socială a naturii). Cum se 
poate evita dualismul dintre „a ști“ și „a 
cunoaște“ şi deci fantoma unui reînviat „lucru 
în sine“ incognoscibil ? Polemizind cu tezele 
din Ludwig Feuerbach, al lui Engels, Schmidt 
scrie : „problema «raportului dintre gîndire și 

existenţă, dintre spirit și natură», își pierde cu 
totul importanța, fiind clar acum că noțiuni ca 
«gîndire» și «ființă», «spirit» şi «natură», la fel 
ca și principiile explicative din științele natu- 
rale, sînt produse ce au apărut din practică, 
instrumente cu care oamenii încearcă să rezolve 
nu probleme eterne, ci probleme istorice condi- 
ționate“ 35. Afirmația este ireproşabilă în ce 
priveşte „problemele“ şi solicitările practicii 
umane, dar nu și în ce privește „principiile“ de 
explicare a fenomenelor naturale. Din moment 
ce și principiile științei sînt recunoscute ca ade- 
vărate numai în cadrul unor circumstanţe isto- 
rice determinate, Schmidt nu ar putea proclama 
drept „etern“ principiul său sus-menţionat 
despre universala instrumentalitate, despre 
caracterul determinat și relativitatea istorică a 
teoremelor științifice, şi ar trebui în același 
timp să postuleze egala legitimitate a princi- 
piului contrar, într-o altă determinare istorică. 
Ajungem, o dată mai mult, la dualismul între 
„a ști“ („postulatul“ kantian) și „a cunoaște“ 
(„determinarea“ kantiană). 

La o reconsiderare critică nu poate scăpa 
acea „formulare nu tocmai fericită“ % din 
Capitalul, după care lumea ideilor „nu este 
nimic altceva decît lumea materială transpusă 
și tradusă în capul omului“ 2. Dar realismul cel 
mai naiv ar fi cel al lui Engels și Lenin. După 
părerea lui Schmidt, mai cu seamă în „filozofia 
din perioada de maturitate“ a lui Engels, „toate 
afirmaţiile sale referitoare la natură sînt rupte 
de activitatea practică vie a oamenilor și cad 
în eroarea criticată în Tezele despre Feuer- 
bach“ 28, 

„Engels trece voit cu vederea retroacțiunea 
oamenilor în raport cu natura, prezența acelei 
acţiuni reciproce în contextul naturii care poartă 
numele de muncă socială ; dar tocmai datorită 
caracterului istoricește variabil al nevoilor, cu- 
noașterea trebuie, pentru a-și apropria fenome- 
nele naturale individuale, să violeze mereu 

unitatea mediului natural și să revină de fiecare 
dată la raportul cauzal izolat“ 2, 

Să lăsăm, cel puţin pentru moment, proble- 
mele pe care le ridică gîndirea lui Engels, deci 
şi întrebarea dacă nu cumva critica lui Schmidt 
nimereşte uneori la țintă 3%. Să examinăm mai 
curînd teza conform căreia „enunţările referi- 
toare la natură pot fi formulate și aplicate nu- 
mai cu ajutorul categoriilor sociale“ 31. La limită, 
teza aceasta duce la identificarea științei cu 
activitatea socială ca atare. Dacă apoi se şterge 
sau se atenuează (cum se-ntîmplă uneori chiar 
și în cartea lui Schmidt) dialectica discriminato- 
rie a raportului dintre forțele de producţie şi 
relațiile sociale de producție, atunci știința ar 
putea fi identificată şi cu munca productivă (ca 
la Schmidt), în care, conform unei fraze iranice 
a lui Marx reluată de Schmidt %, „oamenii se 
comportă în același timp ca materialiști senzua- 
liști și ca idealiști subiectivi“. 

Dar este oare adevărat că „enunţurile referi- 
toare la natură pot fi formulate și aplicate nu- 
mai cu ajutorul categoriilor sociale“ ? Schmidt 
trebuie să admită, pe linia lui Marx : „În timp 
ce categoriile economice își pierd validitatea o- 
dată cu dispariţia relaţiilor sociale pe care le ex- 
primă, în schimb categoriile logice, deși condi- 
ționate de presupunerile empirice ale omu- 
lui, se bucură de un grad de validitate mai mare 
şi mai general. Ele sînt sedimentări istorice ale 
speciei“ 33. Oare numai categoriile logice „se 
bucură de un grad de validitate mai mare și mai 
general“ ? Schmidt trebuie să admită ideea lui 
Marx, din Grundrisse, că există categorii econo- 
mice, ca cea de „valori de întrebuințare“, co- 
mune „celor mai diferite epoci de producție“. 

Cînd se subliniază caracterul istoricește deter- 
minat al unor concepte ale economiei politice, 
trebuie să se facă distincția între cadrul istoric 
limitat la care ele pot fi aplicate şi validitatea 
lor epistemologică (care, evident, nu dispare 
ipso facto odată cu dispariția acelui determinat 
ciclu istoric, chiar dacă nu i se pot aplica decît 

lui). În plus, dacă economia politică (sau „critica 
economiei politice“) vrea să tie o ştiinţă, trebuie 
să se supună condiției epistemologice proprie 
tuturor ştiinţelor, în virtutea căreia se poate 
vorbi de o anume clasă de obiecte numai cu 
ajutorul unor concepte care, prin definiție, o 
transcend (ceea ce neopozitiviștii indică drept 
regulă a „metalimbajelor“). Și, pe de altă parte, 
care este oare forţa ştiinţei moderne a naturii 
dacă nu capacitatea ei de a se universaliza pro- 
gresiv prin teorii ce includ alte teorii, anterioare, 
unificîndu-le ? 34. 

În această direcţie ni se pare suficient crite- 
riul „abstracţiunii determinate“, în accepţia sa 
radicală, dacă pe baza lui se ajunge, în științele 
istoriei, să se delimiteze formațiunile social-eco- 
nomice luate aparte, trecînd peste procesele de 
tranziție sau reducîndu-le la vechea formațiune, 
deci să se „circumscrie“ succesivele determinaţii 
istorice (sau globale), particulare, ca și cum ar 
fi tot atîtea monade epistemologice închise sau 
cel mult reflectîind — fiecare înăuntrul ei, ca 
monadele lui Leibniz — problematica celor- 
lalte 35. Astfel, materialismul lui Marx ar fi „în- 
țelegerea ştiinţifică a relaţiilor sociale moderne, 
a genezei, structurii și legilor interne de miş- 
care“ 36. Korsch, interpretindu-l pe Marx 3, de- 
parte de a căuta „o serie de principii generale 
etern valabile ale științelor sociale, circumscrie 
sever rigoarea științifică a materialismului isto- 
ric, ca model de analiză socială bazată pe «cri- 
tica economiei politice», la societatea burgheză 
modernă“ 38, De aici meritul atribuit lui Korsch 
în „emanciparea marxismului teoretic de apo- 
riile care-l mai încleştează încă“ 39 şi în revalo- 
rificarea argumentelor antifilozofice care ar 
merge, la Marx, mînă în mină cu revalorificarea 
similară a tezei perimării statului 40. 

Este clar că preocuparea de a „circumscrie 
sever rigoarea științifică a materialismului isto- 
ric“ la studiul prezentului se leagă de teoria lo- 
gică a lui Della Volpe despre „abstracţiunea 

corolarul cel mai consecvent al acesteia. Rămîne, 
însă, deschisă problema dacă respectiva teorie 
logico-filozofică nu are și ea germeni îndepărtați 
în unele principii ontologico-filozofice. Cu alte 
cuvinte, tradiția gnoseologică a empirismului (și, 
în anumite privinţe, a „nominalismului“) nu 
poate fi desigur separată și total emancipată de 
corelatul ei — să nu-l denumim metafizic, ci 
chiar ontologic — și anume, conceperea realului 
ca „discontinuitate“ absolută și „multiplicitate“ 
disparată de elemente existente, care — apoi — 
este corelatul oricărui „complex“ senzualist al 
empirismului și necempirismului : acela al „da- 
tului“ și al „faptului“ ca atestare obiectivă, hic 
et nunc, a senzațţiilor-prime și a enunţărilor 
protocolare respective. Desigur, în Logica come 
scienza positiva îi, implicațiile devin mediate și 
sînt discutate critic, „unicitatea“ evenimentului 
existențial este în același timp concepută ca o 
„totalitate“ ce se autoverifică (în maniera expe- 
rienței estetice) și este într-un anume mod pro- 
iectată în peisajul celorlalte unicități-totalități : 
de aceea am amintit estetica transcendentală a 
lui Kant și monadele lui Leibniz. Or, o analiză 
făcută pe această linie ar trebui să ducă și la o 
confruntare între poziţiile empirismului critic și 
foarte diferitele postulate ontologice implicate 
în științele contemporane (și în concepția lor 
despre o natură ca universală textură de relații : 
de unde terenul mereu mai mare cucerit de așa- 
numita cercetare interdisciplinară 12). 

Un factor cultural-istoric prezent în Istorie şi 
conștiință de clasă 43 a lui Lukács, la Korsch și, 
cum este evident, la școala din Frankfurt și la 
A. Schmidt, dar și la Gramsci (și la marxismul 
renăscut după el în Italia, în cadrul sau în afara 
problemelor ridicate de Gramsci) este neoidea- 
lismul în diferitele sale variante naționale și în 
implicaţiile  epistemologice corespunzătoare : 
german, vitalist (ne gindim la influența exerci- 
tată asupra primei concepții a lui Lukács despre 
„totalitate“ și la fenomenologia lui Banfi 41) sau 
istorist, cu teoretizările respective privind co- 

notația individuală și epistemologică irepetabilă 
a fiecărei epoci istorice și privind deosebirea 
radicală de metodă între științele naturii şi stu- 
diul civilizației +5; şi neoidealismul italian, 
actualist şi crocean (cel din urmă legat și de de- 
valorizarea instrumentalistă a științei, de filozo- 
fia lui Bergson etc.16). 

A traduce în limbaj marxist concepţiile despre 
ştiinţă ale neokantianismului, neoidealismului, 
instrumentalismului, pragmatismului, operaţio- 
nalismului etc. înseamnă a încerca să asimilezi 
direct conceptul de știință cu acela de „muncă“. 
Este tentativa ce se întrevede la Schmidt cînd, 
așa cum am văzut, îi obiectează lui Engels că 
procesul de cunoaștere, „pentru a-și apropria 
fenomenele naturale individuale, trebuie să 
violeze mereu unitatea mediului natural și să re- 
vină, de fiecare dată la raportul cauzal izolat“ 47 ; 
sau cînd citează din Grundrisse pentru a pre- 
zenta procesul de muncă drept proces „ce con- 
feră formă“ de întrebuințare (pentru consumul 
obiectului şi în consumarea sa proprie) unei ma- 
terii prime 48. 

Dar știința nu poate fi asimilată cu munca, 
decît în ceea ce priveşte geneza ei (ceea ce, desi- 
gur, nu e puţin); relaţia genetică între muncă 
Şi știință nu se poate reduce la relaţia dintre ma- 
terie (sau natură) și muncă, ceea ce constituie 
totuși premisa sa, pentru că în legătura muncă- 
ştiinţă termenii relaţiei dintre muncă și „materie 
primă“ sînt invertiţi. Funcţia specifică a muncii 
este, după cum am spus, de a distruge materia 
primă (deci natura în sine), pentru a o încorpora 
în valorile de întrebuințare mai mult sau mai 
puţin etemere, destinate să se dizolve în perma- 
nenta dinamică a consumului ; știința, în schimb, 
încorporează în sistemul constantelor referitoare 
la „materia primă“ dinamica posibilelor sale în- 
trebuinţări, urmărește descoperirea (şi „conser- 
varea“) unui material obiectiv (păstrarea 
necontaminată a fragmentelor de sol lunar), 
subordonînd respectivului material chiar instru- 
mentele subjective și aparatele tehnice (.,forme 

de întrebuințare“) ale acţiunii sale concrete, de- 
sigur condiţionată istoric %. Dacă. apoi, din- 
tr-un asemenea „dezinteres“ se naște o gamă 
mai extinsă de întrebuințări și consumuri, deci 
de „distrugeri“ ale obiectului natural (sau real în 
genere), acest fapt ulterior este tocmai „contra- 
dicţia dialectică“ în virtutea căreia, într-un anu- 
mit stadiu al dezvoltării, cum spunea Marx, 
procesul de producţie devine sfera de aplicare a 
științei, deci din condiţie originară se transformă 
in ramificaţie tehnologică a științei. 

Tocmai de aceea pentru noi, marxiștii, nu re- 
prezintă o problemă faptul că știința își ia zbo- 
rul spre Lună: prin aceasta, mai devreme sau 
mai tirziu, se va întări capacitatea muncii ome- 
nești de a face faţă nevoilor imediate ale oame- 
nilor inșişi. Dacă, așa cum spunea Engels, “the 
proof of the pudding is in the eating”, deci 
dacă folosirea practic-economică a descoperirilor 
ştiinţei și tehnicii le confirmă validitatea teore- 
tică, este totuși necesar ca „budinca“ să fi fost 
găsită mai înainte de a fi gustată ; și nu se poate 
eluda faptul că la rezultate tot atît de concrete 
a dus și cealaltă probă mai îndepărtată a „bu- 
dincii“ care a fost, pentru Engels, confirmarea 
experimentală de către Galle a existenței pla- 
netei Neptun, după ce Leverrier extrăsese „re- 
gulile de calcul“ pentru a o localiza, din ipote- 
zele generale ale teoriei lui Copernic și ale 
legilor lui Newton 51. 


NOTE LA CAPITOLUL XII 


1 „Da trat Marx auf. Und zwar in direktem Gegensatz 
zu allen seien Vorgängern. Wo diese eine Lösung gesehen 
hatten, sah er nur ein Problem. Er sah, dass hier weder 
dephlogistisierte Luft vorlag noch Feuerluft, sonden Sauer- 
stoff — dass es sich hier nicht handelte, sei es um die 
blosse Konstatierung einer ökonomischen Tatsache, sei es 
um den Konflikt dieser Tatsache mit der ewigen Gerechtig- 
Eeit und der wahren Moral, sondem um eine Tatsache, 
die berufen war, die ganze Ukonomie umzuwälzen, und 
die für das Verständnis der gesamien kapitalistischen Pro- 
duktion den Schlüssel bot — filr den. der ihn zu gebrau- 

chen wusste“. (Vezi în afară de p. 21—24 din volumul 24 
din Werke, la p. 439—441 din vol. I din K. MARX-F. EN- 
GELS, Ausgewtihlte Schriften in zwei Bănden, Berlin, 1964; 
K. MARX-F. ENGELS, Opere alese, vol. I, Editura politică, 
București, 1966, p. 419. 


2 Vezi L. ALTHUSSER, Citindu-l pe Marz, Editura po- 
litică, Bucureşti, 1970, p. 217 şi 223—228. 


3 Discuţia s-a dus în săptăminalul Rinascita, în vara 
anului 1962 şi au intervenit, putem spune, toţi filozofii jta- 
lieni marxisti. Intervenţia lui C. LUPORINI se află în nu- 
mărul din 23 iunie ; cea a lui N. BADALONI în cel din 
28 iulie, cea a lui G. DELLA VOLPE, apărută în fascico- 
lul n. 19, se află acum și în volumul aceluiaşi Della Volpe. 
Logica come scienza storica, îngrijită de I. Ambrogio, Roma, 
1973, p. 271—296. 

În ce priveşte metoda din Capitalul şi cea a științei în 
general, E. FIORANI (in Friedrich Engels e il materialismo 
cialettico, Milano, 1971) se alătură celor care preferă ca- 
iea „de la abstract la concret“ (p. 63) și funcţia ideii-ipoteză 
(considerind, ca şi Engels, atitudinea contrară drept infa- 
tuare empiristă iluzorie : p. 181). Dar socotește drept o 
eroare grosolană —. tipică pentru „,diamat“-ul sovietic — 
aplicarea extrinsecă a dialecticii la conţinuturi deja date 
sau formalizate de către diferitele discipline ştiinţifice, mai 
ales de cele care au drept obiect fenomenele naturii (p. 165). 
Sublinierea este justificată, totuși E. Fiorani rezolvă pro- 
blema într-o manieră contradictorie care  deziluzionează, 
pentru că, pe de o parte, merge dincolo de cunoscutele 
formule ale lui Engels, proclamind „depăşirea“ și sfîrşitul 
filozofiei (vezi p. 46, 52, 55, 186—187), și prin urmare între- 
pătrunderea totală între metoda dialectică și conţinuturiie 
ştiinţelor particulare, pe de alta, stăruie în expresia am- 
biguă de „concepţie despre lume“, sau Weltanschauung, 
pentru a defini materialismul dialectic ca atare și ca o 
cunoaștere generală, distinctă de cunoaşterea ştiinţifică, 
particulară. 


4 K. R. POPPER este nu numai autorul lucrării despre 
Logica della scoperta scientifica (ed. germană, Viena, 1935; 
irad. it., Torino, 1970) ci şi al volumelor Miseria dello stori- 
cismo, Milano, 1954, The Open Society and its Enemies, Lon- 
ara, 1962 şi Conjectures and Rejutctions (trad. it. Conget- 
ture e confutazioni, Bologna, 1972), axate în mare parte pe 
respingerea marxismului. Îi răspunde marxistul M. CORN- 
FORTII în The Open Philosophy and the Open Society. 
A Reply to Dr. Karl Popper's Refutations of Marxism, Lon- 
dra, 1968, printr-o argumentare nu totdeauna precisă sau 
originală, dar nici lipsită de idei valabile. Cornforth recu- 
noaşte meritele lui Popper ca epistemolog (vezi, p. 18—19 
și passim). Despre teoriile sociale ale lui Popper a se ve- 
dea și N. BADALONI, în Il marzismo italicno degli anni 
sessanta, Roma, 1371. Despre problemele epistemologiei în 

opera lui Popper, vezi D. ANTISERI, L'epistemologia con- 
temporanea e l'oggettivită delle scienze storiche (în La 
Critica Soctologica, n. 17, paimăvara lui 1971), iar pentru o 
clară expunere a controverselor privind Il principio di ve- 
rificabilită, vezi articolul lui E. RIVERSO, în Logos, n. 1, 
1969. C. MONTALEONE (A proposito di dialettica, metodo 
scientifico, sociologia, în Rivista di filosofia, n. 1, 1971) cri- 
tică la Popper tăgăduirea corelaţiei dialectice (gnoseologice) 
inducţie-deducţie, corelaţie ce nu poate fi desigur rezolvată 
prin teoria epistemologică a metodei ipotetico-deductive; 
de aici extrapolările iraţionaliste ale lui Popper. 


5 K. POPPER, Scienza e filosofia. Problemi e scop! della 
scienza, Torino, 1969, p. 14—15. Vezi și la GEORG LUKACS, 
Estetica, vol. II, Editura Meridiane, București, 1974, p. 119) 
şi, mai ales, la Lenin: „Nu este adevărat că formele de 
gîndire sînt numai «mijloc», «spre folosinţă»“ (V. I. LENIN, 
Caiete filozofice, ed. rom. cit., p. 63). 


6 K. R. POPPER, Scienza e filosofia, cit., p. 33. 


10 teorie corectează alte teorii, unificîndu-le şi uni- 
versalizîndu-le : idem, p. 58, 64, 164, 169. 


8 K. R. POPPER, op. cit., p. 34—35. În legătură cu aceasta, 
ca şi Popper, Nagel lămureşte că pot fi coborîte cu o 
treaptă, pe baza regulilor de calcul, nu numai teorii dove- 
dite deja a fi false dar încă neînlocuite de altele mai bune, 
dar şi două teorii ce se exclud reciproc, cînd nu există 
încă motive întemeiate pentru a îndepărta una dintre ele 
sau pentru a adopta o a treia mai cuprinzătoare şi satis- 
făcătoare (vezi E. NAGEL, La struttura della scienza. Pro- 
blemi di Logica nella spiegazione scientifica, Milano, 1968, 
p. 141). Printre caracteristiclle care diferențiază (deşi nu 
în mod rigid) ştiinţa de bunul simţ, comun, Nagel amin- 
teşte interesul exclusiv al bunului simţ pentru valorile 
imediate, utile omului; la fel ca separarea dintre astro- 
nomia științifică şi astrologie (idem, p. 17) O respingere 
a instrumentalismului lui Mach, Avenarius etc. se află și 
la C. G. HEMPEL, Filosofia delle scienze naturali, Bologna, 
1968, p. 70—71. 


9 K. R. POPPER, op. cit., p. 43—44. 


10 Idem, p. 139—141. De F. ENGELS a se vedea, în spe- 
cial, Dialectica naturii, ediția a III-a, Editura politică, Bucu- 
reşti, 1966, p. 188. Vezi S. GEORGESCU, Elemente de me- 
todologia științei în opera lui Friedrich Engels (în Revista 
de filozofie, n. 12, 1970), şi M. FLONTA, Despre sensul și 
actualitatea distincției dintre cunoaşterea empirică şi cu- 
noașterea teoretică în „Dialectica naturii“ (idem). 


11 Adică din acele pre-judecăţi sau anticipări pe care 
Bacon le socotea în mod greșit „dăunătoare“ progresului 
ştiinţific : idem, p. 90. Dintre cele patru tipuri de explicaţii 

ştiinţifice enumerate de Nagel, cel deductiv este primul şi 
mai pregnant, dar şi celelalte trei, după părerea noastră, 
se raportează la primul (ca deducție a probabilității, deduc- 
ție a funcționalități; sau teleologică și deducție genetică), 
vezi E. NAGEL, op. cit., p. 26—32. Deşi neagă legitimitatea 
ştiinţifică a oricărei „inducţii restrînse“, C. HEMPEL (op. 
cit, p. 27) pare că vrea să admită drept inductive în sens 
larg probele în termeni probabilistici în sprijinul unei teo- 
rii (idem, p. 36 şi 106). Dar nu este oare vorba, în aceste 
cazuri, de ceea ce Popper numește „reguli de calcul“? 
Oricum, atît Nagel (op. cit., p. 93 şi 130) cît şi Hempel (op. 
cit., p. 29) sînt de aceeaşi părere cu Popper cînd afirmă că 
observațiile noastre empirice presupun totdeauna o teorie 
oarecare. „Bachelard caracterizează ştiinţa modernă nu 
drept o ştiinţă a fenomenelor, ci drept o ştiinţă a efecte- 
lor (...) căutate fără ca fenomene similare să fi fost găsite 
mai înainte în experienţă. în știința modernă instrumen- 
tele nu sînt nişte auxiliare, sînt noile organe pe care in- 
teligenţa şi le oferă pentru a scoate din circuitul ştiinţific 
organele de simţ, ca receptori. Un instrument, spune Ba- 
chelard, este o teoremă reificată, o teorie materializată“. 
(G. CANGUILHEM, Gaston Bachelard e i filosofi, in G. CAN- 
GUILHEM şi D. LECOURT, L'epistemologia di Gaston Ba- 
chelard, trad. it., Milano, 1969, p. 102—103). Şi un epistemolog 
ca NORWOOD RUSSELL HANSON, dealtfel adversar al lui 
Popper, susține (vezi Patterns of Discovery. An Inquiry 
into the Conceptual Foundations of Science, Cambridge, 
1958) că teoria conduce observațiile (nu invers), conform unui 
procedeu denumit de el „,retroductiv“, dar de alţii (de 
exemplu, K. LEWIN) pur şi simplu ipotetico-deductiv. O 
critică a teoriei inducţie! a lui J. S. Mill şi J. M. Keynes 
găsim în A. PAP, Introduzione alla filosofia della scienza, 
Bologna, 1967. Meritul lui Hume, de a fi descoperit că in- 
ferenţa inductivă nu aparţine tipului logic, este recunoscut 
de H. REICHENBACH, în La nuova filosofia della scienza, 
Milano, 1968, p. 178 în notă. 


12 Vezi L. APOSTEL, Materialismo dialettico e metodo 
scientifico. Cibernetica logica, marzismo, trad. it., Torino, 
1968, p. 45—46. H. WEYL (Filosofia della matematica e delle 
scienze naturali, trad. it., Torino, 1967, p. 198—199) vorbeşte 
de corespondență între consecințe denknotwendingen şi 
consecințe naturnotwendingen. L. GEYMONAT, în Filosofia 
e filosofia della scienza (Milano. 1960, p. 93), susține că există 
„corespondenţă“ între teorii şi domeniul noțiunilor comune : 
totuşi, este vorba de o corespondenţă care ascultă de un tip 
de legi asemănătoare celor ale timpilor lungi amintite de 
Engels, pentru că, după Geymonat, nu priveşte enunţurile 
şi postulatele particulare ale unei ştiinţe, ci un întreg grup 
de teoreme, în „opoziţie globală“ cu ,„,cîmpurile intuitive“ 
legate de noţiunile comune. Despre legitimitatea unei con- 
cepţii realiste în epistemologie, a se vedea, p. 128; despre 
raportul dialectic dintre ştiinţă şi tehnică, p. 136—137. O 

critică a concepţiei realiste. profesate de T. PARSON, a 
unui izomorfism funcţional, chiar și la scara: agregatelor 
complexe. între teorii ştiinţifice şi obiecte rea:e, propune 
G. STATERA, Epistemologia e metodo sociologico, La Cul- 
tura, iulie 1967, p. 401 și 404. Pentru distincţia — la K. LE- 
WIN — între ştiinţă şi cunoaştere obținută (între doctrina 
ştiinţei, sau epistemclogie, și teoria cunoașterii. sau gno- 
seologie) vezi articoiui lui E. MELANDRI, Kurt Lewin: la 
psicologia come scicnza galileiana, în Rivista di filosofia, 
n. 1, 1967, în special p. 34. Epistemologia este inclusă în 
unoseologie, ca o parte a ei, după părerea lui A. PASRU:- 
NELLI (vezi, Nuovi principi di epistemologia, Milano, 1964). 


13 Op. cit., p. 46 şi 54. 


14 Idem, p. 38 Aproape omenimul PAVEL APOSTOL vor- 
beşte despre feed-back între conştiinţă şi acţiune ca despre 
un proces de „reproducere lărgită“ şi o sinteză mereu mai 
complexă (vezi Elemente pentru o epistemotogi2 a ştttn- 
țelor tehnice, în Revista de Filozofie, n. 4, 1968, p. 429—431). 


15 LEO APOSTEL, op. cit., p. 39. 


16 Muncii ştiinţifice îi pot fi aplicate, prin urmare, ca- 
tegoriile marxiste ale producției: idem, p. 60. Vezi și 
P. APOSTOL, op. cit., p. 428. 


17 Vezi J. PIAGET, Lo strutturalismo, trad. it.. Milano. 
1968, maj ales p 151—152. (Vezi J. PIAGET, Structuralismul, 
Editura ştiinţifică, Bucureşti, 1973, p. 138—147). 


18 Vezi şi C. LEVI-STRAUSS, Le strutture elementari 
della parentela, Milano, 1969, mai ales la p. 40, 51, 67, 72— 
73; pentru teoria „modelelor“ ca scheme de oglindire izo- 
morfă a realului, vezi, p. 170. 


19 Aşa, de exemplu, K. MANNHEIM, L'analisi strutturale 
della epistemologia, Milano, 1967, p. 92. Nivelul ontologic 
este, pentru Apostel, cel al materiei care nu este vie (op. 
cit., p. 38). 


20 Vezi L. COLLETTI, Jl marrismo e Hege!, Bari, 1969. 


21 A. SCHMIDT, Il concetto di natura in Marz. Prefaţa 
lui L. COLLETTI, Bari, 1969. 


22 Idem, p. 119—120. 
23 Idem, p. 31. 
24 Idem, p. 63. 


25 Idem, p. 187. Şi la P. APOSTOI.. spre deosebire de altl 
români și sovietici, se găseşte o oarccare accentuare a elc- 
mentelor ,„praxisului“, existente la Marx (şi la Gramsci: 
vezi, op. cit., p. 429). „Materia“, „materialism“ şi „idealism“ 

sînt concepte ideologice, în esenţă, şi pentru L. ALTHUSSER 
(cel puţin în Lenin și filozofia, ed. rom. cit.) : se întărește, 
în consecinţă, aspectul aprioric (dacă nu chiar „idealist:) al 
punctului de vedere epistemologic al lui Althusser, așa eum 
ni se prezenta acesta în Lire le Capital şi în Pour Marr. 


26 A. SCHMIDT, op. cit., p. 116. 


21 K. MARX, Capitalul, v.l. I, ediţia a IV-a. Editura po- 
litică, Bucureşti, 1960, p. 54. 


28 A. SCHMIDT, op. cit, p. 51. Dealtfel, in altă parte. 
autorul atenuează aprecierea şi își temperează, în conse- 
cință, propriul instrumentalism: a se vedea, de exemplu, 
p. 116—118, unde mai polemizează încă cu Bloch şi închele 
capitolul cu un citat din Dialect:co naturii a lu: Engels. 


29 Vezi A. SCHMIDT, op. cit., p. 160; deci la acel raport 
cauzal, propriu practicii omeneşti, pe care dealtfel chiar 
Engels, în Dialectica naturii, îl consideră — după cum re- 
marcă Schmidt (idem, p. 117—118) — mijlocul esenţial de 
cunoaştere a conexiunilor cauzale oblective. 


30 Şi la Lenin intenţia polemică generează uneori expre- 
sii ambigue, ca aceasta: „dintre toate +proprietăţiie» ma- 
teoriei, unica de a cărei recunoaștere e legat materialismul 
lilozofic este aceea de a fi o realitate obiectivă, de a exista 
în afara conștiinței noastre“, unde raportarea la subiect 
(chiar şi prin excludere) devine, în mod paradoxal, unica 
„proprietate“ (fie şi între ghilimele) a materiei, din punc- 
tul de vedere al materialismului filozofie. (V. I. LENIN, 
Opere complete, vol. 18, Editura politică, Bucureşti, 1963. 
p. 271). 


31 A. SCHMIDT, op. cit., p. 64. 


32 Idem, p. 107. Vezi şi L. COLLETTI, în prefața sa, lə 
p- X 


33 Idem, p. 116. 


34 Vezi K. POPPER, op. cit., p. 64. După opinia lui Na: 
gel cel puţin una dintre premisele unei explicații ştiinți- 
fice date trebuie să aibâ caracter de „lege universală“ (op. 
cit., p. 37; vezi şi p. 43). Melandri aminteşte că pentru 
K. LEWIN modelul „,fizicalist* predominant în epistemolo- 
gia contemporană se datorește în esenţă „gradului înalt de 
coeziune, de dependenţă reciprocă, pe care-l prezintă în- 
tre ele diferitele părţi („discipline“) ale aceste; ştiinţe“ şi 
faptului că prin „modelul fizic al lumii“ se exprimă, cum 
spunea Einstein, „un belief nu numai unitar, dar şi, ca 
efect, ontologic“ (E. MELANDRI, art. cit., p. 41). Douăzeci 
şi cinci de secole după Thales din Milet, scrie B. WIDMAR 
(Prima e dopo Galilei, în IL Protagora, n. 31, februarie 1964, 
p. 4), „Einstein propune o ecuaţie extrem de generală în 

care sînt cuprinse toate legile umiversului ; însăşi cerce- 
tarea biologică tinde spre găsirea unei ecuații care să in- 
cludă toate legile ce reglementează viaţa“. 


35 Vezi G. VACCA, Il concetto di natura, în Unită, 25 iu- 
lie 1969: „Mi se pare, deci, că începe să se întrevadă și 
pentru marxism necesitatea meditaţiei critice asupra po- 
sitidităţii unei concepţii univoce despre istorie. începe, cred, 
să se contureze conştiinţa că raportul real al unei aseme- 
nea categorii trebuie căutat în apariţia unui moi de pro- 
ducţie care, în ciuda crizel și războaielor, să asigure mal 
departe o dezvoltare relativ continuă a forţelor de prodi:c- 
ție, creînd astfel referentul material al categoriei de +dez- 
voltare istorică»“. 


36 Ibidem. 
31 Vezi K. KORSCH, Karl Marx, Bari, 1969. 


38 Vezi G. VACCA, Lukács o Korsch ?, Bari, 1969, p. 100— 
101. G. DELLA VOLPE. în Logica come scienza storica, cit., 
p. 276, interpretează „modern“ ca sinonim cu „prezent“, în 
textul lui Marx, și-l citează pe acesta cu următoarea inter- 
polare : „moderna (id est prezenta) societate burgheză“. A 
se vedea o semnificație similară a „prezentului“ la un ex- 
ponent al „spiritului de la Frankfurt“ ca W. BENJAMIN 
(vezi Angelus Novus. Saggi e frammenti, trad. it., Torino, 
1962, p. 81): „La conceptul de prezent ce nu înseamnă tre- 
cere, ci punct de suspensie în timp şi imobilitate, materia- 
lismul istoric nu poate renunța“. În sfîrşit, pentru a ne în- 
toarce la şcoala lui Della Volpe, a se vedea concepția despre 
prezent ca singură realitate, în prefața lui L. COLLETTI la 
lucrarea lui E. V. IL'ENKOV, La dialettica delt'astratto e 
del concreto nel Capitale di Marx, Milano, 1961, p. XXXIX 
(desigur, mai mult în spiritul lui Leopardi : „le morte sta- 
gioni e la presente e viva...“ decît în spiritul „eternului pre- 
zent“ de tip idealist). Vezi şi p. XLIV şi XLI, în notă, unde 
Colletti aminteşte recenzia la Engels din 1959. 


39 G. VACCA, Lukács o Korsch? cit., p. 123. 
40 Idem, p. 44. 


41 Vezi G. DELLA VOLPE, Logica come scienza positiva, 
Messina, 1950 (acum retipărită sub titlul Logica come scienza 
storica, cit.) şi analiza lui M. ROSSI (Galvano Della Volpe: 
della gnoseologia critica alla logica storica) în Critica mar- 
zista, n. 4—5 şi 6, 1868. Despre conceptul de „caracter orga- 
nic“ (semantic), propriu esteticii lui Della Volpe și despre 
legătura sa nu numai metaforică cu conceptul de viaţă (sau 
totalitate) şi cu vitalismul, vezi A. NEGRI, G. Della Volpe 
e l'autonomia semantica dell'arte în fasciculul 196—197, 1969 
(p. 77) din Filmcritica (conţinind actele colocviului de la 
Amalfi din 1969 despre „Estetica lui Galvano Della Volpe“). 
Să ne fie permis să trimitem şi la articolul nostru La scuola 

di Della Volpe : filosofia e concezione dello Stato, în Critica 
marzista, n. 4, 1971. Despre metafizica lui WITTGENSTEIN 
privind faptele atomiste, vezi M. CORNFORTH, op. cit., 
p, 65—66. 

Pentru Della Volpe, numai concretul este real, în timp 
ce pentru L. Althusser și concretul este (pe lîngă concretul 
real) un concret al gîndirii (L. ALTHUSSER, Citindu-l pe 
Marr, ed. rom. cit, p. 141). Cit priveşte abstracțiile generice 
sau determinațiile generale, trebuie amintit că ele ajung în 
impasul net avansat de metodologia lui Della Volpe. L. COL- 
LETTI (prefața la ILIENKOV, op. cit, p. XXXVII), nu pe 
deplin mulțumit de a fi redat prin „izolate“ termenul ,„ge- 
sondert“ folosit de Marx (referitor tocmai la determinările 
generale), corectează prin „lăsate la o parte“. Consecința 
acestei subevaluări a abstractului-general duce, la Colletti, 
la subevaluarea noţiunii de continuum procesual, pe care 
Colletti îl pune în legătură cu intervenţia rațiunii, a gîndirii, 
dar nu cu structura realului. Într-adevăr, el scrie, adresind 
critica sa lui Engels : „El nu-și dă seama că acest continuum 
— deci trecerea unei determinaţii în alta, și a acesteia în 
prima — este tocmai doar rațiune, înțelegere a laturilor 
opuse și nu opoziție reală. El ia astfel „cunoașterea“ lu- 
crului drept „lucrul“ ce trebuie cunoscut, gindirea drept 
existenţă, raţiunea drept materie“ (idem, p. XIX—XX). 

Despre paternitatea, în fond feuerbachiană a criticii 
aduse de tinărul Marx empirismului vulgar, prezent ilegitim 
în conceptele speculative (în abstracţiunile generice) ale lui 
Hegel, vezi introducerea lui C. LUPORINI la K. MARX. 
F. ENGELS, L'ideologia tedesca, Roma, 1967, p. XXXI. 


42 Dintre numeroasele lucrări despre acest subiect publi- 
cate în U.R.S.S., a se vedea cea al lui B. M. KEDROV despre 
Metoda marzistă și unitatea științelor, în volumul omagial 
Marksizm i nașa epoha (Marzismul și epoca noastră), Mos- 
cova, 1968, p. 114—160. în schimb, după W. BENJAMIN (op. 
cit., p. 82) materialismul istoric „abordează un obiect isto- 
ric dacă şi numai dacă i se prezintă ca monadă. În această 
structură el recunoaşte semnul unei opriri mesianice a în- 
timplării sau, altfel spus, a unei chance revoluționare...“ 
Pentru analogiile acestei concepţii cu cea empiriocriticistă 
a lui Bogdanov, a se vedea ceea ce spune V. STRADA despre 
cea din urmă (vezi, La polemica con „Vperiod“ sulla scienza 
e la rivoluzione“, în Rinascita — il Contemporaneo din 27 fe- 
bruarie 1970, p. 27): „Istoria este reprezentată, astfel, ca o 
serie unilineară de culturi închise în sine, fiecare cu pro- 
pria sa structură mentală...“. 


43 Trad. it., Milano, 1967. 


44 A se vedea volumul Antonio Banfi e il pensiero con- 
temporaneo. Actele colocviului de studii închinate lui Banfi 
(Reggio Emilia, 13—14 mai 1967), Florența, 1969 şi în special 
comunicarea lui A. SICHIROLLO, publicată și în Critica 
marzxista, n. 3, 1967, sub titlul Il marzismo in Banfi. 

Pentru Gramsci, a se vedea A. SABETTT, Il rapporto uomo- 
natura nel penslero di Gramsci e la fondazione della 
scienza, în Studi gramsciani. Actele congresului ţinut la 
Roma în zilele de 11—13 ianuarie 1958, Roma, 1958. În spe- 
cial, a se vedea conceptul de ştiinţă ca ideologie (idem, 
p. 247) şi pasajul în care Gramsci spune că „,savantul-ex- 
perimentator este şi un muncitor“ (A. GRAMSCI, Opere 
alese, Editura politică, Bucureşti, 1969, p. 113). 


45 A. SCHMIDT (op. cit. p. 44) protestează împotriva lui 
Dilthey şi a  neokantianismului, dar oare nu receptează și 
el sugestiile istorismului german cînd persistă în convin- 
gerea prin care cursul istoriei, pentru Marx, „nu ascultă 
de nici o idee care să-i slujească drept unitate și sens, ci 
doar se reconstituie continuu începind cu procese originale 
izolate“ ? (idem, p. 171: cursivele ne aparţin). în legătură 
cu istorismul german, vezi Idealismo, realismo e conoscenza 
scientifica, de G. ROCCI, în De homine, n. 21, martie 1967, 
p. 12. 


46 În această privinţă, bine alcătuite ni se par paginile 
dedicate de Colletti, în cartea sa, „distrugerii intelectualu- 
Jui“ (iluminist) de la Bergson la Lukács (op. cit., p. 317— 
356): în fața lui nu se află spectrul unui Hegel pe trei 
sferturi „mistic“ (de ce să nu-i acordăm lui Hegel dreptul 
de a „cocheta“, și el, cu terminologia mistică ?), ci ţinte 
care poti cu adevărat nimerite, ca Horkheimer şi Adorno, 
care au înlocuit în mod eronat „critica romantică a inte- 
lectului şi a ştiinţei cu critica istoric-socială a capitalis- 
mului“ (idem, p. 334). 


41 Vezi A. SCHMIDT, op. cit., p. 180 (cursivele ne apar- 
ţin). 


48 Idem, p. 65. 


49 Ar fi interesant de cercetat în ce mod au contribuit 
concret la echivocul instrumentalist și subiectivist unele as- 
pecte mai frapante şi mai evidente ale celor două teorii 
fizice, cele mai revoluţionare ale timpurilor noastre, meca- 
nica cuantică şi teoria relativităţii. „Mecanica cuantică 
este o mecanică statistică ce se referă la mulţimi statistice; 
dar elementele acestor mulțimi nu sînt micro-obiectele 
înseşi (...), ci rezultatele experimentelor efectuate asupra 
lor“ (vezi rezumatul opiniei sovieticului V. A. FOCK, în 
V. TONINI, Filosofia della fisica nell'URSS, în Civiltà delle 
macchine, 1, 1963) : ceea ce ar duce la reluarea distincției 
epistemologice între proprietățile (rezultatele) instrumente- 
lor noastre (experimentelor) şi proprietăţile, mai mult sau 
mai puţin cunoscute, ale micro-obiectelor. Spre acestea este 
dirijat, în definitiv, orice experiment, în finalizarea sa dia- 
lectică prin cercetări pentru care proprietățile identificate 
prin folosirea instrumentului se învederează a fi tocmai 
instrumentele (instrumente ale unei extrapolări conceptuale, 
progresiv aproximată, în sfera obiectului). în mod analog, 

pe marginea teoriei. relativităţii, „posibilitatea de z alege 
diferite sisteme de referinţă a cus la concepţia greşită a 
dependenţei elementelor ce sînt în mod obiectiv relative (...) 
de ceva subiectiv“, a dependenţei obiectului observat de 
subiectul care observă (comunicarea lui a. D. ALEKSAN- 
DROV : ibidem). Despre epistemologia sovietică actuală a 
se vedea prezentarea elaborată de colectivul de la Voprost 
filosofii şi publicată în Critica marzista, n. 5, 1972. Vezi în 
plus AA. VV, L'interpretazione materialistica della fisica 
quantistica. Fisica e filosofia în U.R.S.S. sub îngrijirea iui 
S. Tagliagambe, Milano, 1972 ; și caietul n. 6, Sul marzismo 
e le scienze, supliment la n. 4, 1972, din Critica marzista. 


50 Vezi F. ENGELS, prefață la prima ediție engleză, 1892, 
din Dezvoltarea socialismului de ta utopie la ştiinţă 
(K. MARX-F. ENGELS, Opere alese, vol. O, ediția a III-a, 
Editura politică, Bucureşti, 1967, p. 86—87). 

51 Vezi F. ENGELS, Ludwig Feuerbach şi sfîrşitul filo- 
zofiei clasice germane, în K. MARX-F. ENGELS, Opere 


alesc, vol. II, ed. rom. cit, p. 344. Episodul este socotit 
semnificativ şi de C. G. HEMPEL (op. cit., p. 83). 


XIII 


Marxismul ca știință şi ca teorie 
politică 


În dezbaterile marxiste din ultimul deceniu 
se disting două poziții opuse în problema aşa- 
numitului statut al științei. Le putem rezuma 
în felul următor : 

1) Știința a fost dintotdeauna, prin natura ei, 
sau cel puțin este astăzi, o funcţie a relaţiilor 
sociale ca instrument al dominației de clasă: 
teza „neutralității“ științei — ca mit creat de 
burghezia modernă, funcţional și el, în scopul 
diversiunii și mistificării urmărite de burghe- 
zie — este falsă nu numai în ce privește împre- 
jurările activităţii ştiinţifice, sarcinile ce-i revin, 
mijloacele ce-i sînt acordate pentru aceste sar- 
cini și numai pentru acestea, dar și în ce pri- 
vește însuşi statutul epistemologic intrinsec al 

ştiinţei, sistematizarea conceptelor și organiza- 
rea instrumentelor sale de cunoaștere, dată fiind 
conexiunea obligatorie între aceste instrumente 
şi aplicaţiile tehnologice, între concepte și ideo- 
logia clasei dominante ; 

2) Știința este, prin natura sa — în special 
astăzi, dar și mai mult în perspectiva viitoru- 
lui — o forță nemijlocită de producţie ; ca atare, 
cu toate că porneşte de la stimuli condiționaţi 
social și cu toate că primește comenzi deloc 
„neutre“ de la clasele dominante, rămîne, în 
corpusul său de afirmații teoretice și în reali- 
zările sale practice, un arsenal disponibil pen- 
tru orice clasă dominantă, așa cum sînt sursele 
şi resursele de energie din natură. 

Prima dintre cele două teze ! este cea mai în- 
depărtată de lecţia marxismului. Ea circulă mult 
în publicistica grupărilor neomarxiste din stînga 
italiană dizidentă şi în tendinţele ce-și au origi- 
nea în Panzieri, căruia pe drept i s-a acordat 
un fel de întîietate printre tentativele de re- 
vizuire de pe poziţii de stînga 2. 

Cu toate acestea, chiar și cea de-a doua teză 
implică unele echivocuri care au influențat ne- 
gativ recentele dezbateri. Dacă știința este o 
„forță nemijlocită de producție“ și nu are, deci, 
caracter suprastructurel, o dilemă gravă se im- 
pune în ce priveşte ştiinţa marxistă despre so- 
cietate : sau nici aceasta din urmă nu are ca- 
racter  suprastructural, pentru că nu există 
„suprastructuri“ (şi într-adevăr a apărut, în anii 
şaizeci, tendința de a nega, din punct de vedere 
metodologic, chiar polaritatea categorială sus- 
ținută de Marx între structură și suprastructură 
şi de a teoretiza o practică reductivă, un ames- 
tec confuz al planului faptelor cu cel al con- 
ştiinţei), sau „știința“ marxistă nu posedă, la 
rigoare, statutul de ştiinţă, ci se constituie 
numai ca o critică adusă societății, mai mult 
o „critică a armelor“, decît una militantă (şi, 
într-adevăr, în ultima vreme s-a accentuat 
tendința, nicicînd total absentă, de a concepe 

ție pragmatică a conflictului social, din 
„punctul de vedere“ al proletariatului). 

Într-un precedent capitol am încercat să ară- 
tăm că, la Marx, nu știința ca atare, ci apli- 
carea tehnologică a științei constituie o forță 
nemijlocită de producţie și că știința este mai 
curînd o funcţie suprastructurală care acțio- 
nează direct asupra forțelor de producție. 

Dar și în această din urmă formulare nu-i 
ușor să se recunoască, la prima vedere, mar- 
xismul ca știință, și deci să se evite apariția 
unei versiuni modernizate a vechii dualități 
dintre științele naturii și științele sociale (de 
altminteri, reluată meticulos, în cadrul socio- 
logismului critic din anii șaizeci). Dar încă o 
dată ne vine Marx în ajutor, cu prefața la 
Contribuţii la critica economiei politice, în care 
afirmă că „revoluționările“ social-economice 
„pot fi constatate cu precizie științifică“ 3. 
Marx nu susține aici că respectivele „răstur- 
nări“ pot fi constatate cu ajutorul ştiinţelor 
naturale (,„,fizicalism“), sau prin reducerea so- 
cietății la natură (cum făceau, la vremea lor, 
economia burgheză şi „darvinismul social“) ; 
el afirmă că ele pot fi constatate cu precizia 
ştiinţelor naturale, deci printr-o intervenție 
suprastructurală, teoretico-experimentală, care 
găsește în toate conținuturile sale epistemolo- 
gice, inclusiv în obiectul-societate, însușirile 
obiectivității naturale și care descoperă în is- 
toria societății (a relațiilor de producţie) con- 
tinuarea şi dezvoltarea istoriei naturii (a forțe- 
lor de producție). Dealtfel, cînd spunem ,ma- 
terialism istoric“ nu înțelegem altceva decît 
proiectul metodologic îndreptat spre regăsirea 
acestei obiectivităţi și spre descoperirea acestei 
dezvoltări. 

În deplină coerență cu un asemenea proiect 
metodologic, se explicitează și eficacitatea prac- 
tică a științei marxiste, așa încît domeniul ei 
de aplicare să se deosebească de cel al politi- 
cii (ştiinţifice) a comuniștilor (marxiștilor). În- 
tr-adevăr, în timp ce statul socialist și politica 

partidelor muncitorești acţionează mai direct 
asupra relaţiilor de al e pentru a le mo- 
difica sau pentru a le revoluţiona, știința înte- 
meiată de Marx acționează mai direct asupra 
forţelor de producție. Ea acționează asupra ace- 
lei — prin excelență — forțe de produc- 
ție care este muncitorul. Și acționează 
printr-o „directă aplicație tehnologică“ care 
constă în a-i aduce la cunoştinţă mun- 
citorului sarcina sa esențială în producție 
şi în cadrul forțelor de producție (ca forța de 
muncă producătoare de valori, deci şi de plus- 
valoare), în a-l înzestra cu o conștiință care 
să-l facă nu numai obiectiv, ci și subiectiv răz- 
vrătit (ca forță de producţie exploatată) împo- 
triva actualelor relaţii de producție. 

În acest fel, îl pregătește pentru momentul 
următor al conștientizării sale, care va fi in- 
trarea sa în lupta politică. Lupta politică va fi, 
cum am spus, dimensiunea teoretică ulterioară, 
dotată cu capacitate de acțiune asupra relați- 
ilor sociale : va fi, în primul rînd, instrumen- 
tul capabil să forjeze proletariatul ca o „clasă 
pentru sine“, într-un proces în care schim- 
barea raporturilor de „forță“ între clase nu va 
mai depinde, numai și nemijlocit, de creșterea 
numerică sau calitativă a „forței de muncă“ în 
producție, ci de inițiativa politică, de organi- 
zarea politică și, deci, de acţiunea puterii și a 
noului stat. 

Cînd spunem că principalul domeniu de apli- 
care practică a marxismului ca filozofie ştiin- 
țifică îl constituie impactul său asupra laturii 
subiective a forței de muncă sau „efectul de 
dominare“, pentru a folosi o expresie a lui 
Badaloni, pe care îl produce în conștiința celui 
care muncește (în proletariatul „moștenitor al 
filozofiei“, după formula lui Engels), se impun 
o serie de precizări pentru ca respectivul con- 
cept să nu fie greșit înţeles. 

În primul rînd, trebuie exclusă cu hotărîre 
orice viziune schematică asupra acestei apli- 
cări practice, ca și cum, în experiența con- 

cretă, iniţierea în marxism sau în literatura 
marxistă de popularizare, ca instrucție „li- 
vrescă“ (etapă — subliniem — obligatorie 
după părerea lui Engels, ca și a lui Marx și 
apoi a lui Gramsci și Lenin), ar trebui să fie 
considerată nu doar o operaţie distinctă, ci de-a 
dreptul un exercițiu preliminar în raport cu în- 
cadrarea muncitorului în acţiunea politică : atît 
în realitate, cît și la nivelul teoriei istorice este 
adevărat mai ales contrariul. În al doilea rînd, 
trebuie evitată nepermisa alăturare a acestei 
eficiențe practice a marxismului, ca eficiență 
psihologică, atît de puterea de sugestie atri- 
buită, de exemplu, credințelor mitico-religioase 
(sau influențelor retorico-artistice), cît şi de pu- 
terea terapeutică — care eliberează inconștien- 
tul sau care eliberează de inhibiţii, de tabu-uri 
etc. — atribuită, de exemplu, tehnicii psihanali- 
zei 4. Nu stă în picioare prima alăturare — de 
practicile de sugestie — deoarece acestea con- 
stau din „idei-forță“ a căror rațiune teoretică 
de a fi se bazează integral pe natura lor precum- 
pănitor pragmatică (adică tocmai de practici de 
sugestie) ; în cadrul lor practica apare ca un 
prius şi nu ca un posterius al componentei teo- 
retice și, prius fiind, se manifestă în conser- 
varea (prin potențare emfatică) a stărilor psiho- 
logice dobindite, și nu în transformarea acestora. 
Nu stă în picioare, riguros vorbind, nici compa- 
rația cu tehnicile psihanalizei — deși acestea au 
totuși ambiția unei oarecari fundamentări știin- 
țifice —, deoarece (conform celor expuse în ca- 
pitolul precedent) ipotezele lor nu pot fi veri- 
ficate la nivelul unui experiment ad hoc și, prin 
urmare, au un caracter științific îndoielnic. 

Și aici se impune cea de-a treia excluziune : 
deși propoziţiile din filozofia științifică marxistă 
sint înzestrate cu rigoare științifică și prin ur- 
mare pot fi — prin definiție — infirmate dacă 
dau greș în unele împrejurări determinate, nu 
ne este permis să identificăm în toto domeniul 
unei eventuale confirmări sau infirmări a lor cu 

rative în sens strict, deci cu „efectul de domi- 
nare“ pe care — din cînd în cînd — ele reuşesc 
sau nu reușesc să-l trezească în muncitor. În- 
tr-adevăr, în timp ce teoriile psihanalitice, cel 
puțin în stadiul actual al cercetărilor, nu pot 
aspira la o confirmare experimentală care să nu 
fie „labila“ eficiență terapeutică asupra unor 
pacienţi izolați, propoziţiile științifice marxiste 
înfruntă, — mai înainte de orice impact „tera- 
peutic extern“ — o probă (de infirmare sau de 
confirmare) internă însuși cîmpului ştiinţific- 
experimental, o probă ce constă din confrun- 
tarea în primul rînd cu datele experienţei isto- 
rice, cu „situaţia prezentă“, și în al doilea rînd 
cu noile mărturii documentare (prezente) refe- 
ritoare la trecut. În ceea ce priveşte confrun- 
tarea cu „situația prezentă“, este clar că orice 
nou „prezent“ ar putea aduce cu sine o dezmin- 
tire, globală sau parțială, a ipotezelor formulate 
de către știința istorică și filozofică de orientare 
marxistă. Ar fi de-ajuns, cum spune M. Corn- 
forth, ca o societate bazată, în relațiile sale de 
producție, pe inițiative și pe proprietatea pri- 
vată să se arate în sfîrșit capabilă să folosească 
toate resursele tehnologiei moderne, adică for- 
țele sociale de producţie moderne, conform 
scopurilor de asemenea sociale, şi în interesul 
general al întregii umanităţi5. Legea fundamen- 
tală a lui Marx, care stabilește derivarea unor 
noi relații de producție din fiecare nou stadiu 
al forțelor de producție, și-ar pierde astfel vali- 
ditatea sa generală. Dar este oare indispensabil, 
— așa cum pretinde Popper — ca marxiștii, pen- 
tru a respecta regulile unei aparenţe științifice 
riguroase și scrupuloase, să se străduiască prin 
toate mijloacele să faciliteze o posibilă „infir- 
mare“ experimentală a ipotezelor marxiste? Sau 
să se străduiască să susțină, să încurajeze şi să 
„amelioreze“ capitalismul pentru a putea do- 
bîndi o verificare mai sigură (pe cale negativă) 
a validității ipotezelor marxiste ? Aceasta ar fi, 
mai spune Cornforth, o atitudine la fel de ab- 
surdă ca și acțiunea unui chimist care s-ar în- 

căpățina în practicile alchimiei pentru a verifica 
mai bine adevărul sau  neadevărul legilor 
chimiei, sau acțiunea unui fizician care și-ar 
consacra toată energia construirii unor perpe- 
tuum-mobile, în scopul de a verifica primul 
principiu al termodinamicii. Dealtfel, dacă 
despre aceasta este vorba, există desigur (şi 
uneori chiar printre „marxiști“) unii care se 
străduiesc să sprijine capitalismul în asemenea 
măsură, încît teoreticienii marxiști trebuie să se 
simtă obligaţi să alerge să-i înlocuiască ! 

În ştiinţele istorice, experimentarea în pre- 
zent a trecutului poate şi trebuie îndeplinită „la 
modul negativ“, bunăoară printr-o atentă cerce- 
tare a tuturor mărturiilor care au ajuns pînă 
la noi (cei prezenţi) și care ar putea infirma ipo- 
tezele noastre asupra trecutului ; dar o experi- 
mentare privind ipotezele formulate chiar asu- 
pra prezentului (sau asupra viitorului), încre- 
dințată acțiunii noastre, nu poate fi realizată 
decît „la modul pozitiv“, cu convingerea că este 
„de partea adevărului“, cu mingiierea de a ști 
că ne mișcăm în direcția unei acţiuni elibera- 
toare şi că participăm la conștientizarea gene- 
rală a forțelor de producție umane, în sens larg, 
care este efectul tocmai al caracterului rațional 
ştiinţific al marxismului : în lipsa acestuia, chiar 
practica noastră ar fi „falsă“, mai înainte ca 
teoria noastră să fi fost „infirmată“ de o aseme- 
nea practică. 

Aici intervine un al doilea motiv de dispută, 
scos în evidenţă destul de vag de către Corn- 
forth în apreciabila (deși nu pe deplin clarifi- 
catoarea) sa polemică 7. Este adevărat că previ- 
ziuni pe termen lung pot fi formulate, de 
științele empirice sau exacte, numai referitor la 
sisteme definibile ca relativ închise, staționare 
și ciclice. Dar nu este adevărat că acestea im- 
plică, așa cum presupune Popper, imposibilita- 
tea oricărei previziuni pe termen lung de către 
științele istorice și filozofice, deoarece nici un 
eveniment luat în considerare de acestea din 
urmă nu prezintă caracteristicile închiderii, non- 

dinamismului și ciclicităţii. Observăm într-ade- 
văr că, pe cind previziunile ştiinţelor empirice 
sau exacte privesc gradul de probabilitate ca un 
fenomen — date fiind anumite constante — să 
se verifice, previziunile istorico-dialectice pri- 
vesc posibilitatea ca un eveniment — date fiind 
anumite condiţii, — să se producă sau nu, și 
sînt compatibile, prin urmare, cu absența non- 
dimensiunii, închiderii sau ciclicităţii. Nici în 
primul caz, nici într-al doilea, după cum se 
vede, nu este în joc presupusa necesitate impe- 
rativă a întîmplării, decît doar sub forma : „este 
necesară condiția A pentru ca să fie posibilă în- 
timplarea B“. Cu alte cuvinte, previziunea isto- 
rico-dialectică este univocă doar în faptul că 
afirmă imposibilitatea realizării lui B, dacă A 
nu se realizează. De ce oare o asemenea previ- 
ziune, ca previziune ştiinţifică pe termen lung, 
nu s-ar putea referi la sisteme deschise, non- 
staționare şi non-ciclice ? Marx nu a „prooro- 
cit“ inevitabilitatea revoluţiei sociale comuniste. 
El a prezis numai imposibilitatea efectuării 
acestei revoluţii dacă forţele de producţie nu au 
atins acel stadiu de dezvoltare în care să se fi 
impus „munca colectivă“, iar ştiinţa să fi pă- 
truns pe scară largă în industrie (prefigurînd 
„munca generală“). Conștiința sa de om de 
știință îl împiedica desigur să considere drept 
o previziune istorico-sociologică încrederea pe 
care el a nutrit-o şi a manifestat-o, un timp, 
în proletariatul englez. Neconfirmiînd această 
încredere momentană a sa, istoria a confirmat 
pe scară largă previziunea sa științifică rigu- 
roasă și constantă, deoarece revoluțiile care au 
avut loc în ţări doar parţial industrializate, şi 
au fost săvirşite de un proletariat minoritar, 
sprijinit de mase țărănești superioare numeric, 
au trăit o alternativă dramatică (ce confirmă, în 
domeniul istoriei experimentale, exactitatea 
„prohibiţiei“ teoretice a lui Marx) : pentru a nu 
fi înfrînte ca revoluții comuniste (asemenea ori- 
cărei alte tentative premature) au trebuit să 
acorde prioritate, într-un efort îndirjit, precar 

și de-a dreptul traumatizant în unele momente, 
necesarei recuperări a bazelor maieriale care 
erau în întirziere, înapoiate. Dificultăţile enor- 
me derivate dintr-o asemenea construire a so- 
cialismului constituie o temă la care comuniștii 
meditează cu maximă pasiune în vremea 
noastră. 

În această lumină dobindește o semnificaţie 
precisă şi noțiunea de „prezent istoric“, ca no- 
țiune privilegiată în preocupările metodologice 
marxiste. Prezentul nu este nici totalitatea 
(tînărul Lukács), nici sistemul (Althusser), 
— dacă prin sistem se înţelege un organism lo- 
gico-formal închis pătrunderii neîntrerupte a 
trecutului şi retractar „scandalului“ tranziţiei 
spre nerealizat — nici caracterul de „dat“ al 
empiricului, ca plan ce epuizează întregul con- 
ținut accesibil ştiinţei (concretul, în circuitul 
concret-abstract-concret, al lui Della Volpe), ci 
locul experimentării şi verificării efective a 
oricărei teorii istorice și deci și a ipotezelor pri- 
vind trecutul (de exemplu, formațiunile preca- 
pitaliste), conform unui procedeu corect ce duce 
de la abstract la concret; exact cum, în ştiin- 
tele numite naturale, caracterul de unicitate 
existențială a lui hic et nunc constituie verifi- 
carea, sau dezminţirea, tuturor legilor generale 
şi chiar a „abstracţiilor generice“. 

Experimentarea, pentru ştiinţa marxistă, este 
sinonimă cu revoluţia. Iar prezentul, ca loc al 
acestei experimentări, este tocmai timpul isto- 

Așadar, e limpede că se va putea reveni la 
a Xl-a teză despre Feuerbach din 1845 
(„Filozofii nu au făcut decît să interpreteze lu- 
mea în diferite moduri ; important este însă de 
a o schimba“ 8) numai după o reflecţie atentă 
asupra prefeţei din 1859 („răsturnarea mate- 
rială a condiţiilor economice ale producţiei /.../ 
poate fi constatată cu precizia științelor natu- 
rii“) şi că şi raportul Hegel-Marx va putea fi 

înțeles numai comparîndu-l cu aceste două 
teze. 

Goldmann consideră că diferența esențială 
între hegelianism și marxism este faptul că în 
timp ce la Hegel acțiunea nu pretinde o gîn- 
dire conştientă de sine, pentru Marx revoluţia 
presupune o conștientizare „adevărată“. Giîndi- 
rea devine la Marx o condiție necesară, pe cînd 
la Hegel era încoronarea acțiunii 9. Comentînd 
această observație vom putea spune, în mod pa- 
radoxal, că Marx este mai „idealist“ decît He- 
gel 10, în sensul că, atribuind noii ştiinţe (și noi; 
filozofii) sarcina de „a constata“ răsturnările 
din viața materială şi de „a transforma“ lumea, 
el acordă rațiunii mai mult decît îi acorda He- 
gel. Dar Goldmann, deși susține că „științele 
umane vor trebui să fie filozofice pentru a fi 
științifice“ 1t, suferă influenţa cripto-idealistă 
a sociologiei şi istorismului german de la înce- 
putul secolului nostru, cît şi a concepţiei de 
tinerețe a lui Lukács, întrucît păstrează deli- 
mitarea sub raportul conținutului a așa-numi- 
telor „ştiinţe umane“. Nu ajunge, de fapt, ca 
el să pună în locul dihotomiei istorie-natură di- 
viziunea tripartită, dealtfel ineliminabilă, între 
„inert“, „viu“ şi „conştient“. Es:e obligatoriu, 
pentru un marxist, ca elementul conștient să 
derive din rădăcinile sale „vii“ şi din baza 
„inertă“ chiar şi în „constatarea“ teoretică pro- 
prie ştiinţelor istorico-filozofice (sau ale diacro- 
niei), şi este necesar, în consecinţă, ca științele 
istorico-filozofice, la fel ca celelalte, să pună în 
aplicare proiectul practic de „transformare“ a 
lumii printr-o intervenție directă asupra struc- 
turii forțelor de producţie : în cazul particular 
pe care l-am discutat mai înainte, este necesar 
ca filozofia marxistă să ştie să dea naștere unui 
nou „bun simţ“ (Gramsci) care să aibă operaţio- 
nalitatea și „valabilitatea forțelor materiale“ 12. 
În acest sens trebuie înțeleasă și cunoscuta for- 
mulă cu care se încheie Feuerbach al lui En- 
gels : „Mişcarea muncitorească germană este 
moștenitoarea filozofiei clasice germane“ 13, 

Ambiguă este în schimb teza (a aceluiaşi Gold- 
mann) după care efectul practic al ştiinţelor 1s- 
torico-filozofice ar diferi de cel al științelor 
„naturale“, întrucît ultimele ar oferi „mijloa- 
cele“, în timp ce primele ne-ar permite stabi- 
lirea „țelurilor“ şi „valorilor“ activității noas- 
tre sociale. Iată că, cu această disociere în rîn- 
dul efectelor lor practice, se ajunge din nou la 
dualismul între științele umaniste și cele non- 
umaniste 14. După părerea noastră, așa cum am 
spus, principalul efect practic produs pînă 
astăzi de marxism, ca nouă orientare și metodă 
a unei științe istorice a naturii și omului, re- 
zidă în faptul că muncitorul devine conștient 
de propria condiție de forță de producție (de 
„mijloc“ de producție) fundamentală. „Țelurile“ 
și „valorile“ sociale vin după aceea. Ele nu sînt 
date de nici un fel de ştiinţă, dar sînt experi- 
mentate în activitatea politică şi de teoria poli- 
tică. 

Ar fi greşit, însă, cum am mai amintit, să 
identificăm, așa cum procedează Gramsci, şti- 
ința (sau filozofia) cu politica 15, sau să separăm 
cele două etape, a teoriei și a experimentării, 
pentru a o asimila pe prima cu ştiinţa (sau fi- 
lozofia), iar pe a doua cu politica. O concepție 
diferită şi mai aproape de adevăr este cea cu- 
rentă prin care i se atribuie ştiinţei domeniul 
abstracțiunilor şi previziunilor privitoare ln 
„perioadele lungi“, iar politicii domeniul afir- 
mațiilor concrete sau referitoare la perioade 
scurte. O cheie în înțelegerea deosebirii dintre 
ştiinţă și politică este însă cealaltă formulă a 
lui Gramsci, care califică funcția politico-insti- 
tuțională drept „intelectual colectiv“ (Badaloni 
folosește, pe urmele lui Marx și cu un înțeles 
mai larg, formula „inteligență socială“ 16), A 
scoate în evidență existența unui „intelectual 
colectiv“ înseamnă a-l opune, fie şi numai im- 
plicit, unei cunoașteri (cea din sfera ştiinţei) 
care se caracterizează printr-un aport funda- 
mental al individualităţii ca atare (a aşa-numi- 

tului „talent“), cu toată creșterea ponderii me- 
canismelor sociale ale cunoaşterii însăşi. 
Intelectualul colectiv nu este, prin urmare, 
un simplu accesoriu al ştiinţei, un fel de apli- 
care tehnică experimentală care să traducă în 
practică teoria științifică, rămînînd, însă, în 
oarecare măsură în interiorul ei ; nici nu este, 
ca industria, o practică care să dispună de un 
„rezervor“ de aplicaţii tehnice experimentale şi 
care să selecteze utilizările productive cele mai 
convenabile ; el este începutul unei nci serii 
complete teoretico-practice şi ipotetico-experi- 
mentale. Spre deosebire de cea care duce de ia 
știința modernă la industrie, bazată pe (şi du- 
cînd direct la) forțele de producție, noua serie 
duce la şi pătrunde direct în relaţiile sociale de 
producție. Ea propune, desigur, funcţia supra- 
structurală activă proprie cunoașterii ştiinți- 
fice, dar îi transferă caracterul constitutiv „ab- 
stract“ în domeniul mai concret al interacțiu- 
nilor istorico-sociale. În acest sens, apelul lui 
Lenin la „analiza concretă a situaţiei concrete“ 
şi predilecția lui Togliatti pentru așa-numita 
latură „empirică“ a intenţiei politice nu sînt o 
atitudine unilaterală care, în corelația teorie- 
practică, să privilegieze practica, ci reformu- 
larea politico-socială a corelației teorie-prac- 
tică, ca reformulare integrală a acesteia. 
Astfel reiese mai limpede, acum, faptul că 
inteligența colectivă nu poate fi restrînsă numai 
la inteligența politică înțeleasă ca inteligența 
partidului politic, deși acesta constituie un pa- 
lier ineliminabil al inteligenţei colective. Inte- 
ligența colectivă este înainte de toate „princi- 
pele modern“, altfel spus, acea funcție politică 
mai sistematică, mai specifică, axată pe cu- 
cerirea și reforma statului. Sensul — nu numai 
politic, ci și științific — al repetatei afirmații 
a lui Togliatti după care comuniștii sînt „forță 
de guvernămînt“ și atunci cînd luptă pentru 
putere și sînt combătuţi cu orice mijloace, este 
dat de autoproiectarea constantă în stat (în 
noul stat) ce caracterizează viziunea și activi- 

tatea revoluţionară. Lenin a înțeles perfect 
acest lucru ca premisa indispensabilă pentru 
transformarea şi revoluționarea relaţiilor so- 
ciale. Revoluția socialistă, ca schimbare radi- 
cală a relațiilor de producție (ce nu trebuie 
amînată, desigur, pentru faza finală a comunis- 
mului) este un act ce se realizează începînd de 
la suprastructură (de la folosirea puterii și a 
statului). De aceea, nu este valabilă obiecția 
celor care, constatînd că în societatea socialistă 
schimbarea are loc esențialmente în şi prin re- 
lații juridice de proprietate, consideră că nu s-a 
schimbat nimic în structura țărilor socialiste și 
pun la îndoială caracterul lor socialist. În mo- 
dul lor, și comuniștii chinezi au înțeles să exal- 
te în momentul revoluţiei suprastructurale po- 
litice (revoluţia culturală ca revoluție a inte- 
lectualului colectiv) premisa, pentru a putea 
transforma în mod durabil societatea. 

„Hegemonia“ ia naștere deci mai întîi la ni- 
velul politic şi apoi la nivel social şi ia naștere 
chiar dacă avangarda nu a cucerit încă puterea 
politică, atunci cînd avangarda colectivă judecă 
şi acționează la modul politic, reluînd pentru 
sine nu numai propriul său fundal politic gene- 
ric, ci chiar itinerarul său științific, marcat de 
„meditaţia“ individuală a unor oameni ce se 
numesc Marx, Engels, Lenin, Gramsci și aşa mai 
departe. 


NOTE LA CAPITOLUL XIII 


1 Mai curind cu referire la școală decit la ştiinţă ca atare. 
cele două teze au fost clar ilustrate de L. LOMBARDO 
RADICE în Scuola e lotta di classe care (în n. 1, 1969, al 
revistei) a deschis dezbaterea pe tema Riforma della scuola, 
dezbatere încheiată printr-o masă rotundă între L. LOM- 
BARDO RADICE, M. A. MANACORDA şi F. ZAPPA (vezi 
n. 10 din acelaşi an). 


2 „Relațiile de producție se află înăuntrul forțelor de 
producție, iar acestea au fost «modelate» de capital“ : nu 
ni se pare că fraza din Quaderni rossi (IV, p. 271) inseamnă, 
cum s-a afirmat, „integrala subsumare a relațiilor sociale 
de producție morfologiei tehnologice a forțelor de produc- 
ție“ (vezi G. VACCA, Politica e teoria del marrismo itg- 

liano negli anni '60, comunicare la congresul Institutului 
Gramsci despre Il marzismo italiano negii anni '60 e la for- 
mazione  teoretico-politica delle nuove generazioni, Roma, 
1972, p. 84). Dimpotrivă, se înţelege că relațiile de producție 
(capitaliste) au pătruns, victorioase, „înăuntrul“ forţelor de 
producţie, după cum precizează cuvintele ce urmează: 
forţele de producție „au fost «modelate» de capital“. De- 
oarece oricărui marxist îi este familiar caracterul de „,rela- 
ție de producţie“ atribuit „capitalului“, este clar că în 
acest context se consideră drept preconizată „integrala sub- 
sumare“ a forţelor de producţie relaţiilor de producţie, în 
conformitate cu interpretarea sociologică a economiei con- 
temporane, interpretare care în şcoala de la Frankfurt și 
mai ales în gîndirea lui Horkheimer și Adorno vizează ex- 
plicit știința ca instrument deja iremediabil aservit ţelurilor 
sistemului capitalist. Că formula din Quaderni rossi presu- 
pune o accepţie îngustă a forţelor de producţie (localizate 
în fabrică şi în forța de muncă pe care fabrica o folosește) 
aceasta este o altă problemă. í 


3 Vezi K. MARX-F. ENGELS, Opere, vol. 13, ed. cit., 
p. 9. Unul dintre teoreticienil „sociologiei critice“ respinge 
evident acest concèpt marxist : vezi TH. W. ADORNO, In- 
troduzione, în TH. W. ADORNO, K. R. POPPER, R. DAH- 
RENDORF, J. HABERMAS, H. ALBERT, H. PILOT, Dia- 
lettica e positivismo in sociologia, trad. it., Torino, 1922, 
p. 12 (ştiinţa ca relație de producție), p. 45 (împotriva „fi- 
zicii sociale“ a lui Comte, dar implicit şi împotriva pasaju- 
lui mai sus citat din Marx), p. 55 (împotriva lui Popper, 
despre non-verificabilitatea ipotezelor din sociologie) și 
p. 132—133 (despre conceptul de totalitate, non-verificabil pe 
cale experimentală). „Punctul de vedere naturalist“ al lui 
Marx este subliniat, în schimb, de U. CERRONI (vezi, de 
ex, în antologia cu titlul Il pensiero di Marx, Roma, 1972, 
P. 15). 

Despre Le scienza umane in Italia, oggi, a se vedea volu- 
mul cu acest titlu (Bologna, 1971). 


4 După E. FROMM (Marz e Freud, trad. it., Milano, 1968), 
domeniul de cercetare preferat de Freud coincide numai 
parțial cu cel care este propriu lui Marx ; în general, cer- 
cetările lui Freud se opresc la un nivel diferit şi, în per- 
spectivă abstract-materialistă, anterior celui examinat de 
Marx; ele vizează condiționările conştiinţei deoarece aceasta 
îşi are rădăcinile în individualitatea biologică, pe cind 
Marx cercetează atent fenomenele unei ulterioare (dar mai 
decisiv umane) structuri social-economice (p. 24, 71—73, 123). 
Limitele viziunii lui Freud în comparație cu cea a lui Marx 
constă în a fi neglijat faptul că, la nivelul vieții şi istoriei 
omului, şi biologicul este subordonat noii dimensiuni a 
social-economicului și a respectivelor forme de conștiință. 
Deşi își dă seama de această diferenţă, Fromm găseşte că 
unele categorii fundamentale de interpretare a realităţii sint 
comune celor doi gînditori: în special ideea funcţiei esen- 

ţial „terapeutice“ a teoriei științifice ca atare, capabilă, 
după Freud, să producă un salutar efect eliberator în con- 
ştiinţa individuală, destinată, după Marx, să „transforme 
lumea“ eliberînd societatea ; apoi, conceptul de „patologie“ 
ca dezvoltare întirziată sau „regresie“ şi involuţie „,reac- 
ţionară“ (a funcţiilor sociale, la Marx, ale fiziologiei indi- 
viduale, la Freud) ; în sfirșit, concepţia despre fundamen- 
tul inconştient (fie tiziologico-biologic, fie social-economic) 
al formațiunilor ideale, pe care Freud le consideră iluzii 
psihologice şi Marx le desemnează drept „ideologii“: iluzii 
şi ideologii cărora ll se opune inspiraţia raţionalistă a am- 
belor doctrine în chiar respectivele lor proiecții pragmatice, 
străine prin natura lor de orice tehnică psihagogică sau 
„demagogică“ care să acopere şi să ascundă distorsiunile 
sociale (ca într-o anume orientare psihanalitică americană), 
care să se încreadă în hipnoză, în teroare sau chiar numai 
în propaganda apologetic-fideistă ce s-a bucurat de trecere 
în cadrul marxismului stalinist (p. 24). Prin aceste ieşiri 
polemice, el ne aminteşte de un alt freudian, J. Gabel (vezi, 
La falsa coscienza, Bari, 1961), cît şi de unele formulări ale 
lui Lukâcs. Interesantă mai este, la Fromm, asimilarea par- 
țială a conceptelor de „alienare“ în sens marxist şi „trans- 
fer“ în sens freudian, cu respectivele implicaţii privind 
unele atitudini tipice de idolatrie sau „,fetişism“ etc. (p. 62— 
63. 

Despre acest subiect, a se vedea și R. KALIVODA, Marr 
et Freud. La pensée contemporaine et le marzisme, Paris, 
1971. 


5 Vezi M. CORNFORTH, The Open Philosophy and the 
Open Society. A reply to Dr. Karl Popper's Refutation of 
Marzism, Londra, 1968, p. 21. 


6 Ibidem. 


7 Idem, p. 141 și urm. De M. CORNFORTH a se vedea şi 
The Theory of Knowledge, v. III din Dialectical Materia- 
lism. An Introduction (Londra, 1956). 


8 Vezi K. MARX-F. ENGELS, Opere alese, ediția a IIl-a, 
Editura politică, Bucureşti, 1967, p. 375. 


9 Vezi L. GOLDMANN, Le materialisme dialectique est-il 
une philosophie ?, în Revue Internationale de Philosophie, 
n. 3—4, 1958, p. 254—256 ; articolul constituie introducerea la 


Recherches dialectiques, de acelaşi autor. A se vedea şi 
L. GOLDMANN,  Marxisme et sciences humaines, Paris, 
1970. 


10 Să ne amintim cunoscuta observație despre arhitect şi 
trecerea de la proiectul ideal la realizare (vezi K. MARX- 
F. ENGELS, Opere, vol. 23, ed. cit., p. 191). 

11 Vezi L. GOLDMANN, Scienze umane e filosofia, trad. 
it., Milano, 1961, p. 6. 

i» Vezi A. GRAMSCI, Note sul Machiavelii sulia poli- 
tica e sullo stato moderno, Torino, 1949, p. 34. 


13 F. ENGELS, Ludwig Feuerbach și sfîrșitul filozofiei 
clasıce germane, ed. cit., p. 373. 


14 Nu se jese ce loc din dualism cînd se afirmă că 
„toutes les sciences doivent se regrouper autour de l. pratis 
humaine“, dacă prin praris se înțelege ceva diferit de 
pract:ca forțelor de producție natural-umane (a se vedea 
în acest sens D. LEKOVIČ, Le problème du rapport entre 
sciences naturelles et sciences humaines selon Marr, în 
Cahiers internationaux de sociologie, v. XXXI, iulle—decem- 
brie 1961, p. 174). 


15 Pentru o reconsiderare critică a punerii problemei, tl- 
pică pentru Gramsci, vezi L. GRUPPI, Sullo „storicismo 
marzista“ (ìn Critica marzista, n. 4, 1971) şi IL concetto di 
egemonia in Gramsci (Roma, 1972). 


16 În comunicarea la amintitul congres al Institutului 
Gramsci, despre Marxismo italiano degli anni '60 etc. (op. 
cit., p. 22—23). 


XIV 


„Ludwig Feuerbach“, dialectica și 
destinul filozofiei 


Să ne-ntoarcem la conceptul de filozofie (de 
filozofie marxistă) ca ştiinţă. Credem că este 
posibil să-l recitim pe Ludwig Feuerbach al lui 
Engels cu o altă înțelegere şi să nu apreciem 
complet greşită îndepărtarea,  neîndoielnică 
totuși t, de Tezele despre Feuerbach? ale lui 
Marx. Ludwig Feuerbach, mai mult decît Anti- 
Diihring şi Dialectica naturii, încearcă să facă 
bilanțul nu numai al „sfîrşitului filozofiei cla- 
sice germane“, ci şi al filozofiei în general, nu 
doar al filozofiei pe care marxismul o lasă în 
urma lui, ci și (orice ar gîndi și ar spune chiar 
Engels) al perspectivei filozofice fundamentale 
pe care ne-o deschide pentru prima oară marxi- 
smul ca ştiinţă. 

Se ştie ce gîndeşte Engels în acest sens. În 
Dialectica naturii, probabil înainte de 1876, el 
scrie : „Abia atunci cînd știința naturii și ştiinţa 
istoriei îşi vor fi însușit dialectica întregul ba- 
last de mărunțișuri filozofice — cu excepția 
teoriei pure a gîndirii — va deveni superfluu, 
se va dizolva în știința pozitivă“ 3. Această afir- 
mație trădează ambiguitatea argumentării din 
Dialectica naturii : dialectica se dizolvă în şti- 
ință pozitivă, este însăși știința pozitivă. 

În Anti-Dihring, deci prin 1878, Engels 
încearcă în schimb să diferențieze dialectica de 
ştiinţele naturii, pentru a o situa printre ele- 
mentele „ce mai rămîn în picioare“ din filozo- 
fie : „Ceea ce rămîne ca element de-sine-stătă- 
tor din toată filozofia de pînă acum este știința 
despre gîndire și despre legile ei : logica formală 
şi dialectica. Tot restul se dizolvă în știința po- 
zitivă despre natură și istorie“ 4, 

În Feuerbach, în sfîrșit, care a fost scris la 
începutul lui 1886, citim : „Filozofiei, izgonită 
din natură și din istorie, îi mai rămîne doar 
imperiul gîndului pur, în măsura în care acesta 
subzistă (soweit es noch übrig): teoria legilor 
procesului gîndirii, însăși logica și dialectica“ 5. 
În loc de „logică formală“, Engels folosește aici 
„logică“ pur și simplu, iar înlocuirea pare să 
dea dreptate tezei lui R. Mondolfo, după care 
„Engels foloseşte expresia de logică formală nu 
pentru a indica analitica aristotelică, ci metodo- 
logia, căreia autorii de tratate îi dau și denumi- 
rea de logică reală“ 6 : „metodologia“ sau, cu un 
termen mai net filozofic, epistemologia gene- 
rală. 

Desigur, și în formularea din Feuerbach se 
ascund unele echivocuri ; dar, în același timp, 
există acolo cele mai generale instrumente con- 
ceptuale ce permit depășirea altor teze ale 
aceluiași Engels sau ale materialismului dialec- 
tic ulterior, teze care s-au dovedita fi mai 
curînd sterile și controversate, cum sînt inter- 
pretările dialectice ale naturii sau definițiile 
date conţinutului şi metodelor filozofiei, pro- 

puse de unii cercetători sovietici și din alte ţări 
socialiste. Aceștia au reelaborat în mod diferit 
concepţia (care-și are originea tot în Feuer- 
bach-ul lui Engels) despre filozofie ca sinteză 
și „generalizare“ a rezultatelor științelor parti- 
culare 7, după o formulă destul de vulnerabilă, 
pentru că admite caracterul științific al filozo- 
fiei în ce privește conținutul, dar nu poate evita 
s-o opună celor mai riguroase ştiinţe particu- 
lare, în ce privește metoda : care este analitică 
sau ipotetico-deductivă (cum am văzut) în 
științe, dar ar fi sintetică sau inductivă (prin 
inferențe ce generalizează „rezultatele particu- 
lare“ ale altora) în filozofie. O asemenea opo- 
ziție (care o răstoarnă pe cealaltă, existentă în 
opiniile curente, între metoda deductivă atri- 
buită de obicei demersului filozofic și o presu- 
pusă metodă „empirică“ atribuită științelor 
naturii) ar dovedi (în lumina interpretărilor 
epistemologice contemporane) caracterul non- 
științific al filozofiei și, în consecinţă, ilegitimi- 
tatea pretinsului său rol de unificare a științe- 
lor. Printre încercările de a evita această 
dificultate le putem indica pe următoarele : 
filozofia nu ar fi sinteza ce se cristalizează după 
ce anumite rezultate au fost obținute de către 
științele particulare, ci activitatea constitutivă 
a unui cadru științific în general, care precede 
şi fundamentează, pe plan ideal, metodologia 
ştiinţelor particulare 8 ; filozofia ar preceda şti- 
ințele, din punct de vedere istoric, ca gîndire ce 
anticipează, prevestește și pregătește discipli- 
nele particulare, care, abia ivite, ar provoca 
„de-filozofizarea“ respectivelor domenii ale 
cunoașterii 9°, dar fără a desființa vreodată cu 
totul necesitatea și nevoia de a se face filozofie, 
ca trebuință perenă (a se vedea și în Feuer- 
bach !°), ca parte a ideologiei sau politicii, sau 
chiar a religiei şi a artei ît. Simptomatice pen- 
tru o insatisfacție și o cerință teoretică nedepă- 
şite sînt şi definițiile recurente ale filozofiei fie 
ca activitate intermediară între religie şi şti- 

inţă !?, fie ca fiind destinată să se contopească 
cu politica, sau chemată să reprezinte politica în 
raport cu ştiinţa 13. 

Definiţia (adoptată de Philosophisches Wor- 
terbuch 14 pe baza formulei lui Engels privind 
dialectica) potrivit căreia filozofia marxistă este 
ştiinţa legilor celor mai generale ale naturii, 
societăţii și gîndirii 15 este respinsă de A. Griese 
şi H. Horz. Cei doi cercetători germani nu con- 
sideră că ne este permis, pe de o parte, să pri- 
văm filozofia de obiectul ei specific, iar pe de 
altă parte, să concepem toate celelalte științe 
ca ştiinţe „particulare“ 1%. Într-adevăr, ma- 
tematica, cibernetica și chiar fizica modernă 
— prin virtuala lor capacitate de a pătrunde 
în orice domeniu al realului — sînt cu totul 
altceva decît „științe particulare“ ; la rîndul ei, 
filozofia ar avea, după Griese și Hârz, un obiect 
propriu, specific, „concepţia despre lume“, sau 
„concepţia despre activitatea umană de trans- 
formare a lumii“. Aceasta ar explica diferenţa 
substanţială între conceptul de materie folosit 
în fizică și conceptul de materie (ca obiect pen- 
tru subiect) folosit în filozofie 1, între concep- 
tele de sistem și de structură folosite în ciber- 
netică (deci în sens logico-matematic) și con- 
ceptele de sistem și de structură pe care 
filozofia le elaborează printr-o referire mai 
directă la noțiunile de proces și de transfor- 
mare 18, 

Deosebirea semantică de netăgăduit între 
aceste concepte filozofice și conceptele fizice 
sau  logico-matematice corespunzătoare, nu 
constituie, după părerea noastră, un motiv jus- 
tificat pentru a da filozofiei definiția ambiguă 
de „concepţie despre lume“ : o „concepție des- 
pre lume“ care ar fi mult mai labilă decît știința 
despre natură, mai ales dacă prin „lume“ se 
înţelege numai „lumea omului“. Discursul 
despre natură duce de obicei la om, în filozofie, 
pentru că orice abordare istorică include, din 
perspectiva „istoriei universale“, un principiu 

natural și un termen uman, dar și pentru că, 
așa cum am văzut în cap. XI, o știință istorică 
închegată autonomă a evenimentelor naturale 
care au pracedat apariția omului nu există încă, 
daie fiind limitele instrumentelor de cunoaștere 
de care dispunem în prezent. Dar ea este posi- 
bilă în perspectivă, iar în sfera biologicului, 
chiar și astăzi. De aceea singura diferențiere 
legitimă pare a fi aceea dintre filozofie ca şti- 
inţă structurală a formațiunilor diacronice şi 
disciplinele matematice (inclusiv, într-un anume 
sens, cibernetica) ca știință structurală a siste- 
melor sincronice ; diferenţiere în care sensul 
filozofic al termenului de „structură“ diferă de 
sensul mate:natico-cibernetic, tocmai pentru 
că în primul componenta istorică este inaliena- 
bilă, iar structurile sînt înţelese ca structuri 
diacronice, ca direcţii ale devenirii (de la un 
„început“ la un „sfirșşit“), presupuse de evoluția 
istorică concretă, şi nu ca forme statice sau 
stabile ale unui sistem în echilibru, fie acesta 
și dinamic. 

Există oare la Engels 19 vreo presimţire a 
actualei distincţii dintre sincronic și diacronic ? 
La un moment dat, în Feuerbach el face distinc- 
ţia între ştiinţe prevalent acumulative și științe 
prevalent ordonatoare (deşi se referă în reali- 
tate la două faze distincte și succesive în pro- 
gresul fiecărei discipline). El înțelege prin şti- 
ințe ordonatoare pe cele ce studiază procesele, 
originea şi dezvoltarea lucrurilor 2°, adică 
dimensiunea istorică din însăşi realitatea natu- 
rală, extra-umană (de aceea îi reproșează lui 
Hegel de a fi considerat natura ca lipsită de 
orice dezvoltare în formele și în legile ei”, 
regres evident chiar faţă de Kant%2). Totuşi con- 
cepţia profesată de Engels prezintă riscul invers, 
acela de a dizolva în științele istorice orice altă 
ştiinţă, tratînd ca procese evolutive toate aspec- 
tele dinamice ale realităţii, studiate de științele 
filozofice, chiar și cele care se încadrează într-o 
dimensiune cu adevărat matematică a duratei 
(a timpului-spaţiu material) și care de aceea se 

configurează epistemologic ca evenimente sin- 
crone. Pentru științele fizice și matematice 
este mai corect să se vorbească nu de un progres 
de la etapa acumulativă la cea ordonatoare, ci 
mai curînd — aşa cum face în altă parte însuși 
Engels 22 — de un progres de la etapa empirică 
la cea teoretică: de la culegerea de date la 
„sistem“. 

Abordarea „fizicalistă“ este legitimă şi în 
ceea ce privește evenimentele „spirituale“, 
antropologice, sociologice etc., adică nu com- 
portă o specificare de domeniu, sau de conținut 
(„natura“) faţă de conţinutul („uman“) al isto- 
riei. Aceasta, la rîndul ei, în măsura în care 
devine din punctul de redere al documentării 
capabilă să reconstituie evoluția diacronică 
efectivă a lumii anorganice sau biologice (nu 
seria ciclurilor închise şi recurente, ci, de 
exemplu, cele petrecute în erele geologice sau în 
ulterioarele forme de viaţă), nu are limite ale 
conţinutului obiectiv între care să trebuiască să 
se oprească. Dar, cum științele fizice, în orien- 
tarea lor către componenta sincronică a oricărei 
realităţi beneficiază de un aparat teoretic mai 
abstract, cel al ştiinţelor geometrice și mate- 
matice — care, împreună, reprezintă baza obiec- 
tivă constitutivă și momentul metodologico- 
formal al științelor fizice —, este firesc ca şti- 
ințele istorice să facă apel la funcţia — pentru 
ele metodologică și constitutivă — a științelor 
filozofice, așa cum le înţelege Engels în Feuer- 
bach : „imperiul gîndului pur, în măsura în care 
acesta subzistă : teoria legilor procesului de 
gindire, însăși logica şi dialectica“. 

Această formulă a lui Engels poate fi even- 
tual rectificată în felul următor : doctrina legi- 
lor procesului (istoric) la modul abstract, logica 
şi dialectica. Astfel modificată, nu comportă ea 
o revenire la hulita filozofie a istorici, pe care 
pentru prima dată Engels a vrut — și pe bună 
dreptate — s-o înlăture ?2 Nu, pentru că o 
filozofie astfel înțeleasă este conștientă de deo- 
sebirea epistemologică existentă între propria 

ei sferă de cunoaștere abstractă, metodologică, 
formală — și concreteţea, fără surogate, a proce- 
sului istoric real, chiar dacă abstractul și concre- 
tul, 'gîndirea şi existenţa se află după Engels în 
relaţie biunivocă %. Apoi, dacă am vrea să păs- 
trăm cu orice preț expresia de „filozofie a isto- 
riei“, ar trebui să precizăm că nu o secţiune a 
filozofiei, ci toată filozofia este filozofie a isto- 
riei, chiar şi cea care este prezentată în mod 
obișnuit drept filozofie a ştiinţelor naturale sau 
fizice, ca „generalizare“ a rezultatelor acestora ; 
deoarece însăși epistemologia filozofică, ca sec- 
țiune a logicii sau gnoseologiei generale, este 
— chiar și atunci cînd se ocupă de științele 
fizice şi matematice — tot o cercetare care 
vizează fundamentele lor  istorico-dialectice : 
geneza lor din anumite structuri elementare ale 
materiei, condiționînd formele lor categoriale 
configurate istoric, procesele lor evolutive 
reconstituite fie prin abstracțiile gîndirii, fie 
prin atenția acordată mai direct caracterului 
determinat al dezvoltării istorice ; cu alte cu- 
vinte, istoria științei ca istorie a omului şi a 
activităţii sale complexe, practice și teoretice 
şi ereditatea — pe un plan mai general, ontolo- 
gică, biologică etc. — care reiese că a fost trans- 
misă și depozitată în acele structuri ale gîn- 
dirii %, 

În această perspectivă, dacă socotim inadmi- 
sibilă deprecierea croceeană a științelor naturii 
şi exacte, degradate la condiția de simple „pseu- 
doconcepțţii“ și considerate numai prin prisma 
caracterului lor instrumental, sau practic, putem 
în schimb aprecia drept pozitiv, alături de 
Gramsci, celălalt concept epistemologic funda- 
mental al lui Croce, conceptul de filozofie înțe- 
leasă ca moment metodologic al istoriografiei. 
Un cercetător sovietic remarcă în legătură cu 
Croce 27 : „Dar dacă teoria «pseudoconceptelor» 
reprezintă limita — de toți cunoscută — a 
logicii lui Croce, forţa sa constă fără îndoială 
în identitatea, corectă metodologic, între filo- 
zofie și istorie, iar acest ultim moment este 

rezultatul hotăritor pentru întreaga dezvoltare 
ulterioară a concepţiilor sale. Nu în științele 
particulare, ci în istorie își găsește filozofia acel 
cadru material în care să se manifeste“. Desi- 
gur, și în legătură cu acest al doilea canon cro- 
ceean se pot formula mari rezerve privind con- 
textul și soluțiile idealiste. Să ne gîndim, doar 
la cele două deformări tipice suferite de „,isto- 
rism“, pînă la schițarea unei teorii a adevărului 
dublu, revăzută și adusă la zi. Pe de o parte 
(în zona teoriei), istorismul se preschimbă 
într-un fel de cult a ceea ce s-a întîmplat, a tot 
ceea ce s-a întîmplat, a cărui „necesitate“ este 
ridicată la nivelul „providenţialului“ (în ciuda 
faptului că B. Croce respinge filozofia istoriei 28) 
și a cărui negativitate se dizolvă în formula cro- 
ceeană tout comprendre c'est tout pardonner. 
Pe de altă parte (în zona acţiunii), istorismul 
justifică atitudinea opusă, „justițiară“ 2%, care 
constă din degradarea la simple expresii ale 
„contingenţei“ istorice, ce trebuiesc depășite 
sau înlăturate, a tuturor întîmplărilor, inclusiv 
teoriile, al căror conținut de adevăr lasă mereu 
mai mult locul relativismului „istoricității“ și 
irepetabilităţii lor : ambele deformări se recon- 
ciliază într-o unică matrice idealistă 30. 

Ar fi interesant de cercetat cît din această 
viziune dualistă a istorismului se regăsește și 
în formula lui Gramsci privind „,„pesimismul 
inteligenței — optimismul voinţei“ 3. S-ar 
redeschide, în acest caz, discuţia despre începu- 
turi, despre cuceririle și limitele istorismului 
marxist în Italia ; despre unele dintre „păca- 
tele“ lui relativiste, egale și opuse „păcatelor“ 
absolutizant-scientiste ale unor școli din ţări 
socialiste. O încercare de a evita capcanele isto- 
rismului se regăsește în propunerea, făcută de 
Luporini, de a subordona dimensiunea istorică 
celei „sociologice“ ; „Aceasta nu înseamnă o 
excludere a istoriei (a perspectivei istorico-ge- 
netice) ci semnalează pur și simplu faptul că 
ceea ce este istoric nu poate fi problematizat (și 

tematizat ca istoric) dacă nu se pornește de la 
sistemul prezentului“ 32. De aceea știința isto- 
riei (Și teoria acestei științe) depind de știința 
societăţii (și de teoria acesteia)“ 33 ; aici s-ar afla 
linia de demarcaţie între tema istoriei și dife- 
ritele ideologii istoriciste %. 

Regăsim astfel, pe de o parte, privilegiul acor- 
dat unui „sistem al prezentului“, care ne su- 
gerează modelul „științelor naturii“ (ca științe 
ale sincroniei), iar pe de alta, subordonarea di- 
mensiunii istorice, celei sociale, care restrînse 
de fapt, domeniul dialecticii la evenimentul 
„om“. Nouă ni se pare că, pentru a evita con- 
tradictoriile dificultăţi ale istorismului pur și 
ale „,scientismului“ pur (naturalist sau matema- 
tizant, adică „structuralist“), „dependenţa“ isto- 
riei de sociologie trebuie înţeleasă ca depen- 
denţă a istoriei de o știință și ea istorică dar 
mai accentuat formalizată, în analizarea acele- 
iaşi zone diacronice (de o știință, spuneam alt- 
undeva, a structurilor diacronice). 

Aici problema filozofiei marxiste și a caracte- 
rului ei se particularizează și se explicitează 
prin problema dialecticii. Am văzut că, în 
Feuerbach, Engels afirmă : „Filozofiei, izgeonită 
din natură şi din istorie, îi mai rămîne doar 
imperiul gîndirii pure, în măsura în care acesta 
subzistă : teoria legilor procesului de gîndire, 
însăși logica și dialectica“. În această formulare, 
deci, dialectica (împreună cu logica) este știința 
legilor procesului de gîndire. În prefața din 
1885 la Anti-Diihring, în schimb, și în Dialectica 
naturii, unde sînt enumerate și exemplificate 
„legile“ în virtutea cărora dialectica este doc- 
trina, se preciza că ele nu sînt numai legi ale 
gîndirii pure, ci sînt în primul rînd legi desco- 
perite de gîndire în natură (ca dealtfel şi în 
societate) și dezvoltate de aceasta 5. 

Tribulaţiile postume ale ideilor lui Engels (în 
cadrul confruntărilor și divergenţelor care au 
apărut în tabăra marxismului de la sfîrșitul 
secolului trecut și pînă astăzi) provin în mare 

parte din aceste aserțiuni ale sale referitoare la 
caracterul obiectiv al dialecticii. 

Sub influenţa pozitivismului, marxismul In- 
ternaționalei a II-a înclina să lichideze moște- 
nirea filozofică 3% și metoda dialectică, ca latură 
caducă a învățăturii clasicilor. De aceea, tînărul 
Lenin tinde în Cine sînt „prietenii poporului“ 
şi cum luptă ei împotriva social-democraţilor 
(1894) să limiteze autonomia metodologică a 
dialecticii. Bazîndu-se pe un pasaj din Anti-Dii- 
hring, el susține că Marx studia procesele reale 
în dezvoltarea lor identificabilă. „Dacă se-ntîm- 
plă uneori ca dezvoltarea vreunui fenomen 
social să se încadreze în schema hegeliană“, ce 
este reprobabil în aceasta ?%. „Metodă dialec- 
tică, în opoziție cu metoda metafizică, nu în- 
seamnă la Marx și Engels altceva decît metoda 
ştiinţifică în sociologie, metodă care concepe 
societatea ca un organism viu, aflat în perma- 
nentă dezvoltare“ 38, Circumspecția și oscilațiile 
acestui text leninist derivă, printre altele, din 
faptul că Lenin mu văzuse încă limpede cum 
poate și trebuie dialectica marxistă să respingă 
metoda hegeliană a „triadelor“. Cînd, în Caiete 
filozofice 3, această înlăturare va fi enunțată și 
motivată mai evident, adeziunea lui Lenin la 
valoarea epistemologică a dialecticii va fi net 
întărită. Pe de altă parte, imediat după ce consi- 
derase dialectica „metoda științifică în sociolo- 
gie“, tînărul Lenin defineşte sociologia ca știință 
a ceea ce este „viu, în continuă evoluţie“ (împo- 
triva oricărui privilegiu acordat abordării sin- 
cronice a prezentului și a „formaţiunii social- 
economice“) : deci ca știință structurală a for- 
mațiunilor diacronice, corelată cu istoria și 
presupusă metodologic de istorie, după cum am 
spus în paginile precedente. Între Lenin din 
1894 şi cel ain 1914 există, prin urmare, o sub- 
stanțială continuitate. 

O ruptură față de concepția leninistă despre 
dialectică se înregistrează, în deceniul al treilea, 
la cei care — cum ar fi Korsch sau Lukâcs în 
Istorie şi conștiință de clasă — introduc judecăţi 

de valoare extrase din opoziţia istorist-spiritu- 
alistă dintre „științele umane“, „științele natu- 
rii“, definind natura fie ca domeniul inferior, 
domeniu a ceea ce este inert, mecanic și can- 
titativ, fie ca parte integrată într-un tot consti- 
tuit din raporturi umane şi care deci opun o 
păgubitoare rezistenţă dialecticii naturii stator- 
nicită de Engels, oricum completată și redimen- 
sionată. Acest mod de a pune problema dialec- 
ticii ne duce pînă la Sartre și Kosík 4. Linia 
Labriola-Gramsci are cu totul alte caracteristici 
şi valori. 

Dar în deceniul al patrulea și al cincilea, în 
timpul hegemoniei staliniste, o versiune lite- 
rală şi adesea acritică a ipotezei lui Engels re- 
vine în prim-plan, caracterizînd nu numai ma- 
terialismul dialectic sovietic, ci și gindirea 
filozofică marxistă mai larg răspîndită 4t. În de- 
ceniile al şaselea și al șaptelea, în sfîrşit, se în- 
registrează o reluare a motivelor pe care le-am 
putea generic denumi pozitiviste sau neopozi- 
tiviste, deoarece duc la respingerea dialecticii 
în general (școala lui Della Volpe 42) și o reluare, 
în paralel, a motivelor de tinereţe ale lui Lukács 
şi Korsch, care duc la excluderea proceselor na- 
turale din seria posibililor termeni limită ai 
unei gîndiri dialectice (școala de la Frank- 
furt 43). Comună celor două școli este tendința 
de a înlocui dialectica — fie cea a lui Hegel care 
restaurează trecutul negîndu-l, fie cea a lui 
Marx și Engels care depășește trecutul „conser- 
vîndu-l“ — cu o metodă ce restabilește diho- 
tomia (sincronică) proprie logicii formale ; to- 
tuşi, în timp ce metoda lui Della Volpe, prin 
delimitarea netă între sic şi non, privilegiază în 
mod raționalist pozitivitatea pozitivului şi-l 
identifică cu alternativa revoluţionară, școala 
de la Frankfurt proslăveşte negativitatea „dia- 
lecticii“ sale negative, în care pare să renască 
suflul mistic și  escatologic ce se face simţit 
chiar și la Hegel î. 

Este clar atunci de ce dezbaterile în legătură 
cu valoarea şi limitele dialecticii s-au împletit, 

în cele două decenii, cu dezbateri de istorie pri- 
vind raportul Hegel-Marx “5. 

Respingerea concepției filozofice a lui Engels 
și a tentativei conexe de reformulare, pe ur- 
mele lui Hegel, a unor legi generale ale dezvol- 
tării istorice își găseşte şi ea explicația în 
acest context. În influențele unor școli, în ten- 
dințele și curentele care au dominat alternativ 
cultura europeană și mondială a prevalat această 
respingere în raport cu examinarea teoretică 
obiectivă a semnificației și limitelor concepţiei 
dialectice la Engels şi, după părerea noastră, 
acestea au viciat într-o oarecare măsură discuţia, 
deplasînd în mod vizibil centrul atenţiei în 
funcție de o problematică ce avea rădăcini și 
motivații în mare parte externe marxismului 
sau, dacă vreţi, ce avea rădăcini și motivații în 
punctele de contact și de întîlnire fie între 
marxism și necempirism, fie între marxism și 
fenomenologie, fie între marxism și istorismul 
german, fie între marxism şi tradiţia hege- 
liană. Se părea, într-adevăr, că acea ca- 
pacitate evolutivă intrinsecă a marxismului 
„ortodox“, secătuise, aceasta pe lîngă dezacor- 
durile de moment provocate de forma sa „dog- 
matică“, stalinistă, și că numai o transfuzie 
oferită de noile filozofii i-ar fi putut resti- 
tui vitalitatea. În același timp, se părea că o 
amplă revizuire filologică devenea necesară în 
scopul de a detrona opere şi momente ale gîn- 
dirii clasicilor în favoarea altor opere și mo- 
mente, căutate de regulă în perioadele de tine- 
reţe sau în fazele unei abordări preliminare 
și metodologice a noilor probleme și a viitoare- 
lor sisteme ; deci, în fazele și în perioadele mai 
deschise confruntării critice, dar şi influenței 
altor curente de gîndire, oferind cercetătorilor 
contemporani posibilitatea unor polivalente 
propuneri de reinterpretare. 

Este de prisos să adăugăm că rezultatele aces- 
tei munci de cercetare şi reinterpretare sint 
numeroase, abstracţie făcînd de ţelurile tenden- 
țioase și de premisele teoretice uneori ușor de 

imaginat, ale diverșilor cercetători. A fost dată 
şi cîştigată o bătălie ce nu putea fi amînată: 
bătălia pentru o critică istorică lipsită de pre- 
judecăţi a textelor marxiste, ca revendicare a 
unui drept și a unei obligaţii a cercetătorilor 
marxiști înșiși, împotriva uneia dintre cele mai 
grave deformări ce a stat la baza dogmatismu- 
lui și talmudismului care au dominat multă 
vreme. Printre roadele acestei opere de recupe- 
rare istorico-critică se numără speranţa că va 
avea loc, de-acum înainte, o reexaminare şi mai 
pertinentă și mai profundă a unor opere și texte 
„canonizate“ nu din întîmplare, sau lăsate de-o 
parte și trecute cu vederea. Cele ce urmează au 
drept scop o sumară interpretare a raportului 
Engels-Marx, a nucleului hegelian transformat 
în dialectica marxistă şi a clasicelor „scăpări“ 
ale lui Engels în legătură cu atît de discredita- 
tele legi ale dialecticii 46. 

Punctele nodale, esenţiale, ale problemei sînt, 
după părerea noastră, trei : confruntarea mo- 
delului de evoluţie dialectică mai adesea pre- 
zent la Engels, cu cel mai familiar lui Marx; 
verificarea deosebirii existente între dialectica 
lui Hegel și cea a lui Marx și Engels ; și, în sfîr- 
şit, posibilitatea de a reduce sau nu așa-numi- 
tele „legi“ ale lui Engels la o formulă unică, 
faţă de care ele să constituie tot atîtea variante. 

Modelul lui Marx este luat, evident, din dia- 
lectica socială. Pentru Marx, dialectica mate- 
rialistă este o schemă teoretică aplicabilă și la 
natură, dar verificată pe deplin, de fapt, numai 
în adîncul proceselor de dezvoltare ce se des- 
fășoară dincolo de aspectul exterior al diferite- 
lor formaţiuni socio-economice istorice. Dacă 
nu greșim, în ultima parte a vieţii Engels tinde, 
în schimb, să descopere în legile vieţii și evo- 
luţiei biologice (concepute în cadrul darvinist) 
modelul exemplar al oricărei dezvoltări is- 
torice, valabil virtual, din această cauză, fie 
pentru nivelul anterior, al materiei anorganice, 
fie pentru cel ulterior, al devenirii antro- 
pologice. i 

Cercetătorul sovietic Kedrov, susține — pe 
baza succesivelor completări ale Dialecticii na- 
turii — că abia după 1882 Engels s-ar fi convins 
că se află în posesia unor elemente precise pen- 
tru a putea include și natura însufleţită în pro- 
gramul său de cercetare a fundamentelor dia- 
lecticii naturale 47. În realitate, fie și latent sau 
în formă generică şi vagă, postulatul unei uni- 
ficări „darviniste“ a tuturor cîmpurilor realu- 
lui acţionează în gîndirea lui Engels nu numai 
în timp ce redacta Anti-Diihring, ci încă de la 
primele variante ale neterminatei Dialectici a 
naturii. Printre numeroasele expresii releva- 
toare, deosebit de semnificativă ni se pare 
aceasta din Anti-Diihring : „Dacă și simpla de- 
plasare mecanică conţine o contradicţie, cu atît 
mai mult o vor conţine formule superioare de 
mișcare a materiei, şi în special viața organică 
și dezvoltarea ei“ 48, Mai mult decît din cauza 
unor vicii ale schemei logice care opera în fi- 
lozofia hegeliană a naturii, marele echivoc din 
Dialectica naturii provine, cum am constatat în 
capitolul precedent, tocmai din încercarea sa de 
a trata mișcările mecanice ale materiei ne-vii 
(fierberea apei etc.) și cele repetitive și ciclice 
ale vieţii (de la grăuntele de orz la plantă și de 
la aceasta la grăunte) “ la fel cu procesele bio- 
logice evolutive, căzînd astfel într-un anume 
teleologism. Engels a înţeles importanța ipote- 
zei lui Kant și Laplace ca pe o intuiţie curajoasă 
a unei posibile ştiinţe istorice viitoare a forma- 
țiunilor anorganice, dar nu a știut nici să aplice, 
nici să recomande să nu se folosească analiza 
dialectică a fenomenelor anorganice, atîta 
vreme cît ea nu poate fi aplicată adevăratelor 
procese formative ale materiei anorganice, în 
lungile perioade ale unei istorii naturale riguros 
reconstituită și verificată. 

În ce priveşte al doilea punct nodal, și anume 
deosebirea fundamentală diptre dialectica lui 
Hegel şi cea a lui Marx și Engels, ni se pare că 
putem afirma, pe scurt, că Marx și Engels vi- 

zează, în general, să elimine ceea ce în dialec- 
tica lui Hegel se prezintă, să spunem așa, ca 
fiind „adialectic“, virtualmente static sau, ceea 
ce este același lucru, ca fiind circular și ciclic. 
Numai că în unele dintre rarele momente de 
mai slabă coerenţă ei s-au angrenat în tentativa 
de a elimina concepţia triadică a dialecticii, ba- 
zată pe vechea imagine cosmologică sau cosmo- 
gonică a cercului, a eternei întoarceri, pe rezi- 
duala separare de tip polar (și deci static) între 
„poziţii“ („imagini“) inverse (simetrice) și pe re- 
unirea lor totalizatoare prin sinteză (care, nu 
din întîmplare se include, la Hegel, ca răspuns 
conciliant și deci ca argument  etico-religios, 
mai mult decît ca hotărire teoretică și ştiinți- 
fică). 

„Dialectica marxistă cea mai originală și coe- 
rentă poate fi aflată, în schimb, în interferența 
şi înfruntarea de procese potrivnice, într-o suc- 
cesiune de dezvoltări reciproc contrarii (deci nu 
simple „poziţii“ fixe, opuse între ele), dintre 
care una „neagă“, adică răstoarnă, direcţia ce- 
leilalte, modificînd-o și  condiţionind-o astfel 
încît nu numai că nu este posibilă nici un fel de 
întoarcere efectivă a primei mișcări ca atare, 
dar nici un al treilea moment (ca „întoarcere“ 
prin aşa-numita „negare a negaţiei“) nu poate 
fi considerat cu adevărat concludent pentru în- 
treaga schemă dialectică, dat fiind faptul că 
fiecărui „al treilea“ nu-i poate urma un „al pa- 
trulea“ (dacă contrariile se înfruntă ca tendințe 
reale, avînd îndărătnicia faptelor, și nu ca 
simple ficțiuni ideale şi consolatoare) 50, 

În afară de aceasta, este neapărat necesar să 
se rețină o deosebire între primul raport, ab- 
stract, de răsturnare (dezvoltarea nr. 1 răstur- 
nată în dezvoltarea nr. 2) şi seria ulterioară, 
concretă, a relaţiilor reciproce în care se în- 
fruntă al „treilea“ și al „patrulea“ moment al 
replicii, sau chiar momentele (la plural) 
„nr. trei“ și „nr. patru“. Aici se pun bazele unei 
alte caracteristici fundamentale a  dialecticii 
marxiste : dublarea ei într-o dialectică a ab- 

stractului și o dialectică a concretului, a simplu- 
lui și a compusului, a opoziţiei și a interacțiunii, 
a relaţiei care fundamentează (natură-cultură : 
dialectica forțelor de producţie) și a relaţiei 
care este fundamentată  (societate-instituţii : 
dialectica „plurală“ a relaţiilor de producţie) ; 
dublarea aceasta se regăsește în orice domeniu 
şi la orice nivel al antropologicului și al realului 
în general, nu numai în structurile, simplă și 
compusă, ale producției și ale circulaţiei capita- 
lului. 

Procesul dialectic, spuneam, constă pentru 
Marx nu din simpla suprimare-restabilire a 
unei entități originar goală de orice conținut (ca 
pentru Hegel), ci mai curînd din răsturnarea (re- 
voluționară) a unei direcţii a dezvoltării, deci în 
inversarea unei tendinţe a procesului istoric. 
Introducerea din 1857, de pildă, afirmă că în 
societatea burgheză se realizează inversul ra- 
portului medieval, deoarece în ea „agricultura 
devine tot mai mult doar una dintre ramurile 
industriei şi este în întregime dominată de ca- 
pital“ 5, Ideologia germană 5 definește astfel 
stadiul următor, cel al comunismului : „comu- 
nismul se deosebește de toate mișcările premer- 
gătoare prin aceea că el revoluționează bazele 
tuturor relaţiilor de producție și de circulaţie 
anterioare şi tratează pentru prima oară toate 
premisele spontane în mod conștient, ca pe 
creaţii ale oamenilor de pînă acum. le dezbracă 
de caracterul lor spontan și le supune puterii 
indivizilor uniți“. Un exemplu de dialectică la 
Marx și Engels poate fi găsit și în descrierea 
trecerii de la cunoașterea speculativă la știința 
critică, ca o corectare a unei viziuni răsturnate 
a raportului dintre „subiect“ și „predicat“ 53 ; 
deci în obligaţia pe care și-o asumă Marx şi En- 
gels de a „repune în picioare“ dialectica lui 
Hegel 5. 

Am ajuns, astfel, la al treilea dintre punctele 
nodale, esenţiale, enumerate mai înainte : la 
diferitele enunțuri ale metodei dialectice, deci, 

în limbaj engelsian, la diferitele „legi“ ale 
dialecticii. 

Prima dintre „legile“ enunțate de Engels (în 
Dialectica naturii) este cea a transformării can- 
tității în calitate și invers. Dezbărată de veş- 
miîntul său hegelian şi eliberată de ancorarea 
prea directă în unele fenomene, sau exemple, 
fizico-chimice și biologice, această „lege“ nu ex- 
primă altceva decît concepţia (lui Marx) despre 
proces ca inversare a tendinței de dezvoltare (de 
la... la...), în virtutea căreia o anume direcție 
(impropriu spus, o „calitate“), printr-o serie de 
modificări graduale (impropriu spus, „cantita- 
tive“) este subordonată — sau devine — o di- 
recție inversă (impropriu spus, o nouă „cali- 
tate“), care dealtfel, acționa latent de la 
început 55 ; în același timp, aceeași „lege“ ex- 
primă cealaltă concepție a lui Marx, pe care am 
mai subliniat-o, conceperea dialecticii ca pro- 
ces de procese : așa este de fapt orice transfor- 
mare a unei tendinţe în cea opusă și reciprocă, 
a unei mișcări de devenire istorică, într-o miș- 
care contrarie 56. Că la același lucru se gîndeşte 
și Engels cînd vorbeşte de transformarea canti- 
tății în calitate și invers este evident mai ales 
într-un exemplu „militar“ invocat de el în Anti- 
Diihring, prin cuvintele lui Napoleon : „2 ma- 
meluci făceau fără doar și poate cît 3 francezi ; 
100 de francezi erau egali ca forță cu 100 de 
mameluci ; 300 de francezi înfrîngeau de obicei 
300 de mameluci iar 1 000 de francezi zdrobeau 
întotdeauna 1500 de mameluci“ 57. Nici acesta 
nu este un exemplu dintre cele mai fericite 
(adică un exemplu potrivit de dezvoltare isto- 
rică). Totuși, el ne sugerează ideea unei inver- 
sări printr-o „ruptură“, ca efect al unor procese 
sau a unui progres, ar spune Gramsci, „mole- 
cular“ (în exemplul lui Engels, „cantitativ“). 
Prin urmare, ceea ce se numește în mod obișnuit 
printr-o metaforă improprie şi aproximativă 
„salt calitativ“ este procesul transformării unei 
opoziții interne latente într-o opoziție internă 
evidentă, sau dintr-o opoziţie internă într-o opo- 

ziție externă. Aceste ultime expresii, deseori 
folosite de Marx, pot fi asimilate cu cele, adop- 
tate de Lenin și reluate apoi de Mao Tzeduns, 
de „contradicţie antagonistă“ şi „contradicţie 
neantagonistă“. Într-adevăr, în opoziţiile interne 
(în „contradicţiile antagoniste“), una dintre cele 
două laturi opuse ale procesului tinde să o „su- 
prime“ pe cea de-a doua, în timp ce, în cadrul 
opoziţiilor externe (,„neantagoniste“) tinde să se 
„separe“ de cealaltă 5. 

Exemple de opoziții interne antagoniste și de 
rezultate ce izvorăsc din acestea se întîlnesc în 
sectorul forțelor de producţie : economia de pro- 
ducere sau de manipulare, mai ales la nivelul 
activităților individuale de tip meșteșugăresc, 
tinde să înlocuiască (sau să „suprime'“) economia 
de simplă apropriere a resurselor naturale (de 
fapt, nu o înlocuiește niciodată cu totul, pentru 
că, în acest caz, sînt în joc condiţionările pri- 
mordiale, precum și datorită cerinţelor recurente 
din opera naturalului, a biologicului) ; forțele 
de cooperare sociale (industriile manufacturiere) 
tind să înlocuiască activităţile individuale de tip 
meșteşugăresc ; industria mecanizată tinde să 
înlocuiască manufactura. La fel se petrec lucru- 
rile în sectorul relaţiilor sociale : relaţiile de 
vasalitate și iobăgie intră în conflict cu (și tind 
să înlocuiască) relaţiile naturale de înrudire în 
funcţia pe care acestea o îndeplinesc, adică toc- 
mai ca relații sociale de producţie (de fapt, nu 
le vor înlocui niciodată cu totul, din motivele 
amintite în legătură cu aproprierea naturii) ; re- 
laţiile moderne de clasă iau locul relaţiilor de 
tip feudal, de vasalitate și iobăgie, de breaslă 
etc. ; relaţiile derivind din proprietatea „gene- 
rală“ asupra mijloacelor de producţie tind să de- 
troneze relaţiile de clasă, ca ieșire dintr-un an- 
tagonism ce se dezvoltă chiar în relaţiile de 
clasă, sau dintr-o luptă între clase, dintre care 
una tinde s-o îngrădească pe cealaltă, pe cînd 
aceasta tinde s-o suprime pe prima. 

Exemplele de opoziții externe neantagoniste 
se găsesc acolo unde opoziţiile interne infra- 

structurale au dat naștere unor opoziții externe 
separate, în zona dintre regiunile structurale și 
regiunile suprastructurale. Opoziția între anu- 
mite structuri și suprastructurile  corespunză- 
toare este, evident, o opoziţie neantagonistă și 
se constituie chiar ca o „cooperare funcţio- 
nală“ 60. 

L. Seve afirmă, în legătură cu aceasta: 
„lorsquune réalité qualitativement nouvelle 
sort d'une réalité ancienne sans l'abolir mais 
tout au contraire en continuant ă reposer sur 
elle (ce qui est durablement le cas en toute 
contradiction non-antagoniste) la logique de 
leurs rapports, par-delà tout genetisme trop 
sommaire, implique que la première, après avoir 
été la base à la fois nécessaire et inessentielle de 
la deuxième, est progressivement réduite au 
double rôle de point de départ historique et de 
support fonctionnel“ 61. De aceea nu sînt anta- 
goniste opozițiile funcționale între natură și 
cultură (între aproprierea naturii și modelele 
estetice, între funcțiile logico-lingvistice și co- 
operarea socială, între activitățile meşteşugă- 
rești şi creația artistică, între știință și indus- 
trie), sau între societate și instituții (între 
relațiile de înrudire și lumea mitică, între poli- 
tică și lupta de clasă sau sindicală, între rela- 
țiile de vasalitate și ierarhiile religioase, între 
normele civice şi relațiile de proprietate). În 
toate aceste cazuri, opoziția funcțională între 
structură și suprastructură, ca opoziție externă, 
se rezolvă prin separarea celor două laturi opuse 
ale mișcării și deci prin coexistența lor istorică. 
La fel, opozițiile de tip antagonist (dar de un 
antagonism spontan) se reproduc în cadrul ace- 
leiaşi suprastructuri între tendințe și direcții 
contrarii din acelaşi sector al suprastructurii : 
de pildă, între „figurile“ retorice și limbajul de- 
venit rațional (ce tinde să suprime retorica, sau 
limbajul „natural“, deși nu reuşeşte cu totul), 
între artă și ştiinţă (care, însă, pare să reu- 
şească, pare să determine trecerea artei pe pla- 
nul al doilea), între mit şi politică (care nu va 

reuşi poate niciodată să desființeze rămășițele 
mitico-ideologice cu care,ea este de obicei îm- 
pletită), între normele etic-religioase şi normele 
juridico-statale. 

Să reținem că Sève nimerește drept la ţintă 
şi atunci cînd neagă că deosebirea între contra- 
dicţia neantagonistă şi contradicţia antagonistă 
poate coincide cu variațiile ocazionale, conjunc- 
turale, de formă, ale aceleiași contradicții, adică 
cu transformarea unei opoziții „pașnice“ într-o 
opoziție acută, violentă, „explozivă“, sau vice- 
versa (de exemplu, lupta de clasă ca insurecție 
sau ca război antiimperialist ar fi răbufnirea 
antagonică, explozivă, a unei contradicții ce s-ar 
înfățișa ca neantagonistă în cadrul coexistenţei 
pașnice ; la fel, anumite contradicții neantago- 
niste prezente în lumea socialistă, sau în sînul 
unei societăți socialiste date, s-ar putea trans- 
forma în conflict și în ciocnire violentă). Seve 
consideră pe bună dreptate aceste implicaţii 
drept abateri, ca și baza lor teoretică, și afirmă 
că acest caracter antagonist al unor contradicții 
rămîne inevitabil același, chiar și atunci cînd 
raporturile de forță transformate sau condiţiile 
de conjunctură schimbate permit o evoluţie 
„pașnică“, nu explozivă, a conflictului. Trebuie, 
prin urmare, să considerăm „,l'antagonisme 
comme caractéristique du contenu essentiel 
d'une contradiction, présente depuis son origine 
jusqu’à sa résolution, et qui gouverne la logique 
interne nécessaire de son developpement“t2. Cu 
toate acestea, Sève trece cu vederea un criteriu 
esențial : dacă acel antagonism este, să spunem, 
un conflict situat în cadrul relațiilor de produc- 
ție, el este rezultanta (prelungirea „orizontală“, 
structurală) a unui antagonism analog produs, 
originar, în sectorul forțelor de producție 6%. De 
exemplu, conflictul între muncitori și capita- 
list constituie prelungirea și rezultanta — în 
sectorul relațiilor de producție — a opoziției an- 
tagoniste anterioare între creşterea forțelor de 
producție, de cooperare socială și supraviețuirea 

bazate pe individul luat separat (meșteșugărești 
sau  pseudo-meșteșugăreșşti) ; conflictul între 
tendința către proprietate generală și rezistența 
opusă de societatea împărţită în clase este, în 
cadrul relațiilor de producţie, prelungirea opo- 
ziției antagoniste, anterioare, între structura 
tehnologică a industriei moderne și rămășițele 
structurii cooperativ-manufacturiere a forțelor 
de producţie (bazată, aceasta din urmă, exclusiv 
pe împărţirea, între oameni, a îndatoririlor și pe 
schimbul inegal între munca fizică şi munca de 
conducere). 

Și Godelier &:, deși susține dependenţa secto- 
rului structural derivat (relaţii de producție) de 
sectorul primar (forțe de producție), neglijează 
prezența unor contradicții antagoniste încă din 
interiorul sistemului forțelor de producție ale 
fiecărui mod de producție. „Dezechilibrul“ la fel 
de bine explicat — pe care el îl aduce în dis- 
cuţie — între o anume structură, mai avansată, a 
forţelor de producţie și o structură înapoiată a 
relaţiilor de producţie, traduce, în realitate, 
după părerea noastră, întîrzierea rezolvării unei 
opoziții interne relațiilor de producție (rezol- 
vare, prin suprimarea uneia dintre cele două 
tensiuni), față de rezolvarea, efectuată deja, a 
opoziţiei interne corespunzătoare din cadrul for- 
telor de producţie (soluționată de asemenea prin 
suprimarea uneia dintre cele două tendințe 
opuse). lată un exemplu: opoziţia între pro- 
ducţie de tip meșteșugăresc și organizarea de 
fabrică (manufactură) s-a rezolvat în favoarea 
celei din urmă, pe cînd relațiile sociale de tip 
corporativ sau feudal își mai păstrează supre- 
maţia asupra noilor relații de clasă proprii regi- 
mului capitalist ; opoziţia între sistemul de pro- 
ducție cooperativ-manufacturier şi marea 
industrie mecanizată s-a rezolvat în favoarea ul- 
timeia, pe cînd relațiile de clasă, proprii înce- 
puturilor capitalismului, își mai păstrează su- 
premaţia asupra cerinţei de a instaura proprie- 
tatea „generală“. 

„Legea“ întrepătrunderii contrariilor este a 
doua lege enunțată de Engels. Pentru a trece de 
la dialectica „statică“ a lui Hegel la dialectica 
istorică marxistă, se cuvine să folosim expresia 
„unitatea contrariilor“, sau, și mai bine, aşa cum 
propune Lenin 65, expresia „caracterul insepara- 
bil al contrariilor (,întrepătrunderea“ lui En- 
gels), mai curînd decît „identitatea contrariilor“. 
Într-adevăr, a doua lege ne spune, foarte sim- 
plu, că aceste categorii dialectico-istorice sînt 
elaborate (în gîndire) și „acţionează“ (în reali- 
tate), una în funcţie de cealaltă ; ele sînt punc- 
tele terminale ale unui proces, care se regăsesc 
pe parcursul întregului proces: from şi to 
(Cornforth) nu sînt „în afara“ procesului, ca și 
cum acesta s-a situat între from și to, la mijloc 
între cele două, ci sînt chiar „înlăuntrul“ pro- 
cesului însuși, în orice fază sau moment al aces- 
tuia (modificările externe se nasc din modifică- 
rile interne, „calitatea“ izvorăște din „canti- 
tate“); ele sînt însuși procesul, deoarece 
totdeauna, cum am văzut, acesta este constituit 
din două procese, dintre care unul este contra- 
riul sau inversul celuilalt, de aceea se întîlnește 
unul cu celălalt dar și, în consecinţă, pătrunde 
unul în celălalt, adică se „întrepătrund“. 

Se întrepătrund ; sîntem astfel în măsură să 
înţelegem a treia și ultima „lege“, cea a „,ne- 
gării negaţiei“. Este necesar să repetăm, în le- 
gătură cu aceasta, că în formula hegelianizantă 
(şi, în consecinţă echivocă), de „negare a nega- 
ției“ trebuie să detectăm nu numai cel de-al 
„treilea“ termen, dar și „al patrulea“, ba chiar 
seria neîntreruptă a acestora, cum sugerează 
Lenin. Cu alte cuvinte, trebuie să detectăm în- 
săși noţiunea de dialectică a concretului, întru- 
cît diferă de dialectica abstractului, de dialectica 
istorică, întrucît se diferențiază de dialectica 
logică, corelîndu-se totuși cu aceasta (vom 
aborda în capitolul următor problema raportului 
între „logic“ și „istoric“). Concretul istoric este 
terenul unei complexe împletiri de relații sau 

opoziții ce se interferează (de „negări ale nega- 
țiiior“) 6, care, pe de o parte, alternează opozi- 
țiile simple și deci le ascund prezenţa originară 
şi fundamentală, în raport cu procesele deri- 
vate, iar pe de alta concură la o mai bună evi- 
denţiere a acestora în simplitatea lor, în măsura 
în care simplul și compusul coexistă totdeauna, 
se suprapun și dezvăluie, astfel, incongruența 
lor, decalajul lor istorico-cronologic sau logico- 
dialectic (de exemplu, întirzierea relaţiilor de 
producţie faţă de evoluţia forţelor de producţie, 
întîrzierea instituţiilor civice față de cultura ști- 
inţifică etc.). 

Neîndoielnic că din dialectica concretului 
apare noțiunea de caracter ciclic, întrucît inter- 
acțiunea 6? pătrunde în formele recurente, repe- 
titive şi replicative ale evoluţiei, printr-un fel 
de „inerție“ a mișcării sau de „stază“ a dina- 
micii istorice care reclamă, mai curînd, utiliza- 
rea științelor empirice și exacte. Nu este lipsit 
de semnificaţie faptul că Marx invocă „negarea 
negaţiei“ în „Manuscrise matematice“ în legă- 
tură cu operaţiile de calcul diferenţial. Dar ast- 
fel de forme replicative sau reiterative sînt 
departe de a configura — așa cum o face hege- 
liana „negare a negaţiei“ — o împlinire, o sin- 
teză finală superioară care conservă, suprimînd 
și făcînd să „dispară“, ceea ce a fost „depășit“ 
(Aufhebung). Dimpotrivă, acestea semnifică 
pentru Marx și Engels, același caracter caduc și 
nerealizat al procesului istoric ce se cristalizează 
în repetarea inertă a anumitor raporturi, față 
de progresul paralei, de reînlăturat, al forţelor 
fundamentale care continuă să acţioneze în sînul 
lor și care, „mai devreme sau mai tîrziu“, vor 
sfîrşi prin a face o nouă breșă, aruncînd în aer 
„sinteza“,  cristalizările ce se consolidează în 
formațiunile istorice concrete. 

Exemplele aduse de Engels pentru această a 
treia „lege“ reproduc schema hegeliană și sînt 
de o dezarmantă inadecvare 65, dar semnificaţia 
coniextuală ce trebuie atribuită formulei, în 

concepţia lui Engels, este cea amintită puţin mai 
sus, de dialectică a concretului sau a sistemelor 
compuse, formate pe baza interacțiunilor, inter- 
relațiilor (sau acţiunilor reciproce), care de ase- 
menea presupun (şi depind de) procesele simple, 
care sînt constituențţii lor și forţe „mai devreme 
sau mai tîrziu“ explozive 6%. Desigur, acest lucru 
este mai bine înţeles de Marx cînd — de pildă, 
în legătură cu valoarea de piaţă ca fenomen con- 
cret — scrie că aceasta „se apropie de valoarea 
reală prin oscilaţiile ei permanente“ și adaugă : 
„sau, cum ar zice Hegel, nu printr-o identitate 
abstractă, ci prin neîncetata negare a negației, 
adică a ei înseși, ca negațţie a valorii reale“ 70, 

p. 51). J. LADIKA neagă presupusul „,pozitivism“ al lui 
Engels, vezi La critica di Engels alla metafisica, în Nuova 

rivista internazionale. nr. ð, 1910, dedicat iui Engeis e îi 
movimento comunista (p. 1449). 

Înțelegerea filozofiei ca sinteză a ştiinţelor particulare se 
regăsește în dezbaterea reprodusă de Revista de Filozofie 
(n. 7, 1968) sub titlul Filozofie și știință, în special în co- 
municarea lui N. S. DUMITRU, care defineşte filozofia ca 
generalizare a „ştiinţelor revoluţionare“ eliberate de forma 
lor specific-concretă (p. 771) şi folosite ca mediatoare între 
filozofie şi practică, pentru restructurarea ansamblului con- 
ştiinţei sociale (p. 772) ; în intervenţia lui M. BREAZU, care 
are în vedere o sinteză universală mereu nouă sub dublul 
aspect, ontologic şi gnoseologic, dar ireductibilă la suma can- 
titativă a sintezelor ştiinţifice parţiale (p. 803) ; în articolul 
lui P. V. KOPNIN (U.R.S.S.), Cunoașterea științifică în raport 
cu celelalte forme de cunoaștere, în rev. cit, n. 9, 1968, 
p. 1078, în care se spune că filozofia trebuie să se bazeze 
pe rezultatele experimentale ale fiecărei ştiinţe, dar nu 
poate totuşi să rezide, în virtutea metodei sale, nici într-o 
generalizare a datelor experimentale, nici într-un procedeu 
axiomatico-deductiv ; în articolul lui C. JOJA, Natura e 
obiettivi della filosofia delle scienze, în Revue roumaine 
des sciences sociales. Série de Philosophie et Logique, 
n. 1—2, 1965, care surprinde o vocaţie ontologică în tendin- 
tele unificatoare existente chiar în teoriile fizice actuale 
(p. 13). Filozofia are caracter științific numai în sens limi- 
tat şi condiţionat susţine M. DOKULIL (după rezumatul ar- 
ticolului său La filosofia e il problema del suo carattere 
scientifico, în revista cehoslovacă Filosofický Časopis, n. 4, 
1969). A se vedea articolele, de autori sovietici în primul 
rînd, strinse în n. 2 din 1965 din Revista de filosofia a Aca- 
demiei de științe din Cuba, dedicată ,„,Problemelor filozofice 
ate ştiinţelor naturii“ şi articolul lui I. FROLOV La dialettica 
materialista e la biologia moderna, cu care începe n. 28, din 
iulie 1966, al revistei cubaneze Teoria y prâctica. Se remarcă, 
uneori, în aceste lucrări, folosirea necontrolată și echiva- 
lența unor termeni ca „dialectica naturii“ şi „filozofia știin- 
telor naturii“, al căror obiect (după ȘAHPARONOV) l-ar 
constitui „formele în care se manifestă în natură legile şi 
contradicţiile cele mai generale ale realităţii materiale“ (vezi, 
G. V. PLATONOV şi M. N. RUTKEVICI, în Voprosiî filosofii, 
3, 1963, şi dezbaterea care a urmat, în Vopr. fil, 9, 1964). Si- 
tuarea dialecticii naturii într-o poziţie intermediară între 
filozofie şi ştiinţele naturii, accesibilă atît flozofilor cit şi 
oamenilor de ştiinţă — cum face JURAVLEV, în dezba- 
terea citată — nu aduce desigur o clarificare satisfăcătoare 
problemei : şi pe bună dreptate LUKIANOV nu aminteşte 
schematismul triplei ierarhii presupuse de Platonov şi Rut- 
kevici, cînd disting „ştiinţele naturii“, „dialectica naturii“ 
şi „materialismul dialectic“, pe baza amplitudinii diferite a 
respectivelor generalizări, fără a ţine seama de mult mai re- 
levantele diferenţe calitative. O poziţie contrară concepţiei 
pozitiviste despre dialectică, înţeleasă ca generalizare sche- 

matică a rezultatelor științelor particulare (şi o concepţie 
care accentuează caracterul instrumental al științei) găsim la 
M. ZIVOTIC, The dialectic of Nature, and the Aulenticity of 
Dialectics (Praxis, n. 2, 1967). Autorul înclină spre o formă 
de umanism existenţial pe care nu o putem împărtăşi în nici 
un caz: „Only that philosophy which is concerned with 
the human essence of the world tis authentic philosophy, is 
a philosophy which does not become ancilla scientiae and has 
not forgotten its task and its own particular problems“ 
(idem, p. 254). Conform unei astfel de perspective, dialectica, 
ca principiu de negare, nu ar exprima nimic realmente exis- 
tent, ci ar implica numai distrugerea existentului, în pu- 
mele rațiunii (Vernunft), în spiritul gîndirii lui Marcuse 
(idem, p. 262). Cu totul alta este înțelegerea argumeritelor lui 
Engels în interpretarea lui N. BADALONI (vezi, Scienza e 
filosofia in Engels e Lenin, în Lenin teorico e dirigerte ri- 
voluzionario, Caietul n. 4, 1970, din Criticu marzista). Filo- 
zofia ar fi, pentru Engels, știința care recunoaște unitatea 
epistemologică a ştiinţelor naturii și în același timp ele- 
mentul de „provocare“, capabil să determine criza stării 
actuale a ştiinţelor (idem, p. 85). Dialectica, pe de altă parte, 
ar fi „generalizarea formală a unui proces de experimen- 
tare biologic şi istoric“ (idem, p. 86). Într-un alt articol al 
aceluiași autor citim : „Ce anume este în fond pentru noi 
teoria, dacă nu un răspuns istoric cu o perspectivă mai 
largă ?“ (N. BADALONI, Natura e società in Machiavelli, în 
Studi storici, decembrie 1969, p. 67%). 

Dealtfel, Lenin a fost primul care a respins presupusa 
moştenire engelsiană a filozofiei ca „generalizare“ a ştiin- 
telor, atunci cînd în legătură cu similarele formulări ale lui 
A. Rey, nota: „farsor!* şi „tîmpit!“. (V. I. LENIN, Catete 
filozofice, E.S.P.L.P., Bucureşti, 1956, p. 390). O recentă res- 
pingere a concepţiei despre filozofie ca sinteză „,enciclope- 
dică“, întîlnim în articolul lui CH. GLUCKSMANN, Engels 
et la philosophie marxiste, supliment la n. 46 (1971) din La 
Nouvelle Critique, p. 31 şi urm. În colocviul cu tema „,L.e- 
nine et la pratique scientifique“, care a avut loc la Paris 
(4—5 decembrie 1971), sub egida CERM, au fost reproduse, îr. 
diverse forme, fie teza unei filozofii ca o competenţă inter- 
disciplinară (de ex. de către P. SABATIER), fie teza, care 
reia cel puţin prima fază a școlii lui Althusser, a unei filo- 
zofii ca epistemologie (J.C. MICHEA) ; şi a fost propusă, pe 
de altă parte, şi formalizarea sau axiomatizarea științifică 
a regulilor dialecticii filozofice marxiste (în comunicarea lui 
L. SÈVE și în intervenţia lui Y.B. GASZTOWTT). În schimb, 
după JULIA KRISTEVA : „la logique dialectique materia- 
liste n'est pas axiomatisable“ ; vezi Matiere, sens, dialectique 
(Preliminaires), în Tel Quel, n. 44, 1371. 


8 Vezi definiția materialismului dialectic ca îndreptar 
epistemologic al ştiinţelor particulare la L. SEVE, Marzismul 
și teoria personalității, Editura politică, Bucureşti, 1974, p. 38. 
Vezi şi comunicarea lui S. POPESCU la citata dezbatere din 
Revista de Filozofie, n. 7, 1968, p. 777—778. 

9 Vezi citarea lui Engels în legătură cu tendințele actuale 
care, asemeni ciberneticii, ar confirma previziunea treptatei 
contopiri a metodei filozofice dialectice cu demersul concret 
al ştiinţelor particulare (rev. cit., p. 780—781). Despre Karl 
Marr et la fin de la philosophie, vezi art. lui J. J. KIRKYA- 
CHARIAN, în La Nouvelle Critique, n. 169, 1965. 


10 Ludwig Feuerbach..., ed. cit., p. 338. 


11 În comunicarea lui HENRI WALD (Revista de Filozo- 
fie, Bucureşti, 7, 1968, p. 782) filozofia este considerată ca 
avînd o dimensiune ştiinţifică, dar şi mai mult o dimensiune 
moral-estetică. Ca atare, filozofia nu ar fi generalizarea unor 
rezultate ştiinţifice, ci o nevoie profundă, a cărei repri- 
mare ar provoca o nevroză colectivă, după cum suprimarea 
artificială a visurilor provoacă nevroze individuale (p. 783). 
H. Wald este adversar al „,structuralismului dezantropomor- 
fizant“ şi, la fel ca Sartre, consideră materialismul dialectic 
filozofia vremurilor noastre (în sens relativ). fi răspunde, 
printre alţii, M. BREAZU, care subliniază deosebirea ire- 
ductibilă dintre limbajul denotativ al filozofiei şi cel cono- 
tativ al artei (idem, p. 804). Asupra legăturii dintre filozofie 
şi ideologie stăruie N. S. DUMITRU (idem, p. 174), Cu pri- 
vire la corelaţia filozofie-ideologie în Anti-Diihring, a se 
vedea dealtfel ce scrie I. FETSCHER (vezi Marz e ù mar- 
zismo. Della filosofia del proletariato alla Weltanschauung 
proletaria, Florenţa, 1969, p. 161—162) : ‚Este surprinzător 
cum în cadrul acestei critici nu joacă nici un rol metoda 
demascării ideologice. În nici un pasaj deformările şi erorile 
adversarului nu sînt abordate sociologic ca însuşiri deter- 
minate ale unui mod de a vedea lucrurile, condiţionat de 
poziţia de clasă, dacă se face abstracţie de calificativul de 
“mic burghez» care apare ocazional, dar care nu este pe 
deplin fundamentat“. 


12 „Intermediară între ideologie și ştiinţă“ este filozofia 
după sovieticul P. V. KOPNIN (art. cit., p. 1077), care sus- 
ține că arta, religia, filozofia și morala au apărut înaintea 
ştiinţei şi că arta, în special, a pierdut funcţia sa iniţială de 
dezvăluire cognitivă a noului, păstrîndu-și numai rolul de 
activitate de formare a personalității umane (idem, p. 1080). 


13 Vezi L. ALTHUSSER, Lenin şi filozofia, unde se pare 
că autorul vrea să tempereze, dacă nu chiar să abandoneze, 
concepţia sa anterioară despre filozofie ca simplă epistemo- 
logie (L. ALTHUSSER, Citindu-l pe Marr, Editura politică, 
București, 1970), 


14 Leipzig, 1964 
15 Vezi F. ENGELS, Anti-Diihring, ed. cit., p. 140. 


16 Vezi A. GRIESE şi H. HÖRZ, Philosophie marziste et 
science de la nature, aujourd'hui (din volumul Philosophie 
und Naturwissenschaft, Berlin, 1968), în Recherches interna- 

tionales à la lumière du marzisme, nr. 65—66, 1971—1972, in- 
titulat Sciences et marzisme-leninisme, p. 54—57. 


17 Idem, p. 58. 


18 Idem, p. 67 şi urm. În R.D.G., atenția acordată proble- 
melor dialecticii datează din deceniul al şaselea: vezi 
N. MERKER, Una discussione sulla dialettica (apărut în 
Società, 1956, acum în Dialettica e storia, Messina, 1971, 
p. 105—151). 


19 Pentru o bibliografie a celor ma! recente studi! sovie- 
tice asupra operei lui Engels şi a problemelor din Ludwig 
Feuerbach..., asupra clasificării ştiinţelor și a raportului fi- 
lozotie-știinţe, semnalăm (celor care, spre deosebire de noi, 
cunosc limba rusâ) : L. DJAHAIA,F. Engels i problemi kla- 
sificații nauk, în Naucinile dokladi visșei șkolî. Filosojskie 
nauki, n. 4, 1970; L. F. ILICEV, F. Engels i filosojskie pro- 
blemi istorii estestvoznaniia. O knige F. Engelsa „Ludvig 
Feierbach i koneț klassičeskoi nemetskoi filosofii“, în Vo- 
prosî istorii estestvoznanita 4 tehniki, Moscova, 190; 
B. M. KEDROV, Friedrich Engels, Razvitie ego vozgliadov 
na dialecktiki  estestvoznaniia, Moscova, 1970; B. M. IŒ- 
DROV, Engels 4 dialektika estestvoznaniia, Moscova, 1970; 
I. S. MARSKI, Friedrich Engels i teoriia otrajenita, în 
Vestnik  Moskovskogo Universiteta. Filosofiia, n. 5, 1970; 
O. K. SENEKINA, F. Engels i istoriia ncuki i tehniki (Po 
rukopisnim materialam F. Engels v Institute marksizma-le- 
ninizma pri TȚTK KPSS), în Voprosi istorii estestvoznaniia i 
tekniki, Moscova, 1970 ; F. Engelsa i rnetodologiceskie pro- 
ulemi sovremennoi nauki, Izdatelstvo Moskovskogo Univer- 
siteta, 1970 (Rotaprint). Despre problemele dialecticii în opera 
lui Engels, cu specială privire asupra  dialecticii naturii: 
G. BAGATURIIA, Dialektika prirodt, dialektika istorii, dia- 
lektika buduşcego : Engels o vozrastatușcei roli obşcestven- 
nogo soznaniia, în Novit mir, n. 11, 1970; Z. ORUDJEV, 
F. Engels i materialisticeskata dialektika, Kommunist, n. 15, 
1970 ; I. V. KUZNEŢOV, Ucenie F. Engelsa o formah dvije- 
niia materii i sovremennoe estestvoznanie, în Voprost filo- 
sofi, n. 11, 1970; B. M. KEDROV, Velikii trud Engelsa, în 
Vopros? filosofii, n. 11, 1970; B. M. KEDROV, „Dialektika 
prirodi« kak naucinoe issledovanie, în Vestnik visșet şkoli, 
n. 11, 1970. 


20 Ludwig Feuerbach... ed. cit., p. 360. 


21 Idem, p. 346—347. 
22 F. ENGELS, Anti-Dühring, ed. cit, p. 29. 
23 In fragmentul aflat în apendice la Ludwig Feuerbach... 


24 Ludwig Pcucrbach..., ed. cit., p. 371. 

25 Idem, ed. cit, p. 358. În același fel, matematica trebuie 
să fie conștientă de propria ei unilateralitate teoretică. A 
se vedea unele pagini inedite ale lui Engels în K. REIPRICH, 
Die  philosophisch-naturwissenschaftlichen Arbeiten {von 
Karl Marr und Friedrich Engels, Berlin, 1969, p. 122—123 ; în 
adnotările rezumative ale lui Engels la o carte de W. Thom- 
son şi P. G. Tait despre filozofia naturală citim fraza ur- 
mătoare, scrisă jumătate în engleză şi jumătate în germană : 
„there is no question in physical science which can be com- 
pletely and accurately investigated by mathematical rea- 
soning, wohl aber verschiedene Grade der Approximation, 
und geniigende“, 


25 L. ALTHUSSER scria (în Lenin şi filozofia) că marea 
filozofie a trecutului ar fi înregistrat cuceririle fundamen- 
tale ale matematicii (prin Platon), ale ştiinţei lui Galilei și 
Newton şi ale principiilor axiomatice (prin Descartes, Kant, 
Husserl) ; în schimb, s-ar afla în întirziere apariţia unei 
filozofii care să înregistreze cucerirea „continentului isto- 
rie“ întreprinsă de Marx. Observaţia nu ni se pare cu totul 
exactă. Dacă nu vrem să-i acordăm credit lui Hege: (sau lui 
Vico), care au înregistrat, prin filozofia lor idezlistă (sau spi- 
ritualistă), primele confruntâri cu continentul istorie, tre- 
buie ce-l puţin să-i recunoaștem lui Marx geniul filozofic 
corespunzător noii dimensiuni a cunoaşterii istorice care este 
legată de numele său. (ed. cit., p. 337 și urm.). 


27 Vezi BORIS LOPUCEV, O „„tojdestve" filosofii i istorii! 
v rabotah Benedetto Croce, în Voprosiî filosojii, n. 1, 1910; 
trad. it., în Rassegna sovietica, n. l, 1970, p. 12. 


28 Idem, p. 13. 


29 Vezi B. CROCE, La storia come pensiero e come 
azione, Bari, 1939, p. 345—346. 


30 Vezi articolul nostru La revisione speculativa del mar- 
zismo e le ultime richerche sul Croce, în Critica marzista, 
n. 5—6, 1966. 


31 Vezi A. GRAMSCI, Passato e presente, Torino, 1951, 
p. 6. 


32 Vezi C. LUPORINI, Problemi filosofici ed epistemolo- 
gici, în Marx vvo. La presenza di Karl Marx nel pensiero 
contemporaneo, vol. I, Filoscfia e metodologia, Milano, 1969, 
p. 293. 


33 Ibidem. 

34 ibidem. 

35 Vezi F. ENGELS, Anti-Dihring, ed. cit., p. 15. 
36 Vezi C. H. GLUCKSMANN, op. cit. 

31 Vezi V. I. LENIN, Opere comnlcte, vol. I, Editura po 
Jitică, Bucureşti, 1960, p. 160; vezi şi F. ENGELS, Anti-Dilh- 
ring, ed. cit., p. 134 şi urm. 


38 Idem, p. 162. 


39 „N. B.: „«triada dialecticii» este latura ei exterioară, 
superficială“ (V. I. LENIN, Caiete filozofice, ed. cit., p. 192). 
Puțin mai înainte, Lenin notase că ..al treilea termen“ poate 
fi şi al patrulea (p. 19); vezi şi plictiseala provocată de 
tratarea bazată pe universal, individual şi particular (p. 145). 


40 Sursa involuntară a unor asemenea soluții ale marxis- 
mului o constituie Tezele despre Feuerbach ale lui Marx. 
Cuvintul „,„materie“ nu figurează in ele, notează H. LE- 
FEBVRE (Problèmes actuels du marxisme, Paris, 1958, p. 45). 
Vezi K. KORSCH, La dialettica materialistica (Quaderni 
piacentini, n. 22, 1965) şi L. GOLDMANN, La dialectique au- 
jourďhui (L'homme et la société, n. 19, 1971). Pentru cu- 
noscutele controverse din Franța, vezi Marzisme et existen- 
tialisme. Controverse sur la dialectique, Paris, 1962 ; 
M. MERLEAU-PONTY, Les aventures de la dialectique, Pa- 
ris, 1955 ; despre aceasta, a se vedea şi P. VRANICKI, Storia 
del marrismo, vol. II, Roma, 1972, p. 430—433. 


41 Despre deosebirea dintre concepția lui Engels şi cea a 
lui Stalin, vezi CH. GLUCKSMANN, op. cit, p. 13 şi urm. 
Despre unele evoluții ulterioare ale materialismului dialec- 
tic sovietic, adnotările bibliografice parțiale se află într-o 
trecere în revistă a subsemnatului sub titlul Studi e dibat- 
titi sulla dialettica, în Critica marzista, n. 1, 1967, mai les 
în legătură cu traducerea italiană a volumului Osnovî mar- 
ksistskoi filosofit, v. I, Milano, 19%5, îngrijit de G. WET- 
TER), lucrare colectivă a Academiei de ştiinţe a U.R.S.S., în 
legătură cu volumul critic al lui G. PLANTY-BONJOUR. 
Les catégories du matérialisme dialectique. L'ontologie so- 
viétique contemporaine, Dordrecht, 19%5, precum şi cu re- 
vista Studies in Soviet Thought. 


42 Della Volpe interpretează dialectica lui Marx, în lu- 
mina unor pasaje din Capitalul, drept cu totul altceva decît 
unitatea divină a contrariilor în fața căreia se extazia 
Hegel : mai mult chiar, drept o corectare în act, în cadrul 
procesuluj istoric real, a violărilor repetate ale principiului 
aristotelic al noncontradicției ; o corectare, în care, totuși, 
în virtutea caracterului ei istoric, tertium datur, deoarece 
în ea realitatea contradictorie nu este negată în întregime, 
ci în ceea ce conține ea negativ, păstrîndu-se ceea ce e 
puzitiv. Della Volpe citează în mod special pasajul din con- 
cluzia „,postfeţei“ din 1873 la Capitalul, în legătură cu dia- 
lectica în forma sa raţională („în înţelegerea pozitivă a 
realității existente, ea include şi înțelegerea negării acestei 
realităţi“) şi interpretează cuvintele „înţelegerea negării aces- 
tei realități“ ca „înţelegere a negării necesare a ceea ce con- 

ține negativ şi contradictoriu, această realitate“ (p. 497, 
rev. cit.) traducind, mai departe, „apusul necesar al aces- 
tela“ (al realităţii) prin „apusul a ceea ce are ca negativ“ 
(vezi Morrale e società, Roma, 1966, p. 106, 115 și 119). 

Deşi autorizată oarecum de alte pasaje din Capitalul, in- 
terpretarea nu subliniază îndeajuns distanţa ce-l separă pe 
Marx de Proudhon, așa cum este condensată în cunoscuta 
critică adusă de Marx procedeului proudhonian de a păstra 
partea bună a unei categorii economice și de a o elimina 
pe cea periculoasă (vezi Mizeria filozofiei). 


43 În aparenţă, H. MARCUSE pornea de la afirmaţia con- 
trară (vezi Ragione a rivoluzione. Hegel e il sorgere della 
teoria sociale, Bologna, 1966. p. 351—352), cînd scria: „Legile 
dialectice reprezintă conştientizarea deplină a legilor «na- 
turale» ale societăţii şi, de aceea, un pas către anularea lor; 
este vorba însă tot de o conștientizare a legilor «naturale». 
Desigur, lupta împotriva «domniei necesităţii va continua 
şi după trecerea omului în stadiul «adevăratei sale istorii», 
iar partea negativă şi contradicţia nu vor dispărea. Cu toate 
acestea, cind societatea devine domeniul unei asemenea 
lupte, aceasta îmbracă forme complet diferite. Din această 
cauză, structura dialectică a preistoriei nu poate fi impusă 
viitoarei istorii a umanităţii“. O variantă epistemologică 
cludată a unui asemenea mod de a vedea găsim într-o carte 
a lui J. FALLOT, Marr et le machinisme, Toulouse, 1966. 
Fallot consideră că avem de a face cu o dezvoltare dialectică 
numai cind este vorba de un „obiect al lumii“ (p. 208), şi că 
gîndirii umane nu îi poate fi atribuit nici un fel de carac- 
ter dialectic (decît doar pentru faptul că şi ea constituie un 
„obiect al lumii“) : deci, n-ar fi nimic dialectic în funcţio- 
narea conştiinţei (în raporturile dintre idei) și, propriu-zis, 
nici în raportarea reciprocă dintre lucruri ; dialectica ar 
aparţine obiectului-lucru (şi deci și conștiinței ca obiect-lu- 
cru : p. 208), prin faptul că este pe rind identic cu sine și 
diferit de sine însuşi. În polemica cu G. GURVITCH (Dia- 
lectique et sociologie, Paris, 1962), el îşi definește poziţia 
drept „marxism cartezian“, deoarece se bazează pe distinc- 
ţia între concepţia despre lume şi metoda gîndirii (p. 210— 
211). 

Intervenţia lui J. P. SARTRE în dezbaterea din 7 de- 
cembrie 1961 de la Mutualité (vezi, Marzisme et existentia- 
lisme. Controverse sur la dialectique, Paris, 1962, p. 1—27) 
sugerează poate, în rezumat, calea cea mai bună pentru de- 
finirea dialecticii lui Sartre în raporturile sale cu marxis- 
mul. Dialectica, susținea Sartre în acea intervenţie, poate fi 
denumită drept o logică a acţiunii umane; de aceea, poate 
fi cunoscut dialectic numai ceea ce poate fi reluat „în in- 
terioritatea“ omului, iar omul poate interioriza numai acea 
totalitate pe care el a produs-o şi care este el, cu al său 
praxis. Lucrurile naturale, chiar şi atunci cînd li se atri- 
buie statutul de organisme structurate în totalitatea lor. 
rămin tot „exterioare“ cunoaşterii noastre, pentru că rămîn 


324 


tot inerte şi pasive. Pentru Sartre, o dialcctică a naturii cotte 
imposibilă, deoarece dialectica există numa! dacă posedă un 
fel de „transluciditate“, sau — cum afirmă şi ANDRE GORZ 
(Critica marzista, n. 1, 1966, p. 130) — „numai dacă se poate 
experimenta pe sine“ şi gindirea, odată cu experimentarea 
existenţei. Ea este dialectica „pe care şi-o face omul fă- 
cindu-se pe sine“ (vezi SARTRE, Critica della ragione dia- 
tettica, Milano, 1963, I, p. 158). F. FERGNANI, în Marzismo 
„e filosofia contemporanea, Cremona, f.a., (1964), ca şi SAR- 
TRE, plecind de la „caracterul central al noţiunii de praxis“, 
subliniază valoarea ideologică (condiționată sociologic) a 
oricărei presupuse „concepţii despre lume“ și deduce de aici 
că materialismul dialectic este de neconceput, ca doctrină 
ce fundamentează materialismul istoric, tocmai din cauza 
caracterului său, dublu şi incoerent, de pretinsă știință 
obiectivă a realului și de proiecţie ideologică efectivă, de- 
terminată social și istoric (op. cit., p. 168). După Ferenani, 
chiar noţiunea de natură (ca realitate pre-umană și deci 
extra-umană) are o validitate exclusiv metodologică în pro- 
cesul de cercetare propriu științelor particulare (p. 25%9— 
261). Din aceste premise rezultă respingerea dialecticii ca 
ansamblu de legi obiective ale realului, incluse în acţiunea 
umană, dâr transcendente în raport cu aceasta. 

Un punct de vedere analog este cel al articolului Dialec- 
tical Materialism and tne Philosophy of Karl Marr de GAJO 
PETROVIC, în Praris (vezi, n. 3, 1966). Petrovic contestă 
teza lui Engels, Plehanov şi Lenin că există legi dialectice 
obiective mai generale decît cele ce acționează în sfera 
gîndirii noastre logice şi a metodei respective, pentru că 
dacă „tot ceea ce există“ ar fi supus unor asemenea legi 
obiective (și naturale), atunci şi omul și gîndirea umană ar 
fi supusă unei asemenea necesități externe și ar fi contra- 
zisă (aceasta este concluzia idealistă la care ajunge autoru!) 
însușirea de „creativitate liberă“ care le este proprie (p. 336). 


44 Dintre încercările mai mult sau mai puțin arbitrare 
de unificare a logicii formale cu logica dialectică, a se ve- 
dea cea ilustrată de H. LEFEBVRE în prefața la a doua 
ediţie din Logique formelle logique dialectique, Paris, 1969, 
P. XXXV și urm. Menține separarea, în schimb, sovieticul 
P. KOPNIN (vezi, La méthode de la pensée scientifique, în 
Sciences sociales, v. 3, 1971, p. 104). 


45 Pentru unele mărturii directe a se vedea, la Marx, 
pasajele despre metoda din Capitalul (Carteggio Marr-En- 
gels, Roma, 1950—53, III, p. 198; V, p. 46), propunerea de a 
rescrie într-o formă rațională Logica lui Hegel (scrisoarea 
din 34 ianuarie 1858, în Carteggio cit., III, p. 155), conside- 
rațiile despre Heraclit a lui Lassalle (III, p. 165) și pre- 
cizările referitoare la caracterul și aplicările dialecticii (IV, 
p. 67, 358; VI, p. 136 etc.), la redusa putere de populari- 
zare a acesteia şi la legătura cantitate-calitate (V, p. 36), 

din nou despre Hegel considerat „efine mort“ și despre „,nu- 
incroasele culpe“ ale lui Feucrbuch în legătură cu aceasta 
(scrisoarea din 11 ianuarie 1868, V, p. 137). despre faptul 
(sccotit drept o „retractare'”) că Dietzgen „nu l-a studiat 
tocmai pe Hegel“ (V, p. 278), împotriva pozitivismului ‚„„ mur- 
dar“ al lui Comte și despre superioritatea infinită a lui He- 
gel, în „esenţă“ (scrisoarea din 7 iulie 1866: IV, p. 42%); 
scrisoarea către Kugelmann, din 27 iunie 1870, unde revine 
motivul ironic al „cîinelui mort“ în legătură cu validitatea 
metodei dialectice sau cealaltă, hotăritoare, din 6 martie 
1363, în care se spune; „Dialectica lui Hegel reprezintă baza 
oricărei dialectici, dar numai după înlăturarea formei ei 
mistice, or, tocmai ' aceasta caracterizează metoda mea“ 
(Letiere a Kugelmann, Roma, 1950, p. 67). 


46 Potrivit adversarilor dialecticii materialiste, enumera- 
rea legilor acesteia, așa cum o găsim la Engels, i-ar dez- 
vălui caracterul eterogen și deci arbitrar. Dar chiar 
PLANTY-BONJOUR arată (op. cit., p. 121) că nu lipsesc în 
U.R.S S. tentativele serioase de a dovedi coerenţa și neee- 
sitatea celor trei legi ale lul Engels, adică „raportul intern 
care leagă aceste legi între ele“, despre care scria Engels, 
precizînd că nu vrea să-l aprofundeze, în Dialectica naturii: 
Kedrov, de exemplu, arată că unitatea contrariilor funda- 
mentează geneza mișcării, că trecerea de la cantitate la 
calitate constituie „mecanismul intern“ al mișcării ca schim- 
bare şi, în sfîrşit, că negarea negaţiei este legea rezultatu- 
lui general, sau „traiectoria“ întregului proces. Opera co- 
lectivă a Academiei se exprimă aproape la fel (vezi p. 311, 
312, 328, 361—363), iar în legătură cu trecerea cantitativ-ca- 
litativă, de care s-a abuzat atita, de la corpul solid la cel 
gazos, lămu:eșie că, efectiv, aceasta se bazează pe o in- 
versare — negativul devine pozitiv şi preponderent — între 
forța de atracţie și forța opusă de respingere dintre mole- 
cule (idem, p. 348). Şi la nivelul particulelor fizice elemen- 
tare ceea ce este calitativ nou apare dintr-un proces de 
interacțiune şi dă naștere unui sistem de relații negative 
între particule şi antiparticule (JA. P. TERLOȚKII, Vers 
les profondeurs des particules élémentaires, în Ia pensée, 
95, 1961, p. 29—35). Ar apărea, însă, în acest caz — după pă- 
rerea lui Planty-Bonjour — o absurditate evidentă, dacă se 
concepe „interacțiunea“ drept cauzalitateą reciprocă, după 
ce s-a afirmat îndeobște, cum obișnuiesc s-o facă filozofii 
sovietici, că, în timp, cauza precede efectul (p. 168). Dar și 
aici absurditatea este numai aparentă, pentru că, pe deo 
parte, cauza precede efectul numai în măsura în care este 
o cauză originară, adică în măsura în care generează noul, 
în timp ce simultaneitatea acţiunii cauzale reciproce este 
sinonimă cu caracterul alternativ al acţiunilor și răspunsu- 
rilor, strîns împletite. Se poate spune că acolo unde împle- 
tirea condiţionărilor este mai mare (de exemplu, unde pre- 
zența experimentatoruiui însuși introduce mereu noi ele- 
mente de perturbare), dinamica internă a unui fenomen ia 
forma „,nedeterminării“, 

În Italia, problematica referitoare la caracterul mai mult 
sau mai puţin unitar 21 semnificației şi derivării istorico- 
culturale identificabile în cele trei legi ale dialecticii lui 
Engels este obiectul unui articol pe care N. BOBBIO l-a 
republicat în volumul său Da Hobbes a Marr (Napoli, 1965, 
p. 239—264). Apărut iniţial în Rivista di jt'osofia (XLIX, 1958, 
p. 334—354) și introdus în culegerea Studi sulla dialettica, 
împreună cu scrieri ale lui N. Abbagnano şi ale altora (To- 
rino, 1958), urticolul este completat de intervenția lui Bobbio 
despre Gramsci (vezi Nota sulla dialettica in Gramsci, în 
Soctetà, n. 1, 1958; și Studi gramsciani. Acte ale colocviu- 
lui ţinut la Roma în zilele de 11—13 ianuarie 1958, Roma, 
1958, p. 73—86). Teza autorului este că ar coexista la Marx 
o dialectică a cursului istoriei (o dialectică ternporală sau 
„diacronică“, procedînd prin succesive negări ale negației) 
şi o dialectică a rezultantelor științifice ale realității (a in- 
terrelaţiilor sincronice care concură la „totalitatea organică“ 
a sistemelor: Da Hobbes a Marr, cit, p. 261), și că prima, 
de tradiţie hegeliană, ar avea „o semnificaţie istoricește mai 
relevantă“ la Marx (idem, p. 264), şi la fel la Gramsci (Studi 
grarmsctani, cit., p. 18). A se vedea, însă, observaţiile pe care, 
discutind cu Bobbio, le-a făcut N. BADALONI (în al său 
Marxismo come storicismo, Milano, 1962, p. 108—134), după 
care la Engels dialectica actiunii reciproce, hotăritoare în 
cadrul ştiinţei naturii, ar fi „legea fundamentală“ şi pen- 
tru toate celelalte procese, care, în uitimă analiză, își au 
originea în natură (p. 115 şi 1:9); a se confrunta cu cele 
subliniate de E. V. ILIENKOV, despre relevanța proceselor 
de interacţiune în contradicţia dialectică și în metoda ana- 
lizei economice marxiste, în lumina exemplului oferit de 
„dialectica naturii“, exemplu dat de Marx, în Capitalul: 
contradicţia reală a unui corp ceresc care cade peste altul 
şi se desprinde în același timp de acesta (La dialettica del- 
vastratto e del concreto nel Capitale di Marr, trad. it., Mi- 
lano, 1961, p. 217). 

Printre lucrările italiene sînt de semnalat scurtele inter- 
venţii ale lui MARIO DAL PRA, MARIO ROSSI și GAL- 
VANO DELLA VOLPE în „discuţia“ apărută în Il Mulino 
(5, 1966) despre Dialettica e mnarzismo: aproape un apendice 
la operele celor trei cercetători despre acest subiect (M. DAL 
PRA, La Dialettica di Marr, Bari, 1965; M. ROSSI, Marr e 
la dialettica hegeliana, Roma, 2 v., 1962—19%3; G. DELLA 
VOLPE, Chiave della dialettica storica, Roma, 1964, sau vo- 
lumul Morale e Società, cit.). 


47 A se vedea B. KEDROV, La grande oeuvre d'Engels, 
în Friedrich Engels, grand révolutionnaire et penseur, fas- 
cicolă din Problèmes du monde contemporain (n. 2, 1972), în- 
grijită de redacția revistei Sciences Sociales Aujourd'hui, a 
Academiei de ştiinţe a U.R.S.S. (p. 65). 


48 F. ENGELS, Anti-Diihring (cursivele ne aparţin), ed. 
cit., p. 123. În pagina precedentă, Engels afirmă că a consi- 
dera lucrurile în mod nedialectic (fără contradicții) echiva- 

lează cu a le considera „în nemişcare şi lipsite de viaţă“, 
Acel „lipsite de viață“ este desigur o metaforă, dar tocmai 
viziunea vitalistă asupra neiînsuflețitului este riscul ce pîn- 
deşte Dialectica naturii. Lenin foloseşte aceleași metafore 
(„moartă“ şi „„vie“) pentru a indica cele două concepţii po- 
sibile asupra dezvoltării : cea care vede numai creştere 
sau diminuare, şi deci repetare, lăsînd în afara evoluţiei 
izvorul ei; şi cea care-și îndreaptă atenţia în primul rînd 
asupra „automișcării“ şi izvorului acesteia (V. I. LENIN, 
Caiete filozofice, ed. cit., p. 322). L. COLLETTI (Il marzxismo 
e Hegel, Bari, 1969) formulează o obiecţie filozofică împo- 
triva „,dialecticii materiei“, ba chiar a dialecticii în general, 
considerată moștenire caducă a marxismului celui mai puţin 
autentic. El afirmă (p. 188—191) că Lenin, însușindu-și for- 
mulările principiului de automișcare conţinute în nota 3, 
cap. II, C, din cartea a doua a Logicii lui Hegel, neglijează 
restul notei, în care acestea sînt precizate și înţelese ca 
bază a finitului material în absolutul gîndirii: de unde ca- 
racterul inadmisibil, după Hegel, al dovezilor (cosmologice) 
ale existenţei lui Dumnezeu care își au originea în fini- 
tudinea lumii și, invers, valabilitatea exclusivă a tezei (on- 
tologice) care adoptă ca principiu explicativ însăși esenţa 
divină. Dar echivocul, după Collctti, provine de la Engels, 
care nu și-ar fi dat seama că „totalitatea“ hegeliană este 
Rațiunea (p. 209), la fel cu substanţa lui Spinoza (p. 193— 
202). Într-adevăr, ni se pare că opoziţia hegeliană între do- 
vezile cosmologice (incorecte) și dovada ontologică (corectă) 
umbrește opoziţia dintre inducţie şi deducție, așa încît He- 
gel s-ar dovedi, din acest punct de vedere, mai modern de- 
cît îl socoteşte Colletti (după consideraţiile făcute în cap. 
XII al cărţii de faţă). În ceea ce-l privește pe Lenin, ni se 
pare că este un drept al său să facă abstracţie de contextul 
hegelian. El este preocupat să reafirme că „automișcarea“ 
se caracterizează prin faptul că „originea“, începutul şi 
punctul final îi sînt interne (mai înainte de a-i deveni şi 
externe). Şi cine ar putea să nu-i dea dreptate, în această 
afirmaţie ? In ea se află oare rădăcina acelei dificile pro- 
blematici din Ce-i de făcut?  Spontaneitate sau dirijare? 
Teorie care vine din exterior spre proletariat? și de ce? 
Pentru a înțelege, este necesar să folosim iar termenii he- 
gelieni (de data aceasta, la fel ca Marx în Mizeria filozo- 
fiei ; a se vedea cap. VI al cărţii de faţă). Clasa, spun 
Marx și Lenin, devine clasă pentru sine, cînd intră în lupta 
politică (datorită „caracterului extern“ al partidului, după 
Lenin). Dar ea n-ar putea deveni clasă pentru sine, şi nici 
n-ar putea primi impulsul „extern“ al luptei politice şi al 
partidului, dacă nu ar fi clasă în sine, deci dacă izvorul şi 
finalitatea nu ar fi interne „automișcării“ sale. 


49 Chiar H. LEFEBVRE dezaprobă exemplificarea lui 
Engels. Pentru el dialectica reproduce în gîndire numai ceea 
ce se produce în realitatea timpului istoric (Logique for- 
melle, cit., p. XXIX). 

50 V. I. LENIN, Caiete filozofice : „Identitatea contrarii- 
lor (...) este recunoaşterea (dezvăluirea) tendințelor can- 
trarii, contradictorii..." (cursivele ne aparțin) (ed. cit, 
p. 321—322). Lenin aminteşte de „al treilea“ și „al patrulea“ 
(ed. cit., p. 192). L. ALTHUSSER (în Lenin și filozofia) vor- 
beşte de proces fără subiect, pentru a caracteriza dialectica 
lui Marx, în opoziție cu Hegel. 


51 Vezi K. MARX, Bazele criticii economiei politice, vol. I, 
Editura politică, Bucureşti, 1972, p. 40. Pasajul este subli- 
niat şi de G. DELLA VOLPE : vezi Sulla dialettica, în La 
libertà comunista, Milano, 1963, p. 162. Astfel, în celălalt pa- 
saj din Marx, citat de Della Volpe (Capitalul, III, 1, cap. 15), 
problema care se pune este de a ieși din contradicția ce se 
naşte dintr-o formă de producție care, după ce a dezvoltat 
forţe de producție esențialmente „sociale“, nu poate conti- 
nua să supună legilor ei („scopului său limitat“) acele forțe, 
ci trebuie să se plece în fața legilor şi scopurilor lor. 


52 K. MARX—F. ENGELS, Ideologia germană, E.S.P.L.P., 
București, 1956, p. 70. Della Volpe, dealtfel, nu uită să amin- 
tească și acele relaţii de întrepătrundere dintre „muncă 
obiectivată“ și „munca vie“ (Morale e socletă, cit., p. 100) 
care comportă „personificarea obiectului şi persoana deve- 
nită obiect“ (idem, p. 110) şi sînt formulele unei mişcări care 
din cînd în cînd răscoleşte şi corectează relaţiile între fe- 
nomene. 


53 Pe lingă analiza luj Della Volpe asupra operelor de 
tinereţe ale lui Marx, vezi şi M. DAL PRA, op. cit., p. 72—73. 
Dal Pra porneşte de la problema ridicată, cum am văzut, de 
Bobbio cu privire la concordanța dintre metoda condiţio- 
nării reciproce a termenilor aceleiași totalităţi organice şi 
metoda negaţiilor succesive ale unei realităţi istorice date. 
El arată că dilema nu se poate reduce doar la opţiunea între 
dialectica naturii şi dialectica lumii umane, ci trebuie orien- 
tată cu precădere către alt scop, anume de a se decide în 
legătură cu valoarea dialecticii în general, adică „în ce 
formă mai poate aceasta fi eventual socotită valabilă și 
astăzi“ (op. cit., p. 22): o exigenţă care nu poate fi eludată, 
ca sarcină teoretică actuală, de preeminenţa, atestată isto- 
ric, a interesului manifestat de Marx faţă de dialectica uma- 
nului, interes ce poate fi întîlnit pînă şi în prefața natura- 
listă a tezei de doctorat asupra filozofiei lui Epicur (p. 4). 


54 Vezi şi F. ENGELS, Anti-Dihring, ed. cit., p. 100. 
În amintitul colocviu pe tema Lénine et la pratique scienti- 
fique, L. Sève se referă fie la caracterul central al concep- 
tului de răsturnare (negare), în dialectica lui Marx şi En- 
gels, fie la semnificaţia specifică pe care o dobindeşte acesta 
în proiectul materialist de restabilire a rădăcinilor istorice 
reale ale dialecticii hegeliene: şi istoria dialecticii hege- 
liene trebuie rescrisă, notează Sève, cu intenţia de a „răs- 

turna“ interpretarea obișnuită, pe care o consideră ca deri- 
vind doar dintr-o tradiție teologică și mistică. 


55 Engels afirmă că „începutul şi sfîrşitul sînt în mod ne- 
cesar legate unul de altul“ (Anti-Diihring, ed. cit., p. 54). Re- 
ferindu-se la Gramsci, G. NARDONE (în Il pensiero di 
Gramsci, Bari, 1971, p. 304) vorbeşte despre o „dialectică a 
structurii şi suprastructurii, coincizînd cu trecerea, în timp, 
a două contrarii unul în altul“. În ce priveşte sursa hege- 
liznă a unor exemple date de Engels pentru trecerea can- 


tității în calitate, vezi G.G.F. Hegel, La scienza delia logica, 
trad. it., Bari, 1925, v. I, p. 449. 


56 Vezi M. CORNFORTH, The Open Philosophy and the 
Open Society. A reply to Dr. Karl Popper's Refutations of 
Marzisrn, Londra, 1968, p. 102: „to specify a change one must 
specify a direction of change — from this to that“ ; „To spe- 
cify what change is taking place in any particular case un- 
der a given aspect of change, one must be able to specify 
a direction of change, and then that the change is taking 
place either in that direction or in the opposite direction. 
Every possible direction of change necessarily has its oppo- 
site“. In legătură cu așa-numita transformare a canti- 
tății în calitate și invers, Cornforth recurge implicit la con- 
ceptul de inversare a tendinței cînd explică: „in the pro- 
cess out of which qualitative differences emerge there are 
quantitative measurable changes of increase and decrease, 
in the course of which the proportion or balance between 
various factors is altered“ (p. 107). De acelaşi autor, vezi 
Some Questions about Laws of Dialectics, în Marzisme To- 
day, noiembrie 1965 şi în The Marzist Quarterly, n. 16, 1966. 


57 Anti-Diihring, ed. cit., p. 131. 


58 Vezi notele marginale ale lui V. I. LENIN la articolul 
lui N. Buharin despre economia perioadei de tranziţie și 
articolul lui MAO TZEDUN, Despre contradicție, în Opere 
alese, vol. iI, E.S.P.L.P., Bucureşti, 1955, p. 461—464. 


59 Termenii de „suprimare“ și „separare“ sînt folosiți şt 
de L. SÈVE în comunicarea sa, Sur la dialectique, la amin- 
titul colocviu despre Lénine et la pratique scientifique (p. 2° 
din textul litografiat). 


60 Ibidem. Dar a se vedea şi în M. ROSSI, Fondamenti 
d'un'etica umanistica, în Logos, n. 2, 1969, unde raportul 
structură-suprastructură este asimilat celui între „argument“ 
şi „funcție“. g 


61 În comunicarea citată, p. 16. 


62 Idem, p. 18--19. O primă enunțare a acestor teze se 
află în articolul lui L. SÈVE, Contradiction, antagonisme, 
erplosion, apărut în La Nouvelle Critique, n. 13, aprilie 1968. 

3 Le contraddizioni nello sviluppo delia forze produttive 
este un articol de A. I. KRÎLOV (vezi Rassegna sovietica, 
n. 6, 1957). Asemenea contradicții se referă în primul rînd la 
raportul om-natură (idem, p. 19—20). 


64 Vezi M. GODELIER şi L. SÈVE, Marrtismo e struttura- 
lismo. Un dibattito a due voci sui fondamenti della scienze 
sociali, trad. it., Torino, 1970. 


65 V. I. LENIN, Caiete filozofice, ed. cit, p. 69. 


66 L. APOSTEL (Materialismo dialettico e metodo scien- 
tifico. Cibernetica, logica, marxismo, Torlino, 1968, p. 38) 
afirmă : „orice forță produce o contraforță pe care o întă- 
reşte chiar prin lupta împotriva ei şi care o transformă ca- 
litativ pe prima în momentul transformării sale calitative cu 
ajutorul luptei însăşi“. Apostel compară această dinamică a 
evoluției dialectice cu feed-back-ul din cibernetică. Vezi şi 
J. C. QUINIOU, Marzisme et informatique, Paris, 1971 (trad. 
it., Roma, 1973), precum și G. KLAUS, Kibernetik in philoso- 
phischer Sicht, Berlin, 1965. 


67 „To study «interconnections» is, therefore, a sufficient 
definition of the dialectical approach. So Engels, at the head 
of the chapter on «Dialectics» in Dialectics of Nature (Chap- 
ter 2), wrote that the study of the laws or principles gover- 
ning the dialectical approach, and the dialectical understan- 
ding of the real world, should «be developed as the science 
of interconections, in contrast to metaphysics»“ (M. CORN- 
FORTH, op. cit., p. 11). 


68 Ingenios este, între altele, cunoscutul exemplu alge- 
bric : a; — a (negare) ; (—a) . (—a) = + a* (negarea nega- 
tiei). Vezi F. ENGELS, Anti-Dühring, ed. cit., p. 139. 


69 Despre deosebirea între dialectica lui Marx și cea a lui 
Hegel, ca deosebire între un conținut originar ce continuă 
să „curgă“ pe un teren „solid“ şi un conținut care, dimpo- 
trivă, „dispare“ sub forma schimbului (ca „automişcare“), 
vezi observațiile pertinente ale lul N. BADALONI, în Per 
il comunismo, Questioni di teoria, Torino, 1972, p. 74 şi 101. 


10 K. MARX, Bazele criticii economiei politice, vol. I, ed. 
cit., p. 72. Conceptul hegelian de Aufhebung este aplicat 
de Marx procesului de „conservare“ şi „depăşire“ a unei va- 
lori de întrebuințare prin munca pe care o presupune (idem, 
p. 347—348). Într-un alt pasaj, întilnim un Marx matur, care 
„cochetează“ cu expresiile hegeliene ,„existența-pentru-sine“ 
şi „existența-pentru-altul“ (idem, p. 403)" Despre „negarea 
negației“ a se vedea, printre altele, C. MARE, Despre gradul 
de generalitate al legit negării negației, în Revista de Filo- 
zofie, Bucureşti, n. 12, 1965. Se ştie că Stalin a înlăturat legea 
negării negației, păstrîndu-le numai pe celelalte. 

XV 


„Istoricul“ și „logicul“ : Engels îl înțelege 
greșit pe Marx ? 


În recenzia sa la Contribuţii la critica econo- 
miei politice, publicată în Das Volk din 6 și 
20 august 1859, Engels, după ce recunoaște me- 
ritul lui Hegel în geneza metodei folosite de 
Marx, consideră fenomenologia, estetica şi is- 
toria filozofiei drept domeniile în care Hegel 
tratase materialul „istoriceşte, într-o legătură 
determinată, deși în mod abstract denaturată, 
cu istoria“. Dealtfel, noua concepție materia- 
listă era în stare să se măsoare și cu „metoda lo- 
gică“, demonstrînd că aceasta poate fi folosită 
fără a se prelua din logica hegeliană punctul de 
vedere al „gîndirii pure“ 1. 

Ne dăm seama că acest apel la Hegel și la 
dublul filon al operei sale, pentru a-l introduce 
pe cititor în problematica celor două metode in- 
dicate în Einleitung (indiferent dacă Engels a 
citit sau nu lucrarea cu destulă atenţie 2), poate 
părea deconcertant celui care vede în opera lui 
Marx o respingere totală a oricărei moșteniri 
hegeliene. Cu toate acestea, Marx însuşi, expu- 
nînd caracteristicile metodei logice folosite de 
el, simte nevoia unei confruntări critice cu filo- 
zofia hegeliană (și va simţi nevoia să recitească 
Logica lui Hegel înainte de a începe truda deci- 
sivă la Capitalul). 

Engels remarcă, deci, un „mod istoric“ de tra- 
tare, în fenomenologia, estetica și istoria filozo- 
fiei elaborate de Hegel, distingînd implicit 
acestea şi alte cercetări hegeliene de „filozofie 
a istoriei“, de logica hegeliană şi de metoda ei 
specifică. Deoarece este exclus ca Engels să-i fi 
atribuit lui Hegel o activitate istoriografică pro- 
priu-zisă şi să fi considerat Fenomenologia, Es- 
tetica etc. drept opere de istorie, probabil că în 
această parte a recenziei „modul“ istoric și „mo- 
dul“ logic indică două modalităţi ale aceleiași 
filozofii hegeliene. Pe vremea aceea Engels încă 

mai credea că, o dată realizată reforma mate- 
rialistă a metodei hegeliene, numai logica (,„,teo- 
ria pură a gîndirii“) ar mai fi conservat statutul 
de ştiinţă filozofică, în sens propriu, pe cînd dia- 
lectica ar fi fost absorbită de „știința naturii şi a 
istoriei“ (vezi Dialectica naturii). Mai tirziu, el 
va atribui și filozofiei materialiste două tipuri de 
cercetare, corespunzătoare celor două „moduri“ 
hegeliene. Într-adevăr, după cum am văzut, în 
Anti-Diihring 3 şi, într-o formulare mai corectă, 
în Feuerbach 4, el va teoretiza supraviețuirea a 
două mari diviziuni ale ştiinţei filozofice : logica 
şi dialectica, ambele constituind „teoria legilor 
procesului de gîndire“ 5, deoarece reflectă legile 
proceselor reale. Totuşi, în scopul cercetării pe 
care o vom încerca în acest capitol, putem trece 
peste diferența dintre articolele apărute în Das 
Volk în 1859 (sau între Dialectica naturii), pe de 
n parte şi Anti-Diihring (sau Feuerbach), pe de 
altă parte, în ce priveşte dislocarea dialecticii și 
relația sa — internă sau externă — cu ştiinţa 
istoriei şi putem întreprinde analiza ca şi cum în 
textul lui Engels din 1859 „dialectic“ ar fi si- 
nonim sau echivalent cu „istoric“, 

„Marx a fost şi rămîne singurul care putea 
să-şi asume sarcina de a desprinde din logica 
hegeliană sîmburele ce conține adevăratele des- 
coperiri ale lui Hegel pe acest tărîm și de a 
restabili, despuiată de învelişurile ei idealiste, 
metoda dialectică...“ (und die dialektische Me- 
thode, entkleidet von ihren idealistischen Um- 
hiillungen... herzustellen) 6. Regăsim în acest pa- 
saj, desigur, folosirea calculată a celor două ex- 
presii prin care Engels şi Marx obișnuiesc să 
desemneze relația lor cu Hegel (a extrage sîm- 
burele rațional și a stabili, sau a „repune în pi- 
cioare“, ceea ce la Hegel stă „cu capul în jos“): 
extragerea „sîmburelui ce conţine adevăratele 
descoperiri“ este pusă în legătură, de Engels, cu 
logica hegeliană, pe cînd stabilirea sau restabi- 
lirea (care răstoarnă din punct de vedere ma- 
terialist supoziţiile lui Hegel) se referă la mo- 
dalitatea hegeliană de folosire a dialecticii, deci 

la ceea ce a fost desemnat, expres, drept „modul 
istoric“ al demersului filozofic hegelian. 

Dar și după „elaborarea metodei“ corecte, 
critica economiei pe care o întreprinde Marx 
„mai putea fi făcută în două feluri : istoric și 
logic“ 7. După toate probabilitățile Engels vrea 
să spună aici că refundamentarea mațerialist-is- 
torică a (logicii) dialecticii, în opera lui Marx, nu 
face inutilă tratarea propriu-zis istorică. „Mo- 
dul logic“ permite „încă“ 8 menţinerea unei alte 
dimensiuni a cercetării, tocmai sub forma unei 
gîndiri istorice în sens propriu, considerată de 
Engels ca modalitate „istorico-literară“ ? pentru 
a distinge mai bine (ar spune Croce) historia 
rerum gestarum de res gestae, care sînt obiec- 
tul acesteia 1. Demersul își schimbă însă di- 
recția, mai degrabă umbrită, de la diferența pro- 
prie filozofiei idealiste hegeliene la o diversitate 
inerentă domeniului ştiinţelor materialiste ale 
istoriei. 

După Engels, congruența modului „logic“ cu 
cel „istoric“ se află, în esenţă, în identitatea or- 
dinii de succesiune în care același proces se pre- 
zintă unuia sau celuilalt mod ca proces de la 
simplu la complex. Tratarea istorică — în apa- 
rență mai clară, în realitate doar „mai popu- 
lară“ — trebuie să parcurgă din nou cursul eve- 
nimentelor în desfășurarea lor concretă și deci și 
acolo unde trecerea de la simplu la complex pare 
să se întrerupă sau să urmeze căi întortocheate 
şi să sufere interferenţe ce iau naștere din pre- 
zența simultană și interacțiunea diverselor stra- 
turi şi nivele ale realității structurale și supra- 
structurale (ceea ce impune tocmai istoricului 
să fie atent, concomitent, la toate planurile și 
nivelurile) 11. „Metoda logică, pe de altă parte, 
nu este altceva „decît tot metoda istorică, dar 
degajată de forma istorică și de elementele în- 
tîmplătoare, stînjenitoare. Firul ideilor (Gedan- 
kengang) trebuie să înceapă cu ceea ce începe și 
istoria, iar mișcarea lui ulterioară (weiterer 
Fortgang) nu va fi altceva decît reflectarea pro- 
cesului istoric (historischer Verlauf) într-o 

formă abstractă și teoreticește consecventă ; o 
reflectare corectată, dar corectată potrivit unor 
legi deduse chiar din procesul istoric real, și 
anume în așa fel încît fiecare moment să poată 
fi examinat în acel punct al dezvoltării sale în 
care procesul ajunge la maturitate deplină, la 
forma sa clasică“ 1°, 

M. Rossi, îmbărbătat de descoperirea sursei 
hegeliene a acestui pasaj din Engels, susține că 
el spune „exact contrariul“ celor afirmate de 
Marx în Einleitung, în 1857, unde ordinea logică 
este prezentată, dimpotrivă, drept „inversul ce- 
lei istorice“ 13. Iar Luporini 1, mergînd mai de- 
parte ca Althusser, descoperă în Einleitung do- 
vada că „metoda istorică“ este pentru Marx „de 
nefolosit şi falsă“, 

Să încercăm, prin urmare, să înțelegem sem- 
nificaţia acestui text al lui Marx. În prima parte 
a paragrafului despre metodă, Marx distinge 
comportamentul pre-științific al primilor eco- 
nomiști, care porneau inductiv, de la concret la 
abstract, de la complex la simplu, de la „popu- 
laţie“ în ansamblul ei la categoriile producției, 
de metoda științific corectă, care merge de la 
simplu la complex, de la categoriile abstracte la 
concretul „populaţiei“, al „schimburilor interna- 
tionale“, al „pieţei mondiale“ 15. 

Desigur, este vorba de metoda științifică în ge- 
neral și numai de ea. Nu se face încă distincția 
între „logic“ şi „istoric“ și este oarecum estom- 
pată cealaltă distincţie, preliminară, între un ab- 
stract sinonim cu succesiunea logică, succesiu- 
nea corelată cu cea a concretului istoric, și un 
abstract sinonim cu ordonarea formală, corelată 
cu cea a concretului empiric (deci între o per- 
spectivă diacronică şi o perspectivă sincronică a 
raportului abstract-concret). Această distincţie 
va fi lăsată pe planul doi în prefața la ediţia I 
a Capitalului, unde Marx va preciza că, într-o 
cercetare ca a sa, „puterea de abstracţie“ (prin 
„abstracție“ Marx va viza atunci semnificaţia 
mai precisă a raportului abstract-concret, înţeles 
ca raport logico-istoric) înlocuiește „micros- 


335 


copul“ și „reactivii chimici“, deci instrumentele 
ştiinţelor empirico-formale. În introducerea din 
1857 Marx se limitează să observe, în schimb, că 
în „intuiție“ și în „reprezentare“ 16 (şi deci în 
procedarea preştiințifică) „punctul de plecare“ 
este concretul, fie și recepționat ca un concret- 
al-intuiției sau ca un concret-al-reprezentării, în 
timp ce, în gîndire și pentru gîndire (gîndirea 
ştiinţifică), concretul (concretul-gîndirii) este un 
„rezultat“ al abstractului (abstractului-gîndirii). 

Deși se află într-un text rămas inedit în timpul 
vieţii lui Marx şi deci sînt enunțate într-o formă, 
pe alocuri, mai curînd chinuită, aceste teze nu 
lasă îndoieli asupra intențiilor autorului; în 
mod special, asupra funcției determinante a 
concretului senzorial în „cercetare“ (cum va 
spune Marx în Postfaţa la a doua ediție a Ca- 
pitalului), deci în procesul gnoseologic prelimi- 
nar şi generic (pre-științific) și, în schimb, asu- 
pra funcției dominante, a abstractului concep- 
tual în „expunere“, deci în procesul epistemo- 
logic în sens specific (ştiinţific) 17. 

Marx abordează imediat o a doua problemă, 
care privește nemijlocit științele istorice (ale 
diacroniei). El se întreabă : dacă în procesul 
(epistemologic) de verificare, valabil pentru 
ştiinţă în general şi deci şi pentru științele is- 
torice, abstractul precede (și explică) concretul, 
ne este permis să transferăm acest raport epis- 
temologic de prioritate în obiectul real pe care 
fiecare știință vrea să-l cerceteze ? Mai precis, 
ne este permis să-l transferăm în cadrul crono- 
logiei evenimentelor reale luate în discuție de 
ştiinţele istorice ? 

Răspunsul este negativ. Numai printr-o 
eroare idealistă se poate întîmpla ca procedeul 
corect al cunoașterii să fie transferat tale quale 
în cadrul cronologiei evenimentelor istorice date. 
Cursul istoric (sau „real“) se desfăşoară astfel 
încît ceea ce numim noi concretul (deci ceea ce 
este „sinteza unei serii de determinări, deci uni- 
tatea în cadrul diversității“ 18) apare ab initio, 
încă în formațiunile istorice cele mai simple şi 

elementare. Asemenea formațiuni sînt cele mai 
simple şi elementare nu pentru că formele ab- 
stracte (sau categoriale) ale dezvoltării s-ar dez- 
vălui acolo în forma lor pură, de elemente se- 
parate, ci pentru că se prezintă într-un contact 
reciproc mai direct : într-un contact mai direct 
decît cel în care se vor afla în epoci mai tirzii, în 
cadrul formațiunilor istorice mai complexe. Să 
ne gindim, pe de o parte, la notaţiile lui Engels 
despre (relativa) nediferenţiere infra- şi supra- 
structurală şi despre polivalența suprastruc- 
turală ce caracterizează civilizațiile primi- 
tive, societăţile gentilice etc., iar pe de altă 
parte, la notaţiile lui Marx însuși asupra cate- 
goriei de muncă abstractă, sau de muncă gene- 
rală, care, deşi acționează decisiv încă de la în- 
ceputurile istoriei, numai în societatea capitalistă 
mai dezvoltată apare cu adevărat (în concretul 
istoric) ca o entitate specială, de-sine-stătătoare 
şi aproape dezghiocată din restul organismului 
social 1%. Prin urmare, realitatea istorică este în- 
totdeauna mai mult sau mai puţin concretă (mai 
mult sau mai puţin complexă şi compozită). 

Cu toate acestea, prioritatea epistemologică a 
abstractului în raport cu concretul trebuie să-și 
aibă baza sa ontologică (dacă nu este ceva gra- 
tuit şi arbitrar), nu numai într-o reconstrucție 
logic-dialectică a realului istoric, ci, cum afirmă 
Engels în recenzia sa, și într-o abordare de tip 
istoric. Constatarea lui Marx cu privire la para- 
doxul categoriilor mai simple, care apar în 
„plenara lor validitate“ abia într-o etapă mai 
dezvoltată, trebuie deci corelată cu cealaltă 
observaţie, care pune în evidență faptul că 
acestea, „tocmai datorită caracterului lor ab- 
stract, sînt valabile pentru toate epocile“ 2. 
Astfel ştiinţa nu ar fi ştiinţă, ci „fantezie“ (artă, 
religie, ideologie), adică una dintre funcţiile 
conștiinței ce obișnuiesc să inverseze (ca „în 
camera obscură“) sensul realităţii efective. Dar 
textul lui Marx este încă și mai explicit, iar 
convergența sa cu expresiile lui Engels este mai 
vădită, atunci cînd spune : „categoria cea mai 

simplă / = mai abstractă / poate exprima rela- 
ţiile dominante alc unui tot mai puţin dezvoltat 
sau relaţiile subordonate ale unui tot mai dez- 
voltat, adică relații care istoricește au existat 
mai înainte ca întregul să se fi dezvoltat sub 
aspectul care este exprimat într-o categorie mai 
concretă. În acest sens, mersul gîndirii abstracte, 
care se ridică de la simplu la complex, cores- 
punde procesului istoric real“ 21. 

Iar un alt pasaj din Grundrisse întăreşte: 
„Privite în decursul dezvoltării științei, aceste 
determinațţii abstracte apar primele şi sînt cele 
mai sărăcăcioase, ceea ce se întîmplă uneori cu 
ele şi în cursul istoriei“ 22. 

Cu alte cuvinte, nu categoriile cele mai ab- 
stracte preced, istoric vorbind, „întregul“ con- 
cret, ci funcţia predominantă a categoriilor 
abstracte (intr-un tot mai simplu şi puţin evo- 
luat) precede funcţia lor subordonată (într-un 
tot mai complex şi evoluat). Prin urmare, is- 
toria însăşi inversează direcţia mișcării sale ; nu 
ordinea „logică“ de expunere a istoriei răstoarnă 
ordinea „istorică“ de expunere, ci însuși cursul 
istoriei „răstoarnă“ fie ordinea logică, fie cea 
cronologică a proceselor sale anterioare, inver- 
sîndu-i tendința şi deci „,predominanța“, 

Marx ilustrează această regulă specifică cu 
exemple din domeniul agriculturii, care (după 
începuturile capitalismului industrial-manufac- 
turier) „devine tot mai mult doar una dintre 
ramurile industriei $i este cu totul domirată 
de capital“, și din cel corelativ a! rentei fun- 
ciare, care devine o parte şi o formă sutordo- 
nată a plusvalorii realizate de capital (cînd 
acesta este transferat în investiţii agricole), 
deși își are originea în privilegiile de natură 
personală, avind caracter predominant în ante- 
rioara economie feudală. („Die kapitalistische 
Productionweise“, va scrie în Teorii asupra 
plusvalorii 2, „beginnt in der Manufaktur und 
unterwirft sich erst spăter die Agrikultur“). 

Un alt exemplu ne este oferit chiar de istoria 

pînă la un anumit moment (aproximativ pînă în 
secolul al XVIII-lea), progresele empirice ale 
activităților economice condiționează, într-un 
mod predominant, cuceririle teoretice din cîm- 
pul cunoașterii (al celei artistice, fără îndoială ; 
dar și, în mare măsură, al celei științifice la pri- 
mul nivel al constituirii acesteia ca știință ri- 
guroasă ; să ne gîndim la binecunoscutele co- 
nexiuni de condiţionare între practicile agricole 
şi speculaţiile astronomice, între inovațiile meș- 
teșugărești și studiile de mecanică, între tera- 
pia empirică aplicată omului și animalelor și 
cercetările anatomice şi fiziologice etc.). De la 
un anumit moment se pare că direcția predomi- 
nantă a raportului se inversează şi nu numai că 
ştiinţa se dezvoltă independent (cel puțin îr 
ipostazele sale cele mai avansate şi în măsura 
în care ascultă de legea unei evoluții autonome, 
ce-i este impusă chiar de suma problemelor 
teoretice încă nerezolvate pe care fiecare ge- 
nerație de cercetători o transmite celei ce-i 
urmează), dar — ceea ce contează mai mult — 
ştiinţa precede acum (în mod ireversibil și to- 
tuși în forme recurente) activitatea economică, 
în speță activitatea industrială, punîndu-i 
dinainte un evantai de aplicaţii tehnologice po- 
sibile, prin a căror evoluţie ulterioară se ex- 
plică în primul rînd „preceptele“ ce provin din 
practica industrială. După cum am văzut aceasta 
este una dintre temele din Grundrisse. Ei bine, 
nu numai o expunere logico-dialectică, ci și 
istoria funcţiei îndeplinite de ştiinţa modernă 
nu poate să nu privilegieze ştiinţa în raport cu 
celelalte resurse și cu forțele de producţie pro- 
priu-zise angajate în procesele industriale. 

În ordine logică (Şi la fel și în ordine istorică), 
ordine ce  reconfigurează „straturile“ unei 
anume formațiuni istorice, se poate constata 
inversarea (sau răsturnarea : ca la cataclismeie 
telurice, potrivit obișnuitei metafore geologice, 
deci printr-o „ruptură“, printr-un „salt“) a ra- 
portului ierarhic de predominanţă specific sta- 
jiului precedent. Este vorba de acel fapt istoric 

crucial care este (potrivit marxismului) revolu- 
ţia. Rezultatul diacronic al acesteia din urmă, 
în tranziţia de la o formațiune socială la alta, 
este răsturnarea raporturilor anterioare % : o 
răsturnare ce se efectuează în realitatea prac- 
ticii social-istorice, desigur nu numai în gîndire, 
deoarece se opune realității, sau în varianta 
filozofico-abstractă, deoarece se opune varian- 
tei unei expuneri istorico-cronologice a acelu- 
iaşi proces real. 

Inversarea priveşte, deci, anumite conținu- 
turi specifice ale cercetării, fie istorice, fie lo- 
gice, şi se configurează ca un caz particular al 
coincidenței dintre ordinea logică şi ordinea 
istorică. 

Citit în această lumină, pasajul cel mai con- 
troversat 2% din Introducerea din 1857 ni se 
pare mai lesne de înțeles. Spune Marx : „Ar fi 
deci inadmisibil şi greşit“ (dar trebuie înţeles : 
ar fi inadmisibil și greşit aici, deci într-o cerce- 
tare privind „răsturnarea“ capitalistă și nu, de 
exemplu, „formele premergătoare producţiei 
capitaliste“), „să luăm categoriile economice în 
ordinea în care au avut istoriceşte un rol hotă- 
ritor“ (Marx s-ar feri să considere nelegitimă o 
împărţire cronologică de mai lungă durată şi, în 
consecinţă, o expunere în ordinea în care cate- 
goriile „au avut istoriceşte un rol hotăritor“. 
Cealaltă dimensiune ştiinţifică a cercetării ar 
putea într-adevăr să ne arate că ele au avut 
istoriceşte un rol hotărîtor în acea ordine ? Şi 
cura vom ști că în acea ordine ele au avut un rol 
hotăriîtor ? Dealtfel Marx însuși schițează o 
asemenea cercetare de un mai amplu suflu 
cronologic atunci cînd, în Grundrisse, se ocupă 
de „formele premergătoare producției capita- 
liste“ sau descrie și caracterizează, în termeni 
şi mai generali, o „situaţie istorică nr. I“, o „si- 
tuaţie istorică nr. II“ și așa mai departe). „Dim- 
potrivă, succesiunea lor“ (Marx subînțelege în- 
iotdeauna : în analiza societății burgheze 
moderne) „este determinată de raportul care 
există între ele în societatea burgheză mo- 

dernă“, în care ordinea de predominanţă este 
tocmai inversă. „Nu este vorba“ (Marx subînţe- 
lege : în această analiză particulară) „de locul pe 
care relaţiile economice îl ocupă istoriceşte în 
succesiunea diferitelor forme sociale“ (într-un 
traseu mai general al liniilor de evoluţie isto- 
rică, ordinea bazată pe „lacul pe care relaţiile 
economice îl ocupă istoricește în succesiunea 
diferitelor forme sociale“ ar fi singura plauzi- 
bilă și ar fi o ordine „istorică“ și totodată ,lo- 
gică“, după concepția lui Marx — expusă în 
Prefaţa din 1859 — despre anumite „epoci de 
progres ale formaţiunii economice a societăţii“, 
ca şi după concepția lui Engels — expusă în 
Recenzia din același an 1859 — despre etapa în 
care „fiecare moment să poată fi examinat în 
acel punct al dezvoltării sale în care procesul 
ajunge la maturitate deplină, la forma sa cla- 
sică“) ; nu este vorba, deci, de ordinea în care 
raporturile se prezintă în succesiunea diferi- 
telor tipuri de societate (sau în tranziția de la 
un tip la altul) şi „cu atît mai puţin“ (pentru 
că, în acest caz, s-ar ajunge la o aspirație nele- 
gitimă ştiinţific) „de succesiunea lor «în idee» 
(Proudhon) %, în această reprezentare denatu- 
rată a procesului istoric“, ci /este vorba / de 
„structurarea lor în cadrul societăţii burgheze 
moderne“. „Succesiunea «în idee» nu este, pen- 
tru Marx, altceva decît identificarea grosolană 
— grosolană la Proudhon, subtilă la Hegel — 
între procesul epistemologic, care fundamen- 
tează concretul pornind de la abstract, și funda- 
mentul ontologic al științelor istorice, în care 
începutul și sfîrșitul se caracterizează dimpo- 
trivă prin raporturi diverse (inverse) între 
termenii abstracţi, în diferitele formaţiuni con- 
crete. Este simptomatic faptul că Marx califică 
procedeul idealist drept „reprezentare nebu- 
loasă a evoluţiei istorice“, printr-o expresie 
foarte asemănătoare celei pe care o va folosi 
Engels — „văluri idealiste“ — în recenzie, 
pentru a opune operaţia ce constă din „extra- 
gerea simburelui rațional al logicii hegeliene şi 

din „restabilirea“, sau punerea în picioare, â 
metodei dialectice 7: tocmai „vălurile idea- 
liste“, sau „reprezentarea nebuloasă a evoluției 
istorice“, pot da naștere, ca într-o „cameră 
obscură“, unei viziuni „inversate“ a evoluției 
reale (dar, în acest caz, inversată deoarece este 
ideologică), intrînd, prin urmare, în contradicție 
cu ordinea reală, istorică“ şi „logică“ în ace- 
lași timp. Ă 

Nu pare să fie vorba, deci, de o „greșită în- 
țelegere“ % în recenzia lui Engels din 1859. 

După părerea noastră, de fapt Engels într-a- 
devăr neglijează, sau dă uitării, regula speci- 
fică potrivit căreia în decursul istoriei se reali- 
zează o inversare reală a datelor obiective şi a 
ordinei lor, chiar și din punct de vedere cro- 
nologic ; regula este verificată de Marx în com- 
pararea producției capitaliste cu formele pre- 
capitaliste (cît şi în compararea primului cu al 
doilea stadiu al aceleiași evoluții capitaliste), 
dar ea nu este la fel de valabilă şi pentru alte 
dimensiuni ale cercetării „logice“ sau „isto- 
rice“ 2% El neglijează și exemplu! rentei fun- 
ciare (invocat de Marx pentru a ilustra acest 
caracter specific) care devine o funcţie sub- 
ordonată valorificării capitalului încă de la în- 
ceputul capitalismului, deși provine din unele 
raporturi personale predominante în unele for- 
mațiuni precapitaliste iobăgie etc.) și aduce în 
schimb exemplul mărfii și a mecanismului ei in- 
tern, care caracterizează — riguros vorbind — 
doar raporturile capitaliste sau protocapitaliste 
și constituie atît începutul „logic“ al analizei 
capitalismului în ansamblul său, cît şi prima 
fază istorică (istoriografic cognoscibilă) a capi- 
talismului. Într-adevăr, marfa este considerată 
şi de Marx punctul de plecare atit al dezvoltării 
logice, cît și al succesiunii istorice, întrucît 
aceasta dih urmă trece de la faza mercantil-ma- 
nufacturieră a capitalismului la o fază în care 
predomină industria mecanizată și capitalul con- 
stant. Să nu uităm că Marx notează : „Pe pri- 

mină industria ; în societatea modernă lucrurile 
stau invers“ ; și mai departe: „În vremurile 
noastre rata profitului reglează rata dobinzii : în 
vremurile acelea, rata dobinzii regla rata pro- 
fitului“ %, 

Prin scrisoarea către Engels din 22 iulie 1859, 
Marx îi ceruse prietenului său să pună în evi- 
denţă, în recenzarea lucrării, faptul că acolo „se 
analizează în forma sa cea mai simplă, cea de 
marfă, caracterul specific social şi nicidecum ab- 
solut, al producţiei burgheze“. Luporini vede în 
aceste expresii cel mult indicaţia că analiza măr- 
fii, în forma sa abstractă, constituie începutul 
sistematic efectiv al operei lui Marx ^t. Marfa ca 
„fapt istoric“, în schimb, ar fi descoperită de 
Marx „numai într-un anumit punct al dezvoltă- 
rii sistematice“32. În expresiile din scrisoarea lui 
Marx nu ar figura „nimic istoric şi nici tempo- 
ral“ ; în aluzia la caracterul specific „social“ al 
producției burgheze ar fi subînţeleasă o opoziţie 
între social — sau sociologic (ca sinonim cu sis- 
tematic) — şi istoric (ca sinonim cu empiric). 
Engels ar fi efectuat o completă „răsturnare“ a 
indicaţiei lui Marx, atribuind mărfii semnifica- 
ţia de „început“ istoric şi sistematic în acelaşi 
timp 3. 

Nouă ni se pare că Engels a interpretat corect 
metoda lui Marx şi că a aderat la dubla sugestie 
din scrisoarea acestuia : la sugestia privind în- 
ceputul sistematic („se analizează în forma sa 
cea mai simplă, cea de marfă...“) şi la cealaltă, 
implicînd corespondenţa cercetării logice cu is- 
toria : „,...caracterul specific social și nicidecum 
absolut, al producției burgheze“. Nu înțelegem 
cum în aceste ultime cuvinte „social“ poate fi 
sinonim cu „sistematic“ şi cum se poate opune 
„istoricului“. Dimpotrivă, aici ca şi în nume- 
voase ale părți din opera celor doi fondatori ai 
materialismului istoric, „socialul“ se opune „na- 
turalului“ (să ne gîndim la polemicile împotriva 
iluziilor economiştilor burghezi), iar „naturalul“, 
la rindul său, este în acest context, sinonim cu 
„eternul“ (,„,absolutul“, precizează tocmai Marx); 

astfel că în „social“ Marx vede tocmai dimen- 
siunea istericității, opusă naturalului conceput 
ca „absolut“ (și deci anistoric). 

Indicaţia din scrisoarea din 22 iulie 1859 re- 
vine, mult mai tîrziu, în Glosele către Wagner. 
Marx scrie : „În primul rînd, eu nu plec de la 
«concepte» (...). De la ceea ce plec eu este forma 
socială cea mai simplă sub care se prezintă pro- 
dusul muncii în societatea actuală, produsul ca 
«marfă»*“ 3, 

Dealtfel, socialul nu este niciodată conceput 
de Marx ca istoricitate rigid determinată sau 
închisă și deci opusă rigid fie naturii, fie dimen- 
siunii „logice“ (înțeleasă, aceasta din urmă, ca 
o căutare de elemente în oarecare măsură „na- 
turale“, în persistența lor de la o formaţiune 
socială la alta). 

El îi reproșează lui Rodbertus, de fapt, opu- 
nerea nepermisă — pentru că este rigidă — în- 
tre conceptul de „logic“ și cel de „istoric“. În 
ceea ce mă privește, spune el, nu este vorba de 
a lăsa la o parte „valorile de întrebuințare“ (ca 
noțiune logică“), pentru a explica „valorile de 
schimb“ (înţelese ca expresie a unei societăți 
determinate istoric) %. Este vorba, dimpotrivă, 
de a postula ceva (marfa) care să fie, pe deo 
parte, „valoare de întrebuințare“, pe de alta, 
„valoare“ ; iar „valoarea“ se deosebește de 
„forma sa fenomenală“ („valorile de schimb“) 
tocmai pentru că permite să se descopere, în 
fenomenalitatea și istoricitatea sa, o structură 
logico-istorică de mai mare durată şi valabili- 
tate, adică „ceea ce există de asemenea în toate 
celelalte forme istorice de societate, deşi în 
formă diferită, deci caracterul social al muncii, 
în măsura în care acesta ființează ca cheltuială 
de forță de muncă socială“ 3%, 

Că recenzia lui Engels nu este în dezacord cu 
Einleitung a lui Marx %, o afirmă, printre alții, 
Sereni, într-o lucrare inedită pe care am putut 
s-o consultăm. După ce constată că atît Luporini 

tre textul lui Marx și cel al lui Engels referi- 
toare la logic și istoric, Sereni contestă afirmația 
lui Luporini că metoda istorică este subordo- 
nată epistemologic celei denumite sociologico- 
structurală (potrivit opiniei lui Luporini %, En- 
gels ar fi văzut între cele două metode doar o 
deosebire didactică). Sereni, în schimb, afirmă 
validitatea epistemologică egală a celor două 
metode, care ar fi diferite între ele numai prin- 
tr-o deosebire de accent, exprimabilă prin reci- 
procitatea celor două binoame folosite de 
Bollhagen % pentru a le desemna: „genetic- 
structural“ și „structural-genetic“. Apoi, ca do- 
vadă a faptului că există, în esenţă, o identitate 
de viziune între Marx și Engels, el citează scri- 
soarea primului către cel de-al doilea, scrisă în 
2 aprilie 1858 (despre trecerea de la proprietatea 
funciară la munca salariată, ca proces nu numai 
dialectic, ci și istoric 40; şi despre trecerea, tot 
jialectică și istorică în același timp, de la ban la 
capital 41). Critica lui Sereni îl vizează deci şi pe 
Althusser, pentru refuzul acestuia de a lua în 
considerație „ceea ce se întîmplă în istorie“ şi 
pentru opțiunea sa exclusivă în favoarea a ceea 
„ce el denumește, printr-o formulă de rezonanţă 
vag idealistă, „conceptul de istorie“, sau „pro- 
ducerea, construirea conceptului de istorie“ 42, 

Tezei lui Sereni, pe care o împărtăşim în ce 
privește referirile la raportul Marx-Engels, ni se 
pare că i se pot aduce două obiecții, aparent 
opuse între ele. Sereni le concede prea mult și 
prea puțin lui Luporini și lui Althusser. Prea 
mult cînd acceptă implicit să identifice metoda 
logică cu tratarea structurală a unei totalităţi 
sincronice, lăsînd doar metodei istorice integra- 
rea diacronică necesară, constituită din seria 
faptelor anterioare și a evenimentelor crono- 
logic consecutive totalității date 4%. În cursul 
acestei lucrări am căutat să arătăm că știința 
structurală a formațiunilor diacronice este şti- 
ință a structurilor, de asemenea diacronice şi că 
în Grundrisse există elemente de extremă im- 
portanță pentru o analiză structurală a funda- 

mentelor unei diacronii esenţiale în care, după 
Marx, trebuie să fie încadrată și formațiunea 
capitalistă. Lui Marx i-au lipsit timpul și deci 
posibilitatea de a dezvolta acest cadru general. 
Dacă se neglijează caracterul diacronic pronun- 
țat al analizei structurale întreprinse de Marx, 
chiar şi al analizei societății capitaliste „,pre- 
zente“ (în care ansamblul elementelor simul- 
tane care interacționează pare să lase uneori în 
planul al doilea structurile în devenire), există 
riscul de a se identifica analiza întreprinsă de 
Marx cu știința structurală a sistemelor sincro- 
nice, deci cu construcțiile gîndirii logico-mate- 
matice 44. Această identificare (sugerată, dealt- 
fel, și de o analogie epistemologică importantă 
asupra căreia ne-am mai oprit deja și asupra 
căreia vom mai reveni) este, credem, eroarea 
de fond a structuralismului francez. 

Cea de-a doua obiecţie a noastră la poziţia lui 
Sereni derivă din prima. Dacă „modul 'logic“ 
este înțeles de Marx ca știință structurală a for- 
mațiunilor diacronice și, deci, include, în el în- 
suşi, studiul proceselor de tranziţie de la o etapă 
la alta a devenirii istorice, fie şi sub forma ana- 
lizei categoriale, atunci trebuie să se admită o 
oarecare predominanță epistemologică a unei 
asemenea metode logice (sau „mod logic“) asu- 
pra metodei științei istorice. „Predominanţă“ în- 
seamnă, numai în acest caz, capacitatea de a 
oferi celeilalte metode, cea a științei istorice, o 
axiomatică ce trebuie verificată concret, pe baza 
căreia istoria să-şi poată efectua sarcina speci- 
fică : de exemplu, să furnizeze anumite „con- 
stante“ categoriale 45 ce se regăsesc, în fond, în 
periodizările istorice “6 sau în diviziunile ope- 
rate de specialiști, în virtutea cărora istoria 
unică se alcătuiește din multele istorii (ale rela- 
ţiilor sociale, forțelor de producţie, instituţiilor, 
culturii ; precum și ale artei, științei etc.) mai 
mult sau mai puțin autonome“, desigur, dar 
nicidecum separate (nicidecum istorii „paralele“ 
şi nici istorii fără elemente comparabile între 
ele), cum ar vrea Althusser ^8, 

De fapt, sarcina specifică a cercetării istorice, 
întrucît aceasta diferă de analiza logico-dialec- 
tică (filozofică), rămîne aceea de a indica fuziu- 
nea tuturor componentelor unui proces, de a 
surprinde întrepătrunderea lor într-o „,forma- 
țiune social-economică“ dată (Marx), de a le 
prezenta cînd în stare fluidă, în confluența lor 
în cadrul ansamblului dat, cînd în interiorul 
compact al „blocului istoric“ (Gramsci) care le 
uneşte pe toate şi le întăreşte în plenitudinea 
epocii sau conjuncturii determinate. 

Graţie acestui aspect, oricît de paradoxal ar 
părea, se poate afirma că, dacă există o inver- 
sare între cele două perspective, sarcinile co- 
nectării istorice și cele ale analizei logico-dia- 
lectice sînt inversate tocmai în sensul că apare 
o temă mai potrivită specificului istoriografiei, 
tema coexistenței, și o temă mai adecvată ana- 
lizei logico-dialectice, cea a succesiunii (fie și 
abstractă), pentru ca „coexistența“ să fie con- 
cepută ca o formă a succesiunii (a diacroniei) şi 
nu ca un sinonim al sincroniei. În acest caz, 
„idealul“ conectării istorice va consta din scru- 
tarea și distingerea multiplicității „straturilor“ 
co-prezente și întrepătrunse în cadrul unei for- 
mațiuni date, în timp ce idealul logico-dialectic 
va consta din schițarea, pe plan categorial, a 
stadiilor aflate în succesiunea presupusă de 
această realitate stratificată. 

În Ideologia germană, pornind de la identifi- 
carea idealismului cu filozofia sau a metafizicii 
cu filozofia, conform unui postulat polemic anti- 
filozofic din opera de tinerețe a lui Marx, auto- 
rii afirmă că locul vechii filozofii „îl poate lua 
cel mult totalitatea rezultatelor celor mai ge- 
nerale ce pot fi extrase pe calea abstracției 
din observarea dezvoltării istorice a oamenilor“. 
Dealtfel, aceste abstracţiuni „nu au nici o va- 
loare“ dacă sînt rupte de istoria reală. „Ele pot 
servi numai pentru a înlesni sistematizarea ma- 
terialului istoric, pentru a indica ordinea succe- 
siunii diferitelor sale straturi. Ele nu oferă însă 
în nici un caz, ca filozofia, o rețetă sau o schemă 

după care să poată fi ajustate epocile istorice. 
Dificultatea începe, dimpotrivă, abia atunci 
cînd pășim la cercetarea și la sistematizarea ma- 
terialului, adică la adevărata lui expunere, in- 
diferent dacă este vorba de o epocă trecută sau 
de cea prezentă“ 49, 

În Einleitung regăsim o preocupare metodo- 
logică analoagă pentru o dificultate analoagă 
(Schwierigkeit), acolo unde Marx, făcîndu-se 
ecoul punctului de vedere hegelian care atribuie 
artei grecești o culme de perfecțiune nemai- 
atinsă niciodată și care nu mai poate fi atinsă 
în epocile următoare (dar punînd perfecțiunea 
— „clasicitatea“ — artei și epocii greceşti în re- 
laţie directă cu nivelul prea puţin avansat al 
tehnicilor economice și al dominaţiei ce-o per- 
miteau, în epoca antică, asupra forțelor naturii, 
de parcă înflorirea artei trebuie să fie conside- 
rată drept invers proporțională cu dezvoltarea 
tehnologiei şi industriei, dar adecvată — în 
schimb — „copilăriei istorice a omenirii“), ob- 
servă : „Dificultatea nu constă însă în a înțelege 
că arta și epopeea greacă sînt legate de anumite 
forme de dezvoltare socială. Dificultatea constă 
în faptul că ele ne procură încă și astăzi o des- 
fătare artistică și că într-o anumită privinţă ser- 
vesc ca normă şi model inegalabil“ 50, 

Între Ideologia germană şi Einleitung din 1857 
se plasează, este evident, o meditaţie mai ma- 
tură asupra raporturilor dintre abstract și con- 
cret, dintre metoda pur logică și metoda pro- 
priu-zisă istorică a expunerii ; dar comun celor 
două pasaje citate este refuzul de a identifica, 
tout court, abstracţiunile logice — ce-i drept, 
necesare — cu epocile istorice particulare, pre- 
cum şi — în consecință — de a le „decupa“ pe 
acestea din urmă, încremenîndu-le sau făcîn- 
du-le reciproc impenetrabile. Abordării istorice 
îi este proprie, în schimb, o ordonare a materia- 
lului în care succesiunea „epocilor“ să se tra- 
ducă într-o succesiune de „straturi“ în cadrul 
unei epoci, „fie a unei epoci trecute, fie a pre- 

zentului“ (în prezent, evident, cu o mai mare 
densitate de articulaţii decît în trecut). În acest 
caz, „dificultatea“ se ivește din această com- 
plexitate de stratificări și întretăieri ce traver- 
sează concretul istoric : dificultatea se ivește din 
faptul că arta şi legendele grecești, deşi confi- 
gurate ca moment de clasicitate a artei ca atare, 
dacă şi în măsura în care acest ultim concept 
abstract poate avea un referent într-o epocă, „ne 
procură încă și astăzi o desfătare artistică“ și, 
am dori să adăugăm, reînvie în însăși atit de 
diversa producţie artistică modernă, complicînd 
cu o nouă problematică celălalt concept hegelian 
ce ţine, la modul abstract, de o epocă: cel al 
„dispariţiei artei“, 

Corelaţia între stadiile unei succesiuni ab- 
stracte (logico-dialectice) și straturile unei co- 
existențe concrete  (cronologico-istorice) cu- 
noaște la Lenin o variantă extrem de pertinentă: 
corelația dintre salturi, care sînt obiectul speci- 
fic al unei abordări logico-dialectice, și trecerile 
graduale, care sînt de obicei obiectul abordării 
cronologico-istorice 5i. Dar unitatea dintre logic 
și istoric și coincidența succesiunii logice cu suc- 
cesiunea istorică sînt reafirmate și de Lenin cînd 
îl laudă pe Hegel pentru că „subsumează pe de- 
plin cauzalității istoria și înţelege de o mie de 
ori mai profund şi mai larg cauzalitatea decît 
foarte mulţi «savanți» de astăzi“ 52, 

Interpretarea pe care am propus-o constituie, 
după părerea noastră, unica „lectură“ posibilă 
care să restituie coerență reflecțiilor metodolo- 
gice din Einleitung. Trebuie să recunoaștem, 
însă, că respectivul text conţine cel puțin două 
neclarități, datorate impreciziei terminologice 
(prezenţei unor expresii de uz curent sau „popu- 
lar“), ambele neclarităţi fiind răspunzătoare de 
interpretarea structuralistă actuală. Prima se 
naşte din comparaţia între ordinea obiectivă a 
evenimentelor și ordinea expunerii lor (cunoaș- 
terea evenimentelor); o comparație pe care 
Marx o exprimă uneori în termeni ce ne fac să 

diagonală“ între obiectul istoriei („istoria“) și 
metoda de expunere a gîndirii „logice“, şi deci 
la o omitere intenţionată a celorlalţi doi termeni: 
metoda de expunere, utilizată în istoriografie şi 
obiectul real corespunzător gîndirii logice ca 
atare ; se pare că pentru Marx, în ceea ce pri- 
vește istoria ea ar fi doar „obiectul“ unei po- 
sibile reconstrucţii științifice, iar „știința“ s-ar 
identifica doar cu modul logic de abordare a res- 
pectivului obiect. Echivocul dispare dacă se con- 
sideră, pe de o parte, că Marx (în deplină co- 
erență cu presupoziţiile sale) concepe atit obiec- 
tul istoriei cît şi pe cel al cercetării logice drept 
unic, iar pe de altă parte, că interesul său se 
îndreaptă în mod special, în acele pagini spre 
metoda logică adică spre metoda folosită de el 
în examinarea dezvoltării capitaliste. A doua ne- 
claritate se naște din faptul că Marx pare uneori 
că preia din simţul comun coincidența dintre di- 
r.ensiunea istorică şi „perioadele lungi“ ale dez- 
voltării, făcîndu-ne să presupunem că dimen- 
sinea logică se aplică dimpotrivă, numai „pe- 
rioadelor scurte“, sau chiar contemporaneității 
(societatea burgheză „modemă“). Reamintim, de 
exemplu, pasajul în care Marx precizează că, în 
expunerea sa, succesiunea categoriilor este „de- 
terminată de relația în care se află acestea în 
societatea burgheză modernă. Nu e vorba de lo- 
cul pe care-l ocupă istoricește raporturile eco- 
nomice în succesiunea diferiteior forme de so- 
cietate“ (cursivele ne aparţin). Dar, în realitate, 
puţin înaintea cuvintelor pe care le-am repro- 
dus, găsim doi termeni a căror folosire, desigur 
nu întîmplătoare, ne face să respinaem opoziția 
între logic = perioade scurte și istoric = pe- 
rioade lungi. Este vorba de termenul „determi- 
nante“ (bestimmenden), în fraza „a ordona ca- 
tegoriile economice în ordinea în care au fost 
determinante din punct de vedere istoric“ şi de 
termenul „succesiune“ (Folge, Reihenfolge), 
folosit în loc de „ordine“ (Reihe), în fraza ce ur- 
miează : „Succesiunea lor este determinată dim- 
potrivă de relaţia în care se află ele în societatea 

burgheză modernă“. Prima frază sugerează im- 
plicit că un raport logico-cauzal, deci tocmai de 
determinare, poate fi analizat în „perioadele 
lungi“ : termenul „determinante“ este corespon- 
dentul (din stadiul anterior) termenului „domi- 
nante“ (sau mai generalului pre-dominante), 
care se aplică mai degrabă raporturilor verifi- 
cate în stadiul posterior. A doua frază sugerează 
implicit că ceea ce se analizează în societatea 
burgheză modernă este tot o „succesiune“ docu- 
mentabilă istoriografic (diferită de „succesiunea 
«în idee»“ a lui Proudhon); pare să însemne 
ceea ce va spune chiar Marx în cartea a doua a 
Capitalului : „contemporaneitatea este ea însăşi 
doar un rezultat al succesiunii“ (și, am putea 
adăuga, o formă a ei). 


NOTE LA CAPITOLUL XV 


1 Vezi K. MARX, Contribuţii la critica economiei politice, 
în K. MARX-—F. ENGELS, Opere, vol. 13, Editura politică, 
Bucureşti, 1962, °p. 513. 


2 După expunerea lui M. ROSSI (La dialettica in Marx, 
în Studi storici, n. 4, 1965, p. 727), „unde este vorba doar de 
o citire grăbită şi nu de o lectură atentă“, 


3 F. ENGELS, Anti-Duhring, ediţia a IV-a, Editura politică, 
Bucureşti, 1966, p. 31. 


4 F. ENGELS, Ludwig Feuerbach şi sfîrşitul filozofiei cla- 
sice germane, în K. MARX—F. ENGELS, Opere alese, vol. II, 
Editura politică, Bucureşti, 1967, p. 371. 


5 Ibidem. 


6 A se vedea recenzia lui Engels la K. MARX, Contribuţii 
la critica economiei politice, cursivele ne aparţin (op. cit., 
p. 513). Şi C. LUPORINI (Marx secondo Mara, în Critica 
marxista, n. 2—3, 1972, p. 92) remarcă solidaritatea între Marx 
și Engels in folosirea mctaforelor care se găsesc în acest 
pasaj (der Kern herausschiilen etc.), dar atribuie o relevanţă, 
după părerea noastră, nejustificată noțiunii lui Marx de 
„inveliş mistic“, înlocuită de Engels prin „vâluri idealiste“. 
Ne vom întoarce aspra acestei expresii. Confruntarea fu- 
sese propusă, pentru prima oară, tot de Luporini, în articolul 
„„Rovesciamento“ e metodo nella dialettica marzista, în Cri- 
tica marzista, n. 3, 1963, p. 114—115. 

1 Contribuţii la critica economie! politice, op. cit, p. 514. 


8 Ibidem- 


9 Ibidem. Adjectivul „istoric-literar“ (Literargeschichtliche) 
nu trebuie să ne facă să ne gîndim, desigur, la literatură ca 
domeniul artei, ci la elaborarea scrisă a judecății istorice, 
cu toate implicaţiile „judecății polemice“, ale memoriilor 
biografice și autobiografice pe care ea le comportă: de exem- 
plu, Marx numește „combatere pe calea scrisului“ al său 
„Herr Vogt“ în opoziție cu „combaterea în mod public, pe 
calea justiţiei“ pe care o aștepta de la procesul intentat zia- 
rului National Zeitung, în 1860 (vezi K. MARX—F. ENGELS, 
Opere, vol. 14, ed. cit., p. 426). 


10 Althusser ar spune: pentru a distinge „construirea con- 
ceptului de istorie“ de „ceea ce se întimplă în cadrul istoriei“. 
Vezi L. ALTHUSSER, Per un concetto di storia, în Critica 
marzista, n. 1, 1966, p. 132; L. ALTHUSSER şi E. BALIBAR, 
Leggere Il Capitale, Milano, 1968, p. 116 (Lire Le Capital, 
Paris, 1965). 


11 F. ENGELS, recenzia cit. (ed. cit., p. 514). 


12 Ibidem : Engels face aluzie la aceeași problemă și îm 
prefață şi în consideraţiile suplimentare la cartea a treia a 
Capitalului. 


13 Vezi M. ROSSI, în articolul cit., p. 727..M. DAL PRA, 
în capitolul final din La Dialettica in Marr, Bari, 1965, in- 
dică drept sursa sigură a acestui pasaj din Engels un frag- 
ment din Hegel, Lezioni sulla storia delia filosofia (Florenţa, 
1930, I. p. 41), pe drept menționate, cum am văzut, chiar de 
Engels, alături de fenomenologie şi de estetică. 


14 Op. cit., p. 100. 


15 K. MARX, Contribuţii la critiea economiei politice, 
op. cit., p. 673 şi urm. 


16 Idem, p. 674. 


17 Trebuie semnalată numai o „rămăşiţă“ în limbajul prin 
care exprimă Marx aceste noțiuni, o „rămăşiţă“ în care mai 
păsim ecoul aversiunii sale din tinereţe (Critica filozofiei 
hegelicne a dreptului public) împotriva oricărui fel de ab- 
stracţiuni. Este vorba de verbul „a ridica“, folosit de Marx 
în expresia „ridicarea de la abstract la concret“, comparat 
de noi în capitolul VIII al primei părţi, cu formularea in- 
versă a lui Lenin: a urca de la concret la abstract. Vezi 
K. MARX, Contribuţii la critica economiei politice, op. cit., 
p. 674—675 şi V. I. LENIN, Caiete filozofice. Dar folosirea lui 
„a ridica“, în lucrările de maturitate ale lui Marx ar putea 
fi considerată şi ca una dintre obișnuitele metafore „geo.>- 
gice“: ridicarea la suprafaţă după ce s-a coborit în adincime. 

18 K. MARX, Contribuţii la critica economiei politice, op. 
cit, p. 674. Menţionăm între allele câ o asemenea definiție a 
concretului cum este cea dată de Marx — ca „sinteză a unci 
serii de determinări, deci unitate în cadrul diversității“ — 
nu coincide cu teza gnoseologică a lui Delia Volpe, după 
care concretul-real ar fl doar diversitate și „caracter dis- 
cret“, faţă de unitatea unificatoare atribuită, în maniera 
lui Kant, doar funcţiei cognitive. 


19 Idem, p. 677 și urm. Despre această prezenţă reală a 
abstractului îr. concret, a generalului ca particular, s-a spus 
şi s-a scris mult de către exegeţi. L. SÈVE, în comunicarea 
sa Sur la dialectique, la congresul despre Lénine ei la pra- 
tique scientifique, ţinut la Paris în zilele de 4—5 decem- 
brie 1971, sub egida CERM, afirmă că, în procesul obiectiv, 
„le général cristallise comme un objet particulier à côté 
d’autres objets particuliers — ce qui constitue d’ailleurs la 
base historique objective de la formulation du concept“ 
(p. 9 a textului litografiat). A nu lua în seamă acest fapt 
înseamnă, adaugă el, o alunecare spre idealismul subiectiv, 
care desemnează prin general doar un produs al gîndirii. 
Dar, după cum vedem, concepția lui Marx despre o func- 
ție generală cristalizată într-un particular adecvat redimen- 
sionează și circumscrie critica de tinereţe a lui Marx adusă 
metodei lui Hegel: nu identificarea generalului cu particu- 
larul, ci identificarea necritică şi falsă (şi de aceea viciată 
mai mult de o prejudecată ideologică decit de elemente 
empirice întimplătoare) constituie eroarea lui Hegel şi a 
metodei speculative în general, adică tocmai pretenţia spe- 
culativă care, pină la sfirşit, nu reuşeşte (pentru că nu 
poate) să-şi ţină promisiunile. Această prezenţă, care ac- 
ţionează în realul concret, a unui general abstract care să 
nu fie o construcţie arbitrară a imaginaţiei îl face pe Sève 
să considere că poate fi rezolvată opoziţia între acel Lenin, 
care, în Caiete filozofice „izolează“ categoriile abstracte (şi 
știința ce le studiază) şi acel Lenin care recomandă „ana- 
liza concretă a situaţiei concrete“ sau afirmă de-a dreptul 
(în Un pas înainte, dot paşi înapoi) că adevărul este tot- 
deauna concret. 


20 K. MARX, Contribuţii la critica economiei politice, op. 
cit., p. 679. 


21 Idem, p. 676. 

Dintre numeroasele exemple ce s-ar putea aduce, så ne 
oprim lą două dintre ele luate din Grundrisse: „Pe pri- 
mele trepte ale societății burgheze, comerțul domină in- 
dustria; în societatea modernă, lucrurile stau invers“ 
(K. MARX, Bazele criticit economiei politice, vol. II, Editura 
politică, Bucureşti, 1974, p. 327); „În vremurile noastre, rata 
profitului reglează rata dobînzii; în vremurile acelea, rata 
dobinzii regla rata profitului“ (idem, p. 329). In altă parte 
Marx se referă la răsturnarea raportului agricultură-indus- 

trie, a raportului de subordonare a producţiei sociale faţă 
de aproprlerea individuală etc. 


22 Vezi K. MARX, Bazele critici economiei politice 
(cursivele ne aparţin), vol. I, p. 179. Am putea să trimitem 
și la un alt pasaj unde se spune că banul, față de capital, 
este ca maimuța faţă de om (idem, p. 182). 


23 MEW, Volum 23 — III, p. 393. 


24 Dimpotrivă, Althusser identifică criteriul epistemologie 
al „răsturnării“ cu programul politic reformist, căruia îi 
obiectează că „lumea își va schimba baza“ (L. ALTHUSSER, 
Per Marr, Roma, 1967, p. 170, în notă). 


25 K. MARX, Contribuţii la critica economiei politice, ed. 
cit., p. 681. Riuri de cerneală au curs pentru a se cri- 
tica criteriul inversării enunțat în acest pasaj, iar recent 
structuralismul a părut că poate primi chiar girul lui Marx 
în încercarea de înlăturare a diacronicului în favoarea sin- 
cronului, în analiza socială. 


26 Potrivit opiniei lui C. LUPORINI (Marr secondo Marz, 
cit., p. 104), Proudhon este considerat de Marx un model 
de ceea ce nu trebuie să se facă în deducerea abstractă 
— necesară totuși — a categoriilor economice : adică, aceasta 
să fie dezvoltată „dialectic“ paralel cu „mișcarea istorică“, 
Este adevărat că Proudhon constituie, după părerea lui 
Marx, un „,contra-model“ și este adevărat că „paralelismul 
între cursul istoric efectiv și evoluţia sistematică a științei 
este respins ferm și explicit“ de către Marx (C. LUPORINI, 
op. cit., p. 99), dar aceasta nu pentru că expunerea logico- 
dialectică și cea istorică n-ar putea merge împreună și „în 
paralel“, ci pentru că ar fi o deformare idealisiă — așa 
cum am văzut mai sus — să se transfere tale quale prio- 
ritatea epistemologică a abstractului faţă de concret — sau, 
cum spune Luporini, „evoluţia sistematică a ştiinţei“ (dar 
a ştiinţei în general, şi deci şi a științei istorice) — la 
obiectul real abordat de știință (Și deci, în particular, la 
obiectul istoriei). 


21 A se vedea nota 6 la acest capitol. Iată unde, după 
părerea noastră, se manifestă identitatea, în esenţă, între 
metafora lui Engels: „văluri idealiste“ și cea a lui Marx: 
„înveliş mistic“, pe care Luporini, cum am spus, le consi- 
deră divergente. Alte exypresli revelatoare ale lui Marx, de 
exemplu, în Capitalul („regiune nebuloasă a lumii reli- 


gioase“). 
- 


28 C. LUPORINI, op. cit., p. 100. 


29 Luporini observă că, spre deosebire de Engels, Marx 
tinde să problematizeze nu atît metoda ştiinţifică în gene- 
ral, cit exigenţele specifice ale cercetării sale privind eco- 
nomia capitalistă (idem, p. 95). 

350 A se vedea nota 21 la prezentul capltol. într-o vè- 
loroasă lucrare din deceniul ai treilea, sovieticul I. I. RU- 
BIN adoptase un punct de vedere asemănător cu cel al lui 
Luporini în problema existenței unei distincții între o fază 
istorică a capitalismului comercial şi o fază istorică a ca- 
pitalismului industrial. El văzuse în modelul mărfii doar 
„abstracţiune teoretică și nu cadrul tranziției istorice de la 
economia simplă bazată pe marfă la economia capitalistâ“ 
(I. I. RUBIN, Oderki po teorii stoimosti Marksa, Moscova, 
1928, p. 277; a se vedea ampla expunere în F. PERLMAN, 
IL feticismo delle merci. Saggio su Marz e la critica del- 
Veconomia politica, Milano, 1972). Nouă ni se pare că, pe 
lingă abstracţiunea teoretică, în modelul mărfii trebuie vā- 
zut nu „cadrul tranziţiei istorice de la economia simplă 
bazată pe marfă la economia capitalistă“, ci mai degrabă 
cadrul primei faze istorice a economiei capitaliste : mai pre- 
cis faza capitalismului mercantil-manufacturier. Din această 
premisă Rubin trage însă concluzia câ societatea capitalistă 
avansată tehnologic s-ar deosebi doar prin „,complexita- 
tea“ ei mai mare de societatea capitalistă bazată pe marfă 
şi că, din această cauză, problematica preţurilor ar fi inte- 
gral reconvertibilă în problematica valorii. În afară de cele- 
lalte obiecții ce s-ar putea aduce acestei teze, nu reintro- 
duce ea oare, într-un anume fel, teza succesiunii istorice 
sub forma unei treceri de la „complexitate“ mai redusă la 
una mai pronunţată ? 


31 Vezi C. LUPORINI, Marx secondo Marr, cit., p. 68, în 
notă. 


32 Idem, p. 102—103. „Sistemul economiei mercantile 
— scrie Luporini — este în schimb doar un moment necesar 
al analizei genetico-sistematice (metoda „dezvoltării“ siste- 
matice) a modului de producție burghez (chiar Lenin vă- 
zuse foarte clar acest lucru), căruia, în general (deci în 
scopul analizei societăţii burgheze) îi este cu totul indife- 
rent ce doză de realitate istorică i-a corespuns, unde și 
cînd“, 


33 Idem, p. 102. Marx spune: „,(...) metoda mea anali- 
tică (care) nu porneşte de la „om“ ci de la o perioadă eco- 
nomică dată a societăţii (...)“ (Scritti inediti di economia po- 
litica, îngrijite de M. TRONTI, Roma, 1863, p. 178). 


34 K. MARX, Scritti inediti di economia politica, cit., 
p. 1%. 


36 Idem, p. 183. 
36 Idem, p. 183. 


31 Deşi diferă foarte mult unul de altul în felul în care 
pun problema în operele respective, atît M. M. ROSENTAL 
(vezi, Die dialektische Methode der politischen Ökonomie 
von Karl Marr, Berlin, 1969, p. 459—484 ; și Les problèmes 

de la dialectique dans „te Capital“ de Marz, Paris, 1958, 
P. 389—406) cît şi E. V. ILIENKOV (La dialettica delas- 
tratto e del concreto nel Capitale di Marz, trad. it., Milano, 
p. 170—175) şi chiar M. GODELIER (Razionalità e irraziona- 
lità nell'economia. Logica dialecitica e teoria strutturale 
nell'analisi economica, Milano, 1970, p. 42) şi L. SÈVE (în 
comunicarea cit., p. 14) scot în evidență, în diferite feluri, 
coincidența de esență între ordinea logică și ordinea tsto- 
rică a categoriilor, fie pentru Engels, fie pentru Marx. Din 
păcate, nu am putut consulta direct multe lucrări sovietice 
recente, accesibile doar în limba rusă. Dăm mai jos o listă 
parțială pentru cei care pot şi vor să aprofundeze această 
problemă. M. N. ALEKSEEV, Logika „Kapitala“ K. Marksa, 
în Filosofskie problemi „Kapitala“, Moscova, 1968 ; V. A. VA- 
ZILIN, Logika Kapitala K. Marksa, Moscova, 1968 ; V. A. VA- 
ZILIN, Sistema dialekticeskoj logiki v „Kapitale" K. Mar- 
ksa, în Vestnik Moskovskogo Universiteta. Filosoftia, n. 3, 
1971; B. A. GRUŞIN, Loghiceskie 1 storiceskie priomi is- 
sledovaniia v „Kapitale“ K. Marksa, în Voprosi filosofi, 
n. 4, 1955; K K ERZIN, Edinstvo istoriceskogo ił logices- 
kogo v Kapitale Marksa, în Uceniie zametki (Taşkent), 1958 ; 
A. KOGAN, F. Engels i „Kapital“ : voprosi metodologii i 
metod izlojeniia, în Nauciniie dokladi visşet șkoli, n. 1l, 
1970; I. S. MARSKII, Nekotoriie voprosi dialekticeskoi lo- 
ghiki v „Kapitale“ K. Marksa, în Filosofskie problemi „Ka- 
pitala" K. Marksa, Moscova, 1968; Z. M. ORUDJEV, Pro- 
blemi dialekticeskot loghiki v ekonomiceskih issledovaniiach 
K. Marksa. K. voprosu o korennoi protivopolojnosti loghiki 
„Kapitala“ gheghelevskoi, Baku, 1965; G. A. PODGOPITOV, 
Istoriceskii 1 lagiceskii analiz K. Marksom form stoimosti, 
în Ucenite zapiski Leningradskogo Universiteta, n. 196, Se- 
rila filosoficeskih nauk, Vîpusk n. 7, 1956; V. M. TIPUHIN, 
Metod voshojdeniia ot abstraktogo k konkretnomu v Ka- 
pitale K. Marksa, Omsk, 1961 ; Filosofskie problemi Kapitala 
K. Marksa, Sbornik, Izdatelstvo Moskovskogo Universitetą, 
19%8 ; K. I. ȘILIN, Obiektiwnii istoriceskii proţess t logiceskii 
metod Kapitala K. Marksa, în Filosofskie problemi Kapi- 
tala K. Marksa, cit. 


38 Vezi C. LUPORINI, Realtà e storicità: economia e 
dialettica nel marzismo, în Critica marzista, n. 1, 1966, p. 77. 


39 P. BOLLHAGEN, Sogiologie und Geschichte, Berlin, 
1966. 


40 Vezi X MARX-F. ENGELS, Opere, vol. 29, Editura 
politică, București, 1968, p. 279. 


41 Idem, p. 284. Am putea trimite şi la un pasaj din 
Grundrisse — vezi, Bazele criticii economiei politice, vol. I, 
ed. cit, p. 182 — unde se spune că banul, față de capital, 
este ca maimuța față de om. În altă parte, Marx, cum am 
văzut, scrie : „Privite în decursul dezvoltării științei, aceste 
determinații abstracte apar primele şi sint cele mai sără- 

Jase, ceea ce se întimplă uneori cu ele și, în cursul 

riei: formele mai dezvoltate apar ca forme mai tirzii. 

societatea burgheză contemporană, luată în ansamblu, 
ceastă exprimare-în preţuri și circulaţia lor etc. apar ca 
tenomene de suprafaţă, sub care însă, în adiîncuri, se des- 
făşoară cu totul alte procese, în cadrul cărora dispare 
această aparentă egalitate și libertate a indivizilor“ (idem, 
p. 119). Despre modificările pe care le introduce a doua 
frază, faţă de regula coincidenţei între „demersul dezvoltă- 
rii ştiinţei“ și ordinea istorică — explicate ulterior de Marx 
într-un alt pasaj (ed. cit., vol. I, p. 411), vom reveni. 


42 Vezi nota 10 la prezentul capitol. 


43 Îndeosebi, nu ni se pare că poate fi înţeles în acest 
mod pasajul din Grundrisse (ed. cit., p. 412) menţionat de 
Sereni. Exemplul specific dat de Marx (societatea capita- 
listă) îl determină să atribuie analizei structurale studierea 
prezentului, iar expunerii istorice consideraţiile asupra tre- 
cutului şi asupra seriei „faptelor anterioare“, dar el nu 
spune că ar fi imposibil contrariul: adică o tratare struc- 
turală a succesiunii (a „trecutului“) şi o expunere de tip 
istoric a coexistenţei (a „prezentului“). Vom vedea mai de- 
parte cum, dintr-un anume punct de vedere, zonele de 
competenţă electivă a metodei istorice şi a metodei logic- 
dialectice se pot găsi în coexistenţă şi, respectiv, în suc- 
cesiune. 


44 Deși, chiar Marx pare uneori să se apropie de această 
convingere. 


45 Vezi A. GRAMSCI, KR materialismo storico e la filo- 
sofia di Benedetto Croce, Torino, 1948, p. 100. 


46 Vezi C. LUPORINI, Realtà e storicità, cit., p. 06. 


47 De exemplu, în Istoria sistemelor juridice acţionează, 
după Engels, o logică internă mai riguroasă decît în istoria 
altor funcții suprastructurale. Acelaşi lucru îl putem afirma, 
din motive evidente, și despre istoria ştiinţei. 


48 Vezi L. ALTHUSSER, Per un concetto di storia, cit., 
p. 120 (şi în Lire Le Capital, cit., II, p. 46—47). Dar sursa 
se află poate în C. LEVI-STRAUSS (vezi IL pensiero selvug- 
gio, Milano, 1965, p. 281). 


49 Vezi K. MARX-F. ENGELS, Ideologia germanii, 
E.S.P.L.P., Bucureşti, 1956, p. 23—24. Acest pasaj al Ideo- 
logiei germane atestă că metafora geologică a „straturilor“, 
pentru a indica moștenirea epocilor istorice succesive în 
coexistența unei formaţiuni date, poartă o dată mult ante- 
rioară celei a pasajului din Capitalul semnalat de E. SERENI 
(în articolul Da Marz a Lenin: la categoria di „formazione 
economico-sociale“, în Lenin teorico e dirigente rivolu- 
zionario, Caietul n. 4, 1970, din Critica marzista, p. 37, în 
notă, şi 42). Sereni insistă pe bună dreptate asupra valorii 

şi eficacităţii acestei metafore care, poate din cauza u 
sugestii venind de la Morgan, se regăseşte în primele d 
ciorne scrise de Marx la Scrisoarea de răspuns către Ver 
Zasulici, din 16 feb.:uarie 1881 (Marz-Engels Archiv, îngri 
jită de D. RJAZANOV, Frankfurt am Main, 1926, I, p. 320 
şi 332) şi care, conform unei observaţii a lui Gramsci 
(A. GRAMSCI, Scrieri alese, Editura Univers, Bucureşti, 
1973, p. 123 şi 210), ar putea sluji drept model „naturalist“ 
concepţiei marxiste asupra raportului între structură şi su- 
prastructură (vezi E. SERENI, op. cit., p. 37 și urm., 42 pi 
urm.). 

S. MORAWSKI (în Assoluto e forma, A proposito della 
filosofia delt'arte di Malraux, trad. it., Bari, 1971, p. 201) scrie: 
„Ceea ce a descoperit Husserl în mod strălucit în lucrarea 
sa despre originea geometriei, şi anume, că geneza defi- 
nește structura și vice-versa, sau mai precis că tot trecutul, 
stratificîndu-se, implică prezentul, dar că, în acelaşi timp, 
este imposibil să se surprindă trecutul fără a se recurge 
la structura actuală a sensului — a fost formulat în alti 
termeni de către Marx în reflecţiile sale metodologice din 
Capitalul“. 


50 Vezi Contribuţii la critica economie! politice, în op. 
cit., p. 685. 


51 V. I. LENIN, Caiete filozofice, ed. cit. O aluzie, pe 
linia considerațiilor noastre anterioare se află la L. SÈVE 
(comunicarea cit., p. 14—15), care consideră metodą genetică 
(istorică ?) drept valabilă pentru o cercetare a originilor şi 
bazelor explicative ce se află situate „în interiorul aceletaşi 
realități calitative“ (adică într-un fel de „,coexistenţă“ a da- 
telor considerate), în timp ce o analiză diferită (cea logico- 
clialectică, evident) este necesară pentru a arăta cum orice 
nouă realitate calitativă işi constituie o bază nouă proprie, 
diferită de la început de originea ei genetică. 


52 Op. cit., p. 152 (ed. rom. clt., p. 129). Vezi şi GH. GLUCKS- 
MANN, Engels et la philosophie marriste, supliment la 
n. 46 (sept. 1971) din La Nouvelle Critique, p. 29. 


XVI 


„Istoricul“ și „logicul“ : științele 
istorice şi filozofice 


Dacă inversarea despre care am vorbit pînă 
acum este un caz particular al coincidenţei din- 
tre logic și istoric, ea se deosebeşte însă de o altă 

inversare, metodologico-formală sau epistemolo- 
gică, care, dealtfel, are limite precise prin si- 
luarea sa în interiorul unităţii logico-istorice. 
Este inversarea pe care o acceptă implicit şi 
Sereni, cînd folosește cele două binoame reci- 
proce ale lui Bollhagen (,„genetic-structural“ și 
„structural-genetic“), pentru a desemna istoricul 
şi — respectiv — logicul. Vom încerca să lămu- 
rim, conform unei optici diferite, termenii pro- 
blemei. Am văzut că Lenin îl aprobă pe Hegel 
atunci cînd acesta „subsumează pe deplin cau- 
zalității istoria“. Dar, în capitolul XI, referitor 
la Lukács, am mai văzut că, în procesul genetic 
(de exemplu, în apariţia vieţii organice sau în 
formarea unei noi specii), o structură superioară 
captează ca pe o proprie necesitate internă și 
structurală ceea ce pentru o structură inferioară 
este un efect întimplător, sporadic (Monod) : în 
acest caz „întimplător“ înseamnă efect secundar, 
produs de interacțiuni deosebit de complexe sau 
excepționale. Un prim fenomen de inversare ni 
se prezintă chiar în acest nou paradox : în bino- 
mul geneză-structură, geneza (căreia se obișnu- 
iește a i se asocia conceptul de cauzalitate) ni se 
dezvăluie a fi, dimpotrivă, locul întimplătorului 
(posibilului), iar structura ne apare ca loc al 
cauzalului (al necesarului). 

Ei bine, inversarea epistemologică în trecerea 
de la științele istorice la cele filozofice (de la 
„istoric“ la „logic“)1 constă, după părerea 
noastră, din deplasarea de accent (epistemologic) 
de la întimplător-cauzal (de la raportul posibili- 
tate-necesitate) la cauzal-întimplător (la raportul 
necesitate-posibilitate). Tratarea istorică, deşi 
este și ea „subsumată“ cauzalității (Lenin), ur- 
mărește idealul epistemologic al cercetării ulti- 
melor consecințe, deci și a efectelor compozite 
— dar, totodată marginale și fortuite — ale cau- 
zalităţii: cimpul de alegeri în care operează is- 
toria este mai curind cel al posibilului (al con- 
juncturalului), decit cel al necesarului și chiar 
decit cel al realului. Contrariul se verifică în 
modalitatea logico-filozofică. Deosebirea se da- 

toreşte și caracterului mai subliniat experimen- 
tal al cercetării istorice, în comparație cu analiza 
logico-filofozică. Evenimentele pe care le stu- 
diază ştiinţele diacroniei se situează toate (desi 
la distanţe diferite) în trecutul istoric și nu pat 
fi supuse unei verificări experimentale directe, 
cum ar fi cele contemporane cu istoricul sau cele 
reiterabile prin acțiunea istoricului ; de aceea, 
accentul cercetării istorice (în măsura în care 
aceasta este o cercetare experimentală) cade pe 
simpla certificare a posibilității ca un fapt să fi 
existat (cu alte cuvinte, faptul nu este „obser- 
vat“, ci „atestat'“), în timp ce în cercetarea filozo- 
fică accentul cade pe verificarea condiţiilor unei 
atari posibilităţi 2, adică pe verificarea teoretică 
a conexiunilor primare de necesitate logico-cau- 
zală. Certificare și verificare, cunoaștere a ceea 
ce este „cert“ şi cunoaştere a ceea ce este „ade- 
vărat“ : o dată mai mult, nu poate fi eludată 
acea etapă obligatorie a gnoseologiei şi episte- 
mologiei moderne care este Ştiinţa nouă a lui 
Vico. 

Cu alte cuvinte, nu se poate pleca de la pre- 
supunerea simplei reductibilități a întîmplării la 
necesitate (determinism metafizic) sau invers 
(indeterminism existențialist), ci trebuie să se 
aibă în vedere caracterul dialectic al raportului 
„necesitate-întimplare“, sinonim dealtfel cu 
raportul „abstract-concret“ („adevărat-cert') : 
abstracte sînt componentele determinării şi re- 
determinării categoriale ; concretă este rezul- 
tanta unei interacțiuni generalizate ce repro- 
pune acele relaţii abstracte şi lineare ale 
devenirii într-un timp istoric cu n dimensiuni. 

Dacă se ignoră această interdependenţă, ea 
însăşi dialectică, între categoriile, epistemolo- 
gico-filozofice şi epistemologico-istorice, de ne- 
cesitate şi întîmplare, adică de necesitate (reali- 
tate) şi posibilitate, se ajunge la discreția 
aporiilor metafizice în care una dintre cele două 
extreme, izolată de cealaltă, se convertește pe 
neașteptate în contrariul ei. Ca dovadă a cu- 
noscutului „istorism al lui Engels, care coincide 

întru totul cu pozitivismul faptelor imediate și 
cp hegelianismul său esenţializant“ 3, Luporini 
invocă opoziţia stabilită de Engels (în recenzia 
din 1859) între „faptele încăpăţinate“ și „gîn- 
direa pură“, care ar fi departe de opoziţia sta- 
bilită de Marx (în Postfaţa din 1873) între „fac- 
torul material“ și „procesul gîndirii“. „Faptele 
încăpăținate“ privilegiate de Engels ar fi reali- 
tatea istorico-empirică, iar „factorul material“ 
privilegiat de Marx ar fi reconstrucţia concep- 
tuală a „ceea ce se află îndărătul fenomenelor“ 4, 
adică logica lor (structurală) ascunsă, necon- 
formă cu orice „recurs direct la imediata facto- 
logie şi la istoricitate“ 5. 

În realitate, ni se pare că expresia lui Engels 
„fapte încăpăţinate“ nu are nimic comun cu po- 
zitivismul, ci aparţine unui cu totul alt „climat 
istoric“. Putem să ne întoarcem în 1841—1842, 
la scrierile de tinereţe ale lui Engels împotriva 
lui Schelling şi să surprindem un argument fi- 
lozofic care, deși nematurizat, se înrudește strîns 
cu cel din 1859. 

În scurta sa lucrare Schelling și revelaţia, cri- 
ticul de douăzeci și doi de ani nu-și ascunde 
propria adeziune la cunoscuta formulă hegeliană 
(tot ceea ce este raţional este real şi invers), pe 
care o interpretează astfel : „Nici lui Hegel, nici 
altcuiva nu i-a trecut vreodată prin minte 
să încerce a dovedi existența unui lucru 
fără să aibă pentru aceasta premise empirice ; 
el demonstrează numai necesitatea existentu- 
lui“ 6. Cunoașterea filozofică — nu încape în- 
doială — urmărește recunoașterea unei necesi- 
tăţi, dar nu poate alerga după o necesitate pură, 
care să nu fie necesitatea imanentă a realului 
efectiv (care să nu constituie, ca să spunem așa, 
chiar „încăpăţinarea“ faptelor însăşi, sau, cum 
va afirma Marx, mai riguros încă, „factorul ma- 
terial“ al realului). În caz contrar, gîndirea pur 
speculativă se trezeşte fantazînd nu numai asu- 
pra necesităţii curat evanescente, ci şi asupra 
posibilității pure, antitetică şi la fel de evanes- 
centă, cum demonstrează rătăcirile „onirice“ 

gratuite ale bătrinului Schelling. În legătură cu 
aceasta, Engels afirmă ironic : „Germanii vor fi 
recunoscători unei filozofii care-i tîrăște, pe un 
drum greu, prin acea Sahară extrem de mono- 
tonă, a posibilităţii, fără a le da nimic real de 
mîncat și băut“ 7. Odată cu maturizarea gîndirii 
materialiste a lui Marx și Engels, referiri critice 
asemănătoare, deşi mai puţin disprețuitoare, vor 
fi făcute chiar la adresa concepției hegeliene. Și 
„gindirea pură“ ce constituie pivotul sistemului 
hegelian evadează spre o asemenea necesitate 
apriorică și pătrunde ineluctabil în cea mai ca- 
pricioasă combinație posibilă. Invocarea fapte- 
lor încăpăținate sau a factorului material sună 
deci ca o revenire la sîmburele de necesitate ra- 
țional-reală (logico-istorică) a dialecticii hege- 
liene, împotriva „vălurilor sale idealiste“ (En- 
gels), sau împotriva „învelișului“ său „mistic“ 
(Marx). 

Și în legătură cu aceste două expresii din 
urmă, Luporini crede că există o deosebire sem- 
nificativă între Engels și Marx, deoarece ultimul 
ar face aluzie la „misticismul logic” hegeunan, ce 
trebuie respins şi nu numai la sistemul idealist 
ce trebuie răsturnat 8. Dar, în afară de faptul că 
în scrierile de tinereţe ale lui Engels întîlnim 
— mai înainte de critica din lucrările lui Marx — 
critica (feuerbachiană) a misticismului logic al 
idealismului şi critica prezenței înșelătoare și 
false a empiricului în abstracțiunile pur specu- 
lative, este semnificativ că, în aceeași scriere de 
tinerețe împotriva lui Schelling, Engels ne su- 
perează, cu şaptesprezece ani mai devreme, 
coincidența semantică între expresia sa „văluri 
idealiste“ și cea de „înveliş mistic“ aparținînd 
lui Marx, atunci cînd scrie : „Aceste așa-numite 
puteri nu mai sînt de lọc gînduri, sînt figuri ne- 
buloase, fantastice, în care prin vălul de nori 
care le învăluie în mister, se întrevăd deja clar 
eontururile celor trei ipostaze divine“ 10, 

Tocmai unitatea dintre logic și istoric (nece- 
sitate şi realitate, sau necesitate reală şi realitate 
posibilă) permite evitarea capcanelor misticis- 

mului logic, sau ale răsturnării idealiste, cum i 
se mai spune. 

Alta este problema raportului dintre ştiinţele 
diacroniei (istoria și filozofia considerate glo- 
bal) şi științele sincroniei, acestea incluzîndu-le 
global pe cele experimental-taxonomice (,„natu- 
rale“) şi pe cele logico-matematice („exacte“). 
Este vorba de două statute epistemologice între 
¿are nu subzistă nici coincidenţă, nici întrepă- 
trundere, nici inversare de accent, ci un raport 
analogic, datorat faptului că ştiinţele sincroniei 
sint replica — epistemologică — a funcționării 
ştiinţelor diacroniei (dealtfel, şi pe plan onto- 
logic, în realitatea obiectivă, sincronicul consti- 
tuie o replică, așa cum am amintit, la ceea ce 
«ste, ca origine și natură, diacronic). Desigur, 
numai din punctul de vedere al filozofiei ştiinţei 
se poate afirma că științele sincroniei nici nu 
coincid, nici nu se întrepătrund cu cele ale dia- 
croniei. În practica științifică a unei personali- 
tăți date și în istoria concretă a unei opere date, 
cele două modalităţi pot, desigur, coexista pro- 
fitabil, și se pot întrepătrunde, așa cum atestă 
cu evidenţă și Capitalul, în atitea dintre pagi- 
nile sale, şi Manuscrisele matematice ale lui 
Marx. 

Indicaţiile lui Engels şi ale lui Marx sînt, în 
această privință, foarte vagi şi tind mai degrabă 
să sublinieze unitatea (de conţinut şi metodă) a 
celor pe care Engels obișnuiește să le desemneze 
drept „ştiinţele naturii şi ale istoriei“. Să nu ui- 
tăm că şi Marx, în Prefaţa din 1857, sugerează 
în treacăt un model naturalist pentru ştiinţa cri- 
tică a economiei şi deci pentru cunoaşterea ma- 
terialist-istorică în general. Dar, după părerea 
noastră, recurgând la modelul naturalist, Marx 
urmăreşte doar să extindă la științele istorice, 
ca ştiinţe ale cunoașterii obiective, statutul de 
funcţie teoretică legată în primul rînd de struc- 
tură și de progresul forțelor de producție (natu- 
rale şi natural-sociale) ; ceea ce nu ne împiedică 
să revenim la diferenţierea epistemologică, nu 
tot între ştiinţele omului și științele naturii, ci 

între ştiinţele diacroniei şi ştiinţele sincroniei, 
incluziînd între cele din urmă studiul tuturor 
acelor fenomene care, atît în lumea naturală cît 
şi în lumea omului, se configurează ca feno- 
mene ciclice, repetate, sau ca fenomene dina- 
mice (în timpul-spaţiu „fizic“), şi nu ca evolu- 
tive sau progresive (în timpul istoric). 

Dacă se acceptă să se considere drept cores- 
pondență analogică cea existentă între ştiinţele 
diacroniei și cele ale sincroniei, deci între cate- 
goriile „logicii istorice“ şi categoriile logicii for- 
male (ca dimensiune a logicii simbolice), se evită 
mai uşor aporia generată de obicei de disputele 
în jurul conceptului de necesitate istorică, cînd 
cel din urmă este adoptat nu ca analog, ci ca 
omolog al legilor generale (sau al uniformităţ.- 
lor funcţionale) propuse la nivelul logicii for- 
male (sau simbolice). Cum poate fi concepută n 
lege generală dacă verificarea ei este încredin- 
țată unui singur eveniment istoric „unic“ întru- 
cît e irepetabil ? Cum poate fi concepută în ter- 
menii unei astfel de „necesităţi istorice“, de 
exemplu, revoluţia franceză, dacă singura veri- 
ficare a unei atari necesităţi (presupusă ca „ge- 
nerală“) este chiar evenimentul istoric (,speci- 
fic“) denumit revoluţia franceză ?1l. 

Singurul răspuns corect este că nici necesita- 
tea aceasta nu este ceva „general“, nici eveni- 
mentul nu este un fapt propriu-zis „particular“. 
Numai prin analogie pot fi considerate astfel, 
deoarece „sensul“ istoriei (de la ante-faptele ne- 
cesare la consecințele posibile) este considerat 
drept corespondentul şi, într-o oarecare măsură, 
constituentul acelui obiect epistemologic poste- 
rior care este „sensul“ realului sincronic (de la 
uniformitatea generală la specificările particu- 
lare). Și într-adevăr, după cum în realul sincro- 
nic generalul ființează ca atare numai în raport 
cu ceea ce este specific, dar la rîndul său este 
specificarea unei entităţi mai generale, la fel şi 
în istorie necesarul este în același timp posibilul, 
în raport cu o realitate necesară anterioară. Și 
întrucît generalul nu poate fi separat de parti- 

cular, dar nu epuizează particularul (pentru care 
este necesară o differentia specifica în plus), în 
mod analog antecedentul istoric este condiţia 
necesară dar nu suficientă a evenimentului dat. 
O altă analogie se dezvăluie în caracterul, la 
limită, continuu al fenomenelor puse la baza pi- 
ramidei taxonomice, față de discontinuitatea 
clasificărilor mai generale, precum şi în „conti- 
nuitatea“ (deși deosebită, deoarece se bazează 
pe diacronic) a evenimentelor istorice succesive, 
faţă de „discontinuitatea“ faptelor anterioare 
necesare şi fundamentale : istoria antică tinde 
către periodizare („discontinuitate“) pură, pe 
cînd istoria modernă tinde să surprindă întrepă- 
trunderea și fuziunea neîntreruptă a secvențelor 
verificate şi a celor propuse 12. 

Ei bine, dialectica „simplului“ şi a „compusu- 
lui“ (a acelui „compus“ pe care l-am studiat în 
raport direct cu principiul lui Engels de „,ne- 
gare a negaţiei“ și pe care l-am considerat miş- 
carea efectivă a „interacțiunii“ universale între 
forțele materiale care acționează) va îmbrăca 
aspecte diferite după cum este fie privită ca ele- 
ment constitutiv al unei cunoașteri istorice, fie 
surprinsă în funcționarea unei științei a 
sincroniei. În primul caz, cum spunea Lenin, 
istoria va trebui subsumată conceptului de 
cauzalitate, și deci raportul simplu-complex 
se va traduce prin dialectica necesităţii şi posi- 
bilității (cauzalităţii şi întîmplării), în care posi- 
bilitatea va fi excluderea reciprocă, alternativă, 
a unor secvenţe ireversibile de evenimente ; în 
al doilea caz, se va traduce prin dialectica uni- 
versalității și probabilității (generalului și parti- 
cularului), în care probabilitatea va .fi aparte- 
nența la una sau alta dintre clase (definită 
numeric) de obiecte numeroase și repetabile. 
Kantiana unitate-disjuncţie între „universal“ și 
„necesar“ şi cea, legată de ea, între categoriile 
„matematice“ și categoriile „dinamice“ pregăti- 
seră terenul diferențierii epistemologice de mai 
tîrziu între sincronie și diacronie. 

Dacă vom opera această distincţie, vor do- 
bîndi o semnificație mai precisă și mai actuală 
şi cunoscuta polemică a lui Engels (Dialectica 
naturii) împotriva determinismului mecanicist, 
din ştiinţele denumite „naturale“ și îndemnul 
corelativ de a nu se pune pe același plan, de 
exemplu, principiul transformării energiei 
(dotat cu o aplicare „universală“, vom spune 
deci, și nu, propriu-zis, cu o determinare „nece- 
sară“) și faptul că o păstaie „conţine şase boabe 
de mazăre și nu cinci sau şapte“ (adică un fapt 
care are un accentuat caracter „probabilistic“, 
în sens statistico-matematic, și nu propriu-zis 
„posibilist“, în sens logico-istoric). 

Într-adevăr, distincţia ne-ar permite să funda- 
mentăm în mod materialist (şi dialectic) 
atît problematica așa-numitei „nedeterminări“ 
în comportamentul probabilistic al unui feno- 
men dat, care priveşte și raportul între fenome- 
nul studiat și instrumentul cercetării, cît și 
problematica „apariției“  întîmplătoare sau 
unice a unui nou nivel evolutiv de organizare, 
adică a posibilităţilor ce se deschid dezvoltării 
în istoria naturii, în devenirea biologică și în 
progresele umane. 

Aceste ultime observaţii comportă, însă, o 
rectificare substanţială a concepției ce atribuie 
materialismului dialectic sarcina de a „univer- 
saliza“, sau generaliza, rezultatele ştiinţelor fi- 
zice şi naturale particulare (sau, mai precis, ale 
ştiinţelor sincroniei) și de a controla generaliză- 
rile propuse de aceste științe. Cu totul altul este 
raportul ce se instituie între filozofia materia- 
list-dialectică (ca parte componentă a unei cu- 
noaşteri istorice mai vaste și mai complexe) și 
ştiinţele aşa-numite „naturale“ și exacte ; în 
privința celor din urmă, filozofia materialist- 
dialectică nu are decît o strict delimitată compe- 
tenţă epistemologico-istorică, care constă în ab- 
stragerea modului de funcţionare propriu ace- 
lor științe, aşa cum rezultă acesta din analiza 
istorică şi sistematică a evoluţiei lor și din com- 
paraţia pe de o parte cu evoluţia științelor isto- 

rice, sau a altor funcţii cognitive (de exemplu, 
creațiile artistice), iar pe de altă parte, cu acti- 
vitatea practică materială. 

Consideraţiile sumare de pînă acum comportă 
de asemenea și o rectificare substanţială a cri- 
teriului lui Della Volpe care, după cum se știe, 
identifică logica istorică cu logica pozitivă, me- 
toda lui Marx cu cea a lui Galilei. Deşi avem 
convingerea că nu există domenii sau conținu- 
turi diferite ale logicii istorice și ale logicii aşa- 
numitelor ştiinţe naturale, și că și din punctul 
de vedere al metodei cele două logici prezintă 
(cum sugerează, dealtfel, Mario Rossi 1%) analo- 
gii revelatoare, nu credem totuşi că cele două 
metode pot fi socotite una singură și că metoda 
„Științei pozitive“ (cea formală, aristotelică, sau 
cea axiomatic-matematică, de origine galileană) 
se identifică integral cu metoda științei istorice. 

Printre aporiile ce rezultă din afirmarea iden- 
tității între cele două metode, amintim teza (fi- 
lozofică) care consideră că a dispărut orice filo- 
zofie. Dispărută, cu adevărat, este numai o ver- 
siune a filozofiei, pe cît de tenace, pe atît de 
echivocă (legată de tradiția metafizică), a filozo- 
fiei ca ştiinţă a sincroniei, sau a unei diacronii 
reduse la sincronie (în „eternul prezent“ al teo- 
logiei şi idealismului, dar şi al „substanţei“ pos- 
tulate de materialismul mecanicist și de filozofia 
lui Spinoza, dragă lui Althusser). 

Închidem această paranteză, privind — la mo- 
dul foarte general — unele deosebiri de struc- 
tură logică între științele sincroniei și cele ale 
diacroniei și revenim la tema noastră, la tema 
diferenţei, în cadrul științelor diacroniei, dintre 
modalitate logică (filozofică) şi modalitate is- 
torică (istoriografică). 

Dacă este concepută ca domeniul întîmplări- 
lor reale şi posibile, devenirea istorică nu poate 
fi considerată ca unilineară. Deplasarea unghiu- 
lui din care se privește — efectuată în trecerea 
de la considerarea logico-dialectică (în „stadii“) 
la considerarea istorică (în „straturi“) — com- 
portă, deci, și înlocuirea unei optici unilineare 

cu alta multilineară. Trecerea aceasta esţe me- 
diată de două noțiuni istorice fundamentale pen- 
tru Marx şi Engels : cea de „mod de producție“ 
şi cea de „formaţiune social-economică“. 

Ne vom opri acum puțin asupra lor, așa încît 
concluzia lucrării noastre să amintească și ea, în 
felul său, regula unui itinerariu științific ce 
duce de la abstract la concret, iar istoria — ca 
ştiinţă a prezentului și perspectivei — să apară, 
în realitate, ca finalitate normală a oricărei ana- 
lize logice de tip materialist și marxist. 

Prezența „originară“ imanentă a unui anume 
tip de forţe de producție într-un anume tip de 
relații sociale este ceea oe înțelege Marx prin 
noțiunea istorică fundamentală de „mod de pro- 
ducție“14, Ea ne împinge dincolo de granițele, 
fie ele și mobile, ale categoriilor logice și dia- 
lectice ale unei antropologii și sociologii filozo- 
fice ale marxismului : ne face să pătrundem mai 
curînd în zona complexă și compozită a socio- 
logiei istorice marxiste, deşi noțiunea de mod de 
producție mai tinde încă, într-o oarecare mă- 
sură, să încadreze particularităţile concrete ale 
faptelor în scheme ale unor structuri periodi- 
zante și unificatoare, dincolo de distanţele cro- 
nologice şi geografice. Și mai aderentă la con- 
cretul istoric este noțiunea de „formațiune 
social-economică“. Nu vom aborda aici chesti- 
unile controversate care au fost obiectul unor 
lungi dezbateri 15. Remarcăm doar că dezbate- 
rea a propus din nou, în mod implicit, diferen- 
țierea făcută de Marx, Engels și Lenin între 
„stadii“ (ale procesului) şi „straturi“ (în forma- 
țiunea socială) și că, chiar și atunci cînd a scos 
în evidență diferența de înțeles, la Marx, între 
cele două expresii de „formă socială“ (Gesell- 
schaftsform) şi „formaţiune social-economică“ 
(sau formațiune economică a societăţii : 6kono- 
mische Gesellschajtsformation) t, a validat în 
acelaşi timp descoperirea metodologică funda- 
mentală a lui Marx, cea a unității dialectice 
dintre modalitatea logică și modalitatea istorică 

mensiunea logico-istorică nu este reductibilă la 
dimensiunea formal-empirică. De fapt, doar în 
sens analogic !7 este adevărat ceea ce susține 
Gerratana şi anume că pentru Marx „formă de 
societate“ este o noțiune mai generală sau mai 
accentuat generică, decît „formațiunea social- 
economică“. Din textele la care se referă Gerra- 
tana rezultă mai curînd că între cele două ex- 
presii există o deosebire semantică, mai perti- 
nentă în discursul dialectico-istoriografic în care 
sînt plasate. Adică, rezultă că expresia „forme 
sociale“ este însoţită întotdeauna de „dispăru- 
te“ 18, sau „precedente“ !, sau „celelalte“ (tot 
cu sensul de „precedente“) % și deci „toate“ (dar 
în sensul de „toate formele sociale ce s-au suc- 
cedat pînă acum“)2l. Adăugăm că o asemenea 
semnificație este evidentă, în mod special, în 
titlul cunoscutului fragment din Grundrisse care 
prezintă dezvoltările anterioare societăţii capi- 
taliste ca ante-fapte și premise ale acesteia din 
urmă : Forme premergătoare producției capita- 
liste (Formen, die der kapitalistichen Produk- 
tion vorhergehen). În schimb „formaţiune social- 
economică“ este un termen ce se referă aproape 
totdeauna la prezent ; uneori se referă la trecut, 
dar numai dacă acesta este privit, la rîndul său, 
ca obiectul unei analize istorice directe şi exclu- 
sive („pentru aprecierea formațiunilor econo- 
mice dispărute“ 2), care să-i sublinieze com- 
plexa structurare intrinsecă. Dacă această 
diferență de folosire semantică nu este întîm- 
plătoare, conceptul de „formaţiune social-eco- 
nomică“ este, față de cel de „formă socială“, ca 
imaginea unei complexe stratificări (geologice) 
prezente, față de succesiunea lineară anterioară 
de stadii (geologice) %, conform ideii, enunțate 
de Marx, că însăşi contemporaneitatea este doar 
un rezultat al succesiunii 2î. Dar în acest caz, 
pare să se impună atenției o altă concluzie decît 
cea propusă de Gerratana pentru problema tre- 
cerii de la o orînduire la alta, în general, și în 
special a trecerii la socialism. 

Însușindu-și o expresie a lui Lenin, Gerra- 
tana susține că „socialismul înseamnă desființa- 
rea claselor“ şi adaugă că această sarcină, posi- 
bilă şi necesară, comportă de asemenea 
depășirea oricărui tip de producţie de mărfuri. 
Ei bine, nu încape îndoială că societatea socia- 
listă (ca „prima fază a societății comuniste“) nu 
poate păstra structura de clasă a societăţii bur- 
ghezo-capitaliste şi este probabil chiar ca struc- 
turile cele mai industrializate ale capitalismului 
matur să tindă să înlocuiască mecanismul pieţii 
printr-un mecanism bazat pe calculul prețuri- 
lor de producţie %. Aceasta nu înseamnă, însă, 
că formațiunea social-economică comunistă în 
general și încă din prima sa fază socialistă, 
poate realiza desființarea completă a „stratifi- 
cărilor“ (înțelese nu atît ca stratificări de clasă 
sau pături sociale, cît în sensul mai larg de ză- 
căminte subterane și/sau rămășițe ale unor „sta- 
dii“ anterioare ale procesului social). O atare 
absenţă a stratificărilor structurale (constituite, 
de pildă, dintr-un mod de producţie dominant 
şi din altele subordonate 3%, sau răsturnate și re- 
modelate în conformitate cu modul dominant, 
sau în orice caz pe cale de dispariție) ar fi con- 
tradictorie — am văzut — în raport cu însăși 
noțiunea de „formaţiune social-economică“. Și 
chiar şi principiul acţiunii revoluţionare ar pu- 
tea suferi de pe urma efectului limitativ al unei 
viziuni teoretice și, la limită, utopice. 

Solidaritatea existentă între politic și social 
(între suprastructură şi structură) nu ne inter- 
zice, desigur, să considerăm drept două mo- 
mente succesive inițiativa puterii (politice) şi 
transformarea (socială) care decurge din aceasta, 
printr-o lege specifică revoluției socialiste, nici 
nu ne interzice să surprindem, cum face cu 
multă atenţie Gerratana, întîrzierea ce are loc, 
în unele țări, în desăvirșirea acestui proces, da- 
torită unor cauze obiective (încercuirea capita- 
listă) şi unor limite subiective (abateri pe planul 
teoriei și pe cel al strategiei). Dar, concret vor- 
bind, nu poate exista inițiativă revoluționară, 

cum este cucerirea statului (și, în particular, a 
instrumentelor actualului capitalism de stat), 
care să nu se traducă ipso facto într-o transfor- 
mare cvasicontextuală a structurii social-econo- 
mice. 

Corelaţia existentă între cele două momente, 
sugerează, deci, să nu se opereze nici un fel de 
sub-periodizare a procesului istoric concret, sub- 
periodizare care, în cadrul noii formațiuni so- 
cial-economice, să izoleze momentul politic al 
gestiunii revoluţionare a statului, ca unic ele- 
ment caracteristic pentru această tranziţie, re- 
zervînd pentru rînduieli sociale viitoare carac- 
terizate prin dispariţia claselor (și a statului), 
denumirea de „societate socialistă“ propriu- 
zisă 77, 

Aceste observaţii critice ne permit o scurtă 
recapitulare a punctului de vedere pe care l-am 
adoptat în problema raportului între „logic“ și 
„istoric“ : 1) așa-numita „inversare“ a orîndui- 
rii categoriilor intervine, după părerea lui Marx, 
numai în cazul în care o porțiune omogenă și 
circumscrisă istoric este clarificată printr-o se- 
rie mai amplă de fapte (de exemplu, dacă „for- 
maţiunea“ capitalistă este opusă „formei“ sau 
„formelor“ de societate care o preced). De ase- 
menea, este posibil ca în tratarea logică a formei 
următoare, ordinea categoriilor să apară inver- 
sată față de tratarea istorică a celei anterioare, 
dar nimic nu ne împiedică să admitem, aşa cum 
presupune Engels, o cercetare istorică coexten- 
sivă cercetării logice, adică o cercetare care să 
nu comporte nici o inversiune vrednică de luat 
în seamă a ordinii ; 2) inversiunea nu priveşte 
ordinea cronologică (istorică), pe de o parte, şi 
cea (logică) a succesiunii dialectice a categori- 
ilor, pe de alta, ci — cum explică însuși Marx — 
ordinea ierarhică a categoriilor într-un traseu 
logic (sau istoric) mai extins, sau mai vechi în 
timp, și ordinea ierarhică a acelorași categorii 
într-un traseu logic (și istoric în același timp) 
raportat la o dimensiune temporală mai res- 
trînsă și mai apropiată („categoria cea mai sim- 

plă poate exprima raporturile predominante 
într-un ansamblu puţin dezvoltat sau raportu- 
rile subordonate ale unui ansamblu mai dezvol- 
tat“); 3) caracterul diacronic este, totuși, pre- 
zent atît în traseul istoric, cît și în traseul logic 
Şi, în cazul celui din urmă — după schema pre- 
ferată a lui Engels — el cuprinde o ordine ca- 
tegorială de durată mai mare (seria „formelor“ 
sau a „stadiilor“, a unei evoluții necesare și pa- 
radigmatice), și în același timp după părerea lui 
Marx — descrie o ordine categorială de durată 
mai mică (,„formațiunea“ sau „stratificarea“ unei 
contemporaneități care scoate în evidenţă, 
răsturnînd-o, succesiunea în care-și are sursa și 
resursele) ; 4) dat fiind caracterul diacronic co- 
mun, istoria şi logica (istoriografia și filozofia) 
au în comun și aceleași categorii epistemolo- 
gice (necesitate-posibilitate ; sau cauzalitate-în- 
tîmplare), deosebindu-se numai printr-o depla- 
sare de „accent“ (inversiune metodologică) : în 
acest sens am arătat mai înainte că orientările 
privilegiate ale cercetării merg, în analiza logi- 
co-filozofică, către formula — fie și abstractă — 
a succesiunii şi, în istoriografie, către o sporită 
concretețe a contemporaneităţii, înțeleasă ca o 
coexistenţă şi prezență simultană nu numai de 
„elemente întîmplătoare perturbatoare“ (En- 
gels), ci și de componente structurale și supra- 
structurale (de exemplu, ca solidaritate tenden- 
ţială, între politic şi social); 5) categoriile logico- 
istorice nu sînt asimilabile, deci: printr-o cores- 
pondență analogică în sens larg, categoriilor 
logico-empirice (simbolic-taxinomice) ale gru- 
pului de ştiinţe ale sincroniei (numai prin ana- 
logie cu clasificările taxinomice se poate vorbi 
într-adevăr despre seria formelor trecute ca de 
ceva „generic“, față de „specificul“ formaţiunii 
prezente). 

Ni se pare că ar putea fi înlăturate unele din- 
tre motivele de divergență ivite, mai ales între 
interlocutorii francezi, în dezbaterea sus-amin- 
tită privind semnificația noțiunii de „formaţi- 
une social-economică“, dacă după ce s-a desco- 

perit în această noțiune o mai marcată 
amprentă a concreteţei istorice care o deosebește 
de noţiunile logico-istorice de „mod de produc- 
ție“ și „forme sociale“, ni s-ar fi permis să tra- 
gem următoarele concluzii : noțiunea respectivă 
este mai adecvată proceselor de formare 38, adică 
tocmai de dezvoltare „graduală“ în timpul is- 
toric, mai curînd decît celor de dezvoltare „în 
salturi“ (Lenin) ; conținutul său este pe deplin 
istorico-concret, implicînd o interacţiune obli- 
gatorie a elementelor de structură (mod 
sau moduri de producție) cu componentele 
suprastructurale, într-un bloc istoric puternic 
„individualizat“ ; ea se situează, tocmai, în zona 
determinării reale (față de relativa constanță 
paradigmatică a schemei modului de producție), 
în sensul că un același mod de producţie obli- 
gatoriu se poate reproduce sau reprezenta în 
diferite formaţiuni social-economice posibile, 
dincolo de distanţele cronologice și geografice, 
cel puţin pînă cînd va deveni ireversibilă unifi- 
carea economică și socială a planetei noastre. 

Deoarece o asemenea unificare s-a început 
deja, tendința spre o dezvoltare multilaterală a 
societăţii, care pînă mai ieri se traducea printr-o 
pluralitate de formațiuni social-economice ca al- 
ternative (de exemplu, după părerea lui Marx, 
forma antică, cea asiatică, cea germanică etc., ca 
alternative se reduc astăzi la o pluritate de va- 
riante alternative în cadrul aceleiași formațiuni 
social-economice : cea capitalistă și cea comu- 
nistă, care-i urmează 2%. Raportul de succesiune 
ce se stabilește, pe un plan general, între cele 
două formațiuni nu exclude, însă posibilitatea 
ca o fază ulterioară (sau o variantă) a formați- 
unii capitaliste să poată să se instituie ca o al- 
ternativă de stagnare, sau de „putrefacție“, față 
de o alternativă istorică, de evoluţie sau de pro- 
gres, pe care o constituie formațiunea comunistă 
în ansamblul ei. 

Problematica aceasta este prezentă la unii 
cercetători care, confruntînd observaţiile lui 

Marx şi Engels asupra modului de producţie 
asiatic și asupra modurilor de producţie preca- 
pitaliste în general, cu evoluţia actuală a țărilor 
aparținînd aşa-numitei „lumi a treia“ şi cu ten- 
dinţele capitalismului dezvoltat, pun accentul 
pe caracterul multilinear al evoluției istorice. 
Baza teoretică a unor astfel de cercetări este 
oferită de cunoscutul caracter „univoc“ * al in- 
staurării formaţiunii capitaliste. În studiul său 
despre Engels %, sovieticul Andreev pare încli- 
nat să considere că dintre modurile de produc- 
ție asiatic, antic şi germanic, numai cel din urmă 
(sau numai supraviețuirea sau existenţa lui la- 
terală în cadrul celorlalte două) este istoriceşte 
apt să determine o serie de modificări care să 
ducă la capitalismul generalizat, deşi celelalte 
două moduri de producție — cel asiatic și cel 
antic — prezintă afinități mai mari, reale sau 
aparente, cu capitalismul : concentrare de mij- 
loace de producție, de forță de muncă etc. În 
termeni similari, şi francezul Dhoquois susține 
că în societățile aparținînd îndelungatei perioade 
a „istoriilor particulare“ sau locale, forma asia- 
tică a dus totdeauna către stagnare, și doar cea 
sclavagist-feudală (cum o demonstrează și 
exemplul Japoniei) s-a dovedit capabilă organic 
să evolueze către capitalism. 

S-ar explica atunci o caracteristică particu- 
lară a societăţilor asiatice : pe de o parte ele 
sînt, în ordine logico-cronologică, anterioare 
formaţiunii capitaliste ; pe de altă parte, ele se 
pot perpetua în timp, devenind „coexistente“ nu 
numai cu formele antică, germanică etc. ci şi cu 
formațiunea capitalistă. 

În lumea contemporană, deci în timpul „is- 
toriei universale“, se menţine poate o alterna- 
tivă similară 3t și între „coexistenți posibili“. A 
doua fază a capitalismului nu pare să fie (cum 
definea în 1917 Lenin, capitalismul monopolist 
de stat 3) anticamera socialismului ; de fapt ea 
poate duce la un labirint fără ieșire. Evoluţia 

spre socialism s-ar realiza, așadar, mai curînd 
ca o opţiune între alternative posibile, decît ca 
un raport necesar de continuitate-discontinui- 
tate, față de capitalismul dezvoltat. 

În tabloul care rezultă din această ipoteză, nu 
numai consideraţiile lui Kautsky, cum este evi- 
dent, dar și unele expresii luate ad litteram din 
Anti-Diihring-ul lui Engels și din Imperialismul 
lui Lenin ar constitui nişte rătăciri : afinităţile 
semnalate de Engels și de Lenin între ultima 
fază a capitalismului și socialism (de exemplu, 
„concentrarea“ extremă a întreprinderilor) ar fi 
extrinseci și neesenţiale din punctul de vedere 
al posibilităţilor ce se oferă unei treceri mai di- 
recte și ușoare de la unul la celălalt 3. Modelele 
trecerii normale ar trebui, dimpotrivă, căutate 
sau în începuturile capitalismului industrial mo- 
dern (în Anglia de la jumătatea secolului al 
XIX-lea, studiată de Marx), deci într-o ocazie 
istorică de-acum pierdută și care nu se mai 
poate repeta, sau în societăţile actuale caracte- 
rizate nu atît printr-un stadiu premonopolist, cît 
printr-o situaţie „para-monopolistă“ ; în aces- 
tea, vechiul și noul se întrepătrund, iar capita- 
lismul monopolist este prezent mai mult prin 
reversul său, prin supunerea faţă de imperialis- 
mul străin, decît sub formă de participare di- 
rectă la noua dominație mondială (în societățile, 
deci, cărora li se aplică cealaltă formulă leni- 
nistă a „,verigii celei mai slabe“). Acestui ultim 
model, i se mai poate atribui încă o eficacitate 
istorică privilegiată, chiar dacă devin necesare 
importante aduceri la zi. Modelele propuse de 
teoreticienii integraliști ai „războaielor mon- 
diale totale“ (Lin Piao), cît și de cei ce se încred 
doar în „marginaliștii“ și în obidiţii care, deși 
se află în metropole imperialiste, ar fi oare- 
cum străini de acel mecanism de producție și 
consum (Marcuse, din deceniul al șaptelea) 
au prea puţin sau nimic comun cu modelul 
anterior, 

Ipoteza conform căreia socialismul constituie 
mai degrabă o alternativă decît rezultatul fa- 

zei dezvoltate a capitalismului — analizată mai 
riguros în conţinut și în implicaţiile sale și 
dezbărată de orice caracter constrîngător pe 
planul cercetării istorice şi pe teren politic — 
ar putea şi ea să sporească valoarea strategiei 
care, alături de clasa muncitoare (protagonistă 
de neînlocuit), plasează printre forţele motrice, 
sau printre aliaţii revoluției socialiste, alte pă- 
turi sociale antimonopoliste ; ea urmărește re- 
cuperarea condiţiilor în aparență „înap diate“ 
(proprietatea țărănească, repopularea satelor, 
apărarea micilor întreprinderi) pentru a putea 
începe mai uşor procesul de trecere la socia- 
lism ; ea evită situațiile, desigur nu fatale, ale 
unei concentrări extreme a structurilor mono- 
poliste ; ea îndepărtează perspectivele unei im- 
probabile prăbușiri spontane a sistemului ajuns 
la apogeu sau a mai puţin improbabilei „pră- 
bușşiri“ ecologice a unei planete pe care fiecare 
stat ar fi devenit o copie fidelă a Statelor Unite 
ale Americii. 

Dar, încă o dată, această strategie se va putea 
desfășura într-un mod mai eficace doar dacă nu 
intenționează să excludă sau să nege posibilita- 
tea altor căi sau a altor forme de trecere, în 
alte condiții istoricește determinate. 


NOTE LA CAPITOLUL XVI 


1R. MONDOLFO socotește că această problematică se 
găsește chiar la Aristotel (vezi Momenti del pensiero greco 
e cristiano, Napoli, 1964, p. 6 şi 16). 


2 În măsura în care și istoriografia se include în funda- 
mentarea filozofică, ca într-un „adevăr“ inseparabil de „cer- 
titudinea“ istorică, și cercetarea întreprinsă de ea este diri- 
jată către ceea ce Fleischer, folosind o terminologie kan- 
tiană, numeşte „condiţiile posibilităţii“ posibilului (vezi, 
H. FLEISCHER, Marzismo e storia, Bologna, 1970, p. 93). 


3 Vezi C. LUPORINI, Marr secondo Marr, în Critica 
marzista, n. 2—3, 1972, p. 99. A se vedea şi „,invectiva“ împo- 
triva istorismului şi a implicaţiilor oportuniste şi revizio- 
niste ale acestuia la p. 104, într-un pasaj — să spunem ade- 
vărul — mai curînd deconcertant prin absenţa acelor 

demonstraţii riguroase pe linia cărora se situează de obicei 
amintitul autor, 


4 Idem, p, 97. 


5 Ibidem. După Luporini, la Marx întîlnim o necesitate 
„doar de tip structural (referitoare, deci, la efectele struc- 
turilor sau formelor asupra proceselor), necesitate care lasă 
totuşi un spațiu de joc — dar nu un spațiu teoretic indefi- 
nit — spontaneității empirice (sau, altfel spus, combinațiilor 
empirice), prin posibilităţile reale care au fost sau sînt de- 
terminate chiar de aceste structuri“ (p. 61). Necesitatea struc- 
turală, așa cum este concepută de Luporini, exclude însă 
orice necesitate de tip determinist și nu privește, deci, tre- 
cerea de la un stadiu la cel următor, ci doar structurarea 
internă a fiecărui mod de producţie, deşi conexiunea între 
un mod de producţie și cel care-l precede nu este destinată 
„unei nedeterminări empirice absolute, ci unor serii de po- 
sibilități reale — serii şi combinări de condiţionări, deci de 
lpoteze — care se pot prezenta în alternativă“, De aceea 
Luporini, pe de o parte, opune discontinuităţii dintre modu- 
rile de producţie (formele de societate) un continuum con- 
stituit din dezvoltarea forţelor de producţie (formațiunea 
economică a societăţii), iar pe de altă parte, plasează acel 
continuum „de partea faptelor empirice“ (deci în afara ori- 
cărei construcţii teoretico-conceptuale, care ar fi rezervată 
modurilor de producție considerate în particularitatea și 
„discontinuitatea“ lor). 

Nouă ni se pare conformă cu concepția lui Marx aluzia 
la posibilităţile alternative reale (în ce privește formarea 
modurilor de producţie particulare) și la transformarea lor 
In necesitate intemă în structura modurilor de producţie 
corespunzătoare, cînd acestea s-au constituit. Dar nu pare 
acceptabilă păgubitoarea excludere a raportului invers, care 
este dealtfel raportul principal: cel între necesitatea de- 
pășirii formei precedente și variantele alternative posibile 
care există în forma sau în formele urmâtoare. Marx este, 
într-adevăr, foarte explicit (de exemplu, în prefața din 1859) 
în referirile privind puterea capabilă să impună necesitatea 
(în sens „detarminist“) puterea pe care dezvoltarea forțelor 
de producţie o au în confruntările cu relaţiile de produc- 
ție şi cu respectivele suprastructuri, și nu pare dispus 
să  minimalizeze această putere socotind-o drept simplu 
„fapt empiric“. în afară de aceasta, caracteristicile continui- 
tăţii şi discontinuităţii nu pot fi atribuite, univoc, forțelor 
de producţie şi, respectiv, modurilor de producţie. Dacă o 
asemenea atribuire este întemeiată dintr-un anume punct de 
vedere, la fel, și chiar mai întemeiată, este şi atribuirea in- 
versă caracteristicilor de „continuitate“ modurilor de pro- 
ducţie (se găsesc numeroase exemple în Grundrisse), sau a 
celor de „discontinuitate“ evoluţiei forțelor de produc- 
ţia, evoluţie care nu constă doar într-o nedefinită creş- 
tere sau descreștere cantitativă, ci din autentice stadii, 
chiar reciproc  antagonice (situația agricol-pastorală și 

situația meșteşugârească ; meșteșug și manufactură ; md- 
nufactură și industrie mecanizată), faţă de care modurile 
de producţie, deci şi relaţiile de producţie, subliniază ele- 
mentele de simultaneitate şi de compatibilitate istoric-întim= 
plătoare, și deci elementele de „continuitate“, graţie coexis- 
tenţei mai multor straturi, formate din relaţii sociale în în- 
tîrziere faţă de nivelul forţelor de producţie, din raportu- 
rile sociale corespunzătoare acestui stadiu și, uneori, chiar 
și din relații sociale mai avansate decit forţele de produc- 
ţie. Poate că s-ar cuveni, însă, să se renunţe cu totul la fo- 
losirea cuvintelor de „static“ şi „dinamic“, atit pentru con- 
ceptele de relaţii de producţie şi de forţe de producţie, cît 
şi pentru alte categorii ale lui Marx. Din acest punct de 
vedere, observaţiile făcute de Luporini lui Sereni ni se par 
întemeiate (idem, p. 65 şi urm.), dar propunerile lui Lupo- 
rini, la rîndul lor, ne lasă perplecşi (idem, p. 72—73). 


6 Vezi K. MARX-—F. ENGELS, Scrieri din tinerețe, Edi- 
tura politică, Bucureşti, 1968, p. 408. 


7 Idem, p. 14. Engels va relua, într-o optică materialist- 
dialectică, problema — abordată de el în tinereţe — a rapor- 
tului (dialectic) corect între necesitate și posibilitate, sau 
între necesitate și întîmplare. Polemizîind cu determinismul 
mecanicist, care încearcă să reducă întimplătorul la nece- 
sar și tăgăduieşte atit dislocarea lor treptată în sistemul de 
legi al realului, cit şi întrepătrunderea lor de neînlăturat, el 
ajunge la concluzia că încercarea de a ridica orice fel de 
întîmplare „la rangul de necesitate“ duce de fapt, fără voie, 
la rezultatul opus, adică la „degradarea necesităţii în întim- 
plare“. Vezi F. ENGELS, Dialettica delia natura, Roma., 1967, 
p. 228—230. (F. ENGELS, Dialectica naturii, ediţia a III-a, 
Editura politică, Bucureşti, 1966, p. 196—198.) 

Pentru reconsiderarea influenţei lui Schelling asupra lui 
Marx, a se vedea un articol de A. NEGRI, în Logos, m 1, 
1972 (Marx ed il problema della conoscenza organica). 


8 Vezi C. LUPORINI, op. cit., p. 92. (vezi şi nota 6 la cap. 
XV din lucrarea de faţă). 


9 Vezi K. MARX-F. ENGELS, Scrieri din tinerețe, ed. cit., 
p. 409. 


10 Am semnalat deja expresia de „reprezentare nebu- 
loasă“, referitoare, în Einleitung a lui Marx, la metoda 
idealistă de tip proudhonian. 


11 Vezi H. FLEISCHER, op. cit, p. 175. A se vedea con- 
troversa dintre „pozitivişti“ şi „idealiști“, precum şi obiec- 
tiile aduse de Oakeshott pozitiviştilor în felul în care le ci- 
tează W. H. Dray : „The historian is interested in the French 
Revolution or the execution of Charles I — individual his- 
torical events — not in revolutions and executions as such. 
To study these events as.exemples of their kind may be 

perfectly legitimate and interesting ; but it scarcely repre- 
sents a typically historical approach to what happened. Fur 
the historian's interest in such events will not be confined 
to those aspecte or features which they shared with other 
revolutions and executions. He will want to study them in 
all their uniqueness and particularity“ (W. H. DRAY, Philo- 
sophy of History, Londra, 1964, p. 8; trad. it., Filosofia e 
conoscenza storica, Bologna, 1969, p. 21). 


12 Pentru conceptul de „continuitate“ la Oakeshott şi 
pentru modelul de interpretare în „serie continuă“ spre care 
ar tinde istoricul, vezi acelaşi W. H. DRAY (op. cit., p. 10, 
trad. it., p. 23). 


13 Vezi M. ROSSI, Fondamenti d'un'etica umanistica, în 
Logos, n. 2, 1969. U. CERRONI susține în schimb posibilitatea 
„asimilării metodei lui Marx cu metoda ştiinţifico-experi- 
mentală“ şi competența exclusivă a celei din urmă în ca- 
drul ştiinţelor naturii (vezi antologia Il pensiero di Marr, 
Roma, 1972, p. 15). 


14 Vezi KARL MARX, Bazele criticii economiei politice, 
vol. I, Editura politică, Bucureşti, 1972, p. 445. 


15 Dezbaterea, desfăşurată din inițiativa amintitului Cen- 
tre d'études et de recherches marzistes, se găseşte în La 
Pensée, în nr. 4 (1971) şi în nr. 1, 3—3, 4 (1972) din Critica 
marzista (intervențiile franceze aparțin lui G. DHOQUOIS, 
J. TEXIER, PH. HEZOG, R. GALLISOT, P. GRUET, G. LA- 
BICA, CH. GLUCKSMANN şi M. GODELIER). Obiectul dez- 
baterii era articolul lui E. SERENI, Da Marz a Lenin, etc., cit. 


16 Vezi V. GERRATANA, Formazione sociale e società di 
transizione, în Critica marzista, n. 1, 1972. 

In intervenția amintită, Luporini propune o interpretare 
şi mai accentuat restrictivă a conceptului de „formațiune 


economică a societăţii“, identic pentru el cu continuum-ul 
evoluţiei forţelor de producţie. Nu intrăm în miezul acestei 
ultime propuneri şi nici al dificultăţilor pe care credem că 
le implică, din cauza folosirii frecvente de către Marx a 
formei de plural („formaţiuni social-economice“) şi a celei de 
singular, non-determinată („o formaţiune dată“) şi mai ales 
din cauza renunţării, pe care o presupune propunerea lui 
Luporini, la semnificaţia profundă conținută în metafora 
frecventă, geologico-genetică, a lui Marx în virtutea căreia 
expunerea se desfăşoară totdeauna pe două planuri: cel al 
„„epocilor progresive“ (sau al stadiilor, sau al „,formelor“) şi 
cel al recapitulării (ontogenetice) în cadrul unei stratificări 
sau „formaţiuni“ date (desigur, asimetrică, faţă de secvenţa 
formelor). 


17 Cum am încercat să arătăm în paginile imediat prece- 
dente ale acestui capitol. 

19 Primul dintre fragmentele citate de Gerratana, la p. bâ, 
în sprijinul tezei sale (forme. expresie generică; forma- 
țiune : noţiune specifică). asociază într-adevăr termenului 
„forme sociale“ adjectivul „dispărute“ (untergegangen) : „,So- 
cietatea burgheză reprezintă cea mai dezvoltată şi mai multi- 
laterală organizare istorică a producției. De aceea, categoriile 
care exprimă relaţiile acestei societăţi, înțelegerea structurii 
el, oferă totodată posibilitatea de a cunoaşte structura şi 
relaţiile de producţie ale tuturor formelor sociale dispărute, 
din ale câror sfărîmături, şi elemente se construieşte ea, în 
parte tirind după sine unele rămăşiţe încă nelichidate, iar în 
parte dezvoltind pînă la deplina lui semnificaţie ceea ce 
înainte existase doar în genere etc.“ (cursivele ne aparţin) 
(K. MARX—F. ENGELS, Opere, voi. 13, Editura politică, Bucu- 
reşti, 1962, p. 679). 


19 Adjectivul apare, printre altele, în cele două fragmente 
din Capitalul (I şi III), pe care le citează Gerratana în notă, 
la p. 60 a articolului său. în ambele pasaje atenţia este con- 
centrată asupra societăţii capitaliste, iar celelalte „forme“ sint 
considerate „precedente“. 


20 A se vedea un alt pasaj din Introducerea din 1857 citat 
de Gerratana (p. 58, în notA) : „Prin urmare dacă este just să 
se spună că categoriile economiei burgheze conţin o doză de 
adevăr pentru toate celelalte forme sociale, lucrul acesta 
trebuie înțeles numai cum grano salis” (K. MARX—F. EN- 
GELS, Opere, vol. 13, ed. cit., p. 879). 


21 Ca în pasajul „în flecare formă de societate există o 
anumită producţie care determină locul şi influența celor- 
lalte...“ (K. MARX—F. ENGELS, Opere, vol. 13, ed. cit., 
p. 680) — şi în alte două pasaje din Capitalul (I şi III), citate 
de Gerratana (la p. 60). 


22 „Aceeași importanţă pe care o are forma resturilor de 
oase pentru cunoaşterea conformației speciilor de animale 
dispărute, o au și resturile mijloacelor de muncă pentru 
aprecierea formațiunilor economice dispărute ale societăţii“ 
(KARL MARX, Capitalul, vol. I, ediţia a IV-a, Editura poli- 
tică, București, 1960, p. 209). 


23 Dealtfel, şi V. GERRATANA, în articolul citat, p. 52, 
scoate în evidenţă afinitatea noţiunii lui Marx de forma- 
țiune socială cu cea de formațiune geologică. 


24 Vezi K. MARX, Capitalul, cartea a Il-a, 1. 


25 Vezi N. BADALONI, Per (i comunismo. Questioni di 
teoria, Torino, 1972, p. 157—162 (unde autorul aduce unele 
precizări privind esența neinţelegerii de către Engels a aces- 
tei descoperiri a lui Marx). 


26 Vezi M. GODELIER, Come definire una formazione eco- 
nomico-sociale ? L'esempio degli Incas, în Critica marzista, 

n. 1, 1972, p. 81. În ce priveşte complexitatea elementelor moş- 
tenite de la feudalism, a formelor de tranziţie şi a caracte- 
relor noi pe care ele le primesc în regimul capitalist, a se 
vedea G. GIORGETTI, La rendita fondiaria capitalistica e i 
problemi dell'evoluzione agraria italiana, în Critica marzxista, 
n. 2—3, 1972. 


27 O asemenea referire este, în schimb, inevitabilă pe baza 
argumentelor aduse de V. GERRATANA, în articolul citat, 
p. 76—79. 


28 Vezi E. SERENI, Da Marr a Lenin: la categoria di 
„formazione  economico-sociale“, în Lenin teorico e diri- 
gente rivoluzionario, Caietul n. 4, 1970, din Critica marzista. 


29 În articolul citat, Sereni polemizează cu teza lui Ul- 
bricht, care tindea să considere etapa socialistă drept for- 
mațiune în sine. Pe de altă parte, subliniază afirmațiile lui 
Marx cu privire la non-unilinearitatea succesiunii formațiu- 
nilor sociale, în general (idem, p. 40). O carte care adoptă 
punctul de vedere multilinear este cea a lui U. MELOTTI, 
Marz e il Terzo Mondo. Per uno schema multilineare della 
concezione marziana dello sviluppo storico, Milano, 1972, în 
care, pe lîngă observațiile făcute cu obiectivitate — de 
exemplu, asupra faptului că Marx a „pus pe acelaşi plan, 
cel puţin din anumite puncte de vedere, societatea asiatică, 
societatea antică și societatea feudală“ (p. 52).— găsim obiş- 
nuitele locuri comune ale calomniilor antisovietice (p. 207 
şi 217). G. CHILDE (L'evoluzione delle società primitive, 
Roma, 1972, p. 176) afirmă că, în timp ce, cum arată Darwin 
şi Lamarck, evoluţia organică este întotdeauna un proces de 
diferenţiere, şi are loc prin „,ramificări“ succesive, istoria 
omenirii dezvăluie atit diferenţiere şi divergență, cît şi 
convergenţă și asimilare. 


30 Vezi I. ANDREEV, Friedrich Engels sur le passage de 
la communauté primitive auz classes et à VEtat în Fried- 
rich Engels grand révolutionnaire et penseur, n. 2, 1971, din 
Problèmes du monde contemporain, publicat de redacţia 
Sciences Sociales Aujourd'hui. MARX și ENGELS, chiar din 
Manifestul Partidului Comunist, au admis jocul posibilită- 
ților alternative (în sensul că lupta „ia sfîrşit de fiecare dată 
sau printr-o transformare revoluţionară a  societăţil, sau 
prin distrugerea generală a claselor aflate în luptă“). Asu- 
pra caracterului non-univoc al previziunilor ,,„morfologice“ 
(Labriola) au insistat, de curînd, Luporini şi Badaloni. 


31 „Capitalismul de stat“, afirmă G. DHOQUOIS (Pour 
Vhistoire, Paris, 1971, p. 47, 120—123, 221), ar fi un mod de 
producţie condamnat la o stagnare comparabilă cu cea asia- 
tică din perioadele mai vechi, deoarece este incapabil să 
evolueze (către socialism). Ni se pare cu totul arbitrar să 
considerăm „capitalismul de stat“ drept mod de producţie 
sau ù formaţiune social-economică. El este, în realitate, o 

organizare specifică a capitalismului tîrziu sau chiar un 
instrument în tranziţia spre construirea socialismului. 


32 Vezi V. I. LENIN, Opere complete, vol. 34, Editura 
politică, Bucureşti, 1965, p. 205. Despre „incertitudinile“ lui 
Gramsci şi ale lui Togliatti şi despre unele elemente for- 
tate la Lenin chiar, în legătură cu capitalismul monopoiist 
de stat (în forma sa specifică „de război“), considerat drept 
„fază ultimă“ de evoluţie a capitalismului, despre func- 
ţia capitalului financiar şi a „mecanismului unic“ care co- 
relează structură (capitalism monopolist) și suprastructură 
(stat), în epoca imperialistă, vezi E. SERENI, Fascismo ca- 
pitale finanziario e capitalismo monopolistico di Stato nelle 
analisi dei comunisti italiani, în Critica marzxista, n. 5, 1972. 


33 Despre formele care anticipă comunismul, pe care 
Marx le întrevede în capitalismul dezvoltat pe baza capita- 
lului constant, vezi N. BADALONI, op. cit., p. 171 și urm. 

